
1 
ПОЗДРАВНЕ РИЈЕЧИ 


МИРКО ШАРОВИЋ, 
ПОТПРЕДСЈЕДНИК РЕПУБЛИКЕ СРПСКЕ 


Поштовани потпредсједниче Академије, поштовани учесници 
и гости научног скупа, 


Дозволите да вас све поздравим и да. као покровитељ, 
зажелим успјешан рад овог великог научног скупа, посвећеног 650- 
годишњици Душановог законика. 

Користим се приликом да кажем само неколико пригодних 
напомена. 

Грандиозно дјело српске средњовјековне државе нема само 
свој значај у законодавном смислу. Душанов законик има шири цив- 
илизацијски значај. а неки кажу да је то најоригиналније дјело тога 
времена и најважнији споменик средњовјековне Србије, објављен 
на Спасовдан, 21. маја 1349. године, на Сабору у Скопљу. 
Захваљујем се Академији на напорима да организује овај скуп и ово 
велико дјело освијетли и са научне стране. 

Душанов законик је, свакако, насљеђе и баштина читавог срљ- 
ског народа, јер није био ограничен у територијалном погледу и 
важио је у свим и новоосвојеним византијским крајевима, а ост- 
варио је и својеврсну реформу и револуцију околних законодавста- 
ва тзв. 1ео15 Батфагогит и византијског права, у првом реду уводећи 
пороту и новчану казну. 

У нашој широј јавности, чак и у науци, недовољно је осви- 
јетљена историјска улога Душановог законика као темеља 
успостављања модерне српске државе и законодавства тог времена 
и његове савршености у односу на законодавства околних моћних 
_ држава. Овај научни. скуп, увјерен сам, даће одговоре на многа 
питања, јер то обећавају пријављене теме, и ваша цијењена имена. 

Мени се намеће једно питање које на први поглед може 
звучати неуобичајено и можда за неке превазиђено: 

Има ли наша данашња заједница, наша Република, наше 
правосуђе, наше законодавство шта да научи од древног средњов- 
јековног законика? 

Мој скромни одговор је ДА, а вама, поштовани научници и 
професори, остављам да освијетлите и ову димензију. За своју тврд- 
њу наводим само неколико размишљања и општеприхваћених тен- 
денција у савременом законодавству. 

Правна држава, јасно и транспарентно законодавство, незав- 
исно и јавно судство, борба против корупције, транспарентно 
финансирање, рјешавање сукоба надлежности, поштовање судских 
одлука - основна су демократска стремљења сваког цивилног 
друштва и сваког законодавства, што ми данас зовемо владавином 
права и поштовањем уставности и законитости. 

Прошло вријеме, а и данашње, учи нас да смо често владавину 
права и уставност и законитост тумачили свако на свој начин, 
користили у дневно-политичке потребе и тиме, свјесно или несвјес- 
но, рушили основне темеље на којима почива једна држава. 

Сматрам да је Душанов законик испунио основну задаћу 
српске средњовјековне државе да је заштити споља, војно и осигура 
њен унутрашњи поредак. 

Надаље, прибављањем за себе врховног судије или преноше- 
њем те улоге на великог дворског судију придаван је кључни значај 
обавезности судских одлука и рјешавању сукоба надлежности, што 
је један од приоритета и нашег законодавства и остварења улоге 
Уставног и Врховног суда. 

Сматрам поучним, поштована господо, да обратимо пажњу и 
на оне чланове Законика који се односе на увођење пороте на сво- 
јеврстан и оригиналан начин, на чему би му позавидјела и данашња 
модерна законодавства. 

Чврсто увјерен да ће овај научни скуп, поред афирмације 
значаја капиталног дјела средњовјековне цивилизације уопште, 
дати и снажан допринос и афирмацију владавине права, владавине 
демократије, владавине закона, ја вас још једном поздрављам и 
желим вам успјешан рад. 

МИЛАН ТРБОЈЕВИЋ, 
МИНИСТАР ПРАВДЕ У ВЛАДИ РЕПУБЛИКЕ СРПСКЕ 


У име Владе Републике Српске желим да изразим своје задо- 
вољство што сте дошли у Бању Луку, што сте одржали овај скупи 
желим да нагласим да цијенимо ваш труд да своје радове презенти- 
рате јавности Републике Српске. Лично ћу се, уз помоћ професора 
др Рајка Кузмановића, побринути да Зборник са овог скупа дође у 
сваки суд у Републици Српској. 

Ми смо у ситуацији када покушавамо да изронимо из мутне 
воде, која је протекла преко нас протеклих година. Имамо значајну 
помоћ међународне заједнице, али нас истовремено притискује 
англосаксонско право, на које ми нисмо навикли. Зато сада радимо 
на прекомпоновању правног система почев од основних темељних 
закона до свега осталог што би ово друштво требало да учини 
савременим и укључи га у модерну Европу. Трудимо се и боримо 
како знамо и умијемо да очувамо свој идентитет. Овај наш напор 
схватам управо као помоћ да се вратимо свом идентитету и увјер- 
авам вас да ћемо у том правцу истрајати максимално. Такође, уиме 
ресорног министарства обећавам одређену помоћ за штампање 
зборника радова са овог научног скупа, 

Још једанпут, хвала вам лијепо. 


ЖИВОЈИН ЕРИЋ, 
МИНИСТАР НАУКЕ И КУЛТУРЕ У ВЛАДИ РЕПУБЛИКЕ СРПСКЕ 


Уважено предсједништво 

цијењени академици 

колеге професори 

поштовани гости 

даме и господо, 

Част ми је и задовољство да вас све скупа поздравим у име 
Министарства науке и културе РС и у своје лично име и пожелим 
успјешан и плодотворан рад. Тема којој је овај скуп посвећен - 
Душанов законик - 650 година од његовог доношења има научни и 
културно-цивилизацијски значај. Увјерен сам да ће учесници овог 

скупа. компетентни научни радници, у својим излагањима и 
дискусији указати на оба аспекта овог за нас значајног дјела и 
допринијети акту општег правног реда и значајном акту предисто- 
рије свјетске уставности. 

Као министар науке и културе, изражавам захвалност Одје- 
љењу друштвених наука Академије наука и умјетности РС што је 
организовало овај скуп и поздрављам напор да се освијетле разли- 
чити аспекти Душановог законика. Оваквим скупом се на најбољи 
начин и обиљежава 650. годишњица доношења Душановог закони- 
ка, дјела од изузетне вриједности у српској правној баштини. 

Захвалан сам и што ми је пружена прилика да поздравим 
овако угледне учеснике и са радозналошћу саслушам најављена 
излагања. 


ДРАГОЉУБ МИРЈАНИЋ, 
РЕКТОР УНИВЕРЗИТЕТА У БАЊОЈ ЛУЦИ 


Даме и господо, 

Као ректор Универзитета у Бањој Луци, осјећам се срећним 
што могу да поздравим вас, учеснике Научног скупа "Душанов 
законик - 650 година од доношења", и да Вам пожелим срећан и 
успјешан рад. 

Ваше окупљање у Бањој Луци, главном граду Републике 
Српске, у организацији Академије наука и умјетности Републике 
Српске, за младу Републику равно је настојању цара Душана и 
његовом доношењу Законика, једног од најдрагоцјенијих културних 
споменика средњовјековне Србије. Цар се истински трудио да своје 
државно дјело среди и стави на солидне основе. У уводној ријечи 
Законику он каже како је ријешио, поставши цар, да потражи "неке 
добродетељи и свеистине и православне вере постави законе, као 
што их треба имати и чувати по светој и свих саборној и апостолској 
цркви Господа Бога и Спаса Исуса Христа и по земљама и градови- 
ма, да се не умножи у држави царства нашег нека злоба и зло вар- 
алиштво и лукава ненавист, него да поживимо у свакој тишини и 
ћутљивом житију и у животу православне вере са свим људима 
царства нашег, мали и велики". 

На овај глас чекали смо, ево. 650 година, који доспје међу нас 
у Републици Српској, гдје стварамо нову државио-правну 
грађевину. Зато сте ви, учесници овога научног скупа, нама, овдје и 
данас, тумачи значења ријечи и духа Душановог законика. Од вас ће 
зависити колико ће и како наша млада Република, као и некад 
Душанова царевина, што боље изградити своје законодавство и 
своје судство. 

У то име, Академија наука и умјетности, још млађа од 
Републике Српске, захвална је свим учесницима овог скупа, и зато 
желим још једном свима срећан рад и још једном изражавам велико 
хвала. 


СЛОБОДАН ПЕРОВИЋ, 

предсједник Научног друштва Србије, 
предсједник Удружења правника Југославије, 
предсједник Копаоничке школе природног права 


Уважени чланови Академије наука и умјетности, професори и 
остали научни радници, 

Дозволите ми да вам са осећањем велике импресије упутим 
речи части. речи вере у наше трајање, у боље и праведније дане. А 
то значи, речи основаног очекивања једне више културе живота, 
индивидуалног и заједничког. Живота који се може остварити само 
већим степеном научног прогреса, и то оног који је у стању да 
рукоположи свеопшту природну и социјалну правду, као стожерну 
врлину човека и свих облика његовог социјабилитета. 

Ове речи упућујем вам у име три асоцијације научне и стручне 
мисли којима тренутно председавам: Научног друштва Србије, Уд- 
ружења правника Југославије и Копаоничке школе природног 
права. 

Све нас који држимо до свог националног и културног иден- 
титета, као ћелије свеопштег универзума, окупио је ту на правом 
месту, у Бањој Луци, један културни јубилеј који свој живот утвр- 
ђује не бројем година већ бројем векова. Шест и по векова дели нас 
од кодификованог корена наше државничке и правне цивилизације, 
од Душановог законика, најлепшег дела српског средњег века, који 
је тада сабрао и ставио под правични свод све житеље српске 
царевине. 

Овим делом, између осталог, постављени су темељи начела 
легитимитета и легалитета као и начело независности суда, што све 
чини атрибуте правне државе која се више векова касније форми- 
рала у европским земљама, а неке ваневропске у доба Душановог 
законика нису биле ни откривене као део овога света. 

У том смислу нека ми буде допуштено да поменем оно место 
из Душановог законика које гласи: закон донет на Сабору, јачи је и 
од самог цара. Ништава је царска наредба која је противна закону и 
такву наредбу коју је цар издао по садржини живота или љубави 
према појединцу, судије не треба да изврше. Сваки судија има да 
суди само по закону, а не по страху од царства ми. 

Само ово место сведочи да је Душанов законик већ полови- 
ном 14. века снажно поставио темеље владавине права у смислу 
легитимне издвојености закона и легалитета у процесу његовог ост- 
варења, па чак и корен будуће троделне поделе власти која се у 
науци везује за име Монтескијеа. Законик је правду схватио као 
мајку права и надзаконском праву који данас представља јуристичку 
алгебру рационалног концепта Школе природног права, по коме је 
сфера права сфера самосвесне слободе, а не воља, самовоља или 
насиље једних у односу на друге. 

Желим пуно успеха симпозијуму са надом у добробит наше 
будућности која је тако снажно заснована на умности наше 
прошлости кодификоване у Душановом законику. 

Хвала. 


МИХАИЛО ЦРНАДАК, 
ПОТПРЕДСЈЕДНИК ГРАДА БАЊА ЛУКЕ 


Цијењено предсједништво 

уважени учесници Научног скупа 

поштовани гости 

даме и господо 

Дозволите ми да вас, у име Скупштине града Бања Лука, 
органа овог града и свих грађана, најсрдачније поздравим и зажелим 
добродошлицу у Бањој Луци. Посебно се захваљујем нашим гости- 
ма који су. и поред великих временских непогода, успјели да доп- 

утују. Информисан сам да су неки путовали цијелу ноћ и да су стигли 
тек јутрос, непосредно пред почетак рада симпозијума. 

Бања Лука је у посљедње вријеме, поред основних одредница 
које град чине градом, обогаћена и бројним научним, стручним, кул- 
турним, спортским и другим манифестацијама, које наш град доводе 
у жижу догађања и представљају духовну надградњу граду. 

Желим истаћи да се сви ми, у времену у коме живимо, веома 
често позивамо и на ову тему о којој ћете данас водити расправу - на 
Душанов законик. Појава Душановог законика у богатој историји 
српске државности, културе и духовности прије 650 година, 
потврђује тезу супротну оној од које полазе многи који имају нега- 
тиван однос према нама и Републици Српској. 

С друге стране, овај грандиозни историјски, културни и 
правни докуменат донесен прије 650 година, поставља пред нас 
питање да ли смо ми Срби у том дугом периоду могли урадити 
много више на јачању српског корпуса, државности, демократије, 
владавине права и др., с обзиром на добре темеље садржане у том 
документу. Да ли смо, заправо, урадили довољно за тих 650 година? 

Али, то је друга тема, за други скуп и можда друге учеснике. 

На крају, још једанпут све вас најсрдачније поздрављам са 
жељом за успјешан рад. 

Хвала вам. 


П 
РЕФЕРАТИ 


СЛАВКО ЛЕОВАЦ 


ДУШАНОВ ЗАКОНИК И ЊЕГОВ 
КУЛТУРНИ ЗНАЧАЈ 


Прошла су два века откако се научно проучава Душанов 
законик. Никола Радојчић је 1951. године у својој библиографској 
студији "Век и по проучавања Душановог законодавства" рекао, 
између осталог, и следеће: 

"Не треба никакве разигране маште за претпоставку како је 
законодавство првог српског цара толико важно да је морало 
оставити дубок утисак и на домаће и на стране савременике". Али 
трагови тога данас су бледи и ми, доиста, можемо само да прет- 
постављамо какав је морао бити утисак тог законодавства. Велика 
личност цара Стефана Душана и особито величина његовог царст- 
ва, значај који је имао и могао да има у то време када се Византија 
почела да руши, када је већ сенка турских освајача пала на њене 
међе и на неке њене области, нису могли да не оставе сведочанства 
у ондашњим и каснијим историјским изворима и предањима. И 
Законик је зацело снажно утицао на савременике и потоње 
нараштаје. Сведоче то сачувани рукописи Законика, потпуни и 
непотпуни, које стручњаци датирају од краја ХІУ века па све до 
новијег времена. Патријаршија је у извесним ревизијама 
примењивала неке одредбе Законика, а у Приморју су остали знаци 
његовог присуства и утицаја, на пример у Паштровићима и Грбљу? 
Затим, примећујемо упливе тог законодаваства у народним предањ- 
има, у народним причама и песмама, управо у духу царске милости 
и праведности, који ће на свој сугестивни поетско-реторички начин 
изразити и наша песникиња Десанка Максимовић у књизи "Тражим 


! Никола Радојчић. Век и по проучавања Душанова законодавства, Зборник 
у част шесте стогодишњице Законика цара Душана, Српска академија наука, 
Београд. 1951, стр. 207. 
Илија Синдик. Душаново законодавство у Паштровићима у Грбљу. 
Зборник у част (...), нав. издање, стр. 119. и д. 

помиловање - Лирске дискусије с Душановим закоником" (1964) и 
овим стиховима: "само кривцу ће се сурово судити али не суровије 
него што у закону стоји" 3 Вођене су не само "лирске дискусије" не- 
го и научне расправе о Законику цара Стефана Душана. О томе нас 
је обавестио, на свој истинољубив и опрезан начин, Никола Радој- 
чић. Откада је он дао ово своје исцрпно саопштење, које је ускоро 
заокружио својим критичким издањем Законика (1950, па 1960), 
прошло је, или ће проћи наскоро, још пола века. Порастао је број 
текстова о тој теми, сазрела су нека испитивања и нова мишљења о 
средњовековној српској историји, па и о византијском праву, о срп- 
ским повељама и о Душановом законику. И то је руководило Ака- 
демију наука и умјетности Републике Српске, њено Одјељење дру- 
штвених наука, да поводом 650 година Законика организује овај 
научни скуп у оправданом уверењу да ће и он допринети проу- 
чавању и сазнањима његовог цивилизацијског и културног значаја, 
да ће подстаћи и нека нова и друга истраживања и разматрања. 

Познате су речи Ф. Риса (Кіћѕа), професора на Берлинском 
универзитету, који је 1816. године у свом делу о средњовековној 
историји, незадовољан Енгелсовом Историјом (1801) и његовим 
мишљењем о Законику, изрекао и овај суд: "Стефан Душан издао је 
1349. један законик, који се међу средњовековним споменицима ове 
врсте ванредно одликује. Из њега дише најплеменитији и најблажи 
дух."* Могли бисмо рећи да од тада започиње научна расправа о 
значају и вредностима Душановог законика, не само на етичком 
него и на историјском, правничком, социолошком плану. 

Постепено, захваљујући словенским и српским, и другим про- 
учаваоцима, урађено је доста и урадиће се вероватно више на свес- 
траном историјском, социјалном, економском, и, посебно, прав- 
ничком изучавању средњовековне Србије у Душаново време. 

Нису само јубилеји знаци појачаног интересовања за овакве 
културне споменике као што је Законик. Друштвене и државне 
кризе опомињу нас на нека искуства и вредности традиције и можда 
нам помажу да се отмемо страху и депресији; ако су "обртне тачке 
свести" судбински знаци већих промена, онда је добро сетити се ве- 
ликих догађаја прошлости и наћи подршке у тадашњим подухвати- 


3 Десанка Максимовић, песма Проглас, у књизи Тражим помиловање, Нови 
Сад. 1964. стр. 5. 


З Нав. по тексту Н. Радојчића, Век и по проучавања (...), нав. издање, стр. 216. 

ма ради наших будућих. Ипак, најважнија су темељна научна истра- 
живања и на њима утемељена мишљења о Душановом законо- 
давству. Желимо и да укажемо и на она проучавања која се можда у 
новије време мање запажају, а то су историјско-филолошка истра- 
живања и разматрања. После свих лингвистичких и лингвистичко- 
текстолошких истраживања, тако драгоцених за проучавање аутен- 
тичности рукописа, па компаративног изучавања текстова, запажа- 
мо и новија историјско-књижевна и културолошка проучаваља 
Законика и других сличних списа. Јер, и то нам је добро знано, сред- 
њовековна српска књижевност је више културолошки карактер- 
истична књижевност а мање поетска књижевност (у смислу мод- 
ерне теорије). Њен језик је посебан, Ипрџа ѕаста, јер су српскосло- 
венски језик и ћирилично писмо били "свети", са дарежљивим 
знацима божјег присуства понајвише у списима у служби Бога и 
божјом милошћу у служби цара, па потом цркве, државе, властеле 
и других. Само што тај језик има и видне слојеве и ознаке говорног 
језика тадашњих сталежа, нарочито "светородне господе српске". 
При том разматрању не смемо занемарити да је сваки озбиљнији и 
важнији средњовековни текст на пергаменту био подухват, да је 
тражио не само посебну технологију писања него и, много више, 
особиту улогу медијатора те Божје милости, који је изнад медијато- 
ра-писара. И Законик је конципиран и урађен тако да је он служба 
вери (огдо Јегит) и служба држави у народу. Говори сам цар Стефан 
Душан у спису уз Законик (у Раваничкој верзији), који је много 
више него што је уобичајена аренга, на крају тог текста ове речи: 

"Зато и ја, најоданији роб Господа мога Христа, Богом 
венчани и благоверни цар Стефан, царски скиптар с вером држећи 
у рукама, и с најљубљенијим сином царства ми, краљем Урошем, и 
Богом дарованом царицом госпођом Јеленом, пожелех некоје 
врлине и најистинитије и православне вере законе поставити, како 
их треба држати и бранити по светој и свесаборној и апостолској 
цркви Господа Бога и Спаса нашега Исуса Христа, по земљама и 
градовима, да се не би умножила у области царства нашега нека 
злоба, зло домишљање и лукава мржња, него да сви поживимо у 
пуној тишини и мирноме животу и у животу православне вере са 
свим људима царства нашега, малима и великима, и да достигнемо 
царство небеско у оном будућем веку. Амин. " 


5 Законик цара Стефана Душана 1349. и 1354, издао и превео Никола 
Радојчић, САНУ, Београд, 1960. стр. 144. 


24 СЛАВКО ЛЕОВАЦ Душанов законик - 650 година од његовог доношења 


Овај Законик је донесен на сабору са свим архијерејима и 
клирицима, малим и великим, и са свом властелом, великом и 
малом, и с преосвећеним патријархом Јанићијем. И то је, како 
истиче Теодор Тарановски, веома значајно. Законик су тако донели 
цар и Сабор. Има ту и овај смисао: законске одредбе су постале и 
воља и пракса оних који су споменути. Свест о тој нужди и свест која 
ће ући у обичаје, а не само у друга правна акта, даје највиши кул- 
турни значај Законику. Та свест о овој традицији права која тежи да 
живи и дела "ни по баби ни по стричевима, већ по правди Бога 
истинитога", има правно и културно упориште у Душановом 
законику. При томе, неке Душанове законске одредбе су идеализо- 
ване, добили су знамења и значења сагласно жељама и неким 
стремљењима, посредно у народном стваралаштву и мање посредно 
у време романтизма и касније. Законик није дело само српске 
памети, искуства и знања која дају српске средњовековне повеље и 
слични списи. Веома је значајан удео већ дуготрајне и већ зреле 
византијске цивилизације, па, следствено, и ромејске (византијске) 
правне науке. С правом су запазили Радојчић и други зналци, осо- 
бито нови византолози, да је то била велика предност - засновати 
српске законе на тако верификованом и искушаном правничком 
знању Византије“ За све истински учене и добронамерне људе 
Византија је високо цивилизована и културна држава, а не нека 
сурова деспотија. Исто тако, ни Србија у време Немањића и посеб- 
но цара Стефана Душана није примитивна деспотска држава него 
држава значајних цивилизацијских стремљења и културних ост- 
варења. И то потврђују поглавито знаменити манастири и фреске у 
њима, па наша монашка и друга књижевност, у којој се осим пове- 
ља и хрисовуља истичу биографије и хагиографије, затим овај зна- 
чајан документ наше историје, наше духовности, Душанов законик, 
дело, како рекоше, "високе правне учености", дело значајне кул- 
турне вредности. 

Да је цар Стефан Душан био свестан значаја Законика и свог 
личног удела, показује и ова, како је неки стручњаци називају, ауто- 
биографија, вероватно прва права српска аутобиографија? којом 


8 О томе је исцрпно расправљао Н. Радојчић у студији Душанов законик и 
византијско право, Зборник у част (...), нав. издање, стр. 45. и д. 

7 Радмила Маринковић. Живота мојега дело. Аутобиографија цара Стефана 
Душана, у књизи Светородна господа српска, Истраживање српске књижевности 
средњег века, Београд, 1998, стр. 197-199. 

цар хоће да искаже своју "истиниту садржину живота", да укаже, 
милошћу божјом али и својом вољом, на неколико важних догађаја 
и подухвата. На крају тог реторски успешно изведеног текста, он 
истиче и жеље ради којих је поставио "најистинитије и православне 
вере законе". Није опште место, није само ритуална реч, она о "пу- 
ној тишини и мирном животу "“, то је она, сетимо се, научника Рица, 
племенитост која. уз све назнаке сурових казни, говори о царевој 
правичности и о српској култури. Законик, заиста, сурово правично 
озакоњује радње и поступке, али без страшне тортуре. као што 
приличи нашем цару, нашој култури. Има, ипак, речи у члану 101 о 
томе да се кажњени муче”, а у члану 106 да кажњени себар "захвати 
у котао" (котао се спомиње и у члану 84)." Тај суд није. по тадаш- 
њим схватањима. толико људски колико божји суд. Све друго пока- 
зује да нема ужасних тортура. нема их у Законику, као што имају 
неки савремени закони у другим земљама. У Законику превладава 
строго диференцирано кажњавање криваца по мери извесне строге 
правичности, без страшних одмазди. И зато, мислим, можемо рећи 
са Александром Белићем да је Законик "најхуманији споменик ове 
врсте у време кад је прокламован. "!! Цар Душан је тако поставио и 
себи споменик у историји п култури свог народа. Овај цар "Србљем 
и Грком", како се назива у грчким повељама, оставио је великог 
трага у историји и култури српског народа. Да је више поживео, да 
је повео рат с успешним исходом "сопіта Тигсћо5" као "сариапецѕ огіі- 
пап" хришћанске војске. као што је предлагао, можда би то измени- 
ло српску и европску историју. Извесно је да је он био, и за то рела- 
тивно кратко време. један од најзначајнијих владара у Европи. И он 
је, попут својих предака. краљева, оставио културне неимарске и 
друге споменике и законодавство у свом Законику "као прави и 
искључиви атрибут царства" (Теодор Тарановски). 

Можда српска властела нису још имала у то време ону пуну 
свест о својој улози и моћи, па је тако моћни цар могао да одржи 
јединство државе, а можда су, како други мисле, управо властела 
подржавала својим намерама и амбицијама самог цара и његове 
амбиције. У сваком случају, цар Стефан Душан је на Сабору про- 


# Законик цара Стефана Душана (..). нав. издање. стр. 142. 144. 

У Исто, стр. 117. 

10 Исто. стр. 119 (и стр. 113). 

1 Александар Белић, Шест стотина година Душанова законика. Зборник у 


част (...), стр. 8. 


26 СЛАВКО ЛЕОВАЦ Душанов законик - 650 година од његовог доношења 


кламовао Законик који хијерархијски јединствено и правично тре- 
тира све од свештенства преко властеле до себара. Грчка фу Хау – 
Эрота римска ћиталпа, с обележјима обичаја и мишљења очевине, 
нашли су нов начин, не само на композицијски начин, своја обличја 
у овом правном споменику, у том својеврсном уставу српске државе, 
како га назива и Марко Костренчић.? Поред тога што је споменик 
историје тог времена, то је и један од најважнијих споменика српске 
културе. 

Док пише о "одухвољеним и узбудљивим примерима српске 
прозе", Милан Кашанин напомиње да краљ и цар Стефан Душан 
"превазилази у својим повељама све наше владаре побожношћу, 
исповеданим молитвама и стасношћу тона.“ Али, осим што споми- 
ње аутобиографске моменте, не види оно што се у античко време и 
у средњем веку особито ценило - реторику и реторичке способнос- 
ти. Законик садржи сјајне примере реторичких изражаја, нарочито 
у аналогијама и поређењима, у синтаксичким периодима. И у члано- 
вима Законика где су реченице концизне, и тамо где су реченице 
сложене, осећамо и видимо зрео говор, изграђене реторске периоде, 
устремљеност ка прецизном суду. И по томе је Законик високи кул- 
турни чин, сведочанство културе једног народа у свом успону, у 
држави која достиже акме управо у Душаново време. Члан 5 говори 
о проклињању хришћана: да "епископи (...) не проклињу хришћане 
за духовни грех; нека пошаље двапут и трипут ономе да га изобличи, 
а ако га не послуша и не усхтедне се поправити духовном 
заповешћу, потом да се "одлучи" (одлучити, каже Радојчић, овде 
значи ѕерагаге, абзопдет)." То нам, такође, даје повода да кажемо, уз 
све речено о строгости и правичности, да је Душанов законик 
прожет идејом исправљања и коначног склада, реда и тихости. 
Законик јесте основни закон, јесте и низ одредби који служе не само 
цару него и, по одређеној хијерархији, целом народу. И јесте, за 
душу потоњих поколења, значајан споменик српске историје и кул- 
туре. О томе сведоче и два века научног проучавања Душановог 
законика, па и овај наш научни скуп. 


0 Марко Костренчић, Душанов законик као одраз стварности свога време- 
на. Зборник у част (...). стр. 41. 

У Милан Кашанин, Српска књижевност у средњем веку, Београд, 1975, стр. 
253. ид. 

1+ Законик цара Стефана Душана, нав. издање. стр. 90. 


РАЈКО КУЗМАНОВИЋ 


ДУШАНОВ ЗАКОНИК КАО АКТ 
ОПШТЕГ ПРАВНОГ РЕДА 


Законик благовернога цара Стефана Душана је грандиозан 
српски правни споменик и неоспорно дјело европског нивоа правне 
културе. Он је не само најзначајнији акт четрнаестог вијека, однос- 
но феудалног доба, код Срба него и уопште код Јужних Словена. 
Законик је настао у доба успона српске средњовјековне феудалне 
државе и почетка краја Византијског царства. Примјењиван је на 
цијелој територији Царства Срба и Грка, а имао је касније снажне 
правне и друге рефлексије кроз цијели средњи па и деветнаести 
вијек (неке формулације и правни основи у различитим нацртима и 
уставима Кнежевине, па и Краљевине Србије), а темељно је 
проучаван тек поткрај деветнаестог и у двадесетом вијеку. Велики 
број врсних историчара, правника, палиографа, лингвиста, 
углавном Срба, Руса, Грка. Пољака и других - са различитих аспека- 
та проучавали су велико дјело цара Душана. И овај скуп ће дати 
прилог даљем расвјетљавању, евентуалном проналажењу нових 
чињеница и потпунијој оцјени Душановог законика. И моје изла- 
гање биће покушај учвршћивања схватања да је Душанов законик 
врста уставног акта, тј. акта највишег правног реда, који је на самом 
врху хијерархије правних аката државе. 

Душанова држава, иако апсолутна монархија ~ сталешка 
држава била је, за разлику од многих других тога доба, увелико 
правна дражва. Цар Душан је настојао да његова држава буде топаг- 
сћа Іеваї!ѕ. Правни систем и поредак изграђен је на основама рим- 
ског, посебно византијског права, српског обичајног права, грчке 


У Српски краљ Стефан Душан чим је заузео Сер. као тада једно од најјачих 
утврђења. назвао се чак "господарем Романије", а затим узео титулу цара и 
самодршца Срба и Грка 16. априла 1346. године у Скопљу. (Георгије Острогорски: 
Византија и Словени, Просвјета, Београд. 1970. стр. 190). 

културе и православне вјере. Био је то, за то вријеме, модеран 
модел, у ствари најбоље што се могло дати у оквиру феудалног 
поретка. "Достојно је пажње што из готово бескрајног обима визан- 
тијског права, често рђаво примјењиваног у стварности, умео је цар 
Душан да извуче његова најбоља начела, да их присвоји и да њима 
да једну одлучну и кратку форму, много јаснију него развучена 
реторика византијских новела." 

Душанов војни па и дипломатски продор? према југоистоку, 
према срцу Византије – Серу, Солуну, Цариграду и даље, створио је 
нове околности“ Душанови планови и освајања и проширивања 
територије, посебно начин стварања фронта – коалиције против 
Турске, нису наилазили на потпуно разумијевање код његових 
савезника. Ни цариградски патријарх није био задовољан, нарочито 
због тога што је Душан чак обећао папи унију цркава за подршку у 
борби против Турака? 

Држава је постала велика.“ У тој и таквој држави постојале су 
три доминантне културе, различити обичаји, па и три правна сис- 
тема. Цар Душан је схватио веома добро да у таквим околностима 
мора очувати у сваком дијелу државе његову специфичност и посеб- 
ност”, али и створити властита највиша правна правила за цијелу 


# Александар Соловјев: Историја словенских права – законодавство Сте- 
фана Душана цара Срба и Грка, Службени лист СРЈ. Београд. 1998. године. стр. 206. 
О дипломатским активностима — преговорима са представницима 
Византије, Бугарске и Грчке видјети: Ст. Станојевић. Студије о српској дипломати- 
ци, Глас. 106. Београд, 1923. 

? Унутрашње борбе и сукоби у Византији ишли су на руку Стефану Душану 
и он их је вјешто искористио, тако је "са мало напора. без иједне веће битке на 
отвореном пољу. Душан одузео Византији преко половину преосталих њених 
земаља. а територију своје земље готово удвостручио." (Георгије Острогорски: 
Историја Византије. Просвјета, Београд. 1969. године. стр. 487). 

5 Управо због Душанова покушаја сарадње са авињонским папом Иноћенти- 
јем УІ "остала је анатема коју је цариградски патријарх бацио на новог цара и патри- 
јарха као и на новоуздигнуте црквене старјешине, што значи на лица која су била 
носиоци српске државне идеологије." (И. Божић, и С. Ћирковић: Историја 
Југославије. Просвјета, Београд, 1972. стр. 72. Такође; Историја народа Југославије, 
Просвјета, Београд. 1953. године). 

Држава се протезала од Јонског и Јадранског мора долином Неретве преко 
Босне. Мачве, Саве и Дунава до Бугарске. Егејског мора и у Грчкој до Коринта. 
(Историја народа Југославије. Просвјета, Београд, 1953. године). 

Цар Душан је "избјегао рушење постојећег правног реда у присаједињеним 
областима. Много што, скоро све је остало по старом, али владајући врхови су се 
промијенили. "Дошло је до велике смјене у градовима. црквама, манастирима, 

Царевину и правно изразити своју пуну супремацију. Дакле, сазрела 
је свијест о праву и потреби постојања сопственог законодавства. 
Опрезно и уз све поштовање реципираног римског и византијског 
права, цар Душан је био одлучан да лагано излази из сјенке "идејног 
наслеђа античког свијета" и ствара властити правни систем. Чини се 
да је у том правцу ишло и превођење и скраћивање Синтагме, 
убрзан је и повећан рад на доношењу разних повеља, простагми, 
хрисовуља и неких других докумената, а круна свега био је Законик. 

Сматра се да је цар дао налог српским правницима и админис- 
трацији двора да припреме доношење једног јединственог акта за 
цијелу Царевину који ће бити тако структуриран и свеобухватан да 
буде ас! зирепог, акт над осталим актима. 

Да је цар Стефан заиста дао такав налог, свједочи његов 
писани документ који је сачуван уз Раковачки препис Законика. 

И заиста. Законик је убрзо донесен, 1349. године на државном 
сабору у Скопљу, а његове допуне 1353. године, такође на засједању 
Државног сабора највјероватније у Серу. Још и данас, послије много 
анализа, проучавања, тумачења и расправа није сасвим разјашњено 
како и зашто су се уз Душанов законик појавила још два значајна 
правна документа: скраћена Синтагма монаха Матије Властара 
(1335) и Јустинијанов аграрни закон (потоѕ реогрікоѕ). Пошто није 
сачуван оригинални текст Душанова законика већ су до 
истраживача допрли преписи, а како се зна да има око 20 преписа, 
чак и са неким разликама; а неки тврде да се не зна поуздано ни 
када је урађена скраћена Синтагма, код истраживача, посебно 
историчара и правника, појавила се дилема: да ли су сва три акта у 
исто) правној и друштвеној равни и чине правну кодификацију цара 
Душана, или је Законик ак! ѕирепог општег правног реда, а Синтагма 
и Јустинијанов закон, допунски или пратећи документи, два извора 
за Законик и акти нижег реда (пото!). 


митрополијама. На управним функцијама смијењени су Грци и други, а дошли су 
Срби. Чак је у Серу функцију митрополита преузео Србин Јаков. а на положај град- 
ског кефалије дошао је Србин Рајко. (Јиричек К.: Животи краљева и архиепископа 
српских, стр. 381, према Г. Острогорском, Византија и Словени, стр. 193. и 598). 

# Раковачки препис настао је у фрушкогорском манастиру Раковцу око 1700. 
године од јеромонаха Пахомија. Текст се сада налази у народном музеју у Прагу. 

Преписи Душанова законика су: струшки. призренски. ходошки, хилан- 

дарски, шишатовачки, бистрички, барањски, атоски. студенички. раковачки. 
раванички, грбаљски. загребачки. софијски. Текелијин. београдски, карловачки, 
Стратимировићев, борђошки и ковиљски препис. 

Проучавање и егзегеза старих текстова различите провени- 
јенције и радова већине теоретичара и истраживача указује на то да 
су поменута три документа врло значајна али су имала различит 
ранг, тј. да су Синтагма и Јустинијанов закон у ствари извори и 
поучни правни документи за српске правнике и народ“, а да је 
Душанов законик изнад тих аката, као државни закон, као устав. То 
што су сва три правна акта најчешће скупа штампана има прије 
свега практичне разлоге; тако су сва три документа истовремено 
стизала до правника, судија и градских управа. С друге стране, 
Јустинијанов закон је аграрни закон, а Царевина је била аграрна 
држава па је било нужно да овај закон буде примијењен на цијелој 
њеној територији. Синтагма је претежно обрађивала питања цркве, 
вјеровања па је и то требало примјењивати на цијелој територији 
државе. 

Наш познати истраживач и теоретичар Стојан Новаковић, за 
разлику од многих других истраживача, сматра да су Синтагма и 
Јустинијанов закон увод или први дио Душановог законика. Он 
пише: "Сва три документа су дело једног времена, једне институци- 
је и једних државних посленика, чак као једна целина"! Он ипак 
нешто касније (1907) признаје да је Синтагма и прије и послије 
доношења Законика, као облик Закона светих отаца и византијско 
право, важила у Србији па да није ни требала потврда Душанова.“ 

Али, бројни су они који другачије мисле и пишу. М. Веснић 
каже да је Јустинијанов закон "такозвани" и да му је ранг низак, 
нижи од Законика. Ф. Зигељ аргументовано и увјерљиво тврди да 
ова три правна документа нису једна цјелина, јер Јустинијанов закон 
и пуна Синтагма нису аутохтони српски закони, већ су они само 
дјело "поучно за српске правнике".? Очигледно је да су скраћена 
Синтагма и Јустинијанов земљораднички закон имали снагу закона 


1 Треба строго разликовати пуну и скраћену Синтагму. Пуна синтагма је 
стари византијски документ који је урађен "у складу са византијском државно- 
правном идеологијом... Скраћена Синтагма (преведена на српски језик) 
прилагођена је владарској идеологији Српског царства". (Др Раде Михаљчић: 
Енциклопедија српске историографије, Кломедре – Београд. 1997. године, стр. 27). 

Ш Стојан Новаковић: Синтагма Матије Властара, Београд, 1907. године (А. 
Соловјев: Историја словенских права. стр. 316). 

12 Стојан Новаковић: Васкрс државе Српске и друге студије, Службени лист 
СФРЈ. Београд. 1985. године, стр. 23. и 256. 

8 ф. Зигелъ: Законникъ Стефана Душана, Императорский Университет, 
Санкпетербургъ, 1872. године, стр. 15-20. 

само због ауторитета праизвора, док је Душанов законик аутоно- 
ман и суверен акт, и нема вишег акта од њега у царевини Душановој. 
"Основни принципи на којима почива Законик су његово просторно 
важење за целу територију државе, као и жеља да се законом рег- 
улишу сви друштвени односи... Душанов законик је најважнији 
споменик средњовјековног права, а поједини аутори су га назвали и 
уставом средњовјековне српске државе..." 

Научни радници, истраживачи, историчари и правници, 
углавном су били заокупљени проучавањем историјског, правног, 
економског и вјерског карактера, мјеста и улоге Душановог закони- 
ка, а мање и узгредно бавили су се питањем ранговања – хијер- 
архије и мјеста, односно алокације Законика у систему постојећих 
нормативних аката. Они који су о томе писали, на било који начин 
Законик стављају на сам врх пирамиде аката. 

Тако нпр. Драгиша Мијушковић сасвим исправно тврди да је 
"Душанов законик једна потпуно смишљена цјелина, нека врста 
устава наше средњовјековне дражве"“. Ф. Зигељ сматра да је 
Душанов законик био акт првог правног реда, што нису ни 
Синтагма ни Јустинијанов закон нити други акти: хрисовуље, пове- 
ље, статути, уговори и др. 

Александар Саловљев истиче да је Законик утврдио правни 
ред и да је био општеобавезна норма за цијело царство. Још јасни- 
ји је М. Костренчић када тврди да Душанов законик није супсиди- 
јаран акт, већ да су други супсидијарни њему.“ Законик има ранг и 
значај државног закона (ми бисмо рекли уставног акта). Метод 
Доленц без устезања Законик означава као "уставни царски акт"." 

Међутим, Душанов законик ипак није класични устав, што се 
види из назива и форме. Али, да је он акт уставног карактера по 
садржају и рангу, то је несумњиво и то треба дефинитивно прих- 
ватити. 

То што је Законик недовољно систематичан и што има рела- 
тивно лошу и једноставну форму не може се сматрати његовом 


18 Др Срђан Шаркић: Средњовјековно српско право, Матица српска, 1995. 
године, стр. 15. 

5 Др Драгиша Мијушковић: Систем Душанова законика, Српски преглед, 
1895. године. бр. 4-6. 

је Др Марко Костренчић: Душанов законик као одраз стварности свога вре- 
мена, Зборник радова САНУ. Књига прва. Београд, 1951. године. 

1 Др Метод Доленц: Душанов законик, Љубљана, 1925. године. стр. 3,7.106. и 
107. 

маном, јер тада није постојала правна номотехника, израда аката у 
једној финој логичној и догматској форми, као данас. Осим тога, 
ондашња правна лексика није познавала ни појам ни термин устав 
па је логично да је дат назив Законик, што је тада била ознака 
(назив) за највиши акт. 

У Душановом законику има читав низ елемената који и данас 
одвајају обичан закон од устава као највишег закона (1ех ѕирепога): 

1) По својој структури Душанов законик је уставни акт јер 
има два дијела: први, текстуални, и други, нормативни. Први, тек- 
стуални дио, је кратак и представља увод у нормативни дио. То је 
нека врста преамбуле као и код савремених устава. Тај увод или пре- 
амбула (узета из бистричког преписа) 

гласи: "Овај Законик постављамо од православног сабора 
нашег с преосвећеним патријархом кир Јоаникијем и свима архи- 
јерејима и црквеницима, царем Стефаном и свом властелом царст- 
ва ми, малом и великом, би састављен." !“ 

Затим слиједи нормативни дио од 1. до 201. члана. У њему су, 
истина само дјелимично, груписана витална питања која чине овај 
законик уставним актом, а то су: државно уређење, правосуђе, 
грађанскосталешка права, имовинска права, породично, кривично и 
црквено право и др. 

2) По томе ко је и како донио Законик види се да је он уставни 
акт. Наиме, Законик је, како смо већ поменули, донио државни 
сабор 21. маја 1349. љета господњег у граду Скопљу. Државни сабор 
се битно разликује од осталих сабора који су се тада, али и касније, 
јављали, као што су црквени сабори или сабор себра (чл. 69 
Законика). Државни сабор је очигледно био, макар и формално, 
законодавно тијело. На Сабору су били присутни: патријарх, 
епископи, игумани, светогорски калуђери, цар Стефан, царица, сва 
властела српска и грчка. Сам Душан касније, у једној повељи, вели 
да је тада у Скопљу била сабрана "сва васиона". Законик као врста 
уставног акта (документа) донесен је компромисом (сагласношћу 
цара и Сабора), а није натурени, односно октроисани акт. 

Сви слични акти средњег вијека који су доношени у другим 
земљама, а који су имали карактер предуставног или уставног акта, 
као нпр. у Енглеској Марпа сапа Шепашт (1215) и Кромвелов доку- 


1 Душанов законик – бистрички препис, Издавач Нова холдинг ДОО, 
Београд 1994. године. стр 7. и 51. 

мент или устав (1653) ~ нису имали сагласност цара, односно краља, 
а цар Душан је био сагласан иако је Законик дјеломично 
ограничавао његова права као апсолутног господара. Он се 
добровољно ставио под закон. У Законику јасно пише да судије не 
суде по царевој вољи и наредби већ по закону." И, даље, "све судије 
да суде по закону, право како пише у Законику, а не да суде по 
страху од цара". Законик дјелује егра отлеѕ не искључујући ни 
цара. Дакле, на цара Душана није се односила позната стара прав- 
на изрека (као правило) "рплсерѕ Іевібиѕ ѕо1шиѕ еѕг" (владар је слобо- 
дан од закона). Прихватио је другу правну изреку (правило) "рпл- 
серѕ Іевібиѕ а ваш5" (владар је везан законима).Четрнаести вијек 
био је вијек престижа словенске правне културе као јединствене 
европске цивилизације. Док је западна Европа била уснула у феу- 
дално партикуларистичко право, дотле су три словенске државе, 
средином четрнаестог вијека, изградиле своје врхунско државно 
законодавство. У Чешкој је донесен законик Мајеза5 Сагойпа Карла 
ТУ, у Пољској – Зборник Статута Казимира Великог и код Срба – 
Душанов законик. 

3) По томе како су организовани, судови су самостални и 
независни органи и одвојени од управне власти. Маниром уставне 
реформе и норми Законик посвећује чак четрдесет чланова судству, 
чиме је утврђена структура правосуђа. На челу свих био је државни 
суд а цар је постављао судије у цијелом Царству. Закоником је 
установљено да у Царевини постоје црквени суд, патримонијални 
суд, сталешки суд. државни суд (посебна врста државног суда био је 
војни суд) владаочев – дворски суд. Очигледно је да је ријеч о мод- 
срном организовању правосуђа. Међутим, мало има правих доказа 
(судске праксе) да ли је у пракси све то функционисало и да ли је 
управна власт била заиста одвојена од судова. 

4) У правном систему Царевине није било вишег акта од 
Законика. Испод њега били су сви други тада постојећи: скраћена 
Синтагма, која је, како смо истакли, била приручник и само ври- 


У У Ако цар напише писмо или из срџбе, или из љубави, или из милости за 
некога. а то писмо нарушава Законик и није по правди и закону. како пише закон. 
судије том писму да не верују. само да суде и врше по правди". (Члан 167 Душанова 
законика – бистрички препис). 

20 Члан 168 Душанова законика, Душанов законик – бистрички препис, 
Београд. 1994. године; Др Милош Благојевић. Државна управа у српским средњов- 
јековним државама. Службени лист СРЈ, Београд 1997. године, стр. 96. 

један документ византијског поријекла, затим Јустинијанов закон, 
који се односио на аграрно питање, те разне повеље! хрисовуље, 
уговори и други општи и појединачни акти као основна врста 
правних аката цара и царске канцеларије >> 

Оправдано се поставља питање, у интересу научне истине, 
колико се Душанов законик објективно вредновао и цијенио, да се 
као такав нађе у ризници историјско-правних вриједности. У овом 
случају да ли се узима, вреднује и уноси у научне и стручне 
расправе, уџбенике, енциклопедије и друга дјела и документе, 
нарочито то да је он конститутивни акт, акт уставнога карактера. 
Када наши конституционалисти пишу научне расправе и објављују 
уџбенике уставног права – почев од предратног угледног 
Слободана Јовановића, па касније преко Јована Ђорђевића, 
Миодрага Јовичића, па до данашњег Ратка Марковића – у историји 
свјетске уставности па чак ни у историји српске уставности не поми- 
њу, или помињу врло стидљиво, Душанов законик. Расправе о 
уставности почињу, углавном са Марпот сапот Шепашт као 
уставним актом, а онда иду у касни средњи вијек ка Кромвеловом 
уставном акту да би дошли до правих писаних устава, а потпуно 
занемарују јасан уставни акт – Душанов законик. 

Сматрамо да Законику треба дати оно мјесто у српској и свјет- 
ској уставности које му припада, без да се метафорички изразимо 
свјетлосних ефеката: час сувише у тами, а други пут сувише у 
свјетлу. 


2 Др Раде Михаљчић: Повеље, Лексикон српског средњег века. Београд, 
1999. године, стр. 529-532. 

2 Др Теодор Тарановски: Историја српског права у Немањића држави, 
Службени лист СРЈ, Београд, 1996. године, стр. 78-108. 

8 Др Рајко Кузмановић: Уставно право, Правни факултет, Бања Лука, 1999. 
године, стр. 76. 


РАДЕ МИХАЉЧИЋ 


ДУШАНОВ ЗАКОНИК У СУДСКОЈ ПРАКСИ 


Практична примена Душановог законика полазна је основа и 
суштински приступ у изучавању изворне вредности овог правног 
споменика. Само провера у судској пракси потврђује његову ствар- 
ну предност као историјског извора. Нажалост, ниједна средњо- 
вековна књига судских пресуда према Законику није сачувана. То не 
значи да оне нису постојале. Поготово ако се зна да се још у ХУШ 
веку у Перасту судило по закону Стефана Душана (зесопдо де Іеррі 
де! ге $:еѓапо)!. 

За примену Законика нису били повољни друштвено-поли- 
тички услови. Он је обелодањен пред крај Душанове владавине, а 
допуњен такорећи уочи цареве смрти. Држава са јаком централном 
влашћу у којој би се очекивала примена Законика није потрајала 
дуго. С друге стране, држава удвостручена за време Стефана Душа- 
на почивала је на два правна система – домаћем, у старим српским 
земљама, и византијском, у Романији или новоосвојеним крајевима. 
Према сведочењу византијског писца Нићифора Григоре, Стефан 
Душан је за себе задржао новоосвојене крајеве, где се није мењао 
уобичајени, ромејски начин живота, док је његов малолетни син и 
савладар, краљ Урош, по трибалским (српским) обичајима управ- 
љао територијом између Дунава, Скопља и Јонског залива? Иако је 
подела била формалне природе, њене трагове налазимо и у време 
слабљења централне власти и надмоћи обласних господара. По овој 


"П. Д. Шеровић, Суђење по Душанову законику у ХУН вијеку у Перасту, 
Историски записи 4-6 (октобар-децембар 1949), 216. Иначе пресуде су писане у два 
примерка. Један примерак се чувао у суду, а други се уручивао окривљеном који је 
ослобођен оптужбе: Све судије што суде да уписују судове и да држе код себе, а 
уписавши, друго писмо да га даду ономе, који се буде оправдао на суду. Судије да 
шаљу приставе добре, праве и веродостојне (163. члан Законика). 

* Византијски извори за историју народа Југославије, У! Београд, 1986, 270. 

замишљеној правној граници пуцали су шавови Царства. Расуло 
Српске државе није спречило ни краткотрајно савладарство између 
цара Уроша и краља Вукашина. Савладарство је управо створило 
још већи јаз између рашких великаша и Мрњавчевића, који су 
држали јужне делове Царства 

О два правна система сведочи наплата глоба. Према Дечан- 
ској хрисовуљи вражда се наплаћивала како је закон по српској зем- 
љи: цркви половина, а наводчији (потказивачу) половина“ Поделу 
глоба између цркве и наводчије предвиђа и Душанова хрисовуља 
манастиру Светих арханђела код Призрена, временски блиска првој 
и другој кодификацији Законика. Противречне су одредбе даров- 
нице манастира Бањске: и где годе се суд чини, всака глоба цркви, 
док за крвни деликт (окрвавше), цркви и наводчији припадала су по 
три платна Међутим, у новоосвојеним, грчким земљама, глобе се 
нису делиле. Припадале су држави, или их је владар уступао цркви. 
Окривљени, односно осуђени поданици на властелинству Светог 
Ђорђа код Скопља све глобе плаћали су цркви: всака глоба црков- 
на јест... а наводчији ништа разве лице (украдена ствар).“ Сличне 
одредбе налазимо и у даровницама Стефана Душана манастиру 
Леснову и манастиру Трескавцу. Према томе, у старим српским 
земљама глобе су се делиле између цркве и потказивача, док су у 
Романији биле резервисане за државу, односно цркву. Изузетно, на 
властелинству хтетовског манастира, који се налазио у старим срп- 
ским земљама, али близу Романије, наплата глоба остала је у над- 
лежности цркве. Прихватљиво је објашњење Теодора Тарановског, 
који сматра "да је за хтетовску цркву сачувана ранија наредба од 
времена, када је она још припадала грчкој земљи".* Зато је устано- 
ва наводчије, као изразит пример шароликости феудалног права, 
изостављена у Душановом законику. 

Истраживачи су сагласни да је Стефан Душан издао Законик 
по узору на византијске цареве, али кодификација је превасходно 


3 Р, Михаљчић. Крај Српског Царства, Београд 1975, 100-163. 

+ Ст. Новаковић. Законски споменици. 652. 

5 Ст. Новаковић, Законски споменици, 699, 628. 

8 Ст. Новаковић. Законски споменици, 617. 

7 Ст. Новаковић, Законски споменици, 671. 680. 

* Т. Тарановски, Историја српског права у Немањићкој држави И „Београд, 
1931, 15. 

У Р. Михаљчић, Наводчија, Лексикон српског средњег века. Београд. 1999. 425. 

извршена ради практичних потреба. Законодавац је настојао, да 
уједначи разнородне одредбе. Нису у питању само два правна сис- 
тема византијски у Романији, и домаћи, у старим српским земљама 
— већ и разнородно феудално право из доба првих Немањића. 
Уједначење – основни циљ кодификације – само је делимично 
извршено. Поред два правна система разликовало се, на пример, 
уређење српских градова у приморју од уређења рударских насеља 
у унутрашњости. Судећи према Статуту Новог Брда, уређење 
рударских насеља ослањало се на право стручних рудара Саса. С 
друге стране, грчки градови имали су специфично судство". Према 
томе. искључује се и помисао да су се све одредбе Законика подјед- 
нако примењивале на целој територији Царства. 

Теодор Тарановски и Никола Радојчић, врсни познаваоци 
средњовековног српског права. нису сагласни када је реч о примени 
171 и 172. члана Законика. Несумњиво, они представљају највећи 
домет овог правног споменика. Законик, који стоји изнад других 
царских аката. позива судије да се равнају по слову закона а да не 
суде по страху од царства ми. У њима је највише дошло до изражаја 
начело законитости. пошто је суд "овлашћен да самостално цени 
законитост. можда и уставност". Никола Радојчић сматра да ове 
одредбе предњаче стварном друштвеном развитку. Оне су 
преурањено доспеле у законодавство старих српских земаља. Први 
српски цар је 105, 171. и 172. члан преузео из византијског законо- 
давства с циљем да становништво у новоосвојеним крајевима 
заштити од самовоље и да им олакша промену врховне власти. 
Стога се Стефан Душан "потпуно озбиљно по њима равнао, али 
држим више у ноосвојеним, доскора византиским областима неголи 
у старим српским крајевима." Теодор Тарановски, међутим, сма- 
тра да ови чланови носе печат политичко-правне идеологије и да 
претежно имају декларативно обележје.“ 


“А. Соловјев, Судије и суд по градовима Душанове државе. Гласник СНД 


7-8 (1930) 148-162: М. Живојиновић, Судство у грчким областима Српског царства. 
ЗРВИ 10 (1967) 198-249: Г. Острогорски. Серска област после Душанове смрти. 
Београд. 1965. 82-93 (- СД 1У. 534-545); Б. Ферјанчић. Византијски и српски Сер у 
ХМ столећу. Београд, 1994. 74-85. 

"у Герасимовић, Старо српско право. Београд, 1913.7. 

12 Н. Радојчић. Снага закона по Душановом законику. Глас СКА 110 (1924) 
138, 139. 

8 ф. Тарановски. Начело законитости у Законику цара Стефана Душана. 
Споменица С. М. Лозанића. Београд. 1923, 146-153. 

Одушевљени открићем јединственог споменика српског сред- 
њовековног права, романтичари су својевремено тврдили да је Ду- 
шанов законик оригинално дело. Изучавањем његових извора пока- 
зало се колико је он зависан од византијског законодавства. Међу- 
тим, Законик је до некритичности заносио и део истраживача који 
нису припадали кругу романтичара. Они су се дивили филантроп- 
ским и етичким вредностима Законика. При том се заборављало на 
нормативну страну сваког правног акта. Жеље и замисли законо- 
давца, изражене позитивним одредбама, по правилу су далеко од 
стварности. Управо позитивне одредбе често настају из нежељеног 
искуства. Висок домет има 139. члан који даје право меропсима да се 
парниче са својим господарима укључујући и врховног господара – 
цара. Овај члан плени својом садржином. С поносом истичемо да је 
као лепа замисао законодавца далеко испред свога времена али, 
исто тако, далеко и од стварности. Јер односи у друштву не зависе 
само од законских прописа већ и од њихове примене у судској прак- 
си. Пошто ниједна пресуда меропху није сачувана, осетно се сужава 
изворна вредност 139. члана Законика. 

Други је случај са одредбом о кудељници: Сирота кудељница 
да је слободна како и поп (члан 64). Реч је о удовици која је у 
недостатку мушке радне снаге принуђена да предењем издржава 
нејач и себе. Ово је недвосмислено показао Миленко Филиповић.“ 
У народу је сирота удовица симбол немаштине. Она 

ништа на свијету нема 

до преслице и туђе куђеље.° 
Исти мотив налазимо и у познатој народној песми Предраг и 
Ненад: 


8 М. Филиповић. Сирота кудељница. Прилог објашњењу чл. 64 Душанова 
законика. Зборник: МС 5 (1953) 40-47; Има још података који поистовећују сиро- 
ту кудељницу са удовицом. Уколико се сирота пли вдовица нађе у невољи, 
епископ је дужан да је штити, а по потреби да тражи помоћ од цара. С. Троицки, 
Црквено-политичка идеологија (Светосавске крмчије Властареве Синтагме, 
Глас САН 212 (1953) 182; М. Петровић, Крмчија светог Саве о заштити обе- 
справљених и социјално угрожених, Београд, 1983, 37-38. Статут Новог Брда 
забрањује удатим женама да на пијацама продају хлеб, со и воће – него да фран- 
гарс сироте, да се с тим хране. Н. Радојчић, Закон о рудницима деспота Стефана 
Лазаревића, Београд 1962. 55. 

5 Вук Караџић, Срлске народне пјесме І, Женске пјесме, 1891, 1Х 

Рани мајка два нејака сина, 
у зло доба и гладне године, 
на преслицу и десницу руку.“ 


Сирота кудељница као пример за углед ушла је у пословицу: 
Жена кудељу преде па слави славу" Ова пословица, исто тако, 
упућује на неимаштину, сиромаштво. Међутим, сирота наших 
законских споменика средњег века је специфичан израз који 
означава статус удовице у феудалном друштву. Душанов законик 
штити удовицу. Њен положај се изједначује са положајем парохи- 
јеког свештеника без баштине који је на три њиве законите био 
ослобођен намета – поповска капа да је слободна (члан 31). Само у 
том смислу могуће је тумачити слободу сироте кудељнице. 

Сирота удовица позната је из законодавства краља Милутина: 
И спрота која има мала сина да си држи все село (цело имање) догде 
јој син подрасте; ако ли не има сина, да си држи селиште и врт и 
најбољу главну њиву си.“ Законодавац разликује удовицу са мало- 
летним сином од удовице без мушког порода. Првој се оставља 
имање јер ће син стасати да води домаћинство, другој се оставља 
окућница са вртом и најбољом њивом. Обе врсте удовица су сироте, 
без мушке заштите, односно домаћина који обрађује земљу и води 
имање, домаћина који на себе преузима работе и намете према феу- 
далном господару. Обе врсте удовица предењем издржавају себе и 
нејач. Али, положај удовице са мушким породом мењао се 
одрастањем њеног сина. Тада она губи законски статус сироте куд- 
ељнице, тада она губи слободу коју је имала као поп без баштине, 
јер се њено имање одрастањем сина поново укључује у феудални 
систем дажбина. Зато је сирота услован и особен израз којим се оза- 
коњује њен друштвени положај – привремено ослобађање од 
дажбина ако је у питању удовица са малолетним сином, а трајно 
ослобађање од намета ако је у питању удовица без мушког порода. 

Мало више простора посветили смо сироти кудељници да би 
се могло расправљати о примени 64. члана Душановог законика. 
Његов извор налазимо у Бањској хрисовуљи краља Милутина, али 
он има дубље корене у византијском законодавству које су усвојили 


1 Вук Караџић, Срлске народне пјесме 11, 50. 

17 М. Филиповић, Сирота кудељница. 45. 

18 Бањска хрисовуља краља Милутина из 1313-1316. А. Соловјев, Одабрани 
споменици, Београд, 1926, 95. 

први Немањићи." Исто тако, закони античког доба штите слабе и 
сироте" Судећи према многим мотивима наших народних песама, 
идеали патријархалних средина су друштвени односи засновани на 
правичности и солидарности. Патријархално друштво наклоњено је 
обесправљенима и немоћнима. Стога се као један од извора закон- 
ских одредаба о старању према угроженим члановима друштва, не 
сме искључити обичајно право. Према томе, дубоки су корени од- 
редбе о кудељници, што упућује на њену животност. Али о примени 
64. члана Законика више сведочи уношење ове одредбе у Статут 
Новог Брда, где, у складу са градским условима живота, франгари- 
ца стиче права кудељнице: и да не франгари удата жена ни со ни 
воће, него да франгаре сироте, да се стим хране“ 

Дубоки корени о кудељници и франгарници захтевају кратак 
осврт о обичајном праву. Обичајно право је најтамнији, ненстра- 
жени део Законика. Оно није записано пре кодификације да би се 
могло контролисати у ком обиму је заступљено у Законику. Близу 
је памети да се обичајно право пре уношења у Законик бар дели- 
мично усклађивало са феудалним правом. Остаје, дакле, непознан- 
ица у којој мери је обичајно право непреиначено унето у Законик. 
Без ових основних елемената није целисходно расправљати о при- 
мени недовољно познатих одредаба у судској пракси. 

Када је реч о примени Душановог законика, мора се имати на 
уму чињеница да велики део његових чланова има јавно правно 
обележје. Зато су чешће у употреби одредбе ближе свакодневном, 
практичном животу. Такве су, на пример, одредбе кривичног права. 
Међутим, понеки кривични прописи нису усклађени са економским 
стањем зависног становништва. Такви прописи звуче неодмерено, 
претеће. Наглашено високе новчане казне доводе у питање реал- 
изацију изречене пресуде. За себра који опсује властелина или влас- 
теличића, поред телесне казне предвиђена је глоба од сто перпера 
(да плати сто перпера и да се осмуди, члан 55). Ако је средином ХІУ 
века говече коштало око седам перпера, онда би кажњени себар 


У С. Троицки, Црквено-лолитичка идеологија, 182; М. Петровић, Крмчија 
светога Саве, 37-38. 

2 Литературу о овом питању сакупио је Н. Радојчић. Законик цара Стефана 
Душана 1349. и 1354. Београд. 1960. 107-108. 


Б: Марковић. Закон о рудницима деспота Стефана Лазаревића. Споменик 
САНУ 126-24 (1985), 22. 

морао да прода стадо од четрнаест говеда: Новчане казне пред- 
виђене за убиство (чланови 87. 94) очигледно превазилазе платежну 
моћ зависног становништва. Одмереније су новчане казне у Статуту 
Новог Брда чије одредбе регулишу свакодневни живот овог 
рударског насеља. 

Веома су оштре казне за наплату штете. Казна је седмострука 
(чланови 143. 187, 193). Занимљиво је да је цар Урош управо овом 
казном запретио властелину Жарку који је дубровачким трговцима 
одузео велику количину робе код Светог Срђана Бојани“ Пошто је 
сазнао за немили догађај. цар је обећао Дубровачкој општини да ће 
им Жарко морати да надокнади седмоструку вредност робе ~ 
самоседмо.“ Нема изричитих података о наплати штете коју пред- 
виђа Законик, али претња је уродила плодом. Тужбе против самово- 
љног властелина више нису стизале на царев двор, а Млечани 
Жарка сматрају за поданика српског владара: 5агс/иѕ, бато аотіпі 
геріѕ Каже“ 

Указали смо на неповољне околности и препреке које су 
кочиле примену Душановог законика. Међутим, овај правни 
споменик није био формални украс царске власти, мртво слово на 
хартији. Он је оставио добок траг у каснијој законодавној делатнос- 
ти. О томе постоје поуздани писани извори (видети даље). Али без 
књига судских пресуда немогуће је са сигурношћу изводити закључ- 
ке о његовој примени. Стога предстоји обилазан пут прикупљања и 
тумачења посредних података. И посредним путем могуће је доћи 
до одређених сазнања. Погрешно је само оцењивати Законик у це- 
лини. Неопходан је посебан приступ сваком члану, било да се 
изучава његов извор или његова каснија судбина. Довољно је овом 
приликом напоменути да се у каснијим прерадама неки чланови 
свесно или несвесно изостављају, а некима се мења првобитан 
смисао. Није потребно посебно наглашавати да изворна вредност 
сваког члана зависи од дужине његове примене. 


2 В. Винавер. Прилози историји племенитих метала, цена и надница, 
Историски гласник 1-2 (1960), 55-58. 

эн, Радојчић. Закон о рудницима 52-55. чланови УП, ІХ, ХП, ХУП, ХУШ 

> Р. Михаљчић, Крај Српског царства. 26 

З Е Мікіоѕісћ, Мопштема ЅеБіса, 175. Ст. Новаковић, Законски споменици, 
187: Р. Михаљчић. Крај Српског царства, 27. 

# С. Љубић. Листине ІУ. 48. 

Без изричитих података веома је тешко пратити Душанов за- 
коник у судској пракси. Али то није залудан посао. Управо судска 
пракса о казнама за пријем, односно насељавање туђих људи, при- 
морала је законодавца друге кодификације (члан 164) да препоручи 
блажу одредбу (члан 115) у првој кодификацији: Ко буде чијега 
човека примио пре овог сабора, да се тражи првим судом. како пише 
у првом законику (члан 164.). Судска пракса показала је да није 
било целисходно пооштравање одредби. Стога се – приметио је 
Стојан Новаковић – одузима повратна снага за раније случајеве и 
упућује на одредбу из првог дела Законика.“ 

Несумњиво, део одредаба Душановог законика био је прису- 
тан у судској пракси пре кодификација 1349. и 1354. године. То су, 
пре свега, одредбе преузете из домаћих законских споменика и 
међународних уговора. Не сме се губити из вида обичајно право, 
које захтева посебан опрез, јер Законик је обелодањен у држави са 
развијеним феудалним односима и изразитом поделом друштва. 
Тешко је онда очекивати изворно, непреиначено обичајно право, у 
Законику, који штити повлашћење друштвене слојеве. Обичајно 
право се пре записивања, пре уношења у Законик, усклађивало са 
феудалним правом. Можда су изузетак "неутралне" одредбе које 
регулишу односе у оквиру зависних друштвених слојева и друш- 
твених група, а које не ремете положај моћних. 

За четири члана (79, 123, 152, 153) изричито се каже да су 
преузети из законодавства краља Милутина (како је био закон у 
деда царства ми, Светога краља). Очигледно је да су се ове одредбе 
примењивале више деценија пре кодификација Законика. Неспор- 
но је онда да су оне имале животну снагу и после кодификација. 
Показаћемо то на примеру 153. члана: Иноверцима и трговцима 
поротници половина Србаља, половина њихове дружине, по закону 
Светога краља. Стилизована одредба у Законику представља кљу- 
чну повластицу страних пословних људи у држави Немањића. Њен 
извор налазимо у међународном уговору краља Милутина и Ду- 
бровника. Могуће је отићи и корак даље. За ову повластицу најзаин- 
тересованији били су дубровачки трговци. Од њих је свакако 
потекао предлог да спорове решава мешовити суд. Дубровачка 
општина припремила је концепт уговора о повластицама на латин- 


7 Ст. Новаковић, Законик Стефана Душана цара српског 1349. и 1354. 245- 
246. 

ском језику. Један одељак овог текста предвиђа да спорове не 
решава краљев, већ мешовити суд састављен од једног краљевог 
поданика и једног Дубровчанина: Кет 51 ануш5 Варизеџ5 һабиегіи аі- 
диат диеѕпопет сит анаио 5сТамо, доой Ша диеѕцо поп розс! флиге рег 
сипат герајет піѕі рег ипшт Вавиѕешт ег опит Ѕсіаушп, јийісеѕ іп 1рѕа 
амезпопе.“ Краљ Милутин није прихватио све молбе и жеље 
Општине. Повељом, која је након дугих преговора издата 14. сеп- 
тембра 1302. у Врхлабу. краљ је потврдио мешовити суд, али је 
изузео тешке кривице. А пред краљевство ми да иду за неверу, за 
ражду, за чељадина, за коњ, у том да је суд Дубровчанину пред 
краљевство ми“. Повластице о трговини и суђењу потврдно је и 
краљ Стефан Дечански. прве године своје владавине“ Намеће се 
питање да ли се суђење странцима изменило за владавине Стефана 
Душана или раније. Први српски цар је 20. септембра 1349. издао 
Дубровчанима, могло би се рећи, свечану повељу о повластицама. У 
њој се не помиње мешовити суд. Царски суд је задржао право да 
суди Дубровчанима за крв и за земљу и за провод и за човека и за 
свод. Остали спорови решавали су се пред судом цариника. кнеза 
или кефалије законом родитеља и прародитеља царства ми. Уместо 
мешовитог суда. царева повеља предвиђа исти број сведока у пар- 
ницама Дубровчана и Срба: И кди при (тужи) Латинин Србина, да 
да Латинин Србину половину Латина а половину Срба сведоке; 
такожде и Србин кди при Латинина, да му даје сведоке половину 
Срба а половину Латина по закону, како су имали у родитеља и у 
прародитеља царствами, светога краља? Ове одредбе дословно 
понавља и Душанов наследник, цар Урош. Очигледно је да су се 
сужавале повластице странаца у држави Немањића. Нема ни речи о 


2 Ст. Новаковић, Законски споменици. 158-159. 

о владарским резерватима у судству видети А, Веселиновић. Држава срл- 
ских деспота, Београд. 1955, 258-272. и Судство, Лексикон српског средњег века, 
719-723. 

% Љ. Стојановић, Повеље и лисма 1-1, 37: М. Јасински, Уговори српских 
владара са Дубровником, Архив ПДН 20-3 (1930) 174-175. 

Утврђено је да је Стефан Дечански Дубровчанима издао повељу 1321. 
године. Љ. Стојановић. Повеље и писма 1-2. 37; С. Ћирковић, Прва повеља Стефана 
Дечанског Дубровчанима, Прилози КЈИФ 37, 3-4 (1971) 208-212. 

3 Ст, Новаковић, Законски споменици, 169-172; Љ. Стојановић, Повеље и 
писма 1-1, 59-64. 

32 Ст. Новаковић. Законски споменици, 178-182: Љ. Стојановић. Повеље и 
писма 1-1, 93-96. 

мешовитом суду из доба краља Милутина и краља Стефана Де- 
чанског. Промена је настала у време Царства, а коначно је озакоње- 
на другом кодификацијом. Од некадашњег мешовитог суда Ду- 
бровчанима је остало право да се на мешовитим парницама појав- 
љују са својим суграђанима. Парнице су вођене са истим бројем 
Срба и Дубровчана као сведока или поротника. А то није била мала 
повластица за стране пословне људе у Србији. Зато не би требало да 
збуњује чињеница да се српски цар и у Повељи и у Законику позива 
на законодавство краља Милутина. Краљ Милутин је укинуо удаву 
и увео судске повластице за Дубровчане. Сходно томе, у његовој по- 
вељи из 1302. године видимо један од извора 153. члана Душановог 
законика. 

Судске повластице Дубровчана суштински се мењају у време 
обласних господара. Већ чињеница да је дошло до расула Царства и 
настанка самосталних феудалних области, односно држава, изн- 
еверене су основне претпоствке Законика изложене у царевој речи 
уз ово правно дело. Цар је желео не само да установи законе, већ да 
их издржи и брани, односно примењује по земљама и градовима, да 
се не би умножила у области царства нашега нека злода. зло 
домишљање и лукава мржња, него да сви поживимо у пуној тишини 
и мирноме животу и у животу наше православне вере са свим људи- 
ма Царства нашега, малима и великима.“ Не изненађује стога 
чињеница да обласни господари одступају од неких одредаба 
Законика. Одступања је било и у најорганизованијој држави кнеза 
Лазара. На мањим државним територијама лакше се контролисала 
делатност дубровачких пословних људи, али њихове повластице 
постају све шире. Повељама кнеза Лазара и Вука Бранковића од 
јануара 1387. године, Дубровчани су не само повратили мешовити 
суд већ су испословали право на аутономно судство. Уместо ме- 
шовитог суда од једног Србина и једног Дубровчанина, кнез Лазар и 
господин Вук успоставили су опште право паритета: да се постави 
половина судија дубровачких, а половина Србаља н да се пред њима 
споре. По истом начелу паритета, Дубровчанин је имао право на 
пороту и сведоке, уколико су били потребни.“ Исто начело важило 
је за Дубровчане и Сасе. 


з Н, Радојчић. Законик цара Стефана Душана, 144. 
3 Ст. Новаковић, Законски споменици, 200, 203: Љ. Стојановић. Повеље и 
писма І -], 120. 137. 

Два српска обласна господара укинула су надлежност домаћих 
судова са образложењем да се Дубровчани не муче пред господство 
ми, ни пред кефалију. Заборавило се на раније владарске резервате 
за тешка кривична дела. Поред мешовитог суда, Дубровчани су 
стекли аутономно судство. Међусобне спорове водили су пред ду- 
бровачким конзулом и судијама. Страни суд у српским земљама 
могао је осуђеног суграђанина свезаног држати док не плати по 
изречено) пресуди а да тога и закона није вољан отворити ни кефал- 
ија ни владалац“ Исте одредбе понављају Гргур и Ђурађ Бранко- 
вић са мајком Маром и братом Лазаром“ Пример обласних госпо- 
дара следили су деспот Стефан Лазаревић, затим деспот Ђурађ 
Бранковић, који је Дубровчанима потврђивао повластице у два 
наврата, на почетку своје владавине пи после обнове деспотовине“ 
Они су се позивали на законе прве господе и цара Стефана, али су 
свесно и олако прешли преко садржине 153. члана Душановог 
законика у коме нема ни помена о аутономном судству. То је једин- 
ствена привилегија странаца у сувереној држави. Она, додуше, није 
угрожавла државни суверенитет, али је сужавала надлежност 
домаћег судства. Према томе, аутономно судство је у суштини 
супротно начелима Душановог законика. 

Међутим. постоје одребе за које унапред знамо да су се при- 
мењивале. То су. на пример, правне норме о баштини на којима је 
почивао феудални систем. Више чланова Законика потврђује сиг- 
урност и неприкосновеност баштинског лоседа. Баштину или 
непокретну имовину поседовали су Срби, Грци као поданици срп- 
ског владра. касније и странци. Између баштиника није се правила 
верска и етничка разлика. Законик потврђује баштине стечене 
ранијим исправама српских владара и византијских царева, 
штавише, озакоњују се будуће баштинске повеље. 

О неприкосновености баштине сведочи одредба која 
ограничава самовољу владара и његове породице: И да није властан 
господин цар, или краљ, или госпођа царица икоме узети баштину 


% Ст. Новаковић. Законски споменици. 203. 205: Љ. Стојановић. Повеље и 
писма 1-1. 121-122. 137-138: А. Веселиновић. Држава српских деспота. Београд. 1995. 
269-272: Судство, Лексикон српског средњег века, Београд, 1999, 719-723. 

37 Ст, Новаковић, Законски споменици, 221-225: Љ. Стојановић, Повеље и 
писма, 151-154. 

3 Ст. Новаковић. Законски споменици, 218-221; 231-236; Љ. Стојановић. 
Повеље и писма І-І, 200-204; 1-2, 11-21. 

Соловјев је с правом оспорио Новаковићеву хипотезу.“ Прерада 
Душановог законика у доба деспота Стефана не може се доказати, 
али су познате управне реформе деспотове које је свакако пратила 
његова законодавна делатност. Довољно се само подсетити Закона о 
рудницима и Статута Новог Брда. Даља истраживања показаће у 
којој су мери одредбе ова два правна споменика у колизији или 
сагласности. Сагласне су, на пример, одредбе о кудељници (64. члан 
Законика) и франгарици (ХУШ члан Статута Новог Брда). 

Тешко се, међутим, сложити са другим поставкама Соловјева, 
који сматра да је деспот "чувао традицију старих уговора прве гос- 
поде српске, цара Стефана и кнеза Лазара, а да се у кривичном пра- 
ву служио византијским телесним казнама. “' Податке о телесним 
казнама налазимо у списима Константина филозофа и Мавра 
Орбина, који описују побуну у Сребреници и непримерено каж- 
њавање деспота Стефана. 

Кривично право Душановог законика предвиђа телесне казне, 
али деспот се није држао предвиђених правних прописа приликом 
кажњавања побуњеника који су у Сребреници убили и бацили са 
палате његовог намесника. Освета је била жестока и неконтролисана. 
Страдали су и невини људи због чега се деспот касније горко кајао: 
Сазнавши за ово (деспот) се подиже сам, пошто су многи побегли од 
места, па ухвативши и неке невине ради убиства младића, одсецаше 
им руке и ноге. И овога сетивши се, није се могао уздржати и ридаше 
ради тога што се догодило, сведочи Константин Филозоф."* Према 
томе, и криви и недужни кажњени су без судског поступка. 

Исто тако, Лазаревићи и Бранковићи се нису држали старих 
уговора цара Стефана Душана и његових претходника. Повеље 
деспота Стефана Лазаревића и деспота Ђурђа Бранковића издате. 
Дубровчанима, полазе од садржине 153. члана, али у суштини само 
прослеђују јединствене повластице о аутономном судству које су 

Дубровчани добили од кнеза Лазара и Вука Бранковића. Неодржива 
је поставка да је Душаново законодавство у ово доба важило у свом 
пуном обиму." Поред очигледног одступања од законодавства првог 


3 Ст. Новаковић, Законик Стефана Душана цара српског 1349. н 1354, 
Београд. 1898, СХХХІХ; Матије Властара синтагмат, ХХХІУ-ХХХУ; А. Соловјев, 
Законодавство Стефана Душана цара Срба и Грка, Скопље, 1928. 47-48. 

ЗАЗ Соловјев, Законодавство Стефана Душана, 225. 

* К. Филозоф. Житије. 123: М. Орбин, Краљевство Словена. 107-108. 

У А. Соловјев, Законодавство Стефана Душана. 226. 

српског цара, деспот Стефан је укинуо звање кефалије које је на целој 
територији Српске државе коначно установљено Душановим 
закоником. Надлежности кефалија преузимају војводе у складу са 
одбрамбеним потребама државе. Према Статуту Новог Брда. у овом 
рударском средишту постојао је војвода и кулски војвода који, 
свакако. замењује установу кулског кефалије“ Област Лазаревића 
била је подељена на власти на челу са војводама. Док се у области 
Лазаревића гасила. установа кефалије одржала се на територијама 
браће Драгаш. краља Марка, Балшића, затим у области Бранковића, 
где су Турци још од краја ХІУ века успоставили двојну, српско-турску 
власт. Штавише, освајачи су преузели установу кефалије. Од 1399. 
спомиње се Фериз кефалија звечански“ Установа кефалије задржана 
је и после 1427, када је Ђурађ Бранковић наследио ујака деспота 
Стефана. и своју "очевину" придружио држави Лазаревића. Међутим, 
до уједначења унутрашњег уређења није дошло јер су Турци 
спречавали промене. Иако су се од 1427. налазиле у једној држави, 
области Бранковића и Лазаревића ушле су у Османско царство са 
различитим друштвеним уређењем. Уређење у области Бранковића, 
са двојном, српско-турском влашћу, било је ближе неким одредбама 
Душановог законодавства. Заустављајући друштвени развој у области 
Бранковића, Турци су допринели привременом конзервирању 
затеченог стања. 


Судбина Душановог законика после пада наших земаља била 
је предмет истраживања Александра Соловјева и Илије Синдика. 
Соловјев сматра да "темељна прерада, као што је млађа реценсија 
Душанова законодавства, не би могла да постане без стварних 
потреба живота" = Стварне потребе Соловјев наслућује у Зети и 
приморским крајевима некадашње државе Немањића. Српски за- 
конски зборници настали су скраћивањем и упрошћавањем Душа- 
повог законика, Синтагмата матије Властара и тзв. Јустинијановог 
закона, како би се ови правни споменици ускладили са регресивним 
променама у друштву. 


3 М. Динић. Власти за време Деспотовине, Зборник ФФ у Београду 10-1 
(1968). 240-241; А. Веселиновић. Држава срлских деспота, 251-252; М. Благојевић. 
Државна управа у српским средњовековним земљама, Београд. 1997. 272. 

У Љ. Стојановић. Повеље и писма 1-2, 224-225; М. Динић, Власти, 237-243. 

52 А. Соловјев, Књига привилегија Грбаљске жупе (1647-1767) са 
Душановим закоником. Споменик СКА 87-68 (1938), 28. 

Касније састављени законски зборници и законске компи- 
лације садрже сразмерно више одредаба из тзв. Јустинијановог за- 
кона него из Душановог законика? Илија Синдик је указао на 
чињеницу да се језички разликују одредбе у законском зборнику 
који је користио народни суд у Паштровићима. Одредбе преузете из 
тзв. Јустинијановог закона имају више италијанизама од одредаба 
преузетих из Душановог законика. Према томе, тзв. Јустинијанов РЕФОРМА ДРЖАВНЕ УПРАВЕ И 
закон је знатно ближи свакодневном, практичном животу од Душа- ДУШАНОВ ЗАКОНИК 
новог законика са члановима претежно јавно правне садржине“ 

Упрошћени друштвени односи оживљавали су обичајно право, али 
традиција Душанова законодавства живела је у Српском приморју Освојивши велики дио Византије, посебно долину реке 
непрекидно до почетка ХІХ Вака и делимично – до нашег доба", Струме и град Сер. Стефан Душан је у овом граду акламацијом 
закључује Александар Соловјев. својих најближих сарадника, српске војске и властеле, проглашен 
за цара Срба и Грка, можда баш на Божић, 25. децембра 1345. го- 

дине! Овај чин требало је да санкционише и црква, па је Стефан 

Душан миропомазан и крунисан царском круном на Васкрс, 16. 

априла 1346. године у Скопљу, на најсвечанији начин, у присуству 

Државног сабора. по црквеном обреду и византијском церемони- 

јалу. Од новог цара очекивало се да делује као легитимни "васе- 

љенски" цар и да у његовој држави постоје исте или сличне инсти- 

туције, титуле и звања, као и у Византији“ Другачије није ни 

могло бити пошто је у сфери тадашњих идеја, које су биле прих- 

ваћене у источно-православној екумени, могло да постоји само 

једно универзално царство и само један легитиман цар, односно, 

византијски василевс. У стварности све је изгледало другачије, али 

се у Цариграду и Васељенској патријаршији све до пада Византије 

брижљиво и упорно неговала идеја о једном православном царству 

и о једном легитимном цару. Ова идеја је била блиска Србима, па 

Стефан Душан ратујући против Византије не уништава царство 

као институцију, већ настоји да га ојача на тај начин што ће њего- 
ва држава преузети улогу и место онемоћале и истрошене Визан- 
тије. Из разумљивих разлога њему лично припало би оно место 
које је до тада заузимао византијски василевс. Био би то сам врх 
пирамиде у замишљеној хијерархији хришћанских владара и 
држава. 

Делујући у сфери оваквих идеја и руководећи се истовре- 
мено практичним потребама, цар Душан је настојао да испуни све 
што се од њега очекивало, било да је у питању форма, било да је 
реч о суштини. Из тих разлога он прави планове да освоји 
Цариград, али истовремено и да реорганизује државу, с циљем да 
је што више приближи Царству, односно Византији коју намера- 
ва да освоји. Стога су извршене реформе широких размера, које 
засецају дубоко у све сегменте тадашњег друштва. Део тих рефор- 
ми био је лако уочљив, па их је наука одавно евидентирала, али су 
зато неке промене због фрагментираности извора једва 
приметне, тако да су и даље остале скривене чак и пажљивом оку 
истраживача. О најважнијим реформама говори и цар Душан у 
хрисовуљи коју је издао манастиру Леснову, где каже да је по 
милости Божијој уздигао краљевско достојанство на царско и 
архиепископију на достојанство патријаршије, а епископије на 
ранг митрополија.“ Последња констатација се односи само на 
старе и најугледније српске епископије. Извршена промена нашла 
је своје место и у Душановом законику, па се у неколико његових 
чланова помињу патријарх, митрополити и епископи.“ Из других 
извора може се, опет, сазнати да су посебном реформом били изд- 
војени најближи цареви и царичини рођаци од осталих велможа. 
Они су почаствовани највишим титулама, чији су називи изведени 
из царских атрибута, као што су титуле деспота, севастократора и 
кесара, односно "ћесара". Малолетном царевом сину Урошу, 

наследнику и савладару, додељена је титула краља, која је пре 


+ С. Новаковић, Законски споменици српских држава средњега века, 
Београд. 1912. 677; М. Јанковић, Епископије и митрополије Српске цркве у сред- 
њем веку. Београд, 1985, 63-70, 123-127, 191-193. 

З Н. Радојчић, Законик цара Стефана Душана 1349. и 1354, Београд. 1960. 
чл. 6, 11, 13, 25, 28, 33. 37. 

6 Б. Ферјанчић, Деспоти у Византији и јужнословенским земљама, 
Београд. 1960: Б. Ферјанчић, Севастократори и кесари у Српском царству, 
Зборник Филозофског факултета 10-1, Београд, 1970, 255-269. 

тога припадала Стефану Душану и његовим претходницима на 
српском престолу. Увођење царског достојанства за врховног 
владара и краљевског за његовог савладара, као п увођење титуле 
деспота, севастократора и кесара, упућује на закључак да је 
врховна власт доживела дубоку трансформацију, како по форми 
тако и у суштини.’ Душановом полубрату Симеону и царичином 
брату Јовану Асену додељена је титула деспота, а царевом и 
царичином зету Дејану титула севастократора, док је, опет, 
Душанов "братучед" Воихна стекао достојанство кесара. Одмах 
треба напоменути да се из политичког опортунитета одступало од 
наведених начела. али је сродство са царском породицом пред- 
стављало предуслов за стицање највиших титула. Носиоци поме- 
нутих титула издвајали су се од осталих велможа својом раскош- 
ном одећом и инсигнијама. а не по компетенцијама у државним 
пословима. Своје деспоте. севастократоре и кесаре, цар Душан је 
по правилу постављао за намеснике у областима освојеним од 
Византије, где су поменуте титуле биле веома добро познате. На 
тај начин титуле су сачуване, али су промењени њихови носиоци. 
То више нису Грци и поданици византијског василевса, већ првен- 
ствено Срби, ближи или даљи рођаци царске породице у које је 
Стефан Душан имао највише поверења. 

Православно царство је бар у начелу било интернационал- 
но. што се редовно истицало, али је у Душановој држави врховна 
власт припадала Србима, односно њиховом владару. Ову 
чињеницу је Стефан Душан предочио свом најмоћнијем велика- 
шу. деспоту Јовану Оливеру, следећим речима: " Ако се некад де- 
си деспоту Оливеру и сагреши било којим делом царству ми и сто- 
лу српском, или после њега деца његова сагреше царству ми", да 
се казне по извољенију царства ми.“ Истицање напоредо са царем 
"стола српског", односно престола као најважније трансперсона- 
лне владарске инсигније, које симболише врховну власт у држави, 


7 Трансформација врховне власти приметна је како у владарској титула- 
тури, тако и у облику савладарства. Исцрпно о томе: М. Динић, Српска владарска 
титула за време Царства. ЗРВИ 5 (1958) 9-19: Љ. Максимовић. Грци и Романија у 
српској владарској титули. ЗРВИ 12 (1970) 61-78: С. Ћирковић, Краљ у Душановом 

недвосмислено показује ко је заиста носилац поменуте власти.“ 
После наведене констатације постаје разумљиво што су велмо- 
жама српског порекла додељиване не само највише титуле већ и 
најважнији положаји у држави, односно Царству. У конкретном 
случају, Срби са титулама деспота, севастократора и кесара 
управљали су као Душанови намесници у пространим областима 
освојеним од Византије. 

Реформе повезане са проглашењем Царства нису обух- 
ватиле само највише представнике цркве и двора, већ су извршене 
и у организацији државне управе. Део тих промена видљив је и у 
Душановом законику, како у првом делу, који је донет на 
Спасовдан 21. маја 1349. године, тако и у другом делу, који пред- 
ставља допуну или новелирање пет година касније (1354). Не 
залазећи у шира разматрања садржине или структуре Законика, 
за потребе даљег разматрања неопходно је скренути пажњу на 
присуство представника државне управе који носе византијске 
титуле. Ова појава није непозната правној или историјској науци, 
али се сада с разлогом може поставити питање, зашто су уведене 
одређене византијске титуле у државну управу, када је то у хроно- 
лошком погледу учињено, и најзад, какве су биле компетенције 
носилаца византијских титула. У питању су титуле и звања: лого- 
тета, протовестијара, кефалије, па и севаста. Прва двојица су 
представници централне, а друга двојица локалне управе. Пре 
него што су поменуте титуле уведене, државна управа Србије 
одликовала се својом малобројношћу, једноставношћу и ефикас- 
ношћу, будући да је у потпуности била прилагођена средини у 
којој је деловала. За целокупан управни апарат може се рећи да је 
изникао с временом из домаћих темеља. У локалној управи, бар у 
почетку, жупани су управљали жупама, а тачније, краљ је давао 
својој властели "земљу и градове", да њима господаре и управља- 

ју. односно "у државу" или "на државу". Казнаци као чланови 
централне управе убирали су владареве приходе, тепчије су се 
бринуле о државном земљишном фонду, док су се велике слуге и 
велики ставилци старали о пићу и храни, која се трошила на 
владаревом двору." Одмах треба приметити да се ни једно од ових 


У С. Марјановић, Владарске инсигније и државна симболика у Србији од 
ХШ до ХУ века. Београд, 1994, 24-26. 84-86. 

# О старијој организацији државне управе исцрпније: М. Благојевић, 
Државна управа у српским средњовековним земљама, Београд, 1997, 13-55. 

звања не помиње у Душановом законику, на основу чега би се 
могло претпоставити да поменута звања више не постоје или пак 
да законодавац није нашао за потребно да их посебно помене. 
Колико је могло да се утврди. у питању је и једно и друго. До сре- 
дине ХІУ века угасило се звање и великог казнаца и великог 
тепчије, али се зато одржала служба великог слуге и великог 
ставилца.! Примера ради, службу ставилца обављао је на двору 
Стефана Душана 1333. године Милош Војиновић, син познатог 
војводе Војина, а непуне две деценије касније и млађи војводин 
син Војислав Војиновић, који се са титулом ставилца помиње 
1350. године. Касније је на двору цара Уроша ову дужност вршио 
и Лазар, боље познат као српски велики кнез, син Прибчев, који 
је опет. на двору цара Душана био "велики слуга". Из наведених 
примера лако ће се закључити да су звања "великог слуге" и "ве- 
ликог ставилца" додељивана изданцима највеће српске господе. 
Обављајући ове дужности на владаревом двору, они су на најјед- 
ноставнији начин оспособљавани за вођење државне политике и 
преузимање најодговорнијих положаја у земљи. 

У великој држави какву је створио Стефан Душан било је 
довољно места не само за "велике слуге и ставилце" већ и за све 
српске велможе, али се држава више није могла искључиво да 
ослања на њихова знања и способности. Ова се напомена у целини 
односи и на деловање државне управе, у којој се због нараслих 
послова нагло осетила потреба за широко образованим људима и 
стручњацима за одређену врсту послова које су поред великог 
искуства красили и неки други квалитети. Потреба за стручним 
кадровима била је од давнина актуелна у крајевима освојеним од 
Византије, где је разгранат бирократски апарат деловао вековима. 
Загосподаривши оваквим простором српска врховна власт је 
морала да се прилагоди постојећим потребама на терену, што је и 
учинила. Када је краљ Милутин освојио северну и централну 
Македонију, он није радикално мењао систем локалне управе, већ је 
променио само људе. Кефалија је као владарев изасланик и у сво- 
јству поглавара стајао на челу свих цивилних и војних послова у пов- 
ереном му граду и градском подручју, док је, опет "севаст" као нижи 
чиновник водио рачуна о поштовању земљишних права и неповре- 


пр, Михаљчић, Ставилац, ИЧ 24 (1976) 5-21. Види и нап. 10. 

дивости земљишне својине.'? Одмах треба приметити да се звање ке- 
фалије, а поготово севаста, све до Душановог времена није одома- 
ћило у матичним српским земљама. То се још у већој мери односи 
на звање логотета и протовестијара. 

Титула логотета постојала је у Византији од најстаријих вре- 
мена, а тачније, у исто време могло је бити неколико логотета с 
различитим компетенцијама, који су, опет, у одређеним периодима 
добијали различите функције. На прелазу из деветог у десети век 
"логотет дрома" је стварни "руководилац целокупне спољне и 
унутрашње политике Царства", док су у исто време још три врсте 
логотета били "начелници појединих финансијских установа" (Хоу. 
үєуікох, отролеткој, (ико). Постојао је и посебан логотет који 
је био управник царских "стада" или ергела. (Хоу. то) ојЕХОМ).“ За 
нашу анализу од значаја је чињеница што се крајем ХІ века појављу- 
је "логотет секрета" (Аоү. ту оєкретоу) "као врховни надзорник 
над свим цивилним надлештвима", а који, опет, "од краја ХП века 
добија назив великог логотета". Поједини истраживачи склони су 
да његов положај у државној управи изједначују, а боље речено 
упоређују, са положајем "првог министра“ или "државног канце- 
лара" у новије доба.“ 

Било је неопходно да се посвети дужна пажња титули логоте- 
та, највише због тога што се и у Душановом управном апарату, а 
такође и у Законику, помиње ово достојанство. Овде одмах треба 
упозорити да се у Византији средином и у другој половини ХІУ века 
више није знало какве су функције имали поједини логотети, али је 
зато достојанству "великог логотета" и даље припадало угледно 
место у постојећој хијерархији титула и звања. Све што је до сада 


2 Љ. Максимовић. Византијска управа у доба Палеолога. Београд. 1972. 
71-100; Љ. Максимовић, Севасти у средњовековној Србији. ЗРВИ 32 (1993) 137- 
144; М. Благојевић, Државна управа у српским средњовековним земљама, 246- 
285. 


а Острогорски, Историја Византије, Сабрана дела, књ. УІ Београд, 
1969. 244. 


З А. Соловјев и В. Мошин, Грчке повеље српских владара. Београд, 1936. 
462. 

15 Г. Острогорски, Историја Византије. 347. Види и нап. 14. 

6 К. Јиречек, Историја Срба И, Београд, 1953: 23: С. Новаковић. Служба 
логотета (или великог логотета) у старој српској држави. Београд. 1886: С. 


Новаковић. Византијски чинови н титуле у српским земљама. Глас САНУ 78 
(1908). 258-260. 

речено о носиоцима титуле логотета у Византији. не помаже много 
да се потпуније осветле надлежности великог логотета у српској 
држави, па је због тога неопходно да се потражи објашњење у 
изворима домаћег порекла. укључујући и Душанов законик. Колико 
је могло да се утврди на основу домаћих извора, служба логотета 
први пут се помиње на двору Стефана Дечанског 1327. године. По 
наређењу свог краља. логотет Рајко је тада написао и стилизовао 
једну јавноправну исправу." Поуздано се зна да је исти Рајко сас- 
тавио још неколико исправа, али се на њима уз његово име није 
стављала титула логотета. што упућује на закључак да је ово звање 
однедавио уведено и да се није стабилизовало. На такав закључак 
упућује чињеница што је краљу Душану 1334. године стилизовао и 
оверавао исправе неки Цоцан. уз чије се име не наводи никаква тит- 
ула.“ О делатности следећег старешине Душанове канцеларије још 
мање се зна. изузев да је почетком 1338. године посвећен за српског 
архиепископа под монашким именом Јоаникије, да би почетком 
1346. био посвећен и за првог српског патријарха, који је крунисао 
цара Душана.“ 

Избор Душановог логотета најпре за архиепископа, а затим и 
за патријарха. упућује на закључак да је у питању личност од 
великог поверења, изузетног угледа и поштовања, која је истовре- 
мено располагала и највишим образовањем. Краљев логотет, поз- 
нат под монашким именом Јоаникије, био је без сумње добар поз- 
навалац црквене књижевности и црквеног учења, страних језика а 
посебно грчког, свих законских прописа и тадашњих међудржавних 
уговора. а као старешина владареве канцеларије морао је бити 
добар стилиста. који ће водити преписку са страним дворовима и, 
што је од значаја. да одлуке државних сабора и владара преточи у 
законске форме. Положај који је логотет заузимао и образовање 
којим је располагао омогућавали су му да у име владара води 
сложене и тешке дипломатске преговоре. Узимајући у обзир све 
наведене квалитете, може се наслутити зашто је баш Јоаникије 
изабран за архиепископа, а потом освећен и за првог српског патри- 
јарха. С разлогом се може вјеровати да је његова заслуга што је дос- 


У С. Новаковић. Законски споменици, 398. 

8 Љ. Стојановић. Старе српске повеље и писма 1/1, Сремски Карловци - 

тојанству логотета у државној управи дат изузетно висок ранг. Нису 
сви логотети били склони монашком животу као патријарх 
Јоаникије, али су без сумње располагали високим образовањем, 
стручношћу и способношћу, па сразмерно и високим угледом. Такав 
је био и логотет Прибац око 1340. године, отац будућег кнеза 
Лазара. Њега је наследио логотет Хрс, који је своју службу обављао 
на двору Стефана Душана између 1342. и 1346. године. Изузетно 
висок углед уживао је и царев логотет Ђурађ Повик у периоду 
између 1352-1354. године, којег су поштовали и Срби и Грци, чак и 
после његовог повлачења из јавног живота.“ 
Имена логотета Стефана Душана поменута су углавном због 
тога да би се лакше осветлиле њихове компетенције. Најважније 
надлежности логотета или великог логотета биле су формулисане, 
по свој прилици, у доба службовања Јоаникија. а свакако за време 
логотета Прибца. То се може закључити на основу чињенице што је 
Прибчев наследник, логотет Хрс, водио сложене преговоре са про- 
татом Свете горе новембра 1345. године! До преговора је морало 
доћи због тога што је српски краљ настојао да регулише своје 
односе са највећим центром православља у својој држави. Он је већ 
у то доба био политички господар Свете горе, која је у оквирима 
Византије стекла посебан статус, па су светогорски монаси и даље 
сматралн за свог легитимног владара византијског василевса, 
Поштујући вековну традицију протат није желео да се одрекне 
посебног статуса, свог легитимног цара, али ни земљопоседа и 
повластица које су светогорски манастири стекли. За сређивање 
узајамних односа био је заинтересован и протат и српски краљ, па је 
Стефан Душан одредио за преговарача свог логотета Хрса, који је 
без сумње добро познавао сложену проблематику. После 
окончаних преговора издато је својеврсно заједничко саопштење, у 
којем се на првом месту истиче: "Да се никада не спречи помен цара 
Ромеја, него да се помиње у првом реду његово име а онда и име 
нашег краљевства" = Овом изјавом била је разрешена најспорнија 
тачка преговора. Сви светогорски манастири ће и убудуће за време 
богослужења помињати на првом месту име византијског василев- 


хм. Благојевић. Државна управа у српским средњовековним земљама, 

са, а одмах потом и име владајућег српског краља Стефана Душана. 
Другачије није ни могло бити, па је за узврат српски краљ потврдио 
светогорским манастирима све стечене привилегије. а касније дода- 
вао и нове, што је допринело да њихови узајамни односи постану 
изузетно срдачни. 

Крај 1345. године означио је уједно и крај периода у којем су 
уобличене најважније компетенције великог логотета. Поред руко- 
вођења владаревом канцеларијом у надлежности логотета нашли су 
се и послови везани за цркву. што је истакнуто и у Душановом 
законику. Чланом 25 кратко се саопштава: " Црквама да управља 
господин цар. и патријарх и логотет. а други нико." Одредба је 
кратка. јасна и што је битно. могла се провести у дело захваљујући 
чињеници што је благовремено извршена реформа у једној грани 
државне управе и то четири године пре доношења Душановог зако- 
ника. Из тога даље следи закључак да су благовремено извршене и 
неке друге припреме. које су омогућавале спровођење законских 
одредби у дело. Но и поред тога треба приметити да српски краље- 
ви из династије Немањића никада не би донели једну одредбу са 
назначеном садржином. Уосталом, они као краљеви нису имали ни 
право да доносе законе по којима управљање црквама долази у 
надлежност владара и. што је значајније, још и у надлежност једног 
члана владареве администрације.“ Право доношења општеважећих 
закона, укључујући и православну цркву, припадало је искључиво 
цару. а не и краљу. 

Од времена цара Душана служба логотета добро је примљена 
у свим српским земљама, па је прихваћена и у Босни после круни- 
сања Твртка 1 за краља. Овде логотет није могао стећи онакав углед 
какав је уживао у држави Немањића зато што се босански краљеви 
нису појављивали и у улози заштитника српске православне цркве. 
На њиховим дворовима логотет је, по правилу, био старешина 
канцеларије, па се због тога понекад помиње и као "логотет" и по 


З Н. Радојчић. Законик цара Стефана Душана. чл. 25. Одредба члана 25 
поштовала се широм Душановог царства, а тачније где год се простирала јурис- 
дикција Српске патријаршије, па и у околини далске Зихнс, Из једне грчке повс- 
ље може се видети да је цар Душан одредио свог логотета Ћорђа (1352) да штити 
имунитетска права и поседе манастира Св. Анастасије код Зихне (А. Соловјев н 
В. Мошин, Грчке повеље српских владара, 176. 177). 

# Т. Тарановски, Историја српског права у Немањићкој држави 1. 
Београд, 1931. 123. 124. 

старијем начину као "дијак". Служба логотета или великог лого- 
тета добила је најугледније место у управном апарату кнеза Лазара 
и деспота Стефана Лазаревића. Логотет је уживао велики углед и на 
двору деспота Ђурђа Бранковића, као и на двору његовог сина 
деспота Лазара.“ На свим дворовима логотет је поред црквених пос- 
лова био и старешина владареве канцеларије. У том светлу приказу- 
је га и 134. члан Душановог законика који гласи: "И што записује 
господин цар баштине, коме запише село, даје логотету тридесет 
перпера за хрисовуљ, а коме жупу, од сваког села по тридесет пер- 
пера, а ђаку за писање шест перпера." Награда је била висока. За 
труд око састављања, стилизовања и издавања хрисовуље. логотету 
је припадало од сваког села које се упише у баштину по 30 перпера, 
односно 360 сребрних динара, што је тада вредело најмање 12 дука- 
та, док је "дијак" за писање добијао пет пута мање. Детаљно набра- 
јање права логотета и његових дијака пружа уверљиво сведочанст- 
во да је извршена професионализација у раду централне управе. У 
њој је убудуће било места само за стручњаке. 

Не исцрпљујући све што се зна о служби великог логотета, 
треба ипак истаћи да су се одредбе Душановог законика о компе- 
тенцијама логотета поштовале све до пада српских земаља под 
власт Турака. О томе постоје непосредна обавештења у једној пове- 


# Ст. Станојевић. Студије о српској дипломатици. Дијак. граматик. нотар. 
канцелар, номик, логотет. Глас САНУ 106 (1923) 82-93: С. Ћирковић. Историја 
средњовековне босанске државе, Београд, 1964. 100. 139. 221. 

Наследник краља Твртка І, краљ Стефан Дабиша имао је логотета То- 
маша. али је зато краљу Стефану Остоји писао исправе "дијак" Стјепан Добрс- 
новић и "дијак“ Хрватин, као и логотет Томаш Бућанин, Краљу Стефану Осто- 
јићу исправе је писао логотет Новак Гончинић 1419. године. Исти Новак 
Гоичинић био је и у служби краља Твртка П Твртковића 1405. године. али тада 
са титулом "дијака". што упућује на закључак да је напредовао у звању. Краљу 
Твртку П Твртковићу писао је исправе и "дијак" Радивој Хрстић. али је у исто 
време у његовој служби био и "дијак" Радосав, којег краљ назива и својим "слу- 
гом". Исправе су понекада писали и "протовестијари", као што је то чинио 
Рестоје за краља Стефана Томаша. међутим његовом наследнику Стефану 
Томашевићу исправе је писао његов "дијак“ Бранош. Види: Љ. Стојановић. 
Старе српске повеље и писма 1/1. 175, 178. 420. 423, 424. 426. 439. 495. 504. 514, 515. 
519. 561. књ. 12. 165. 166. На основу изложених података могло би се закључити 
да су босански краљеви користили услуге својих "дијака" као и логотета којима 
је ова титула посебно додељивана. 

2% М. Благојевић, Државна управа у српским средњовековним земљама. 
179-185. 

2 н. Радојчић, Законик цара Стефана Душана. чл. 134. 

љи краља Стефана Томаша. која је издата 14. октобра 1458. године 
логотету Стефану Ратковићу. Било је то у време када се радило на 
ефемерном уједињавању босанске краљевине и остатака српске 
деспотовине. што је требало учврстити и династичким браком изме- 
ђу босанског краљевића Стефана Томашевића и Јелаче, кћерке 
покојног деспота Лазара Бранковића. Да би се све то остварило, 
вођени су и успешно окончани преговори у Смедереву.“ Босанског 
краља заступао је његов брат Радивој, а српску деспотовину велики 
логотет Стефан Ратковић. После окончаних преговора могло се 
приступити склапању династичког брака и проглашењу Стефана 
Томашевића за српског деспота. Проценивши да је за успех прегов- 
ора најзаслужнији велики логотет, босански краљ га је богато 
наградио. Даровао му је у Босни 100 кућа зависних земљорадника и 
потврдио све земљопоседе које је имао, како у Српској деспотови- 
ни. тако и у Босанској краљевини. Уз све то, Стефан Ратковић је 
затражио од краља да му потврди "логотетство велико и власт над 
црквама" што је својевремено добио од покојног деспота Лазара. 
Краљ Стефан Томаш је изашао у сусрет овој молби, па је логотету 
Стефану Ратковићу потврдио "логотетство велико и област над 
црквама.“ После наведених чињеница шири коментар је излишан. 
Служба логотета п компетенције великог логотета, које су уста- 
новљене неколико година пре доношења Душановог законика, нису 
промениле своју суштину све до пада српских земаља под власт 
Турака. 

У централној управи цара Стефана Душана, поред логотета, 
уведена је и служба протовестијара. Титула је преузета из Визан- 
тије, где је протовестијару поверен надзор над скупоценом царском 
гардеробом. Обично је ово звање додељивано царевим сестрићима, 
којима је припадало и почасно место у дворском церемонијалу. За 
разлику од Византије, у Душановом царству, као и у осталим срп- 
ским државама, звање протовестијара добија знатно другачије ком- 
петенције“ Недостатак извора не дозвољава да се увођење титуле 
протовестијара потпуније осветли. Колико је познато, ова се титула 
први пут помиње тек 1349. године, што не значи да није постојала и 


2 Исцрпно о тим догађајима: М. Спремић. Деспот Ђурађ Бранковић и 
његово доба. Београд, 1994. 536-538. 

У С. Новаковић. Законски споменици. 344. 

# Више о протовестијарима: М. Благојевић. Државна управа. 186-203. 

нешто раније. Цар Душан је достојанство протовестијара доделио 
которском племићу Николи Бући, који је до тада управљао царевим 
приходима и имовином. У латинским документима он се због своје 
дужности назива коморником, односно сотеѕ сатегагагіиѕ. Стекавши 
високу титулу византијског порекла, Никола Бућа је задржао све 
компетенције које је и до тада имао, а изгледа да их је и проширио. 
Захваљујући сачуваним обавештењима, за Николу Бућу се зна да је 
био изданак једне од најугледнијих и најбогатијих племићких пород- 
ица у Котору. Био је добар познавалац етикеције дворова у 
Западно] Европи, посебно у Италији, затим, добар познавалац 
латинског и италијанског језика. Одлично је био упознат са финан- 
сијским трансакцијама и пословањем на тржиштима Западне 
Европе, а уз све то био је логично богат трговац, који је за собом 
имао 20 година пословног искуства. Пошто су се послови финанси- 
јске природе у Душановој држави нагло намножили, Никола Бућа је 
довео на царев двор неколико својих рођака и пријатеља да му буду 
помоћници. Сви су они одреда били богати и искусни пословни људи 
са разгранатим везама, који су у случају потребе могли српском 
владару прибавити и позамашан кредит. Окружен тимом струч- 
њака, Никола Бућа је све до своје смрти успешно управљао финан- 
сијама цара Душана, што уједно служи као доказ да је у овој сфери 
деловања централне управе остварена потпуна професионализаци- 
ја. Уосталом, успешно вођење државних финансија никада није 
трпело импровизацију. Од времена Николе Буће протовестијарима 
у српским земљама поверавано је спровођење фискалне политике, 
што им је омогућавало да проналазе нове изворе прихода, којима су 
подмиривани растући расходи владара и државе. Са увођењем 
нових фискалних мера, често пропраћених повећавањем царинске 
стопе, нису се мирили ни домаћи нити страни трговци, па су се 
непрестано жалили на "неправедне законе" и "новштине", што им 
није много помогло. После распада Душановог царства, титула и 
звање добро су прихваћени у Српској деспотовини, а нарочито у 
краљевини Босни. 

Досадашње излагање је показало да су византијским титула- 
ма, и пре и после Душановог крунисања за цара, била широм отво- 


З К, Јиречек, Историја Срба П. Београд. 1953, 22. Никола Бућа имао је 
титулу протовестијара исте године када је донет и први део Душановог закони- 
ка. Види: Љ. Стојановић. Старе српске повеље и писма 171, 65. 

рена врата у српским земљама, као и да су одређене византијске тит- 
уле у новој средини добијале и нове компетенције. Упоређивањем 
надлежности најважнијих звања у централној управи лако ће се 
уочити да је служба логотета обухватала послове везане претежно 
за духовну сферу, која се ослањала на богато византијско наслеђе, 
док је служба протовестијара обухватала послове претежно из 
материјалне сфере. чије се обављање не би могло ни замислити без 
коришћења искуства Западне Европе, посебно италијанских градо- 
ва са развијеним банкарством. 

У Душаново доба извршена је велика реорганизација 
локалне управе, посебно у матичним српским земљама. Пре тог 
времена, а и касније. владари би даровали својој властели право на 
управљање и уживање одређених територија, а по тадашњој тер- 
минологији. давали су својој властели земље и градове "у државу" 
или "на државу". По правилу, били су то најистакнутији пред- 
ставници властеоског сталежа. који су истовремено имали и 
велике земљопосједе у својим "баштинама". Према томе, ова се 
властела није налазила у положају владаревих чиновника, већ је 
увек представљала крупне политичке фигуре, од чијег је држања 
зависила судбина и државе и владара. Душановим закоником не 
укида се ова категорија провинцијских управника, али се од њих 
захтева да се коректно опходе са потчињеним становништвом. Из 
наведених разлога чланом 57 Законика наређује се: "Који 
властелин на преселици из злобе које зло учини; земљи пленом, 
или куће попали. или које било зло учини, да му се та ‘држава’ узме 
и друга не да". Изгледа да осиону властелу оваква казна није 
много погађала, пошто се ослањала на своје велике баштине, па је 
законодавац новелирањем првог дела законика прибегао оштри- 
јем кажњавању. Члан 142 предвиђа следеће: "Властели и 
властеличићима, којима је дало царство ми земљу и градове: ако се 
ко од њих нађе да је опленио села или људе и затро мимо закона 
царства ми, што је царство ми узаконило на сабору, да му се узме 
"држава", а онај што буде сатро да све плати од своје куће, а да се 


эт Тарановски, Историја српског права у немањићкој држави 1, 205, 206: 
М. Благојевић, Српско краљевство и "државе" у делу Данила П. Архиепископ 
Данило П и његово доба. Београд. 1991, 139-155. 

3 Приликом превођења чл. 57. на савремени српски језик. Н. Радојчић је 
реч "држава" превео као "област", што је сродно али није исто. Из тих разлога 
ми смо задржали реч "држава" у горе цитираном члану Законика. 

казни као пребеглац".* Према цитираној садржини 142. члана, 
запрећено је властели не само одузимањем државе већ и мате- 
ријалном надокнадом свега што упропасте, а уз све то још и казном 
којом се кажњавају војни дезертери. Не треба се упуштати у нага- 
ђање колико је и ова казна могла да смири осиону и обесну властелу. 

Суочен са оваквим понашањем управника по провинцијама 
које се граничило са непокорношћу врховној власти. цар Душан је 
започео у ширим размерама да управљање са градским насељима са 
околином поверава кефалијама. Установа кефалија преузета је из 
Византије, као већ формирана, а сама реч грчког је порекла и одго- 
вара српским појмовима "поглавар" или "главар". Звање кефалије 
темељно је проучено, како на територији Византије тако и у срп- 
ским земљама, па се нећемо на њему дуже задржавати.% Према 
најкраћим дефиницијама, кефалија је "делегат владаочев и право 
оличење административне власти на месту"“, тако да се у принципу 
мора "третирати као царски (владарев) чиновник или опуномоће- 
ник"? Зависно од величине територија које су им поверене, кефал- 
ије су се делиле у Византији, па и Србији, на "опште" и "локалне". 
Први су управљали већим и познатим историјским областима или 
агломерацијама састављеним од неколико основних јединица, док 
су "локалне" кефалије управљале тачно омеђеним подручјем које је 
обухватало околину једног или два града. 

Српска држава се ближе упознала са установама кефалија 
када је краљ Милутин освојио од Византије крајеве у данашњој сев- 
ерној и западној Македонији. Он је није укинуо, већ је као корисну 
задржао, али се са тог подручја поменута установа није ни брзо нити 


У Нну 142. члану Законика не треба преводити реч "држава". поготово 
што је Н. Радојчић у 142. чл. реч "државу" превсо као "имање" (Н. Радојчић. 
Законик цара Стефана Душана, чл. 142). док је. опет, Д. Богдановић поменуту 
реч превео као "посед" (Законик цара Стефана Душана књ. І, струшки и атонс- 
ки рукопис, Изд. САНУ. Београд. 1975. стр. 115 (чл 86): стр. 195 (чл. 131). За раз- 
лику од њих. С. Новаковић је у свом издању задржао реч "држава" (С. 
Новаковић. Законик Стефана Душана цара српског 1349. и 1354, Београд. 1898. 
57. 142. 143, 155, 178. 190. члан). Већ је Т. Тарановски упозорио да постоји разли- 
ка између "државе" и "баштине". па аналогно томе и "поседа" или "имања" а. 
Тарановски. Историја српског права у немањићкој држави 1, 205. 206). 

% Љ. Максимовић, Византијска провинцијска управа у доба Палеолога. 
71-100: М. Благојевић, Државна управа у српским средњовековним земљама, 
246-285. 

38 Т. Тарановски. Историј У сој З 

ранов рија српског права у немањићкој држави 1. 203. 
У Љ. Максимовић, Византијска провинцијска управа у доба Палеолога, 75. 

лако проширила дубље у унутрашњост српске државе. Једини изу- 
зетак из тог времена представља појава "општег" кефалије у Зети. 
Угушивши побуну свог сина Стефана, краљ Милутин је поверио 
управу у Зети свом делегату кефалији Илији, па је на тај начин 
немирну покрајину ставио под своју непосредну контролу“ Колико 
је могло да се утврди. кефалије се не помињу у доба Стефана 
Дечанског, па ни у првим годинама владавине краља Душана, све 
док се није одлучио да преузме царску круну. До праве прекретнице 
долази између 1342. и 1345. године. Управо у то доба уобличене су и 
компетенције логотета. што не представља неку случајност, пошто 
је реформом захваћена и централна и локална управа. На основу 
сачуваних извора поуздано се може утврдити да се кефалије поми- 
њу пре доношења Душановог законика, не само у Охриду, Штипу, 
Скопљу и Плогу. што се могло и да очекује, већ и у Врању 1343. и у 
Хвосну 1348. године, тачније у крајевима који су још за време 
великог жупана Стефана Немањића улазили у састав српске 
државе. Помињање "врањанског кефалије" и кефалије у Хвосну, 
представља чврст доказ да се са реформом локалне управе 
започело знатно пре доношења Душановог законика, а по свој 
прилици у перноду између 1342. и 1345. године. Чинило се то 
опрезно и пажљиво, првенствено због тога да се не би угрозила 
стечена права властеле која је добијала земље и градове "у државу". 

Када је донет први део Законика, звање кефалија се већ 
учврстило у неким градовима, па се због тога у 63. члану каже: 
"Кефалије, што су у градовима, да узимају доходак по закону, и да 
им се продаје жита. и вина, и меса за динар што другоме за два, но 


8 М. Благојевић, Државна управа у српским средњовековним земљама, 
250. 251. 

5 С. Новаковић, Законски споменици, 415, 471, 473. У доба издавања 
хрисовуља манастиру Св. Арханђсла код Призрена, који је подигао цар Душан, 
а која је у хронолошком погледу блиска издавању Душановог законика, у 
Призрену постоји кефалија чије се компетенције могу донскле и да сагледају. 
Призренски кефалија се помиње и у хрисовуљи коју је цар Душан 1355. издао 
манастиру Св. Николе у Добрушти. али се не помиње у исправи коју је издао две 
деценије раније још као краљ истом манастиру. На основу наведених чињеница 
могло би се закључити да је кефалија у Призрену уведен тек четрдесетих годи- 
на ХІУ века. За кефалије по исправама манастира Св. Николе у Добрушти види: 
С. Новаковић, Законски споменици. 718-720. Пре доношења Душановог закони- 
ка постојао је и кефалија на чијем се подручју налазила Врањина (С. Новаковић, 
Законски споменици, 707). 

грађанин то да му продава, а други нико" > Из садржине цитираног 
члана јасно проистиче да кефалије обављају своју службу у урбан- 
им срединама и да им за ту службу припадају одређене принадлеж- 
ности. Уз све то они уживају и посебну повластицу, да купују живот- 
не намирнице од грађана у пола цене. На основу овог члана може се 
још закључити да је кефалија заиста плаћени царев чиновник, којем 
припада "доходак по закону". Он не прима плату, из царске блага- 
јне, већ убире одређене приходе у граду. 

О кефалијама се много више говори у другом делу Душановог 
законика, што на посредан начин сведочи да се поменута установа 
знатније проширила, као и да су јој придодате посебне компетенци- 
је. Из садржине 194. члана може се закључити да су кефалије део 
свог дохотка остваривали и од судских "глоба", односно казни“ 
Ово их је опет, подстицало да буду понекад претерано ревносни у 
својој служби. О томе постоје непосредна сведочанства из нешто 
каснијег времена. Наиме, Дубровчани су се жалили на поступке 
кефалије Гојислава, који је због дуга ухапсио и везао једног њиховог 
грађанина у Новом Брду, а при том му одузео и 27 литара сребра. 
Дубровачки кнез је протестовао, али не толико због хапшења 
колико због одузимања веће количине од износа дуга. Према тврд- 
њи дубровачког кнеза, дуг је износио свега 9 литара, а кефалија је 
запленио 27 литара сребра, тј. три пута више.“ Није познато како је 
овај спор решен, али је сасвим извесно да је кефалија због свог 
дохотка од казни и те како би ревностан. 

После наведеног примера лако се може наслутити да су 
кефалије располагале и ефикасним средствима принуде. О томе 
непосредније сведочи 178. члан Законика који гласи: "Судијо, куда 
шаљу приставе и писма своја, ако се ко оглуши и одбије пристава, да 
пишу судије писмо кефалијама и властели, у чијој буду ‘држави’ они 
непослушници да сврше за то власти што пишу судије, ако не 
изврше власти да се казне као непослушници" > Извршна власт је 
без сумње у рукама кефалија, па и контрола над тамницама, о чему 


#% Н, Радојчић, Законик цара Стефана Душана, чл. 63. М. Благојевић, 
Оброк и приселица, ИЧ 18 (1971) 165-188. 

4 : : 

Чланом 194 забрањује се кефалијама да убиру судске глобе од црквених 

људи, али не и од осталих (Н. Радојчић, Законик цара Стефана Душана, чл. 194). 

9 Више о томе: М. Благојевић, Државна управа у српским средњовековн- 
им земљама, 266, 267. 

33 н. Радојчић, Законик цара Стефана Душана, чл. 178. 

говори 184. члан Законика, на основу чега се може даље закључити 
да су у њиховој надлежности били и послови који би долазили у 
делокруг полицијске службе.“ Законодавац је посветио посебну 
пажњу безбедности путника у јавном саобраћају, што је регулисано 
са неколико чланова Законика, а у чему су кефалије имали посебне 
обавезе. За осветљавање структуре локалне управе и реформе која 
је извршена, значајна обавештења садржана су у 157. члану, са нас- 
ловом: "О чувању путова", чији текст гласи: "Где се налазе жупе 
смесне. села црквена и царева, и властеоска, и буду смесна села, и не 
буде над том жупом једнога господара, него ако буду кефалије и 
судије цареве. које је поставио цар, да поставе страже по свим путо- 
вима, и кефалијама да предаду путове, и да их чувају са стражама, и 
да, ако се ко опљачка или покраде, или се које зло учини, тај час да 
иду кефалијама, да им плаћају од свога, а кефалије страже да траже 
и разбојнике и лопове" = Садржина текста је опширна и залази у 
многе појединости. што би се краће могло рећи да је кефалија 
дужан да надокнади штету свакоме ко на путу буде покраден или 
опљачкан. За осветљавање реформе локалне управе значајан је 
податак да се "мешовите" или "смесне" жупе стављају под надзор 
кефалија, тачније саобраћај у оваквим жупама. Уводећи у дужност 
кефалије, врховна власт је преко њих успостављала непосредну 
контролу над мешовитим жупама, што без сумње представља нов- 
ину до које је дошло тек новелирањем Душановог законика. Према 
томе, кефалије нису више лоциране искључиво у насељима урбаног 
типа, већ под одређеним околностима улазе и у жупе које су се од 
најстаријих времена, по правилу, налазиле под контролом властеле. 
Врховна власт је преко својих професионалних органа постала 
присутнија и у аграрним подручјима. Мора се ипак напоменути да је 
то био тек почетак, пошто је властела и даље држала многе земље 
и градове "у државу", што је представљало специфичност Душано- 
вог времена. Могло би говорити чак и о томе да је властела у 
аграрним подручјима имала доминантну улогу у локалној управи. 


8 н. Радојчић, Законик цара Стефана Душана, чл. 184. О тамницама 
исцрпније: Т. Тарановски, Историја српског права у немањићкој држави П, 63-66. 
Више о полицијској служби: М. Благојевић. Државна управа у српским сред- 
њовековним земљама. 260, 273-277. 

5 Н. Радојчић, Законик цара Стефана Душана. чл. 157. Т. Тарановски, 
Историја српског права у немањићкој држави П, 93-99. 


68 МИЛОШ БЛАГОЈЕВИЋ Душанов законик - 650 година од његовог доношења 


Локална управа остваривана на властеоским "државама" и 
подручјима кефалија није у довољној мери доприносила хомоге- 
низацији државе, али је управо у то доба врховна власт настојала да 
продре што дубље, до сваког села и катуна. Допуњујући свој Зако- 
ник 1354. године, Стефан Душан је покушао да искорени једну поја- 
ву дугог трајања и широко распрострањену у Срба - професионал- 
ни лоповлук и разбојништво. За професионалне починиоце ових 
кривичних дела предвиђене су веома строге казне. Лопов би био 
ослепљен, а разбојник стрмоглав обешен. Село које крије лопова 
било би расељено, док би господар таквог села морао да надокнади 
причињену штету и још да буде кажњен. За доказано разбојништво 
и крађу законодавац је учинио одговорним и све врсте старешина на 
појединим властелинствима, што, без сумње, представља новину у 
раду локалне управе. У члану 146 саопштава се следеће: "Такођер и 
кнезови, и примићури, и владалци, и предстојници, и челници, који 
се налазе управљајући селима и катунима, ти сви да се казне 
вишеписаним начином, ако се нађе код њих лопов или разбојник". 
У конкретном случају, примићурима се називају старешине поје- 
диних катуна, док су кнезови, опет, били старешине два и више кату- 
на. Под владалцима се подразумевају управитељи сеоских насеља, 
док би предстојници били можда старешине већих насеља. За 
челнике се поуздано зна да су на манастирским властелинствима 
имали највиши ранг међу лаицима и да су у постојећој хијерархији 
долазили одмах после игумана. Располажући оружаном силом, чел- 
ници су понекад преузимали у своје руке и целокупну управу на ман- 


8 н. Радојчић, Законик цара Стефана Душана, чл. 146. Набрајање 
старешина катуна и села има своју логику. Прво су поменути кнезови као више 
старешине Влаха сточара, а после њих ниже старешине примићури, који стоје на 
челу појединих катуна. Одмах после нижих старешина Влаха, поменуте су 
најниже старешине села под називом "владалци", потом више старешине као 
"предстојници" и највише "челници". У науци постоје исцрпна обавештења о 
свим врстама поменутих старешина, изузев "предстојника" о којима готово и да 
нема других података из средњег века. За поједине старешине Влаха види: М. 
Филиповић, Структура и организација средњовековних влашких катуна, 
Симпозијум о средњовековном катуну одржан 24. и 25. новембра 1961. г., 
Сарајево. 1963, 45-112; Д. Ковачевић, Средњовековни катун по дубровачким 
изворима, Симпозијум о средњовековном катуну, 121-140. О челницима исцрп- 
није: М. Благојевић, Челници манастира Дечана, Дечани и византијска уметност 
средином ХІУ века, Београд. 1989, 21-33. Владалци као сеоске старешине су по 
правилу управитељи или управници на неком властелинству. 

астирском властелинству. Укључивање свих врста управитеља на 
властелинствима представља велику новину у раду локалне управе 
а уједно показује докле је трајала и до ког степена је ишла реформа 
државне управе у доба Стефана Душана. 

Целокупно досадашње излагање показало је, или само наго- 
вестило, да су у доба Стефана Душана извршене обимне реформе, 
које се нису ограничиле на уздизање краљевског достојанства на 
царско и српског архиепископа на достојанство патријарха. 
Додељивање највиших титула у Царству најближим церевим рођа- 
цима и померање црквених великодостојника са епископских на 
митрополитска достојанства стављало је у први план само форму а 
не и суштину реформи. које су биле много шире и дубље. Овим про- 
цесом била је захваћена целокупна државна управа, како централна 
тако и локална, до те мере да је измењена њена дотадашња 
суштина. Уместо ранијег ослонца искључиво на услуге и способност 
властеле, врховна власт је настојала да најважније гране државне 
управе повери професионалним службама, које су у ту сврху орга- 
низоване. Са реорганизацијом државне управе започело се пре 
проглашења Царства и пре доношења Душановог законика, што је 
и разумљиво. Морале су благовремено да буду основане посебне 
институције и уведена нова звања која ће олакшати трансформаци- 
ју врховне власти п омогућити спровођење у дело свих одредаба 
Душановог законика. Колико је познато, у средњовековној Србији 
није донет ни један законски пропис а да се не би поштовао, нити је 
преузет из пребогатог византијског наслеђа, а да се није при- 
мењивао. 

Приликом реорганизације државне управе, најпре се започе- 
ло са уобличавањем компетенције логотета, а истовремено и са 
увођењем звања кефалије у матичним српским земљама. Реоргани- 
зација је према савременим мерилима текла успорено, али је зато 
била темељна. Захваљујући промишљеним поступцима, најважнија 
звања каква су тада уведена са одговарајућим компетенцијама, одр- 
жала су се практично све до пада српских земаља под турску власт. 
Достојанства логотета и протовестијара прихваћена су и у босан- 
ској држави после Твртковог крунисања за краља. Са стварањем 
Царства испољена је тежња врховне власти да стави под непосред- 
ну контролу не само представника централне управе већ и целокуп- 
ну локалну управу, па чак и да продре до најнижих територијално- 
социјалних заједница као што су села и катуни. Последња тенден- 

ција остварена је тек делимично, али је зато будућим владарима и 
господарима српских земаља показан начин на који ће у рад др- 
жавне управе укључити и управитеља или старешине свих села и 
катуна. 

Тежиште овог рада било је усмерено на осветљавање рефор- 
ме којом је била обухваћена државна улрава, али се с разлогом мо- 
же рећи да је реорганизована не само државна управа. судство, 
дворска и црквена хијерархија, већ да су се реформе извршене у 
Душаново доба дубоко засекле у све сегменте тадашњег друштва. 
Уколико се овим радом покрену истраживања у том правцу, онда ће 
се ослонац морати најпре да потражи у пребогатој терминологији 
раскошне једноставности Душановог законика. 


РАДИВОЈ РАДИЋ 


ПРЕПЛИТАЊЕ ВИЗАНТИЈСКИХ И 
СРПСКИХ УТИЦАЈА У ДРЖАВИ 
СИМЕОНА УРОША (СИНИШЕ) ПАЛЕОЛОГА 


Феудална дезинтеграција, већ у поодмаклој фази и готово 
доведена до завршних последица, била је стварност држава југоис- 
точне Европе - Византије. Србије и Бугарске – у трећој четвртини 
ХІУ столећа, дакле у време непрестаног нарастања моћи Осман- 
лија, који су одлучно закорачили на европско тле и попут огромног 
таласа преплавили поједине делове Балканског полуострва. Визан- 
тијско царство, смањено и расцепкано на више засебних апанажа 
које са центром у Цариграду скоро да нису имале ни лабаве везе, 
представљало је другоразредну силу! Бугарска, такође нагризена 
феудалним растакањем, није била јединствена: један цар је седео у 
Трнову, други у Видину, а прилично простране области уз обалу 
Црног мора држао је деспот Добротица? Тако је некада моћно 
Друго бугарско царство било не само осетно смањено него и поде- 
љено на три независна подручја. И, напослетку, српска држава, која 
је свој врхунац досегла средином ХЕМ века, распала се на више дело- 
ва којима су владали обласни господари, мада не одмах после смрти 
Стефана Душана (1331-1355), како се обично мислило? На тај начин 
је југоисточни део Европе тога времена, када се одлучивало о даљој 
судбини Балканског полуострва, одавало жалосну слику земаља 
захваћених болешћу феудалне распарчаности у коме је одсуство 
јаке централне власти све више постајало правило. 

Једна од најзанимљивијих државних творевина на Балканском 
полуострву током треће четвртине ХІУ столећа била је држава 


ІГ. Острогорски, Историја Визаније, Београд. 1959 (репринт 1998), 495 сл.; 
р. Меој, Сазг Сеттте5 оў Вугаппит, 1261-1453, Сатфпаре 1993, 253, 5а.; Р. Радић, 
Време Јована В Палеолога (1332-1391), Београд. 1993, 248 сл. 

2 История на Бъгария. Ш, София 1982, 345 сл. (П. Ангелов) 

3р. Михаљчић, Крај српског царства, Београд, 1989, 11 сл. 

Симеона Уроша (Синише) Палеолога“ Особеност ове државе 
умногоме је проистицала из чињенице да је она исказивала сво- 
јеврсну амбиваленцију, наликујући донекле Византијском а донекле 
Српском царству. Ваља подсетити да је смрт Стефана Душана 
(децембар 1355) затекла Симеона Палеолога у Епиру, на положају 
тамошњег намесника и са титулом деспота коју је добио од полу- 
брата? Амбициозни аристократа је сматрао да је куцнуо час да ост- 
вари своје велике и смеле планове. Премда се у српским земљама 
добро знало да је Стефан Урош, син цара Душана, предвиђен за 
наследника престола, Симеон Урош Палеолог је веровао да је 
дошао тренутак да се попне на трон најмоћније државе оновремене 
југоисточне Европе. Стога се његово проглашење за цара. у 
Костуру 1356. године, у време док је на другој страни Нићифор 
Анђео освајао Тесалију, с разлогом може посматрати као узурпа- 
торски чин“ Истовремено, Симеон Палеолог је био први који је 
отворено нарушио територијално јединство Српског царства на 
којем је Стефан Душан толико истрајавао. Уосталом, удвостручена 
држава, неизмерно размакнутих граница и запљускивана водама 
трију мора, ионако је почивала на два правна система – домаћем у 
старим српским земљама и византијском у новоосвојеним крајеви- 
ма. Упркос чињеници да је реч о формалној подели, њени трагови 
су били приметни и у раздобљу опадања централне власти и јачања 
обласних господара. 

Покрет војске Симеона Палеолога, која је за средњовековне 
појмове достигла озбиљну бројку од четири до пет хиљада,“ 
окренут ка северу, јасно и недвосмислено је казивао да полубрат тек 
преминулог првог српског цара има амбиције да заседне на престо. 
Није га поколебао ни исход државног сабора у Скопљу, у априлу 
1357. године, на којем га властела није прихватила, што је значило 


+0 овој држави најподробније је расправљао Б. Ферјанчић, Тесалија у ХШ и 
ХГУ веку. Београд, 1974, 241 сл. 

> Б. Ферјанчић, Деспоти у Византији и јужнословенским земљама, Београд, 
1960, 167 сл. 

8 Михаљчић, Крај српског царства, 15-16. 

7 То Хроуікӧу ТОУ "боумубу КОТ’ амекдото биёт =єліторцу, ей. і. 
Мгапоиѕ15, 'Елетпріс тоо Мебомбмкоћ 'Аруєоо 12 (1962), Атла, 1965, 76. 

# Михаљчић, Крај српског царства, 17. 

9 Р. Михаљчић, Душанов законик у судској пракси (рад у овом зборнику) 

19 угапоџѕіѕ, Сһгопікоп, 76. 

да је потпуну подршку уживао Стефан Урош." У помањкању дру- 
гих аргумената. Симеон Палеолог је прибегао сили и 1358. године 
напао је Скадар. Пораз у овоме походу унеколико је охладио ње- 
гове планове и уједно је представљао његов последњи покушај на 
овој страни. У том тренутку положај Симеона Палеолога доспео је 
на најнижу тачку током читаве дотадашње политичке каријере. 
Спас је дошао помало неочекивано, у виду пораза Нићифора П 
Анђела – новог господара Тесалије – који је у лето 1359. године по- 
гинуо код реке Ахелоја у сукобу са Албанцима.“ Пред Симеоном 
Палеологом су се отвориле лепе перспективе и он је на најбољи 
начин искористио прилику која му се изненада указала. Подржан од 
локалних црквених кругова и неких световних феудалаца, оне брзо 
и лако освојио Тесалију.“ а потом и простране области у Епиру, где 
је раније. од 1347. до 1355. био намесник." Тамошњи живаљ. ношен 
жељом да се коначно устали власт која се средином ХІМ столећа 
тако брзо мењала и вероватно надахнут једном врстом провинци- 
јског патриотизма. поздрављао га је као цара." Лакоћа са којом је за 
кратко време постигао велике успехе може се објаснити и његовим 
двоструким пореклом.Тако је Симеону Палеологу пошло за руком 
да 1359/1360. оствари део својих замашиих планова које је неуспех 
под Скадром ако не учинио скромнијим а оно бар приближно 
израженијем смислу за реално. Чињеница да је већ био цар значила 
је да је одмах обезбедио формалну независност његовој тек образо- 
ваној држави. За своје седиште изабрао је Трикалу, а не Ларису, и– 
неопходно је нагласити – показао је упадљиво веће занимање за 
Тесалију. док је области на западу, Епир и Акарнанију, препустио 
двојици албанских великаша, Ђину Буји и Петру Љошу." Удосто- 


О овоме сабору в. Н. Радојчић. Срлски државни сабори у средњем веку. 
Посебна издања Српске краљевске академије. књ. СХХХ. Друштвени и историјски 
списи, књ. 54, Београд, 1940. 146-150. 

2 Мавро Орбин, Краљевство Словена, Београд. 1968. 45: К. Јиречек, 
Споменици сриски. Споменик Српске краљевске академије 11. Београд, 1892. 4, 33 
Уп. К. Јиречек. Историја Срба. 1. Београд. 1952 (репринт 1978). 240; 

Историја српског народа. 1 Београд. 1981. 570 (Р. Михаљчић) 

8 О бици је посебно расправљао Р. Михаљчић. Битка код Ахелоја, Зборник 
Филозофског факултета у Београду 11-1 (1970) 271-275. 

8 Ферјанчић. Тесалија. 240 сл. Е 

15 р. месо, Тһе Оеѕроіаге ог Ерігоѕ 1267-1479. А Сомибиноп (о Ніѕогу ог Стеесе іп 
ће Міайе Авеє, Сатбпдге, 1984, 131-135, 

јивши их титулама деспота, јасно је ставио до знања да поседује 
одговарајуће прерогативе царске власти. Пред новоствореним 
царством налазио се један период мирног развитка. 

Чињеница да нам је о Симеону Палеологу и његовој владави- 
ни у Тесалији остало врло мало изворних података – по један кра- 
так помен у историјским делима византијских писаца Јована Кан- 
такузина и Нићифора Григоре, релативно обиље вести у Јањинској 
хроници од наративних и неколико докумената од дипломатичких 
извора, као и понеки натпис!“ - стављају нас пред не мало искушење 
у покушајима да бар донекле васпоставимо поједине сегменте 
живота новог грчко-српског царства које је образовао у Тесалији. 
Ипак, упркос оскудици и фрагментарности извора, поједине оцене, 
сасвим одређене и научно поткрепљене, могу се изрећи. 

Околност да је имао двоструко угледно порекло (по оцу 
Стефану Дечанском (1321-1331) био је члан српске династије Не- 
мањића, а по мајци рођак владарског дома Палеолога у Визан- 
тијском царству) с гледишта средњовековних понмања поретка, 
разуме се, давала је свим његовим подухватима посебну тежину. Та 
двострукост, је с друге стране, доприносила и амбиваленцији која је 
била својствена новооснованом царству. Реч је о држави која је, 
поред одређених заједничких, показивала и извесне посебне еле- 
менте како Византијског тако и Српског царства. Чак би се могло 
рећи да је Симеону Палеологу пошло за руком да у малом – на 
простору Тесалије – оствари оно у чему је живо настојао његов 
старији полубрат Стефан Душан маштајући о некаквом универзал- 
ном срлско-грчком царству са средиштом у Цариграду. 

За читаво питање тога двојства није без значаја чињеница да 
је Симеон Палеолог рођен у Србији и да је тамо текао политичку 
каријеру (као веома млад човек постао је намесник у Епиру, 
новоосвојеној области Стефана Душана) а ни околност да време 
настанка његове државе коинцидира са дубоким утиском који је на 
савременике оставила моћ Српског царства. То је условило да у 
почетним годинама његове владе у новој држави, која је требало да 
окупи Грке и Србе у пределима континенталне Грчке (трећу 
етничку скупину чинили су Албанци) потражи ослонац у српској 

државноправној традицији. Изнесена оцена ниуколико не значи да 


|" Руозоровгарћисћех ГехћКоп дет Раіаіоіовепсей, ей. Е. Тарр, ІХ, Млеп 1989, Мо. 
21185 ( у даљем тексту: РІР) 


Преплитање византисјких и српских утицаја у држави Симеона Уроша (Синише) палеолога 75 


је речени ослонац био већи него угледање на византијску традицију, 
поготово ако се узме у обзир да је и сама Србија припадала циви- 
лизацијском кругу земаља такозваног "византијског комонвелта" и 
као таква претрпела голем утицај ромејске државноправне тради- 
ције.” У каснијим годинама, међутим. ослањање на српске узоре се 
постепено смањивало. све више уступајући место изразито византи- 
јским традицијама. Тај процес као да је на неки начин следио опада- 
ње српске државе и значио својеврстан повратак Симеона Палео- 
лога својим византијским коренима. Анализа две сачуване хри- 
совуље које је потписао цар и нови господар Тесалије – прву у авгус- 
ту 1359. а другу у мају 1366. године" – даје довољно разлога да се 
стекне овакав закључак. 

Разборитом политиком. коју је водио са пуно опреза, Симеон 
Палеолог је настојао да задобије подршку и наклоност житеља 
Тесалије, поготово тамошњих архоната. како оних који су желели 
повратак византијске власти тако и оних који су имали интереса да 
очувају тековине господарења српског цара. Због тога је пошао 
уобичајеним путевима својих претходника и утицајним феудалцима 
и цркви доделио је низ повластица и привилегија! Уз то, ослањање 
на двоструке државно-правне традиције сведочи о његовим способ- 
ностима којима је успевао да окупи многобројне присталице у 
Тесалији и другим областима средње Грчке. Симеон Урош се увек 
трудио да нагласи легитимитет своје власти над тамошњим облас- 
тима. па је изриком наводио да му по наследству припада право да 
влада Тесалијом. Тако у хрисовуљи манастиру Светога Георгија у 
Завлантији од августа 1359. каже да је Трикала "његова природна 
баштина"=, а у хрисовуљи истом манастиру из маја 1366. године 
дословце наводи да је "царство ми добило по наследству Влахију "=. 
У тој светлости посматрано, и његово проглашење за цара 1356. 
године већ је речито говорило о претензијама. 


У Овај проницљив термин у византологију је увео О. Обојепску, Тће Вугалиле 
Соттопмеаић. Еачет Ешгоре 500-1453. Лондон. 1971. Српски превод већ класичног 
дела: Д. Оболенски. Византијски комонвелт. прев. К. Тодоровић. Београд, 1991. 

А. Соловјев – В. Мошин. Грчке повеље српских владара. Београд. 1936. 
(= Мапогит Верпліѕ, Отеек Сһапегѕ ог Зефјап Ешегз. Лондон 1974) бр. ХХХІ, ХХХМ 

2 Ферјанчић. Тесалија. 246 сл. 

2 Соловјев - Мошин. бр. ХХХІ. 5-9. 

8 Исто, бр. ХХХІУ. 13-14. 

Значајно је и занимљиво погледати потлисе Симеона Палео- 
лога на свечаним повељама које су, сагласно средњовековним схва- 
тањима, на најбољи начин одражавали титуларне претензије новог 
василевса. У његовим царским потписима се на најбољи начин огле- 
да двојство двеју традиција – византијске и српске. Сачувана су три 
таква потписа и, хронолошки гледано, они изгледају овако: у 
хрисовуљи манастиру Светог Георгија у Завлантији из 1359. он се 
потписује као "Симеон у Христу богу верни цар и самодржац Ромеја 
и Србије Палеолог"“, у хрисовуљи епирском великашу Јовану 
Цафи Урсину Дуки, из јануара 1361, налазимо исти потпис, али 
уместо Србије стоји Срба, и најзад у хрисовуљи манастиру Светог 
Георгија у Завлантији, из маја 1366. године, стоји потпис "Симеон у 
Христу богу верни цар и самодржац Ромеја и Срба и целе Албаније 
Урош Палеолог" На основу ових потписа може се не само 
закључити о титуларним претензијама Симеона Уроша, 
политичким амбицијама које су с временом постајале све смелије. 
него и о државно-правним концепцијама на којима је почивала ње- 
гова власт у Тесалији и суседним областима континенталне Грчке. 
По многим обележјима ови потписи су налик на сличне примере 
царских повеља цариградске канцеларије Палеолога, али у исто 
време садрже и поједине елементе који показују да је Симеон Пале- 
олог желео да одржи везу са државноправним традицијама Српског 
царства. Важно је да се нагласи да је преузимајући византијске 
државноправне традиције он отишао и корак даље од полубрата 
Стефана Душана. Код првог српског цара, напоменимо, увек је био 
присутан термин Романија уместо Ромеји уобичајеног за византи- 
јске царске повеље, што је наравно имало дубоке корене." Употре- 
бом термина Ромеји (чиме се на посредан али не мање изричит 
начин наглашавала његова везаност за породицу Палеолог, а то је 
управо карика која је недостајала Стефану Душану) означавано је, 
са пуно разлога, приближавање узорима византијске царске канце- 
ларије. Није на одмет поменути да, што се дипломатике тиче, 
хрисовуља из августа 1359. године, дакле са почетка његове вла- 


8 Исто. бр. ХХХІ. 228. 

8 Исто, бр. ХХХП. 85-87. 

# Исто. бр. ХХХІУ. 101-103. 

2 О овоме је посебно расправљао Љ. Максимовић, Грци и Романија у пот- 
писима цара Душана, Зборник радова Византолошког института 12 (1968) 61-78. 

давине, има елемената страних актима византијске царске канце- 
ларије: термин хросбВохллоб Абуоб није у тексту три пута исписан 
у одређеним падежима (налази се на самом крају текста повеље. и 
то у номинативу). текст је невешто састављен и садржи поједина 
понављања, мада све побројано не доводи у сумњу његову аутен- 
тичност.“ Одређени недостаци могу се приписати и једној повељи 
цара Симеона Уроша која је издата у мају 1362. године стагијском 
скиту у Метеорима.У Објашњење за ове недостатке је прилично јед- 
ноставно, а лежи у недовољној уходаности једне провинцијске 
канцеларије чији писар није поседовао потребно дипломатичко 
искуство и био је недовољно упознат са нормама византијске царске 
канцеларије.“ Поменуте мањкавости су биле сасвим превазиђене у 
хрисовуљи састављеној неколико година доцније, у мају 1366. 
године. која се с разлогом може сматрати као права хрисовуља 
византијске царске канцеларије.“ То је био речит зпак да се ова 
врста државне службе у царству Симеона Палеолога у међувремену 
уходала и да је из невеште провинцијске израсла у канцеларију дос- 
тојну поштовања. Њен даљи напредак су потврђивали и документи 
из времена владе Симеоновог наследника Јована Уроша, две 
простагме из 1372. године.“ 

С разлогом, чини нам се, могло би се устврдити да је упоредо 
са уходавањем царске канцеларије Симеона Уроша, с једне, текао и 
паралелан процес њеног све већег приближавања византијским 
узорима, с друге стране. Међутим, ваља нагласити, никада није 
сасвим раскинуто са српском традицијом, о чему је – утисак је – 
одмерени Симеон Палеолог водио рачуна. Живописно и убедљиво 
сведочанство за овакву тезу је и податак да сеу другој хрисовуљи 
манастиру Светог Георгија у Завлантији, оној из маја 1366. године, 
појављује и формула заклетве у којој се цар Симеон Палеолог зак- 
лиње јеванђељем, часним крстом и вођом небеских сила архан- 


# Ферјанчић, Тесалија, 247-248. 

2 Реч је о простагми, како се назива у самом тексту. али њен садржај не 
одговара тој врсти докумената византијске царске канцеларије. В. Соловјев - 
Мошин. бр. ХХХІ. Уп. Ферјанчић. Тесалија. 249. 

% Ферјанчић. Тесалија. 248. 

3 Соловјев – Мошин. бр. ХХХМ 

38 Исто, бр. ХХІХ, ХХХ. Издавачи су ове документе погрешно приписивали 
Симеону Палеологу. Заблуду је разоткрио М. (азсапе, Оенх сћагтеѕ йе Јеап Оғої, 
аегтіег Метатае (поуетђге 1372, тасноп ХІ), Вугапџоп 25-27 (1955-1957) 277-323. 

ђелом Михаилом "да све то има сигурност, трајност, постојаност и 
непроменљивост."3 Добро је знано да заклетва није уобичајена за 
византијска царска документа – то је нешто противно ромејској 
царској – идеологији – али је посебно индикативно да се среће у 
хрисовуљи Стефана Душана из новембра 1348. године манастиру 
Богородице у Ликусади?* Строго узевши, постојање заклетве у 
царским повељама мора се сматрати извесном деградацијом пре- 
рогатива царске власти. У овом случају, разложно је претпостави- 
ти, практични разлози су махом мотивисали Симеона Палеолога да 
тако поступи. Брзе и честе смене политичке власти у Тесалији 
средином ХІУ века морале су рађати подозривост код локалних 
архоната и доводећи их у деликатну ситуацију захтевале су благов- 
ремену политичку реакцију да прихватањем нових господара себи 
обезбеде сталне поседе и привилегије. Из расположивих извора, 
који су као што је већ речено крајње оскудни и фрагментарни, 
знамо за следеће великаше: Јован Архонтица, Котеаниц, Теотокис, 
Константин (у монаштву наречени Кипријан). Жеља Симеона 
Уроша Палеолога је била да задобије наклоност и лојалност 
тамошњих феудалаца, како световних тако и духовних, па их је 
нештедимице удостојавао разним привилегијама, не либећи се ни 
тога да те повластице, ради веће уверљивости, пролрати и соп- 
ственом заклетвом. Неопходно је истаћи да је међу његовим вели- 
кашима поред Грка било и Срба. Тако је у Житију светог Атанасија 
Метеорита остало забележено да је један од Трибала (на жалост, 
његово име није наведено) приложио средства да становници 
Широке Стене саграде нову цркву.“ Цар је нарочиту бригу испољио 
према стагијском скиту, новом монашком центру Тесалије, који је 
касније прерастао у чувене метеорске манастире“ Доследно је 


33 Соловјев - Мошин, бр. ХХХІМ, 82-87. 

3 Исто, бр. ХХ, 79-92, Уп. Ферјанчић, Тесалија, 233. 

8 Ферјанчић, Тесалија, 253-254; РІР 1 (1976) Мо. 1457 (Јован Архонтица); РАР 
4 (1980) Мо. 7560 (Теотокис); РЕР 6 (1983) Мо. 13326 (Котеаниц); РЕР 6 (1983) Мо. 
13928 (Константин-Кипријан) 

2 МА, Меїѕ, Хоџвоју єс 11У 1бторау тоу роусу тоу Метеороу, Вобоутс 1 
(1909) 250. 

7 О њимав. Г. Суботић, Почеци монашког живота и црква манстира Срете- 
ња у Метеорима. Зборник за ликовне уметности 2 (1966) 125-181: 0. М№ісої, Мегеоға. 
Тһе Коск Мопазтегіеѕ ој Тпезѕаіу (Кемлед Ейіцоп, Мапогит Вергіпіѕ), І опёоп, 1975; М№. 
М№іКопапоѕ, Метеора. Та роуостпріа код т 1сторла томе, Атћіла, 1987; М. Спасцааке – 
О. Зоћапов, То МеуоЛо Мєтєро. сторо кол техуп, Ала, 1990. 

истрајавао у бризи да световне власти не поремете њихов испос- 
нички спокој и угрозе већ стечену имовину. У вези стим, ваља нагл- 
асити да је владавина Симеона Палеолога представљала време 
знатне градитељске делатности“ и период полета уметности која не 
само да је надрастала локалне оквире него је досегла веома висок 
ниво.“ Међутим. после вишевековне турске власти мало од тога се 
сачувало до наших дана. 

Када се говори о организацији власти коју је Симеон 
Палеолог спроводио у својој држави. онда се, упркос помањкању 
изворних сведочанстава у савременим источницима, може изрећи 
оцена да није желео много да мења, већ се махом ослонио на 
основне елементе својствене Византијском царству. Тако је преузео 
установу кефалије као главног носиоца локалне администрације 
током касновизантијске историје.“ Познат је био Теодор Орфа- 
нојован, кефалија Стагија, али је допуштено веровати да је и у 
другим областима Тесалије било још таквих управника“! У овом 
случају се не би могло рећи да је ослањање на Византију било на 
уштрб угледања на српску државу, с обзиром на чињеницу да се и 
власт српског цара на овим просторима, неколико година раније, 
превасходно ослонила на већ постојеће византијске институције. 
Другим речима, у овом случају Симеон Урош Палеолог није ни 
имао неку алтернативу, српску у односу на византијску на пример. 
Није непознато да је новоосновано царство преузело још неке 
установе које су потицале из Византије, што је, у крајњој линији, 
сасвим разумљиво. Једна од њих је институција такозваних васе- 
љенских судија, најважнија судска установа позне Византије, коју је 
1329. године увео василевс Андроник Ш Палеолог (1328-1341)“ 


3 8. бошошњ, "Ауто Хорот '"Еукоџо єс тоу суо Колрамо Ларістс. 
Пролгуоџетс-Кецево-Метофрост, 1 агіѕа, 1991, 21. 

У Г, Суботић – Ј. Зутопореши, Г'ісолозгаѕе ег [65 Јуехаџез де [а Й ди ХГ зіесіе 
дапу (е топазгеге де іи Ттапхћригацоп аих Мегеогез, Аслев ди ХМе Сопргёѕ етапопа! 
4'Етдез Вихапипе5 (А(ћепе5 1976) П. Ап е! агсһеоІоріе, Соттипісаіопѕ, Аеле5, 1981, 
751-758; С. Зиђоце, Лоро код береес тоу беспоту деца. код тпс Вас овас Мартас 
Полололоумос̧, Практко Медуојс орлоо ла то Леспотото тпс Нлетроџ (Арта, 
27-31 Модоо 1990), Ала, 1992, 69-86. 

% О установи кефалије в. Љ. Максимовић, Гле Вугаште Рғоуіпсіа! 
Аатіпіѕзтайоп ипдег ће Раіаіоіовоі, Атчегдат, 1988, 9 за. 

% Ферјанчић, Тесалија. 250-251: РЕР 9 (1989) Мо. 21121 

# За најважнију литературу о установи васељенских судија в. Радић. Време 
Јована У, 71 н. 2-3. , 

Сачувани су подаци о лариском митрополиту Антонију, значајној 
личности тесалијске историје ХІУ столећа, који је био васељенски 
судија, наименован од стране Симеона Уроша Палеолога. по свој 
прилици у периоду од 1359. до 1363. године. Институција васељен- 
ских судија, напоменимо, постојала је и у Трапезунтском царству и, 
што је посебно занимљиво, у српској Серско} држави.“ 

На примерима још неких установа у држави Симеона Уроша 
може се видети његово угледање на византијске узоре. На првом 
месту то је установа савладарства.“ У жељи да својој породици 
обезбеди власт над Тесалијом, Симеон Палеолог је свога сина 
Јована Уроша прогласио за цара и савладара.“ Теттти5 ате диет 
овога чина је, поуздано се зна према једном натпису у Костуру, 
1359/1360. година.“ Очигледно је да се владар новог царства у 
Тесалији угледао искључиво на византијску државноправну тради- 
цију, будући да је по том питању Србија имала неке своје посебнос- 
ти оличене у установи такозваног "младог краља" – односно 
"краља" после Душановог крунисања за цара у арпилу 1346. године 
– који је требало да касније наследи владајућег цара.“ Пренебрега- 
вање српске традиције од стране Симеона Уроша, у овом случају не 
би требало много да изненађује будући да је новом господару 
Тесалије византијска баштина ипак представљала главно упориш- 
те, а институција "младог краља", односно "краља", била је сасвим 
ван токова ромејске државноправне традиције. Јер, утисак је, он је 
прибегавао изневеравању византијских узора – као што је на 
пример био случај са заклетвом у хрисовуљи из маја 1366. године – 
само онда када је то било пробитачно за учвршћивање властитог 
положаја. И, најзад, додајмо и то да је Симеон Палеолог као 
василевс, попут свих царева тога времена – византијских, српских, 


2 Ферјанчић, Тесалија, 253. За основне податке о познатом духовнику в. РАР 
1 (1976) Мо. 1098. 

9 6. Озговогѕку, Гез јирез гепегаих ае Ѕеггёѕ, МеёЈапдеѕ оїепс Вепё Стоте, Ројцег5 
1966, 1317 (= Сабрана дела. ІУ, Византија и Словени, Београд, 1970, 258); Б. 
Ферјанчић, Византијски и српски Сер у ХУ столећу. Београд, 1994, 80. 81. 87. 132. 

50 овој институцији у Византијском царству в. Б. Ферјанчић, Савладарство 
у доба Палсолога, Зборник радова Византолошког института 24-25 (1986) 307-384. 

% | аѕсагіѕ, Реих сһанеѕ, 283 59. 

тыа. 

* Михаљчић. Крај српског царства, 15 сл. О институцији "младог краља" 
в. М. Ивковић. Установа "младог краља" у средњовековној Србији, Историски 
гласник 3-4 (1957) 59-80. 

бугарских или трапезунтских – додељивао највише дворске титуле. 
Тако су. а пример. албански великаши Ђин Буја и Петар Љош удос- 
тојени титуле деспота.“ Исто достојанство добио је н Тома 
Прељубовић.“ док је титула великог дукса припала Јовану 
Архонтици:“ 

Недостатак изворних података онемогућује да се каже нешто 
више о односима државе Симеона Уроша и Византије, с једне. и 
новоствореног царства у Тесалији и Србији, с друге стране. Ово 
ћутање извора, уколико бисмо могли да га означимо на тај начин, 
донекле упућује на закључак да су везе између њих у временима пот- 
пуне феудалне раздробљености како византијских тако и српских 
земаља морале да буду прилично танке. Уосталом, између Тесалије 
и Цариграда налазило се неколико апанажа које су са центром у 
византијској престоници ионако одржавале само формалну пове- 
заност. Поменућемо Солун. који је најпре – негде до 1365. године – 
био у рукама Ане Савојске, а онда је, почев од 1369, постао апанажа 
Манојла Палеолога.“ и поседе браће Алексија и Јована Палеолога, 
узани појас егејског приморја источно од ушћа Струме са градовима 
Хрисопољом, Анакторопољом и Христопољом, као и острво Тасос.“ 
Ипак, важно је упозорити и на још једну чињеницу: премда је 
Тесалија за владе Симеона Палеолога и његовог сина Јована Уроша 
била фактички самостална. њени црквени поглавари, митрополити 
Ларисе. упорно су одржавали контакте са васељенском патријар- 
шијом у Цариграду“ На другој страни, везе са српским земљама, 
уколико их је уопште и било. поготово са оним које је држао цар 
Стефан Урош (1355-1371), морале су бити сасвим ништавне, 
Поуздано се зна, међутим, да су односи између Симеона Палеолога и 


3 Ферјанчић, Деспоти, 168: Млсој, Резролае, 142, 145-146. 


У Асег де Југа Ш (13291500), ей. Р. Гетепе ес., Рапіѕ, 1979, Мо. 146. СГ. ТА. 
Рарагокоѕ, 'О децас Премоџџлорите ко п Мора Полололотмо, ктпторес то) уаоо 
те Поусуос Гоби аутоотс ста. Вобеуа, КАпромоџа 13 (1981) 509-516; РГР 10 
(1990) Мо. 23721; Сһ. Магапом, Тле Рћепотепоп Тлотаѕ Ртеџиђоме, Проктіко Аієдуоъус 
Уорловло. па то Леспотало тус Нлерох ("Арта 27-31 Молођ 1990) Апа 1992, 63-68 

5 Ферјанчић. Тесалија, 253. 

5: Радић, Време Јована У, 333-335 (са навођењем релевантне литературе) 

53 у Вагкет, Мапиеі 11 Раіаєоіовиѕ (1391-1425): А 5Зтау іп ае Вугатте 
Ѕгаіеѕтапѕћір, Мем ВтипѕуісК, Меж Јегѕеу, 1969, 10 54. 

2 Радић, Време Јована У. 281-283 (са одговарајућом библиографијом) 

5 Ферјанчић, Тесалија, 258: Г. Суботић, Манастир Богородице 
Месонисиотисе, Зборник радова Византолошког института 26 (1987) 166. 

Радослава Хлапена, који се налазио на челу сложне заједнице вели- 
каша у јужним областима српске државе,“ били врло срдачни. Уз то, 
ваља нагласити да је престиж цара који је боравио у Тесалији био 
неоспоран. Женидба Томе Прељубовића, пасторка Радослава Хла- 
пена, са Маријом, ћерком Симеона Палеолога, и његово постављење 
за намесника у Јањини"' најбоље су сведочанство о томе. 
Смештајући државу Симеона Уроша Палеолога између 
Византијског и Српског царства, као два антипода на које се нови 
цар првенствено угледао“ може се извести закључак да је он, 
нарочито у првим годинам владавине, настојао да угледање на српс- 
ки узор не буде сасвим потиснуто на рачун угледања на Византију. 
Био је то врло разуман и целисходан политички потез који је водио 
рачуна о тренутном распореду снага на овом делу балканског полу- 
острва и о расположењу локалног живља које је доспело под скип- 
тар новог василевса. У њему се, с друге стране, може видети и 
Симеонова духовна повезаност са српском средином, из које је пот- 
ицао. С временом, међутим, како је бледела успомена на славу и 
моћ српског царства, у Симеоновој држави је долазило до лаганог 
одвајања од српских и прихватања изразито византијских традиција. 
Ипак, мора се признати да никада нису потпуно покидане поједине 
од веза са Српским царством, које се лагано примицало своме 
заласку. Ово враћање Симеона Палеолога на византијске традици- 
_ је не може се објаснити само његовим ромејским пореклом по 
мајци, него пре свега чињеницом да на тлу Тесалије српски узори 
нису имали довољно времена да ухвате дубље корене и морали су 
остати у сенци старијег и самосвојнијег византијског узора. Због 
тога није случајно што је ова развојна линија државе Симеона 
Палеолога убрзо по његовој смрти и добровољном повлачењу 
његовог сина Јована Уроша (око 1373) довела Тесалију, ако не 
фактички а оно бар формално, под скиптар византијског цара? 
Тесалији је, међутим, било преостало још само двадесетак година 
живота у независности, будући да је претећа сенка османлијске 
опасности већ навештавала дуга столећа турске превласти. 


58 Суботић, Манастир Богородице Месониснотисе, 166. 

57 М№ісої, Резрогаге, 131 54. 

38 р. Радић, О Хорєоу Оорестс ПоЛопоХоуос код то кратос тоо ретоЁх Тс 
Вобоутутс кол тпс серђіктс сорокроторлсс̧, Вугапіит апд Ѕегбіа іл (ће 14ћ Сепшту, 
Алћепѕ 1996, 195-208. 

59 Ферјанчић, Тесалија, 269. 

Једна од најзанимљивијих државних творевина на Балканском 
полуострву током треће четвртине ХІУ столећа била је држава 
Симеона Уроша (Синише) Палеолога, полубрата српског цара 
Стефана Душана. Особеност ове државе, чије се језгро налазило у 
Тесалији, умногоме је проистицала из чињенице да је она искази- 
вала својеврсну амбиваленцију, наликујући донекле византијском а 
донекле српском царству. Цар Симеон Палеолог је нарочито у 
првим годинама владавине настојао да угледање на српски узор не 
буде сасвим потиснуто на рачун угледања на Византију. С вре- 
меном, међутим, како је бледела успомена на славу и моћ српског 
царства. у Симеоновој држави је долазило до лаганог одвајања од 
српских и прихватања изразито византијских традиција. На тлу 
Тесалије српски узори нису имали довољно времена да ухвате дубље 
корене и морали су остати у сенци старијег и самосвојнијег визан- 
тијског узора. Ипак, остаје чињеница да у држави Симеона 
Палеолога никада нису потпуно покидане поједине од веза са срп- 
ским царством које се лагано примицало своме заласку. 


МИЛИЈАН ПОПОВИЋ 
ПРАВДА И ДУШАНОВО ЗАКОНОДАВСТВО 


Уводне напомене 


Император Цезар Флавије Јустинијан, побожни и вечни 
Август, у конституцији Танта адресованој Сенату и свим народима, 
истакао је, поводом своје кодификације, да "нешто величанствено 
зрачи из ових књига, када се увиди да је старо мноштво сада 
замењено сажетим и мањим"! Додао је "да су само божанске ствари 
заиста сасвим савршене", док се "облик човековог права (...), увек 
бескрајно мења, па у њему нема ничега што би могло вечно опста- 


"2 


ти" 2 

Наведене оцене императора Јустинијана могу се применити и 
на Душаново законодавство. 

Док је Душаново крхко царство ишчезло у песку времена, 
његова кодификација, као величанствен правни споменик, у мало- 
пре поменутом Јустинијановом смислу, својом дубином, обухват- 
ношћу и богатством зрачи у векове. Једна од ретких, у то време, а и 
иначе, универзалних кодификација Златан је мајдан за све врсте 
историјских, економских, социолошких, језичких, културолошких, 
правних и филозофских истраживања. 


1 Значење израза "Душаново законодавство" 


Речима "Душаново законодавство" често се придаје уже 
значење. Под њом се подразумева Душанов законик усвојен на 


ІВ, Јустинијанова Дигеста. прва књига, Конституције, Рео аисоге, Тата, Отпет 
геї рибисае, превео др Антун Маленица, Београд, Службени гласник, 1997, стр. 35. 

2 Исто, стр. 37. 

? В. др Тома Живановић, Систем синтетичке правне филозофије - 1. 


Синтетичка филозофија права, 2. Синтетичка филозофија правних наука, Београд, 
САНУ 1959, стр. 125-136. 

државним саборима у Скопљу (1349. год.) и Серезу (1354. год.). 
Међутим, већ је Флорински показао 1988. год. да постоји тесна 
повезаност Душановог законика са скраћеном Синтагмом Матије 
Властара и тзв. Јустинијановим законом. * Александар Соловјев је, 
пак, доказао, у својој докторској тези Законодавство Стефана 
Душана цара Срба и Грка, на бази палеографско-филолошке и 
политичко-историјске анализе Душановог законодавства и на 
основу поређења правних одредаба Властареве Синтагме и тзв. 
Јустинијановог закона са одредбама Душановог законика, да сва 
три акта чине "једну смишљену целину"? Одатле је следно логичан 
закључак да је Душанов законик само "трећи део једног трипар- 
титног кодекса српско-византијског (римског) права". 

Синтагма Матије Властара преведена је с грчког на словенс- 
ки језик”, по прилици крајем 1348. год. или почетком 1349. године. 
Била је редукована на једну трећину. Задржана су, пре свега, прави- 
ла грађанског права, док је већина црквених норми изостављена. 
Материју скраћене Синтагме Матије Властара чине прописи 
садржани у законима византијских царева. Они су од раније били 
познати средњовековној Србији, као део Номоканона. Скраћена 
Синтагма Матије Властара чини "први део кодификаторског рада 
новог цара" “ Други део кодификације је тзв. Јустинијанов закон. То 
су, у ствари, Земљораднички закон (известан број чланова) донет 
крајем УП или почетком УШ в. за време Јустинијана П, Еклога (кра- 
так избор најважнијих одредаба Јустинијанове кодификације) од 
726. или 741. год. и поједини делови Прохирона (кратак правни 
приручник намењен судовима) од 870. или 879. год. Како је цар 
Јустинијан био персонификација кодификаторског рада, наведени 
закон назван је Јустинијановим. Он је регулисао аграрне односе и 


зв.Т. Флорински, Памямники законодамелљно“ беямелъности Душана 
цара Сербовъ и Грековъ, Киевъ, 1888, стр. 172-268. 

У В. Александар Соловјев, Законодавство Стефана Душана цара Срба и 
Грка. Београд. Правни факултет, 1928. стр. У 

6 В. др Срђан Шаркић и др Драгољуб Поповић, Велики правни системи и 
кодификације, Београд, "Савремена администрација", 1993. стр. 82; Александар 
Соловјев, н.д.. стр. 57. 

7 В. Теодор Тарановски, Историја српског права у немањићкој држави, 
Београд, Службени лист СФРЈ, 1996. стр. 174; Лаз. Урошевић, Правосуђе и писано 
право у средњовековној Србији у светлости данашњег писаног права. Београд, 
1939, стр. 30-32. 

* В. др Александар Соловјев, н.д, стр. 89. 

"вероватно" се примењивао и пре Душановог времена* Душанов 
законик је трећи део, завршни акорд универзалне кодификације у 
немањићкој држави. 

Душанов законик се налази у непосредној кореспонденцији, 
пре свега, са скраћеном Синтагмом Матије Властара. То је и 
природно, јер је она и најобимнији део Душанове кодификације. 
Душанов законик је, у основи, само њена допуна." Скраћена 
Синтагма Матије Властара је добила своју "законску ауторизаци- 
ју"" на Државном сабору највероватније 1349. год; када је усвојен и 
сам Душанов законик. 

Поред низа доказа. које наводи Соловјев у поменутој док- 
торској дисертацији о Душановом Сойех-и Тпрагіќиѕ-и, може се 
навести један спољашњи разлог - несистематичност Душановог 
законика. Она постаје схватљива само када се Душанов законик 
повеже са скраћеном Синтагмом Матије Властара и схвати као 
њена допуна. Посебно је значајан разлог који помиње Соловјев. У 
свим старијим преписима Душановог законодавства са Душановим 
закоником иду заједно скраћена Синтагма Матије Властара и тзв. 
Јустинијанов закон, а "та чињеница не може бити случајна". 


П Историјско и филозофско становиште и 
Душаново законодавство 


Душаново законодавство пропитивали су углавном истори- 
чари. што је и природно. 

Историјско становиште је у основи емпиричко и пози- 
тивистичко. Поред других, Хегел га подвргава беспоштедној крити- 
ци. Он каже да историчари трагају за историјским детаљима. Идеал 
им је "познавање свих бесконачних детаља", иначе, апсолутно 
"беспотребним за умни увид". Код појединих историчара влада 
"безбрижност, због тога охолост да се мисли како се код ученог 
познавања, већ има за себе умна спознаја" !* 


УВ. Исто, стр 89. 

|" В. др Драгослав Јанковић, Историја државе и права феудалне Србије (ХИ- 
ХУ в), треће издање. Београд, Научна књига, 1961, стр. 16. 

ив. Теодор Тарановски, н.д, стр. 174. 

1 В. Александар Соловјев, н.д, стр. 49. 

Э В. беога Мһеіт Епедпећ Неве), Основне црте филозофије права (с Хеге- 
ловим власторучним маргинама у његову приручном примерку филозофије права), 
Сарајево, "Веселин Маслеша" и "Свјетлост", 1989, стр. 33. 

8 Исто, стр. 33. 

У новије доба, половином овог века, критици историјског 
приступа прикључио се и Лео Штраус (1 ео Ѕітаиѕѕ). Он каже да за тај 
приступ "просторно и времено имају већу вредност од унн- 
верзалног" '* Сматра да је историјско искуство "потпуно недовољно 
да поткрепи историзам" и да историзам "мора да се заснива на 
филозофији, а не историји"! пошто је "историјско знање увек 
фрагментарно, а понекад и врло несигурно" ." 

Мањкавости историјског становишта у изучавању Душановог 
законодавства се губе код најбољих историчара, какви су били. на 
пример, Стојан Новаковић, Теодор Тарановски и Александар 
Соловјев, мада и код њих пробија разумска свест. Тарановски, који 
је био и правни филозоф, ништа не говори о правди. нако се она на 
више места помиње и у Душановом законику и у скраћеној Синтаг- 
ми Матије Властара. Описивање права какво оно јесте је недово- 
љно. Потребно је, поред осталог, и његово легитимисање, а оно је 
без правде, немогуће. Исто тако, без утврђивања природе ствари 
кемогуће је и истинско објашњење Душановог законодавства. 

Овим хоћу да укажем и на потребу филозофског, а то значи 
умског приступа у изучавању Душановог законодавства, нимало не 
доводећи у питање и историјски приступ. Јер, сама филозофија је 
"проницање умнога", а тиме "схваћање присутнога и збиљскога".“ 
Филозофско становиште треба да изрази дух времена у коме је 
настало велико Душаново кодификаторско дело. При том, оно 
истинито, за чим филозоф трага, налази се у самом Душановом 
законодавству, а не ван њега. Душаново законодавство није "од 
Бога напуштено", није препуштено "атеизму обичајносног свије- 
та"! да би се за истином трагало ван њега. Уосталом, како је исти- 
цао Хегел, "истина о праву, обичајности, држави толико (је) стара 
колико је у јавним законима, јавном моралу и религији јавно 
изложена и позната" 2° Задатак је филозофски да утврди умност 


Душановог законодавства, да спозна оно што је у њему праведно, тј. 


" В. гео Ѕіхаиѕѕ, Природно право и историја, Сарајево, "Веселин Маслеша", 
1971. стр. 21. 

16 Исто, стр. 25. 

7 Исто. стр. 28. 

"В. беога УАИћент Епедпсћ Неве), н. д, стр. 16. 

У Исто. стр. 11. 

2 Исто. стр. 9. 

да утврди супстанцијалну бит обичајносне збиље. а не да одређује 
суштину историјске појавности, што је посао (већине) историчара. 


ПІ Континуитет идеје правде у немањићкој Србији 


Од Стевана Немање па до Душанове кодификације. у свести 
српског народа. у обичајном праву. у књижевности и у правноствар- 
алачкој делатности српских владара присутна је идеја правде. У том 
погледу посебно је значајан Номоканон (1219. год.) за који је посеб- 
но заслужан свети Сава. То је био систематизовани зборник визан- 
тијских закона. Требало је да задовољи потребе и српске цркве и 
српске државе. Зато његову садржину и чине како црквени тако и 
световни прописи (изводи из Јустинијанових новела и цео Прохирон 
- Закон градски). Важно је да се напомене да светосавски 
Номоканон (Законоправило). којим су постављени темељи српског 
права. садржи и одредбу социјалне правде, "да се не лишава плате 
сиромах и сваки најамник"." 

Светосавље је, како је писао Јустин Поповић, "ентелехија, 
врховни принцип. животворни принцип и сила наше душе, наше 
историје. нашег народа. нашег човека; оно је душа наше душе, срце 
нашег срца. живот нашег живота." 

Идеја правде. међутим, као основни принцип права, нашла је 
своје право место тек у Синтагми Матије Властара и Душановом 
законику, Ништа не мари што је она преузета из византијског 
законодавства".^ Уосталом, ту идеју је преузело и византијско 
законодавство из римског права, а римски правници од Платона и 
Аристотела, преко стоичке филозофије. Ако је било угледања и 
преузимања, цар Душан је "у свом законодавном раду прихватао из 
Византије њезина најбоља начела" > 


У В. Ђурица Крстић. Српско срслњовсковно право и развој права потоњег 
времена, у књизи Срби у европској цивилизацији. Београд. САНУ. 1993. стр. 187. 

В. Архим. др Јустин Поповић, Светосавље као философија живота. 
фототипско издање. Ваљево, 1993, стр. 121. 

3 В. Никола Радојчић. Душанов законик и византиско право. Зборник у част 
шесте стогодишњице Законика цара Душана. 1. Београд. САНУ. 1951. стр. 61. "Тек 
компаративно проучавање права свих народа и свих времена створило је у науци 
тачан суд да законске збирке могу бити с правом сматране као народни понос и када 
у њима има читавих поворки позајмица. Не ради се. наиме, о њиховом броју. него о 
њиховој правној дубини и њиховој етичкој висини. Откуда буду унесене. најбоље 
међу њима постају и остају карактеристичне за народ који их је прихватио." 

8 В, др Александар Соловјев. н.д., стр. 222. 

ТУ Правда као темељ и сврха права 


Душановом законодавству приступам са аксиолошког станов- 
ишта. Полазим од става да је правда темељ и сврха права. Под 
сврхом подразумевам и узрок и циљ. Према томе, сврха је и на 
почетку и на крају. Сматрам да оно што је историјско и присутно (у 
Хегеловом смислу), није мера права. Хронолошки низ, до чега држе 
историчари, посматрање је привидног кретања и сенки (у Платоно- 
вом смислу). Хронологија је свест о пуком дешавању. Од хроно- 
лошког низа важнији је онтолошки, који је уосталом основа хроно- 
лошког низа. Умска форма духа може имати за свој предмет само 
оно што је по уму. Правда је битак права. Њоме треба да меримо 
оно што јесте, тј. умност Душановог законодавства. Правда је и на 
почетку, као изванправни појам, и на крају, као умност Душановог 
законодавства. Правда као умност, као оно што је опште и истини- 
то, опосебљује се и у Душановом законодавству. Истинито је само 
оно што се њом може оправдати. Остало је голо опстојање, празна 
егзистенција, случајно, коначно, неистинито. 

Не прихватам становиште по којем се не може одредити шта 
је правда. Јер, правда је, каже се, вредност. а "вредносни судови су 
субјективни", па отуда "врло различити" и "међусобно противу- 
речни".* Правда је племенито осећање, етички идеал коме треба 
тежити, каже Келзен, али се не може појмовно одредити. Такво ста- 
новиште је опасно. Оно тврди да се не може сазнати оно што је 
истинито, тј. правда. То је понижење за филозофију. Филозофија 
управо трага за оним што је вечно, непроменљиво и истинито. 
Уместо привида ствари, она утврђује саму ствар, тј. природу ствари 
права, његову умност, правду. 

Истина, правда се у различитим временима различито схвата- 
ла. Али у њој је остајало увек једно језгро непромењено, а то је 
сразмера, једнакост. 

Правда се на више места помиње у Душановом законику. 
Како је утврдио Стојан Новаковић, на неким местима се реч "прав- 
да" користи да се означи право“ или, на пример, спор или парни- 


~ В. Ханс Келзен. Шта је правда, Београд. "Филип Вишњић", 1998, стр. 16. 
7 В. Стојан Новаковић, Законик Стефана Душана цара српског 1349. и 1354, 
Београд. Издање Задужбине Илије М. Коларца, 1898, стр. 220. Чл. 123 Душановог 
законика гласи: "О трговех. Што су куде посекли Саси горе до сијега-зи сабора, ту- 
зи земљу да си имају. Ако су кому властелину без правде узели земљу, да се суде са 


Правда и Душаново законодавство 91 


ца". Кључно је место у Душановом законику који се налази у чл. 
171 и које, у Радојчићевом преводу гласи: "Још заповеди царство ми: 
Ако пише писмо царство ми, или из срџбе. или из љубави, или из 
милости за некога, а то писмо разара законик, није по правди и по 
закону, како пише законик, судије томе писму не верују, него да суде 
и врше како је по правди" 2* Са овим местом је у органском једин- 
ству и чл. 172 који, у Радојчићевом преводу, гласи: "Све судије да 
суде по законику. право. како пише у законику, а да не суде по 
страху од царства ми" > Наведене одредбе које су "највиши домет""" 
Душановог законика су. како је утврдио Никола Радојчић, преузете 
из византијског права (Василике)." 

У Душановом законику нема одређења појма правде. Има га, 
међутим, у Душановом законодавству, у првом делу Содех-а Тпраг- 
пш5-а, у скраћеној Синтагми Матије Властара. Тамо се под правдом 
подразумева "стална и постојана тежња да се свакоме учини оно 
што му као право припада", а под праведним "мирно живети, дру- 


њим властеле законом светога краља. А от сада напреда Сасин да не сече: а што 


сече, онога-зи да не тежи, ни људи да не сађа, тако да стоји пуста, да расте гора. 
Никто да не забрани Сасину горе колико јест требе тргу: толико-зи да сече". У 
преводу Законика цара Стефана Душана 1349. и 1354. Николе Радојчића исти члан 
Душановог законика гласи: "О трговима: што су куда посекли Саси горе до овога 
сабора. ту земљу нека имају: ако су коме властелину без права (курзив је мој - М. 
П.) узели земљу. да се суде с њима властела по закону светога краља, а отсада 
унапред Сасин да не сече. а што посече, оно да не обрађује и људе да не смешта. 
само да стоји пуста. да расте гора: нико да не забрани Сасину горе, колико треба 
тргу. толико да сече“ (Београд. САНУ. 1960, стр. 123). О значењу речи "Закон" у 
Душановом законодавству в. Срђан Шаркић, Закон у глагољским и ћирилским 
правним споменицима (од ХИ до ХУШ века), Нови Сад. 1994. 

7 В. Стојан Новаковић, нд.. стр. 166. Чл. 33 Душановог законика гласи: 
"Црковни судије о всакој правде да се суде пред својими митрополити и пред 
спископи и игумни. Која ста чловека оба једне цркве. да се судита пред својом 
црквом: или од двају цркву будета два чловска која се прита, да им суде обе цркви". 
У преводу Законика цара Стефана Душана 1349. и 1354. Николе Радојчића исти 
члан Душановог законика гласи: "Црквени људи у свакој парници (курзив је мој - 
М.П.), да се суде пред својим митрополитима. и пред списколима и игуманима, и 
која су оба човека једне цркве, да се суде пред својом црквом, а аколи буду 
парничари двеју цркава. да им суде обе цркве" (н.д., стр. 98). 

С В. Никола Радојчић, н.д., стр. 135. 

— Исто. стр. 135. 

УВ. Никола Радојчић. Душанов законик и византиско право. стр. 63. 

1 В. Никола Радојчић. Снага закона по Душанову законику. Глас СХ ЅАМ, 
1924. стр. 100-139: Никола Радојчић. Судије и закон у средњовековној Србији и у 
Угарској. Летопис Матице српске. 305, 1925, стр. 53-68. 


92 МИЛИЈАН ПОПОВИЋ Душанов законик - 650 година од његовог доношења 


гога не вређати и свакоме што му припада пристојно одавати".= До- 
даје се да је "велика (...) мудрост у правди: познавати божанствене и 
људске ствари, шта је праведно, а шта неправедно." 

Ту препознајемо Улпијанове речи из Јустинијанових Дигеста. 
из прве књиге правила, у помало рогобатном преводу. Изворно. Ул- 
пијан каже: "Правичност је непрекидна и трајна воља да се сваком 
додели његово право. 1. Ово су правна начела: часно живети. другога 
не повредити, свакоме своје оделити. 2. Познавање права је сазнање 
о божанским и људским стварима, наука о правичном и неправич- 
ном". 

Римско право је, како је давно утврдио Острогорски, било "у 
сва времена основ (,..) правног живота" Византије "и њене правне 
свести" > Оно је наставило свој живот у бројним зборницима визан- 
тијских закона (посебно у опсежним Василикама), и тако. и преко 
Синтагме Матије Властара и у Душанову Србију. да би добило, како 
каже Тарановски, "законску ауторизацију" на Државном сабору у 
Скопљу 1349. године. 

Римско-византијско схватање правде (и природног права) је 
посредовано Цицероновим "законом природе", односно платонско- 


аристотеловско-стоичким схватањем, у којем се "правно И ПоЛИ- 


тичко не одвајају од етичког" > 


Улпијан реч "право" (15) изводи из правде (ивица). Позивом 
на Целза каже да је право "вештина доброг и једнаког" (аг5 бол е! 


9 В, Превод законских прописа унстих у Синтагмат Матије Властара 
(азбучни зборник византијских црквених и државних закона, у словенском преводу 
Душанова времена, издање Стојана Новаковића), глава І - О правди, у књизи 
Правосуђе и писано право у средњовековној Србији у светлости данашњег писаног 
права. Лаз. Урошевића (Београд. 1939, стр. 61). 

33 Исто, стр. 61. 

А В. Јустинијанова Дигеста, стр. 69. 

% В. Георгије Острогорски, Историја Византије. Београд, Народна књига, 
Алфа, 1998, стр. 53. "Византија је везана за хеленизам не само генстички већ и 
дубоким суштинским сродством. Како хеленистичка тако и византијска култура 
има нечег спигонског, еклектичког. И једна и друга живе од наслеђа култура веће 
стваралачке снаге и изражавају се мање у сопственом стваралаштву него у чувању 
и усвајању туђег. Но, недостатак духовне свежине надокнађује моћ синтезе. Римска 
држава и грчка култура срастају на византијском тлу у нов живи организам и нер- 
аздвојно се спајају са хришћанством. у коме су стара држава и стара култура виделе 
своју најјачу негацију" (н.д., стр. 52-53). 

% В. Љубомир Тадић, Филозофија права, Загреб. Напријед, 1983, стр. 42-45. 
37 Исто, стр. 44. 


Правда и Душаново законодавство 93 


аеаш)“, да су три правне заповести: "Нопеѕіе уімете, аіќегит поп Іаейеге, 
ѕшит ашаце ігібиеге". Природно право одређује као "оно које је 
природа подарила свим живим бићима која се рађају на земљи и у 
мору, а заједничко је и птицама" ~ Овде се лако препознаје стоичко- 
пантеистичко схватање богоприроде. као и сједињавање и мирење 
природног. умног и божанског закона. Јер, природа, ум и Бог су 
"једно те исто". У Улпијановом одређењу природно право је "један 
облик позитивног права, а не идеал права или граница ваљаности 
позитивног права" = Према томе. природно право, а тиме п правда, 
није нешто онострано. није облик опосебљивања и упоједињавања 
вечног права, као код Томе Аквинског. Оно умно, правда. је у пози- 
тивном праву. његов део, и то виши. Она је парадигма за изградњу и 
за тумачење осталог дела позитивног права. Правда, дакле, није 
схваћена као претправни појам. као у нововековном рационалном и 
револуционарном природном праву. У римско-византијском праву 
постоји јединство појма (у Хегеловом смислу) и његовог озбиљења. 
То се тиапх тиапа односи и на Душаново законодавство. Отуда је 
неопходно да се Душанов законик схвати као део шире целине, 
Содех-а Тпрапиш5-а. заједно са скраћеном Синтагмом Матије 
Властара и тзв. Јустинијановим законом, како сам већ истакао. 


У Положајна правда н Душанова сталешка монархија 


Обично се узима, без даљег пропитивања и умског увида, да је 
средњи век "зла судбина која је уништила античку цивилизацију и 
културу". Гибон представља средњи век "као дугу ноћ неписмености 
и насиља. једино спашену потпуног мрака понеким заосталим 
трачком античке културе" “ Такав здраворазумски назор правда се 
чињеницом да у средњем веку није било "великих мислилачких 
подухвата нити открића који у велике висине уздижу достојанство и 
стваралачку моћ смртних људи". Има, међутим, аутора који запажају 


% Исто. стр. 44. 
3 Исто. стр. 44. 
% В. Јустинијанова Дигеста, стр. 65. 
1 В. Љубомир Тадић, н.д. стр. 44-44. 


9 Исто. стр. 46. 
8 В. Вељко Кораћ и Бранко Павловић, Историја филозофије, дванассто 


издање, Београд. Завод за уџбенике и наставна средства. 1999 стр. 103. 

+ В. Х.В.К. Дејвис. Средњовековна Европа. приредили Д. Николић и М. 
Максимовић. Ниш. СКЦ/Зограф. 1999, стр. 8. 

5 В. Вељко Кораћ и Бранко Павловић, н.д., стр. 103. 

да су "највећа средњовековна достигнућа (...) плод дубоког раз- 
мишљања и жртвовања у служби човечанства и Бога". 

Развој друштва може се мерити и бројем и квалитетом 
друштвених духовних творевина. У другој половини ХІХ в. такав 
приступ је постао легитиман, захваљујући се пре свега филозофији 
вредности, огранку неокантовске филозофије, тзв. баденске или 
југозападнонемачке школе, чији су прваци били Маћејт МілдеІбапа и 
Најпић Кікен. И наш историчар и правни филозоф Тарановски, при- 
хватао је ту оријентацију, посебно у својој Енциклопедији права" 

Уместо да се у хришћанском принципу види догађај светско- 
историјског значаја, хришћанство се управо оптужује за културно 
назадовање. Међутим, у хришћанству се тек дух еманциповао од 
природе. У природи човек је потпуно неслободан. Тек са хришћан- 
ством дух се окреће својој властитој суштини. Он је процес власти- 
тог произвођења. Другим речима, човек је оно што од самога себе 
створи. Човек је, према томе, властита делатност. А то је самост- 
варање човека властитим радом. Са хришћанством човек се појавио 
као слободан дух. Зато је хришћански принцил, како је показао 
Хегел, истина античке филозофије".“ 

Парадигме по којима треба да се цени развој друштва, треба 
да буду: слобода, правда и људско достојанство. Оне чине целину, 
као физички спектар боја. Мерено тим мерилима, средњовековно 
друштво се издиже изнад античког робовласничког друштва. У 


* В.Х.В.К. Дејвис, н.д.. стр. 9. "Другим речима, они су проклијали из земље 
и сазрели у ваздуху цивилизованог друштва“ (стр. 9.). "Оно шта нам се допада у 
средњовековном становишту о животу је следећс: као прво. идеја о човечности. као 
братству које превазилази националне и политичке поделе, братству уједињеном у 
заједничком трагању за истином испуњеном духом узајамне љубави према 
ближњима, духом обостране помоћи, и обдареним јачом вољом и мудрошћу од оне 
коју поседују његови чланови. Као друго. то је дубока вера у надмоћ права у одно- 
су на снагу, духа у односу на материју. вечитог значаја хуманости у односу на амби- 
ције и страсти пролазног карактера. Да није хришћанства, ови циљеви вере тешко 
да би могли да постану заједничко наслеђе свих људи, а да није цркве. било би у кра- 
јњој линији мало вероватно да хришћанство преживи овај период полуварварства 
у коме су постављени темељи савременог друштва" (стр. 115). 

# В. Мој рад Филозофија вредности. аксиолошке филозофије права и Енци- 
клопедија права Тарановског, Зборник Матице српске за друштвене науке. 1998. 

3* В. беога Мућејт Епедпећ Нере!. Историја филозофије, треће издање. пре- 
вео др Никола М. Петровић, предговор др Вељко Кораћ. Београд, БИГЗ. 1975. стр. 
81-82: Миленко А. Перовић, Историја филозофије, Нови Сад. Филозофски факул- 
тет. 1997. стр. 168. 

њему су проширени простори људске слободе, виши је степен људ- 
ског достојанства, а идеолошки облик правде, тзв. положајна прав- 
да, изнад је положајне праве у старом веку. 


1. Платонова правда и Душанова сталешка монархија 


Конституенси правде у скраћеној Синтагми Матије Властара 
и Душановом законику су, како је већ наведено, и Платонова и 
Аристотелова правда. посредоване стоичком филозофијом, а делом 
и хришћанским принципом. 


а) Савршена и изопачене државе 

Платонова правда је свакако почетни и стожерни елемент у 
византијском (римском). односно српском средњовековном схватању 
правде. Платон је сматрао да се позитивно право може утемељити са- 
мо на натправни начин. онтолошки, путем праве. Правда има ту моћ 
да позитивном праву даје истину. Све што јест, по њој јест. И Плато- 
кова држава јесте по правди. Њена је сврха остварење идеје правде. 

Правда је. каже Платон. врлина човека, а и врлина државе" > 
Код праведног човека делови душе су доведени "у њихов природни 
положај" Како душа поседује умски, вољни и пожудни део, потре- 
бно је да "целом душом управља онај њен део који је љубав према 
мудрости или филозофски део", да се "ниједан други део не би про- 
тив тога побунио" Тек тада је могуће да "сваки од њих може 
делати сходно својој намени, те тако бити праведан" 7 

У својој умској“ конструкцији државе Платон је направио, 
како каже, савршено“ добру државу. Циљ те државе није "да у њој 
само један сталеж буде нарочито срећан, него да цела држава буде 


ШЕУ 


то у највећој мери" Савршено добра држава је "мудра, храбра, 


* В. Платон. Држава. четврто издање, предговор др Вељко Кораћ. обја- 
шњења и коментари др Бранко Павловић, Београд. БИГЗ, 1993, стр. 47. 

8' Исто. стр. 134. 

5 Исто, стр. 287. 

% Исто, стр. 287-288. 

% Исто. стр. 48. "Добро. хајде да у мислима оснујемо једну државу!" 

8 Исто. стр. 112. "Мислим да је наша држава. ако је правилно саграђена, 
савршено добра." 

5 Исто, стр. 103. "Ти си заборавио. пријатељу. - рекох - како наши закони не 
иду за тим да један род у држави буде нарочито срећан, него да створе благостање 
целе државе, доводећи грађане милом или силом у хармонију, дајући им пре свега 

умерена и правична". Мудрост је знање општег (тј. идеје добра). 
То знање се односи "на оно што јест", а њим се "сазнаје то што јест 
и како јест"? То што јест (тј. идеја добра) "је увек једнако и 
непроменљиво"“, а то значи "вечито". У хијерархији идеја (истин- 
ског света), идеја добра заузима прво место. Тек по њој и идеја 
правде "и све што са њом стоји у вези добијају вредност и постају 
корисни" .“ Платон идеју добра схвата "као узрок нашег знања и као 
узрок истине коју сазнајемо умом". Само филозофи могу да споз- 
нају ту идеју и зато они треба да управљају државом. Њихови 
помоћници и извршиоци одлука су чувари. Они. поред других врли- 
на (разборитост, побожност, племенитост) треба да поседују храб- 
рост".= Њихов је задатак да земљу бране "и од спољашњих и од 
унутрашњих непријатеља" како би спречили "једне у хтењу. а друге 
у могућности да чине зло". Умереност је "сличнија сагласју и 
складности него претходне две врлине"“, а испољава се као "некак- 
ва уређеност и владање над уживањима и страсним склоностима".“ 
Она се "распростире кроз целу државу доводећи у међусобни склад 
све њене чланове - најнемоћније и најмоћније и оне које су између 
ових". Правда, као четврта врлина, по рангу је чак прва врлина, а 
у извесном смислу и једина врлина. Правда се састоји "у томе да 
свако има своје и да свако чини оно што треба". Она хармонизира 
остале врлине и за државу представља "оно што је највише и 
најпотребније"“ = О правди се од почетка и ради и само о њој. јер је 
она саџза бпа!іѕ. 

Полазећи од степена остварености правде, Платон је раз- 
ликовао правилне и изопачене облике државе. Колико има врста 
љуских карактера, толико има и врста држава. Сократ (односно 


удео у пословима, који сваки појединац може, према својим способностима, 
учинити за државу" (н.д., стр. 211). 


57 Исто, стр. 169. 
58 Исто, стр. 174. 
% Исто, стр. 175. 
6 Исто, стр. 196. 
6 Исто, стр. 201. 
№ Исто, стр. 177. 
Исто, стр. 99. 

6 Исто, стр. 116. 
Исто, стр. 116. 
Исто, стр. 118. 
67 Исто. стр. 120. 
6 Исто, стр. 235. 

Платон) каже: "Ваљда не мислиш да се државна уређења рађају 'из 
храста или из стене'. а не из карактера људи који државу повлаче 
као тег на теразијама?"* Правилан (савршен) облик државе је 
"краљевство. када се међу поглаварима нарочито истакне један 
човек који се разликује од других, друго име ће бити аристократија, 
када је таквих више". Претпоставка је, јасно је, да у таквом 
"модусу управљања државом" (Платон), свако ради свој посао пре- 
ма својим природним способностима. односно врлинама, које сам 
већ описао. Или. како каже Платон: "Ако у држави не постану фи- 
лозофи краљеви - рекох - или, ако садашњи краљеви и властодрш- 
ци не постану прави и добри филозофи. и ако обоје: политичка моћ 
и филозофија (љубав према мудрости) не постану једно, и ако се 
силом не искључе оне многобројне природе које теже само за јед- 
ним, или само за другим. онда, мој драги Глауконе, неће престати 
несреће не само за државе него. како мислим ни за људски род. и 
државно уређење које смо сада речима описали неће постати 
могуће нити ће угледати светлост сунца"! Овакав савршен облик 
државе, о којем Платон говори, "постоји само у мислима, јер мис- 
лим да је на земљи нигде нема“ .“ Уосталом, каже Платон "уопште 
није важно да ли оваква држава негде стварно постоји или ће тек у 
будућности постојати. Јер ће такав човек живети према њој и ни 
према којој другој". 

Наспрам савршеног облика државе, који " лостоји само у мис- 
лима", налазе се постојећи, емпиријски облици државе, изопачени 
облици државе. То су: тимократија или тимархија, олнгархија, 
демократија и тиранија (тиранида). Платон их назива "болестима 
државе"." Болести државе су "оно што постепено разара, разједа 
државу изнутра, из саме њене конструкције". Тимократија 
(тимархија) је "частољубиво државно уређење".“ Она настаје 
кварењем аристократије "кад међу онима који су на власти дође до 


# Исто. стр. 238. 


те 


72 Исто, стр. 294. 

73 Исто. стр. 294. 

78 Исто, стр. 238. 

75 В. др Бранко Павловић. Објашњења и коментари текста, у Платоновој 
књизи Држава, стр. 381. 

% В. Платон. Држава. стр. 239. 

раздора"." Помоћници управљача, тј. ратници, преузимају власт у 
држави. Они се плаше "да мудре доводе на власт", док су наклоњени 
"људима који су способнији за рат него за мир, цениће преваре и 
окретност у рату, и проводиће време у непрестаном ратовању"." 
Тимократија "садржи у себи и зло и добро", па је "у ствари 
мешавина". Ипак, у таквом облику државе "преовлађује срчаност" 
уз коју иде "склоност према такмичењу и частољубивост".“' Потом, 
тимократија прелази у олигархију, која "се заснива на процени 
имовине, у којем владају богаташи, а сиромах нема удела у влади" “ 
С временом, тимократски људи, "који воле надметање и почаст (...) 
постају љубитељи новца и богаћења, па богатог хвале, диве му се, и 
доводе га на власт, а сиромашног презиру".“ Тако тимократија 
прелази у олигархију, а ова, даљим дегенерисањем, у демократију. 
Демократија се ствара "кад сиромаси победе, па један део про- 
тивника побију, а други протерају, а са осталима равномерно поделе 
владу и грађанска права, и кад се најчешће власти у њој бирају коцк- 
ом" .“ Она је једна од "болести државе", пошто је у њој "све дозво- 
љено" и "свако ради у њој што хоће" У њој је све "анархично, 
шарено, које свима без разлике, и једнакима и неједнакима, дели 
некакву једнакост". Демократија погодује излишним жељама. У 
њој цветају "дрскост, безакоње, раскош и бестидност““ То све 
разара демократију и припрема терен за настанак тираниде, наји- 


п Исто, стр. 239. 
18 Исто. стр. 241-242. 


Исто, стр. 252. " А тамо где је све дозвољено, природно је да свако на спој 
начин подешава свој живот онако како му се највише свиђа" (н.д.. стр. 253). "Рекло 
би се" - наставих ја - "да је ово државно уређење најлепше од свих; као какво 
шарено одело проткано свакојаким цвећем, тако да би се и ово државно уређење, 
прошарано свакаквим карактерима, причињавало најлепшим. а можда би га многи 
оценили као најлепше, као што то раде деца и жене кад посматрају шарене пред- 
мете" (н.д.. стр. 253). 

9 Исто. стр. 253. 

% Исто, стр. 257. "Дешава се то, а и друге овакве ситнице: учитељ се у таквој 
држави плаши ученика и ласка им, а ученици слабо уважавају учитеље. исто као и 
педагоге. Уопште, младићи се изједначују са старијима и боре се са њима и речима 
и делима; а старци, опет. да би се додворили младићима. попуштају им, пуни су пре- 
дусретљивости и шала и угледају се на њих само да не би изгледали непријатни и 
деспоти" (н.д, стр. 259). 

зопаченијег облика владања. Демократију разара "претерана сло- 
бода". која у тиранији прелази "у претерано ропство и за појединца 
иза државу". Тиранин у почетку "заступа народ"“, а касније се, кад 
се попне "на државна кола", од "заступника" претвара у "савршеног 
тиранина" У Од свих држава тиранија је "најнесрећнија"* и "најјад- 
нија" држава, а сам тиранин "много несрећнији него сви остали 
људи" |, 


б) Платонова тимократија и Душанова сталешка монархија 


Платонова савршена држава. како је изграђена у мислима, не 
поклапа се ни са једним емпиричким обликом државе, све до данас. 
Према томе. и Душанова сталешка монархија није подударна са 
монархијом (у Платоновом смислу). ни са аристократијом (арис- 
тократијом духа). као савршеним облицима државе. Питање је само 
у којој мери она одступа од савршеног облика државе, која ју је 
"болест" захватила и како је она "изнутра нагриза", којем 
изопаченом облику владања припада. Тимократија, олигархија, 
демократија и тиранија. као изопачени облици владања, поређани 
су по степену одступања од савршене, тј. потпуно праведне државе. 
И на први поглед је видљиво да се Душанова сталешка монархија 
разликује и од тираније, и од демократије, и од олигархије. По 
начину организације. основним структурним елементима, посебним 
сврхама и циљевима. главним функцијама припадника сталежа и 
особинама њихових припадника, она се приближава Платоновој 
тимократији (тимархији), а то значи да представља најмање 
изопачени облик владања. Тиме се Душанова сталешка монархија 
потврђује као делом праведна, а делом неправедна држава. 


к Исто. стр. 260. 

М Исто, стр. 262. 

№ Исто, стр. 263. 

У! Исто, стр. 274. 

"Исто. стр. 276. 

% Исто, стр. 276. "Иако није у стању да влада ни самим собом, он покушава 
да влада другима. па личи на болесника који, уместо да седи код куће, мора свој 
живот да проводи у борби и такмичењу са атлетама" (н.д., стр. 277-278). "Иако то 
не изгледа. прави тиранин је, у ствари. прави роб, највише се улагује и потчињава, 
а ласка најгорим људима. Своје страсти очигледно не може да задовољи. а у очима 
онога ко уме да прозре целу његову душу. он је очигледно веома сиромашан; цел- 
ога живота је испуњен страхом и свој век проводи у бојазни, немиру и муци" (н.д., 


стр. 278). 

Историја Србије Душановог времена није била сасвим "земљиште 
среће" (Хегел). Уосталом и у историји света "периоди среће (тј. 
периоди хармоније - М. П.) празни су листови у њој" (Хегел). 

Сада треба да покажем у којој је мери оно што је умно (тј. 
идеја /правда/) ступила у спољашњу егзистенцију и у којим се 
облицима, појавама и ликовима појавила. 

Сврха и циљ српске средњовековне државе под Душаном 
били су остварење идеје највишег добра, како за Србе, тако и за 
остало становништво које је улазило у њен састав. Идеју највишег 
добра треба схватити на релативан, а не апсолутан начин. 
Економске, политичке и културне прилике и међународне околнос- 
ти нису пружале могућност да се оствари идеја највишег добра у 
апсолутном смислу, да се обезбеди срећан живот свих, у подједнакој 
мери, висок степен слободе и људског достојанства. То не остварују 
ни данашње, модерне и најразвијеније државе. 

Посебне сврхе и циљеви Душанове Србије били су обезбеђење 
правне сигурности и мира. Зато су и главне функције те државе биле 
војна и судска. С обзиром на дати степен развоја друштва, сталешка 
монархија је била најпримернији облик државе тог времена. Ако 
није обезбеђивала слободу, једнакост и социјалну правду за све у по- 
дједнакој мери, што и није било могуће, законодавством је фиксир- 
ала једнакост припадника сваког сталежа. Душановим закоником је 
етаблирана положајна правда. Принцип једнакости се примењивао 
на припаднике владајућих сталежа, а принцип дискриминације према 
зависном, потчињеном сталежу. То, наравно, није искључивало 
принцип једнакости и за припаднике потчињеног сталежа, у 
њиховим међусобним односима. А то је највиши степен правде који 
је могао бити остварен у средњем веку. Ако се Душанова сталешка 
монархија посматра процесуално, онда она "није неки дуготрајни 
злочин (...) него један стадијум друштвене еволуције". Она је била 
објективни израз друштвених потреба, а вршила је, поред других, и 
бројне "цивилизаторске и културне функције" (Тарановски). 

Са становишта овог рада, није од значаја питање да ли је лро- 
цес формирања Душанове сталешке монархије био завршен или се 


УБ Теодор Тарановски, Историја српског права у Немањићкој држави. стр. 
40, 675. 
8 Исто, стр. 30. 

она још налазила, у погледу зависног сталежа, "у стању форми- 
рања" = 

Да би се схватила положајна правда, као особен идеолошки 
облик правде. у Душановој Србији, потребно је добро познавати све 
моменте тадашње друштвене структуре, тј. сталеже, њихов соци- 
јални и правни статус. Сталежи су друштвене групе које се у модер- 
ној науци. заједно са кастама, супротстављају слојевима и друштвен- 
им класама.“ Конституишу се на основу положаја у хијерархији 
друштвене моћи. Тарановски их схвата као особене друштвене 
класе: " Сталеж. (...) није ништа друго до друштвена класа само кон- 
солидована и прецизно регулисана правним прописима, који су 
фактичке демаркационе линије између класа претворили у неполи- 
тичке правне границе, а класне користи и терете у сталешка права 
и дужности". 

Сталешко уређење у средњовековној Србији, као уосталом и 
Ў другим државама. израз је и последица "међусобне зависности 
између војног и привредног рада".* При том, војни фактори утичу 
битно на еволуцију сталешког друштва, а посебно "промене у 
војном уређењу". 

Повлашћени сталежи у Душановој Србији били су световна 
властела и свештенство. Световна властела била је "по струци војни 
сталеж" У Њихова основна правна обавеза је била војна служба 
("војску да војују по закону", чл. 42 Душановог законика). По овом 
елементу световна властела је слична помоћницима управљача у 
Платоновој савршеној држави. Уз наведену основну обавезу ишла 
је и обавеза плаћања соћа, једне врсте директног пореза на земљу, 
што је био "стварни израз покорности и подаништва према 
владаоцу"."" Остале обавезе световне властеле биле су мање 
значајне. Једна од таквих је била чување путева (чл. 157 Душановог 
законика) и брда (чл. 158 Душановог законика). Такву обавезу, 


% Исто, стр. 30. 

% В. др Милован Митровић, др Милан Трипковић, др Драган Коковић, 
Социологија. Београд. Научна књига, 1987, стр. 151. 

% В. Теодор Тарановски, н.д, стр. 29. "Укратко. сталежи су класе на које се 
народ у држави дели према разлици у правима и правним дужностима. Та разлика 
је у сталешком уређењу наследна. тако да појединац по општем правилу мора да 
цео свој живот остаје у сталежу, у коме је рођен." 

% Исто, стр. 34. 

# Исто. стр. 45. 

09 Исто, стр. 54. 

међутим, световна властела није извршавала непосредно. него 
преко зависних људи који су живели на њиховим имањима. Друга 
таква обавеза је била дужност дворске службе, о чему посредно 
сведочи чл. 51 Душановог законика: "И ко преда сина или брата у 
двор, и запита га цар, веровати ли ћу га, и рекне. веруј колико и 
мени, ако које зло учини, да плати онај који га је предао: ако тај који 
има дворити, како дворе у палати царевој, што сагреши. да плати 
сам"! Обавезе световне властеле у дворској служби састојале су се 
у помагању владару у његовим правним делатностима: судској. 
управној и законодавној. При том, за случај потребе. што се често 
дешавало, "дворско особље од властеле", како каже Тарановски 
имало је и додатну војну функцију "како за његову личну одбрану 
(владареву - М. [1 ), тако и као језгро војске за случај похода". 
Главна обавеза световне властеле, војна. колеративна је са 
њеним главним правом - правом својине на земљи (баштином). Да 
би се могла управо сасвим посветити војном позиву, световна 
властела је имала право својине на земљи. тзв. директну својину 
(допитит Фтесшт), неоптерећену данцима и работама. О томе гов- 
ори на упечатљив начин чл. 42 Душановог законика: "И баштине 
све да су слободне од свих работа и данака царства ми. осим да дају 
соће и војску да војују по закону". Због тога се овај облик земљи- 
шне својине назива слободном баштином. Владар је имао врховну 
(допитит епипепз5), а зависно становништво својину уживања (допи- 
пішт ие), потчињену баштину. Неприкосновеност слободне баш- 
тине јамчи Душанов законик: " Властела и властеличићи, који се на- 
лазе у држави царства ми, Србљи и Грци, што је коме дало царство 
ми у баштину и у хрисовуљи, и што држе до овога сабора, баштине 
да су сигурне" (чл. 39)""; "И сви хрисовуљи и простагме, што је кому 
учинило царство ми и што ће кому учинити, и те баштине да су сиг- 
урне, као и ранијих правоверних царева, да су слободни с њима, или 
под цркву дати, или за душу оставити, или продати кому било" (чл. 
40).'% Гарантија неприкосновености слободне баштине се појачава 


1" В. Законик цара Стефана Душана 1349. и 1354, издао н превео Никола 
Радојчић. Београд, САНУ, 1960, стр. 103. 

12 В. Теодор Тарановски, Историја српског права у немањићкој држави, стр. 
62. 

из В, Законик цара Стефана Душана 1349. и 1354, издао и превео Никола 
Радојчић, стр. 100. 

48 Исто, стр. 99. 

"5 Исто, стр. 99-100. 

одредбом садржаном у чл. 43 Душановог законика: "И да није влас- 
тан господин цар. или краљ. или госпођа царица икоме узети 
баштину силом. или купити. или заменити. осим ако ко сам прис- 
тане". Тиме је, и у овој области, царска власт била ограничена. 


Са становишта положајне правде овде је битно да се истакне да 
је била успостављена правна једнакост између свих припадника све- 
товног сталежа. како у погледу права, тако и у погледу обавеза. Од 
овог принципа има неколико изузетака који не доводе у питање сам 
принцип. Наиме. Душанов законик преузима хрисовуљама и угов- 
орима у ХШ в. већ установљену деобу световне властеле на велику и 
малу. Тако. на пример. у чл. 121 пише: "Да није властан властелин, ни 
мали ни велики, ни који било други, задржатн или спречити своје 
људе, или друге трговце. да не иду на тргове цареве, но да иде сваки 
слободно ""'", а у чл. 136: "Књига царства ми да се не пречује где дође, 
или госпођи царици, или краљу, или властелима великим и малим“..."“ 
Велика властела представљала је само "Почасни горњи слој" у све- 
товној властели. а не "неки нарочито повлашћени сталешки ред"."* У 
односу на припаднике мале властеле, припадници велике властеле 
имали су једну "повластицу", установљену чл. 61 Душановог закони- 
ка: "Властелин велики да се позивају с писмом судијиним, а остали с 
печатом". Између велике и мале властеле постоји разлика и у суд- 
ском поступку. у саставу пороте: "Како је био закон у деда царства ми, 
Светога краља. да су у великој властели велика властела поротници, 
а средњим људима према њиховој дружини, а себрдијама њихова 
дружина су поротници: и да није у пороти ни сродника, ни злобника"!" 
(чл. 152). Како је већ истакнуто у нас, у средњем вијеку важило је 
начело "да раван равноме има да суди"! 

Световној властели су припадали и пронијари. Њихова главна 
правна обавеза била је војна, као и остале световне властеле. Име 
"пронијари" су добили по томе што су били држаоци и уживаоци 


10 


Исто, стр. 100. 

(7 Исто. стр. 123. 

1% Исто, стр. 126. 

"» В. Теодор Тарановски, Историја српског права у немањићкој држави, стр. 
38. 

19 В. Законик цара Стефана Душана 1349. и 1354. издао и превео Никола 
Радојчић, стр. 107. 

11 Исто, стр. 130. 

" В. Теодор Тарановски, Историја српског права у немањићкој држави, стр. 
38. 

пронија. Пронија је правна установа која је преузета из византијског 
права. Први пут се помиње 1300. год., у једној хрисовуљи краља 
Милутина." По свему судећи, постојала је у средњовековној Србији 
знатно пре наведене године. Пронија је била пољско имање’ у 
државној својини. Додељивана је храбрим људима који су. вероват- 
но, живели на ободу српске државе, крајишницима, на доживотно 
уживање, а без права располагања (їиѕ абшепа!). О томе сведочи и 
чл. 59 Душановог законика: "Пронију да није властан нико ни про- 
дати, ни купити, ко нема баштине; од пронијарске земље да није 
властан нико подложити под цркву; аколи подложи да не важи".!“ 
По тим елементима се и разликовала од баштине. Правно, није се 
могла наследити, за разлику од баштине, али је, вероватно, "посто- 
јала" фактичка сукцесивност".!- Са становишта теме коју 
обрађујем, битно је да се истакне да у сталешком погледу између 
пронијара и осталог дела световне властеле није било никакве раз- 
лике. То што су пронијари били више везани за државу, због њихове 
сталне војне службе (отуда су пронијари вероватно били крајишни- 
ци, као што је тврдио и Стојан Новаковић)“, са становишта ста- 
лешких разлика, са осталим делом световне властеле било је иреле- 
вантно. 

Да је настанак световне властеле у средњовековној Србији 
био повезан с војним факторима, као претежним чиниоцем, по- 
казао је Тарановски. Уосталом, и у настанку и осталих сред- 
њовековних држава, војни фактор играо је одлучујућу улогу. 
Претпоставка је Тарановског да је и српска држава настала 
"енергијом неких војних предузимача, који су око себе окупљали 
групу верних и оданих војних другова".'"' Поставши владари, "верн- 
им и оданим војним друговима" (тзв. дружини), даривали су имања, 
уз главну обавезу да и даље "војску војују". Тако је настала светов- 
на властела "комбинацијом војне службе са земљишњим велепосе- 


18 Исто, стр. 62. 

14 В. Законик цара Стефана Душана 1349. и 1354, издао и превео Никола 
Радојчић, стр. 106. 

12 8. Теодор Тарановски, Историја српског права у немањићкој држави. стр. 
66. 

16 В, Стојан Новаковић, Стара српска војска (напосе штампано из 
Ратника), Београд 1893), стр. 75. 

17 В. Теодор Тарановски, Историја српског права у немањићкој држави, стр. 
75. 

дом"."* Мада се с временом властела проширивала и ван круга 
дружине. дружина је остала "генетичко језгро властеле". Да је 
дружина постојала и у Србији. као посредан доказ може да послужи 
и право владара. статуирано у чл. 48 Душановог законика, "да узима 
коња и оружје умрлог властелина". Са становишта овог рада без 
значаја је што су у састав световне властеле. ширењем српске 
државе. поред рашке властеле улазиле и приморска и грчка 
властела (чији је настанак био другачији од настаика српске 
властеле). 

Припадници световне властеле су били тимократски људи, у 
значењу које им је придавао Платон. Основна њихова одлука била 
је славољубивост, жеља за такмичењем и освајањима. Платон је 
тимократију назвао частољубивим државним уређењем, а тимо- 
кратске људе, који одговарају том уређењу, частољубивим људима. 
Тимократски људи теже и за својином некретнина и за богатством 
уопште. На њиховим имањима треба, како каже Платон, да раде 
"бесправни сељаци". Тиме се они у битном разликују од помоћника 
улрављача у Платоновој савршеној држави. Тимократски човек је 
пун охолости, "жељан је власти и почасти", а то правда "својим рат- 
ним подвизима и активностима које се односе на рат".! О томе 
каква је била световна властела под царем Душаном, као војни 
сталеж, и каква је њена улога била у ширењу простора српске сред- 
њовековне државе, пише Георгије Острогорски у раду Душан и 
његова властела у борои са Византијом. Он у том раду каже да је 
"главна снага која је подстицала на освајање византијских земаља 
била (...) воља за експанзијом српске властеле"! То није било само 
под царем Душаном. "већ давно пре Душана". И у време кад је ста- 
билизовао свој положај, и кад је постао моћан, у ратне походе га 
није "терало његово самољубље, већ жеља властеле за даљом 
експанзијом и за новим земљама" ."З 


1% Исто, стр. 76, 


9 Исто, стр. 76. 

12! Исто, стр. 77. 

18: В. Платон, Држава. стр. 243. 

2 в.г еоргије Острогорски, Душан и његова властела у борби са 
Византијом, Зборник у част шесте стогодишњице Законика цара Душана, 1. 
Београд. САНУ. 1951. стр. 80. 

13 Исто, стр. 81. " Жесток ударац нансо је он (Душан - М, П.) и византијском 
племству тиме што је лишио многе представнике византијског владајућег слоја 
Њихових положаја и поседа. доделивши их својим сарадницима, који су 

Други владајући сталеж у Душановој Србији било је свештен- 
ство. Док се световна властела, по правилу, репродуковала насле- 
ђивањем, црквена звања су се стицала избором, и то доживотно. 
Општепознато је какву је и колико значајну улогу имала црква у 
Душановој Србији. Као верска заједница, она је била самостална, 
"налик на државу“, како каже Тарановски, са оригинерном влашћу 
у верској области". Њу је, као специјалну корпорацију. држава 
изузела из надлежности државних судова. Велики земљишни посе- 
ди, које је црква поседовала, потицали су од владаревих поклона. 
али и поклона побожних приватних лица. Она је имала потпуно 
право својине на земљу. Црквена баштина је била неприкосновена 
и гарантована хрисовуљама, и пре Душана, издатим црквама и ман- 
астирима. Уживала је економски имунитет. За разлику од световне 
властеле, црква није плаћала соће, а није имала обавезу ни "војску 
војевати". Била је ослобођена и дужности оправљања и стражарења 
градова, а имала је, као што је поменуто, и судски имунитет. Ста- 
лешка права цркве, односно свештенства. била су праћена одгова- 
рајућим обавезама. Црква је подмиривала духовне потребе државе 
и осталих сталежа. Била је стожер и носилац културе и просвете. 
Бринула се о народном здрављу и исхрани, особито у време глади. 
Помагала је сиромашне и инвалиде, удовице и сирочад. Свештенст- 
во се делило на више (крупне велепоседнике) и редовно свештенст- 
во (калуђере и парохијске свештенике /попове/). Парохијски све- 
штеници су сачињавали нижи црквени сталеж. Имали су обавезу да 
плаћају патримонијални данак (бир и врховина). 

Трећи сталеж чини зависно становништво. Поједини наши 
историчари, посебно Стојан Новаковић, ослонцем на одредбе са- 
држане у члановима 53, 55, 85, 94 и 106 Душановог законика, исти- 
цали су да термин и појам себар обухвата целокупно становништво, 
осим световне властеле и свештенства. Тарановски пак сматрао је, 
позивом и на чл. 98 Душановог законика, да појам себар не обухва- 


инспирисали његову освајачку политику и који су пожњели њене плодове" (стр. 


86). "Питање градова значило је (...) питање положаја и поседа. Те су положаје и 
поседс изгубили византијски духовни и световни феудалци а добили српски вели- 
каши. стварни инспиратори и покретачи освајачких ратова против Византије. које 
је Душан. као и његови претходници, водио пре свега у њиховом интересу" (стр. 
86). 

1 В. Теодор Тарановски. Историја српског права у немањићкој држави. стр. 

та целокупно "невластеоско становништво, него један ужи круг, 
сељаке". Тарановски при том мисли на сељаке – земљораднике, 
по терминологији Душановог законика – меропхе. Било их је три 
врсте: владареви. црквени и световне властеле, према томе да ли је 
земља на којој су радили била владарева. црквена или световне 
властеле. На њој су имали својину уживања (допипшт пише), тј. 
потчињену баштину (баштину под теретом). која је била наследна. 
Она је била под директном својином (допитшт дфтесшт). а састојала 
се у плодоуживању земље. под теретом обавеза (работа и дажбина) 
у корист директног сопственика земље (владара. цркве, световне 
властеле). Управо хијерархијска структура земљишне својине коре- 
спондира са хијерархијском сталешком структуром Душанове 
Србије. Важно је напоменути да меропси нису имали слободу 
кретања. да су били везани за земљу. а то значи да су били приват- 
ни поданици. Поред меропаха у зависио становништво су улазили 
сокалници (већина их је радила на некој "кућној индустрији" 
(Тарановски) и мајстори (зидари, ковачи, кожари, гричари, кројачи 
итд.). Слично меропсима. и они су се бавили земљорадњом, али и 
наведеним допунским пословима. Стога су им работе и дажбине, 
које су дуговали директним власницима, биле мање од меропашких. 
И Власи су сачињавали зависно становништво. То су били сточари, 
који су власницима слободних баштина, чија су пасишта користили, 
били дужни да плаћају травнину или, у зависпости од сточарске 
струке. имали су према њима неку другу обавезу. Њихов правни 
положа) у основи је био истоветан са положајем меропаха. Од 
Влаха треба разликовати пастире, из меропашке средине, "који су 
радили као плаћене слуге или су работали пастирску работу поред 
ратарства"."" Они су примали плату у натури, а у случају губитка 
стоке, били су ослобођени одговорности. Од свих слојева зависног 
становништва били су у најтежем положају отроци (неслободни или 
робови). Над њима је власник слободне баштине имао право сво- 
јине. Као аграрни робови, отроци су постојали и пре Душановог 
законика, на што указују и бројне манастирске хрисовуље. Поред 
рада на земљи, отроци су вршили и друге послове, као што су лична 
послуга и пратња господара на путу. Поред аграрних, постојали су 
и дворски робови, о чијем правном статусу нема поузданих подата- 

ка. Најзад, део трећег сталежа (зависног становништва) чинило је и 
грађанство. Ако изузмемо приморске градове, односно грађанство 
у њима, које Душанов законик и не помиње, и освојене грчке 
градове, којима су српски владари признавали привилегије доде- 
љене им од византијских царева да по њима и даље живе, у градови- 
ма у унутрашњости Србије грађанство је било "фактичка категори- 
ја градског становништва" састављена "од различитих сталешких 
елемената" .' Душанов законик садржи одредбе о градовима. а не о 
грађанству, пре свега, са војног, али и са економског становишта 
(слободан долазак на тргове, слобода пијачног места, обављање 
златарског заната). Иако су грађани имали извесне привилегије. 
они у Душановој Србији нису сачињавали посебан сталеж. 

И на примеру зависног становништва, као трећег сталежа, 
додуше веома хетерогеног, може се показати принцип положајне 
правде, владајући принцип у Душановој сталешкој монархији. 
Права и обавезе зависног становништва су у директној кореспон- 
денцији са његовом улогом у друштву. Како је војна функција (уз 
судску) била главна у средњем веку, било је природно да земљорад- 
нички, сточарски, занатлијски итд. послови буду мање вредновани и 
да зависно становништво живи под теретом различитих обавеза. 
Само на тај начин могли су привилеговани сталежи да се слободно 
посвете главним функцијама у држави. Отуда су и права зависног 
становништва одмеравана према заслугама, тј. према њиховом 
положају (рангу) у Душановој Србији. С друге стране, унутар сваког 
слоја у зависном становништву Душанов законик је свим припад- 
ницима датих слојева обезбеђивао исти степен једнакости, која и 
чини стожерни део правде. Припадници владајућих сталежа нису 
могли да прекораче праг утврђених права и обавеза зависног 
становништва. Правни статус зависног становништва био је гаран- 
тован Душановим закоником, О томе сведочи, поред осталог, и 
једна одредба садржана у чл. 139: "Маропсима у земљи царства ми, 
да није властан ниједан господар ишта против закона, осим што је 
царство ми записало у законику, то да му работа и даје. Аколи му 
учини што незаконито, заповеда царство ми, да је властан сваки 
меропах парничити се са својим господарем, или с царством ми, или 
с госпођом царицом, или с црквом, или с властелом царства ми, или 
с ким било, да га није властан ко задржати од суда царства ми, осим 


127 Исто. стр. 126. 

да му судије суде по правди. и ако меропах добије парницу против 
господара, да му зајемчи судија царства ми. како да плати господар 
меропху све на рок. и потом да није властан онај господар учинити 
зло меропху".“ У којој се мери ова одредба, којом се јемчи лична и 
имовинска слобода зависног становништва. примењивала у судској 
пракси, нема поузданих података. Али и само њено постојање. и да 
се није примењивала, да је била фиктивна, има, с обзиром на време 
у којем се појавила. велику вредност. 

Најзад, и монархијски момент у држави везан је првенствено за 
војну обавезу, односно функцију, што се сасвим уклапа у тимократски 
облик владања. Обавеза је била владарева да организује војне снаге и 
да њима заповеда (а то је било и његово право). Чак и у овој области 
његова власт је била ограничена. пошто је војска. како је већ истакну- 
то, била сталешка. Стално треба имати у виду да је између владареве 
власти и власти повлашћених сталежа (у војним питањима световног 
племства) "постојала извесна конкуренција власти"“.'> Поред тога, 
владар је био титулар врховне својине над земљом (дотитит епппел5). 
Из врховне својине. као стварног права, уступао је световној властели 
и цркви директну својину (допипшт дресшт), а зависном 
становништву својину уживања (допипшт ше). Власт његова над 
земљом била је "његово примарно право“, а над људима "секун- 
дарно".!* При том власт над људима изводила се из његовог стварног 
права на земљу. Према повлашћеним сталежима његова власт је била 
директна, у областима у којима су ти сталежи имали обавезе према 
њему. а према зависном становништву – патримонијална. 

Правностваралачка делатност српских владара имала је, пре 
цара Душана, партикуларни карактер. О томе сведоче хрисовуље. 
Тек са царем Душаном, самодршцем, што је један од момената 
његове титуле (грчки: аутократор), владарева правна делатност 
поприма законодавни облик. У средњем веку законодавна делат- 
ност била је искључиво везана за царство! Цар Душан се потпи- 
сивао као цар Срба и Романије (тј. Византије), како би себи приб- 


|" В. Законик цара Стефана Душана 1349. и 1354. издао и превео Никола 
Радојчић. стр. 126-127. 

'2" В. Теодор Тарановски. Историја српског права у немањићкој држави, стр. 
187. 

са Исто, стр. 186. 

Зі в. Теодор Тарановски. Право државе на законодавство, Шишићев 
Зборник Загреб, 1929. стр. 371-379. 

авио достојанство као наследник Римске империје. Претежно је 
писао на грчком, као светском, а не на српском језику. Иначе, 
законодавство је била заједничка функција цара Душана и Сабора. 

Владар је учествовао и у судској власти, лично (на пример. у 
парницама због црквене земље, чл. 78 Душановог законика) или 
преко суда на свом двору (на пример, у кривичним делима 
извршеним на двору, чл. 175 Душановог законика). 

Управна власт владарева, поред војне која сходно трипартит- 
ној подели власти спада у управну власт, испољавала се кроз власт 
владаревих директних органа (кефалија) који су. посматрано пер- 
сонално, потицали из световне властеле (тзв. "полиција безбеднос- 
ти" /Тарановски/) и кроз финансијску власт. Поред "подређених 
власти" (кефалија), постојале су и "посредујуће власти" (повлаш- 
Һени сталеж), које су "посредовале између владалаца и пучанст- 
ва". Клице управне власти, схваћене у ужем смислу, као чинов- 
ништво (бирократија), као професионални део државног апарата. 
једва да су постојале. 

Какав је био карактер Душанове сталешке монархије? Је ли 
она била конституционална или апсолутна или монархија ин репег- 
152 Да није била апсолутна монархија, у то не може бити никакве 
сумње. У апсолутној монархији, монарх није само суверена личност 
(личност са изузетним привилегијама које га стављају изнад права, 
политички и правно неодговорна личност). већ је и суверени 
(врховни) орган. Душанова власт, међутим, била је ограничена пос- 
тојањем других органа са којима је делио власт. Његова власт је 
била ограничена и онострано и овострано. Онострано, хришћан- 
ским законом, који је морао да поштује. Овострано, влашћу све- 
товне властеле и цркве. Законодавна власт је била ограничена 
Сабором, без обзира на то што се у више одредаба Душановог 
законика истиче да је Законик царев. Већ је наведено да је чак и 
његова војна власт била ограничена с обзиром на сталешки карак- 
тер војске. Да је и судска власт владарева била ограничена, види се 
не само по томе што је била везана Закоником, већ и по томе што 
су постојали различити судови, поред царевог и суда на двору 
(црквени суд, патримонијални суд, сталешки суд, /градови у примор- 
ју и грчки градови/, засебни суд за странце настањене у земљи, 


п В, Теодор Тарановски, Историја српског права у немањићкој држави. стр. 

мешовити суд између Дубровчана и Срба. државни суд и војни суд. 
као подврста државног суда). Најзад. и управна власт владарева је 
била ограничена. Финансијска власт. као део управне власти. била 
је ограничена "економским имунитетом" (Тагапоу5ћу) привилегова- 
них сталежа. У осталом делу. управна власт је била ограничена пре- 
ко световне власти. чији су представници чинили персонални суп- 
страт "подређене" и "посредујуће" власти. Могла би се, делом, 
бранити теза да је Душанова монархија у извесној мери била кон- 
ституционална монархија. Јер. Душанов законик је. посматрано у 
материјалном смислу. садржавао и одредбе уставног карактера. 
Како је Душанов законик један од ретких примера универзалне код- 
ификације. то је сасвим јасно да је садржавао и одредбе уставног ка- 
рактера. Одредбе уставног карактера су оне о организацији државе 
и надлежности централних државних органа (цара и Сабора). Исто 
тако. одредбе које се односе на основе друштвеноскономског уређе- 
ња. а пре свега на својинске односе, који су правни израз главних 
економских односа су. такође. уставног карактера. Најзад, норме- 
начела кривичног права и судског поступка, као и организације 
судова, чине саставни део устава у материјалном смислу. Како је 
Душанов законик обавезивао и самог цара Душана (питање је у 
којој мери фактички. а нормативно свакако), изгледа прихватљиво 
да се Душанова монархија схвати као делом конституционална мо- 
нархија. У сваком случају, она је као сталешка монархија представ- 
љала вид ограничене. а не апсолутне монархије, пошто је монархо- 
ва власт била ограничена сталешким правима световне властеле и 
свештенства. 

Надам се да сам показао да је Душанова сталешка монархија 
била једна добро организована држава. У њој је, због војне функци- 
је као главне, световни сталеж заједно са монархом, као војни ста- 
леж, имао доминантан утицај и моћ. Она је била, због војних потре- 
ба, обезбеђена и економски (слободна баштина), што доста подсећа 
на Платонову тимархију као облик владања најмање удаљен од 
савршене (потпуно праведне) државе. Што се тиче зависног станов- 
ништва, посебно меропаха, титулара потчињених баштина, њихов 
правни статус, нарочито због оскудице у радној снази, није био гори 
од положаја те категорије становништва у другим европским зем- 
љама. То се, тшанз линапа 5 односи и на остале слојеве становниш- 
тва. Душанова сталешка монархија омогућила је и процват кул- 
туре: народне књижевности, фрескосликарства, архитектуре... Ако 

су "грађевине", како каже Јиречек, "највиднији споменик сваког 
протеклог културног периода", онда у Душановој Србији има 
"знатан број великих и лепих цркава које јасно говоре о не- 
кадашњем богатству земље и владања и народном смислу и љубави 
за уметност". Слободно се може рећи да и у погледу културе срп- 
ска средњовековна држава није заостајала или бар није битно 
заостајала иза развијених земаља католичког Запада. 


2. Аристотелова правда и Душанова сталешка монархија 


Платонов ученик Аристотел, универзални геније старог века, 
уз Хегела свакако најсвестранији и најдубљи филозоф свих време- 
на, у свом делу Никомахова етика формулисао је класично учење о 
правди. Аристотелова правда је други и препознатљивији консти- 
туенс правде у Душановом законодавству. 


а) Општа и посебне правде 


Као и Платон, Аристотел правду смешта унутар организова- 
не заједнице, државе, као "најмоћније" од свих заједница.“ Њена је 
сврха, као и код Платона, остварење највишег добра. Држава је, 
каже Аристотел, "важнија него појединац"! Ван ње могу да живе 
само "звер или бог". Као што је човек "без врлине најизопаченије и 
најдивљије биће", тако је и држава "без закона и правде најгора од 
свих – јер наоружана неправда је нешто најстрашније".'% Тако је 
правда код Аристотела судбински везана за државу, као и код 
Платона. Она је "потреба државе, јер правда чини поредак државне 
заједнице, а она се састоји у томе да се одлучи шта је право" !" 

Како видимо, у Политици Аристотел је изложио схватање 
правде іл егоѕѕо тоао. Међутим, у Никомаховој етици, делу које "спада 


83 В. Константин Јиречек. Историја Срба. превео и допунио Јован Радонић, 
друга књига (културна историја). друго исправљено и допуњено издање, Београд. 
Научна књига, 1952, стр. 218. 

је В. Аристотел, Политика, предговор др Милош Н. Ђурић, треће издање. 
Београд. БИГЗ, 1975, стр. 3. 

међу његова најоригиналнија" °*, комбинујући Платоново и питагоре- 


јско учење!" са властитом разрадом, Аристотел је изложио, са фор- 
малне стране посматрано. до сада непревазиђено учење о правди. 

Као и Платон. Аристотел правду схвата као највишу и тотал- 
ну врлину. "која се готово изједначује са самим блаженством"." 
Како је етика учење о највишем добру. постоји нераскидиво једин- 
ство етике и политике, као и код Платона. Јер, како сам већ 
истакао, свака држава је остварење највишег добра. Под општом 
правдом Аристотел подразумева владавину закона, тј. поступање у 
складу са законом. законитост. Он каже: "Будући се протузаконит 
човјек показао неправедан. а законит праведним. бјелодано је како 
су све законите ствари некако и праведне, јер све ствари које су 
постављене законодавством. те су и законите, те кажемо да је свака 
поједина од њих и праведна. Закони прописују о свим стварима, 
тежећи заједничком пробитку, или за све или за оне пајбоље или за 
моћнике (према крепости) или штогод слично; тако да на један 
начин праведним називамо све ствари које творе и чувају блаженст- 
во и његове саставине у државном заједништву"."' При том, нар- 
авно, треба имати у виду да Аристотел под законом не подразумева 
пуку државну творевину. већ акт заснован на природи ствари, тј. на 
идеји, уму. Тиме је софистичка опрека између потоѕ-а и рћуѕіѕ-а била 
превладана. а у први план стављена расправа о правди. Општу прав- 
ду Аристотел назива "савршена крепост" и истиче да су у њој 
"скупљене све крепости" 1° Каже да "ни Вечерница ни Даница није 
тако дивна" као правда. 

Поред опште, Аристотел издваја и две посебне врсте правде: 
дистрибутивну и корективну или синалагматичку. Дистрибутивна 
правда се појављује у сфери јавног права. Испољава се у односима 
државе и појединаца. Примењује се "у раздиобама части или новаца 
или осталих ствари што су раздјељиве међу дионицима државног 


1 ; Е 
В. Данило Пејовић. Аристотелова практична филозофија и стика, у 


књизи Аристотел. Никомахова етика. предговор и филозофијска редактура 

заједништва (јер у тима један према другому може бити неједнак или 
једнак)".!% То значи да у расподели свако добија према свом допри- 
носу, односно према заслузи, а тиме се потврђује принцип једнакости 
(сразмерне једнакости). Корективна или синалагматичка правда, пак, 
је "оно што исправља у узајамним уговорима" !* Ова правда се појав- 
љује у сфери приватног права. Уместо геометријске сразмере карак- 
теристичне за дистрибутивну правду, корективну или синалаг- 
матичку правду обележава аритметичка сразмера, принцип еквива- 
лентности. Док дистрибутивну правду дели законодавац. корективну 
правду дели судија, приликом решавања спорова и приликом изри- 
цања санкција за учињене деликте. Како Аристотел разликује вољне 
(уговорне) односе и невољне уговоре (односе који потичу из делик- 
та), оправдано је поступио Дел Векио, кад је као подврсте корек- 
тивне или синалагматичке правде разликовао комутативну правду 
"односи размене према некој извесној мери") и судску правду (односи 
који потичу из деликта, "непосредно одмах у облику судског поступ- 
ка").' Док комутативна правда даје норму самим уговорним страна- 
ма, па "исправљајућа радња судије може бити и непотребна", судском 
правдом "треба поправити противу воље једне од две странке, неку 
штету која се неправедно догодила" !% 

Од две правде, дистрибутивне и корективне или синалаг- 
матичке, дистрибутивна правда је "првобитни облик правде" !* Јер, 
корективна или синалагматичка правда "претпоставља", како каже 
Радбрух, "један акт дистрибутивне правде који је учесницима дао 


равноправност, могућност једнаког општења, једнак статус" .“" 


б) Општа правда и Душанов законик 
Ако се Аристотелова општа правда схвати као законска прав- 


да, односно као примена закона, као законитост, онда је Душанов 
законик на најбољи могући начин изражава, потврђује и афирмише. 


13 Исто, стр. 92. 

[4 Исто, стр. 92. 

“5 В. Ђорђо Дел Векио, н.д., стр. 24. 

16 Исто, стр. 24. 

1 В. Густав Радбрух, Филозофија права, предговор др Стеван Врачар: 
Радбрухово филозофскоправно становиште, Београд, Нолит, 190, стр. 47. 

148 Исто, стр. 47. 

Са становишта аксиолошког, најзначајније одредбе Душа- 
новог законика садржане су у чл. 171 и 172, које сам већ поменуо. 
Без обзира на то што су преузете из византијског права. оне су тако 
високог ранга да би се могле наћи и у модерном праву. Из Душа- 
новог законика проистиче да право и правда морају да се поштују, 
док је обавеза судија "да суде по законику" а не "по страху од царст- 
ва ми". У тоталитарним порецима, који су обележили ХХ в., ни 
закон, ни правда, ни суд ништа стварно не представљају, осим идео- 
лошке магле, којом се обавија цело друштво, да би се узурпа- 
торским режимима прибавио лажан сјај и легитимност. Да ли су 
одредбе садржане у чл. 171 и 172 Душановог законика биле само 
декларативне или реалне, тешко је данас, због толиког протека 
времена. поуздано говорити. Недостају поуздани подаци о судској 
пракси Душановог времена. Доступни документи о томе ћуте, а и 
други више посредни подаци су оскудни и недовољно поуздани. 
Претпостављам да је рад судија због нараслог ауторитета цара 
Душана, ојачалог његовим великим војним успесима, без обзира на 
законска наређења. ипак био оптерећен "страхом од царства ми". 
Макар биле и декларативне. наведене одредбе Душановог законика 
представљају висок правни домет Душанове Србије. 

Висок правни домет има и одредба садржана у чл. 105 
Душановог законика: " Писма царева, која се доносе пред судије за 
што било. а побија их законик царства ми, што сам написао које 
било писмо, она писма, која побије суд, та писма да узму судије и да 
их донесу пред царство ми"! Мада се и овде питам кад "писма 
царева (...) побије суд". како је судија ишао "пред царство ми", ако 
је таквих случајева било, да ли слободно, усправног хода и безбед- 
но, и како се враћао и да ли је стизао "жив и здрав", без последица 
по себе, свој ранг, своју имовину и своје домаћинство. У сваком 
случају, на нормативном плану, одредба у наведеном члану била је 
једна од гарантија судијске независности и јемстава принципа 
законитости. 

Да ли су на усвајање Аристотелове опште правде, односно 
принципа законитости у Душановом законику, поред пресудног ути- 
цаја византијског права, утицали и други извори, "западни" и да ли 


89 В. Законик цара Стефана Душана 1349. и 1354, издао и превео Никола 
Радојчић. стр. 119. 

је ту постојала "посредујућа улога Дубровника"! са становишта 
теме коју обрађујем није од значаја. 

Иначе, Тарановски је у својој Историји српског права у не- 
мањићкој држави утврдио да Душанов законик "изричито про- 
глашује начело законитости" у погледу "регулисања судства", 
"нормирања сталешких и социјалних односа" и "регламентације 
управне радње државе "!!!, па о томе нема потребе да говорим. 


ц) Дистрибутивна правда и Душанов законик 


Како Душанов законик, у свом претежном делу. садржи од- 
редбе јавноправног карактера, јасно је да је дистрибутивна правда, 
која се примењује у подели части и добара, у њему у високом сте- 
пену заступљена. 

Сходно принципу дистрибутивне правде, држава појединцима 
додељује части и добара сразмерно њиховом доприносу држави. Да 
је дистрибутивна правда заступљена и у Душановом законику, 

" запазио је и Тарановски, иако је ишао другим путем, емпиричким и 
позитивистичким: "Повластице се повећавају или расту, али увек 
долазе као последице дужности, дакле према њима као рочетиг, а 
дужности остају као основа државног уређења, као његов ргіиѕ".!“ 
Права су, према томе, нешто секундарно, настала и изведена из 
дужности, које избијају у први план. Како је војна функција у 
Душановој Србији била главна функција, потпуно је природно што 

. је световна властела, као војни сталеж, била привилегована. Из 
главне обавезе да "војску војују" , држава је припадницима световне 
властеле додељивала право својине на земљи (іотіліит йігесіит) и 
остала права. При том, припадници световне властеле могли су 
тражити од зависног становништва да испуњава само оне обавезе 
које су утврђене Закоником. О томе, на пример, сведочи и чл. 68 
Душановог законика: "Меропсима закон по свој земљи: у недељи да 
работају два дана пронијару, и да му даје у години перперу цареву, 
и заманицом да му коси сена дан један, и виноград дан један, а ко 
нема винограда, а они да му работају друге работе дан један, и што 


А . 8° В. Теодор Тарановски, Историја српског права у немањићкој држави. стр. 
299-300. · 
51 Исто. стр. 294-296. 
52 Исто, стр. 287. 

уработа меропах. то све да држи, а друго ништа, против закона, да 
му се не узме"!", Ако је обавеза властелина у војној служби већа, 
припада му и више части и права. Тако, на пример, у чл. 129 
Душановог законика прописано је: " На војсци. на свакој, да облада- 
ју војводе колико и цар, што рекну, да се послуша, аколи их ко не 
послуша у чему, да је тима казна која и онима који цара не би 
послушали: и судови мали и велики, који су на војсци, да им суде 
војводе. а други нико". Колико је Душанов законик водио рачуна 
о испуњавању обавеза према држави, а у вези с тим и о повластица- 
ма које из тога проистичу. поред осталих. говори нам и чл. 61: "Када 
дође властелин с војске кући, или који било војник, ако га ко позове · 
на суд. да остане код куће три недеље, потом да иде на суд". 

Како је и свештенство имало важних обавеза према држави, 
које су у оно време биле високо цењене, Закоником им је, такође, 
било додељено значајно учешће у расподели части и добара, како 
имовинских (допипшт дгесшт). тако и других, о чему сам већ гово- 
рио. 

Најзначајније су биле обавезе цара, поглавито у војној функ- 
цији државе. па је отуда Закоником њему било додељено и највише 
части и добара. економских (дотілічт епилепз і іотілішт ігесічт) и 
других. 

Што се тиче зависног становништва: меропаха-земљорадни- 
ка. Влаха. сточара. занатлија и других, ма колико да су обављали 
значајне послове. будући да нису припадали војном сталежу, њихо- 
во учешће у расподели части и добара било је сразмерно мање, али | 
је постојало, како у економској сфери (дотитит це), тако и другим . 
областима. 

Постојао је још један посебан облик дистрибутивне правде у 
Душановој сталешкој монархији, о којем говори Лајбниц. Лајб- 
ницова іиѕгіа фзшбицма или зединаз, једна од три подврсте правде 
(друге две су тата соттшапуа і итуегзан о) садржи у подврсти (ѕиит 
фидие птбиеге) и дужност благодарности и милостиње, а то пред- 
виђа и регулише и Душанов законик. Тако, на пример, у чл. 28 
Душановог законика, где се говори о храни убогима, прописано је: 
"И по свима црквама да се хране убоги, како је уписано од ктитора, 


19 В. Законик цара Стефана Душана 1349. и 1354, издао и првео Никола 
Радојчић. стр. 108-109. 

153 Исто. стр. 126. 

19 Исто. стр. 106. 

а ко их од митрополита, или од епископа, или од игумана не усхра- 
ни, да се одлучи од сана"! А у чл. 64 Душановог законика; "Сирота 
кудељница да је слободна као и поп". Исто тако, у чл. 73 Душа- 
ковог законика нормирано је: "Сирота која није кадра парничити се 
или одговорити, да даде заступника, који ће за њу одговорити" '* У 
овој одредби препознајемо сиромашко право, правну установу у 
модерном процесном праву. У смислу овог посебног облика дис- 
трибутивне правде (Лајбницовог) индикативан је и чл. 179 
Душановог законика: "Судије да проходе по земљама. куда коме је 
област, да огледају и справљају о убогим и сиротим".“ Радојчић 
сматра да овај облик дистрибутивне правде, који је у кореспонден- 
цији с филантропским дужностима, овде цркве и судова, потиче, 
такође, из византијског законодавства и, још даље, римског права!“ 


д) Корективна или синалагматичка правда и 
Душанов законик 


Од две врсте корективне или синалагматичке правде (комута- 
тивна и судска) у вези са Душановим закоником, може се предста- 
вити само судска правда. Како је већ наведено, комутативна правда 
се примењује у грађанском праву. Међутим. Душанов законик само 
у незнатној мери садржи одредбе грађанског права, будући да су оне 
садржане у скраћеној Синтагми Матије Властара, тј. у првом делу 
Душанове кодификације. Судска правда пак примењује се у 
кривичном праву код, како Аристотел каже, невољних уговора, тј. 
правних односа насталих из деликта. Отуда се овде проблематизује 
само судска правда. 

Поставља се питање зашто је Аристотел судску правду, као 
кривичну правду, сместио у оквир корективне или синалагматичке 
правде, тј. приватноправну правду, а не у дистрибутивну, тј. јавно- 
правну правду. Јер, кривичним деликтом се не повређује само поје- 
динац, већ и држава. Данас је општеприхваћено становиште да је 
кривично право део јавног права. Аристотелу, међутим, било је ста- 
ло до тога да судском (кривичном правдом) васпостави "пореме- 

п. 


56 Исто. стр. 96. 

157 Исто, стр. 107. 

18 Исто, стр. 110. 

59 Исто. стр. 137. 

16 Исто, стр. 137 Радојчићева напомена уз чл. 179 Душановог законика. 

ћену равнотежу између повредиоца и повређенога", готово пре- 
виђајући разлику "између накнаде штете и казне"!“. И Пуфендорф 
и Вико су. такође, запазили ову нелогичност или, како каже Дел 


" 162 


Векио, "аномалију". 


Док дистрибутивну правду одређује сам Душанов законик, 
кривичну правду одређује судија, пресуђивањем случајева насталих 
из деликта. Зато Аристотел и каже да "ићи суцу значи ићи ономе 


што је праведно, јер својство је суца да буде жива праведност". У 


У изрицању кривичне правде, судија трага за средином 
"између губитка и добитка". Аристотел каже: "Ако је један рањен, 
а други је ранио. или је један убио а други је убијен, онда су трпљење 
и дјеловање неједнако раздијељени, па судац настоји казном изјед- 
начити. одузимајући од добитка"! И код кривичне правде у питању 
је једнакост, али не према геометријској (као код дистрибутивне 
правде), већ према аритметичкој сразмери (једнакост између кри- 
вичног деликта и казне). 


Најједноставнији пример кривичне правде, која се данас сма- 
тра примитивном. је правда заснована на талионском начелу, тј. на 
освети, односно одмазди. Тако, на пример, у чл. 96 Душановог зако- 
ника одређено је: "Ко се нађе да је убио оца, или матер, или брата, 
или чедо своје. да се тај убица сажеже на огњу" У Има случајева у 
Душановом законику у којима се кривична правда испољава у 
повраћају у пређашње стање. Тако је, на пример, у погледу јереси 
латинске: "И за јерес латинску, што су обратили хришћане у азим- 
ство, да се врате опет у хришћанство, ако се нађе ко пречувши и не 
повративши се у хришћанство, да се казни како пише у закону 
светих отаца" .“ 


[81 В, Ђорђо Дел Векио, нд., стр. 24-25. 

12 Исто, стр. 25, 

Є В. Аристотел. Никомахова стика, стр. 96. 

1 Исто, стр. 30. "Тако се опћенито каже у тим случајевима, чак ако само име 
и није прикладно, као речи ‘добитак ' за онога који рањава а 'губитак ' рањеному; 
али кад се одмјерава претрпљено. каже се за једно губитак а за друго добитак. Стога 
је оно једнако средина између више и мање, док су добитак и губитак више или мање 
на супротан начин: више добра а мање зла је добитак, док је опрека тому губитак; а 
средина између њих је оно једнако. о којем је казано да је праведно" (н.д.. стр. 95-96). 

~ В. Законик цара Стефана Душана 1349. и 1354. издао и превео Никола 

Радојчић, стр. 116. 

16 Исто, стр. 90. 

Слично је прописано и у чл. 159 Душановог законика; "Купци, 
који пролазе ноћу, на ноћиште где дођу, ако их не припусти 
владалац или господар села тога, да преноће у селу купци, по закону 
цареву, како је у законику, ако што изгуби путник. онај господар. и 
владалац и село све да плате, јер их нису у село пустили" ."' Овде има 
елемената и колективне одговорности (села), што са становишта 
кривичне правде, није без значаја. Понекад је тежња Душановог 
законика да у изрицању кривичне правде успостави еквивалентност 
између учињеног деликта и казне, најчешће у новчаном облику, 
према ондашњем схватању.Тако, је на пример. у чл. 99 Душановог 
законика прописано: "Ко се нађе да је ужегао кућу нли гумно. или 
сламу, или сено, да то село да запаљивача, аколи га не да, да плати 
оно село што би запаљивач платио"! 

Кривичноправни део Душановог законика. с обзиром на 
сталешки карактер Душанове Србије, систематски је спровео раз- 
лику између деликата које су учинили припадници привилегованих 
сталежа и зависног становништва. За исти деликт припадницима 
повлашћених сталежа изрицана је блажа казна, а припадницима 
потчињеног сталежа строжа казна. Примера ради, у чл. 55 Душа- 
новог законика прописано је: "И ако властелин. или властеличић. 
опсује себра, да плати сто перпера: аколи себар опсује властелина, 
или властеличића, да плати сто перпера и да се осмуди" !“ Душанов 
законик прави разлику и између крупне и мале властеле у изрицању 
кривичне правде за исте деликте. Тако, на пример, за кривично 
дело увреде, псовку, прописује у чл. 50: "Властелин, који опсује и 
осрамоти властеличића, да плати сто перпера, и властеличић, ако 
опсује властелина, да плати сто перпера и да се бије штаповима". 
Према томе, принцип једнакости, средине, еквивалентности, кри- 
вичне правде, исти је за припаднике истог слоја, а различит за при- 
паднике различитих слојева истог сталежа, а поготову за припад- 

нике привилегованих и потчињеног сталежа. 

Већина кривичноправних одредаба у Душановом законику 
преузета је из византијског законодавства. Казне су често биле 
драконске, везане са телесним сакаћењем и мучењем. Отуда поједи- 


16 Исто, стр. 132. 
168 Исто. стр. 117. 
19 Исто. стр. 105. 
10 Исто, стр. 103. 

ни делови Душановог законика одступају од кривичне правде. Тако. 
на пример. у чл. 97 Душановог законика прописано је: "Ко се нађе 
да је почупао браду властелину, или добру човеку, да се тому обе 
руке одсеку". 


ЗАКЉУЧАК 


Показало се да је Душаново законодавство, а пре свега Ду- 
шанов законик. коме сам посветио посебну пажњу. та величанствс- 
на кодификација српског средњовековног права. погодно за истра- 
живање и са становишта филозофског. а пре свега аксполошког, са 
становишта правде. као централне правне вредности. 

Пропитивање Душановог законика, по Платоновој парадиг- 
ми. омогућило ми је да изађем са новом тезом о Душановој ста- 
лешкој монархији. – као тимократији (тимархији), као најмање изо- 
паченом облику владања у односу на Платопову савршено правед- 
ну државу. Истина је да су историчари, сви одреда, давно пре мене 
утврдили да је војна функција српске средњовековне државе под 
Душаном била главна и да је. због тога, световној властели, као 
војном сталежу. на челу с владарем као врховним војним заповед- 
ником, био обезбеђен привилеговани положај, како у економској 
тако и у другим сферама. Историчари, међутим, нису оцењивали 
Душанову сталешку монархију са становишта савршене и 
изопачених држава. тј. са становишта вредносног. Покушао сам да 
чињенице које су савесно прикупили историчари осветлим и фило- 
зофски и да покажем умност у Душановом законодавству, посебно 
у Душановом законику. 

Пропитивање Душановог законика, по Аристотеловој пара- 
дигми, омогућило ми је да изађем са тезом о положајној правди као 
једном особеном облику идеолошке правде. Аристотелова општа 
правда, схваћена као законитост, у високом степену заступљена је у 
Душановом законику. Положајна правда пак испољава се посебно 
преко дистрибутивне правде. И овај облик Аристотелове посебне 
правде, који се примењује у расподели части и добара према 
заслугама, односно према рангу, положају, такође је заступљен у 


1! Исто. стр. 116. 

Душановом законику и на доследан начин спроведен. Што се тиче 
судске или кривичне правде, као подврсте корективне или синалаг- 
матичке правде, видљиво је да у њеном изрицању има одступању од 
Аристотелове средине, односне еквивалентности, мада има при- 
мера, како сам показао, и њене доследне примене. 

С обзиром на време, а то је половина ХІУ века када је 
извршена универзална кодификација српског средњовековног 
права, могу да констатујем да виши облик правде није могао ни бити 
остварен. 

Ремек-делима српске средњовековне архитектуре. фреско- 
сликарства, народне књижевности, слободно се може прикључити и 
Душанов законик, као израз снажног духа српског народа. Као што 
сам на почетку излагања рекао, Душанов законик својом дубином и 
отменошћу зрачио је и зрачиће и у векове који долазе. 

Навршило се 650 година од доношења Душановог законика, 
завршног дела универзалне кодификације права средњовековне 
Србије, који заједно са скраћеном Синтагмом Матије Власата и тзв. 
Јустинијановим законом чини Душаново законодавство. 

Душаново законодавство, а пре свега Душанов законик, про- 
питивано је са становишта аксиолошког, по Платоновој и Аристо- 
теловој парадигми. Такав приступ омогућио је да се утврди умност 
у Душановом законодавству, уместо утврђивања историјске 
појавности, што раде историчари. 

Душанова сталешка монархија била је тимократија (тимархи- 
ја), а то значи облик државе који најмање одступа од Платонове 
савршено праведне државе. Световна властела, као војни сталеж, 
заједно са владарем, врховним војним заповедником, вршила је гла- 
вну функцију, војну, у српској средњовековној држави. а свештенст- 
во – религијску, културну, просветну и социјалну. Отуда су то били 
привилеговани сталежи. Према принципу положајне правде, с 
обзиром на своје заслуге у држави, привилеговани сталежи су имали 
право својине на земљи (доптит дтестшт), а владар и право врхов- 
не својине на земљи (допитит епілепѕ), тзв. слободну баштину а и 
бројне друге повластице у ванекономској сфери. Зависно станов- 
ништво, пак – с обзиром на то да њихова делатност, иако нужна, ни- 
је била директно повезана са главном, војном функцијом – имало је 
право уживања на земљи (допштшп ийе), тзв. потчињену баштину, а 
за узврат бројне дажбине и терете. 

Исто тако, у Душановом законодавству, а пре свега 
Душановом законику. присутна је Аристотелова општа правда, 
схваћена као законитост, изричито формулисана на више места, а 
посебно у чл. 171 и 172. Како је Душанов законик садржавао нај- 
више одредаба јавноправног карактера, у њему је, у високом сте- 
пену, заступљена дистрибутивна правда, која се испољава у рас- 
подели части и добара, сразмерно заслузи. Постојао је и један посе- 
бан облик дистрибутивне правде са изразито социјалном функци- 
јом. Наиме, Душанов законик води рачуна о сиромашним, убогим, 
болесним, ослобађа их разних терета, а намеће обавезе цркви и су- 
довима да их помажу. Најзад. Душанов законик познаје и Аристо- 
телову судску или кривичну правду. као облик корективне или 
синалагматичке правде. која се испољава у успостављању средине 
између добра и зла. односно еквивалентности, што чини суд. Овај 
посебни облик правде, међутим, није на доследан начин спроведен. 

По својој дубини и умности. Душаново законодавство, а пре 
свега Душанов законик. пример је величанствене средњовековне 
правне кодификације. 

Кључне речи: Платонова правда, положајна правда, општа 
правда, дистрибутивна правда, судска правда, сталешка монархија, 
тимократија. 


СНЕЖАНА С. САВИЋ 


НАЧЕЛО ЗАКОНИТОСТИ У ЗАКОНИКУ 
ЦАРА ДУШАНА 


" Нестало је и Душанова царст- 
ва. али Душанов законик остаје као 
аманет једне велике прошлости..." 

(А. В. Соловјев) 


О Законику цара Душана! закону постављеном од "право- 
славнаго Сабора нашего. црковники, малими и великими, и мноју, 
благовременим царем Стефаном. преосвештеним патријархом 
кир-Јоаникијем и васеми архијереји и црковники, малими и 
великими. и мноју. благоверним царем Стефаном, м васеми 
властели царство ми. малими и великими"?, с обзиром на његов 
карактер и значај. може се говорити са различитих аспеката и на 
различите начине.“ 

Значај Душановог законика у цјелокупној историји српског 
народа је несумњив. Тако се за њега констатује да је "један правни 
споменик од изванредног значаја", те да је његовим доношењем 
српска држава добила "чврсте темеље своје правне организације" 
и"... стекла оно што је неопходно за даљи развитак у миру и 
благостању, правни поредак"? 


! "великог идеалисте. великог родољуба. великог визионара. Генија... ". 


како је за њега говорио И. Живанчевић у Новим покољењима, Београд. 1934, 
стр. 62. 

2 Цит. по Призренском рукопису. према издању Ст. Новаковића, Законик 
Стефана Душана цара српског 1349. и 1354. Београд, 1898. стр. 131. 

3 Шире в. Н. Радојчић. Снаге закона по Душановом законику. Глас. СХ. 
1923. стр. 100-139. и К. Јиречек. Историја Срба. Политичка историја до 1537, књ. 
І. Београд. 1978. 

3 Како је то констатовао Б. Благојевић у Законик цара Душана. основ 
законитости средњовековне српске државе. Скопје. 1939. стр. 99-100. 

Ако Душанов законик посматрамо у контексту развоја пра- 
вне мисли у Срба, посебно, теоријскоправне и филозофскоправне 
мисли, можемо констатовати да се она, у ширем смислу ријечи, 
почев од светог Саве, преко доношења овог Законика и специ- 
фичног схватања државе и права у њему, са већим или мањим 
прекидима, до данашњег дана развијала у континуитету. У том 
развоју Душанов законик је - заснован на светосављу као фило- 
зофији живљења, као извориште и бакља - освјетљавао пут и 
тако, у дјелима и прописима, млађим од њега, настављао да живи. 

Душанов законик је устав средњовјековне српске државе, 
"једна врста основног закона, једна врста сталешког устава који 
се базирао не само на приоритету сталешких дужности" већ и на 
"врховенству објективног закона", по чему се он "принципијелно 
разликује од сталешких устава базираних на систему сталешких 
га ас Шегіаіеѕ"5 и представља нешто више од њих. 

У историјским радовима често се истиче да је он "постао у доба 
највећег полета српског народа, онда када је његова држава чврсто 
освојила читаву долину Вардара", да је постао "као плод 
стваралачког генија српског народа који се користио мудрим искус- 
твом високо развијеног римско-византијског права", те да прије њега 
"не постоји никакав самостални законик сличног карактера". 

Како је већ речено, о Душановом законику се може гово- 
рити са различитих аспеката, његове вриједности се могу осв- 
јетљавати са различитих страна. Међутим, данас, 650 година од 
његовог доношења, нужно је освијетлити, по нашем мишљењу и 
мишљењу неких других аутора,’ његову најсвјетлију страну - стуб 
читавог законика и државе тога доба - начело законитости, 

Наиме, Душанов законик је српској држави дао правни об- 
лик.“ Ако се појмом правног облика држава подразумијева држава 


° Т. Тарановски, Историја српског права у немањићкој држави, Класици 
југословенског права, Београд. 1996, стр. 303. 

ё А. В. Соловјев, Законик цара Стефана Душана 1349. и 1354, САНУ, 
Београд, 1980. стр. 3. 

7 Као нпр. Б. Благојевића, о чему види цит. стр. 10. 

КР. Д Лукић - Б. П. Кошутић - Д. М. Митровић. Увод у право. Београд. 
1999. стр. 243. истичу да "ако се правним обликом назива све оно што право 
додајс обичној. неправној стварности како би је претворило у правну стварност, 
тада све оно што право додаје држави, претварајући је у правну организацију. 
чини правни облик државе. " 

са законима (Іам ѕгаге) законска држава (Гамћи чаге) и правна 
држава (Кше ог Гам). сасвим је логично да се не може говорити о 
његовом значају, а да се, на првом мјесту. не одреди и објасни 
положај и функција начела законитости у њему, а с обзиром на 
његов значај, и у читавој држави тога доба. 

Још је Платон у својим Законима говорио да се "према 
држави и суграђанима као најбољи показује онај који више него 
победник на олимпијским играма и у свим такмичењима, како у 
миру, тако и у рату. цени победу која се стиче у служењу домаћим 
законима. тј. славу, што им је целог живота најбоље од свих људи 
служио..."" Актуелност ове Платонове мисли несумњива је, јер од 
тога доба до данас држава и друштво у цјелини не могу опстати без 
закона и њиховог поштовања. 

Управо стога, често се констатује да је начело законитости 
једна од најдрагоцјенијих тековина људске цивилизације. "Без 
законитости, тј. без обавезе свих и свакога да поштују законе и да их 
се придржавају, нема правне државе и правне сигурности, нема реда 
у друштву, "" 

Начело законитости је једно од најважнијих средстава за ост- 
варивање правног поретка. за одржавање његове цјеловитости и 
постизање његових циљева. Оно, схваћено у најширем смислу 
ријечи. представља "трећи елемент правног поретка који обезб- 
јеђује да други његови елементи (нормативни, фактички и идејни) 
буду што је могуће више међусобно усклађени, како би право могло 
да функционише." 

Начело законитости се у теорији права различито схвата. Оно 
се често, у њеном формалном смислу, везује за правну државу," 
односно тврди се да "законитост државне радње одговара формал- 
ном појму законитости који постоји упоредо са појмом правне 
државе" ,“ или пак улази у њен формални појам.Тако се констатује 
да законитост у ширем смислу значи да сви правни акти и све матер- 
ијалне радње које предузимају било државни органи, било грађани, 
јесу, односно морају бити, у складу са законом, морају се донијети, 


У А. Апон, Тве Ги ог ам, 1.опдоп. 1980. стр. 237-259. 

0 Платон, Закони. Београд. 1971. стр. 165. 

!! М. Јовичић, Закон и законитост, Београд. 1977. стр. 277. 

2р Д Лукић- Б. Кошутић - Д. Митровић. цит. дј. стр. 546. 

ит. Тарановски. Енциклопедија права. Београд. 1923. стр. 76 

8 Шире в. Р. Д. Лукић - Б. Кошутић - Д. Митровић. цит. дј. стр. 547. 


128 СНЕЖАНА С. САВИЋ Душанов законик - 650 година од његовог доношења 


односно вршити у складу и на основу закона као највишег правног 
акта,“ 

Истовремено, начело законитости подразумијева да "нико не 
може по својој вољи стварати право и обавезе", и "да је свако 
потчињен правном поретку и правним правилима."" У контексту 
овога, констатује се да законитост у материјалном смислу изражава 
везаност државних органа за закон, а у формалном - потребу да 
радње односних органа буду засноване на законима и актима. као и 
у складу са њима. 

Законитост значи "ред и правду", или барем пут ка њима, "ни- 
шта мимо и против закона", а према томе какво мјесто она заузи- 
ма у једном закону (уставу поготово) и држави у цјелини. цијени се 
"вриједност и величина тога закона"'" и те државе. Због тога. нај- 
једноставније, законитост се може одредити као "обавеза да се сви 
односи, како они између појединаца међусобно. тако и они између 
појединаца и државних власти, имају да врше само онако како су то 
закони регулисали."" 

Управо стога се "у мери развитка законитости у држа- 
ви"... "истицала идеја о основним законима, који стоје изнад обичног 
законодавства и изнад државне, евентуалне владаочеве власти". 
Тако је у француској сталешкој држави постојало "чврсто учење о 
основним законима (Іереѕ ѓЁипбатег:аіеѕ гезт, 1015 ѓопіатетаіеѕ аи 
Еоуаште) под којима се разумевао онај скуп преседана, јавних 
обичаја, појединих организационих закона и државие традиције. на 
којима се заснивало државно уређење, а које ни владалац није смсо 
да погази, За такав појам основних закона знала је и немањићка 
држава, нарочито под Душаном, кад се његов законик очевидно 
сматрао као једна врста основног закона. ">" 

Међутим, Душанов законик није био само једна врста 
сталешког устава у уобичајеном значењу овог појма, већ. по оцјени 
многих аутора, и нешто више. Наиме, анализом појединих његових 


тый. 

16 Ј. Ђорђевић. Уставно право, Београд. 1976. стр. 331-332. 

" Б. Благојевић, цит. дј, стр. 86. 

тыд. 

тыа, 

Т. Тарановски, Историја српског права у немањићкој држави. стр. 303. 
уз напомену да је био и нешто више од уобичајеног значења овог појма, о чему 
ће касније бити више ријечи. 

одредаба. као и цјелокупног његовог духа и принципа на којима је 
почивао. али и времена у ком је донесен, може се закључити да се у 
њему као врховна правна вриједност утврђује закон. односно 
начело законитости. шире схваћено од дотадашњег схватања објек- 
тивног закона. који је почивао на народним обичајима, ордонанси- 
ма и сл. То говори да је идеја о законитости," више од 400 година пре 
неголи што су велики писци и филозофи 18. н 19. века формулисали 
начело законитости", постојала у Душановом законику и 
омогућила стварање средњовјековне српске државе као правне 
организације." што је допринијело њеној моћи и стабилности. 
Међутим. вриједност и значај овог начела још је већа ако се има у 
виду да је начело законитости и данас врховно начело сваког 
правног поретка и један од принципа правне државе у њеном фор- 
малном смислу. 

Сматра се да се одредбе Душановог законика које реализују 
или су засноване на начелу законитости могу груписати у три групе: 
1. регулисање судства. 2. нормирање сталешких и социјалних односа 
и 3. реглементација управне радње државе“ Међутим, генерално 
посматрано. може се констатовати да Законик "не само да прећут- 
но спроводи" то начело. него га и "проглашује јавно и изрично." 
То се проглашавање, на првом мјесту, чини нормом - начелом да се 
све врши по закону, али и одређеним забранама да се ма шта чини 
"през закон". Због овога се може рећи да се начело законитости 
"провлачи као нит кроз цео Душанов законик, чини му идејну 
основу и боље осветљава прописе у њему." 

Прије неголи наведемо и анализирамо неке од одредаба Ду- 
шановог законика у којима се може сагледати постојање, карактер 
и значај начела законитости, потребно је да кажемо да се управо 
доношењем Душановог законика немањићка држава сврстава у ону 
категорију сталешких држава у којима је важио приоритет 
сталешких дужности, а не повластица, гдје се "истина, није развио 
систем јавних субјективних права сталежа противстављеним прави- 


УБ, Благојевић, цит. д). стр. 86. 
= Какото такође констатује и Б. Благојевић у цит дј, стр. 99. посебно када 
каже: "Душановим закоником српска држава добила је чврсте темсље своје 
правне организације... " 
Како то чини Т. Тарановски у цит. дј, стр. 294. 
Е Б. Благојевић. цит. д). стр. 86. 
5 ад. 

ма владаочевим, него где су сталешке повластице биле потврђене и 
гарантоване општим законом. До тада су постојале само обичајно- 
правне традиционалне узде владаочеве власти. Између тих узда, 
које су владаочеву власт умеравале, налазило се и поштовање 
према традиционалном државном уређењу, дакле било је и правних 
елемената", тј. "... објективни закон се признавао за природну 
границу владаочеве власти. Тако се у немањићкој држави, као њен 
принцип, развило начело објективне законитости, које је дефини- 
тивно било спроведено у Душановом законику" = 

Сматра се да појавом Душановог законика српска држава 
ступа у "ред оних ријетких земаља тога доба које су писаним закон- 
има формирале свој правни поредак", при чему се истиче да је 
главни разлог његовог доношења управо тежња да "... цела тери- 
торија државе постане јединствено правно подручје у коме би свуда 
важили исти закони"? и која би самим тим била стабилнија и јача. 

Преоштри критичари Душановог законика истичу да он, и 
поред свијетлих страна, има "извесно реакционарне стране због 
тога што се у закону јасно осећа и види она разлика која се чини 
између виших и нижих сталежа, фаворизовање припадника виших 
сталежа, властеле и свештенства, на рачун нижих себара, меропаха 
и робова" = 

Због тога се често истиче да је стварна друштвена неједнакост 
сталежа и класа Душановим закоником санкционисана као правна 
неједнакост, што се, по њиховом мишљењу, посебно запажа у каз- 
неним одредбама, у кривичном и процесном праву“ 

Међутим, ако се Душанов законик посматра у свом времену, у 
свјетлу тадашњег друштвено-економског уређења и карактера, 


2% Т. Тарановски, цит. ді, стр. 294 

2 А. В. Соловјев, цит. дј. стр. 75. и Б. Благојевић, цит. дј., стр. 13. при чему 
је значајно поменути да Т. Тарановски у цит. дј. Историја државног права. стр. 
170-171. истиче да "Душанова власт није власт над целим светом, али она је власт 
са светским полетом, тај светски полет је у томе што држава, која се прогласила 
царством, постаје или бар тежи да постане заиста чинилац светске политике и 
светске историје. Ако је држава преузела на себе достојанство царства. то значи 
да је она дошла до свести о својој светској улози, па и до извесне могућности да 
ту улогу оствари. Царство је, дакле, велика сила. која се не ограничава само на 
одржавање једног народа, него тежи да послужи целом човечанству. Баш је 
такву идеју царства спроводио Душан". 

2 Шире види Б. Благојевић, цит. дј. стр. 100. 

# Д. Богдановић, Душаново законодавство, Историја српског народа І, 


Београд, 1994, стр. 561. 

српске и осталих европских држава тога доба, мора се констатовати 
да "они који чине замерке Закону превиђају и не воде рачуна о томе 
да је то закон 14. века, а не закон 20. века. Због тога, при проуча- 
вању Душановог законика треба се пренети у оно доба када је 
Закон писан, па ће се тако много боље и објективније моћи да пре- 
суди и оцени његов постанак, мотиви и значај," > 

Тако се сматра да је првобитни облик сталешке државе свуда 
био једнак. У основи сталешке диференцијације државе оног доба 
лежала је диференцијација сталешких дужности. Међутим, високом 
квалитету њихових дужности "одговарале су повластице, које су им 
за то биле даване. Али су при томе сталешке дужности биле увек 
нешто рпиѕ, а повластице нешто роѕіегіиѕ, у правној конструкцији 
сталешке државе."" 

Такође се сматра да се "даљи развитак сталешке државе 
креће двојаким путем и то: у једним земљама се развија систем прив- 
илегирања сталешких дужности над повластицама, јер оне увек 
долазе као последица дужности, док се у другим земљама приоритет 
сталешких дужности изгубио. те су на прво место дошле сталешке 
повластице - лига ас Шепаез. "> 

У оваквом времену и у оваквим односима, логично је 
закључити да "систем приоритета сталешких дужности и пре- 
цизирања сталешких повластица у општем државном законику", 
какав је био Душанов законик, како то тврди Т. Тарановски, "држа- 
ви, без сумње, даје правну превласт над сталежима." 

Поред овога, у варварским државама средњег вијека, "како 
германским тако и словенским, функција државне власти у области 
права манифестовала се поглавито у заштити права путем вршења 
правосуђа. Што се тиче стварања права, по општем правилу није 
оно спадало у надлежност државне власти, него народних обичаја. 
Истина, владарима се признавало право на доношење појединих 
правних одредаба праћених казненом санкцијом. Од старих правних 
обичаја и нових владаочевих уредби сачињавали су се чак цели вар- 
варски законици (Іереѕ Багагошт), али општег појма о законо- 
давству као о стварању права од стране државне власти није ни 


% Б. Благојевић, цит. дј., стр. 100. 
1 Т. Тарановски, цит. дј.. стр. 287. 
32 тЫ. стр. 288 

било."““ С обзиром на то да су тек у ХУШ веку почела "правотвор- 
на акта руских владара да се изричито називају законима" > веома 
лако се може закључити какав је значај имало доношење 
Душановог законика. 

Сматра се да је "мисао о општем, свакако о једном великом 
законодавству, пратила Душаново сањање о царској власти од 
самог његовог почетка." Наиме, "још при крунисању на краљевст- 
во 8. септембра 1331, Стефан Душан је, као што прича његов 
биограф, молио Бога да му помогне окончати болшими закони и 
савршеними устави утврџенија и записанија родитељ мојих и пре- 
родитељ јеже о светијех и божествених цркавах" 2° због чега се 
закључује да је "већ ту читав програм владаочевог рада - чувати 
правну веру и завршити бољим законима и уставима одредбе преда- 
ка које се тичу цркве." 

Тако се констатује да се у идеји о законима "манифестује ми- 
сао о правотворним актима више врсте, уобичајеним за владаоце од 
вишег и баш од највишег ранга", те ће тако, пошто је преузео 
царско достојанство, цар Душан у Повељи из 1346. најавити свој 
законодавни програм - да се донесу закони какве приличи имати 
("закони поставити, јакоже подобајет имети").* 

Т. Тарановски истиче да ће "тако узвишене идеја о царској 
власти, о њеној дужности и њеном задатку, без сумње надахнути 
цара Стефана Душана, да у познатој наредби из 1346. године изнесе 
за законодавство овакав задатак: "да се у држави царства нашег не 
умножи која злоба ни зло лукавство ни лукава мржња, него да 
поживимо у свакој тихости ћутке и да живимо по православној вери 
са свима људима царства нашега, како малима, тако и великима. " 
Он подвлачи да није та изјава "остала само на хартији, него се 
претворила у живот и манифестовала се у Закону, и то у његовој 
заштити православне вере и цркве и у његовој актуелној тежњи за 
обезбеђењем општег добра, што се огледа, како у законитој 


Т. Тарановски, цит. дј., стр. 172 

85 а. 

3% Т. Тарановски помиње да је то "лепо показао” А. В. Соловјев у 
Законодавство цара Срба и Грка, Скопје, 1928, стр 68-81, у шта смо се и ми увјер- 
или и што потврђујемо. 

37 Т. Тарановски, цит. дј., стр. 172. 

одбрани малих тако и у систематском подређивању сталешких 
интереса интересима државе - заједнице. "* Управо због овога сма- 
тра се да је "интегрално апстрактно право на законодавство... српс- 
ка држава стекла тек онда кад је њен владалац преузео на себе 
царско достојанство"“, те да је његова тежња била да истакне 
државу изнад сталежа. а то се постизало тиме "што је владалац са 
надмашним ауторитетом тражио од свију покорност својој власти у 
којој се оличавала власт државне заједнице и ту су покорност 
пружали и повлашћени сталежи. "° 

Често се истиче да је управо у томе велика Душанова заслуга, 
јер се сматра да је таква "надмашност владаочеве власти постојала 
и развијала се у току векова, али је тек Стефан Душан у сјају царске 
круне могао да прогласи неизоставну покорност владалачким 
наређењима као дужност једнаку за све његове поданике"? 

Иако је неспорно да је Законик санкционисао постојеће 
друштвено уређење. мора се признати да другачије није ни могло 
бити. али се такође мора признати да је у односу на остале државе 
тога доба Законик отишао корак даље, изузетно велик за ондашње 
прилике и то тако што је "строго забранио самовољу и самовлашће 
припадника владајућих сталежа над себрима и меропсима пружају- 
ћи овима заштиту" + што се јасно види из одредаба члана 68: 

"Меропхом закон по всој земљи. У недеље да работају два дни 
пронијеру. и да му дава у године перперу цареву, и заманицом да му 
сена коси један и виноград дан један, а кто не има виноград, а они да 
му работају ине работе дан. И што уработа меропах, то-зи да стежи 
а ино, през закон, ништо да му се не узме." 

Из наведеног члана је видљиво да овакво широко схватање 
закона као правне норме уопште било законске, било обичајне, 
долази и на другим мјестима, гдје се прописује поступање по закону, 
забрањује све што би било "през закон"." Према томе и проглашено 


ыа, сгр. 175 

3 брк), стр. 203. 

32 Тыа, стр. 207. 

У Б. Благојевић, цит. ді. стр. 81. уз шта Т. Тарановски у цит. д). стр. 1999. 
истиче да цар Душан и средњовјековна Србија "нису имали своје легисте, ни 
политичке теоретичаре", али су имали "институције аналогично онима које су 
код себе конституисали легисти и теоретичари земаља са више развијеном кул- 


туром." 

у Законику, начело законитости има шири смисао, тј. не значи само 
сагласност са писаним законима (Сеѕеігтаѕѕіркеј‹), него и сагласност 
уопште са постојећим правом (Кесћїѕтаѕѕіркей). "= 

Поред овога, у члану 63 наређује се кефалијама (градским 
заповједницима) да узимају само онолико намета и на онакав начин 
како је то по закону прописано; 

"Кефалије што су по градовах да узимају свои доходак 
законом, и да им се продавају жита и вина и меса за динар што 
иному за два, на грађанин то-зи да му продаве, а ин никто." 

На овај начин се код субјеката права ствара правна сигурност 
и извјесност, што је случај и са члановима 182: 

"Кто јест у области којих судиј, всак чловек да нест вољан поз- 
вати у двор царство ми или како инамо, такмо да греде всак пред 
свога судију у чијеј буде области, да се расуди по закону" и 185: 

"Тем-жде кто држе тамнице царства ми, да никога не приме 
ничијега чловека без књиге повеленија царства ми." 

Међутим, сматра се да управо одредба члана 139: 

"У земљи царство ми да није властан господар ишта учинити 
меропсима преко закона, осим што је царство ми записало у закону, 
то да му работа и даје. Ако ли му учини што против закона, запове- 
да царство ми, сваки меропах да има права парничити се са својим 
господаром, или с царством ми, или с госпођом царицом, или с 
црквом, или с властелом царства ми и с ким било. Нико да није влас- 
тан задржати го од суда царства ми, него да му судије по правди суде. 
Ако меропах добије парницу против господара, нека судија царства 
ми ујемчи, како да господар плати меропаху све на рок, и потом да 
није властан онај господар учинити зло меропаху", на један кате- 
горичан начин зајамчава ову заштиту меропсима који, дакле, могу 
да туже, не само властелу и свештенство већ и самог цара, царицу и 
престолонасљедника (краља) ако му ови учине нешто безаконо и 
кајизразитије говори о читавом закону и о карактеру државе, јер, 

како се истиче, "најмаркантније је у овом члану то што меропах 
може да тужи суду и самог цара", док се, рецимо, у Енглеској тога 
доба против монарха и круне није могла подићи цивилна тужба, јер 


ТЕ Тарановски, цит. д). стр. 295. 

% А. В. Соловјев. цит. ді., стр. 289, уз напомену да аутор констатује да је 
поводом ове "лепе декларације". Ст. Новаковић примијетно: "Питање је како се 
то вршило, али је занимљиво да су оновремени законодавци на то мислили." 

би она као таква представљала највећи скандал (Тһе Кіпр сап до по 
мтепв). Цар, "који је по тадашњим појмовима сматран као света и 
непогрешива личност - представник божанствене световне власти 
на земљи, ограничава себе, властодршце и подводи своју личност 
под правни поредак", након чега ће се готово 400 година у Европи 
протезати доба апсолутистичке монархије са метајуридичким 
положајем монарха апсолутисте. 

Поред овога, може се рећи да се у члану 39 Законика: 

"Властеле и властеличићи, иже се обретају у државе царства 
ми, Србље и Грци, што јест кому дало царство ми у баштину и у хри- 
совуљи и држе до сијега - зи сабора, баштине да су тврде", по први 
пут повластице властеле санкционишу општим актом, чиме се, пра- 
ктично, истовремено и ограничавају, што се, такође, потврђује и 
појачава у члану 56: 

"Властелин на вечери да се не позива, разве да се позива пређе 
обеда и да му се пређе приповеда. И кто буде позван пређе обеда с 
приставом. и не приде на обед, да јест крив, и престоји властелину 6 
волов", члану 61: 

"Кади приде властелин с воиске домом, или који љубо воиник, 
ако га кто позива на суд, да буде дома три недеље, ту-зи да греде не 
суд", члану 62: 

"Властелин велији да се не позива без књиге суди/ји/ не, а 
прочим печат" и члану 88: 

"Кади се пру властеле, кто се у што упри, да дава јемце", који 
такође имају значајну улогу у подвргавању властеле правним нор- 
мама. што значи и ограничење њихове власти, односно самовлашће, 

Члан 57, који гласи: 

"Који је властелин на приселице, кому пизмом које зло учини 
земљи пленом, и (или) куће пожеже, (или) које љубо зло учини, 
тако-зи та-зи држава да му се узме, а ина да не даст", такође је у тој 
функцији, јер прописује да властелин не смије чинити зло сељацима, 
да би члан 92, који гласи: 


* Б. Благојевић, цит. д)., стр. 88, уз напомену да аутор истовремено кон- 
статује да је то "један од ретких случајева у средњем веку", а Т. Тарановски 
истим поводом. у цит. дј.. стр. 295, да се "у погледу сталешких и социјалних 
односа начело законитости... изрично примењује на тачно одређивање дужности 
и терета меропаха према њиховим господарима. што више према цару као 
баштинику." 

"Ако кто позна лице под чловеком, а буде у горе, у пустоши, 
да га поведе у препрвње село и заручи селу и позове да га даде пред 
судијами, ако ли га не да село пред судијами, што покаже суд. да 
плати село то-зи" - јасно прописао да је свака самовоља забрањена. 

Из наведених примјера да се јасно може видјети да "Душанов 
законик регулише сталешке и судске односе с јасно одређеним ци- 
љем: да се тачно обележе права и обавезе појединих сталежа (црк- 
ве, властеле, сељака и грађана) и да се утврди поштовање према 
закону у читавој царевини Срба и Грка"“, а да начело законитости 
има циљ стабилизацију сталешких редова и уклањање оних зло- 
употреба и повреда права које би могле да буду изазване безобзирн- 
им уживањем повластица од стране виших сталежа.“ 

Из наведеног се може закључити да се начело законитости 
санкционисано Душановим закоником "простире на одређивање 
сталешких дужности и на обезбеђење нижих друштвених слојева 
против притешњавања од стране виших, следствено на зајемчавање 
извесног правног стања нижих сталежа. Овде је умесно забележити 
да се права виших сталежа гарантују у облику који донекле личи на 
систем признатих јавних субјективних права." 

Потом, ту је и члан 148, који говори о судско) власти: 

"Судије, које царство ми положи по земљи судити, ако пишу 
за што љубо за гусаре и тата, или за које љубо оправданије судабно, 
тере преслуша књигу судија (судије) царства ми. ти-зи вси да се 
осуде јако и преслушници царства ми", као и чланови 171: 

"Јеште повелева царство ми. Аште пише књигу царство ми 
или по срчбе, или по љубави, или по милости за некога, а она-зи 
књига разара законик, не по правде и по закону како пише законик, 
судије ту-зи књигу да не верују, такмо да суде и врше како је по 
правде" и 172: 

"Всаке судије да суде по законику, право, како пише у законику, 
а да не суде по страху царства ми", који би "били двоољни да се начело 
законитости схвати као врховно начело Душановог законика." 

Сматра се да, иако је доказано да потичу из Новела цара Ма- 
нојла Комнена, "ове лепе одредбе П дела Душановог законика по- 


А. В. Соловјев, цит. дј., стр. 14. 

3 Шире в. Т. Тарановски, цит. дј., стр. 295-296. 
30 ТЫ. стр. 295. 

5 Б, Благојевић, цит. дј., стр. 90. 

казују високо развијену правничку свест, у духу најбољих начела 
римско-византијског права. Ова два члана су у тијесној вези и оду- 
вијек су у анализама и критикама Душановог законика заслуживала 
посебну пажњу, због чега је Н. Радојчић својевремено подвукао да 
"када год је говор о Душановом законику, онда Срби с највећим 
поносом. а странци с особитим респектом. нарочито истичу две 
царске заповести у њему. а то су чланови 171 и 172."% 

Иако је доказано да у овом случају није ријеч о оригиналнос- 
ти цара Душана и његовог законика, сматра се да су "византијски 
владари познијег доба. а за њима и цар Душан, умели да обуку своје 
установе феудализма. у питању сукоба између закона и цареве на- 
редбе. у облик добровољног самоограничења власти. опе зе Бчђе- 
зећгапкипа коју су као правну теорију. или боље рећи правничку 
функцију. разрађивали у ХІХ веку Јеринг и Јелинек."“ 

Но. за ове одредбе. посматране са оволике временске дис- 
танце. може се рећи да се. у формалном смислу, налазе у функцији 
реализације идеје правде у праву. или пак да се у овом случају ради 
о судској правди, путем које. по мишљењу највећег правника овог 
вијека. Ханса Келзена. правда једино и може ући у право.“ То је пот- 
пуно разумљиво, "јер. на крају крајева, као коначно и најважније 
средство за спровођење законитости јавља се суд. Због тога баш, 
односно судства, изнета је у Законику општа теза о законитости, где 
се законита радња судства противставља радњи од страха влада- 
очева." Власт у овом Законику није схваћена у њеном апсолутном 
смислу, већ је, напротив. заснована на праву н истовремено њиме 
ограничена. што је била од изузетног значаја за опстанак чврсте и 
стабилне државе. 

У прилог оваквој тврдњи иде и одредба члана 105, тј. случај 
ако суду буде пријављена каква владаочева наредба (књига цара) 
која би била у супротности са одредбама Закона. Ако то суд буде 
констатовао. онда мора да поднесе дјело на рјешење владаоцу. Ова 
одредба је у другом закону, члан 136, формулисана доследније и на 
категоричан начин: "Књига царства ми да се не преслуша где при- 


2 А.В. Соловјев. цит. дј.. стр. 16. 
АН: Радојчић. цит. д)., стр. 100-139. 
МА. В. Соловјев. цит. дј.. стр. 316. 
% Х. Келзен. Општа тсорија права и државе. Београд. 1951, стр. 20. 
»Т Тарановски. цит. дј., стр. 296. 

ходи, или ка госпожди царици, или ка краљу, или ка властелом, 
великим и малим, и всаком чловеку". Сматра се да ова формулаци- 
ја говори да је ријеч о "поступном растењу и јачању начела закони- 
тости у старој српској држави, барем у старом српском законо- 
давству."7' 

Из наведених одредаба видљиво је је снага закона једнака и 
обавезна за све поданике. Сматра се да се "такве гаранције закони- 
тости, као што су дате у члану 105", који гласи: 

"Књиге цареве које приносе пред судије за што љубо. тере их 
потвори законик царства ми, што сам записал коју љубо књигу, 
онези књизе које потвори суд, те-зи књизе да узму судије и да их при- 
несу пред царство ми", "а особито у члановима 171 и 172 Душановог 
законика - јављају као обележје високо развијене државно-правне 
културе, те, без сумње, представљају собом плод оног убрзаног 
темпа политичког развитка, којом се уопште карактерише истори- 
ја немањићке државе". 

Често се констатује да би већ "ова два члана (члан 171 и 172 - 
опаа.) била довољна да се начело законитости схвати као врховно 
начело Душановог законика”, но, цар Душан "... користи сваку при- 
лику да истакне и утврди ово начело." Тако се у члану 175 пропису- 
је: 

"Који судија јесте у дворе царства ми, и учини се зло, тем-зи да 
се суди. Аште ли се обретете парца намером на двору царства ми 
мимо област судиј којих јест поставило царство ми, такмо да греде 
всаки пред свога судију", члану 182: · 

"Кто јест у области којих судиј, всак пред свога судију у чијеј 
буде области, да се пресуди по закону". члану 185: 

"Тем-жде образом кто држе тамнице царства ми, да никога не 
приме ничијега чловека без књиге повеленија царства ми." 

Према нашем мишљењу, посебно је значајан и члан 101 у коме 


цар Душан "строго наређује": 


57 тыа. стр. 296. 

5 Тыа, стр. 299. 

Б: Благојевић. цит. дј., стр. 90. 

5) Сматра се да скраћена Синтагма доноси неколико одредаба о тамница- 
ма: једна прописује властелинову обавезу да наређује стражи хумано поступање. 
Друге прописују дужност епископа да посјећује тамнице сваке сриједе и да пази 
на то да власти поступају са затвореницима по закону. у противном. епископ 
може да се жали цару. 

"Силе да нест никому ништо у земли царства ми. Ако ли кога 
обрете најезда или силе похвалнаја, они-зи коњи најезни вси да се 
узму, половина царству ми. а половина оному-зи кога-но су најаха- 
ли", из кога се јасно види да држава не почива на неограниченој си- 
ли, већ на правном поретку, тј. "забрањује се самовлашће ма од кога 
оно долазило, а за рјешење спора надлежан је једино суд који мора 
да суди само на основу закона."" Овом приликом не можемо да се 
не запитамо - зар није то реализација принципа законитости, чак и 
у његовом модерном значењу, односно владавине права, како о 
њему говоре неки аутори.“ 

Затим. вриједно је поменути и одредбу члана 148: 

"Судије, које царство ми положи по земљи судити, ако пишу за 
што љубо за гусаре и тата. или за које љубо оправданије судабно, 
тере преслуша књигу судија (судије) царства ми, ти-зи да се осуде 
јако и преслушници царства ми". у којој је дакле прописано да свако 
без разлике (црквене власти. властела и остали људи) има да 
изврше судијске наредбе које се односе на разбојнике и крадљивце, 
при чему се "непослушност судијској књизи кажњавала исто тако 
као и непослушност царској наредби, тј. по члану 136."% 

Иако оваквих примјера у Душановом законику има још, сма- 
трамо да су и поменути сасвим довољни да докажу "колико је идеја 
законитости била блиска цару Душану.“ Нема сумње да је овакав 
јединствен законик цару Душану био потребан да ту државу оснажи 
и да њоме лакше влада. али исто тако нема сумње да је оваквим 
одредбама остварено начело законитости које значи "ред и правду, 
ништа мимо и против закона", као што нема сумње да је то до- 
принијело снази Душанове Србије.“ 

Данас, са оволике временске дистанце, угодно је и часно гов- 
орити о Душановом законику. Он свједочи да су српски народ и срп- 
ска држава били колијевка правних вриједности које су и данас међу 


4 Б. Благојевић, цит. дј., стр. 90. 

#2 Нпр. Ј. Ђорђевић. цит. дј. 

9 А. В. Соловјев. цит. дј., стр. 296. 

Е Б. Благојевић. 1610. 

быа. 

% Б. Благојевић у цит. дј.. стр. 91. констатује да је "Душан ... био поставио 
основе даљег правног напредовања средњовековне српске државе. Одлучно и 
недвосмислено увођење начела законитости у Законику цара Душана доказива- 
ло је да се у погледу правне политике средњевековне Србије пошло правим и 
сигурним путем.” 

најзначајнијим у читавом свијету. Он, такође, свједочи о нашој исто- 
рији и нашем доприносу европској цивилизацији, јер садржи од- 
редбе које би, сасвим сигурно, могле да красе и неке савремене 
законике.“ 

Управо стога, може се закључити да се "Душанова велика 
заслуга састоји... у томе што је он, сталешку. феудалну државу свог 
времена хтио да потчини јасно одређеном идеалу правне монархије 
(топагсћа Іераііѕ), која једино ограничена правом (законом) има 
будућност и у којој је општеобавезни закон јачи од самовоље појед- 
инаца, од сталешких борби и феудалних захтјева, чак и од ћуди и 
самовоље самог владара." Овај стари идеал, истина "... исувише те- 
жак задатак за оно доба, пронађен у најбољим начелима римско- 
византијског права" и учењима светог Саве, ".. означио је за ХІМ 
век нешто ново и напредно,“ 

Пропашћу Душановог царства нису пропале и трајне вријед- 
ности Душановог законика. Тако ће у периоду васкрса српске 
државе, готово 500 година касније, Божидар Грујовић (Теодор 
Филиповић), један од настављача идеје законитости у Срба. сли- 
једећи Душанов законик и његове вриједности, теоријски фор- 
мулисане тек у европској правној мисли краја ХУШ и почетка ХІХ 
вијека, и на тај начин представљајући једну од карика у континупте- 
ту правне мисли у Срба, као и уставноправне историје српске др- 
жаве уопште, идеју о суверености објективног закона, тј. идеју о 
закону као врховном правном правилу које су сви једнако дужни 
поштовати, формулисатн као основно начело устројства државе.“ 

Стога ће се као врховни проблем успостављања српске др- 
жаве, након ослобођења од турске власти, који ће истовремено 
постати и уставни принцип - установљеније закона - формулисати 
захтјев за "установљење једне правне организације државне власти 
у којој би се свака лична самовоља, сваки лични ауторитет, требали 


6 Щире в. Р. Д. Лукић - Б. П. Кошутић - Д. М. Митровић. цит. дј. 

# А. В. Соловјев, цит. д).. стр. 17. уз напомену да аутор истиче да је задатак 
који је Душан поставио пред себе и државу тога доба "велики задатак. Спајањем 
српске виталности и византијске традиције, створивши једну велику државу у 
којој су једнаки освајачи и освојени. у којој сви, па и сам цар. поштују законе 
православних цркава. а и нове законе, донете од владара и земаљског сабора... 
био исувише тежак за оно доба. " 

% О овоме шире в. С. Савић, Почеци теорије и филозофије права у Срба, 
Бањалука, 1998. 

потчинити закону који је у Грујовићевим погледима безличан и који 
је највиши императив правде, тог космичког принципа који про- 
жима душу појединца и живот заједнице."“ 

Према идејама Божидара Грујовића, закони свакоме, без раз- 
лике племена и вјере, јемче правду. "Закон има да буде први госпо- 
дар и заповедник: господарима, војводама, Савету, свештенству. 
владарима и сваком малом и великом. Где влада закон. ту је слобо- 
да. где се закон не слуша, ту нема слободе, ни сигурности, ни добра", 
казаће он." 

Нема сумње да идентично схватање начела законитости на- 
лазимо готово 500 година раније. у Душановом законику. што сва- 
како говори о континуитету ове идеје. То ће у значајној мјери по- 
тврдити и многобројни каснији примјери, као што су идеје Доситеја 
Обрадовића. Димитрија Давидовића. Јована Хаџића, Јована Стерије 
Поповића и многих других. 

Управо стога се може закључити да, иако је држава кроз про- 
хујале вијекове доживјела трансформацију и у великој мјери проми- 
јенила свој лик и функцију, Законик цара Душана остаје непре- 
сушно врело из кога се и данас, на прагу трећег миленијума, можемо 
напајати сазнањима и коме, ево, овом приликом, као народ, барем 
дијелом. одужујемо свој морални дуг. 


% р. Вл. Радовић. Демократско природно право у политичкој и правној 
филозофији Боже Грујовића. Архив за правне и друштвене науке. 1-6/1940. стр. 28. 

У својим списима "За памјат" (Нацрт његовог Устројенија Совјета у 
1805. години) и "Слово" (Бесједа коју је спремао да говори 15.8.1805. године. када 
се установи Совјет. на Скупштини у Боговођи). које је за потомство сачувао 
прота Матеја Ненадовић. а који су објављени у његовим Мемоарима из 1867. 
године. као "преостале артије". како их назива прота Матеја. а наводи Р. Вл. 
Радовић у цит. дј.. али и Ј. М. Продановић у Уставни развитак и уставне борбе у 
Србији. Београд, без године издања. стр. 11. 


ЉУБОМИРКА КРКЉУШ 


КОЛЕКТИВНА ОДГОВОРНОСТ У 
ДУШАНОВОМ ЗАКОНИКУ 


"Најлепше културно дело средњега века српског", тако је 
Душанов законик оценио Стојан Новаковић, а Никола Радојчић 
доцније приметио: "као сва велика дела људскога духа... носи у себи 
грађу за најдуговечнија и за најшира занимања". Душанов законик 
нужно је проучавати, како то такође напомиње Радојчић, "у вези са 
словенским, византијским и средњоевропским правом"! Ови источ- 
ници и узори Душановог законика и утицаји које су они остављали 
на српско право упечатљиво се разазнају и у његовим кривично- 
правним одредбама. То је и сасвим разумљиво када се има на уму да 
се кривично право може сматрати "као први слој у развићу права, 
кривично неправо као претходник права" 2 

Поједини друштвени односи који се регулишу правним 
прописима не јављају се истовремено, они су резултат развитка срп- 
ског друштва и његових економских, политичких и других институ- 
ција, целокупног положаја српске државе и њеног односа са другим 
државама. а поглавито Византијом и њеним моћним и свестраним 
утицајем. Али и поред снажног утицаја Византије, српска држава се 
у много чему разликовала од ње, па се, свакако у много мањем 
броју, могу уочити и установе својствене феудалним државама 
Европе тога доба) 

Међутим, утицаји византијских правних схватања најмање су 
уочљиви у оним областима права и оним институцијама које су најс- 
тарије и чији су основни елементи обликовани још у крилу обичај- 


1 Никола Радојчић. Душанов законик и византијско право, у Зборнику у 
част шесте стогодишњице Законика цара Душана. Београд. 1951, 52. 63. 

2 Тома Живановић. Основи кривичног права. Општи део. Београд, 1922, 21. 

? Марко Костренчић. Душанов законик као одраз стварности свога време- 


на, у Зборнику у част шесте стогодишњицеЗзаконика цара Душана, Београд. 1951, 
28, 51. 

ног права Словена и Срба – кривичном праву и елементарном 
схватању својине. Тек тамо где нису постојала решења у обичајном 
праву, до Душановог законика споро и поступно. узимало се из рим- 
ског права, "као из какве огромне ризнице, оно на шта је живот 
присиљавао" * Једно римско право, временом преображено. доспе- 
ло је у српски правни систем посредством Византије. Душанов 
законодавни рад имао је циљ да створи јединствен правни систем. 
који ће усагласити реципирано римско право са српским обичајним 
правом, ревидирати или укинути старе правне прописе. Законодав- 
на власт, својствена само царском достојанству. подразумевала је 
преузимање византијских закона, црквених прописа. али и "обичаја 
српских". Тако је, поред српског традиционалног права, у једин- 
ствен систем српског средњовековног права уграђено коначно и 
византијско право? 
Традиционално право несумњиво се у највећој мери задржало 
у оној области права која је најраније настала. области која је нај- 
мање била под црквеном јурисдикцијом. па су на њу римско-визан- 
тијски утицаји били најслабији и најпознији – у области кривичног 
права. Обичајно право, односно нови утицаји могу се препознати и 
у самој природи кривичних дела – многа дела нису ни постојала у 
старом праву. Међутим, традиционална правна схватања кривичног 
дела могу се најпре уочити у систему кривичних санкција. Имовин- 
ске, односно новчане казне – глобе, као несумњиви преостатак сис- 
тема композиције, убедљиво преовлађују међу санкцијама пред- 
виђеним за кривична дела у Душановом законику. Иако Соловјев 
сматра да се цар Душан умногоме приближио византијском систему 
казни, имовинске казне, чији карактер није потпуно јавноправни, 
најбројније су кривичне санкције у Душановом законику. 
У византијском праву, под утицајем римског права, биле су у 
почетку бројне смртне, телесне, казне лишења слободе и лишења 
части. Касније је број смртних казни у корист телесних знатно 


3 Никола Радојчић, нав. дело. 55-56. 

$ Александар Соловјев. Законодавство Стефана Душана цара Срба и Грка. 
Београд. 1928. 68-91: Никола Радојчић, Византиско право у Душановом законику. 
Историски часопис 2 (1949-1950). 10-18: Душанов законик и византиско право у 
Зборнику у част шесте стогодишњице законика цара Душана. Београд, 1951, 45-77. 

* Александар Соловјев, законодавство Стефана Душана..., 154-155: Теодор 
Тарановски. Историја српског права у немањићкој држави. Београд 1996. 358-359. 
363. 


Колективна одговорност у Душановом законику 145 


смањен у односу на римско право. У Еклоги, законском зборнику 
цара Лава Ш Исауријског од 726. године, наводи се да су телесне 
казне благе према капиталним казнама римског права. јер је боље 
да погине један од удова тела него цело тело. Измене начињене у 
Јустинијановом праву. како је наведено у Еклоги "у правцу већег 
човекољубља", увеле су читав систем телесних казни за које Јус- 
тинијаново право није знало: сечење носа, језика и руку, ослепљи- 
вање. шишање и паљење косе и браде. Промене су извршене под 
утицајем обичајног права изграђеног у Византији током УП века, 
насталог делом због дубљег продирања хришћанских схватања, али 
и под утицајем Истока. Овакве казне византијског права, које су 
своју главну основу имале у Еклоги, остаће у византијској царевини 
кроз све даље векове њеног постојања. 

Смртна и телесне казне по својој природи подразумевају инди- 
видуалну одговорност кривца. Појам о индивидуалној одговорности 
кривца византијско право је наследило од римског права“ Према 
томе. нема никаквог двоумљења око субјекта кривичне одгов- 
орности када је реч о оним прописима Душановог законика који 
предвиђају за кривично дело смртну казну или казну телесног 
сакаћења. Исто тако, нема места дилеми да ли је у тим случајевима 
ријеч о норми старог. обичајног права или пак о рецепцији византи- 
јског. О томе јасно сведочи став краља Милутина, изречен свега 
неколико деценија пре доношења Законика, 1308, о смртној казни 
за дело убиства. За разлику од византијског права, које сматра да 
свако кривично дело треба да казни држава, обично смртном или 
телесном казном, старо српско право кажњава кривца само 
новчаном глобом. преосталом из обичаја мирења – враждом. 
Српски народ у то доба живи углавном по свом обичајном праву? 

У српском праву, и пре Душановог законика и у њему, пре- 
овлађују имовинске санкције. Када је реч о глобама, умесно је 
поставити питање ко је субјект који је подвргнут овим санкцијама. 
У свим словенским обичајним правима пре Х века постојала је кри- 
вична одговорност ширих или ужих заједница." У оним одредбама 


7 Никодим Милаш. Црквено казнено право. Мостар. 1911, 120-122; Георгије 
Острогорски. Историја Византије, Просвета, Београд. 167-168. 

® Александар Соловјев, Законодавство Стефана Душана... 145. 

У Александар Соловјев, Законик цара Стефана Душана 1349. и 1354. године, 
Београд. 1924, 98-99. 

!' Карло Кадлец, Првобитно словенско право пре Х века. Београд, 1980, 4-5. 

Душановог законика где се изричито помиње колективна одгов- 
орност, она се јавља најчешће као одговорност села, околине, жупе 
и града. 

Као целина, село је било одговорно за вађење мртваца из 
гробова и њихово спаљивање, када је плаћало глобу – вражду (члан 
20)." У случају потке међу селима, глоба коју је село плаћало 
износила је, по члану 77, 50 перпера. Ако би нечији коњ био пре- 
познат код другога, село је могло да човека код којег би се коњ 
нашао изручи суду, или би плаћало глобу (члан 92). У случају 
паљевине село је могло изручити кривца или платити штету и глобу 
(члан 99). Ако дође до увреде судије, на шта је, када се О сељацима 
радило, смело да се одважи само цело село, сељаци су, по члану 111, 
расељавани. У случају пљачке имања одбеглог властелина, раси- 
пано је село које би се у то упустило, по члану 144, заједно са жупом. 
У случају крађе и разбојништва -- поред самих лопова. разбојника и 
господара села – кажњавано је и само село, расељавањем, по одред- 
би члана 145. Ако није било добро организовано стражарење по 
друмовима, на пустом брду, па дође до крађе, разбојништва или 
друге штете, околна села плаћала су глобу (члан 158). Ако би били 
опљачкани трговци које господар села није пустио на преноћиште, 
он и цело село морали су да надокнаде штету ако би трговци због 
тога били опљачкани (члан 159). Расељавано је село где би се нашао 
златар, који је тајно ковао новац (члан 169). 

Околина је била дужна, у случају освете меропаха на власте- 
линском имању паљевином или другим начином, после властелинове 
смрти да надокнади нанесену штету (члан 58). У случају паљевине 
која би се десила изван села, околина је, по члану 100, морала да 
надокнади штету или да преда кривца. Ако је дошло до крађе и разбо- 
јништва на градској земљи, штету је, по члану 126, плаћала околина. 
По члану 191, околина је плаћала штету ако буду украдене цареве 
свиње. Град је сносио колективну одговорност ако би се у њему нашао 
златар који тајно кује новац (члан 169), а жупа, заједно са селом, ако 
се опљачка имање одбеглог властелина (члан 144). 

Анализа појединих одредаба у којима је предвиђена колек- 
тивна одговорност села и других заједница показује различите 


1 Чланови Законика наведени су према издању Ст. Новаковића, Законик 
Стефана Душана цара српског 1349, и 1354, наново издао и објаснио Стојан 
Новаковић, изд. Задужбине Илије М. Коларца, 91, Београд, 1898. 

мотиве за њено утврђивање. Поједина дела су по својој природи би- 
ла таква да их обично врши читава заједница, или бар већи њен део: 
освета меропаха на имању умрлог илн одбеглог властелина, вађење 
мртваца из гробова и спаљивање, увреда судије. Одговорност ста- 
новника села у неким случајевима настаје као последица њиховог 
пропуста да као заједница допринесу мерама неопходним да се 
обезбеди и сачува мир и поредак: кажњава се село које није пријав- 
ило појаву лопова и разбојника, није обезбедило ваљану стражу на 
друмовима и у планини, није пустило трговце на преноћиште, па су 
они оробљени. Ове казне су, очигледно, имале улогу у склопу крим- 
инално-политичких мера које је Стефан Душан предузимао ради 
обезбеђења правног поретка и сигурности у држави. У случају 
крађе и разбојништва нарочито је уочљива намера законодавца да 
оштрим мерама искорени те појаве. Поред самих криваца, и када су 
они ухваћени. кажњавају се господари имања где су ухвађени, села 
и катуни и њихове старешине, дакле не супсидијарно, него кумула- 
тивно. Две одредбе Законика одговорност села и околине пред- 
виђају као супсидијарну колективну одговорност: у случају паље- 
вине која се деси у селу или изван села, село или околина могу да 
издају кривца или да надокнаде причињену штету и плате глобу. 

У поменутим члановима законодавац је применио принцип 
колективне одговорности да би учврстио правни поредак, строжим 
казнама обезбедио ред и мир и заштитио државни интерес. Они су 
издвојени и одговорност проширена на шире заједнице управо због 
тога што су угрожени у првом реду јавни, а не приватни интереси: 
феудални поредак, чистота вере, ауторитет самог владаоца пред- 
стављен достојанством судије, општа безбедност и сигурност обав- 
љања трговачких послова. Изузетак међу овим случајевима колек- 
тивне одговорности у погледу мотивације њеног увођења чини само 
супсидијарна одговорност села за паљевину, која је несумњиво 
старога порекла. Ове случајеве колективне одговорности ширих 
заједница Таравновски назива специјалним." Они су, без сумње, рег- 
улисани посебним члановима и нарочито истакнути јер пред- 
стављају својеврсну Душанову новелу, у том смислу што једну стару 
установу, каква је колективна одговорност, примењују на нове 
ситуације, које обичајно право није познавало. Међутим, питање 
колективне одговорности може се поставити и шире, као питање ко 


-. Теодор Тарановски, нав. дело, 377-378. 

сноси кривичну одговорност, тј. ко подлеже санкцији, ако је она 
одређена као имовинска казна – глоба. За већину кривичних дела 
која је унео у свој Законик, Стефан Душан је прописао имовинску 
казну. За педесетак кривичних дела глоба је била једина санкција. а 
неколико дела било је, поред телесне, кажњавано и имовинском 
глобом. Имовинске казне биле су разноврсне, од глоба различитих 
износа, у натури или, чешће, у новцу, па до конфискације целе 
имовине. Вероватно су најстарије глобе биле оне у стоци, као што 
је глоба за престој (члан 56) и попашу (члан 76). Може се прет- 
поставити да је и глоба одређена у седмоструком износу нанесене 
штете за нека кривична дела била наплаћивана такође у натури. тј. 
у стоци. Новчане казне се у Законику срећу у мањим износима, од 6 
и 12 перпера (за мехоскубину између себара – члан 98 и јеретичке 
речи себра - члан 85). Законик познаје и казне у већим износима – 
100, 300, 500 и 1000 перпера. Новчана глоба плаћала се за различита 
кривична дела: против личности, имовине, судског поретка – дела 
позната "од памтивека" и њихово је кажњавање законодавац насле- 
дио, без сумње, "још од старог обичајног права генерички везаног 
за систем композиција" 13 

Као дела наслеђена од старог, обичајног права, она су - може 
се оправдано претпоставити и у оном свом делу који подразумева 
кажњавање - почивала на старим темељима. Одговор на питање ко 
сноси терет казне, ако је она имовинска, мора природно да се 
потражи у одговору на питање ко се сматра сопствеником имовине 
из које казна треба да се намири. 

У српском средњовековном праву, као основна економска 
јединица, па према томе и субјект основних својинских права, јавља 
се породична заједница, кућа, као заједница живота, заједница рада 
и заједница имања, заснована на сродству.“ Породична заједница, 
као заједница живота, рада и имања није особеност српског права. 
"Појединац се код старих Словена јављао као правни субјект само 
онда кад је у питању било породично право, а у области имовинског 
права само према покретним стварима. Томе на супрот, су се према 
непокретним стварима као правни субјекти јављале само поро- 


13 Теодор Тарановски, нав. дело, 394-403. 
8 Стојан Новаковић, Село, Београд, 1965, 69-70; Теодор Тарановски, нав. 
дело, 379, 582-588. 

дичне и родовне заједнице. које су тек по времену уступале инди- 
видуалној својини." !- 

Доказ да се имовина сматрала за колективну својину пружају 
и бројни помени о купопродаји и размени. У Арханђеловској пове- 
љи цара Душана помиње се размена имања Младена Владојевића, 
његове матере и свег његовог рода за имање неког Андрића. Ни 
Младен и његов род неће оспоравати ову размену.“ У попису имања 
манастира Богородице у Хтетову помиње се имање купљено од 
"Кјуре, Краимирове чтере, и у сестре јој Јере и у њих детеј, у 
Витомира и у Леја и у Миља и у Романа". У имању је и њива коју је 
Неофит купио од "Радослава, Дудова сина, и у сестричиштеј му и у 
сина му Обрето...""" 

Може се закључити да је кућа била носилац права својине, али 
и основни субјект обавеза.“ Држање земље од једног меропашког 
газдинства зависило је од његове исправности у плаћању дажбипа и 
работа (члан 67 и 70). Свакако је део обавеза био измириван и лич- 
ним радом појединих чланова породичне заједнице. По Новако- 
вићевом закључку је "јасно и ван сваке сумње да су финансијски 
интереси врховних друштвених слојева радије гледали кућеу што 
већем броју, пако ни њиховом интересу није годило да су им куће 
слабе и сасвим инокосне, јер инокоштина није могла стићи ни себи, 
ни њима". Према томе, ако је кућа сматрана за основни економски 
субјект, за носиоца права својине, онда је оправдано закључити да су 
и имовинске казне оптерећивале породичну заједницу, кућу. 

Члан 52. Душановог законика недвосмислено утврђује да 
кривичну одговорност у виду имовинске казне сноси кућа кривца. 
Изричито се утврђује да одговорност неће сносити припадници ши- 
ре породичне заједнице. брат за брата, отац за сина и сродник за 
сродника. уколико су подељени и не живе у заједници – кући. Само 
кућа кривца плаћаће глобу. Члан 71 употпуњује одредбу члана 52 и 
утврђује да ће кућа платити глобу за зло које учини неки од њених 


А Карло Кадлец. нав. дело. 67 74-74. 
Александар Соловјев, Одабрани споменици српског права (од ХИ до краја 
ХУ века). Београд. 1926. 137. 
У Александар Соловјев. Одабрани споменици..., 88, 131: Теодор Тарановски, 
нав. дело. 591. 595. 
| Теодор Тарановски. нав. дело. 89. 105. 
3 Стојан Новаковић. нав. дело, 155. 

чланова, али предвиђа и могућност да се изручи кривац – члан куће. 
Колективни карактер одговорности куће огледа се и у пропису 
члана 66, који се односи на судски поступак: у име куће може 
иступити било који њен члан. 

Закључак о колективној одговорности куће у случају када је 
прописана имовинска казна може да поткрепи и висина глоба. Чак 
и новчани део глобе за сразмерно лака кривична дела, каква је била 
увреда властелина од стране себра, који је износио 100 перпера, 
била је веома висока свота, коју је тешко могао да измири појед- 
инац. 

Ову колективну одговорност куће Тарановски назива општом, 
у том смислу да се она односи на сва кривична дела, разуме се на она 
за која је била предвиђена имовинска казна, а није изричито, као у 
поменутим одредбама, означена нека заједница као одговорна." 

Према томе, у Душановом законику се уочава јасна тенденци- 
ја да се казна индивидуализује. То је непосредно уочљиво код оних 
кривичних дела којима је под утицајем византијског права запреће- 
но смртном или телесним казнама. Ту се могу разликовати кривич- 
на дела која су у српском праву била нова, пренета потпуно из 
византијског права, заједно са својим казнама, и она кривична дела 
за која је само измењена санкција у складу са византијским схватањ- 
има. Међутим, када се радило о старим кривичним делима, тај 
продор византијског утицаја није био потпун, за шта је најизразити- 
ји пример казна за убиство, која је претежно остала, као и у Милу- 
тиново време, новчана. Смртна казна за убиство предвиђена је само 
за квалификоване случајеве убиства блиских крвних сродника и 
свештених лица, док је за обично убиство остала имовинска казна, 
пооштрена казном телесног сакаћења само у случају намерног 

убиства и убиства властелина од стране себра. 

Дакле, неоспорно снажан утицај византијског права испољио 
се у Душановом законику сразмерно најмање у области кривичног 
права, а поготову у систему казни, где су превагу задржале 
имовинске казне. Тарановски закључује да се имовинске казне у 
Законику могу по општем правилу сматрати као наслеђе старог 
доба, и то времена композиција". и да је "казнени систем Законика... 


2 Теодор Тарановски, нав. дело, 378. 


Колективна одговорност у Душановом законику 151 


знатно оптерећен старим историјским наслеђем" 2! Постојање казне 
као композиције. надокнаде оштећено) странци сведочи о томе да 
још није потпуно превагнуло јавноправно схватање кривичног дела 
и кривичне санкције. 

У Душановом законику је за већину кривичних дела утврђена 
имовинска казна. Како су имовинским казнама биле подложне 
куће, као заједнице, из тога произлази зкључак да је кривична одго- 
ворност имала још увек претежно колективни, а не индивидуални 
карактер. ида је обичајно право у српском средњовековном кривич- 
ном праву и у Душановом законику сачувало можда више места 
него што се то обично узима. 


САЖЕТАК 


У српском средњовековном праву видљиви су утицаји византи- 
јског и средњоевропског, као и заостаци словенског и српског обичајног 
права. Они се уочавају и у кривичном праву, као најстаријој грани права. 
Утицај византијског права био је најмањи на кривично право где су се 
још задржали стари обичаји. То се уочава највише у систему кривичних 
санкција. Уместо смртне казне и телесних казни византијског права, у 
кривичним прописима Душановог законика преовлађују имовинске 
казне, новчане глобе, као несумњиви преостатак система композиције. 

Заостатак старих правних схватања уочава се и у колективном 
карактеру казне. За разлику од византијског права, где је казна инди- 
видуализована. у Душановом законику преовлађује колективна 
кривична одговорност. У неким случајевима изричито је предвиђена 
колективна одговорност села, жупе и града. 

Међутим, све казне које су имале имовински карактер подразу- 
мевале су колективну одговорност. Имовинске глобе плаћала је кућа, 
породична заједница, задруга, која је у средњовековном српском дру- 
штву била носилац права својине, али и субјект обавеза. Преовла- 
ђивање имовинских казни и колективне одговорности доказ је да се 
обичајно прво у великој мери задржало у српском кривичном праву. 


КЉУЧНЕ РЕЧИ 
Душанов законик, кривично право, византијско право, казне, 
имовинске казне, колективна одговорност, кућа, обичајно право. 


2 Теодор Тарановски, нав. дело. 403. 


МИЛИЦА ГРКОВИЋ 


КАРАКТЕРИСТИКЕ ПРАВНЕ И ЕКОНОМСКЕ 
ТЕРМИНОЛОГИЈЕ У ЗАКОНИКУ 
ЦАРА СТЕФАНА ДУШАНА 


Оригинал законика цара Стефана Душана, писан половином 
четрнаестог века. није сачуван до данашњих дана, али је до сада поз- 
нато 25 преписа из разних крајева сачињених у различито време". 
Нема сумње. оригинал је писан на пергаменту, лепим Уставним пис- 
мом. свакако слично као велике хрисовуље какве су дали краљ Ми- 
лутин мнастиру св. Стефана у Бањској“, Стефан Урош Трећи мана- 
стиру Дечанима у Метохији“ и цар Душан својој задужбини храму 
светих Архангела Михаила и Гаврила код Призрена". 

Нема сумње да је текст Законика, писан у српској Царевини, 
био сјајан пример језика средњовековног права. Писали су га најбо- 
љи правници тога времена па су и термини којима су се том при- 
ликом користили били најбољи узорак правне и економске терми- 
нологије у средњовековном српском језику. Најстарији преписи 
Законика најбоље чувају лексику оригинала. Нажалост, у каснијим 
преписима долазило је до уношења неких нових елемената. Само 
анализом сваког појединачног преписа може се утврдити које су 
новине унете и колико је старине сачувано, 


' Милан Бартош. Зборник рукописа Законика цара Стефана Душана (1349. 
и 1354. године). Законик цара Стефана Душана. Струшки и Атонски рукопис. 
Српска академија наука и уметности. Одељење друштвених наука, Извори српског 
права! У, Београд. 1975. 1-25. 

2 Бањска хисовуља за манастир Светог Стефана у Бањској. писана између 
1313. и 1318, године. Данас се налази у Библиотеци Топкапи сараја у Цариграду. 
Постоји снимак на филозофском факултету у Новом Саду. 

3 Павле Ивић и Милица Грковић. Дечанске хрисовуље. Нови Сад. 1976. 

3 Янко Шафарикъ. Хрисовула цара Стефана Душана. ко и омљ оснива ман- 
астиръ св. Архангела Михаила и Гаврила у Призрену године 1348. Гласник 
Друштва србске словесности, Београд. 1862. 266-317. 

Да би се најбоље осветлила правна и економска терминологи- 
ја, узети су најстарији текстови, и то Струшки и Атонски рукописи. 
Струшки препис пронашао је 1845. године руски научник Виктор 
Иванович Григорович у манастиру свете Богородице у Струги, а 
Атонски рукопис у манастиру светог Павла у Светој гори. Узео је 
оба рукописа и чувао их до краја живота, а данас се налазе у 
Библиотеци "В. И. Лељин" у Москви. За живота В. Григоровича 
поменути рукописи су били скоро недоступни, али после његове 
смрти њих је међу првима обрадио руски научник Т. Флорински. 
Познато је да је за Душанов законик владало велико интересовање 
па су га многи научници током деветнаестог и двадесетог века 
проучавали са разних аспеката. 

Обимна је библиографија радова о томе. Утврђено је да је 
Струшки препис настао око 1395. године, а Атонски око 1418. Ова 
два рукописа проучена су и објављена у издању Српске академије 
наука 1975. године“. Непуне три деценије које раздвајају настанак 
ових преписа нису могле много утицати на измену лексике у односу 
на оригинал. Стога је потпуно могуће као целину посматрати лек- 
сику најстаријих преписа Душтановог законика. 

На крају поменутог издања постоји терминолошки речник 
који је урадио Димитрије Богдановић“ У том речнику налазе се 
само они изрази за које се сматрало да је потребно тумачење. Од 
укупно 95 израза који имају терминолошки значај свега 28 је стра- 
ног порекла, углавном из грчког језика. Осим овог речника, посто- 
ји и регистар појмова и израза. У њему се налази 688 речи које су 
битне у садржају Душановог законика. Од ових кључних речи свега 
53 у страног порекла. 

Најважније питање на које је тражен одговор је колико су 
страни термини, а колико домаћи били део терминолошког речника 
српске правне и економске терминологије. Поред тога, важно је 
дати одговор за коју област преовлађују домаћи а за коју страни 


8 Законик цара Стефана Душана, књ. 1, Српска академија наука и уметнос- 
ти, Одељење друштвених наука, Извори српског права, У, Београд 1975, 1-272. 

' Димитрије Богдановић. Терминолошки речник, Законик цара Стефана 
Душана, Струшки и Атонски рукопис. Српска академија наука и уметности, 
Одељење друштвених наука. Извори српског права, Београд. 1975, 257-260. 

7 Томица Никчевић, Регистар појмова и израза. Законик цара Стефана 
Душана, Српска академија наука и уметности. Одељење друштвених наука, Извори 
српског права, Београд, 1975, 261-272. 

термини, као и који језик је највише утицао на обликовање сред- 
њовековне правне терминологије. 


Анализа је дала следеће резултате: 

1. У области феудалне организације државе, управе, правног 
система, судства и војне организације преовлађују словенски терми- 
ни као: држава. жупа. господин, властелин, властелинка, властели- 
чић. челник, владати, власт. Мало је страних речи, нпр. пронија, 
ћефалија. 

2. Термини за нижи феудални слој показује добру словенску 
основу: отрок. сирота преља, ратај, људје властелин, чловек, цр- 
ковни. убог. Мало је страних речи, нлр. меропх. 

3. Називи за феудалне обавезе, порезе и давања феудалних 
подложника као и казне које су се плаћале такође су словенског 
порекла: работати два дана. заманицом косити, понос, потка, данак 
и сл. 

Управа и правни систем обилује речима из словенске старине: 
сбог, сабор и сл. 

4. Термини сродства овде нису у потпуности заступљени, али 
сви су словенски, нпр. отац. матер. чедо, брат, родим. 

5. Терминологија судског система је искључиво словенска, 
што сведочи да је створена у древно време словенског заједништва 
и континуирано траје до Душановог времена: судити, судија, прис- 
тав, прети се, пара. печат, злед, закон, рука, сведок, оопаданије, 
котал, јемство, сужањ, суд. 

6. Нумизматичка терминологија није бројна, али није словен- 
ског порекла. То су перпер и динар. 

7. Пољопривредна терминологија овде није у потпуности зас- 
тупљена, али је словенског порекла, нпр. виноград, орање, сено, 
копати, њива, работа, земља, забел, виноград, жито и сл. 

8. Пастирска терминологија је слабо заступљена, али је 
словенског порекла као: во, ливада, паша, пати, попасти, попаша, 
планина, добитак. 

9. Трговачка терминологија је изразито словенска, што би 
значило да су Словени изградили своју терминологију још у време 
заједничког живота у Праславији. То су: трг, трговац, купља, прода- 
вати, заменити, купити, куповати, свита, бесцење. Ретке су стране 
речи, нпр. скрлат. 

10. Религијско-црквена терминологија је веома карактер- 
истична по пореклу. Терминологија вере је претежно словенска: 
вера, душа, духовни дуг, светитељ, духовник, проклињати. полувер- 
ац. Термин којим се исказује црквена организација углавном је 
пореклом из грчког језика: архиепископ, поп, игуман, протопоп. 
митрополит, киновија, раса, калуђер. 

1. Термини за остатке паганства су словенског порекла. То 
су: ресник, влховство, мађијник. 

Ако се упореде термини за државну организацију са лексиком 
за религијско-црквену организацију, јасно се види да су термини за 
управни систем и организацију државе у већини, речи словенског 
порекла, док терминологија за црквену организацију има доста речи 
грчког порекла. Из овог односа може се извести закључак да је тер- 
минологија државне организације настала у време пре јаког страног 
утицаја, који би наметнуо и стране термине. док је ондашња међу- 
народна црквена организација имала изграђену терминологију када 
су Срби примили хришћанство, које је затим организовано по већ 
постојећим моделима створеним у време када Срби још нису били 
хришћани. 

Када се у целини посматра правна и економска терминологи- 
ја Душановог законика, јасно се види да су речи словенског порекла 
многоструко бројније од позајмљеница. Срби су дошли на Балкан, у 
суседство веома организованих држава, које су снагом своје кул- 
турне моћи снажно обасјавале цео словенски свет. Рим и Цариград 
су били центри моћи, из којих су стизали узори у уметности, гра- 
ђевинарству, златарству и у сваком другом погледу. Када се све то 
има на уму, зачуђује чињеница да је тако мало стране лексике при- 
хваћено у државним канцеларијама српског цара Стефана Душана. 
Међутим, то исто питање може се поставити када се анализира тер- 
минологија многих средњовековних докумената. До сличних 
закључака долазили су и други истраживачи који су се бавили сред- 
њовековном лексиком“ Било би драгоцено да се уради речник 


* Многи радови доприносе да се осветли терминологија права. државне 
управе и економије. То су: Ђуро Даничић, Рјечник из књижевних старина српских. 
Београд. 1863-1864: Вјестик һгуаіѕКора Ш згрекова је Ка, Јивоѕ1ауепѕКа акайепија гпалоз- 
и 1 штјетози, 2аргеБ, 1880-1978; Майітіг Магигале, Ргілоѕі 2а ћгуаик! ргаупо-рохјеѕілі 
гјестик, ЈищоѕіауепѕКа акадетіја гпапоѕіі 1 чтјетоѕиі, 2авгеђ, 1908-1923; Константин 
Јиречек. Историја Срба. Бсоград. 1952: Павле Ивић, Развој терминологија у језику 
средњовековних Срба. Глас САНУ СССХХУ, књ. 11, Београд. 1980. 63-70; Милица 

целокупне правне и економске терминологије средњег века на 
основу свих до сада познатих извора. 

Већина термина који се налазе у Законику сачувана је до да- 
нас. Низ термина је заборављен. неке речи замењене су новом. или 
је стару реч заменила слична, само са другим наставком. а неке су се 
сачувале у народним говорима. На пример. данашња реч хриш- 
ћанка у Законику је христјаница. стари глагол скубити (чупати) 
сачуван је у косовско-ресавском дијалекту. 

На основу анализе правне и економске лексике у Законику 
цара Душана. као и језика којим је писан, види се да је то споменик 
који показује одлике српског народног језика у средњем веку. 
Долазак Турака и пропаст српске средњовековне државе прекинули 
су развој српског књижевног језика. Да није било те српске трагеди- 
је. развој књижевног језика и терминологије српског права, еко- 
номије, технике и других области, свакако би ишао другим путем. 


Грковић. Правна и економска терминологија ћирилских повеља и писама ХІ и ХШ 
века. Зборник радова Лексикографија и лексикологија. Матица српска. Нови Сад, 
- Београд. 1984. 41-46. 


МАРИЈА ВУЧКОВИЋ - РАДОВАНОВИЋ 


ЗАКОНОДАВСТВО ЦАРА ДУШАНА И 
ПРАВНИ ПОСЛОВИ, ПОСЕБНО ЗАЛОГА 


1 

Одговор на питање како је изгледало грађанско право уоп- 
ште. посебно облигационо право као његов део, а нарочито како су 
обезбеђивани облигациони уговори, означавани као дуг (длг) и 
"вера", како то тумачи Тарановски да се, у Душановом законику, 
назива облигациони однос. (Види Тарановски, Историја српског 
права у немањићкој држави, књ. Ш, изд. 1996 г. стр. 641 (стр. 101), 
зависи од одговора на нека питања као претходна. Зависи понајпре 
од одговора на питања: 1) ко је у време цара Стефана Душана закон- 
одавац, 2) колико је норми, реципираних из византинског права од 
ранијих владара, својих предака, цар Душан потврдио, 3) какав је 
однос закона (норми) који су примењивани (и доношени) у држави 
Немањића пре Душановог законика и тог Законика, 4) које су 
природе у њему садржане правне норме. Необично је значајан и 
одговор на питање, 5) је ли било званичног мењања Душановог 
законика после 1349. и 1354. те између 1349. и 1354. Ово последње је 
посебно тешко изнаћи, јер оригиналног примерка (примерака) са 
Сабора из 1349. и 1354. нема, већ су анализе чињене на основу већег, 
или мањег броја преписа, већ према томе како су истраживачима 
били доступни. Највећу упорност и креативност у послу њиховог 
проналажења и успехе у анализирању приватног права у Душа- 
новом законодавству испољио је проф. Александар Соловјев, чије 
смо анализе и закључке у највећој мери прихватили. 

Тражећи одговор на назначена питања, ради учешћа на Саве- 
товању у Бањалуци, поводом 650 година од доношења Законика 
цара Стефана Душана 1349. и 1354., консултовали смо одређени 
доле наведени број доступних нам дела. Нас интересује првенствено 
део грађанског права, правни послови, а нарочито залога. Проуча- 
вање правних послова и прилика у доба Стефана Душана пред- 

стављало нам је право задовољство. Надамо се да смо, иако у стис- 
ци с временом (касно смо се у овај подухват укључили и нисмо 
успели да дођемо до још неких извора), с божјом помоћи добро 
обавили посао. Дружење са делима великана наше правне мисли, 
нарочито плејаде, како их зовемо, наших Руса између два светска 
рата, причињавало нам је додатно задовољство. Коришћена дела 
наводимо по годинама излажења, почев од најстаријих издања: 

- Богишић, В., Правни обичаји у Словена. Приватно право, 
Загреб, 1867. г.; 

- Новаковић, С., Матије Властара Синтагмат - азбучни 
зборник византијских црквених и државних закона и правила, изд. 
Српске Краљевске Академије, књ. ІУ Зборника за историју, језик и 
књижевност српског народа (Споменици на српском језику), 
Београд, 1907. г; 

- Тарановски, Т., Неки нови прилози за историју словенских 
права, Архив за правне и друштвене науке. друго коло, књ. ХІУ 
(ХХХІ), 1927/6, стр. 500 до 508; 

- Соловјев, А., Уговор о куповини и продаји у средњевековној 
Србији, Архив за правне и друштвене науке, друго коло, књ. ХУ 
(ХХХІ), 1927 6, стр. 429. до 448; 

- Тарановски Т., Увод у историју словенских права, изд. 
Издавачке књижарнице Геце Кона, Београд. 1923. г; 

- Душанов законик г. 1349. и 1354. (Наново издао и прегледао 
др Александар Соловјев) са Предговором А. Соловјева, изд. 
Издавачке књижарнице Геце Кона, Београд, 1929. г. 

- Урошевић Л., Правосуђе и писано право, изд. аутора, Бео- 
град, 1939г; 

- Беговић, М., Трагови нашег средњовековног права у тур- 
ским правним споменицима, Београд, Историјски часопис, књ. Ш, 
1951-1952, стр. 67 до 84; 

- Новак, В., - Скок, П., Супетарски картулар, Дела Југосла- 
венске академије знаности и умјетности, књига 43, Загреб, 1952. г; 

- Законик цара Стефана Душана 1349. и 1354, издао је и пре- 
вео Никола Радојчић, САНУ, Београд, 1960. г; 

- Станојевић О., Зајам и камата - историјска и упоредноправ- 
на студија, изд. Института за правну историју Правног факултета у 
Београду, Београд, 1966. г; 

- Новаковић С., Средњовековна Србија и Римско право, Ар- 
хив за правне и друштвене науке, бр. 1-2/1976, г., стране 7. до 19. 
(Прво издање чланка у истом часопису, у броју 1. из 1906. године); 

- Соловјев А., Законик цара Стефана Душана 1349. и 1354., 1. 
изд. САНУ, Београд, 1980; 

- Валтазар Богишић, Изабрана дела и Општи имовински 
законик за Црну Гору - писац Предговора (стр. 3 до 419. и прире- 
ђивач Јелена Даниловић, Класици југословенског права, књ. 2, изд. 
Сл. лист СФРЈ, Београд. 1986. г; 

- Петровић, М., Крмчија светога Саве - о заштити обесправ- 
љених и социјално угрожених, библиотека Репринт, прво коло, 
друга књига, издавача Драгомира Антонића, Београд, 1990 г; 

- Јовићевић, В., Данилов законик - снага државе, изд. Октоих 
(Подгорица) и Григорије Божовић (Приштина), 1994. г; 

- Тарановски Т., Историја српског права у немањићкој 
држави, Класици југословенског права, књ. 12, 2. изд., Сл. лист 
СФРЈ, Београд, 1996; 

- Соловјев А., Историја словенских права, Класици југосло- 
венског права, књ. 16, изд. Сл. лист СРЈ, Београд, 1998. г; 

- Соловјев А., Законодавство Стефана Душана цара Срба и 
Грка, Класици југословенског права, књ. 16, изд. Сл. лист СРЈ, 
Београд, 1998; · 

- Фајфрић Ж., Законик цара Душана, Бранич, часопис Адво- 
катске коморе Србије, бр. 2/1999, стр. 7. до 15. 


П 


Према мишљењу цењеног Стојана Новаковића, право у не- 
мањићкој држави није стварала држава, дакле ни властела ни 
владар, већ црква, и то почев од њеног прерастања из епископије у 
архиепископију и прерастања, захваљујући и овом чину, Немањине 
жупаније у српску државу - државу Немањића. 

Новаковић то излаже у свом чланку у Архиву за правне и 
друштвене науке броју 1 из 1907. г. То је, дакле, став код кога оста- 
је, јер том приликом, о другом из питања које смо поставили као 
претходна, мења свој ранији став, приклања се мишљењу да је ути- 
цај римског и византијског права велики. По њему, стварање првих 
закона за тек насталу српску државу било је дело највишег црквеног 
достојанственика - светог Саве. Разлоге за такво стање Стојан 

Новаковић види у стицају многих околности. Једна од њих је опсеж- 
ни законодавни подухват византијских владара на прилагођавању 
римског права новој стварности, али и у не мање обухватном закон- 
одавном раду цркве у Византији, из времена патријарха Фотија. "У 
исто време када се под царем Василијем Маћедонцем", вели Нова- 
ковић, "радило на Приручнику или Грађанском закону и на поновн- 
им законима (Ерапарорі) отворила се друга врста кодификације, 
црквена кодификација која је кодификовала црквено законодавст- 
во Светог писма и црквених великих сабора као и препоруке и 
објашњења осталих великих људи црквених. И у ово су законо- 
давство, које се вршило у Патријаршији, уношени и грађански зако- 
ни. Црквени закони су се звали канони (правила) а државни норми. 
Само име номоканон (закон и правило), име којим се означавају 
зборници тога црквеног законодавства, показује мешовит карактер 
тога законодавства." Тако је, казује нам даље Новаковић, заслугом 
умног цариградског патријарха Фотија, већ 833. г. објављен црк- 
вено-грађански зборник, Номоканон у четрнаест одсека, а тек је 
879. г. био проглашен Градски закон цара Василија Македонца. (Но- 
ваковић, чланак из Архива бр. 1 из 1907. прештампан у Архиву бр. 
1-2/1976. г., стр. 10). Друга, по Србију срећна околност, је мудрост 
светог Саве при сагледавању стварности која га је окруживала. 
Новаковић исправно закључује да је, када је, како каже, тек после 
смрти Немање, за његових синова, настала у Србији потреба за 
увођењем византијске државне и црквене организације, могло да се 
бира између државног или црквеног законодавства. (Исто, стр. 12). 
Избор узимања, као узора, византијског Истока, отпочео је свети 
Сава, мада је, примећује Новаковић, "и он краљевску круну за свог 
брата узео из Рима". (Исто, стр. 12). Новаковић констатује да је 
свети Сава у том моменту, око 1220. г. био свестан да треба прогла- 
сити краљевину, учинити цркву аутокефалном и увести законе, и да 
се сам прихватио и успешно обавио сва три посла. Новаковић нас- 
тавља: "Кад је свети Сава у Никеји рукоположен за архиепископа 
Србији, он је смислио да тај посао веже с увођењем и проглашењем 
хришћанских закона у Србији. Пратећи га на путу из Никеје у 
Србију, његов животописац помиње како је свети Сава путовао 
преко Свете Горе, и како се отуд кретао за Србију много се бринући 
како ће у њој основати архиепископију, пошто дотле архнепископи- 
је у Србији никада није било. Када је дошао у Солун (у то време још 
у рукама Латина), онде се поклонио моштима светога чудотворца 

Димитрија". "Животописац светог Саве, ученик му Доментијан", 
наставља даље Новаковић, "бележи како је свети Сава остао поду- 
же у Солуну те је ту. у манастиру Филокалу, преписао многе закон- 
ске књиге о уређењу вере које су његовој саборној цркви од потребе 
биле" (подвукао Новаковаић). Свети Сава је у манастиру Студени- 
ци рукоположио попове. ђаконе, подђаконе и чатце (ђаке), међу 
својим најбољим ученицима изабрао епископе, и како подвлачи 
Новаковић. шаљући "свакога у одређено му подручје, предао свако- 
ме законске књиге. Пошто су нови епископи послани свак на своје 
мјесто. свети Сава нареди да се скупи велики сабор (подвукао 
Новаковић) на који су имали доћи велики игуман, калуђери, попови, 
ђакони и вас народ хришћански (подвукао Новаковић) против 
јеретика и за утврђење новога реда. (В. Исто, стр. 13). Стојан 
Новаковић, у одговор на друго питање, враћајући се Душановом 
законику. мења свој став да се уводно слово, преамбула, како би то 
данас назвали. да се писмо (како каже Новаковић) садржано у 
Законику цара Стефана Душана односи само на српски закон. "Ми 
смо," вели Новаковић, "штампајући то писмо 1898. мислили да се 
оно тиче српскога закона. Данас бисмо пре били склони да мислимо 
да се оно тиче управо превода Властарева Синтагмата... Душанов 
законик и сам упућује на законе црквене и светих отаца у послови- 
ма који се тичу цркве. Питање је само да ли Законик упућује на све- 
тосавски превод горе поменутог Фотијевог зборника или - може 
бити - на сувремени превод Властарева Синтагмата2", закључује 
Новаковић. (Исто, стр. 15). 


Александар Соловјев, и с обзиром на богате садржаје осам 
постојећих преписа Номоканона (Крмчије), убеђен је да је свети 
Сава у Србију донео најновији, Номоканон Фотијеве обраде из 833. 
године са, како каже Соловјев, "доцнијим коментарима ХІІ века: 
Аристина и Зонаре". Свети Сава је ту унео изводе и из световног 
права, из Јустинијанових Новела. Потом, осим тзв, Мојсијевог 
закона (као гл. 48) унео је и цео Прохирон (гл. 55 Крмчије) у коме 
су, вели Соловјев, само две главе, од 40, посвећене цркви. (Види 
Соловјев, Историја словенских права, стр. 189). Цар Стефан Душан 
је по Соловјеву, такође донео најновију верзију Синтагме, из 1335. 
године. Соловјев сматра да је Властарева Синтагма део Душановог 
законодавства, дакле, да су византијски закони предвођени и прила- 
гођавани потребама државе и цркве доба Немањића, да су при- 

мењивани поред Законика у мери у којој он не дира у њихова реше- 
ња, не мења им садржаје. Новаковић само дозвољава да је могуће да 
у доба цара Душана Властарева Синтагма није оног садржаја који је 
имала у доба светог Саве. Соловјев је, видећемо и надаље, 
убедљивији са својом тврдњом, а на основу поређења бројних 
преписа Душановог законика, да је и сам Законик још за царева 
живота више пута мењан, те да се то исто морало дешавати и 
дешавало са осталим деловима Душановог законодавства. Стојан 
Новаковић мисли да је у Србији стална карактеристика државе да 
за њу законодавни рад обавља црква, разликујући се по томе од 
Соловјева. У одговору на друго и треће питање има истоветан став 
са ставом Александра Соловјева: да су велики део Душановог 
законодавства том царству прилагођена правна решења римско- 
византијске правне баштине. Одговор на четврто и пето питање 
налазимо само код Соловјева. Ставови Соловјева поткрепљени су 
са довољно аргументованих чињеница и из њих изведених 
закључака. Овде ћемо навести само неке, а остали ће бити изнети на 
другим местима овог рада. Од времена светог Саве до доба цара 
Душана поступно је, јачањем државе, законодавни рад са цркве 
морао прелазити на државу у облику царских наредби, иако су, при 
њиховом прокламовању на саборима црквени великодостојници по 
присуству и уважавању на првом месту, па тако и при проглашењу 
Законика Стефана Душана. За доба Стефана Душана то се поуз- 
дано може тврдити, али и за претходне владаре, његове претке, јер 
их Стефан Душан, при доношењу нових норми, помиње управо у 
улози законодаваца. Нарочито је то случај од времена краља 
Милутина. Соловјев сматра да је Душан на сазиваним саборима, и 
пре и после сабора на којима је донет Законик из 1349. и 1354. при- 
лагођавао већ донесене законе. Да је то чинио како су налагале 
околности, нарочито после освајања јужних грчких крајева, због 
потребе за византијским обрасцима права, како каже Соловјев, 
"јужних крајева са римско-византијском правном традицијом. И да 
је, попут светог Саве, прихватао најновија византијска правна 
решења. "Велика освајања Душанова изазвала су и потребу великог 
законодавног рада... И као први корак јавља се (вероватно у зиму 
1347-1348, за време боравка Душанова на Св. гори) српски превод 
најновијег и најбољег византијског правног зборника, тзв. Синтагме 
јеромонаха Матије Властара, написане у Солуну 1335." (Соловјев, 
Историја словенских права, стр. 196). Цар Душан је, по Соловјеву, 

себе сматрао наследником византијских царева, освајао просторе са 
намером да освоји и престоницу тог царства, Цариград, па је попут 
њих, за прилике у којима је живео, морао доносити нове законе и са 
истих разлога, допуњавати и свој Законик донет на сабору 1349. и 
сабору 1354. године. "Стефан Душан осваја читаву долину Вардара, 
ову земљу насељену српским народом, али прожету умногоме ути- 
цајем византијске културе. Долази до зидине Солуна и Сера, тражи 
излаз на Егејско море, толико потребан српској трговини." 
(Соловјев, Историја словенских права, стр. 195). Очито је, стога, по 
нама, да потребе развијене трговине, која у то време подразумева 
поморске путеве и море, захтевају пре писано (формално) римско- 
византијско право, па и модерно облигационо право тога доба, 
нарочито норме о правним пословима и додатним обезбеђењима. 
Такво, трговачко право. облигације, изискују регулисање и одго- 
варајућег јавноправног оквира, неку врсту претече данашњих 
норми које досежу до нивоа уставних, што је цар Душан царству и 
приуштио, својим закоником. То су опште, за све унапред дате 
норме о правима и обавезама себе, цара, чланова царске породице, 
свештенства, властеле, судова, и свих осталих сталежа и државних 
посленика мада, у неким преписима законика, има трагова и појед- 
иначних норми (помињања предела или круга људи на које се дати 
члан односи). То су, по Соловјеву, пропусти који су убрзо по доно- 
шењу исправљени, највероватније од дворске канцеларије (задуже- 
ног за то логотета), те преформулисане у опште правне норме; 
норме законика предвиђене унапред за све и целину царства. 
Следствено изнетом, придружујемо се мишљењу да је Душан, 
а не црква, на саборима (на којима је, међу повлашћеним слојевима 
као и у преамбули Законика, додељивано прво место високом 
свештенству), несумњиво законотворац, да су закони посао самог 
врха државе, цара самодршца, а не више цркве, те да су законотвор- 
ци после светог Саве постали, у све значајнијој мери, и владари пре 
Стефана Душана: његови преци. Поводом, за овај наш рад 
најважнијег, другог претходног питања, слажемо се са већином 
истраживача о несумњивом постојању великог утицаја римско-ви- 
зантијског права. Потпуно прихватамо аргументе и закључке Со- 
ловјева о приличној развијености дела облигационог права, правних 
послова неопходних трговању. Кад смо код питања утицаја римско- 
византијског права, Соловјев сматра да је такво стање постојало 
чак и од доба првих Немањића, па све до времена царства. Сматра- 

мо да је у доба Стефана Душана таквих утицаја могло бити само још 
много више. Соловјев сматра да су ти утицаји долазили на два 
начина: путем рецепције византијских норми, али и као традиција, и 
то још и у времена пре Стевана Немање. За то наводи податак у 
Летопису попа Дукљанина (Барски родослов) о Методијевој књизи 
закона, сматрајући да је реч о Методијевом преводу Номоканона. 
Следствено томе, у доба проглашења светог Саве за архиепископа, 
Номоканон садржи у то доба најновију, од светог Саве изабрану, 
Фотијеву варијанту односно обраду, а уз то је свети Сава у своју 
Крмчију уносио, између осталог, и световно право везано за цркву. 
јер су манастири на Светој гори Атоској имали велике поседе у 
немањићкој држави и унутар њих је световна, византијска правна 
решења примењивала црква. (Види код Соловјева /Законодавство, 
стр. 37, напом. 2/, у Архиву правних и друштвених наука (бр. 1/1906, 
стр. 219) цитирану како, Соловјев вели, духовиту опаску Стојана 
Новаковића о томе да је римско-византијско право у Србију долази- 
ло "кријумчарским путем; не као римско право него као део вере". 
Свети Сава је унео у Номоканон (Крмчију) и делове Јустинијанових 
Новела. А нарочитом заслугом Савином сматра се. каже Соловјев, 
што је унео и тзв. Мојсијев закон (гл. 48) и цео Прохирон, назван у 
Србији Градски закон, збирку византијског грађанског и јавног 
права (гл. 55 Крмчије). (В. Соловјев, Историја словенских права, 
1998. г. стр. 188. и сл.) Из времена светог Саве, његов савременик, 
црквени великодостојник из Охрида, Доментијан, својим пресудама 
сведочи о присуству римско-византијске правне традиције у при- 
мени, на тим просторима, правила из византијских зборника 
Прохирона и Василика. Исправе о правима и правним пословима 
следе византијске узусе. Ово нам говори да се закључивање правних 
послова још у то доба одвијало у значајној мери: да је, дакле, облига- 
ционо право било (морало бити) развијено, и да је имало, 
претежним делом, римско-византијски изглед. Правни послови су се 
сачињавали код бележника (табелиона, номика). (Соловјев, 
Историја словенских народа стр. 190. и 191.). Соловјев је мишљења 
да тако ствари стоје без икаквих прекида све до доба цара Душана. 
Позива се на податак да је уговор о продаји куће у Призрену у доба 
цара Душана, такође, сачињен по грчком узору прављења таквог 
уговора, а од стране српског номика. (Соловјев, Исто, стр. 190). 
Следствено томе, према проф. Соловјеву, а ми се са тим слажемо, 
Душанов је законик само део система Душановог законодавства. 

Потребе ширења Царства. освајања мора и укључивања у тадашње 
токове светске трговине. биле су наклоњене прихватању, у све већој 
мери. византијских проверених усуса за обављање економски све 
значајнијих послова. По Соловјеву, највећи је део законодавног 
рада стога морао бити у крилу државе. а не цркве, како је било у 
време настајања српске државе; у доба светог Саве, када је, како то 
духовито примећује Новаковић, византијска школа попут 
кријумчара улазила у Србију преко цркве. Али то је било нужно и 
карактеристично само за светосавски период. О последњем, петом, 
међу претходним питањима које смо поставили, аргументовано 
мишљење које ми у потпуности прихватамо, изнео је Соловјев. 
Сматра да је Законик из 1349. и 1354. био често мењан, а мишљења 
је. супротно од осталих истраживача, да су све значајне промене 
бивале за Душанове владавине. а не тек после њега, у доба деспота 
Стефана. Такође је уверен да су. и скраћена Синтагма, и Душанов 
законик, још у току владавине Стефана Душана, често мењали 
обим и садржај. Соловјев је. наиме, на почетку своје каријере, посве- 
тио своју докторску тезу Душановом законику односно законо- 
давству, али је и после тога наставио са истраживањима. Имао је 
вољу да настави да трага. и срећу да пронађе и нове преписе 
Законика, различите у односу на оне које је анализирао у својој док- 
торској тези. Соловјев је могао да упореди разлике у дужини текста 
(броју норми). и у садржајима различитих преписа Законика, који су 
потицали из различитих времена и крајева Царства, и да аргумен- 
товано установи, за сваки, из кога је доба потицао његов архетип 
(примерак из кога је вршено преписивање), а не само када је препис 
сачињен, а оба податка су за истраживање, односно потврђивање 
неких његових хипотеза, била једнако релевантна. Тако их је, по 
суштини норми у њима, поделио на старије (са изменама у доба или 
незнатно након доба Царства), и знатно млађе, дакле, у којима је 
дошло до прилагођавања текста према знатно измењеним прилика- 
ма. Тако је успео и да исправи од својих претходника раније про- 
цењену старост неких од њих. Иновираним текстом (у односу на 
докторску тезу), монографијом са називом Законик цара Стефана 
Душана 1349. и 1354. године, Соловјев се вратио Душановом закони- 
ку на крају своје каријере, али, на своје и наше задовољство, са свега 
неколика нова закључка у смислу измене - допуне својих ставова из 
докторске тезе из 1928. г. која је носила назив Законодавство Сте- 
фана Душана, цара Срба и Грка. Дакле упркос чињеници да је кас- 

није пронашао чак још четири преписа (далматински, Јагићев, 
вршачки, попиначки), осим ранијих на којима је засновао закључке 
у својој докторској тези из 1928. г., на основу свих њих су ставови из 
докторске тезе потврђени. Тако у оба своја рада подвлачи закључак 
о нераскидивој вези између Душановог законика, скраћене 
Синтагме и Закона Јустинијана, а из чињенице да се у преписима 
Душановог законика, уз препис самог Законика, налази, иде скупа 
са њим, и скраћена Синтагма, што подвлачи и у Историји словен- 
ских права, објављеној први пут 1939. (Види стр. 199, изд. из 1998. г.) 
У прилог том свом ставу подвлачи и околност да се Стефан Душан 
сматрао и понашао као наследник византијских царева, а да је, са 
друге стране, евидентан утицај византијског и црквеног и световног 
права на државу Немањића од времена њеног настанка (времена 
светог Саве), те непрекидно све до Стефана Душана, цара Срба и 
Грка. (Види, Исто, стр. 199 као и Соловјев, Законодавство, глава М1 
која носи назив Цар Душан као наследник грчких царева, стр. 391 до 
400). Подвлачи ту да је, због новоосвојених јужних крајева навиклих 
на византијско писано право, Душан морао да приступи законо- 
давном раду, како би на сву земљу проширио традицију писаног 
грчког права те сачувао, како Соловјев наводи, "хиљадугодишњи 
византијски правни ред". У истом циљу оставио је и грчки језик као 
равноправан са српским у својој царевини, и обавезао српске судије 
и епископе по грчким градовима да праведно примењују затечено 
византијско право. Отуда је, сматра Соловјев, Стефан Душан бора- 
вио на Светој гори у зиму 1347. и 1348., и са Свете горе прибавио 
српски превод Синтагме јеромонаха Матије Властара, сачињене у 
Солуну 1335. године. Овај, по грчком алфабету сачињен зборник, 
садржао је целокупно византијско право: црквено и световно 
(Прохирон и Новеле). Али се, вели Соловјев, у Душановом царству 
јавља скраћена Синтагма, тј само световни део овог зборника. 
Управо је она, скраћена Синтагма, зборник који се скоро увек нала- 
зи уз различите преписе Душановог законика. Такође је уз Душанов 
законик, увек у старијим преписима, вели Соловјев, иза скраћене 
Синтагме, ишао и тзв. Јустинијанов закон, византијски Мотоѕ Сеог- 
шКиз, називан Земљорадничким, јер је регулисао аграрна питања, 
која су и у српској држави била актуелна. Осим ових рецепција, ком- 
пилација и скраћивања византијског права по мери потреба своје 
државе, Стефан Душан је доношењем Законика на саборима 1349. 
и 1354., по мишљењу Соловјева, само заокружио свој већ офор- 

мљен, постојећи правни систем. Мислимо да је Соловјев потпуно у 
праву, јер су, добрим делом, у Душановом законику садржане, по 
нама, како потпуне парвне норме са диспозицијом и санкцијом у 
себи, тако и непотпуне правне норме. Делови, диспозиције или 
санкције су им другде: у Синтагми, и/или Закону Јустинијана 
најчешће. У Законику су, тако, од неких норми само санкције без 
диспозиције, за чије су пренебрегавање предвиђене. Или су у 
Законику само диспозиције или њихови делови, са или без напомене 
где су остаци норми за непоштовање тих диспозиција, где су санкци- 
је. Неке норме имају функцију допуне, прецизирања већ постојећих 
норми. Такав је случај са необично кратком нормом о залози из чл. 
90. Законика, која је предмет наше посебне пажње. 

Највећа заслуга Соловјева, за тезу о развијености облига- 
ционог права у Душаново доба, је што није сматрао за битну поделу 
Душановог законика на краће и дуже преписе, већ је, свестраним 
разматрањем, како докумената, тако и прилика тог доба, и истори- 
јски и упоредноправно. и користећи се технологијама разних струч- 
њака да би утврдио старост и порекло материјала на којима су пре- 
писи, сврсисходно, на нови начин, поделио преписе на старије и 
млађе примерке. Тиме је успешно негирао до тада владајуће 
мишљење да није било ревизије Душановог законика пре деспота 
Стефана, те да је атоски препис Душановог законика из деспотовог 
времена. Соловјев је доказао, анализама преписа и својим проучава- 
њем упоредноправне историје словенских народа да је у Душаново 
доба, једновремено учињен рад на три законодавна акта једин- 
ственог византијско-српског права: скраћена (у Душаново време, а 
не пре) Синтагма, Јустинијанов законик (тзв. Градски) и Душанов 
законик. То су, дакле, три дела јединственог кодекса српског права 
као наставка традиције римско-византијског права на овим прос- 
торима. Они представљају недељиву целину, и као целина су ути- 
цали један на други, те трпели непрестане промене у процесу закон- 
одавног рада и закључивања међународних уговора као значајног 
дела тога рада у доба цара Стефана Душана. 

Соловјев се, враћајући се и на крају свог научног рада, у моно- 
графији (штампаној дуго после предаје рукописа САНУ, 1980. 
године, постхумно), Душановом законику, дефинитивно изјаснио о 
природи норми Законика као о царским наредбама. Убеђен је да је 
Душанов законик настајао кроз царске наредбе и одлуке, да је "из- 
дат као кодификација царских наредаба, захтева појединих сталежа 

и оних српских судских односа о којима нема помена у грчким збор- 
ницима..." Соловјев налази у томе логично објашњење што први 
део законика "није испао довољно систематски иако је Сабор по- 
кушавао да његове одредбе донесе по извесном систему. ставивши 
на првом месту одредбе о цркви, затим о властели. сељацима и 
градовима." (В. Соловјев А., Законик цара Стефана Душана 1349. и 
1354. од 1980., стр. 112.). У каснијим преписима Законика види 
поправљање систематизације и/или поправке - допуне норми. 
Сматра да се тако дошло до атоске, као најсистематичније, верзије, 
односно, најуспјешнијег побољшања текста. У њему, и у свим остал- 
им преписима изузев раковачког налази се и члан 90 Законика, 
коме ми у раду посвећујемо посебну пажњу. "Можемо прет- 
поставити, наставља на истом месту Соловјев. да је у Приморју 
почетком ХУ века настала потпуна прерада Душанова законика". 
(Соловјев, Законик..., 1980. г. стр. 112). (Приморја су увек крајеви 
где је развијена трговина везана за туђе земље, нарочито, у то доба, 
у градовима, а, како запажа Соловјев на основу многобројних доку- 
мената из тога доба које је анализирао, где има "варошког елемен- 
та, страни правни системи врше свој утицај у области приватно 
права." (Соловјев, Историја словенских права. 1998. г., стр. 187.). "У 
њој је", наставља Соловјев, "скраћена Синтагма прерађена у Закон 
Константина Јустинијана, а Душанов законик био је најближи 
атоској верзији. Протограт паштровског и раваничког преписа 
имао је чл. 35-37. смештене после чл. 16..., а после чл. 31. доласи чл. 
65... То су премештања у одредбама о цркви." 

Из самог распореда области нормирања, те садржаја норми у 
њима намеће нам се закључак да су у Законику садржаји првен- 
ствено о устројству државе, дакле уставноправне природе. И то баш 
у облику општих норми, а само изузетно појединачних које садрже 
поименце побројане носиоце царских овлашћења када су у питању 
чланови царске породице, јер држава још није од монарха одвојено 
правно лице ни у јавном праву. У том највишем, на Сабору донетом, 
државном акту, су и одредбе које чине делове норми које се налазе 
у другим законима Царства, поготово у Синтагми и у реципираним 
деловима Прохирона. Ту су и норме које одређују, за правне 
послове, границу слободи уговарања, и границе унутар којих се 
одвијају и други приватноправни односи. Когентне норме Законику 
одређују шта је у сагласности са правом, а шта се забрањује. 
Когентним нормама је регулисан део залоге, али је један део те 

институције другде, као и норме о уговорима. који се. према члану 
90 Душановог законика о залози. подразумевају, пошто се, испуње- 
њем обавезе из уговора сагласно члану 26 Законика Јустинијана 
(унутар три грацијална, милосрдна рока) стиче право откупа залоге 
из члана 90. Дужник има право на откуп заложене ствари. па било 
код кога и где се она налазила. (Посебним међународним уговором 
са Дубровником, залагање ствари код Дубровчана као поверилаца, 
залогодавцима из Царства је забрањено исте 1349. године, четири 
месеца после усвајања Душановог законика. Та забрана је јасно рег- 
улисана потпуном нормом. за разлику од оне из чл. 90, која пред- 
ставља само наставак регулисања; прецизирање других норми о 
залози садржаних у скраћеној Синтагми и Прохирону односно, како 
је назван, Законику Јустинијана. Тако, у међународном уговору 
изван суверенитета Душанове државне норме о залози је морала 
бити потпуна. Кад је у питању чл. 90, међутим, из садржаја се 
закључује. да је норма само прецизирање граница слободе уго- 
варања код уговора о дугу праћеног залагањем ствари за тај дуг. 
Ово стога што је први део норме, боље рећи правног режима угов- 
ора о зајму са залогом. у скраћеној Синтагми и Јустинијановом зако- 
нику, дакле изван Душановог законика. али унутар Душановог 
законодавства. Тако чл. 90 садржи само део правног режима залоге, 
део који прецизира да се заложене ствари могу откупити (узети из 
државине) не само залогопримца (коме је ствар била дата у 
државину) већ и од сваког трећег лица код кога се нађу. Услов за то 
је. макар и у оном трећем као последњем милосрдном (грациалном) 
року из члана 26 Јустинијановог закона, исплата дуга; испуњење 
обавезе из облигационог односа, најчешће зајма и то, опет нај- 
чешће, зајма и новца. Такође сматрамо да се забраном из, много 
дискутованог члана 102, о врсти алеаторног уговора, Закоником, 
такође одређују јавноправне границе слободи уговарања. (Ради 
успешнијег реконструисања његовог садржаја, чини нам се да га 
треба повезати са чланом 84 Законика. О садржају члана 102 
покушаћемо изградити свој коначни став, када прибавимо, код 
проф. Тарановског (Историја грађанског права, књ. Ш, стр. 191. 
напом. 1) наведену студију Чеха Капрас Јана К детјат ёеѕкеһо ғаѕ- 
(аупіћо ргауо, у Ргазе, 1903. г. и сагледати је ли, у нашем праву, то још 
један случај залоге, нека подврста опкладе или нешто треће. 

О природи. тј. о припадности областима права, осталих норми 
из Душановог законика, овом приликом још напомињемо да нам се 

чини да их је прилично који представљају материју уставноправне 
природе у материјалном смислу. За норме о цркви (чл. 1-37) нема 
сумње да су уставноправне природе биле и у Василикама, одакле су 
преузете и нашле се, потом, у (потпуној) Властаревој Синтагми. 
Уставноправне природе су од доба када је хришћанска црква приз- 
ната и уведена као један од основних стубова државног устројства. 
И у Душановом законику донетом на сабору 1349. године, те норме, 
и велики број осталих норми, је уставноправне природе, ако 
Законик посматрамо без предрасуде о томе да је реч о мрачном 
средњем веку. Узгред да напоменемо да су збивања у ХХ веку, од 
седамдесетих, а поготово у последњој деценији, далеко, далеко 
мрачнија, и по целину људског рода погибељнија. У поређењу са 
нашим добом (Први и Други светски рат, а тек последње деценије 
ХХ века) Душанова освајања су много мање уносила промена у 
живот народа новоосвојених крајева него је то случај са освајачима 
овог, најкрвавијих од свих претходних, ХХ века. Ако нека подручја 
и скупине народа у њима могу понети квалификацију да су нељуд- 
ског понашања и освајања, то сасвим сигурно, судећи по упоредно- 
правним историјским студијама (које као литературу наводимо уз 
овај рад), нису понашања српских племена, ни српских војсковођа и 
владара, а није имала таква понашања ни шира словенска скупина 
народа ни током насељавања нових територија, ни током својих 
освајачких похода (Соловјев, Историја... стр. 108. до 114.). Поготово 
није таквог понашања било у доба Немањића. У том смислу треба 
се позивати на студије професора Соловјева и Тарановског, и оне 
европске историчаре, које они наводе у својим студијама, а сведоче, 
од самих почетака писане историје, о снажном осећају солидарнос- 
ти карактеристичном за те народе, о саборовању као начину 
доношења одлука, и о опирању српских владара Немањићке државе 
увођењу страшних телесних казни чије им је увођење наметала 
свеколика околина /и Византија, и други источни суседи али и 
Дубровчани и Млеци (Венеција) са друге стране/. Да наведемо само 
разлике у поступању са јелинским живљем у царству Стефана 
Душана, са једне, и третирања другог дела тог истог народа тог ис- 
тог времена под влашћу франачких витезова. "У ХШ и ХІУ веку", 
наводи Соловјев (Историја словенских права, изд. 1998, стр. 205), 
"француско, каталонско и млетачко племство у Атини и у 
Пелепонезу, на Кандији и на Кипру донело је собом систем персон- 
алних закона. Потпуна права уживају само Франци, који се 

управљају по својим феудалним законима. Грчко право потиснуто 
је у позадину, Грци су сматрани за нижу освојену расу...". Тога нема 
у Душановој држави: цар не зна за покрајинске и националне раз- 
лике, него тежи да створи јединствен правни систем, један "закон по 
всој земљи". Традиција Јустинијанова права почиње да се проучава 
и по другим државама Словена тог доба, настају напори да се 
окупљају по сличностима покрајине и државице; да се укрупњавају 
до обима за обављање трговине, тако да монарси јачају своје 
државе и, како каже Соловјев, ослонцем на хиљадугодишњи систем 
римско-византијске правне традиције. (Соловјев, Историја словен- 
ских права, 1998, стр. 207). 

Норме Законика које уводе једнакоправност и правну сигур- 
кост за све поданике. врло модерне за своје време, сведоче о монар- 
сима који су, током 200 година очувања државе Немањића, достиг- 
ли, за геополитичке прилике тих простора, завидну стабилност. Цар 
Душан (то говори уводно слово, преамбула Законика) био је свес- 
тан геостратешког положаја Царства, утврђивао га је и унапре- 
ђивао и доношењем једног таквог законодавног акта, Стефан 
Душан је био у праву што је покушавао да повећа кохерентност, 
јединство Царства, те уводио међу поданике целине Царства свима 
познато и блиско византијско право и једнакоправност народа и 
њиховог језика. Тежио је ширењу Царства, али слутио је да се то 
може само уз обезбеђење заједничког темеља за све који у њему 
живе, што је, првенствено, она иста вера. Схватао је неопходност 
налажења довољно снажног заједничког елемента, неког зајед- 
ничког именитеља код народа данашњег Балкана, и тежио да 
створи државу - препреку надирању са Истока. Да је био у праву, 
сведочи нам закаснели (неуспели) покушај из 1439. године да се на 
Сабору свих хришћанских влада и црквених достојанственика, у 
Фиренци, створи савез свих хришћанских држава, уједињењем 
хришћана обе цркве и заустави турска најезда на Европу. 

Византијска традиција, односно право у области правних 
послова и додатних обезбеђивања њиховог извршења, никад није ни 
престајало да се примењује на српским просторима. Римско и рим- 
ско-византијско право је примењивано и под турском окупацијом, и 
то не у занемаривој мери. Посебно када су султанови велики везири 
били из хришћанских народа па и Срби, попут Мехмед-паше 
Соколовића. О томе у врло сажетом чланку ванредно добре анал- 
изе даје професор Мехмед Беговић, што нам је додатно помогло да 


174 МАРИЈА ВУЧКОВИЋ-РАДОВАНОВИЋ Душанов законик - 651 година од његовог лоношења 


сагледамо обим и значај правних послова у доба Стефана Душана. 
Ево о чему је реч. Саско рударско право, наиме, требало би такође 
уврстити у Душаново законодавство. јер је оно садржавало разви- 
јено грађанско право римско-византијске традиције које је владало 
у области рударства још од римског периода. дакле, пре доласка 
Саса у ХШ веку, а нека решења која су они са собом донели (чешко- 
немачког порекла) занемарива су у односу на традицију која се 
сачувала од Рима, трајала и кроз период турске окупације, па, чини 
се, и све до доба кнеза Милоша. Да подсетимо на преписку кнеза 
Милоша (његово неслагање и препирање са Јованом Хаџићем око 
решења за Грађански законик Кнежевине Србије из 1844.г.) где се 
кнез позива на то да су норме области наслеђивања. које живе у нар- 
оду, одвајкада, одувек, такорећи. То "одвајкада". "одувек", на на- 
шим просторима значи заиста дуго, дуго. Неке су норме из сред- 
њовековне немањићке државе, после анализа Георгија Острого- 
рског, идентификоване као норме из јелинско-египатског правног 
система, а донедавно су сматране као самоникле словенске. 
Земљораднички закон из УП века, доба Јустинијана. али како 
каже Тарановски, не оног великог, него Јустинијана Другог. донет 
за време његове прве владавине (685 до 695.), садржи правило, 
пренето и у Душаново законодавство. да се за порезе (давања влас- 
тима, држави) одговара колективно. Члан 67 Душановог законика 
гласи: "Отроци и меропси, који седе заједно у једном селу, всаки 
плата кога приходи, да плаћају вси заједно на људи, како плату 
плаћају ин работу работају, тако-зи и земљу да држе". (Душанов 
законик, изд. Соловјева, 1929. г.) Тарановски нас обавештава пово- 
дом овог решења, садржаног и у Законику Јустинијана (Земљо- 
радничком, из УП века), да је, после истраживања Георгија Остро- 
горског, исправна само тврдња да је својина византијске правне 
традиције и права, индивидуална својина, и да ово прагматично 
разрезивање пореза на село, на колективитете, не означава визан- 
тијско усвајање словенске аграрне општине, нити је таква аграрна 
општина постојала код Словена, односно православних народа. 
(Види Тарановски, Неки нови прилози за историју словенских пра- 
ва/2. Питање о православној аграрној општини и о задрузи/, Архив 
за правне и друштвене науке, друго коло, књ. ХІМ (ХХХІ), бр. 6/1927, 
стр. 500 до 508). Тако се испоставило да је то само једно праг- 
матичко пореско решење коме се прибегло код напуштених зем- 
љишта, и то тако што су се таква земљишта принудно додељивала 

суседима ради обраде. а економске целине. цело село нпр. обвези- 
вало да за целину земљишта плаћа дажбине сразмерно главама од- 
носно земљи коју ко обрађује. Острогорски је. наводи Тарановски. 
своје тврдње засновао на расправи анонимног византијског писца о 
наплати пореза. а која се налази у Ропдо аписо (сой. 173) у Библио- 
теци Св. Марка у Млецима (Венецији). Тако се сазнало и да Земљо- 
раднички закон није самоникла творевина већ су у њему решења. 
као што је ово цитирано. из претходне хеленско-египатске правне 
традиције. и да су га са собом донели емигранти, протерани из сво- 
јих домова из Сирије и Египта по муслиманском освајању тих пре- 
дела. 

Лепеза правних послова истог корена, из римског уговора 10- 
сапо-сопдцсно. живела је на српским просторима (за руднике Србије 
и Босне) од римског експлоатисања рудника, и није се та пракса уго- 
варања експлоатације рудника прекидала све до, па ни под турском 
петовековном окупацијом. И ту. међутим, срећемо забуне о порек- 
лу рударских уговора. Сматра се да су у средњевековну Србију те 
правне послове. на ове просторе богате рудницима, са собом донели 
Саси. да су ти правни послови задржани и под турском окупацијом 
као правни режими за руднике Србије н Босне прихватањем од 
турске власти тзв. Старог саског закона. Четири закона је 1536. 
Турска донела за тачно у њима побројане руднике у Србији и Босни 
од којих је четврти носио назив Стари саски закон а у његовом увод- 
ном слову било је наглашено да је тај закон од раније на снази. Тим 
врстама правних послова касније је допуњено шеријатско право 
Турске, те тако попуњене у овој области правне празнине. (До тада 
важећа турска уредба из 1286. регулисала је, на просторима целине 
дотадашњег турског царства, за све руднике у њему, само питања о 
концесији рудника, опорезпвању и о надзору, унутрашњем реду у 
рудницима, и у њој нема, није могло бити, српских речи ни правних 
израза, а у тзв. Старом сеоском закону има их око 50. Види М. 
Беговић. Трагови нашег средњовековног права у турским 
споменицима. Проф. Беговић наводи да је Стари саски закон пун 
српских, и правних израза, а и обичних речи, око педесет. Ми се 
слажемо да је тај закон, четврти по реду из турске збирке рударских 
закона, закон одраније, још из немањићког доба. Сматрамо још и да 
га треба сврстати уз три дела Душанова законодавства, како је то 
учинио Соловјев, као још један, четврти део Душановог законо- 
давства, јер је био довољно обилат правним пословима у сложеним 

и у врло учесталим рударским односима, и јер су се Сасима у то доба 
називали сви рудари независно од националне припадности. Бего- 
вић пореди правне послове регулисане овим четвртим из збирке 
рударских закона са садржајем шеријатског права и констатује да у 
шеријатском постоји само регулисање стицања права на копање 
руде (концесија) и опорезивање копања и прераде руде, док су у 
четвртом закону из збирке, Старом саском закону, садржана 133 
члана. Беговић сматра да они потичу са ових немањићких простора, 
али да су старији од уговора које су са собом у ХШ веку донели Саси. 
За доказ наводи уговоре који имају искварене немачке називе као 
што је лемшат (од 1 еһепѕсһаќ) за уговор о закупу, уговор у области 
рударстав, како наводи Беговић, карактеристичан за Немачку, Че- 
шку и алпске земље, а потврду за то налази у бројним делима ауто- 
ра са тих простора. (Исто, стр. 77, напомена 40). Ми се са мишље- 
њем да су уговори аутохтони, да потичу са наших простора правни 
послови из Старог саског закона, и то из доба Немањића односно 
доба пре доласка Саса као рудара (ХШ век - не слажемо). Мислимо 
да нису аутохтони, и да су много старији. У то нас уверавају изгле- 
ди, садржаји два уговора са српским називима: уговор на уцен и 
уговор о откупу, које подробно описује Беговић. Проф. Беговић 
наводи да је наглашено у турској збирци то да Стари саски закон 
важи само за рударске односе у тачно набројаним рудницима (иначе 
бројним и различитим по богатству рудаче и условима за експлоат- 
ацију), а то нас уверава да, како и пише у уводном делу тог четвртог 
закона збирке, у њему регулисани правни послови потичу од давни- 
на. Само је, по нама, то од давнина, одвајкада, време пре правних 
решења византијског периода. То су решења класичног римског 
права. Уговор на уцен и уговор о откупу су уговори који несумњиво 
потичу из римског права и представљају варијанте римског Јосапо- 
сопдисцо. Овај уговор је имао варијанту коју наше данашње законо- 
давство назива закупом, па било које ствари и било са против- 
давањем одсеком или процентуалним учешћем у добити, а који је, 
нпр. у Општем имовинском законику разбијен на привремено 
давање на коришћење туђе ствари под именом најам ствари уопште 
(дефинисан у чл. 877), најам или закуп земаља (дефинисан у чл. 878), 
те уговор о животињи датој под наполицу или под кесим (непогиб), 
где ово последње означава да је закупац прихватио одговорност и за 
случајну пропаст животиње, па следствено томе закупнина је 
обично мања него ако случајну пропаст сноси закуподавац као влас- 

ник. Ово све напред наведено је садржај римског Јосано-сопдисцо геі. 
Беговић о тој варијанти рударског уговора под именом лемштат 
говори као претежно присутном из крајева одакле су код нас стигли 
ХШ веку Саси. Рад на уцен, примећује Беговић, је уговор који се код 
наведених земаља јавља, међутим, тек у новом веку, за разлику од 
његовог постојања код нас много ракије. (Исто, стр. 79.). Ово је од 
закупа друкчија варијанта римског Јосацо-сопдиско, то је Іосайо соп- 
дисцо ореп5. Трећа варијанта тог уговора је Іосайо сопіџсіо орегагшт, 
рад рудара или тежака (радника који обавља нестручне, помоћне 
послове) на надницу, плаћан надницом сразмерно времену у коме 
копа руду или ради друге помоћне послове. Надница је трошак влас- 
ника (баштиника, концесионара) рудника, а све што је добит иде 
њему, али су на њему и сви ризици, тј. слаби резултати из копања и 
прераде руде. Код уговора о закупу рудника, све што је добит, и што 
као ризик сноси послодавац из претходног уговора, уговора іосайо 
сопдиспо орегагит, сад је на страни закупца. Он је предузетник, њега 
погађају ризици скопчани са рударском делатношћу. "Власник је на 
основу закупа (мисли се на једну варијанту уговора, рударског 
посла, варијанту римског Іосайо сопдисно теі без употребе труда и 
трошкова постизао две сврхе: 1) осигуравао би се да не изгуби кон- 
цесију, 2) вукао би извесну корист из рудника у виду закупнине коју 
му је дужан закупац по уговору плаћати". (Исто, стр. 77). Закуп је, 
међутим, мало доносио кад се радило о златоносним и сребронос- 
ним рудницима, а међу нашим је и таквих знатан број. Ту је конце- 
сионару више одговарао римски Іосайо сопдисно орегіѕ, тј. данашњи 
уговор о делу те његови специфични изгледи, додаци кад су у 
питању сложени радови као грађевинарство, рударство и др. Отуда 
је у овим рудницима, још од римских времена копања из њих руда, 
морао бити присутан овај уговор за који се каже да је одвајкада. 
Беговић само у једној напомени (стр. 79, напомена 43) допушта 
могућност да је постојао пре доласка Саса у државу Немањића, 
цитирајући Константина Јиречека. Сама сложеност рударских 
послова и разлике међу рудницима, односно мањи или већи степен 
профитабилности код обављања овог посла, услови су да се сва три 
римска облика Іосайо сопдисно нађу у примени, да постоје и све 
време средњовековног феудалног система у нас у области регули- 
сања рударства, те да су прихваћена, за област рударства, и у шери- 
јатском праву. Међутим, током преобличавања византијског права 
у феудализму, изобичајени су Іосайо сопдисно орегіѕ и орегагот, па 

Соловјев констатује да их нема ни код нас ни у византијским 
изворима тога доба. (Види Соловјев, Законодавство..., стр. 428. до 
431). І.осайо сопдисно орепѕ, касније назван уговором на уцен или 
одсеком или на акорд, посебно је детаљно регулисан. Са доста 
когентних норми, каква је и норма о законској залози на ископаној 
руди у корист рудара (посленика) до исплате награде (цене). 
Закључује се пред сведоцима, а њиме мора бити тачно дефинисана 
количина руда или тачно одређен резултат рада независно од 
трошкова и потрошене количине времена на страни посленика 
(рудара). У наведеној турској збирци рударских закона (иначе 
објављеној 1913. у Гласнику Земаљског музеја у Сарајеву) наглаша- 
ва се да Стари саски закон важи за рударске односе за руднике у 
Србији и Босни које закон набраја (Ново брдо, Јањево, Кратово, 
Трепча, Рудник, Заплана, Брвеник, Сребреница, Босна). Сачињен је 
1536, али се у уводу наводи да је то закон одраније, ми додајемо одва- 
јкада, још из римског права и римског копања руда. Беговић, према 
речима српског порекла у тиом рударским законима, и по уводу у 


коме се каже да су закони одраније, као и по сложеним и бројним 
рударским односима који су законом регулисани, а којих нема 
правно регулисаних у шеријатском праву, и по томе што се сви 
рудари зову Саси без обзира на нацију - закључује да су то српски 
правни обичаји, да потичу од средњовековне немањићке рударске 
уредбе преузете, канунима султана, за расправљање спорова из 
рударских односа само у Србији и Босни. (Те ће садржаје касније, 
како наводи Беговић, преузети шеријатско право за потребе рудни- 
ка и изван Босне и Србије). Уговори имају називе српске: уговор на 
уцен (ушћен, уценице), назива се још у народу и до данас, по нама, 
римски уговор Іосаіо сопдисно орепѕ. Други уговор који регулише 
Стари саски закон, и који Беговић такође анализира, поред уговора 
на уцен, и уговор о откупу, и сматра да је истог порекла, и једнако 
великог значаја за регулисање рударских односа. Оба уговора су са 
пуно ограничења слободе уговарања, што је разумљиво, јер се ради 
о економски важној и технолошки сложеној привредној грани. 
Рударско приватно право има свој јавноправни оквир: држави се 
плаћају накнаде за концесију (давање рудника у баштину), као и 
порези, а тек потом смо на плану приватноправних, облигационих 
уговора између оног ко је концесионар (баштиник, власник), рудни- 
ка, са једне, и његовог сауговарача, рудара, са друге стране. Један од 
њих је, дакле, уговор на уцен,тј. уговор о делу, о радњи одсеком, 


Законодавство цара Душана и правни послови, посебно залога 179 


добро познат Іосайо сопдисцо орегіѕ из римског права. (Валтазар 
Богишић му је у Општем имовинском законику за Црну Гору дао 
исти тај назив, издвајајући га. по посебној правној природи, из угов- 
ора о најму службе и радње који означавамо, данас, као уговор о 
раду, из кога настаје радноправни однос). Код таквог уговора о раду 
са рударом, где је власник рудника послодавац, уговора Јосацо соп- 
Чисцо орегагшт, није предмет уговора одређена количина рада или 
одређени резултат рада невезан за време и за неопходне трошкове, 
нити се плаћа одсеком, већ по јединици времена, а нема ни законске 
залоге на руднику и рударским справама власника, који постоји уз 
уговор на уцен, и то, попут решења из чл. 90 Душановог законика, 
ма код кога се наведене ствари налазиле. Формулација залога, 
везана за уговор на уцен, слична је оној из члана 90 Душановог 
законика, само у том погледу што никакво преношење права ни 
правних овлашћења, од стране варка (баштиника, власника рудни- 
ка) не укида рудареву заштиту на добијање награде преко 
заложених ствари на којима лежи вануговорна, законска залога. И 
уговор на откуп. и уговор на уцен закључују се на одређено или на 
неодређено време. Нема могућности раскидања уговора, сем ако би 
у рудник продрла вода или се појавили гасови, те се, у супротном, 
плаћају штета односно глоба. Надница, плата за рад је, у уговору о 
раду. одређена по времену, према часовима рада код уговора са 
најмљеним рударима, унапред, али није независна од времена, и 
представља трошак који има послодавац. Ризик посла сноси посло- 
давац, док код уговора на уцен, ризик и успех у извршавању рада, 
при стручном прегледу и потом предаји резултата како је угов- 
орено, сноси рудар, посленик. Уговор о откупу наведен је, вели 
Беговић. (Исто, стр. 80.), само у једном члану Старог саског закона 
и гласи: " Ако се неко погоди... за откуп не могу те особе овај угов- 
ор покварити, нек тај уговор стално вриједи." Беговић његову 
дефиницију, међутим, налази у једном другом турском рударском 
споменику у коме се каже: "Ово је погодба између варка и 
лемшадника... да се опет погађају када руда буде извађена" (Исто, 
стр. 80). Беговић даље разјашњава да је варк власник, а лемшадник 
закупац, и да је реч о уговору о закупу са уговореним правом отку- 
па ископане руде на страни варка, тј. власника односно концесион- 
ара рудника. За разлику од редовног Јосапо сопдисно теі односно 
уговора о закупу, код кога власник рудника добија закупнину (у 
новцу, приносу), а преко тога је све приход закупца и он је власник 

ископане руде, овде је то власништво ограничено правом власника 
да затражи откуп ископане руде, а већ у количини и по цени како је 
уговором било углављено. У наведеном Старом саском закону се за 
редован уговор о закупу употребљава искварен немачки термин 
лемштат, а закуп са ограничењем закупчевог права својине на 
ископаној руди је назван уговором на откуп. Анализом регулисања 
овог уговора у турском праву по његовом преузимању из Старог 
саског закона, Беговић констатује да је откуп значио две ствари. и 
то дужност закупца да власнику рудника понуди извађену руду, или, 
пак, право власника рудника да руду откупи од оног коме је прода- 
та, када закупац није испунио своју обавезу да је прво понуди влас- 
нику рудника. Право откупа мора, према турским нормама о угов- 
ору о откупу, бити изричито уговорено, иначе је реч о обичном 
закупу по коме закупац стиче неограничену својину на извађеној 
руди. Уговор се закључује пред сведоцима. У њему мора бити тачно 
одређена закупнина. Што се тиче односа термина из разних језика у 
Старом саском закону, Беговић примећује да су термини везани за 
рударске справе и технологију делатности немачки, често са 
исквареним изговором како их користи домаће становништво, што 
говори да су те термине донели са собом први рудари – Саси са 
немачког говорног подручја. Скоро сви термини из четвртог закона 
збирке рударских закона издатих 1536. године су српски, и то екавс- 
ки, а само термини за судију и надзор над рудником су турски. 
Беговић је у праву кад доказује да овај уговор не потиче ни из шери- 
јатског, ни из права одакле су у ХШ веку дошли Саси. И у праву је 
када ова правна решења идентификује са оним, како Беговић каже, 
рударским уредбама из доба Немањића. Изрази за уговоре су из 
нашег језика. Али, по нама, уговори су ту били и много раније, дакле 
када су рудници експлоатисани још у доба Римљана, и то би значило 
оно из уводне речи старог саског закона "одраније". Одраније, тако 
давно да се не зна од када, дакле, одвајкада, такорећи одувек, отка- 
да су и рудници. Али, по нама, то нису решења посебног старог, 
обичајног српског права. Није то ни обичајно, ни оригинално, само- 
никло, ниоткога непреузето. Соловјев вели (Види. Законодавство..., 
гл. УШ, Грађанско право у Душановом законодавству, пар. 6, Закуп 
и најам, стр. 428, до 431) да средњовековно српско и византијско 
право "не зна за ону разлику између закупа (лосацо-сопдиспо тегит) и 
најма (1осано-сопдисно оергагат еї орепѕ), коју прави садашње право". 
Соловјев се код дефинисања разлика у правној природи три наведе- 

на уговора, као и превода римских термина на српски, ослања на 
уџбеник Облигационог права Живојина Перића, из 1922. године, јер 
га наводи у напомени бр. 1 на страни 429. Наводи у истој напомени 
стране ауторе који или не говоре о закупу и најму у византијском 
праву, или казују само у неколико речи. Нас ово додатно уверава да 
Беговић није у праву кад говори о пореклу уговора на уцен и угово- 
ра о откупу као о уговорима самониклим на нашем тлу, а као што 
Беговић доказује, нису се јавили тек са отпочињањем рада Саса у 
наведеним рудницима за време Немањића (ХШ век). Разлог ово- 
ликој разуђености тих уговора Беговић налази у мноштву рудника 
и врло великим разликама код очекиваних, и неочекиваних, резул- 
тата, поготову кад је реч о вађењу руде. (Исто, стр. 80. ин фине). 
Али таква иста неизвесност, и велике диспропорције у квалитету и 
богатству рудаче. као и постојање златоносних и среброносних руд- 
ника. те ковање новца од метала, карактеристике су и римског доба 
експлоатације истих рудника. А све варијанте уговора су присутне у 
класичном римском праву, док се у добу византијском губе. 
Следствено томе, пре ће бити да су то уговори римског права, само 
са мало више когентних норми, примерених тој грани привреде. 
Законом су регулисани са мање слободе уговарања, са надзором 
јавне власти, попут и данашњег регулисања уговора о грађењу са 
варијантама и варијацијама који, између себе, имају прилично 
разноврсне правне природе. 

Чувени професор историје права словенских земаља и велики 
познавалац права немањићке државе, проф. Тарановски, својим 
радовима нам је подарио зналачка објашњења скоро свих области 
права. Нарочито области судског поступка као и области јавног 
права (превасходно из повеља /хрисовуља/ доба Немањића). Није до 
краја извео много закључака из грађанскоправне области, али нам 
је помогао дајући нам опширна сазнања из других анализираних 
области, дакле, посредно. Сам је, наиме, сматрао да нема довољну 
чињеничку подлогу да о овој области изводи коначне закључке ни о 
оним институцијама које закон регулише, али сумарно. Такав је 
случај са регулисањем залоге, што нас у овом раду посебно интере- 
сује. Тако Тарановски закључује да о залози "средњовековни српс- 
ки правни споменици пружају нама неколико појединачних подата- 
ка, који су толико кратки и оскудни, да се по њима никако (под- 
влачења моја) не може реконструисати цела институција залоге. 
Може се само констатовати да је залога била у употреби (под- 

влачења моја) и да су се у њеној примени испољавале неке нега- 
тивне појаве, против којих се законодавац борио (Тарановски, 
Историја српског права у немањићкој држави, књ. Ш пар. 9 /Стварна 
права на туђој ствари/, 1996, стр. 638 /стр. 98/). У следећем, пара- 
графу 10 истог дела, Тарановски вели да се из оскудних података не 
може извести опште учење о облигацијама а међу уговорима 
облигационог права, тако ни уговора о зајму. Иако се слаже да је 
залагања ствари за дуг (зајам) било, оставља нам само неколико 
редака о томе. "О уговору о зајму нема у споменицима никаквих 
директних података." Постоји, како каже, индиректна позитивна 
индикација да је зајма било у пракси, да је педмет зајма био новаци 
да су се узимале камате. На то указује Аранђеловачка хрисовуља 
Стефана Душана (1348-1353) - у којој је садржана забрана за 
калуђере да дају новац под камату: "и кто се обрете калуђер... 
динаре даје у камату, да се иждене" (Тарановски, Исто, стр. 658/стр. 
115). Иако је описао правну способност црквених великодостојника 
као редовну (Види Историја српског права, Ш књ. стр. 538 /стр. 13/), 
а само код калуђера подвукао значајна ограничења (Исто, стр. 538 
Істр. 14/), Тарановски не може да прихвати да, по поменутој 
хрисовуљи, властелин манастиру поклања каматника (зајмодавца 
који убира на позајмљено камату), што је Обрад Станојевић, у сво- 
јој тези с правом изложио критици (Зајам и камата, стр. 201). 
Тарановски залогу и зајам разматра одвојено, што онемогућује да се 
реалније сагледа њихов међусобни однос и дође до чињенице да се 
њихови садржаји налазе по читавом Душановом законодавству, да 
се не могу посматрати изоловано: само анализом садржаја 
Душановог законика 
Много нам је ближе, те реалније сагледавање стања ових 
институција у Душаново доба повезаним разматрањем уговора о 
зајму и садржаја залоге као стварног права, које врши Соловјев. 
Залогу разматра са оба аспекта и отуд много плодотворније 
(Законодавство Стефана Душана цара Срба и Грка, стр. 431 до 435.) 
Соловјев подвлачи да их разматра заједно, јер је ова два аспекта 
залоге ујединила и Еклога, у глави Х под називом: Ре тшимо рег зкпр- 
штат уе! ѕіпе ѕсгіріша соптасто е! де рірпогібиѕ ргоріегеа дайѕ. Да се то 
исто поновило у Прохирону (глава ХУІ: Ре тшмо еї рірпоғе) као иу 
Епанагоги (глава ХХУШ) са истим називом као у Прохирону). Зато 
Је, вели Соловјев (Исто, стр. 431) Матија Властар унео у своју пот- 
пуну Синтагму као "зајам и залога" без промена или скраћивања. 

Према цитираној глави Прохирона, забрањује се повериоцу да се 
окористи приходом од заложене ствари (што подразумева да је 
државина код повериоца), те се приход има одрачунати од главнице, 
а никако рачунати као камата. Држалац одговара за изгубљене или 
оштећене, односно његовом непажњом пропале заложене стври, 
наводи даље Соловјев правни режим залоге. Одговара и за 
изгубљену залогу ако на страни залогопримца постоји сшра Тага. 
Одредбама у скраћеној Синтагми о залози придружују се, и 
Синтагму допуњују, наводи даље, Соловјев, два члана из Законика 
Јустинијана: чланови 26 и 27. Члан 27 надовезује се на регулисање, у 
скраћеној Синтагми, одговорности за губитак залоге. Основно је 
правило, наводи Соловјев (Исто, стр. 432) да поверилац који је изгу- 
био залогу, мора, како каже Соловјев, да је надокнади и да тражи 
дуг "У случају да је залога изгубљена 5 таіоге (од пожара или 
разбојника). ипак треба испитати да ли није било нехата. Ако је зал- 
огопримац сачувао своје ствари, па изгубио само залогу, то је доказ 
нехата." (Исто, стр. 432.) Чланом 26 забрањује се, наводи Соловјев, 
залогопримцу да тражи откуп залоге пре уговореног рока. 
Напротив, вели Соловјев. мора да чека и "до трећег рока", после 
кога дужник губи своју залогу. Ми прихватамо закључке Соловјева 
о садржни члана 90 Душановог законика у коме се о залози каже 
само. "Залоге, било где да се нађу, откупљују се", сматрајући да је 
то наставак регулисања њиховог правног режима у скраћено) 
Синтагми и Законику Јустинијана како су напред изложене. Залога, 
како то мисли и Тарановски (Историја српског права у немањићкој 
држави, 1996. г., књ. Ш, пар. 9, стр. 639/стр. 99), мења правну приро- 
ду стварног права на туђој ствари моментом протека рока до кога је 
требало вратити дуг. Тада постаје начин преноса својине. Доказ за 
то је и навођење, у хрисовуљама о поклонима црквама односно ман- 
астирима, када поклонодавац, напоредо са купопродајом, и једнако 
као и купопродају, забрањује и залогу свега оног што је дато мана- 
стиру. Осим у тим изузецима (овде правилима јавноправне природе 
везане за повлашћени положај манастира и цркава) залога није 
забрањена, и у пракси постоји, и таквог је садржаја како је рег- 
улисана скраћеном Синтагмом допуњеном чл. 26. и 27. Јусти- 
нијановог законика. (Јустинијанов законик, уз Синтагму и Душанов 
законик, уз који се увек налазе у преписима Душановог законика, 
чини заокружену целину, чини Душаново законодавство, а томе, по 
нама, треба додати и међународне уговоре и тзв. саске рударске 

законе). Ако се заложена ствар не "искупи", "откупи" враћањем ду- 
га у року, то средство обезбеђења се преобраћа у основ преласка 
својине на заложеној ствари (залози) са власника (дужника) на 
повериоца. Кратка норма из члана 90 Душановог законика (Издање 
Соловјева, 1929 г.). "Залога када се обретају, да се откупљују", не 
може бити друго до допуна њеног регулисања из скраћене Синтагме 
и Јустинијановог законика која разрешава један њен нерегулисани 
аспект, једну преосталу дилему. То је случај кад се залога, у време 
приступања плаћању дуга, више не налази код дужника односно 
тамо где дужник, уз плаћање односно спремност да плати дуг, 
очекује да је нађе, где је дао, оставио. (Где је, по уговору о дугу или 
по месним обичајима дужник очекује и треба да нађе да би је иску- 
пио, откупио.). 
Нема се не чини могућим да се правни режим залоге, садржан 
у Закону Јустинијана и скраћној Синтагми тако мења, чланом 90 
Душановог законика, а да без (редакцијских) измена остају решења 
у Синтагми и Јустинијановом закону. Сматрамо да се чл. 90 може 
тумачити само тако како то чини Соловјев, а то је да он представља 
даљу допуну правног режима већ регулисане и у пракси постојеће 
залоге, тачније да прецизира већ учињене допуне чланом 26 
Јустинијановог закона који даје три рока за откуп залоге исплатом 
дуга. Члан 90 може да значи само, и једино, да се заложене ствари 
могу повратити, било од кога, и било где се нашле, ако дужник нуди 
исплату дуга унутар три рока које му приушћује већ цитирани члан 
26. Да то, наиме, може да учини и ако се заложене ствари не налазе 
код лица код кога, и на месту на коме је требало да буду; где их је 
дужник, према уговору о дугу(најчешће зајму) очекивао. То му 
приушћује допуна правног режима залоге; прецизирање правног 
режима залоге из синтагме и Јустинијановог закона, учињено 
чланом 90 Душановог законика. Нама се, стога, чини да је логично, 
да је сасвим на месту, иначе критикована замерка Стојану 
Новаковићу што није дао шири коментар уз члан 90 Законика, већ 
је само напоменуо да тај члани не захтева неко посебно тумачење; 
да је његова садржина јасна. Знајући за његову вредноћу и љубав за 
своје истраживачке подухвате, то ми тумачимо само тако да је 
Новаковић мислио да се код свих, као што је то са њим био случај, 
подразумева правни режим залоге, и из Синтагме, и из чл. 26 и 27. 
Јустинијановог законика, и да, и за остале као што је то био код 
њега случај, члан 90 Душановог законика, може значити само и 

једино, прецизирање члана 26, тако да се залога може откупити, 
унутар регулисаних рокова, разуме се, и ако се нађе код трећег 
лица. Напротив, проф Тарановски, мисли да чл. 90 укида рокове, да 
њих више нема, и да је то срж регулисања залоге Душановим за- 
коником. 

Мислимо да је немогуће оправдати да се члан 90 Душановог 
законика тумачи тако како то чини проф. Тарановски. Он нереал- 
но гледа на стварност Душановог доба у коме је морало бити 
мноштво дугова са тешким положајем дужника. Не каже се узалуд 
у народу "дуг зао друг" и још безброј изрека у том смислу. Уговори 
о зајму доносе добит. камату. и видели смо да су поклањање манас- 
тприма каматника, за манастире профитабилни, корисни и дозво- 
љени поклони. Немогуће је да Душанов законик регулише једну 
нову залогу, по садржају и привредној функцији, и то опречну у 
односу на ону из Синтагме и Јустинијановог закона. Залогу која 
може да се искупљује временски неограничено, увек, а да, како и 
проф. Тарановски тврди. представља начин преноса својине. По 
последицама. како и сам наводи код поклона добара манастирима, и 
како нпр. стоји у хрисовуљи манастиру Хиландару, који се, напоре- 
до са купопродајом. дакле. уз продају, као још један начин преноса 
својине. забрањује да не би дошло до отуђивања манастирима датих 
добара. Могућност да се залоге искупљују ай сајепда5 ргаесаѕ, без 
икаквих рокова, само уз услов враћања дуга па ма колико било 
задоцњење, много је горе решење (подразумевајући собом потпуну 
правну несигурност) од забране узимања ствари у залогу за дуг. И 
када би се сачинило једно такво неразумно правно решење, једно 
решење које би обавезивало залогопримца да стрепи, чувајући 
заложене ствари по доста строгом режиму, и да буде временски 
неограничено приправан на то да се дужник може појавити са 
захтевом да исплати (можда врло, врло давнашњи дуг) – немогуће је 
да оно постоји у једном делу Душановог законодавства (Душановом 
законику), а у другом (Синтагми и Јустинијановом Закону) решење 
које је са њим инкомпатибилно; искључује га, а да не дође до (на 
саборима или редакцијског) мењања (избацивања) супротности у 
одредбама. Такво правно решење код залоге, садржане у скраћеној 
Синтагми и Јустинијановом закону, која по истеку свих педвиђених 
рокова за отплату дуга, преноси на повериоца својину на заложеној 
ствари, али уз увек могућ откуп је аналогно нпр. увођењу код про- 
даје, као основног решења кога, иначе, нигде нема, да се без вре- 

менског ограничења, само уз услов нуђења повраћаја цене, продато 
и предато врати у својину продавца. (И код продаје баштине / сво- 
јине-очевине/ рок за право прече куповине је 10 година.) Временски 
неограничено право откупа залоге је такав удар на правну сиг- 
урност, да је штетније од потпуне забране узимања залоге, или и од 
залоге регулисане без допуна из чланова 26 и 27, дакле, без којих је 
залога аутоматски, ірѕо іше, без додатних, милосрдних, грацијалних 
рокова, средство стицања својине повериоца на заложеној ствари. 
Приказујући остале уговоре, Тарановски, за разлику од Соловјева, 
превасходно излаже њихов јавноправни садржај и карактер, пре- 
васходно из повеља (хрисовуља). Главно место заузимају прикази- 
вања и потанка објашњавања уговора о поклону. Предмет промета 
су непокретне ствари са доста јавноправних ограничења слободе 
уговарања, и покретне ствари и права где су ограничења изузетна. 
Тако се врло ретко од стране јавноправне власти одређује цена 
(нпр. за мед, према цени на краљевском тргу у Брскову, за вино и 
жито цена мора бити идентична оној по којој се продаје 
Дубровчанима). О зајму Тарановски уопште не расправља. Само 
констатује да нема података. О купопродаји је више писао Соловјев. 
О размени (мени) изван даривања манастира и мена везаних за 
заокруживање манастирских добара као економских целина, понај- 
мање је разматрања у односу на већину других врста уговора. 
У оквиру разматрања грађанског судског поступка (Таранов- 
ски, Историја српског права у немањићкој држави, ТУ књ. стр. 175. 
до 177) Тарановски анализира улогу пристава, неку врсту номика 
српског приватног права, који није само учесник у судском поступ- 
ку само са аспекта судског поступка, баш као што то чини са анал- 
изирањем залоге по Душановом законику: само у оквирима ствар- 
ног права. Он, међутим, међу функцијама (улогама) пристава нагла- 
шава, као значајну, и улогу присуствовања склапању правних посло- 
ва. Из тога, међутим, не следи закључак да је тих послова било дово- 
љно бар у доба Царства, нити покушај да се посредно до њих допре. 
Пристав је институција, како каже Соловјев, из оних норми Ду- 
шановог законика којима се регулишу српски судски односи о који- 
ма нема помена у грчким споменицима (Соловјев, Законик, 1980. г., 
стр. 112). То је, дакле, по нама, доказ о непостојању, међу српским 
живљем, учесталости писмене форме уговора, као код уговора рим- 
ско-византијског права, а опет и доказ, да је усменог закључивања 
уговора било, и да баш стога нема о њима споменика. Чак и у време 

Богишићевог проучавања обичаја код Словена на просторима рим- 
ско-византијског царства, налазимо пословице које говоре о обаве- 
зивању датом речи. усменом сагласношћу странака и/или уз сведоке 
који, руковање. после сагласности воља уговорника, оштрим делом 
десне руке пресецају и бивају чашћавани у својству сведока. Знамо 
за народне пословице које је, као правна начела – норме, унео Боги- 
шић и у Општи имовински законик за Црну Гору. Од бројних посло- 
вица словенских народа везаних за уговор уопште, за закључивање 
уговора дакле. навешћемо неке из његовог дела Правни обичаји у 
Словена, Приватно право (Загреб, 1867, стр. 177). "Настаје из 
казаног као из писаног "превод овог аутора) што шире објашњено 
значи да из усмено закљученог уговора настају његова дејства јед- 
нако као и из уговора склопљеног у писменој форми. Дакле, наста- 
је из казаног (усмено закљученог уговора) као и из писаног или, 
другим речима речено. у крајевима са живљем које се управљало 
или по словенском обичајном праву,у коме је усмена форма угово- 
ра остала све до доба Богишићевих истраживања, или по традицији 
осталој из римсковизантијског права, са писаном формом уговора, 
настају исте последице, те обе форме биле су једнако ваљане; јед- 
наког дејства. Дакле, исто дејство настаје из усмено закљученог уго- 
вора као из оног што је сачињен у писаној форми. Такође из Боги- 
шићевих истраживања сазнајемо да, до његовог доба, у Војној гра- 
ници и у Приморју пију вино као знак да је уговор закључен. (Исто, 
стр. 182 Друго сведочење о обичајном праву код Бугара, а које, 
такође, наводи Богишић (Исто, стр. 182) каже да се код усменог 
закључивања уговора. ако је предмет уговора ствар од веће вред- 
ности, зову сведоци који се симболично плаћају, како би давање сва- 
ком по парице служило доказивању да је уговор заиста из фазе пре- 
говора дошао до уговора, тј. сагласности воља уговорника о свим 
битним елементима посла . При давању парице нагласи се да су све- 
доци, пошто су они пре тога запитали да ли то добијају у том сво- 
јству. Ако дође до спора, кад оду пред суд, кажу да су добили пару 
као сведоци. Логично је закључити да је на такв обичај словенских 
народа, па и српског у држави Немањића, ово сведочење уз "нак- 
наде", за улогу намењену лакшем доказивању постојања усменог 
уговора, почињало да добија, уместо таквих сведока, пристава – 
учесника у судском поступку, и који добија накнаду за улогу сведо- 
ка по дужности, а чије ће се сведочење, и о усмено закљученим угов- 
орима, увек узимати као веродостојно. Поготову је врло вероватно 

да је форма уговора претежно била усмена, са или без сведока 
односно присуства пристава, када се зна да је по обичајном праву 
Срба моменат пуноважности уговора, не сагласност воља угов- 
орника, већ час када је оно на шта се уговором обавежу и учињено. 
(Соловјев, Уговор о куповини и продаји у средњевековној Србији, 
Архив за правне и друштвене науке, Друго коло, књ. ХУ (ХХХІ), 
стр. 437). Соловјев сматра да је усмених уговора било као што је 
било и писмених, али да нема сачуваних трагова и докумената, не 
знају се тачно садржаји сем оскудно и посредно, као нпр. у попису 
земље (ргасісоп) Хтетовског и Хиландарског манастира. Пописи 
нису форма уговора, већ белешке игумана и служе за доказивање. 
Било је и писаних, али и њих је мало сачувано. Практично су то, о 
продаји непокретности, само по византијском обрасцу сачињен 
уговор о продаји куће у Бизрену (утврђено да је сачињен између 
1346. и 1386) и писмено о продаји у Трепчи из 1438 г. (Соловјев, исто, 
стр. 432. и 437). 
Чини нам се да оскудне доказе о постојању уговора институт 
пристава додатно потврђује, јер јача правну сигурност у условима 
уобичајеног закључивања уговора усменим путем код српског нетр- 
говачког дела становништва. У доба Царства представља напредак 
ход према уједначењу правила у Царству и пристав, као пандан раду 
номика, задужује се да присуствује склапању правних послова па 
тако и уговора. Стога Душанов закон прописује, (ако би, нпр. после 
извршених престација настао спор), да уговорник позива пристава 
као сведока да потврди чињенице, и приставу суд верује. Пристав је 
скоро увек на суду, али ако тамо у датом моменту не буде, парничар 
добија рок да пристаа лозове у помоћ у функцији сведока (чл. 91 
Душанова законика). Неки уговори се закључују усмено, а и тајно- 
вито, нарочито о зајму. Чак и у доба свог истраживања обичаја са 
подручја Црне Горе, срео се Богишић са праксом да се уговор о нов- 
чаном зајму закључује у тајности, и ако зајмодавац о томе пред 
трећим говори, зајмопримац зајмодавца кори речима да зар он 
сумња да му зајам неће бити на време враћен. Из навођеног ми 
закључујемо да је облигационог права било, и то прилично разви- 
јеног у области правних послова, и да се може посредно реконстру- 
исати изглед ове правне области. Потешкоће на том путу, наиме, 
нису непремостиве, а долазе првенствено отуд што су се, по српском 
обичајном праву о коме је реч и код Тарановског, и код Соловјева, 
правни послови закључивали без писмене форме. По нама, докази- 

вање уговора (доказна форма) састојала се све чешће од присуства 
пристава њиховом сачињавању и/или у прављењу пописа сачињених 
уговора са најоскуднијим подацима из њихових садржаја. Пристав је 
или Душановим закоником уведен (ако га у пракси раније није био) 
или само озваничен у већ постојећој својој улози из обичајног срп- 
ског права. У том праву форма уговора је усмена, као што смо ви- 
дели, има сведоке као елементе доказне форме, и то, по Соловјеву, 
сведоке извршења обавеза из усмених уговора, сведоке који прис- 
уствују предаји (ігайіцо). (Соловјев, Уговор о куповини и продаји у 
средњовековној Србији, стр. 437). Овом тумачењу, да су сведоци 
присутни код предаје, тј. испуњења обавезе када се тек, по српском 
обичајном праву, сматра да је уговор пуноважан иде у прилог код 
Богишића цитирана народна пословица коју он везује за уговор о 
поклону а нама се чини да је то пословица која указује на став да је 
реч о уговору уопште, те да је уговор пуноважан не када се усмено 
сачини, већ када се из њега испуне преузете обавезе. Пословица је 
са Дубровачког подручја, а гласи: Што се дало – продало. Дакле, 
потпуно у складу а тврдњом Соловјева да се уговор сматра пуно- 
важним када се изврши предаја. Одржало се, чини се, то правило 
обичајног српског права у пословици до доба када је Богишић 
сакупљао правне обичаје у Словена, што му је послужило за рад на 
Општем имовинском законику за Црну Гору. Само је Богишић 
помислио да се пословица односи на поклон па је додао у загради, 
реч "даривало" као своје објашњење речи "дало", мислећи да је у 
питању дар. Чини нам се, у том смислу, да је пристав званични све- 
док пре код предаје, код извршења уговора него код сагласности 
воља уговорника. Он је придодат, саставни део испуњења обавеза из 
усмено закључиваних послова. Он је ту био у функцији доказне, 
форме ад ргобайопет. То би потврђивала опет Богишићева цити- 
рана истраживања правних обичаја у Словена из области приватног 
права. Са подручја Црне Горе наведено је да се још у то време угов- 
ори о зајму, не само да сачињавају усмено, већ као само сауговор- 
ницима знана тајна, док се јавно закључују уговори о продаји 
непокретности за које је везано право прече куовине. Соловјев 
описује један од докумената где, при таквој продаји код које треба 
очувати право првокупа, судије упућују на задатак пристава да 
провери да ли су понуђени сви који имају то право. Формалне угов- 
оре упражњава грчки живаљ, али и српски, нарочито по градовима, 
навикнут на коришћење формалних уговора карактеристичних за 

римско-византијско право. Склапани су формални уговори и 
служило се услугама номика, што нам сугерише, уговор о продаји 
куће у граду Призрену из доба цара Душана (Тарановски, Историја 
српског права у немањићкој држави, књ. Ш, стр. 109 до 111). 

. Став Тарановског, је по нама, ослоњен на превише сужено 
посматрање извора и прилика у доба Царства, и може му се пригов- 
орити да припада научницима којима је, у својој студији о античком 
праву, замерку учинио Геу! Вл (еху - Вић, МоџуеЛе5 ёіийе ѕиг 1е5 ітеѕ 
апсіеп атой готаіл. Париз, 1947, стр. 97, цитирано према Станојевић, 
стр. 21), а то је да, при изучавању античких правних института, 
занемарују економске околности у којима су постојала правна 
решења чију реконструкцију треба извршити. Тарановски, наиме, 
не улази у питање шта је било у примени тога доба као неопходно с 
обзиром, нпр. на развијену размену са странцима. али и унутар 
Царства, нарочито његових јужних, грчких делова. Не узима, дакле, 
у обзир да је то доба, на тим просторима, било богато тржишним 
односима, и не изводи из тога закључке о садржини облигационих 
односа изван садржине самог Законика. По нашем мишљењу, 
међутим, може се, и на основу самих фрагмената правних институ- 
та садржаних у Душановом законику, учинити више. Слажемо се да 
нема у Законику много потпуно датих институција ове области 
права, али то је управо стога што су делом, или у целини, регулисани 
изван Законика, а Законик их или мења или допуњује. Да изван 
Законика има законских норми, има Душановог законодавства није 
било више спорно пошто је у раковачком препису Законика 
изричито споменуто да су скраћена Синтагма, и други зборници оза- 
коњени од цара Стефана Душана (Види: Соловјев Законодавство 
Стефана Душана цара Срба и Грка, 1998, стр. 339.) Норме Душано- 
вог законика морале би се тумачити, дакле повезивањем са осталим 
деловима Душановог законодавства, а заједно са Закоником, изда- 
ваним (преписиваним) од Душана озакоњеним византијским правн- 

им зборницима. Тарановски, нам не даје одговор ни на питање је ли 
било за облигационоправним нормама потребе, да ли је постојало 
неко интернационално (како би се то данас, у време мондијализма 
односно владавине светске трговинске организације, рекло) облига- 
ционо право, пошто је трговине између Истока и Запада; далеких и 
ближих мора и приморја, са једне стране, те државе Немањића, са 
друге, било. Нема одговора ни на питање колико је та потреба (за 
облигационоправним односима) порасла у време Царства, у след- 

ству присаједињења јужних крајева дакле у време доношења 
Законика. Оно што је сасвим сигурно је да је чувени професор, 
иначе врло савесни истраживач, који је исправио Новаковићево 
рачунање броја чланова у једној породичној задрузи тога доба, чији 
су чланови побројани у Дечанској хрисовуљи (Тарановски, Т. 
Историја српског права у немањићкој држави, књ. Ш. стр. 51. и 52), 
у најмању руку пропустио да примети да су део и облигационог, а не 
само стварног права. норме из Душановог закона о залози. Члан 90 
Законика у себи крије садржину уговора о залози. Тај уговор је 115- 
ш5 Шшіиѕ стицања заложног као врсте стварног права на туђим ства- 
рима. Тај уговор о обезбеђењу потраживања подразумева потражи- 
вање, дакле дуг настао правним односом облигационоправне при- 
роде. Норма члана 90 Душановог законика о залози, полази од дате 
садржине тог уговора и мења. исправља то што је дати садржај угов- 
ора о дугу, а у коме је и клаузула о залози или је, пак, одредба о 
залози предмет акцесорног. посебног, уговора о залози који, дакле, 
постоји као још један уговор (поред уговора о дугу), и утом се 
случају забрана из члана 90 на њега односи. Тарановски, међутим, 
разматра залогу само у делу својих анализа посвећених стварно- 
правним аспектима залоге: залогу као стварно право на туђим 
стварима. Садржине уговора о дугу са клаузулом о залози, односно 
акцесорним уз први, уговора о залози, у Законику нема. Ту је само 
чл. 90 којим се онемогућује. забрањује да та врста уговора садржи 
одрицање од више додељених рокова за откупљивање заложене 
ствари, па ма код кога залога била. Из начина забране јасно прои- 
злази да постоји, и да се довољно учестано појављује такво уго- 
варање у то доба, да завређује законодавчеву пажњу. Стање до 
доношења Законика може бити такво да се за њега није довољно 
или никако знало, или је такво уговарање било ретко, па услед тога 
неопажено од законодавца, или је било знано али од незнатног 
значаја (опасности) по државу у питању. Сада, у доба Царства, то 
више није био случај, те законотворцу пада у део да га Закоником 
нормира, да постојећи део садржине таквих уговора допуњава, те да 
у Законик стави још једну когентну норму, тј. норму која успос- 
тавља јавни поредак како се то данас зове. Она надаље одређује, су- 
жава, границу слободи уговарања; од ње нема одступања друга- 
чијом изјавом, аутономијом воље уговорника. Не може се уго- 
варати дефинитиван прелаз својине на заложеној ствари дужника 
мимо ових одредби. Управо то говори члан 90, који под насловом "О 

залогах", дакле, "О залогама" гласи: "Залоге куде се обретају, да се 
откупују". То, у преводу, гласи: "Код кога год се залоге налазиле, 
могу да се откупљују". Ово значи да било код кога да се заложене 
ствари налазе, могу се откупљивати без икаквих ограничења, чим се 
врати дуг због кога је залога и установљена, те да се заложена ствар 
с посебном пажњом мора чувати, и да се са таквом ствари не може 
располагати као са осталим властитим, ни после падања дужника у 
доцњу, све док не истекну додатни, милосрди рокови из чл. 26 
Законика Јустинијана. И да се под тим условима, може повратити 
дужникова својина на заложеним стварима ма код кога и по ком 
основу се ствари, тамо код неког другог, налазиле. 

У вези са овде анализираним чланом 90 Душановог законика, 
Соловјев наводи (Душанов законик... (наново издао и прегледао), 
1929. г. стр. 21, напом, 6) да овог члана у једном од најпотпунијих, 
најпоузданијих преписа, у раковачком препису, нема. Тај препис је 
сачињен у фрушкогорском манастиру Раковац крајем 1700. г. Ме- 
ђутим, то је по Соловјеву, препис са једног врло старог и значајног 
архетипа. (Види: Законодавство Стефана Душана, цара Срба и Гр- 
ка, 1998. г., стр. 339). Разлог изостављања члана 90 Законика може 
бити и непостојање забрањеног садржаја уговора о залози у одре- 
ђеном времену (времену доношења закона или времену прављења 
његовог преписа) или на одређеном простору (простору доношења 
закона или простору где је чињен препис), али, и омашка преписи- 
вача за кога су неки истраживачи изрекли суд да је био ван матери- 
је коју је преписивао, те да је преписивао текст са испретураних лис- 
това, такорећи како су му, случајно, под руку долазили. Соловјев не 
мисли тако. Он је склон да верује да је преписивач, напротив, био 
добар познавалац материје, да је реч о званичнику који је вршио 
препис, и који је желео да Законик према материји логичније сло- 
жи, систематизује. То не значи да се није могло догодити да овај чл- 
ан кратког садржаја преписивач, можда и неодлучан где да га уком- 
понује, омашком заборави, изостави. Овом приликом ми нисмо 
имали довољно времена и знања о посебним околностима у којима 
је раковачки препис настао да бисмо могли определити неко миш- 
љење о овом изостајању члана 90 Законика у раковачком препису. 
Уговори у скраћеној Синтагми Властара и законику Јустини- 

јана су бројни. У овим документима је, како с правом доказује Со- 
ловјев (Законодавство Стефана Душана цара Срба и Грка, глава 
УШ, Грађанско право у Душановом законодавству, изд. 1988. г.), 

немали број одредби приватног права. Ту су одредбе о куповини и 
продаји са широким правом прече куповине којих има и у 
Душановом заонику, док је размена (тепа рептшацо) поменута само 
узгред, како каже Соловјев (Исто, стр. 425). О зајмовима и залози, 
говорићемо још. касније. О трима варијантама римског Јосапо соп- 
диспо (геї, орепѕ і орегашт) Синтагма садржи посебну главу, а нема 
одредби у Душановом законику о њиховом римском-византинском 
правном режиму, јер су у другим деловима Душановог законодавст- 
ва. "Вероватно стога", вели Соловјев, "могао је цар Душан да не 
проговори у своме законику ни речи о овим питањима и да обрати 
пажњу на много важнија, која нису никако регулисана у наведеним 
грчким зборницима – на питања о праву својине на земљу и на 
односе између повлашћених земљопоседника и зависних сељака. У 
обради ових питања Душанов Законик најмање се води за византи- 
јским законицима... " (Исто. стр. 430. и 431). О, још у римском праву 
издвојеном облику 1осаџо сопдисцо ореп5: дерозишт -у, у Душановом 
закону нема одредби, али је постојала у пракси под називом постава 
и поклад у пословним односима са Дубровником, а правни режим 
оставе постоји, у посебној глави, у Властаревој Синтагми, а из про- 
хирона су, за потребе српске државе, узете само дефиниција и норме 
о одговорности депозитара. (Постоји, обавештава нас Соловјев, 
посебна глава о остави у Еклоги, Прохирону, Епанагоги).Такође 
има норми о поклонима и то и допапо тогі сацѕа і допапо іліег уімоѕ. 
Поклон је био познат и распрострањен код Срба и пре Душана, што 
је општепознато из многобројних повеља које говоре о поклонима 
манастирима, црквама и властели, и био је главни извор црквеног 
земљепоседа – поклон од владара и приватних лица свих сталежа. 
Иста му је улога у формирању властеоског земљепоседа – даривање 
од стране владара. "То даривање ствара потлуно право својине – 
баштинско право" (Соловјев, Исто, стр. 424). Соловјев даље наводи 
из повеља грчке речи за означавање поклона из времена пре 
Душана, па закључује да је Душан у свом раду као законодавац имао 
пре доношења Законика регулисан уговор о поклону, те могао да 
"спомене поклон у Законику Душанову само узгред, у члану 40, кад 
је реч о праву располагања баштином... У члану 40 Душанова 
законика наведена су, примера ради, само три начина располагања 
баштином, и што је важно, цар Душан позива се на хрисовуље 
правоверних грчких царева као на узор" (Соловјев, Исто, стр. 425). 

Према студији Обрада Станојевића о зајму и камати, облига- 

ционо право времена законодавства Стефана Душана, па тако и 
правни послови зајма са каматом и залогом, су врло развијени. 
Докторска дисертација Обрада Станојевића садржи обиље чињени- 
ца и анализа материје облигационог права, посебно теретног угов- 
ора о зајму и о залози. Нарочито је велика заслуга аутора у раздва- 
јању правних режима бесплатног зајма и теретног, тј. зајма са кам- 
атом као пожељног правног посла када се ради о продуктивном, а 
не о потрошном зајму, и тесног изучавања овог последњег са 
сличним уговорима и уговорима о његовом обезбеђењу. Тако се 
сусрећемо и са продајом и самопродавањем људи за дуг, као прак- 
тикованим средством обезбеђења на много простора, и, хроно- 
лошки гледано, у врло удаљена, неподударна времена. Овај ће 
аутор, на пример, приказати и/или анализирати 20 теорија о пехшт- 
о, тј. о римском теретном уговору о зајму везаном за дужничко роп- 
ство. Мехит потиче од пестате што значи везати. (Ближе о пехит-у и 
извршењу на личности, на странама 57-77. тезе). О зајму са каматом, 
и о пратећим уговорима у нашем средњем веку, посебно држави 
Немањића, у тези се говори на странама 198. до 215. и то у 
поглављима посвећеним доктрини православне цркве, праву Србије 
Немањића, народним обичајима и предању, пракси далматинских 
градова, посебно Дубровнику као непосредном, трговањем са нема- 
њићким поданицима повезаним окружењем. Тако је и Супетарском 
картулару, на крају овог поглавља тезе, посвећено посебно 
погавље. Станојевић подвлачи да се почетни облици зајма са кам- 
атом крију у купопродаји, у самопродавању људи, да је то најтежи 
облик дуга (зајма), и да до њега долази услед великих невоља, вели- 
ке беде у којој се људи нађу. Аутор сматра да је римски пехшт вари- 
јанта самопродаје, аутоманципације људи, дакле, да је сама личност 
дужника била предмет правног посла (стр. 47. и 49). Следствено 
томе, из њега је када је продатом остављана могућност да се откупи 
или да га неко други откупи, могла настати могућност за појављи- 
вање уговора о зајму уместо уговора о (самојпродаји људи за дуг. 
Станојевић се, стога, придружује једној од 20 у тези наведених 
теорија (стр. 50, примедба бр. 37) која сматра да је уговарање камате 
код пехита ван бити овог уговора и да клаузули о камати није ни 
могло бити места када се овај уговор јављао у форми (самојпро- 
давања људи, јер је, у том првобитном пехшт-у, дужник одмах 

дужницима рок да се откупе, пехшт постаје орочен посао; постаје 
уговор о привременом коришћењу туђих ствари, најчешће новца. 
Ми се придружујемо овом мишљењу. И данас се, у трећем свету, 
људи нагнани сиромаштвом и нуждом, самопродају у том смислу да 
продају пола делова тела као трансплантанте, или да сиромашни 
родитељи, под водом симулованог усвојења, продају своју децу бога- 
тим туристима. Јасно постаје да у сада постојећим, тако различитим 
– по садржини и привредној функцији – уговорима, треба видети 
прауговор: размену, а са појавом новца, продају као уговор из кога 
су настајали остали главни, и акцесорни уговори, попут уговора о 
кредиту, уговора о залози, уговора о закупу, уговора о делу и угов- 
ора о мандату. Фидуцијарне продаје, фидуцијарни преноси својине 
ће, жилаво, опстати у функцији залоге, све до наших дана, боље 
речено јавиће се наново у наше време у корист банака. у ери монди- 
јализације и интернационализације облигационог права. Прво се 
јављају само везано за покретне ствари банкама на услузи, а потом 
су наставили да се шири на све повериоце из уговора о дугу 
(најчешће новчаном зајму). 

Душанов законик је један од веома значајних правних подух- 
вата на тлу Европе. Проучавати се може из углова свих данас мод- 
ерних правних области. Једнако је интересантан за проучавање са 
аспеката правних, политичких, историјских и геостратешких наука, 
нарочито у ово наше преломно доба злоупотребе, убрзаних ино- 
вација постиндустријске револуције, која нагло и брутално мења 
животе људи и народа. 

Законик у себи садржи доста елемената начела законитости, 
негује једнакоправност поданика састављених од више од једног 
народа. тако да и данас има шта да поручи државама и народима 
баш на Балкану на коме је поникао. Царевом сагледавању геополи- 
тичке и геостратешке ситуације свога доба можда нису дорасли 
политичари Европе ни до данас. Из метежа померања народа 
претходних векова Стефан Душан је схватио да се налази на 
ветрометини, да је између савеза држава под папством, и освајачког 
похода исламског савеза држава, те је покушао оформити државу 
обима који би био економски конкурентан суседним савезима 
држава величином и излазом на море, зарад профитабилне 
трговине, државу у којој би био присутан довољно јак везивни еле- 
менат да код првих неприлика не дође до њеног распада на хетеро- 
гене саставне делове. То је требало да буде православље, те отуд 

подизање архиепископије на ниво патријаршије, и настављање са 
повељама црквама и манастирима као и у доба предака Стефана 
Душана. Улога намењена закону била је да спроведе и ојача све 
наведено. Први редови међу нормама Законика посвећени су цркви 
и неговању вере. Православни поданици штите се и забрањивањем 
пропагирања других вера. Нормама уставноправног карактера 
уређени су односи међу свим сталежима и слојевима, и судском 
заштитом обухваћени са подједнаком бригом. Сви, укључив и цара, 
подлежу обавези поштовања закона. 
Законик из 1349, допуњен 1354. је и прагматичан правни акт. 
Не представља кодификацију целине права Царства, већ садржи 
норме разних правних области, почев од оних уставног карактера. 
Правнотехнички гледано, норме су различите. Једне су потпуне 
норме, са диспозицијом и санкцијом у себи, док друге садрже, или 
само санкцију, или, пак, само диспозицију са позивом на диспозици- 
ју, односно санкцију која је изван овог законика дакле, у преостал- 
им деловима Душановог законодавства. Неке норме су настављање 
или исправљање или само прецизирање већ постојећих норми тог 
законодавства. Материја грађанског права, посебно облигационог, 
из кога су нас поједини правни послови овом приликом посебно 
интересовали, оскудно је регулисана Душановим законнком, јер 
постоји у другим законима – деловима Душановог законодавства, 
као и у уредбама о привилегијама и правним пословима у области 
рударства, а делом и у међународним уговорима који садрже при- 
ватноправну, грђанскоправну материју. (Норме у међународним 
уговорима су и у облику изузетака од решења садржаних у 
Душановом законодавству). 
У тумачењима обима и значаја облигационог права у време 
Стефана Душана, и посебно садржаја уговора о зајму (дугу) те 
залози као његовом средству обезбеђења – поставили смо себи као 
претходних неколико питања. Ко је законодавац, црква или држава, 
после времена светог Саве па до, и у доба, Стефана Душана. Колики 
је утицај римско-византијског права и правне традиције у доба 
доношења Душановог закона, односно које норме чине Душаново 
законодавство изван његовог Законика и да ли су још и у доба 
Стефана Душана вршене измене Законика и других делова законо- 
давства и од кога. Мишљења смо да је држава, и сам цар превасход- 
но, творац Законика и да су у Душаново време, од самог цара врше- 
не измене и Законика, и осталих делова законодавства. Прилике у 

Царству су то изискивале, а доста материјалних доказа за то износи 
нарочито проф. Александар Соловјев. О великом утицају римско- 
византијског права на садржаје Душановог законодавства сведоче 
скоро сви истраживачи. а реконструкцији садржаја Душановог 
законодавства, и односа Законика и осталих његових делова, опет је 
највише пажње посветио, и доказа прибавио Соловјев. 
Норму члана 90 Душановог законика: О залогах (О залогама) 

анализирали смо заједно са регулисањем зајма (дуга) и залоге у 
скраћеној Властаревој Синтагми и Законику Јустинијана називаним 
још и Градским законом (који потиче из УП века). Полазећи од 
закључка да су уговори о зајму веома често закључивани, да су у 
повељама владара о поклонима чињеним манастирима биле садр- 
жане и клаузуле о забрани калуђерима да узимају камате, а да су 
залагане ствари биле значајно веће вредности од износа дуга проту- 
мачили смо ову норму само као даље побољшање положаја дужни- 
ка. Правни режим залоге за дуг садржан је у скраћеној Синтагми, 
где му је посвећена посебна глава. Побољшање положаја дужника 
у односу на овај основни режим дато је у чл. 26 и 27 Закона Јус- 
тинијана. Члан 26 даје дужнику могућност да откупи (дато у) залогу 
кроз додатне. милосрдне (грацијалне) рокове, тако да их има укуп- 
но три унутар којих може да поврати својину која је, предајом 
залоге прешла на повериоца. Чланом 90 у Душановом законику се 
тај побољшан положај повериоца учвршћује прецизирањем (допун- 
ским тумачењем од самог законодавца) правног режима залоге. 
Исплатом дуга унутар грацијалних рокова, дужник добија натраг 
право својине на заложеној ствари па ма код кога и по ком основу 
се она налазила. Тумачење да се, у смислу члана 90, исплатом дуга 
залоге могу откупљивати без икаквог ограничења, нисмо прих- 
ватили јер није у духу правне сигурности коју негује и овај законик. 
То тумачење представља увођење правне несигурности у мери која 
никако не може бити примерена напорима немањићке државе, и 
пре и за време Царства, да законима јачају њен положај и 
поштовањем начела правне сигурности. Такво тумачење би 
значило да је стање обезбеђења дуга из зајмова горе него је, у одно- 
су са поданицима Дубровника. Овим последњим забрањено је да од 
поданика Царства узимају залогу, чиме су лишени додатног обезбе- 
ђења дуга, али нема стања потпуне правне несигурности, какав би 
био случај ако се члан 90 тумачи као могућност да се исплатом дуга 
без обзира на протек прописаних рокова, дакле и после доцње од 

више десетина година, нпр. залога може откупити. Тиме би повери- 

лац без временског ограничења па и наследници му, добили обавезу 
да чувају залогу по врло строгом режиму, и као безвремено оптере- 
ћење, због чега би се потирале предности давања дуга уз 
обезбеђење. 

Још да додамо да смо убеђени да садржаје рударских уредби, 
јавноправне о концесијама, односно баштинама, и о правним посло- 
вима, треба уврстити, као четврти део у Душановом законодавству, 
и да се до докумената о њима може доћи и преко већ објављених 
правних зборника из периода турске окупације простора на којима 
је било Душаново царство. Ми смо један такав покушај овде учини- 
ли, приказујући уговоре римског права предвизантијског доба уну- 
тар рударских уредби доба Немањића и тзв. Старог саског закона из 
1536. године. 


СРЂАН ШАРКИЋ 


О ЗНАЧЕЊИМА ИЗРАЗА СРБИН, 
ЧОВЕК И ГРАЂАНИН У СРЕДЊОВЕКОВНОМ 
СРПСКОМ ПРАВУ 


Добро је позната чињеница да у историјско-правној терми- 
нологији исти изрази нису имали истоветна значења током векова, 
на шта је још у ХМ веку указала Школа елегантних јуриста, ство- 
ривши научну дисциплину названу правне старине (апіідџіќа‹еѕ 115). 
Такав је случај и са средњовековним српским правом. Исти термини 
нису у периоду од ХП до ХУ века значили исто што значе данас. 
Међу многобројним примерима посебно су занимљиви изрази 
Србин, човек и грађанин. с обзиром на њихова данашња значења. 


1 


У правно-политичкој терминологији савременог српског (или 
српско-хрватског) језика, израз Србин (множина Срби) означава 
неког ко припада српској нацији. Израз је у употреби од УП века, 
означавајући у средњем веку етнички назив народа, а не нацију у 
савременом значењу тога појма. Најстарији помен етничког терми- 
на Срби среће се у имену града Гордосервона у Битанији, а датира 
се између 680-681. године. Али, у српским правним споменицима 
израз се среће од ХИ века у облику Сръбинъ (једнина) и Србље 
(множина) у два основна значења: 1) етничко име народа, и 2) назив 
за зависне земљораднике (меропхе). 


Етничко име народа среће се у потписима српских повеља 
Стефана Душана, објављеним после његовог проглашења за цара 
(1346). Повеље се најчешће потписују формулом Стефанљ въ Христа 


1 С. Ћирковић, "Образовање српске државе“, у Историја српског народа 1, 
Београд, 1981. стр. 144. 

Бога благоверни царъ Сръблемъ и Гръкомъ? У свом Законику цар 
помиње властелу Србе и супротставља их властели Грцима 
(Византинцима) и Немцима. Члан 39 почиње речима: Властеле н 
властеличићи, иже се обретају у државе царства ми, Србље и Грци..2 
Слично стоји и у члану 173: Властеле и властеличићи који греду у 
двор царства ми, или Грк, или Немац, или Србин..“ Члан 153 про- 
тивставља Србе православне вере странцима, које нзива иноверцима: 
Иноверцем и трговцем поротници половина Србаљ а половина њих 
дружине...“ Одредбе које су се односиле на спорове између Срба и 
странаца, посебно становника Дубровачке републике, биле су рег- 
улисане уговорима између српских владара и Дубровачке општине, 
почев од 27. септембра 1186, када су Стефан Немања и његов брат 
Мирослав склопили први уговор са Дубровником. То се може лепо 
видети из текста уговора који је Немањин син, тада још велики жупан 
Стефан Немањић, склопио између 1214. и 1217. са Дубровником и у 
коме читамо: И да не емле Сръблинъ Влаха безъ суда“ 

Српски владари употребљавају од УП века за своју државу 
етничко име народа, наглашавајући да владају српском земљом. То 
значи да је за Србе из времена Немањића, правни и друштвени 
живот био ограничен одређеном територијом – српском земљом 
коју они називају и отачаство (раја). Јединство српске земље је 
потврђено и језиком, који носи исто име – српски језик – и који је 


2 Наводим неколико примера: повеља којом цар Стефан Душан потврђује 
Хиландару поклон свога братучеда Воихне. село Постолин, потписана је Стефанљ 
въ Христа Бога благоверни цар Сръблемъ и Поморто Западние страни; повеља 
од 18. јануара 1349-54, којом цар Душан потврђује Хиландару село Лужац и пок- 
лања му још град Палеохор, као и повеља истог владара којом даје Дубровчанима 
трговачке повластице (20. септембар 1349), потписане су Стефанъ въ Христа Бога 
благоверни царђ Сръблиемъ и Гръкомъ. Видети А. Соловјев, Одабрани спомени- 
ци српског права (у даљем тексту Одабр. спом.), Београд, 1926. стр. 135. 144. и 147. 

3 С. Новаковић, Законик Стефана Душана, цара српског 1349. и 1354. ( у 
даљем тексту Законик), Београд, 1898, стр. 36. и 170. 

3 Законик, стр. 135. н 250. 

Законик, стр. 120. и 238. Атонски препис заменио је реч изразом Сръблъ 
изразом христіанъ, који у Законику означава припадника православне вере. 
Трговци којн се помињу у тексту били су странци из Дубровника, католици, према 
томе за православног цара иноверци. 

8 Одабр. спом., стр. 16-17. Латински текст документа је заменио израз 
Сръблинъ са ЅеЈахиѕ (Словен), а Влах са Кериѕеиѕ (Дубровчанин). У латинској верз- 
ији наведени текст гласи: Ег иг 5сауи5 поп арргећепаа: Карихешт ѕіпе ћи сто. 

7 Б. Недељковић, "О саборима и законодавној делатности у Србији" у 
Законик цара Стефана Душана, струшки и атонски рукопис, Београд, 1975, стр. 32. 

говорни и писани језик у држави Немањића." Држава, српска земља, 
постоји независно од династије и владара и она не представља 
баштину, ни владара ни династије. Правни споменици нам не дозво- 
љавају да сумњамо у поменуту тврдњу. Већ 1198, Стефан Немања у 
повељи манастиру Хиландару каже да Бог дарова нашим прадедом 
и нашим дедом обладати сијув землов србсков..? Између 1199. и 
1204. године велики жупан Стефан Немањић, потврђујући повељу 
свога оца Хиландару, ставља овакав потпис: Крст велијега жупана 
Стефана. наместнога господина всеп српсце земли..." У повељи коју 
је око 1299. године краљ Милутин доделио Хиландару стоји: ... аште 
кога Бог изволи бити господина србскои земли...“ Исти краљ, у 
повељи манастиру Светог Стефана у Бањској (1313-1318), између 
осталог вели: ...в српсцен земли... в својем си отечестве србскои 
земли... с Богом краљевствујусштим србскоју земљеју...!: 
Потврђујући 1308. привилегије Дубровачкој републици, краљ 
Милутин наређује: И ниједн чловек у српскои земли... У повељи 
додељено) манастиру Дечани (1330). краљ Стефан Урош Дечански 
прописује: ..ло многим црквам по србскои земли... а за вражду" 
како је закон по србскои земли... сбравша због србскије земље...“ 
Уступајући посебном повељом манастир Светог Николе Мрачког 


“К. Јиречек. "Споменици српски". Споменик Српске Краљевске Академије 
ІХ, Београд. 1592. стр. 33. и 86. спомиње два примера из праксе дубровачке канцс- 
ларије, где се писар за српски језик назива дијак српски. Први пример је из Шћег 
геѓоптацопіх. под датумом 25. августа 1346. где читамо: И ја. Нико Белић. дијак срп- 
ски. Други пример налази се у Оіхегѕа сапсећепае 1446 (01. 152-153. аіе тан 1447, где 
читамо: .. и рекоше Никше Звијездићу, дијаку српскому. да упише све... 
Дубровачка република је употребила 1401. године први пут израз 'триа зеглапа 
(српски језик) за говорни језик у Дубровнику, уместо израза словенски језик, што 
је било уобичајено. СГ. Сопз шт тілиѕ ХХМ 55 иђ діе 1411 1491. 

У В. Ћоровић, Списи светог Саве, Београд - Сремски Карловци, 1928, стр. 1. 

9 Зак, спом,, стр. 386. 

" Зак. спом., стр. 388. Ова повеља доскора је приписивана краљу Драгутину 
и датирана између 1276. и 1282. Али, пецизна анализа - М. Живојиновић, "Да ли је 
сачувана повеља краља Драгутина Хиландару?". Зборник радова Византолошког 
института, 32 (1993), стр. 129-136, доказала је да је повељу издао око 1299. краљ 
Милутин. 

1? Одабр. спом., стр. 89-99 

8 Зак. спом., стр. 161. 

ч Израз вражда означава истовремено и кривично дело убиства и казну која 
се изрицала (новчана казна од 500 перпера) за поменуто дело. 

5 Одабр. спом., стр. 115-116. 

Хиландару, краљ Душан 1339. каже: ...кралевствовати србском зем- 
лом...“ 

У документима које објављују, Немањићи подвлаче да држава 
којом владају (српска земља, држава, отачаство, гета, рата) није 
њихова баштина и да српском земљом може владати и неко други. 
Два примера која следе више су него јасни. Краљ Милутин у већ 
поменутој повељи Хиландару (1299) изричито каже: ..аште кога 
Бог изволи бити господина србском земли или сина краљевства ми, 
или внука или правнука, или от прочих... Милутинов унук, цар 
Душан, у једној повељи објављеној 17. маја 1355, на Државном 
сабору, врло прецизно каже: ... јегоже изволи Бог господствовати в 
земли отечества царства ми, или син, или суродник царства ми. или 
божиим судом од инога рода.“ Очигледно да је оваква државно- 
правна концепција продрла у Србију из Византије, где су се мењали 
владари и династије, али је Царство Ромеја опстајало. 

У неколико повеља израз Срби означава зависне земљорад- 
нике који припадају својим феудалним господарима. Употреба тер- 
мина Срби за овај сталеж је изузетна, јер правни споменици обично 
називају ту категорију становништва меропси, понекад парици (од 
грчког хоро1кос) или једноставно људи. Ипак, та чињеница не треба 
да нас чуди, јер је већина земљорадничког становништва била срп- 
ског порекла, насупрот сточарима, који су углавном били влашког 
(романског) порекла, те се и израз Власи усталио за зависне 
сточаре. Нешто слично срећемо и у средњовековној Русији. Од ХШ 
века руски сељаци се називају крестъяне (хришћани), да би се раз- 
ликовали од Татара (који нису били хришћани) и тај назив се 
задржао до данашњих дана. 

Када српски правни споменици користе израз Срби за једну 
категорију зависног становништва, они га увек супротстављају 
неком другом сталежу, посебно зависним сточарима – Власима. 

Навешћемо неколико примера из извора: 

1) У повељи краља Милутина манастиру Светог Стефана у 
Бањској читамо. Србин да се не жени у Власех." Смисао све одредбе 
био је да се спрече бракови између зависних земљорадника (Срба) 


16 Зак, спом., стр. 407. 

17 Зак. спом., стр. 388. 

18 А, Соловјев, "Два прилога проучавању Душанове државе", Гласник 
Скопског научног друштва, 11, 1-2 (1927), стр. 29. 

10 Одабр. спом, стр. 93. 

и зависних сточара (Влаха). јер је правни и фактички положај Влаха 
био повољнији.“ 

2) Повеља краља Милутина манастиру Грачаница, додељена 
између 1320-1321. године, садржи поглавље Законъ стари 
Сръблемъ. Овај "Стари закон за Србе" садржи правна правила ко- 
ја су прописивала феудалне обавезе (работе) зависних земљорадни- 
ка, који су живели и радили на властелинству манастира Грачанице. 

3) У повељи којом 1348. цар Душан оснива манастир Светих 
Арханђела Михајла и Гаврила код Призрена, налазимо такође 
поглавље насловљено Законъ Сръблеімъ. Одредбе имају готово 
исту садржину као и у Грачаничкој повељи. Између осталог, у 
поглављу читамо: И Арбанаси који се обретају у цркве да работају 
како и Србље... Дакле, сељаци албанског порекла имају исте 
обавезе као и земљорадници Срби, који су били у већини. Нешто 
даље, у истом поглављу. налазимо следећу одредбу: И да не вопске 
ни једному чловеку црковному, ни Влаху ни Србину. Цар је, значи, 
све зависне становнике на властелинству изузео од војне обавезе, 
било да су они власти (сточари) или Срби (земљорадници), 

Примери овакве врсте су бројни и не можемо их све навести. 


П 


У српским правним споменицима израз човек (чловекъ, 
множина = людиіе) означава пре свега особу чији је правки статус 
непроменљив и зависан од неког. Али у српском преводу Синтагме 
Матије Властара налазимо изузетак. То је чувена подела свих људи 
на слободне и робове, коју је сачинио римски правник Гај: Зитта 
мадие @1у1510 де шге регзопагит ћаес еѕї аџод отпеѕ ћопиле аш Шел ѕипі 
ащ ѕегуі." У српском преводу тај текст гласи: Јеже лиц краиније 
разделение, се јест јако от чловек ови убо сут свободни, ови же 
раби`* Овај одломак, преузет из Епанагоге (византијског закона из 


2 Иста одредба поновљена је и у Дечанској хрисовуљи (Одабр. спом., стр. 
14). 

2 Одабр. спом., стр. 104. 

2 Одабр. спом., стр. 138. и 140. 

23 Сајџѕ, па. 1,9; а. 108. 1,3; 0.1,5,. 

# С. Новаковић, Матије Властара Синтагмат, азбучни зборник византијских 
црквених и државних закона и правила, словенски превод времена Душанова, 
Београд, 1907, састав Д. стр. 249. 

ІХ века), излаже римско поимање човека (ћото), јер се све особе 
сматрају људима (ћопипе5), било да су слободни или робови. Али, 
наведени одломак из Синтагме није одражавао политичку и правну 
реалност Србије ХТУ века. То је била више жеља цара Душана да у 
своју државу унесе одредбе римско-византијског права, да би њего- 
во царство, прихватањем јединствене српско-грчко-римске коди- 
фикације, постало што је више могуће налик на Римско (Византиј- 
ско) царство.“ Српски правни споменици, говорећи о подели лица, 
супротстављају властелу осталим људима (чловекъ, людиіе). 
Дакле, израз чловекъ, који преводиоци Синтагме користе као екви- 
валент грчком термину аудропос, односно латинском лото, у срп- 
ском средњовековном праву означава зависну особу чији је правни 
статус непроменљив и која не припада властеоском сталежу. То се 
јасно види из неколико чланова Законика. Члан 2 спомиње 
властеле и прочи људи, а у члану 136 читамо: Књига царства ми да 
се не преслуша где приходи, или ка госпожди царици, или ка краљу, 
или ка властелом, великим и малим, и всакому чловекуг' 

Пошто је сваки човек био зависан од свог феудалног госпо- 
дара, у правним споменицима израз је увек праћен придевом који 
означава коме је човек припадао. Већ у Хиландарској повељи вели- 
ког жупана Стефана Немање (1198) помињу се манастирски људи, 
којима се супротстављају жупани људи, то јест зависни становници 
који су припадали великом жупану.“ У повељи краља Владислава 
манастиру Светог Николе Врањинског (1242) налазимо први пут 
израз људије црквени: Израз је у каснијим текстовима прихваћен 
као гегтіпиѕ гесћтсих за све зависне сељаке који су радили на црквен- 
им властелинствима. Повеља светог Саве истом манастиру (Светом 
Николи Врањинском) разликује поред манастирских људи и човека 
туђег“ Ван сваке сумње је да туђи човек означава зависне људе који 
су припадали властели. Најзад, хрисовуља краља Милутина манас- 


5 Ерапароре [ерех, ХХХМИ, 1, ей. Ј. е Р. 2ероѕ, Тиз ргаесоготапит 11, Алћепіѕ 1931, 
терили Рраппѕіайх 1964, р. 347: Тоу просолоу окро диопресле аот; от тоу оудролоу 


01 ЦЕУ Е101У ЕЛЕОдЕРраћ, ог бЕ бооАо. 
У $, Запис, "1,3аве ае Коте аапаг іа репзве егГ аспоп ди Тѕаг Ризап“. іп Ра Кота 


айа гегга Кота, Х Ѕетіпагіо ттета:опа!е ај ѕгшаї хєогісі, Сатрійорііо, 21-23 арте 1990, 
1аеа рта са е роса а! Кота е регѕопаіїта зтоғісће, Кота 1991, рр. 141-164. 

27 Законик, стр. 7. и 151; 103. и 227. 

2 Списи светог Саве, стр. 3. 

2 Зак. Спом., стр. 578. 

3 Зак, спом., стр. 577. 

тиру Светог Ђорђа код Скопља (1300), разликује три категорије 
људи: људије краљевства ми, људије властељци и људије црковни“ 
Ова трипартитна подела званично је прихваћена чланом 112 
Душановог законика који гласи: Који чловек утече из тамнице, са 
чим приде на двор царства ми, или јест човек царства ми, или 
црковни, или властелски – са тем-зи да јест свободан;= 

Израз човек, у значењу људског бића уопште, ретко се среће 
у средњовековном српском праву. Помени су из ХІУ века и 
углавном их налазимо у Душановом законику. Тако на пример члан 
4 каже: И за духовни длг васак чловек да имат повиновеније и 
послушаније ка својему архијереју. У члану 92 читамо: Ако кто 
позна лице под чловеком... И најзад члан 120 каже: Цариник царев 
да нест вољан забавити или задржати кога чловека..^ 


Ш 


Мада Душанов законик познаје израз грађанин, он у тексту 
закона означава искључиво становника града. Римски концепт сіуіѕ 
потпуно је непознат средњовековном српском праву. Али, 
становници градова нису у средњовековној Србији образовали 
аутономан сталеж (попут "трећег" сталежа у Француској), већ су у 
правном погледу били изједначени са осталим невластеоским 
становништвом – себрима. То се јасно види из члана 94 Законика, 
који почиње речима: Ако убије властелин себра у граду, или у жупе, 
или у катуну..“ Приморски градови (Котор, Будва) и градови осво- 
јени од Византије, били су изузетак од тог правила, јер су они 
задржали повластице које су раније имали. Стога термин грађанин, 
поменут у Законику три пута (чланови 63, 127 и 176), означава 
искључиво становника града. 

Члан 63: Кепалије што су по градовех да узимају свој доходак 
законом, и да им се продавају жита и вина и меса за динар што 
иному за два; на грађанин то-зи да му продава, а ин никто. 

Члан 127: Где се град обори или кула, да га направе граждане 
тога-зи града и жупа што јест предел тога града. 


У Зак. спом., стр. 616. 

32 Законик, стр. 86. и 213. 

33 Законик. стр. 9. и 152: 72. и 201; 92. и 218. 
У Законик, стр. 73. и 202. 

Члан 176: ... а кто жупљанин при гражданина, да га при пред 
владалцем градским и пред црквом и пред клиросом по закону 


3 Законик, стр. 52. и 184; 97. и 223; 138. и 252. 


МИЛОРАД ЖИВАНОВИЋ 


ГРАЂАНСКОПРОЦЕСНЕ ОДРЕДБЕ У 
ДУШАНОВОМ ЗАКОНИКУ 


У српском средњовековном праву није се разликовао грађански 
и кривични судски поступак. Он је, изгледа, био неформалан, али није 
био потпуно лишен сваке законом прописане форме. Самопомоћ, као 
облик заштите, није била дозвољена. То изричито у чл. 30 прописује 
Душанов законик. 

Поступак покреће оштећена страна. Тужилац се назива 
парчија, а тужени отпарчија. Парничари се зову парци. Парничити 
– говорило се прети се. 

Поступак је почињао позивањем на суд. У почетку је то 
позивање вршио сам тужилац, а доцније у присуству пристава 
(државни орган). Душанов законик има више одредби о позивању 
на суд. Тако, на пример, по чл. 62 велики властелин се позивао пис- 
мом судијиним, а остали печатом. У чл. 56 је речено да се 
властелин на суд мора позвати пре обеда. Одређену заштиту коју 
је уживао властелин, уживао је и војник, који према чл. 61, није 
могао бити позван на суд у року од три недеље по повратку с 
војног похода. По чл. 104, удата жена се није смела позвати на суд 
без мужа. На основу члана 73, сирота жена је могла узети заступ- 
ника, а на основу чл. 66 Законика – члана породичне задруге могао 
је заступати задругар. 

Неодазивање судском позиву производило је материјално- 
правне и процесноправне последице. Према чл. 56, ако властелин не 
дође на суд, треба да плати глобу од шест волова, као у Жичкој 
повељи (Мада се већ у Скопској повељи од 1300. г. ова глоба 
плаћала у новцу – 18 динара). 

Треба посебно истаћи да Душанов законик у чл. 56 и 89 рег- 
улише пресуду због изостанка, тј. пресуду рег сопіџтасіопет, 
коју је већ познавало германско и-византијско право. Позвани 
губи парницу ако не дође на позив, а добија је ако се јави на 

време, а тужилац не дође. За разлику од византијског права, где 
се ова пресуда могла изрећи само ако се позвани не јави на трећи 
позив, Душанов законик је много одлучнији, јер одређује да се 
ова пресуда може донети већ после првог недоласка. Овде је, с 
циљем бржег извршавања правде и онемогућавања одуговла- 
чења парнице, словенско право отишло корак даље од византи- 
јског. 

Душанов законик не говори о судском времену. али су се зато 
примењивале одредбе о времену судског рада из скраћене Синтаг- 
ме! Према скраћеној Синтагми, забрањен је сваки рад (и судске 
расправе): недељом, седам дана пред Ускрс и седам дана после 
Ускрса и још три празника. 

Према чл. 167 – када се парничи пред царским судом – стран- 
ка је везана својим првим исказом и доцније му није могла про- 
тивречити, нити од њега одустати. У току расправе није дозвољена 
противтужба. 

Странке су слободно износиле своје доказе, а међу доказна 
средства спадају: 


1) Сведоци 

2) Исправе (писмени докази) 

3) Заклетва 

4) Божји суд (ордалије) | 

5) Свод 

6) Порота 

7) Обличење – хватање кривца на делу. 


Душанов законик само у чл. 80 говори о сведоцима, чија све- 
доџба одлучује о споровима за сеоске међе. Међутим, скраћена 
Синтагма и тзв. Законик Јустинијана: дају врло много исцрпних 


' Синтагма Матије Властара, настала 1335. г. била је у Србији преведена за 
владе цара Душана, крајем четрдесетих година ХІУ века. Из ње су у српској верзи- 
ји биле изостављене све црквене одредбе, а задржане су световне, те се зато обично 
назива скраћеном Синтагмом. 

2 Тзв. Јустинијанов закон је кратак избор из византијских закона. Упркос 
своме имену, ова збирка од свега тридесетак чланова нема никакве везе с царем 
Јустинијаном, а настала је у Србији у доба цара Душана. Главни изворник 
Јустинијановог закона био је земљораднички закон. Превод Земљорадничког закона 
на српски језик (који потиче из прве половине ХУ века) сачуван је у манастиру 
Хиландару. Претпоставља се да су на основу тога закона били уређени аграрни 

односи на имањима која су припадала Хиландару. 

одредаба о сведоцима. Према скраћеној Синтагми, не могу да 
сведоче: роб. ослобођеник (Цбегілиѕ) против патрона, сваки коме 
странка може наредити (сш ітрегап ро!еѕ! ш (е1 Па), не може син за 
или против оца и отац против сина. Не може ни сиромах, ни глув, ни 
нем, ни лудак, ни расипник, ни малодобан. Лица која су осуђена за 
тежа кривична дела (прељуба, лажна сведоџба) такође не могу да 
сведоче. Иначе, права женских сведока много су ограничена. 

Пре сведоџбе сведоци морају да се закуну. Сведочанство 
једног лица не важи, ма био он и властелин. Два или три сведока 
може да буде само у мањим парницама, док је у већим грађанским 
парницама (већим од 50 литри и у свим кривичним) потребно нај- 
мање пет заклетих сведока. У случају постојања писмених доказа, 
довољна су три сведока. Писмено сведочење није дозвољено, већ 
само лично. Сведочи се о ономе што је виђено, а не о ономе што се 
од других чуло. 

Према чл. 5 Јустинијановог законика, пет веродостојних све- 
дока могу да замене изгубљен писмени доказ. По чл. 6 истог 
Законика. у случају да се сведоџбе не слажу између себе, не верује 
се никоме. 

У Душановој држави писмени докази су у великој употреби. 
Најјачи писмени доказ у парницама око земље је хрисовуља (пове- 
ља) царева. У сукобу цареве повеље са правима цркве (која своја 
права такође најчешће доказује царевим повељама) решава цар. 
Такође цареве повеље које су у сукобу са Закоником решава цар. 
По чл. 171 Душановог законика од 1354. г., даје се право судији да се 
и не обазире на овакве повеље. 

Према чл. 151 Душановог законика, обавезна је заклетва за 
поротнике, која се врши у цркви пред попом, а према скраћеној 
Синтагми, обавезна је заклетва за све сведоке, а уобичајена је и зак- 
летва странке по захтеву судије или друге странке. 

То је судски двобој, котао и железо? Душанов законик је 
ограничио двобој само на војску, а такође предвиђа и железо и 
котао, само што је котао ограничен на нижи сталеж (себре). 

Код свода се, у ствари, ради о власничкој парници која је 
покренута виндикационом тужбом против лица које је украло 
ствар. Држалац ствари се брани тако што ће указати на тзв. сводни- 


3 Доказ железом примењиван је у случају крађе, а котао се састојао у вађењ 
усијаног гвожђа из котла вреле воде. . 

ка, односно оно лице од којег је ствари прибавио. Овај се, опет, 
могао бранити указивањем на другог сводника, односно оног од 
кога је он ствар прибавио. Поступак се тако настављао све док неко 
не би био у стању да укаже на преносиоца, те би услед тога подле- 
гао у спору. Овакав поступак је најчешће примењиван код крађе 
стоке, а Душанов законик га предвиђа у чл. 180 и 193. 

Спорно је да ли је у средњовековној Србија постојала пресуд- 
на порота или доказана порота. Превладало је ово друго мишљење. 
Према чл. 151, порота се састојала за велико дело до 24 поротника, 
за помањи дуг - од 12 поротника, а за мало дело од 6. 

Порота је одлучивала већином гласова. Поротници су се зак- 
лињали да је једна од странака у спору у праву. У чл. 154 Законик је 
предвидео казну поротницима од 1000 перпера и губитак части (не 
могу се женити и удавати) ако се закуну криво и кривца ослободе. 

По завршеној судској расправи доношена је пресуда, која је 
морала бити писмена и израђена у два примерка. Пресуда је морала 
бити заснована на закону. То је и изричито речено у чл. 172 
Душановог законика да "Всаке судије да суде по законику, право 
како пише у законику и да не суде по страху царства ми." 

Душанов законик нема одредби о апелацији. Према скраћеној 
Синтагми, апелација је дозвољена против сваке пресуде, а апелира 
се пред више судије, обично пред цара. Апелација није дозвољена 
против пресуде цареве и патријархове. Не сме се апелирати ни на 
пресуду изборног суда. 

Пресуду је извршавао пристав, као извршни орган јавне 
власти. По чл. 162 Душановог законика, пристав не сме да изврши 
пресуду "без књиге судијине" или царске. Судија мора да чува пре- 

пис ове наредбе. Ако пристав учини злоупотребу и уради нешто 
што није у наредби написано, он одговара пед судом за превару, и 
као кривоклетник кажњава се најстрожом казном: одсецањем руку 
и језика. 


ЗАКЉУЧАК 


Душанов законик је свакако најпознатије и најважније дело 
средњовековног, српског пава. Тај његов значај произлази из 
чињенице што он регулише многе области права и што у себи 
садржи, за оно доба, многа савремена и напредна решења. 

У домену грађанског процесног права, његов класни карактер 
је чак потиснут у други план и углавном се односи на одредбе које 
регулишу позивање на суд и одредбе које се тичу доказних средста- 
ва - њихове врсте и доказне снаге појединог доказног средства. Мно- 
го је већи број одредби које немају класни карактер, а ту пре свега 
мислимо на начело диспозиције, расправно начело, начело кон- 
традикторности, јавности. пресуду због изостанка, пороту, изврше- 
ње пресуде итд. 

Ако имамо у виду време у ком је Законик настао и друштвено- 
економске односе који су тада постојали, као и свеобухватност 
његовог регулисања, онда можемо рећи да је он својим значајем сиг- 
урно превазишао време и простор у ком је створен и да би убудуће 
свакако требао бити неисцрпна инспирација свим правницима у 
њиховом раду. а посебно онима који се баве израдом закона. 


АЛЕКСАНДАР ЂУРЂЕВ 


ДУШАНОВ ЗАКОНИК КАО УСТАВ 
У МАТЕРИЈАЛНОМ СМИСЛУ 


Готово двеста година Душанов законик је истраживачко поље 
бројних историчара, не само наших већ и страних, а из словенских 
земаља, посебно руских научника. Разматран је свестрано, са разних 
аспеката, али недовољно са уставноправног становишта. Истина, 
неки историчари, као на пример Мијушковић, Соловљев и Таранов- 
ски у својим радовима су указивали да је Душанов законик једна 
врста устава српске средњовековне државе. Да је Душанов законик 
устав, мада не само то, покушаћемо у кратким цртама да истакнемо. 

У науци уставног права о уставу у материјалном смислу фор- 
мулисано је више гледишта. Са становишта овог рада посебно су 
значајна гледишта која третирају устав у материјалном смислу са 
логичког становишта. Усав у материјалном смислу треба да садржи 
норме које су, у извесном смислу, претходне, односно неопходне 
норме којима се поставља основ правног поретка једне земље. 

Најстарије и најраспрострањеније је свакако државно-органи- 
зационо гледиште. Њега су заступали, у страној литератури, Кули и 
Андерсон, а код нас Слободан Јовановић. 

Према државноорганизационом гледишту, устав у материјал- 
ном смислу је правни акт кодификованих норми којима се регулише 
државна организација, а пре свега, организација и надлежност 
врховних државних органа. 

Главни представник правноструктуралног гледишта о уставу 
у материјалном смислу је Ханс Келзен. По његовом мишљењу, 
устав у материјалном смислу је правни акт који садржи норме о 
организацији законодавне власти и закону, као и о поступку његов- 
ог доношења. Све остало је, према Келзену, материја законодавст- 
ва, а не устава. 

У нас је проф. Лукић у начелу прихватио Келзеново гледиш- 
те. Сматрао је да то гледиште треба да се модификује са логичког 

становишта, не спорећи да у устав у материјалном смислу улазе и 
норме о законодавној власти, закону и поступку његовог доношења. 
Поред тих норми, у устав у материјалном смислу улазе и норме који- 
ма се тај акт означава као устав, а његов доносилац као уставотво- 
ран. а 

Политичко гледиште о уставу у материјалном смислу се јавља 
у две варијанте. Према једној, устав у материјалном смислу је 
правни акт састављен од норми којима се одређују носиоци врховне 
политичке власти. Према другој варијанти, англосаксонској, устав у 
материјалном смислу је правни акт норми којима се прокламују и 
гарантују слободе и права човека и грађана. Под утицајем Дајсија, 
класика енглеског уставног права, у нас је Јован Ђорђевић устав у 
материјалном смислу одређивао на наведени начин. 

Друштвено-економско гледиште је временски најпозније 
гледиште о уставу у материјалном смислу. 

Под утицајем марксизма, а посебно Лењина, који је истицао да 
је својина, срж, окосница сваког друштва, Јован Стефановић је фор- 
мулисао друштвено-економско гледиште о уставу у материјалном 
смислу. По томе гледишту, устав у материјалном смислу је правни 
акт посвећен и нормама о друштвено-економском уређењу, а пре 
свега о својинским односима. Тиме се правно изражавају главни 
економски односи у друштву. 

Ако се анализирају одредбе Душановог законика и упореде са 
главним гледиштима о уставу у материјалном смислу, онда је и на 
први поглед јасно да Душанов законик није устав у материјалном 
смислу према правноструктуралном и политичком гледишту. 
Душанов законик садржи много више одредаба од оних на којима 
инсистира правноструктурално гледиште. Што је још важније, 
законодавство је, према средњовековном схватању, било искључива 
прерогатива цара. Такође, ни према политичком гледишту се 

Душанов законик не може подвести под устав у материјалном смис- 
лу, пошто су слободе и права човека и грађанина тековине 
буржоаских револуција и прокламоване су у контраставу према 
феудалном државно-правном поретку. 

Преостала два гледишта, државноорганизационо и друштве- 
но-економско, употребљивија су са становишта подвођења Душа- 
новог законика под устав у материјалном смислу. Јер, Душанс 
законик садржи норме и о државној организацији и организацији 
надлежности врховних државних органа, као и норме у друштвено- 

економском уређењу, а пре свега норме о својинскоправним одно- 
сима. 

Ако би се пак пошло од једне практичније дефиниције устава 
у материјалном смислу, коју подржава проф. Лукић, да је устав у 
материјалном смислу правни акт који садржи норме о организацији 
и надлежности врховних државних органа, као и начела целокупног 
правног поретка, онда нема никакве сумње, Душанов законик јесте 
и устав у материјалном смислу. Он је и више од тога пошто садржи 
многобројне норме које су по својој природи законодавна материја 
(црквено, грађанско, кривично и судско право). 

Из одредби Душановог законика види се да су постојала два 
врховна органа: цар и Државни сабор. 

Цар, по милости Божијој, извлачи легитимитет своје власти 
из божанског ауторитета. Цар Душан се сматрао наследником 
Византије, па се и потписивао као цар Срба и Византије. 

У српској средњовековној држави главна функција је била 
војна, а цар је био врховни војни заповедник. 

„Поред тога, цар је поседовао и уобичајене прерогативе шефа 
државе. Он је представљао државу у односу према иностраним суб- 
јектима, учествовао у међународним преговорима и потписивао 
међународне уговоре. 

Важна је била царева улога и у законодавном раду. Поред 
учешћа у тзв. партикуларном законодавству, у виду хрисовуља и сл, 
цар је битан и, чак, главни фактор у општем законодавству. Заједно 
са Државним сабором, донео је законик, који се по њему због 
његове главне улоге, називао Душанов законик. 

Цар је био и важан судски фактор. Поред бројних судова који 
су постојали у српској феудалној држави, постојао је и царев суд. 
Можда бисмо могли рећи, са извесном оградом, да је царев суд био, 
у извесном смислу, врховни суд, последња судска инстанца. 

Не само да је оличавао бројну, законодавну и судску власт, цар 
је оличавао и управну власт. Његова дворска канцеларија, коју је он 
постављао, била је једна врста владе. 

И финансијска власт, као део управне власти, била је 
непосредно повезана са царем. Цар је постављао лица са посебним · 
овлашћењима, која су бринула о финансијама државе и била 
непосредно цару одговорна. 

Поред цара и Државни сабор спада у централне врховне 
органе државне власти. 

Сходно постулатима средњовековне сталешке монархије, у 
састав Државног сабора улазили су привилеговани сталежи: светов- 
на властела и крупно свештенство. Поред њих, у раду Сабора 
учествовали су цар, царица и царев син. 

У надлежност Државног сабора улазили су послови разли- 
чите природе, као што је на пример, избор патријарха, а посебно до- 
ношење општег законодавства. Према томе, Сабор је био. уз цара, 
законодавни орган српске средњовековне државе, под Душаном. 

Душанов Законик садржи одредбе о својинскоправним 
односима, који су од необичног значаја за схватање устројства срп- 
ске средњовековне сталешке монархије. 

Постојале су три врсте својине (іотіліот-а); врховна својина 
(допштет етілетѕ), директна својина (допштит дгесит) и својина 
учивања (дотипит ийе). 

Цар је лоседовао врховну својину. Световна властела и црква. 
односно свештенство, поседовали су директну својину, а зависно 
становништво својину уживања. 

Својина у српској средњовековној држави била је типично 
подељена својина, јер на истом објекту (земљишту) више субјеката 
(цар, световна властела, црква, зависно становништво) вршило је 
присвајање. По терминологији Душановог законика својина се 
звала баштина. Врховна својина и директна својина биле су сло- 
бодне баштине, а својина уживања потчињена баштина. 

Душанов законик садржи и начела кривичног права, органи- 
зације судова и судског поступка. У овим областима, као уосталом и 
у другим деловима, Душанов законик је преузео решења из визан- 
тијског законодавства. Истина, има и одредаба које су по својој 
природи, по пореклу, обичајноправног карактера. 


ЗАКЉУЧАК 


Душанов законик, као једна универзална кодификација, без 
сумње, садржи и одредбе устава у материјалном смислу. Стога се 
може сматрати да је он био и устав српске средњовековне сталешке 
монархије. 

То значи да су Срби половином ХТУ века, много пре првих 
писаних устава у свету, имали један особен устав. Тим документом 
санкционисани су главни друштвени односи, што је, иначе, сврха 


. 

сваког устава. Истовремено. Законик је представљао и оквир даљег 
развоја друштва. 

Смрћу цара Душана и падом Срба у ропство, пресечен је 
развој српске уставности. Без обзира на то, Душанов законик има за 
уставноправну историју и теорију велики значај. То је правни спо- 
меник изузетно високог ранга. 


МИОДРАГ Н. СИМОВИЋ 


ДУШАНОВ ЗАКОНИК И ЊЕГОВО ПРАВОСУЂЕ 


Закони из новијег времена односе се, по правилу, само на 
одређену правну област, што нарочито важи за кривично законо- 
давство. Савремена кривична законодавства већине држава у свије- 
ту имају своје посебне кривичне законе, законе о кривичном пос- 
тупку, законе о извршењу кривичних санкција итд. Стари закони, 
као и Законик цара Стефана Душана (у даљем тексту: Душанов 
законик), имали су друкчији приступ: садржавали су правне одредбе 
из разних правних области. У Душановом законику радило се, прије 
свега, О нормама из уставног, управног, црквеног, грађанског, 
кривичног и финансијског права, те права која су уређивала судске 
поступке и судско уређење. Међу тим нормама централно мјесто 
заузимају оне које се односе на област уставног права, чији је циљ 
био да сачувају постојећи државни поредак, али и да инаугуришу 
нову државну формацију. Зато се у Душановом законику, не само у 
нормама о државном уређењу, преплићу елементи новог и старина. 
Тако се више пута (нпр. чл. 77, 147 и 148)' у овом законику позива на 
царевог дједа, "светог краља Милутина, као оснивача судског сис- 
тема, чија начела Душанов законик преузима и признаје. Осим тога, 
Душанов законик је користио многе хрисовуље, повеље, па и 
међународне уговоре (са Дубровником) претходника на власти цара 
Душана. 

У Душановом законику се јављају многобројне одредбе о 
правосуђу, што је и разумљиво јер је, уз војну организацију, право- 
суђе требало да обезбиједи остварење најбитнијих задатака државе 
Душановог царства. Судска власт је један од најбитнијих дијелова 
државне власти и није се увијек поклапала са државном органи- 
зацијом у њеком ужем значењу. Компликован систем судске власти 


+ Има се у виду бистрички препис Душановог законика, који је превео 
Димитрије Богдановић 

посљедица је чињенице што тадашња државна власт није имала 
искључиви монопол у вршењу својих функција, нити је важила за 
све грађане, већ је уважавала и друге, раније створене власти, од 
којих су неке биле чак и изнад државне власти (црква и царевина). 
Испод државе, али, ипак, као самостална и посредујућа, долазила је 
власт повлашћених господара некретнина — цркава, манастира и 
властеле. Посредујућа власт обухватала је и аутономне градове и 
неке облике самоуправе странаца, као и специфичну врсту међунар- 
одног суда, који је постојао за случај спора у промету земље са 
странцима. Зато се и судско уређење Душановог законика може 
схватити само ако се има на уму да су постојале судске власти у срп- 
ској краљевини прије Душановог царства које је овај законик 
преузео и даље развио. 

Неке од поменутих карактеристика судске власти у Душано- 
вом законику опредијелиле су и редосљед излагања о судовима који 
спадају у систем судског уређења. Као логичан, наметнуо се 
сљедећи редослијед: почети од посебних судова а затим о државним 
судовима, који су били надлежни за питања која нису била у надлеж- 
ности посебних судова. Не може се, дакле, почети са државним 
судовима, наводећи, послије, посебне судове, као изузетак од њих. 


Држећи се утврђеног реда, даћемо сумаран приказ судског 
уређења у Душановом законику, почевши од црквених судова. 

1. Настојећи да изврши, у мјери у којој је то могуће, регле- 
ментацију свеукупног јавноправног живота, Душанов законик са- 
држи одговарајуће одредбе и о црквеном суду. Тим одредбама пот- 
врђује се оно што је већ постојало одраније, на основу Божјег зако- 
на (поготово од времена светог Саве и његовог рада на црквеној 
организацији), пред којим је и Душаново царство морало да се пок- 
лони и да га призна као границу за сопствену судску надлежност. 
Црквени суд је у српску државу продирао спонтано, заједно са 
црквом и њеном организацијом, о чему нису биле потребне посебне 
законске потврде (у виду хрисовуља или повеља) од српских влада- 
ра, које би тај суд озакониле.Тако је краљ Стефан Првовјенчани у 
Жичкој хрисовуљи (око 1220. године) прогласио обавезним номо- 
канонске прописе којима се забрањује самовољна растава брака, 
предвидјевши и одговарајуће одредбе о кажњавању за повреде тих 
прописа. Ове и друге одредбе нису се заснивале само на канонима, 
него и на законима византијских царева, што није сметало да се 

поштују као Божји закон, који је, наравно, ограничавао и свјетовно 
законодавство и свјетовно судство. 

Црквени суд је, према Душановом законику, функционисао 
најприје као вјерска установа, судећи свим вјерницима, дакле цјело- 
купном православном становништву, за тзв. духовне дугове, који су 
се, углавном, односили на повреде религијских обавеза, и парнице 
које су проистекле из повреда тих обавеза. Осим тога, црква је суди- 
ла и цјелокупном клеру (свештеницима, калуђерима н разним 
црквењацима) за сва дјела, како грађанска тако и кривична, полазе- 
ћи од погодности коју је уживало свештенство и њихове блискости 
Божјем дому. На крају, црква је била овлашћена да суди свим насе- 
љеницима својих имања (тзв. патримонијални или баштински 
судови), како у грађанским тако и у кривичним стварима, изузима- 
јући најтежа кривична дјела. за која је држава била нарочито заин- 
тересована. То су, на примјер, велеиздаја, убиство, разбојништво, 
која су спадала у тзв. царске дугове, за која је искључиво био 
надлежан државни суд. Ова посљедња врста црквеног суда имала је 
основ у томе што је црква била и велики земљишни посједник (као 
резултат обилних дарова које су јој чинили владари и побожна при 
ватна лица), а уз. то, заснивала се и на бројним повластицама које су 
уживале цркве и манастири, као господари земље. На овом мјесту 
говорићемо само о прве двије врсте црквеног суда (о тзв. црквеном 
суду ужем смислу), док ћемо се патримонијалним судом бавити у 
другом дијелу овог прилога. 

Црквени суд који је судио свим вјерницима био је надлежан за 
све припаднике цркве, судећи за сва кривична дјела против вјере. 
Његова надлежност је, дакле, била одређена гапопе таепае. При 
томе се надлежност црквеног суда могла проширити и на општа 
кривична дјела, већ пресуђена од свјетовног суда, путем епитимија. 
Заправо, допунско суђење за општа кривична дјела вршено је са 
њихове религијско-моралне стране и значило је и изрицање нове 
казне, поред оне коју је изрекао свјетовни суд. Под овај црквени суд 
потпадала су и сва брачна дјела (пуноважност брака, развод и раск- 
идање брака), тако да је судска јурисдикција укључивала не само 
грађанскоправне парнице него и кривична дјела због повреде 
канона и црквених и законских правила у браку. С обзиром на то да 
је и тестаменту придаван значај религијског акта, за шта су цркве 
узимале посебну таксу, парнице поводом тестамента најчешће су 
биле у надлежности овог суда. Занимљиво је да се, у том смислу, 

црквени суд узима као фактор нарочитог јемства и заштите у тес- 
таменталним односима. 

Душанов законик је овој првој врсти црквеног суда гаранто- 

вао постојање чланом 12, и то поводом вјерских и брачних дјела. И 
у "духовној ствари", каже се у Законику, "козмици (свјетовњаци М. 
С.) да не суде, а ко се од козмика нађе да је судио у црквеној ствари, 
да плати 300 перпера; само црква да суди" (члан 12). Као што се 
види, изричито се забрањује свјетовнима да се мијешају у суђење 
пред црквом. Под црквеним пословима ("духовна ствар"), у смислу 
овог члана, подразумијевају се сви послови који спадају у 
надлежност црквеног суда и морају се довести у везу са "царским 
кривицама" (члан 101 Душановог законика), односно дјелима која 
спадају у надлежности царског (државног суда). Као што исправно 
примјећује Тарановски (Историја српског народа у немањићкој 
држави, стр. 682), Законик, уз шире, познаје и уже значење "духовне 
ствари", под којим се онда подразумијева право духовно дјело (саѕиѕ 
зрштан 5), тј. вјерско дјело, због чега под црквени суд потпадају сви 
вјерници. Трагове тога ужег смисла налазимо још у Дечанској хри- 
совуљи (из 1330. године). Иначе, према члану 4 Душановог закони- 
ка: "И за духовне ствари, сваки човјек да се повинује и да буде по- 
слушан своме архијереју. Ако ли се ко нађе да је сагријешио цркви 
или да је преступио било шта од овога законика, намјерно или 
нехотично, да се повинује или покори цркви. Ако ли не послуша, и 
уклони се од цркве, и ако не усхтједне да изврши наређење цркве, да 
се тада одлучи од цркве". Овим чланом потврђује се надлежност 
црквеног суда за све вјернике поводом извршених вјерских дјела, 
као и њихова додатна одговорност (пред црквом) за општа 
кривична дјела која, уз свјетовну казну изречену од државног суда, 
укључује и епитимију црквеног суда. 

Што се тиче друге врсте црквеног суда, тј. суда над клером, 
специјалну индикацију за њега даје одредба члана 31 Душановог 
законика, која гласи: "И од сада никаква власт да не дирне калуђера 
или човјека црквеног; и ко наруши ‘ово за живота и по смрти 
Царства ми, да није благословен. Ако је ко шта коме крив, нека 
иште судом и правдом, по закону; ако ли се дирне без суда, или 
омете кога, да плати седмоструко." Овом одредбом се клерици изуз- 
имају из надлежности свјетовне власти, дакле и од сваке (па и 
судске) свјетовне јурисдикције. 

За разлику од црквеног суда који је судио свим вјерницима, 
надлежност суда цркве над цјелокупним клером била је одређена 
тайопе регѕопае. Тај суд у Душановом законику има карактер и дис- 
циплинског и сталешког суда и формирао се у том погледу знатно 
раније, путем канона и закона, али је завршни облик добио тек у 
немањићкој држави. Обиљежје дисциплинског суда добио је због 
тога што је од самог почетка судио клерицима који су се огријешили 
о своју свештеничку или црквену дужност или о канонске прописе 
уопште. Онога тренутка када се и ниже црквено особље, због 
свештеничке и сталне блискости са Божјим домом, изборило за 
позицију посебног сталежа. а аутономија цркве се учврстила, 
створени су услови да се свештенички сталеж одвоји од лаика, не 
само у погледу дисциплинског него и општег суда. То је имало за 
посљедицу да се црквама повјери и општи суд над клером, поводом 
свих дјела, како грађанских тако и кривичних. На тај начин је 
црквени суд над клером добио и компоненту сталешког суда. 

Историјат црквеног суда над клером може се видјети из пуне 
редакције Синтагме Матије Властара, која је за вријеме цара 
Душана преведена са грчког на словенски језик. У тим одредбама 
садржане су и новеле царева Ираклија и Константина из МИ вијека, 
које траже да епископу, клерику и калуђеру због грађанских и 
кривичних дјела не смије да суди државна власт, него надлежни 
епископ или митрополит или патријарх. У вези са питањем који би 
суд био надлежан за мјешовите парнице (ако је једна странка у 
спору клерик, а друга лаик), скраћена Синтагма (полазећи од нов- 
еле цара Алексија Комнена), озакоњује класичну римску формулу- 
ас(ог ѕедикиг ѓогит геі (дакле, надлежан је суд који је надлежан за 
оптуженог). Пошто је на тај начин, клерик могао да потпадне под 
свјетовни суд, црквене установе су тражиле да и у том случају глоба, 
која би могла бити пресуђена према клерику, припадне цркви. 

Душанов законик је из надлежности сталешког црквеног суда 
изузимао парнице у којима су због земље учествовале цркве и ман- 
астири.Тада су били надлежни свјетовни државни судови, судећи по 
"закону црквеном и царском", претходно реферишући цијелу ствар 
цару („али да упитају цара"). члан 76 Душановог законика. Исто 
тако, надлежност сталешког црквеног суда није се ограничавала 
само на клер, него се у пракси проширивала и на особе које су се 
налазиле под заштитом цркве (болесни, сиромашни, удовице, 
пуштено робље). Сви они су, као црквени "штићеници", потпадали 

под надлежност овог суда, што је био израз неизоставне бриге 
помоћи али и заштите ове категорије становника Душановог царст- 
ва. Тај обичај и обавезу потврђује и Душанов законик, утврђујући да 
"и по свим црквама да се хране убоги, како је прописано од ктито- 
ра. Ако их неко од митрополита, или од епископа, или од игумана не 
усхрани, да се одлучи од чина" (члан 29). 

Патримонијални суд је представљао суд господара земље над 
становницима његовог имања. Овај суд је припадао црквама и ман- 
астирима, као великим земљишним посједницима, и био је саставни 
дио њихових општих привилегија. Он није творевина немањићке 
државе и Душановог законика, него је преузет као готова установа 
из раније историје српске државе. Релевантне трагове о томе налаз- 
имо у Хиландарско-студеничком типику светог Саве и хрисовуљи 
краља Стефана Драгутина Хиландару (1276. до 1281. године). У овој 
хрисовуљи се наводи да је патримонијални суд цркава и манастира 
надлежан за парнице између црквених људи, дакле када су обје 
странке у спору црквени људи, уз изузетак ако се ради о дјелима 
издајства, помагању туђим насељеницима да бјеже од свога госпо- 
дара, спору због земље и убиству, када је надлежан државни суд. У 
надлежности државног, а не патримонијалног суда, спадале су и све 
парнице црквених људи са "земљанима" (нецрквеним људима). 

Законик цара Стефана Душана, међутим, из опште 
надлежности патримонијалног црквеног суда за црквене људе не 
изузима надлежности државног суда. Основне одредбе Законика о 
црквеном патримонијалном суду изричито признају јурисдикцију 
овог суда о "свакој правди", без и најмање могућности изузетака у 
корист државног суда. "И од сада никаква власт да не дирне 
калуђера, или човјека црквеног... (члан 31), односно "црквени људи 
у сваком спору да се суде пред својим митрополитима и пред 
епископима и игуманима" (члан 35). Надлежност државног суда за 
црквене људе остављена је само код парница у којима је једна стран- 
ка црквени човјек, а друга – неко други. Државни суд се овдје појав- 

љивао у облику суда пред кефалијом. Овакво, у извјесном смислу, 
потчињавање црквеног патримонијалног суда, као ниже инстанце у 
односу на суд кефалије, као вишу инстанцу, треба схватити као 
изузетак од општег правила, по коме су црквени судови самостални 
и одвојени од осталих судова. 

Ипак, није Законик оставио патримонијални суд без икаквих 
ограничења и изузећа у корист државног суда. Важну промјену у 

том погледу донио је други Законик (1354. године), и то његове 
одредбе о лоповима и разбојницима, као најопаснијим учиниоцима 
кривичних дјела. Пошто су они гоњени по службеној дужности од 
стране државних органа и за њих важно специјални судски поступак 
(генерална истрага), може се сматрати да се суђење лоповима и 
разбојницима изузимало од патримонијалног суда. Основна одредба 
о генералној истрази лопова и разбојника, уосталом, почиње 
"наредбом царском: по свим земљама, и по градовима, и по жупама, 
и по крајиштима, разбојника и лопова да не буде ни у чијгм 
подручју" (члан 140 Душановог законика), што значи ни по црквен- 
им имањима. 

На исти начин на који су земљишни посједи припадали поје- 
диним црквама и манастирима, а не цркви као јединственој органи- 
зацији, тако су и патримонијални судови припадали тим црквама и 
манастирима, као велепосједницима. Зато се у Душановом 
законику и каже да се "црквени људи у сваком спору суде пред сво- 
јим митрополитима, и пред епископима и игуманима" (члан 35), 
дакле. да свакоме суди претпостављени у цркви на чијем посједу 
живи.Зато је Душанов законик морао ријешити и питање сукоба 
надлежности у случају када су странке људи који припадају 
различитим црквеним властелинствима. Излаз је нађен у томе што 
"и кад су обојица људи једне цркве, да се суде пред својом црквом: 
ако ли буду од двије цркве два човјека која се парниче, да им суде 
обје цркве" (члан 35). Према томе, тада би био надлежан мјешовити 
суд обију цркава, као најпогоднији начин за уклањање сукоба 
између двије самосталне јурисдикције, састављен од одговарајућих 
судских изасланика обје јурисдикције, 

Власт у патримонијалном црквеном суду имао је прет- 
постављени старјешина цркве или манастира, по правилу, игуман. У 
црквама и манастирима гдје су се налазиле и епископске столице, ту 
власт је вршио епископ, односно митрополит. У извршне органе 
црквеног патримонијалног суда спадају црквени глобари, који на- 
плаћују глобе од црквених људи: "Што суде судије и уписавши дају 
глобарима, те глобе да узму глобари, а што не пресуде судије и упи- 
савши не дају глобарима, да нису власни глобари никоме ништа 
задржавати" (члан 184 Законика). Као помоћни и извршни органи 
овог суда постојале су разне сеоске старјешине, које се у разним 
крајевима ("селима и катунима“) и код различитих категорија ста- 
новника називају разним именима, као нпр. "кнежеви, премићури, 

управитељи, предстојници и челници" (члан 141 Душановог закони- 
ка). 

Душанов законик, такође, изричито регулише патримонијал- 
ни суд свјетовних велепосједника и то само над отроцима, изузима- 
јући од њега познати резерват државног суда који се односи на 
"царске кривице": "А што су отроци, да се суде пред својим госпо- 
дарима, како хоће, за своје кривице, а за царске да иду пред судије: 
за крв, за вражду, за крађу, за разбојништво, за скривање туђега 
човјека" (члан 101 Душановог законика). Посебну пажњу изазива 
чињеница да се у "царске кривице" уврштавају крађа и разбојниш- 
тво, што, ипак, није чудно, јер је и у смислу друге новеле Законика, 
суд над лоповима и разбојницима био изузет од патримонијалне 
јурисдикције. Било је, међутим, могућности да се надлежност пат- 
римонијалног суда властеле прошири на слободне зависне насе- 
љенике (меропси, Власи, сокалници, мајстори и пастири). С тим у 
вези, чланом 112 Душановог законика предвиђен је случај ако је 
неко примио човјека "из туђе земље, а он је побјегао од свога госпо- 
дара, од суда", за што се прописује да се такав бјегунац врати своме 
господару, те да од принудног повратка бјегунца може да ослободи 
само "писмо милосно царево". Пошто је постојао патримонијални 
суд властеле, Законик управо о њему говори као суду. Бјежање од 
тог суда Законик санкционише враћањем бјегунца своме господару. 
"Милосно писмо царево" је брана од "кривог суда", који је могао 
довести до невоље да се спас нађе и на "двору царевом" (члан 109). 

3. Сталешки суд су у немањићкој држави имали они градови 
чије је становништво имало посебни грађански сталеж (градови у 
Приморју и грчки градови). О односу између аутономног судства 
приморских градова и државног судства сачувани су само неки 
подаци за Котор и Будву, који су овај однос (својим статутима) 
уређивали на различит начин. Самостално судско уређење имали су 
и освојени грчки градови, а то право гарантовано је посебним 
хрисовуљама. Такво судско уређење инаугурисано је у Законику за 
све грчке градове: "Сви градови по земљи царевој да су на закону 

како су били у пређашњих царева (тј. под византијским царевима – 
М.С.) За спорове што имају међу собом, да се суде пред управите- 
љима градским и пред црквеним клиром. Ако који жупљанин тужи 
грађанина, да га тужи пред управитељем градским и пред клиром 
црквеним по закону" (члан 172). Овај члан Душановог законика 
није довољно јасан: нејасно је ко су "управитељи градски", какав је 

однос између њих и црквеног клера и како се судило (заједно или 
одвојено). О томе нема изричних изворних података. 

Претпоставља се да су се под судском влашћу господара 
налазили и посебни сеоски судови, у својству сталешког суда насе- 
љеника. Тако је и сам Законик. у члану 97, остављао могућност селу 
да "паликућу" преда или не преда. Одлука о томе, подразумијева се, 
није се могла донијети без претходног суђења паликући на сеоском 
збору. 

4. Станак је, као установа за суђење у парницама између 
Дубровчана и Срба. представљао састанак владиних изасланика 
Дубровника и немањићке државе или нарочито одређених судија 
ради заједничког испитивања и рјешавања међусобних спорова. 
Разликовале су двије врсте станка: велики или пленарни и мали или 
посебни станак. Станак се није наметао странкама обавезно, него 
им је било остављено на вољу да ли ће се парничнти пред зе- 
маљским судом оптуженог или пред станком. Мали станак се укида 
за вријеме краља Милутина и замјењује посебним мјешовитим 
судом на српској територији. Систем судова устројен Душановим 
закоником проузроковао је даље промјене у надлежности за 
мјешовите српско-дубровачке парнице. Та надлежност пренесена је 
општим државним органима. а комбиновани национални елеменат 
унесен је у судски, посебно доказни поступак, тако што је обичну 
пороту замијенила мјешовита. Принцип мјешовите пороте унесен је 
и у други Законик (1354. године), у члану 146. 

5. У надлежност државног суда спадају, прије свега, она дјела 
која се изузимају од посебних судова (патримонијалног и ста- 
лешког). У Душановом законику изричито се спомињу: скривање 
туђих људи (члан 179), под чиме се подразумијева помагање туђег 
човјека да бјежи од свога господара; вражда (члан 21) или убиство 
(члан 91); крв (члан 101); коњ (члан 120), тј. дјело о украденом или 
плијењеном коњу, те лопови и разбојници (чл. 144 и 145). 

Државни судови су редовно судили припадницима оних 
сталежа који нису били у неком директном односу са државном 
влашћу, а нису потпадали ни под сталешки суд. У таквој позицији су 
били властела и насељеници приватних имања. Душанов законик 
нарочито истиче надлежност државног суда, наређујући судијама 
"да чине правду убогим и ништим" (члан 175). У надлежност овог 
суда спадале су и тужбе меропха против господара земаља који су од 
њих тражили "работе и даје" (члан 134). 

Војни суд је био специјална врста државног суда. "У судским 
стварима на војсци, малим и великим, да им суде војводе, и нико 
други" (члан 124). Према томе, под надлежност војног суда или суда 
војводе спадали су властела и њихови људи који су се налазили у 
војсци. Пошто је војвода судио и "мале и велике ствари", војници су 
били изузети од патримонијалне судске власти властеле. 

С обзиром на то да је остваривање државног суда у пракси 
наилазило на тешкоће Душанов законик прописује низ кривичних 
дјела против правосуђа, које најстроже кажњава. Пошто ће се о 
кривичним дјелима против правосуђа говорити у другом реферату, 
овдје само на њих подсјећамо, јер је и то питање значајно за разу- 
мијевање судског уређења Душановог доба. У сваком случају, 
ауторитет државног суда стајао је изнад свих посредујућих власти, о 
чему говори и члан 143 Законика: "Судије које је цар поставио 
земљи да суде, ако пишу за било што, за разбојника и лопове, или за 
било какву одлуку судску, па црква, или властелин, или било који 
човјек у земљи царевој не послуша писмо судије царевог, ти сви да 
се осуде као непослушници цареви.“ Ради подизања ауторитета 
државног суда, законодавац је, исто тако, посебно казненим мјера- 
ма, штитио судије од увреде њихове части. С друге стране, 
наређивао је судијама да не намећу народу никакве "самовласне 
данце". "Када год судија иде по земљи царевој и својој области, да 
није властан узети од оброка силом, ни било што друго осим пок- 
лона што му поклони од своје воље" (члан 107). 

У српској држави средњег вијека суд је, најприје, био једно од 
личних прерогатива владаоца, које је он вршио лично или преко 
некога од својих најближих сарадника. Онда када је државно 
уређење постало сложеније, владаочев суд престаје бити опште 

правило и претвара се у највишу инстанцу. На основу сачуваних 
изворних података, може се констатовати да је владалац судио 
лично и непосредно у парницама због црквене земље. Овакву прак- 
су Душанов законик је озваничио у члану 78, сматрајући то најбо- 
љом гаранцијом неприкосновености црквене земљишне својине. 
Владаочевом суду упућивани су и предмети (државна резервата) 
изузети од патримонијалног и сталешког суда, али ни овдје није 
било све тако једноставно. Тако, ако се радило о црквеном патри- 
монијалном суду, за резервата је, најприје, судио владалац или неко 
од властеле са његовог двора или суд на двору владаочевом. Касније 
ће за ова резервата бити призната надлежност државног суда, што 

је посебно важило за најтежа кривична дјела, као што су крађа и 
разбојништво (члан 140 Душановог законика). Исто тако, резерва- 
та која су се изузимала из надлежности свјетовног (властеоског, 
патримонијалног) суда била су у надлежности државног суда (чл. 
103 и 179 Душановог законика). 

Може се претпоставити, из више разлога, да је свако настојао 
да своју парницу изнесе пред суд владаочев. На два мјеста у Душа- 
новом законику забрањује се непосредно обраћање владаочевом 
суду: "Нико да се не позива на двор царев" (члан 171) и "Ниједан 
човјек није властан позивати на двор царев" (члан 178). Законик, 
ипак, допушта један изузетак, познат у историји права као сул- 
ликација (умољавања, богорађења). "И кто невољан дојде на двор 
царев. да се всакому учини правда, освен отрока властеоскога" 
(члан 72 раковачког рукописа Душановог законика). Дакле, у 
случају. невоље – када је некоме учињена велика неправда, а није 
постојала могућност. због низа околности, да се редовним путем 
постигне праведна судска одлука – дозвољавала се могућност 
оштећеном доласка "на двор царев". Ово право, међутим, имали су 
само слободни људи, не и отроци (робови). Истина, Законик у члану 
72 спомиње само "отрока властеоскога", али то не значи да су 
црквени отроци имали право прибјегавања суду на владаочевом 
двору. 

Суд на двору владаочевом функционисао је у облику судије "у 
двору цареву" (члан 171) или и "у кући царевој" (члан 173 
Душановог законика). Дворски судија је судио за сва кривична дјела 
извршена на двору: "Судија који је у двору цареву, кад се учини које 
зло, он нека и пресуди" (члан 181). Затим, био је надлежан за све 
парнице против сталних дворана владаочевог двора: "Који влас- 
телин буде стално у кући царевој, ако их ко тужи пред судијом двор- 
ским, а нико други да им суди" (члан 173). На крају, дворски судија 
суди странкама које су намјерно дошле на владаочев двор, да би ту 
тражили правду: " Ако се парничари задесе случајно на двору царе- 
вом, да им пресуди судија дворски" (члан 171). Може се закључити 
да се у прва два случаја одређује надлежност дворског судије за 
кривична дјела извршена на двору и за стално дворско особље. У 
трећем случају, иако Законик начелно забрањује непосредно 
обраћање дворском суду (али само од стране тужиоца), допушта, 
ипак, ако се обје странке сложе и ради тога дођу у владаочев двор, 
да њихову парницу ријеши дворски судија. Усљед тога, у пракси је 

парница могла бити ријешена на два начина: пред редовним и 
дворским судом. 
Владаочев суд се могао појавити и као суд друге инстанце онда 
када је одлучивао о предметима редовних судова путем ТЗВ. 
релације (гејацо). Ријеч је о случајевима у којима редовни суд није 
имао право да донесе коначну пресуду, него је морао да ту пресуду 
тражи од више судске инстанце, евентуално и од владаоца. Душанов 
законик познаје три случаја релације. Први случај односи се на пар- 
нице због црквене земље. Тада се тражило да се "покаже милосно 
писмо" царево, па ако се изнесе даровно писмо царево или каже: 
"Милосника имам", онда том писму и том милоснику никаква ври- 
једност да се не призна, већ да се суди по закону црквеном и 
царском; али да упитају цара" (члан 76). "Упитати" цара значило је 
реферисати му о предмету, а цар је доносио дефинитивну одлуку. 
Други случај тиче се владаочевих наредаба супротних Законику: 
"Писма царева која се доносе пред судије било за што. а обеснажује 
их Закон царев, што је цар било коме написао писмо, та писма чију 
би ништавост суд установио, она писма да узму судије и да их доне- 
су пред цара" (члан 103). Овдје је суд овлашћен да утврди противза- 
конитост владаочеве наредбе, али не и да ријеши друкчије спор, 
него да (путем релације) поднесе предмет владаоцу на дефинитивно 
пресуђење. Трећи случај релације утврђен је у члану 177. Законика, 
као царска наредба судијама: "Ако се појави велико дјело и не 
узмогну расправити и пресудити било који велики суд да буде, један 
од судија да иде са оба ова парничара пред цара. И што хоће судије 
коме да суде, сваку пресуду да уписују, како не би било некоје 
потворе, да се поступа по Закону цареву." Ту, према томе, релација 
долази у обзир за "велико дјело" (сложенији предмет), који није јед- 
ноставно ријешити и, по правилу, у тада важећем правном систему 
за њега није било рјешења. С обзиром на то да се ради о преношењу 
на владаоца и права доношења конкретне пресуде, одредба члана 
177 садржи потпуну релацију. 

7. Повјеравање послова правосуђа, у принципу, искључиво 
судијама извршено је у немањићкој држави тек за вријеме цара 
Стефана Душана. Међутим, није потпуно јасна слика тог устројства 
ни из Душановог законика. Често се спомињу судијеи то, обично, у 
множини. Може се закључити да имају одређену област (члан 11), 
одређене функције (члан 103), али није јасан однос судија према 
кефалијама (чл. 63 и 152) и пороти (чл. 146 и 147). Види се да је поро- 

та употребљавана и за суђење повлашћеним странцима (члан 123 
призренског и раковачког рукописа Душановог законика). 

У Душановом законику се посебно потенцира да је цар судије 
"поставио земљи да суде" (члан 144). као и да "нико да се не позива 
на двор царев мимо надлежности судија које је поставио цар, него 
сваки да иде пред свога судију" (члан 171). Члан 194 (раковачки 
рукопис) наводи да се црквени људи суде "пред црквом и кефали- 
јом". из чега би се могло закључити да је и кефалија имао извјесну 
судску надлежност. 

Судије су се постављале по извјесним територијалним 
подручјима. тако да су имали "своју област" (чл. 110 и 175). Каже се 
да судијска област обухвата "земље", што значи да је могла бити и 
велика. Извјесно је. исто тако, да се судијска област није поклапала 
са жупом, јер је судија било и у мјешовитим жупама, у којима су 
"земље" судијских области чиниле дио жупског подручја (члан 152 
Душановог законика). Уз то. Душанов законик не спомиње судије у 
граду. као што је случај са кефалијама (члан 63). Ипак, Законик 
уврштава кефалије у жупске влати, као и судије (члан 152). 

Обављајући правосудну функцију, судије су обилазиле своје 
области. Законик је то судијама наметнуо и као дужност. "Судије да 
иду по земљи куда је коме област, да надзиравају и да чине правду 
убогим и ништим" (члан 175). На тај начин, суд је био свуда гдје је 
судија одсједао. 

8. Од помоћних судских органа Душанов законик изричито 
спомиње само "судијина посланика" (члан 105) и пристава. Судијин 
посланик је имао улогу његовог приватног поданика. За разлику од 
судијиног посланика, пристав се службено налазио како на двору 
владаочевом, тако и на двору судијином, одакле су их они слали "на 
работу" (члан 88). Да би неко био пристав, тражи се да је "добар, 
прави и вјеродостојан" (члан 159). 

О приставу се говори у више чланова Душановог законика. 
Његова улога значајна је и у припреми и на завршетку судског пос- 
тупка, јер се странка позива на суд "преко пристава " (члан 56) и 
упућује пристав да "изврши налоге што пишу судије" (члан 174). 
Поред тога, пристав има значајну улогу и на судском претресу, у 
току непосредног парничења странака, о чему говори члан 88. Он је 
могао и свједочити, као службено лице, о ономе што му је познато 
у обављању своје дужности. Такво свједочење имало је значај 

доказног средства, јер се парничење није могло завршити док се не 
обезбиједи присуство пристава. 


ЗАКЉУЧАК 


Одредбе о правосуђу из Душановог законика, који је донесен 
на врхунцу привредне и политичке моћи српске средњовјековне 
државе, чине цјеловит систем судских органа који су примјењивали 
посебно право на све грађане ондашње Србије. По својој организа- 
ционој структури и карактеру, он спада у ред модерних судских 
установа које су у то вријеме постојале у другим државама. То је и 
разумљиво с обзиром на претходни феудални привредни и поли- 
тички развитак српске државе и потребу да се и путем правосуђа 
осигура и ојача државно уређење. Сасвим је реално претпоставити 
да је, с обзиром на тадашње прилике, у примјени ових одредаба било 
свакојаких проблема јер је стварност Душановог царства било 
вјероватно испод "отмених" одредаба његовог законодавства. 

Душанов законик, као посебно значајан кодекс и у области 
правосуђа, значио је полагање камена темељца једног новог 
друштвеног уређења и правног поретка, тако да су његов суштинс- 
ки значај и временски утицај далеко већи него што то у први мах 
изгледа. Био је то гест државничке мудрости и удовољење захтјеви- 
ма и очекивањима да овај законик донесе други правни поредак и 
обезбиједи законитост у понашању свакога и у дјелатности било 
кога. Захтјев за законитошћу и правосуђем, као једно од централ- 
них мјеста у Душановом законику, био је израз општег захтјева за 
заштиту личности човјека, али и израз потребе изражавања 
државности као израза националног бића. 

Ко узме у руке Енциклопедију српске историографије, коју су 
приредили професори Сима Ћирковић и Раде Михаљчић (Београд, 
1997, наићи ће, између осталог, и на енциклопедијску јединицу 
Стојан Новаковић (1842-1915)' у којој ће се, уз најнужније биограф- 
ске податке, упознати и са великом продукцијом дјела Стојана 
Новаковића која се односе претежно на српску библиографију, 
књижевност, филологију, политичке науке и законодавство. 
Управо, ова задња категорија – законодавство, у чијем је средишту 
Законик Стефана Душана цара српскога, коме је Стојан Новаковић 
посветио двије своје књиге, и навела ме је да о томе његовом раду 
поднесем посебно саопштење на овоме цијењеном скупу. 

Прва вијест о рукопису Душановог законика сигнирана је у 
четвртом тому волуменозног дјела Јована Рајића: Историја разних 
словенских народов најпаче Булгаров, Хрватов и Сербов (Беч, 
1794-1795). Реч је, дакле. о временском размаку од 445 година од 
прве појаве Душановог законика, 1349. године. Објелодањени 
рукопис је припадао браћи Текелијама (Петру и Сави) а унио га је у 
Рајићеву Историју њен издавач Стефан Новаковић. Рајић се оштро 
супротставио накнадној интервенцији свога издавача и одрекао се 
издавања Законика, јер је сматрао да му изворна основа није дово- 
љна. Замјерке о издању Душанова законика у Рајићевој Историји... 
остале су ограничене на узак круг специјалиста, а добар глас о томе 
документу као важном споменику из немањићке Србије продро је у 
широке кругове не само српског и словенског него и цијелог обра- 


' Вид. Енциклопедије српске историографије. стр. 540-542. 

2 Раде Михаљчић. Законски споменици– – Прилог Стојана Новаковића 
будућем "Српском дипломатару". Зборник – Стојану Новаковићу у помен. Српска 
књижевна задруга. Београд. 1996. стр. 131-145. 

зованог свијета Европе. Уједно, то је био подстицај да се даље трага 
за рукописима који би могли бити још ближи оригиналу и времену 
настанка Душановог законика. Тако је услиједио раковички руко- 
пис, који је публиковао новосадски професор Јован Магарашевић. 
Следећи искорак је направио Павле Јосиф Шафарик, који је у 
склопу своје студије Преглед најважнијих писаних споменика стар- 
ијих времена код Срба и осталих Југословена, описао и три 
рукописа Душановог законика: ходошки, раковички и раванички. У 
свом другом дјелу – Споменици, Шафарик је проширио видокруг 
свога посматрања на десет разних верзија рукописа. 

Управо, бројност рукописа Душановог законика и различи- 
тост у тумачењу и методолошком поступку око њиховог публико- 
вања, утицала је и на младога правника Стојана Новаковића да се и 
он, са својих 28 година, огледа на томе јако заметном послу. У књизи 
Законик Стефана Душана цара српскога, објављеној у Државној 
штампарији у Београду 1870. године, Новаковић је покушао да 
објасни свој пиступ у проналажењу, припремању и објављивању 
Законика и то на основу призренског рукописа. Писао је: "У тој 
књизи је први пут објављен један знатан, стари, дотле неиздан и 
непознат, текст Законика Душанова. То је био текст призренски, по 
реду објављивања четврти". Из Садржаја, који доносимо у Прилогу 
бр. 1 овога рада, види се у доброј мјери како је Стојан Новаковић 
замислио и извео свој пројекат око обраде Законика Стефана 
Душана. Примјетно је да Стојан Новаковић приступа издавању 
Душановог законика не толико са филолошког становишта, у чему 
је он био неоспорно професионално оспособљен, него више даје 
нагласак на историографску подлогу Законика, јер, како сам 
истиче, жели да покаже"... како ли су се плели и сукобљавали 
одношаји ондашњега живота"?. Стога – наставља даље Новаковић 
– " сад не рије по старим писмима само филолог, него исто толико 
историк, правник, економиста, истражилац црквених заплета, и сви 
стручњаци који се о једној или другој страни народног живота 
баве": (подвукао З.А.). Да је Стојан Новаковић ставио Душанов 
законик у средиште историографског испитивања, види се и по томе 
што је написао: "Ко пак хоће да разбира како је у свему томе ста- 


3 Стојан Новаковић; Законик Стефана Душана цара српскога. Државна 
штампарија. Београд, 1870, стр. Х 
"Исто 

јала држава четрнаестога века, онај не може наћи нигде више него 
у Душановом Законику. Овај споменик, понајдрагоценији од свега 
што нам је оно време у књизи оставило, средиште је, може се сло- 
бодно рећи, свему такоме испитивању." Из изложеног се види да је 
Стојан Новаковић јако добро схватио место и улогу Душановог 
законика у укупном културном наслеђу српскога народа. Али у 
жељи да и у погледу обраде и публиковања овога драгоцјеног изво- 
ра за нашу историју буде нов и оригиналан, он је прихватио 
методолошки поступак по коме је измијенио стари редослијед 
чланова Законика и по угледу на законе његова времена довео 
Душанов законик у "лођички ред". Показало се да тај поступак није 
могао да се научно одржи. 

Након првога издања Душановог законика Стојан Новаковић 
се отиснуо да ствара и реализује велике пројекте српске истори- 
ографије. Један од њих је: Земља и народ у старој српској држави, а 
други је посвећен односима Срба и Турака. Сам је написао да први 
пројекат треба да садржи "питања о краљу, о властели и себрима, о 
администрацији и о државним достојанственицима, о меропсима и о 
отроцима, о поповима и о мајсторима. о питањима непокретне имо- 
вине, о баштини и пронији, о баштиницима и пронијарима, о градо- 
вима и трговима и селима у старој српској држави, о споменицима 
старога живота сачуваним у традицији..."• Нека од питања из својих 
пројеката стигао је и да обради (Пронијари и баштиници; Прилог 
историји непокретне имовине у Србији ХШ до ХЈУ века; Стара 
Српска војска; Срби и Турци ХТУ и ХУ века; Село; Васкрс државе 
српске итд.), док су друга остала за обраду наредним поколењима. 

Трећи велики пројекат којим се Стојан Новаковић дуго вре- 
мена бавио односи се на издавање историјских извора, нарочито 
правних извора "законских споменика". Међу њима су Синтагмат – 
азбучни зборник византијских црквених и државних закона и прав- 
ила; Законски спомепици српских држава средњега вска и, свакако, 
Душанов Законик који је Новаковић издао 1898. године по други 
пут. Када је поново издао Душанов Законик, Новаковић се сам 
осврнуо на недостатке приређивања у своме првом издању. Рекао је: 
"У начину објаве тога текста, учињена је тада грдна погрешка, што 


5 Исто 
6 Енциклопедија српске историографије, приредили Сима Ћирковић и Раде 
Михаљчић. Београд. 1997, стр. 541. 

се хтело да се чланци текста по начину нашега времена распореде. 
Тога ради је раскварен ред чланака старога рукописа (ком иначе 
није ништа мењано), мада је и у томе реду ваљало чувати као 
останак старог времена оно што су о томе знали, осећали, или хтели 
да покажу српски законописци ХІУ века."' 

Сам Новаковић пише да је на ту погрешку први указао његов 
учитељ и пријатељ Ђура Даничић, а руски професор Зигељ отишао 
је у том погледу још даље, јер је задовољио науку на тај начин што 
је издао Законик Стефана Душана у Петрограду 1872. године, 
враћајући при томе све чланове Законика на своје мјесто, исто 
онако како су и стајали у призренској верзији рукописа. Још више 
научног свјетла бацио је на Душанов законик кијевски професор Т. 
Флорински када је 1888. године унио у разматрање законодавне дје- 
латности цара Душана, четири дотле скоро само по имену позната 
текста "међу којима су најпознатија она два од старих преписа што 
су се налазили у збирци пок. Григоровића. Без анализе тих тексто- 
ва, наглашава Новаковић, не би се могао лако ухватити онај разви- 
так који је данас у преписивању и у прерађивању Законика очеви- 
дан" 3 

Враћајући се поново, након двадесет осам година преданог 
научног рада Душановом законику, Новаковић истиче: "У овом 
новом делу, свеколико је наше старање било, да у целини изнесемо 
шта нам је о овоме предмету из разних времена наше старине оста- 
ло и да према силама својим покажемо шта је што значило и како 
се разумевало, а осим тога да свима верзијама и разликама њихово 
значење обележимо" > (Подвукао З.А.). 

Новаковић је то чинио путем издвајања млађих од старијих 
рукописа служећи се претежно начелима језичке, стилске и дипло- 
матичке анализе појединих преписа и њиховог садржаја. По 
Новаковићу, како је то лијепо запазио проф. Р. Михаљчић," млађи 
су они рукописи у којима су утврђене поједине ријечи; "царство ми, 
Законик царства ми, књига царства ми, које се "преводе" као цар, 
Законик царев, књига царева. Издвајањем млађих од старијих 


? Стојан Новаковић, Законик Стефана Душана цара српскога 1349. и 1354. 
Државна штампарија, Београд. 1898, стр. 1 

8 Исто, стр. П 

9 Исто, стр. Пи Ш 

9 Раде Михаљчић, Прошлост и народно сећање, Београд. 1995. стр. 110-117. 

рукописа олакшана је реконструкција текста који је најближи ориг- 
иналу. а с друге стране. познији преписи могу, између осталог, да 
покажу шта се све мијењало у српском законодавству након најс- 
таријег примјерка Душановог законика. 

Нова књига Стојана Новаковића са истим насловом као рани- 
ја: Законик Стефана Душана цара српскога 1349. и 1354., има укуп- 
но 309 страна формата Б-5. Њен Садржај са осталим ознакама даје- 
мо у Прилогу бр. 2 овога рада. Како се из саме књиге види, Новако- 
вић се вратио раније започетом послу да би га сада обавио са нових 
основа до којих је продро он сам и наука као цјелина. Нарочито су 
му добродошла дјела Теодора Зигеља и Тимотија Флоринског, 
руских научника. који су у међувремену сваки понаособ, издали 
Душанов законик са пуно научне акрибије. Зигељево дјело појави- 
ло се 1872. а Флоринског 1888. године. 

И у Новаковићевој другој књизи у центру научне пажње је 
остао призренски препис Душановог законика, с тим што су поје- 
диним члановима тога преписа дати бројеви од 1-201 и на основу тих 
бројева су вршена поређења садржаја и форме са свим другим 
преписима. "Поред основног текста са варијантама из других руко- 
писа, исцрпних коментара. Новаковић је теже разумљиве чланове 
Законика дао у слободном преводу. Основном тексту претходи оби- 
мна студија о постанку, изворима, склопу и рукописима Законика. 
Овим делом заокружени су дотадашњи издавачки напори и суми- 
рани научни резултати о Законику"." 

Број чланова Душановог законика и низ којим су они 
поређани у новој Новаковићевој књизи, остао је дуго на снази, мада 
је аутору и даље замјерано што је неке чланове Законика дијелио на 
два, а друге здруживао у један. Новаковићева друга књига је више 
пута прештампавана и превођена на бројне стране језике. Од њеног 
издања 1898. до данас протекло је више од стотину година. У 
међувремену захтјеви науке као и струке око издавања историјских 
извора постали су још већи и сложенији. У томе свјетлу треба гле- 
дати и на даљње напоре да се продре шире и дубље и у Душанов 
законик, као фундаментални споменик из српске историје средњега 
вијека. Од наших научника на томе је највише радио проф. Никола 
Радојчић. Круну његовог рада представља издавање Законика Сте- 
фана Душана цара српскога 1950. и 1960. године, иза кога издања је 


И Исто, стр. 113. 

стала Српска академија наука и уметности. Садржај Радојчићевог 
издања из 1960. године доносимо у Прилогу бр. 3 нашега рада. 

У Предговору истој књизи Никола Радојчић наглашава да је 
Душанов законик незаобилазна карика у проучавању развитка 
нашега језика, нашега друштвенога, економскога и државног разво- 
ја и укупних наших правних схватања и достигнућа. Према 
Радојчићу: "Душанов Законик, донесен на српским државним сабо- 
рима 1349. и 1354. године, спада међу најважније правне споменике 
високе правне учености и узвишене етичке вредности." 

Са жељом да се што више приближи оригиналу, Радојчић је 
своје издање приредио на основу струшког, атонског и бистричког 
рукописа, јер је утврдио да су они старији и бољи од призренског и 
раковичког. Али, ови потоњи рукописи нису одбачени, већ су ко- 
ришћени као допуна основном тексту. Радојчићевој књизи даје ве- 
лику специфичну тежину и уводна студија (стр. 5-39). у којој је извр- 
шен сериозан претрес свих рукописа, издања и превода Душановог 
законика. Образложена је и Реч цара Стефана Душана уз његов 
Законик и књига је опремљена одличним научним апаратом. 

Осим Српске академије наука и уметности, интересовање за 
објављивање и коришћење Душановог законика испољила је и 
Српска књижевна задруга, која је у склопу свога пројекта – Стара 
српска књижевност (у 24 књиге), објавила и скраћену верзију 
Душановог законика (књ. бр. 8). Тај посао обавила је, на вишенам- 
јенско задовољство, мр Биљана Марковић. Књига је особито добро- 
дошла за друговање са Душановим закоником у наставном процесу. 
Из Прилога бр. 4 види се како изгледа та скраћена верзија. 


Из изложеног, се може закључити да Стојану Новаковићу 
припада велика заслуга што је Законик Стефана Душана цара срп- 
скога из 1349. и 1354. године извукао из анонимности и што је сво- 
јим књигама показао да он има вишедимензионалну вриједност за 
укупну српску историјску баштину. Проучавање Законика није још 
докраја завршено, али са научним напором који је у то уложио 
Стојан Новаковић, добијена је солидна подлога за даљња истражи- 
вања. Да је то тако, види се најбоље из студије Милоша Благојевића 
"Државна управа у српским средњовековним земљама" (Београд, 


12 Никола Радојчић, Законик цара Стефана Душана 1349. и 1354., Београд, 
1960, стр. 1. 

1997. у којој се спомиње Стојан Новаковић и његово дјело на 120 
страна, од укупно 333 стране колико запрема читава књига. 

Српска наука има пуно разлога да се изнова враћа даљњем 
проучавању Душановог законика. У том свјетлу гледам и на овај 
научни скуп у Бањалуци. 


ЗАКОНИК 


СТЕФАНА ДУШАНА 


ЦАРА ОРПОКОГ. 


1849, и 1854. 


ИЛДАО И ОпЈАСПИО 


СТОЈАН НОВАКОВИЋ. 


и и пр 


У БПОГРАДУ 
У АГЖАЋНОЈ ШТАМИПАГИЈИ 


1870... 

ПРЕГЛЕД 
'1 ' 
КГР. 
Предговор + 305 3303) + + + +: 2185 У | 
Приступ, 
1. Пастана: нисаних закона у срнском паролу • у 
И. Устапона сабора у старој српској држави · • хм 
ТИ. Како је постло п како је склопљен Закону 
| Душанов · · - + ПИ ХХХ 
1“. Оримила по иренисп РА Закопика • · | [64 
1. Струшки иренис, 3 34304 46 + + + х Ху 
9. Призренски мренис, + + 30304 + ++ + ХМ 
Э. Атопски ирепис, +. ХҮШ 
4. Студонички пропис, + + 9309 ++ + + + + • ХХ 
ћ. Бистрички ирони, + + +++ 3 + ++ + ++ ХХИ 
6. Хиландарски превео + + + + - ХХИ 
7. Ходтики препис, еее ТХ 
8. Шититопички прсинс, ++ ое ХМ _ 
9, Уаконачки ирспис + е; УХХУН 
19), (ананички пренос, + на н 66 е ++ УХА 
14, "Гонелијин препис, + #7705 3565 +++ Т.ХАХ 
12. Спаски иренвс оо ХХХ 
18, Београдски препис, + + ++ + + + + «++ РХХХН 
14. Клрдонлчки прене, (+ 4030 30+ 36 + + + + ХХХІ 
19, Загребачки иренне, - еее Г. ХХХ 
16, Далмптински ирли, Сиси ХХХІ“ 
17. Луубипиие пропис, еее ХХХІ 
18. Стратимпровпћеп проиме, + + + • + + + - 7. ХХХІ 
19. Борђотки тронис, + + 33036 9 + + + + .ХХХҮУ 
20. Колиљски нронис, ое и 
"У. Како Стојв преписл међу собом, и којл су ста- : , 
+: + раји, -Којн: лнЇулађкія. Араб, не ар 1. ЦХХХУШ . 


№. (0; опон_подању. АНЕ ЗНАЧИ УРИНА 1 .: ср 


Доо 1 први, Текст је. поређење преписа, ; 
Цара Стетлић наредба о аакоподпвној ен Е 
1840. Ив ирсппса Раковачкогд · - • ае а 
: Закони лаге крнаго цара бачфаћа, чл. 1—201 . "Го 148 
Царл Уроша лоторда яакоподатио радње оңа му | 
цара Стефана, 10 априла [957 - + • 0: . 17 


Део други, Читање текста и објашњења. з 
Занон благаасутито цара Стефана, ча. 1—91. 151—267 


Део трећи, Преглед є регистар. | 
Преглед чланака Лутанона Лаконика по садро 
жини л мо иреписпма фо ӘР 271 
Гегистар + + + на • АРЕС а 947 
Исправие · · - и 


. 
3 
= 
(тј 

СРПСКА АКАДЕМИЈА НАУКЛ И УМЕТНОСТИ 
нанай 


ЗАКОНИК | 
ЦАРА СТЕФАНА ДУШАНА 
1349 и 1354 


издло И ПРГОГО 
НИКОЛА ГАЛОЈЧИЋ 


Приказано на 1 скупу Одељења друптвелих пауке 
Ы 29 јапуара 1959. 


Уредник 
Академи ТЕОРИЈЕ ОСТРОГОРСКИ, 
Секретар Одељења лруштпених паука 


ИЗДАВАЧКА УСТАНОЋА 


е сло 


БГОГГАД 
1960 

78 Ыза ААИНИН: | 1 _ь Душанов законик 950 РОДНИ 


Стара српска књижевност 
у 24 књиге 


Уређивачки 
одбор 


Димитрије Богдановић (1930—1986) 
Милорад Папић 
Милорад Бурић 
Милисав Савић 


Књига 
осма 


Приредила 


мр Биљана Марковић 

Нлустрацијс 


НОВИЦА ВОЈИНОВИЋ 
ВЈЕРСКО ПИТАЊЕ У ДУШАНОВОМ ЗАКОНИКУ 


Српски народ је у својој историји имао важних правних аката 
али је Душанов законик један од најзначајнијих, не само у Србији, 
него и у тадашњој Европи и свијету. Донесен је 300 година прије 
енглеског Закона о правима (ВИ оѓ Езаће) и 200 година прије ње- 
мачког кривичног законика Каролина (Копзшипо Кагоџпа (Сппі- 
пан5), Значајан је поред осталог и због тога што нам је сачувао 
важне податке о вјерском питању у тадашњој Србији и тешкоћама 
са којима се борила српска држава и православна црква за свој оп- 
станак и развој кроз вјекове. Неки од тадашњих вјерских проблема 
постоје и данас и ометају слободан развој српске државе и право- 
славне вјере као њене духовне вертикале, њеног цивилизацијског 
круга. 

Треба одмах истаћи историјску истину до које врло мало држе 
српски научници, било да су историчари, правници, филозофи или 
социолози, а то је чињеница да је вјера, религија, припадност одре- 
ђеној конфесији. за балканске народе одувијек била битна одредни- 
ца њихових међусобних односа и њихов главни критеријум за одре- 
ђивање и оцјењивање свих других вриједности у друштву. На прим- 
јер сваки рат на Балкану почев од средњег вијека до данас имао је и 
вјерски карактер. а понекад и искључиво вјерски. Ово због тога што 
су се на овом подручју сусрела два свијета, источни и западни; двије 
цивилизације и културе - византијско-грчка и латинска, која је само 
мање или више успјешна имитација прве, почев од филозофије до 
музике и математике. На Балкану су се сукобиле двије цркве – 
католичка и православна још прије него што су добиле гакве називе. 

Послије 15. вијека у конфесионалне сукобе на Балкану 
умијешала се и трећа велика религија – ислам, мухамедова вјера, 
коју су на мачу донијели полудивљи турски освајачи. Тако је од тада 
до данас живот балканских народа текао у зависности од пријате- 

љства или непријатељства тих трију религија и њихових припадни- 
ка, на Балкану и изван њега. 

Још када су многобожачки Словени пристизали на Балкан, од 
4. до 7. вијека, покрштавале су их двије врсте мисионара: византијс- 
ки – по источном вјерском обреду, и римски – по западном вјерском 
обреду, па је сукоб ове двије вјерске опције био неминован. При 
томе су се обје ослањале на моћне државе: источна на Византију, а 
западна на Франачку, касније на Аустрију, Њемачку и друге. 
Источна црква је већ у 14. вијеку била битно угрожена падом 
православне централе Цариграда и прогоном цариградског патри- 
јарха у Палестину, у град Никеју. 

Франци Карла Великога већ до 10. вијека покатоличили су 
велики дио Словенаца и Хрвата јер се салзбуршки бискуп Арно 
хвалио да је са франачким војницима, католичећи Словене стигао 
до ријеке Драве у данашњој Славонији. Истовремено је византијски 
цар послао своје мисионаре, солунску браћу Ћирила и Методија, у 
Моравску и Чешку да покрштавају Западне Словене по источном 
вјерском обреду и да их уче словенском писму – ћирилици. Али, њих 
су ускоро убили њемачки свештеници, мисионари римског папе, а 
њихови ученици су растјерани, поубијани или продани на Тргу све- 
тога Марка у Венецији. 

Углавном због материјалних разлога – да ли ће приходи од 
милионског броја вјерника ићи у Цариград или у Рим– али и због 
неких догматских разлога дошло је већ средином 9. вијека до раск- 
ида између Источне и Западне цркве, а 1054. године до дефини- 
тивног раскола. Од тада до данас и Православна и Католичка црква 
проповиједају како хришћанство треба поново да се уједини, али 
углавном раде обрнуто – настоје да се припадници тих религија што 
више удаље, на чему нарочито активно ради, Католичка црква и 
њена централа – Ватикан. 

Одмах послије раскола Католичка црква је извршила рефор- 
му (Клинијевска реформа 1077. године) којом је ударила темељ 
чврстој организацији и дисциплини, што јој је омогућило да предуз- 
има значајне мјере на своме јачању и богаћењу. Ту, у првом реду, 
спадају крсташки ратови, у којима се она јако обогатила и поуби- 


јала око 16.000 православних свештеника и срушила око 6.000 


православних цркава, манастира и других сакралних објеката. 
Затим је помоћу инквизиције и спаљивања милиона људи као 
јеретика и конфискације њихових имања, те повезивањем цркве и 

феудалне држве и на основу владарских даровница, добила огромна 
имања и друга богатства. Док је Католичка црква тако јачала, 
Православна је у то вријеме пролазила кроз најтеже кризе због 
надирања Турака са истока и угрожавања Византије. Друго, посли- 
је раскола папа је православне прогласио "шизматицима", тј. отпад- 
ницима од вјере. нако је историјска истина обрнута: Рим је отпао од 
Цариграда. папа је као римски бискуп отпао од свога вјерског 
поглавара и старјешине цариградског патријарха. Католичка црква 
је отпала од Православне. Значи, католици, Рим и папа су отпадни- 
ци, "шизматици", а не православни. Али, захваљујући надмоћној 
пропаганди, огромном новцу и бројним кадровима, Рим је успио да 
до данашњег дана ту лаж - да су православни шизматици - приказу- 
је као истину, иако свијет православне назива ортодоксима, правов- 
јернима, а не римокатолике. 

Поред такве сатанизације православља – проглашавањем 
православних отпадницима од праве вјере, "шизматицима" – папе су 
формулисале четири правила за њихово уништење. 

Прво правило Ватикана за уништавање православних је да се 
православни морају ујединити са католицима у једну цркву "да буде 
једно стадо – католици – и један пастир – римски папа", како су гов- 
орили ватикански главари. Друго правило је – изван римокатоличке 
цркве нема спаса (Ехша Ессјечае Коатапит поп еѕі ѕаіиѕ). Треће, 
православна вјера није никаква вјера (Отесја Е!дез - пша Еде), њу 
треба уништити. Четврто правило је оно по коме су римски импер- 
атори уништавали народе. Картажане, Илире, Јевреје и друге. То 
правило је: Ратлацо Метопае уништити и сјећање да су православни 
икада и постојали. Овдје морамо одмах нагласити да се католичка 
црква и њена централа Ватикан и данас држе тих правила па зато, 
на примјер у Хрватској, и у овоме рату 1991-1996. године – убијају 
Србе, спаљују њихове куће, школе, цркве, уништавају гробља и 
споменике, спаљују књиге и библиотеке, бришу српску историју, 
традицију – све по систему: затрите и сјећање да су православни 
икада и постојали – Ратпапо Метопае. 

Ватикан је искористио жељу зетског владара Михајла 
Војислављевића, који се већ био ослободио од власти Византије, 


· средином 11. вијека, да га призна за српског краља, па му је послао 


знаке краљевске власти, али је као противуслугу добио право од 
Михајла и сина му Бодина да оснују католичку барску бискупију на 
српској православној зетској земљи, одакле од тада (1089. г.) до 

данас католичи и унијати не само православне Србе него и Шип- 
таре, Грке, Јевреје, којих је мјестимично било у Приморју. 

Нарочито од тада Србији пријети стална опасност од ватикан- 

ског агресивног католичанства и њихових мисионара који су се сло- 
бодно кретали по српској Зети, тако да су покрстили и Стевана 
Немању, кад се родио у Рибници, у данашњој Подгорици, 1114. 
године, гдје је његов отац Завида боравио у избјеглиштву. Када су 
се убрзо вратили у Србију, Завида је крстио сина Немању по источ- 
ном, православном обреду, али противници православља и данас 
праве велике закључке на основу те безначајне епизоде Немањиног 
крштења од стране ватиканских луталица-мисионара у Зети. 

Ватикан је користио сваку прилику за борбу против право- 
славља. Тако се у 13. вијеку умијешао у сукоб двојице Немањиних 
синова Вукана и Стевана, који су се послије очеве смрти борили за 
пријесто. Вукан је тражио од папре помоћ у борби против брата 

Стевана, обећавши да ће, ако дође на српски пријесто, покатоличи- 
ти цијелу Србију. Папа му је обећао помоћ и одмах послао Мађаре 
да са сјевера нападну Стевана, а са југа га је већ нападала Византија. 

Међутим, трећи Немањин син Растко, познатији као свети 

Сава, успио је да измири браћу и да оснује самосталну Српску пра- 
вославну цркву 1219. године, чиме је дефинитивно онемогућио 
Ватикан да покатоличи Србију, мада он никада није одустао од тих 
планова. Чак је, према писању проф. др Виктора Новака у 20. вије- 
ку, 1934. године загребачки коађутор др Алојзије Степинац на са- 
храни краља Александра у Београду јавно рекао: да имам довољно 
новца и 20 година слободног мисионарења, цијелу бих Србију пока- 
толичио. 

Сукоб Стевана и Вукана била је историјска шанса римског 
папе да покатоличи Србију не само због стања у њој него и ситуаци- 
је на цијелом Балкану. Наиме, тада су крсташи четвртог крсташког 
рата, који су водили најугледнији витезови варварске Евроле, фран- 
цуски феудалци Готфрид Бујонски и Балдуин Фландријски, који су 
1204. године поубијали све православне у Задру, а град ставили под 
управу Млечана, као плату што су их из Венеције превезли на 
источну обалу Јадрана. Професор Владимир Ђоровић пише да су 
крсташи тада заузели и Цариград користећи у Византији грађански 
рат због пријестола, основали "Латинско царство“ пустошили град 
и државу Византију од 1205. до 1263. године. У централној пра- 
вославној цркви Аја Софија у Цариграду 30 католичких свештени- 

ка су, са новим католичким патријархом на челу, млетачким 
бискупом Томом Морозмијем држали мису у цариградским црквама 
на латинском језику. 

Нешто прије 4. крсташког рата Ватикан је организовао посе- 
бан крсташки рат 1203. године, против Срба-богумила кулина бана у 
Босни и присиљавао их да се изјасне за католичку вјеру. Папа је про- 
тив босанских богумила – Срба организовао неколико ратова од 
Кулина бана до српског-босанског краља Твртка 1 и посљедњег кра- 
ља Босне Стевана Томашевића, али није успио да је покатоличи. Кад 
год му се учинило да православни у Босни нису довољно послушни, 
папа је слао мађарске војске на Босну да их оружјем присили на то. 
При томе су и Мађари имали своје интересе да се прошире на југ на 
рачун српских простора у Босни, и Херцеговини и Србији. 

Без обзира на то што није успио да за вријеме сукоба Стевана 
и Вукана покатоличи Србију – иако су за то постојали и унутарњи и 
спољни услови, – папа није пропустио да свуда, гдје год се укаже и 
најмања прилика. покуша да милом, силом или преваром пока- 
толичи дијелове православног живља на Балканском полуострву. 
Једна од таквих реалних прилика указала се у 14. вијеку. Наиме, 
када су 1339. године Турци први пут опсјели Цариград, цариградски 
патријарх се обратио папи за помоћ против агресивних исламских 
азијата. Професор Ћоровић пише да је партријарх дубоко вјеровао 
да ће добити помоћ против Турака, јер је папа прије тога од 11. до 
13. вијека слао цијелу католичку Европу у крсташке ратове да 
заштити "света мјеста" и "Христов гроб" у Палестини од тих истих 
невјерника – муслимана. Али, патријарх се преварио. Папа је, 
додуше, пристао на сарадњу са патријархом, али уз услов да се споје 
католичка и православна црква у савез – унију, друго, да на челу те 
уније буде папа, и треће, да се православни одрекну свога писма – 
ћирилице и богослужења на своме језику и да користе латински 
језик и писмо латиницу. 

У тешкој невољи, угрожен од Турака, патријарх је пристао и 
послао 12 владика из 12 земаља у Ферару у Италији, само није 
отишао српски владика јер му није дао деспот Ђурађ Бранковић, 
тадашњи владар Србије, пошто га је папа већ једном преварио. 

Али папа је преварио и патријарха, основао је унијатску вјеру 
која и данас постоји као средство за католичење православних, али 
није помогао патријарху – Турци су петнаестак година касније 1354. 
године, заузели Цариград, затим остале православне државе на 

Балкану, којима папа није ни покушао да помогне, јер је више волио 
да има за сусједе Турке него православне владаре и њихове државе. 

Поред папског притиска на православне и акције католичења, 
велики вјерски проблем у Србији била је и појава богоумилства, за 
које се вјерује да је дошло из предње Азије (Сирије) као учење 
манихејске дуалистичке филозофије о постојању у свијету добра и 
зла. Немања је врло брзо најстрожим мјерама ликвидирао богу- 
миле, "богумилску јерес". Из биографије Стевана Немање као све- 
тог Симеона знамо да је он богумилство сматрао јеретичким покре- 
том а богумилску јерес кривичним дјелом које је према канонском 
праву кажњавао урезивањем језика, спаљивањем кривца или његов- 
им прогонством из земље. То је била прва етапа у усвајању 
кривичних дјела против вјере у свјетовном праву Србије. 

Другу етапу представља Жичка повеља Стевана Првовјенча- 
нога из 1920. године, која уводи свјетовну казну за јерес, предвиђа 
глобу за повреду вјерских прописа о браку, забрањује се растава 
брака, како стоји у члану 17 те Повеље. Првовјенчани је сурово про- 
гонио и остатке богумила, па су они готово нестали у Србији у њего- 
во вријеме. 

Трећу етапу представља Душанов законик, у коме је систем- 
атски кодификован извјестан број кривичних дјела против вјере. Ту 
се на првом мјесту истиче јерес и радње које помажу њено ширење. 
У једном документу из 1329. године се каже да је млади каљ Душан 
побиједио безбожне и погане "бабуне" како је народ називао богу- 
миле, који су наводно долазили из Хума и Босне, али и из Бугарске. 

Прије него што је донио Законик, цар Душан је, дакле, имао 
врло лоше искуство са агресивним католицизмом, који је чак један- 
пут запријетио католичењем цијеле Србије. То је било вријеме 
сукоба Стевана и Вукана и крсташких разарања православних све- 
тиња у Цариграду, када је упорност одлучног православног покрета 
Исихаста из Хиландара знатно допринијела спасавању православља 
од европских папских пустолова и мисионара латинског царства на 
подручју Византије. 

Зато је цар Душан у своме законику обратио пажњу на вјер- 
ско питање у држави. Ево тих чланова у Душановом законику који 
се односе на вјерско питање: 

"Закон благовернога цара Стефана, лета 6857, индикт 2,1 на 
празник Вазнесења Господњег, месеца маја, 21. дан. 

Овај Законик постављамо од православног сабора нашег, с 
преосвећеним патријархом, кир Јоаникијем, и свима архијерејима и 
црквовницима малима и великима, и са мном, благоверним царем 
Стефаном. и свом властелом Царства ми, малом и великом. 

Овим законима би састав: 

1. О хришћанству 

Најпре за хришћанство. Овим начином да се очисти 
хришћанство. 

2. 

Властела и остали људи да се не жене без благослова свог 
архијереја. или да их благослове они који су архијереји изабрали и 
поставили за духовнике. 

3 

И ниједна свадба да се не учини без венчања. Ако ли се учини 
без благослова и питања цркве, такви да се разлуче. 

4. О духовним стварима 

И за духовне ствари. сваки човек да се повинује и да буде, 
послушан своме архијереју. Ако ли се ко нађе да је сагрешио цркви, 
или да је преступио било шта од новог Закона, намерно или 
нехотично, да се повинује и покори цркви. Ако ли не послуша, и 
уклони се од цркве. и ако не усхтедне да изврши наређења цркве, да 
се тада одлучи од цркве. 

5. 

Светитељи да не приклињу хришћане за сагрешење духовно, 
да пошаље двапут и трипут, ка ономе да га обличи. И ако не послуша 
и не усхтедне да се исправи заповешћу духовном, да се потом одлучи. 

6. 

И за јерес латинску: Хришћани који су се обратили у азимство 
да се врате опет у хришћанство. Ако ли се ко нађе да није послушао 
и није се вратио у хришћанство, да се казни како пише у законику 
светих отаца. 

7. 

И да постави Црква велика протопопе по свим трговима, да 
врате хришћане из јереси латинске, који су се обратили у веру 
латинску, и да им даду заповест духовну те да се сваки врати у 
хришћанство. 

8. 

И поп латински ако се нађе да је обратио хришћанина у веру 
латинску, да се казни по Закону светих отаца. 


260 НОВИЦА ВОЈИНОВИЋ Душанав законик - 650 година од његовог доношења 


9. 

И ако се нађе половарац ожењен хришћанком, да се крсти у 
хришћанство ако усхтедне. Ако ли се не крсти, да му се одузму жена 
и деца, и да им да део од куће, а он да се одагна. 

10. 

И који се јеретик нађе да живи међу хришћанима, да се жеже 
по образу и да се прогна, а ко би га крио, и тај да се жеже". 


Као што видимо, цар Душан је био вјерски толерантан, није 
био против католика него против претварања православних у като- 
лике – против католичења православних. Први члан Закона тражи 
да се очисти хришћанство, да се очисти од богумилске и латинске 
јереси. Други члан обавезује на црквени брак, а трећи члан каже да 
се неће признати брак који није закључен у цркви пред свештеници- 
ма. Чланом 4 се позива на вјерност цркви а ко се њој не покорава, да 
се "разлучи од цркве", тј. да се искључи из православља. Члан 6 гов- 
ори о "јереси латинској“. Ако је неко прихватио азимство 
(католичанство - тј. друкчију причест), да се врати у православље, а 
ако неће да се казни како пише у Закону светих отаца. Члан 7 тражи 
да се сви који су прешли у католичку вјеру врате у православље и да 
то буде задатак свештеника на терену. Члан 8 тражи да се поп 
латински који православне католичи казни по Закону светих отаца. 

Професор Соловјев у расправи о томе каже да овај члан (8) не 

говори о вјерској нетрпељивости, него само забрањује католичење 
православних, али не дира у слободу исповиједања католичанства за 
оне који су рођени као католици. Пошто су католици мјешовитим 
браковима уништавали православне породице, Душанов законик је 
чланом 9 наредио да се "полувјерац" (католик), ожењен православ- 
ком мора крстити у православној цркви и прећи у православље, а 
ако неће, да му се одузму жена и дјеца и да им се да дио куће а он да 
се протјера. И овдје се не забрањује католичка вјера, него се само 
спречава ватиканска Имија и метода уништавања православља 
путем мјешовитих бракова. Такве бракове је Душан оцјењивао као 
врло опасно подривање српске државе изнутра, из породице. 
Прогонство које је предвиђено овим чланом је ванредна мјера 
православног владара против опасног али сталног продирања 
римокатоличких елемената путем мијешаних бракова у интимни 
породични живот православног свијета. 

Према томе, брак са католиком (католикињом) цар Душан је 
сматрао једним од најопаснијих мјера Ватикана на уништењу 
православља. 

Послије казнених мјера намијењених превенцији против 
ватиканске опасности католичења православних у Србији, цар 
Душан је прешао на регулисање питања богумилске јереси у 
Србији. Тако члан 10 каже "И који се јеретик нађе да живи међу 
хришћанима (православни) да се жеже по образу и да се прогна, а ко 
би га крио и тај да се жеже". О овоме члану Стојан Новаковић је 
имао погрешно мишљење да се он односи и на католике. Међутим, 
Соловјев каже да Новаковић ту није у праву, јер су рођени католи- 
ци били заштићеи и не спадају у јеретике, јер их законик не назива 
јеретицима него "полувјерцима", тј. католицима. Борба против 
јереси у овом законику само је продужење борбе Стевана Немање 
против јеретика који је кажњавао не само "бабуне", како су нази- 
вали јеретике. него и "сваку бабунску ријеч". Тако се, на примјер, 
чланом 85 Душановог законика за то кривично дјело властелин 
кажњава глобом од 100 перпера, а себар глобом од 12 перпера и 
батинањем. 

Казнене мјере заштите православне вјере у држави 
завршавају се у Законику цара Душана чланом 21, који гласи: "И ко 
прода христијанина у иновјерну вјеру, да му се рука одсијече и језик 
уреже." 

Овдје треба нагласити да се овим не исцрпљују сва кривична 
дјела против православне вјере у Србији тога времена, него су само 
ових неколико чланова издвојени из црквеног законодавства и на- 
глашено да је и држава заинтересована да их са своје стране огласи 
кривичним дјелом и да их строго кажњава и по државној линији. 

У вези са вјерском политиком цара Душана треба истаћи још 
неке чињенице. Наиме, иако му је стално пријетила опасност од 
агресивног католичанства и папских мисионара који су се као црви 
увлачили у његову државу, Душан је унио само неколико чланова у 
свој законик као кривичноправне норме против католичења у 
тадашњој Србији али не и против католика, јер је тако било у свим 
другим државама тога времена. 

Професор Тарановски у својој "Историји српског народа" 
детаљно пишео српској православној толеранцији према католици- 
ма и католичкој нетолеранцији према православљу. Као примјер 
узима тадашњу Пољску, која је сматрала не само напуштање 

католичке вјере и прелазак у другу вјеру него и атеизам, тешким 
кривичним дјелом које се кажњава смрћу. Пољска је била, према 
оцјени папе, предњи зид или предграђе, тврђава хришћанства јер се 
иза тога зида налазила тобоже "нехришћанска" Русија, која је 
православна, што говори о томе да католици нису православне сма- 
трали хришћанима. Зато кад се на западу говори Мипдиз Сћпзнапиз 
– хришћански свијет ~ нису у њега убрајали православни свијет, док 
православни у Србији и уопште православље у свијету убрајају 
католике у хришћане. Иначе, православље у Пољској није могло да 
се одржи и став пољских католика према православљу је негативан, 
док је толерантан став православних према католицима у Србији 
цара Душана, али и прије и послије њега. Ватикан је у Пољској, као 
и у Хрватској, успио да на вјерској основи оштро подијели и чак 
завади два истородна словенска народа: Пољаке и Русе и Хрвате и 
Србе. 

Професор Тарановски посебно подвлачи чињеницу да се цар 
Душан само бранио од агресивног католицизма, који је не само пра- 
вославне прогласио "шизматицима" него и формулисао правила по 
којима треба те "шизматике", тј. православне уништавати, па је са 
више чланова Законика хтио да заштити своју државу и њене ста- 
новнике, православне Србе од те пошасти. Отуда наведени чланови 
који говоре о односу Душанове државе према вјери и вјерском 
питању. 

Цар Душан се био припремио да не само заустави него и про- 
тјера Турке са Балкана, када су они 1354. године први пут закора- 
чили у Европу, али су га у томе спријечили римски папа и Мађари. 

Наиме, без обзира, на све успјехе и неуспјехе папских акција 
против православља у Србији и на Балкану, и без обзира на акције 
српских владара да се заштите од католичења, папа није одступао од 
својих агресивних, антиправославних планова. Он није са одушев- 
љењем гледао како се српска држава за вријеме краља, а затим цара 
Душана шири реко Балкана и приближава Цариграду, са тенденци- 
јом да га заузме и да Србија постане центар православља мјсто 
истрошене и ослабљене Византије. 

Душанове аспирације на византијски пријесто су се појачале 
нарочито када је Јован Кантакузен, у сукобу са својим супарником 

за византијски пријесто Јованом Палеологом, довео Турке на 
европско копно, дајући им град Цимпу на Галипољу. Кад је Гали- 
пољ био 2. марта 1354. године разорен земљотресом и становниш- 

тво га напустило, Турци су га заузели без борбе. и то је било њихо- 
во прво станиште у Европи, прво парче Европе и њихова стратешка 
тачка од које су се ширили даље. Против Кантакузена и Турака цар 
Јован Палеолог позвао је у помоћ Србе и Бугаре, али они нису 
имали успјеха у тој борби. Турци су се показали као прави злочинци 
и пљачкаши, што је озлоједило становништво Византије, па је Кан- 
такузен, који их је довео на Балкан, под притиском народа морао да 
се повуче у манастир и тамо осамљен и презрен од властитог наро- 
да умро. Али то није утицало на Турке, који су напредовали и све 
више убијали и пљачкали грчко православно становништво. 

Цар Душан је на вријеме увидио опасност од нових агресивних 
и дивљих сусједа Турака. Али да би се са њима обрачунао, требало 
је да ријеши два проблема: да се обезбиједи са сјевера од упада 
Мађара и да обезбиједи подршку римског папе у тој борби. Душан 
је прихватио папину понуду да се у тој борби стави на чело 
крсташког рата као "хришћански капетан", мада његови односи са 
папом нису били најбољи. Поред осталог, у Србији је и до тада 
спомињана католичка јерес и прогоњени папини мисионари који су 
католичили православне. Поред свега тога, папа Климент МІ је 
1345. године, преко бившег которског бискупа Николе Бућа, иначе 
Душановог повјерљивог лица, покушавао да разради план борбе 
против Турака, али до коначног споразума ипак није дошло. Један 
од разлога био је и утицај напуљске католичке династије Анжујаца 
у Албанији против Србије преко албанских католика који су се 
стално колебали између католичанства и православља. Осим тога, 
папа је предузимао сталне мјере против православних у Босни и 
вршио католичење и богумила и православних. Чак је папа у Стону 
формирао католичку Викарију фрањеваца, његових свештеника 
задужених за католичење Босне, а 1350. године је дошло до савеза 
мађарског краља Лајоша са напуљским Анжујцима, затим до 
њиховог савеза са Млечанима 1352. године, те до Лајошеве женидбе 
босанском принзецом, ћерком Стевана 11 Котроманића, који није 
имао мушких насљедника. Све је то Душану било сумњиво и укази- 
вало на припремање коалиције католичких владара и папе за 
велику акцију на Балкану против "шизматика и других невјерника", 
што је за Србију представљало директну и отворену опасност. 

Да би избјегао заједничку акцију и рат католичких владара са 
папом на челу против Србије, цар Душан је послао свога мисионара 
Вартоломеја да преговара у Ватикану са папом Иноћентијем УІ о 

заједничкој борби против Турака за њихово протјеривање са 
Балкана. Цар Душан се још надао да ће папа помоћи његову борбу 
против Турака, али није знао да лапа има друге планове па је стога 
отезао преговоре све до почетка 1355. године, и давање сагласности 
Душану на команду над крсташима. Затим је послао француског 
бискупа Петра Тому да са Душаном преговара. Претходно се овај 
бискуп срео у Пизи а чешким краљем Карлом ІУ на његовом путу 
за Рим да се крунише за њемачког цара. Краљ Карло је преузео 
посредовање између Душана и мађарског краља, за кога папа 
Душану није гарантовао да га неће напасти кад он зарати са 
Турцима. Још прије 1346. године папа је преко Карла ІУ успио да у 
Прагу попови глагољаши које је довео из Хрватске држе мису на 
словенском језику да би тако преко прашких глагољаша лакше 
приволио Душана и цијелу Србију на унију и на католичанство. 

Најзад кад је папа одобрио да цар Душан руководи борбом 
против Турака, истовремено је дао сагласност мађарском краљу 
Лајошу да нападне Душанову Србију са сјевера. Тек тада је цар 
Душан видио да папа нема намјеру да се бори против Турака за 
њихово протјеривање са Балкана, него има циљ да уништи 
"шизматичку", тј. православну, Србију. Цар Душан је, дакле, видио 
да папа ради на једној великој превари против њега и цијеле Србије, 
да припрема коалицију католичких владара да нападну њега кад он 
нападне Турке, како би тако лакше уништио и Душана и његово 
српско царство. 

Пошто је видио како га цар Душан нерадо прима и како му 
више ништа не вјерује, ни њему ни папи, бискуп Петар Тома се вра- 
тио на сјевер и наговарао мађарског краља Лајоша да још жешће 
нападне Србију, што је овај једва дочекао. Истовремено се 
Душанова сестра Јелена, удовица умрлога Младена Шубића, пове- 
зала са Млечанима против Мађара, који су претендовали на њене 
приморске градове Скрадин и Клис. Усред тих борби и заплета, 20. 
децембра 1355. године, изненада је умро цар Душан. Не искључује се 
могућност да су га отровали папини мисионари који су се дуже ври- 
јеме врзмали у његовој близини, док неки историчари тврде да су га 
отровали Грци да би спасили своју домовину и Цариград, за чије 
заузимање је био припремио војску. Цар Душан је сахрањен у 
Призрену, у цркви Св.арханђела. Његова гробница је откопана 
1927. године, али је већ раније била откривена и опљачкана. 

БРАНКО МОРАИТ 


ДУШАНОВ ЗАКОНИК У СВОМ И НАШЕМ ВРЕМЕНУ 


Душанов законик. Законик Стефана Душана цара српског 
1349 . и 13541, Закон благоверного цара Стефана, најзначајнији је 
српски правни споменик. Настао у своме времену и формиран као 
законик, представља кодификаторско дјело, што је, у номотех- 
ничком смислу, највећи законодавни подухват, како некада тако и 
сада. За кодификаторски пројекат потребна је правна зрелост и 
способност да се систематизује више правних области у једну 
цјелину. Усвајање или доношење Душановог законика извршено је 
на државним саборима (у данашњем смислу, скупштинама) 1349. и 
1354. Према начину доношења ријеч је о уобичајеној законодавној 
техници доношења и допуњавања закона која се примјењује и данас 
у цијелом цивилизованом свијету. 

Са аспекта једног и данас актуелног питања које се своди на 
однос државе и права, несумњив је значај Душановог законика с 
обзиром на то да је цар Душан проширио српску феудалну државу 
освајањем, у данашњем смислу говорећи, туђих територија што је 
имало за посљедицу етничку и политичку разноликост феудалне 
Србије. 

Као и у модерним временима и тада је право служило поли- 
тичким циљевима. Ковања новца и доношење Законика је био 
најважнији симбол владарског суверенитета над цијелом претенди- 
раном територијом. Циљ је очито, био да се правним актом 
постигне политички ефекат - обједињавање разнородних дијелова 
државне територије методом унификације и рушењем правног пар- 
тикуларизма. 

Поред овог правног значења, Душанов законик је политичко- 
правни акт којим се постизало успостављање и осигуравање суве- 


' Стојан Новаковић. Законик Стефана Душана цара српског 1349. и 1354, 
Београд, 1898, 


268 БРАНКО МОРАИТ Душанов законик - 650 година од његовог доношења 


рене власти српског цара средином ХТУ вијека на просторима 
Источног римског царства. Очито је настављање српске феудалне 
државе на стање настало расколом ("шизмом") 1054. у 
хришћанству. Источна црква је сматрала да су цркве међусобно јед- 
наке и да чине својеврсну "конфедерацију" уз одређени превалира- 
јући, "васељенски" значај Цариградске патријаршије. Изгледа да је 
овај процес паралелног црквеног и државноправног развоја у феу- 
далној Србији у Душаново доба доживио свој сусрет. Тако је 1346. 
српска архиепископија проглашена за патријаршију, а краљ је 
крунисан за цара. С друге стране, класно-феудални односи су захти- 
јевали своје правно опште уређивање и то су били битни економски 
разлози за успостављање унифицираних правних норми. Српска 
властела је хтјела озваничити или легализовати свој освојени влада- 
јући економски положај, тако да је Законик донесен на државним 
саборима. Феудални економски однос или начин пронзводње 
почивао је на раду себара у корист властеле или, према марк- 
систичкој терминологији, експлоатацији себара од властеле. Тај 
однос се правно уређује формирањем и утврђивањем у документу 
обавеза себара према властели. Основна обавеза властеле према 
цару је војна служба и плаћање с соћа ( пореза) у корист владара. И 
црква се штити као феудалац али и као праводавац, изборивши себи 
правне надлежности. Тако, нпр. правно ваљан је само црквени брак. 
Ништав је брак између католика и православних ако католик не 
пређе у православље ( члан 9 ДЗ) Као кривично дјело инкримин- 
исано је покатоличење православних ( чл. 6 и 8 ДЗ). 

У базичним, својинским односима штите се властелинска 
баштинска права и утврђују насљедна права властелина над тим 
посједима. С друге стране, одређују се својинска овлашћења мероп- 
сима на земљи и услови вршења ових овлашћења (члан 174). 

Типично је за Душанов законик као правни документ свога 
времена ( историјско-правни документ) да је најзначајнији предмет 
феудалне својине земље. Величина и степен земљишне својине 
одређује друштвени статус појединца. Оно што је значајно јесте 
метод регулисања својинских односа. Претходно, родовско 
друштвено уређење са неексплоататорском колективном својином 
препушта уређивање својинских односа религијским нормама? У 
феудалном друштву са експлоататорском колективном својином 


2 Тврди: Гамс, Својина, стр. 62. 

својинске односе регулишу правне норме? Држава је механизам и 
институција која осигурава и власништво и власт феудалаца. Ре- 
лигија. хришћанство, у интерпретацији цркве као феудалца. постаје 
владајућа идеологија европског феудализма. Разбојништво и крађа 
(чл. 145-147) као и паљевина (чл. 99 и 100) су кривично-правне 
инкриминације злочина против имовине, тј. својине. које су садр- 
жане и у свим модерним кривичним законима. 

Облигационо правним односима не придаје се систематски 
значај, што је. како се уобичајило истицати, посљедица природе 
феудалне натуралне привреде. која није тржишно, робно-новчано 
организована. Феудална колективна својина носи у себи клице при- 
ватне својине. Сама чињеница присвајања енормних количина 
добара од стране најмоћнијих феудалаца још није приватна својина, 
већ служи застрашивању показивањем симбола моћи, раскоши, 
сјаја и славе сопственика, а нема изразиту економску функцију 
згртања блага. Али, наступање робне производње као привредне 
организације друштвене производње јасно је наговијештено кова- 
њем новца као средства и знака размјене добара: 

Какав је историографски значај Душановог законика? 

Ова најзначајнија кодификација српског феудалног права има 
свој историјско-правни, културни, едукативни, национално- 
државноправни, упоредноправни и свјетскоисторијски значај. 

Колики значај има прошлост у садашњости највидљивије је из 
слике двадесетог вијека. Ако модерно доба, с обзиром на начин 
остављања трагова о себи, означимо као доба романа и касније 
добом филма, тада је јасно да је историографија "златни рудник" за 
инвентивне популаризаторе и народне тумаче разних историјских 
догађаја и личности. Филмовани роман је основно, модерно средст- 
во ширења културног идентитета и едукације народа. У том правцу 
је "умјетничка слобода" такорећи неспутана. Многи, данас "велики 
и јаки народи су своју средњевјековну историју приказали реченим 
средствима као сјајну, витешку и романтичну“ Наша подмарк- 


ыа. 

31а. стр. 63. 

5 ыа. 

6 Најновији примјер гласи "Непомирљивост више генерација француских 
предавача се исплатила. За грађане Велике нације, Наполеон. Карло Велики и 
Јованка Орлеанка су најмаркантније личности. (...) Данас се Французима нуди једна 
нова Девица из Орлеана у грандиозној епопеји Лика Бесона, тридесетдеветого- 

систичка историографија' средњи вијек је у свим школским истори- 
јским читанкама проглашавала мрачним, прљавим и злим, па због 
тога и безвриједним за популаризацију. Томе је несумњиво доприни- 
јело прерано губљење политичкоправне суверености и предуга 
турска окупација. Под овим оловним талогом нама се загубио сред- 
њовјековни период од изузетног културно-историјског или 
националног значења. 

Од првог задатка историје, да тачно констатује факта про- 
шлости, ни данас се не може одступити.“ 

Факта која интересују историју права, су правне појаве. које је 
могуће утврдити њиховим посматрањем као основом историјског 
сазнања. Други задатак је претежно правнички, а то је објашњење 
утврђених факата. Тарановски сматра да се ове појаве могу објас- 
нити само дијалектички, развојем и степеновањем овог развоја, тј. 
лоцирањем факата као чинилаца историјског развоја или закона 
друштвеног развитка. 

Правни факти су несумњива културна вриједност, јер долазе 
као резултат стваралачког рада човјековог. Зато правни феномени 
као културни феномени имају своју, модерно казано, националну 
димензију и форму. Историјска метода мора бити упоредна јер се 
само тако може сазнати "поступни ток историјског развитка " који 
"не може да се ограничи на један народ, једно друштво, него да 
упоредо изучава више народа, више друштава, да на тај начин нађе 
праву генетичку везу.“ !" 

Ми бисмо данас додали да ова изучавања подразумијевају не 
само "генетичку" везу с аспекта "племенског сродства", као што је 


дишњег редитеља. Већ неколико недеља историјски спектакл се врти на екранима 
више стотина биоскопских сала. То је догађај од националног значаја, одговор 
Француске Холивуду. (...) Хероину о којој не постоји ни једна сигурна предстана из 
тог времена игра... Уосталом, истина и легенда су нераскидиво повезане за ту 
личност на којој је Француска, са апсолутним романтизмом, пројектовала своје 
снове о јединству, отпору, издаји и слободи" "Политика", 25. децембар 1999.г.) 

7 Код нас је спремност да се врло брзо заборави оно што се ради делимично 
и последица начина размишљања који је постојао у једном ранијем друштвенопо- 
литичком систему. Заборавност и неспремност да се признају сопствене грешке, 
нажалост, највише су допринели стрмоглавом пропадању. (Давид Албахари у - 
НИН-у, 23. децембра 1999. г. 

* Проф. др Теодор Тарановски, Увод у историју словенских права, Београд, 
1933, стр. 58. 

У тыа. 

19 ТЫ. стр. 61 

изучавање историје словенских права Тарановског и др. него и 
разне облике додира, прожимања. потчињавања и ослобађања 
разних народних скупина и племена својим и туђима државним 
режимима и правним порецима.!" 

Морамо се сложити и са ставом да метода историје права 
треба да има стручни правни карактер. Оно што је превалирало у 
школским читанкама историје права је дескрипција историјских 
извора. Али. дефицитаран је онај други задатак истраживања који 
се састоји у томе да историчар права треба да " изврши онај исти рад, 
који догматичка јуриспруденција врши на постојећем праву." Како 
даље истиче Тарановски. правник позитивиста, догматичар, дог- 
матским и нормативним методом интерпретира правни пропис у 
циљу "расветљавања права у данашњем животу", а "историчар - у 
сврху расветљавања права у прошлости". 

Владајуће поље истраживања историје права је национална 
историја права. Како истиче Тарановски, национална историја пра- 
ва не представља само вриједност за народе који имају своје само- 
стално државно уређење и свој самостални правни поредак него и 
за народе који су своју државно-правну самосталност и независност 
(привремено) загубили. Национална историја права постоји и за 


"Карл. Р. Попер: Отворено друштво и његови непријатељи, П, Правни цен- 
тар - Фонд отворено друштво БиХ. стр. 65. Како подсјећа Попер, када је прије сто 
година оживљен национализам, то се догађало у једној од најизмијешанијих 
области Европе, у Њемачкој. а посебно Пруској. која је само вијек прије тога била 
превасходно насељена словенским становништвом и уопште није сматрана 
њемачком државом. О томе процесу "германизације Словена" и потоњој улози 
"германизованих пруских Словена“ у потоњим историјским посртајима њемачке 
нације ваљало би истраживати. Јер, очито је да се геутонски дух није смирио ни са 
доласком Хегела на челни интелектуални положај државног филозофа. Наиме, 
како подсјећа Попер. послије ослободилачких ратова, Фридрих Велики је најрпије 
отпустио своје националистичке савјетнике, а на њихово мјесто довео Хегела (51. 
стр. 71). Хегел је знао да је његов задатак борба против либералних и чак импери- 
јалистичких тежњи национализма. Он је то чинио убјеђивањем националиста да су 
њихови колективистички захтјеви аутоматски остварени од стране свемоћне 
државе. Ипак, истиче се да се Пруска показала најназаднијом државом свога вре- 
мена. јер је Универзитет у Берлину установљен због утицаја Наполеонових ратова 
с циљем које је краљ формулисао: "да држава мора замијенити интелектуалном 
храброшћу оно што је изгубила у физичкој снази." (Ьа. стр. 73). 

12 Тарановски, оп. цит, ІЫа. 

З тыд, стр 62. 

"тыа. 

народе који су своје историјско трајање, у неким периодима, пров- 
ели у саставу туђе државе.“ 

У другом кругу историографског космоса је општа историја 
права. Владајућа или, боље речено, агресивна је школа Хегелова. 
који тврди да на сваком степену свјетског развоја права постоји 
један народ који даје најбољу манифестацију објективне идеје 
права.“ С друге стране, постоји позитивизам који одбацује идеју 
свјетске историје, као поступне историје цјеловитог човјечанства. 
Позитивисти, с правом или не, сматрају да је човјечанство само 
колективно име за означавање збира друштвених заједница, или, 
модерно речено, националних држава. Они сматрају да код тих 
заједница не постоји везаност и континуитет јединствене историје 
човјечанства. Свака друштвена заједница врши свој развој еволу- 
ционистички и самостално, а основни историјскоправни метод је, 
због тога, упоредни." 

Трећи могући приступ је изучавање племенског права, као 
нпр. изучавање германског или словенског права кроз историју.“ 
Најзад, у модерном приступу, од стране историчара који су прих- 
ватили изучавање племенског права уочава се један битан факт, а 
то је подјела словенства на католичко и православно." 

Тој подјели се придружује тврдња да постоје "два комплекса 
словенских права", и то један "под утицајем римо-германске, други 
- под утицајем византијске цивилизације.“ 

Ова дихотомија или распуклина на религијској равни 
хришћанства најзначајнија је за изучавање историје права, јер се 
своди на настојање да се у историјском процесу, све до наших дана, 
ова два комплекса раздвоје и супротставе. "Дух искључивости" зах- 
ватио је средњоевропски правац у изучавању словенских права. 
Отуда полемике и осуде историчара који се усуде да Законик цара 
Стефана Душана упоређују са, на пр. сродним изворима у њемачком 


лый, 79 

1 Тъй, стр. 80. 

7 ба. стр. 81. 

8 ТЫ, стр. 82. 

9 Попер оп. цит. стр. 74: Попер истиче да је раса скупина људи уједињених 
не својим поријеклом него заједничком заблудом у погледу свога поријекла. 
Слично томе, нација је, у хегеловском смислу, скупина људи уједињених 
заједничком заблудом у погледу њихове историје. 

20 ыа, стр. 251. 

праву“ Одбацују се и објективни налази оних историчара који 
утврде постојање у Душановом законику судске гаранције закони- 
тости владе. тј. принципа објективне законитости. Да је у византи- 
јском праву било тако развијене и напредне институције, то са 
становишта средњоевропских историчара надојених "духом 
искључивости" представља нешто невјероватно. неко чудо које 
нема рационално покриће и зато се, тобоже, од рационалне истори- 
ографије, као чудо, тобоже оправдано, одбацује као невјероватно. 

За модерно правосуђе је принцип подјеле власти од пресудног 
значаја. Такав значај има и члан 127 Душановог законика који је 
обавезивао судије "да суде по законику, право, како пише у 
законику а да не суде по страху царства ми". Овај принцип је епо- 
халног значаја, темељ је модерне правне државе, принцип вла- 
давине права. за коју се - под агресивним саморекламерским таласи- 
ма афирмације западноевропског права - ствара привид да је запад- 
ноевропски проналазак и темељ модерне демократије, што ми тек 
треба да откријемо и реципирамо. Наравно да је због вјетрометине 
на којој се налазило и освајања кроз која је пролазило, српском 
средњовјековном праву онемогућено да се сачувају материјални 
трагови и судске пресуде које би посвједочиле каква је била 
самосталност судова у вријеме политичке самосталности средњов- 
јековне српске државе. 

Назначену дихотомију европског права и искључивост сред- 
њоевропских историчарских кругова која је произвела два типа 
права: западноевропско (римско-германско) и источноевропско 
(византијско) - треба посматрати и процјењивати као опасну, 
дубоко укоријењену предрасуду, која, и поред постојања објек- 
тивних научних истраживања, није отклоњена. Одбацивање ове 
предрасуде значило би и обрачун са Хегеловим предрасудама и под- 
јелама европске историје, културе и цивилизације на католичку и 
православну, с тим што се прва изводи из римско-германске културе 
и цивилизације као, по Хегелу, водећих снага свјетске историје, а 
друга се везује за утицај византијске културе и цивилизације, и 
посљедично поставци, инфериорна је у односу на прву. Такво хеге- 
листичко поимање је постало већ идеолошка догматика против које 
нема аргумената, ма какви били. У Византијској царевини Хегел је 


2 Њу. стр. 252. 
2 рй, 


274 БРАНКО МОРАИТ Душанов законик - 650 година од његовог данашења 


видио само "безумље верских страсти, злочине власти и рас- 
тављање државе". Сходно својој произвољној визији потакнутој 
протестантским фанатизмом;* Хегел је из своје шеме свјетске 
историје елиминисао Византију Посљедице такве научне иде- 
ологије“ осјећају се и дан данас, јер су уграђене у потезе и рјешења 
која свијету демонстрирају лидери и протагонисти преуређења сви- 
јета према политици тзв. новог свјетског поретка." Непобитно је 
само да је Византија засебно царство, али и повезано с остатком 
подвојеног Римског царства, саставни дио европске културе и циви- 
лизације.* "Равномјерно обазирање на западну и источну врсту 
европске културе и цивилизације" може одржати научну објек- 
тивност историјскоправног изучавања европске културе и циви- 
лизације, и спасити науку" од погубног уношења конфесионалних 
елемената."“ Овакав третман историје словенског права од Хегела, 
преко средњоевропске историографије па до наших дана, као и 
словенске историје у цјелини можда има предубоке коријене. Како 
наводи професор Станојевић, феудализацијом се закупац претвара 
у роба земље, и то у новооснованим, варварским државама. Европ- 


3 Тыц, стр 188. 

8 ТЫ, стр. 189. 

5 Тый, стр. 189. 

# Попер, ор си. стр. 98, упозорава на идентичност Хегеловог историзма и 
филозофије модерног тоталитаризма. 

2 Како у НИН-у од 2. децембра 1999. г. наводи Јован Ћирилов, "оснивачи 
Европског музеја у Бриселу одлучили су да почну са 812. годином као датумом када 
почиње историја старог континента. Дакле, искључена је историја старе Грчке и 
Византије. (...) Године 812. је време владавине Карла Великог, франачког и 
каролиншког владара, кога је папа Лав Трећи 800. године крунисао за римског 
императора. Он је владао готово целим западним хришћанским земљама од 
Шпаније до Чешке. Овим музејом искључена је из историје не само стара Хелада, 
колевка европске цивилизације него и Византија која је. већ је банално понављати, 
била у то време на неупоредиво вишем нивоу него Западна Европа. Историјом 
Византије од 395. године, када је Теодосије поделио Римску империју на Источно и 
Западно римско царство, па до последњег византијског владара Михаила УШ 
Палеолога исписане су значајне странице европске историје". У истом часопису од 
9. децембра 1999. г. Георге Василију, бивши предсједник Кипра, сада шеф 
кипарског тима за преговоре о прикључењу Европској унији и члан трилатералне 
комисије, изјавио је: "После Косова, ЕУ је схватила да се Европа не може делити 
надвоје, да она заиста јесте целина". 

28 ТЫ, стр. 189. 
5 тыд, 

ски језици или варварски језици су за таквог роба нашли израз 
"СЛОВЕН", који подсјећа на латински СЕРВУС, јер су Нијемци и 
други варварски народи тадашње Европе заробљавали питомије 
народе, припаднике словенских племена и продавали их у ропство! 
Колико је конфесионална поцијепаност историје словенских 
права вјештачка и исфабрикована у политикантским радионицама, 
видљиво је и по томе што су Грци и Римљани припадали једном, 
индоевропском културном кругу. Индоевропљани су, према школ- 
ској дефиницији, сви људи из разних земаља који говоре индоевро- 
пске језике (изузев финско-угарског и баскијског језика) као и већи- 
ну индијских и иранских језика. Вид је за индоевропљане било најва- 
жније чуло које их је оријентисало. У индоевропски свијет језика и 
вида улази хришћанство из једног другог. семитског културног кру- 
га, у којем је слух најважније чуло, и прожима грчко-римски свијет." 
У својој критици историцизма као баука филозофије истори- 
је, Попер се осврнуо на генезу разних истоврсних учења о закони- 
ма историјског развитка. У основи ових учења он види теистички 
историцизам, који се и данас осјећа у тежњама доминације католи- 
чанства у хришћанству. слично као што је проповиједала првобит- 
на варијанта теистичког учења о изабраном народу. Гобиноова 
филозофија историје изабрани народ замјењује изабраном расом, 
а Марксова је замјењује изабраном класом. За првога, закон фило- 
зофије историје је природни или биолошки, а за Маркса - економ- 
ски; борба класа за економску надмоћ. Сваки од ова два правца 
води до Хегела. Хегел, као и Платон, схватао. је државу као орга- 
низам, колективитет с "општом вољом", али, са " разумом" или 
"Духом". Овај Хегелов Дух је колективни "Дух Нације који 
обликује државу.“ Дух нације одређује историјску судбину нације 
и свака нација која жели ступити на историјску сцену мора 
потврдити своју индивидуалност борећи се с другим нацијама; 
"циљ борбе је свјетска доминација". Хегел, као и Хераклит, вјеру- 
је да је рат отац свих ствари, да је рат праведан, а историја свијета 
је свјетски суд правде. Једино мјерило свјетскоисторијског "сада" 
је успјех државе. Бити успјешан значи постати побједник, изаћи 


31 Обрад Станојевић, Римско право, Београд, 1998. г. стр. 78 

32 Јустејн Гордер: Софијин свет, Геопоетика, Београд, 1998. г. стр. 153. 

3 Карл. Р. Попер. Отворено друштво и његови непријатељи, П, Правни цен- 
тар - Фонд отворено друштво БиХ, стр. 50. 

најјачи из дијалектичке борбе различитих националних духова за 
моћ, за свјетску доминацију - то је циљ и основ свјетско истори- 
јског суђења, по Хегелу.“ Отуда, према таквом учењу - које се, 
нажалост, обистињује и данас у пракси међународних односа - 
међународно право, уговори између држава који немају своје исхо- 
диште или реалност у једној општој вољи ( монополској вољи, 
рекли бисмо ми) не изазивају потребу њиховог придржавања или 
поштовања, јер, у крајњој линији, зависе од појединачне воље сув- 
ерена, и због тога морају остати непоуздани. Јасно је да садашњу 
Европу, редуковану на Западну Европу, оптерећује римски ітеѕ. 
ПМЕ је била граница која је у античко доба ограничавала Римско 
царство и дијелила тадашњи свијет на цивилизовани и варварски 
дио, пружајући се дуж ријека Рајне и Дунава, све до Црног мора. И 
данас, два миленијума касније, римски ИШтез покушава да 
реинкарнира Западна Европа подржана од САД. Постојећа 
Европа, која се своди на тзв. Западну Европу, извучена из истори- 
јско-политичког легата Карла Великог, имала је политички 
смисао за вријеме великог "хладног рата", а данас га не би више 
требало да има. Ако бисмо Западну Европу, као насљедницу 
Светог римског царства, проширили на Европу римског апостола 
Петра, не бисмо добили цјелину, ПОТПУНУ ЕВРОПУ. У европ- 
ску хришћанску традицију спада и Источно римско царство, 
Византија, као и руско православно хришћанство.“ Очито је да 
савремени реинтерпретатори дихотомије историје настављају 
своју мисију дијелећи и правне иторијске изворе, правне и државне 
поретке и системе у прошлости на оне који су вјесници слободе и 
демократије и оне које треба одбацити, јер су ружне успомене на 
средњовјековни мрак. У том настојању се римогерманском поима- 
њу историје придружује и англосаксонско које је себе овластило 
титулом носиоца свјетскоисторијског прогреса, носиоца свјет- 
скоисторијских процеса демократизације, глобализације и идеоло- 
гизације људских права. Апсурдно је да и ови носиоци процеса 
глобализације не увиђају погубност заташкавања свих токова 


8 Тыа. стр. 84. 
35 ТЫЦ, стр. 87. 
36 "Верујем у оно што је чувени енглески историчар и византолог Стовен 


Рансиман изјавио: да ће следећи век бити век православља", (архиепископ атински ` 

европске и свјетске историје произвољним и псеудонаучним 
интерпретацијама.7' 

У овом контексту покушаћемо се најкраће осврнути на свр- 
сисходност поређења два сродна историјска документа, од којих је 
један глорификован, а други, најблаже речено, маргинализован. 
Ријеч је о Марпа Сапа Шбепаишт, Великој повељи слобода и 
ДУШАНОВОМ ЗАКОНИКУ. Велика повеља слобода се у 
англосаксонској и осталој литератури промовише као први уставни 
акт и темељ модерне (англосаксонске) демократије. Ова повеља је 
донесена номотехнички на сличан начин као и Душанов законик. 
Међутим. захваљујући својим интерпретаторима, постала је симбол 
ограничења власти и самовоље владара правном нормом; оличење 
гаранција права и слобода људи (људских права), начела закони- 
тости и правне сигурности. Дакле, свега онога што њени творци у 
своје вријеме ни у сну нису помишљали да дају или што се од стране 
беневолентнијих тумача могло приписивати Душановом законику, 
али није. Сам термин МАСМА, како наводе коментатори, 
обиљежава обиман правнички текст, а као што је познато, такво 
исто значење, и то у модерном номотехничком смислу, има термин 
ЗАКОНИК. И Душанов законик је имао несумњив значај уставног 
документа. а који је Повељи приписан тек у ХУП стољећу од стране 
одушевљених присталица и промотора школе природног права. 
Повеља није била у свом изворнику подијељена на чланове, већ је 
тако номотехнички обрађена тек у ХУП вијеку. Повеља је, као и 
Законик. документ о регулисању сталешких односа, феудалаца и 
владара. Као и Законик. Повеља уз права и обавезе феудалаца и 
цркве, уређује и насљедне и својинске односе, старатељство, зајам, 
судски поступак, јединствени систем мјера итд. као и организацију 


У Демонизација која је према Србима изведена као паријама новог свјетског 
поретка је алиби за све акције против Срба. Они су тзв. медијски рат морали изгу- 
бити, како због својих грешака и неукости, тако и због тога што су се супрот- 
ставили медијски, односно технолошки и финансијски супериорнијој сили. Сада 
увиђамо колико у свјетској историографији и псеудонаучним круговима траје мар- 
гинализација и варваризација Византије, а посебно периода српске превласти у 
Источном римском царству. Свака помисао на реинкарнацију српског вођства на 


, југоистоку Европе ужасава Западну Европу и Америку. Савремена епизода 


обрачуна свих сила новог свјетског поретка против Срба потврђује давнашње 
циљеве демонизације и медијске кампање која се увијек водила против невјерника, 
а заправо је алиби по којем су сва средства дозвољена у "борби цивилизације про- 
тив варварства“. 

власти, а обухвата и статус, права и обавезе свих слојева 
становништва, од феудалаца, преко трговаца до сељака. Повеља је 
типичан феудални документ о правима и обавезама вазала, који 
нема никакве директне везе са модерним схватањима демократије и 
људских права.“ Повеља је свој модерни значај добила тек 
тумачењем одушевљених присталица ограничене власти монарха у 
ХУП вијеку, тако да се њено важење протеже и у позитивноправни 
систем енглеске уставности као "историјски устав" Енглеске. 
Прихваћена је и као изворник политичкоправне уставности САД.” 
Такав континуитет привржености једном феудалном доку- 
менту као историјском изворнику модерног права код Срба и остал- 
их народа у своједобним границама Душановог царства - онемо- 
гућен је неповољним историјским развојем. Енглеска се поноси што 
је конзервативна и што је своје друштвене односе забетонирала 
вијековима и све до наших дана.“ С друге стране. Србији је то било 
немогуће, јер свој политичко-правни континунтет губи у великом 
раздобљу од 1459. до 1804, а у осталим земљама насељеним Србима 
политичко-правни континуитет се губи све до 1918. г. То не умању- 
је значај Душановог законика као правног историјског документа 
који показује да је средњовјековна српска држава по степену прав- 
кополитичког и друштвенополитичког развоја улазила у исти ранг 
са осталим европским земљама свога времена. Нажалост, робовање 
под азијатским окупаторским системом спријечило је континуитет 
правног и економског развоја суверених хришћанских европских 
земаља и проузроковало губљење корака за западноевропским 
хришћанским земљама које су се и кроз крваве унутрашње 
(грађанске ратове и буне) и међусобне стогодишње вјерске ратове 
кретале савременој парадигми која се сада промовише и покрива 
теоријским појмовима које сви прижељкују као што су: демократи- 
ја, слобода, људска права, међународна заједница, хуманизам и сл. 
Свакако је могућ стални отпор погрешним интерпретацијама 
историје. И то управо Хегеловом методом односа разума и времена. 


а Темељи модерне демократије Београд, 1989. стр. 52. (зборник докумената). 
155. 

4 Британски премијер Тони Блер је одбацио захтјев посланика свих партија у 
новоформираном шкотском парламенту да се промијени вјековни закон из 1701. 
према коме се католицима забрањује да наслиједе краљевски трон или постану 
краљеви. Према том закону и члановима краљевске породице се забрањује да се 
жене или удају за католике (" Политика", 18. децембар 1999. г) 


Душанов законик у свом и нашем времену 279 


Јер. нешто може бити исправно или погрешно мишљено само у 
односу на одређени историјски контекст. Тако се нпр. одредба 
Душановог законика која гласи: " У сељака, у народа да нема збора 
и договора, окупљања на јавним местима, а да не говоримо о 
изношењу својих мисли. Ко то уради да му се одсеку уши, да више 
никада не чује и да му се осмуде брада и бркови" - не може сматрати 
антидемократском у модерном смислу ријечи. Нити се може овом 
одредбом објашњавати недемократски карактер модерне српске 
државе или њен државни морал. Јер. с правом се истиче, да, када је 
уведен табу. кад је забрањен инцест човјек је постао човјек, а када 
су укинути ропство и кметство почела је демократија.“ Оно што се 
мора одбацити у тумачењима историје јесте неисторијски начин 
размишљања. Хегелов је став да оно што је " разумно" то је 
"способно за живот". Такав став, без историјског контекста, могао 
би да оправда да деветнаест држава уништи једну и да то буде 
историјски исправно, јер она није. по њиховом мишљењу, " способ- 
на за живот", односно није "разумна". То може бити историсјки 
тачно, али није исправно, јер није морало. А није исправно са 
моралног становишта, јер двоји лични и државни морал у модерно 
доба када су људске слободе, поштовање људске личности и људска 
права, од протагониста свјетског поретка, наводно, највише и најбо- 
ље заштићене вриједности. 

У историографији имамо податак да је Душанов законик 
донесен на два сабора. Ти сабори су били неминовни због превласти 
коју су у то вријеме имали два савеза: властелински и свештенички. 
Из тога није немогуће извести суд да су та два савеза читаво то ври- 
јеме, почев од прве половине ХІ вијека, чинила првобитну парла- 
ментарну скупштину, и то старију од енглеског парламента. Јер, 
како се наводи, све до 1789. нација у Европи не идентификује се кроз 
плебс већ кроз племство. А племство и свештенство су имали пара- 
лелну моћ с владаром или су му били надређени у законодавној 
власти. Очито су класно-политички интереси били подударни, јер је 
племство у ратовању имало своју привредну грану, а свештенство је 
од цркве и хришћанства, као и у цијелој тадашњој Европи, начинило 
успјешан и уносан посао и систем владавине.“ 


41 Проф. др Снежана Петровић. "Политика", 8. новембра 1999. г. 
2 Душан Тешић, Пркос, "Политика", 11. децембар 1999. г. 

Разбијање заједничке државе Јужних Словена означава страх 
од будућности јужнословенских племена (народа или нација) и страх 
од сопственог идентитета. Оне јужнословенске нације које у 
прошлости нису робовале под Турцима потражиле су вазалску 
заштиту од својих "природних", западноевропских "заштитница". То 
су државе које себе сматрају насљедницама Светог римског царства. 
С друге стране, остала је Србија осуђена на самосталност у времену 
ограниченог суверенитета, јер се није могла идентификовати ни као 
сукцесорка Светог римског царства, нити се могла афирмисати као 
легитимни настављач Душановог царства и Византије. Не 
придруживши се због свог идентитета настављачима и 
преправљачима прошлости, остала је опустошена. изолована и обе- 
справљена. У актуелном тренутку, вођена легалном политичком 
влашћу, заиграла је на карту националног суверенитета. територи- 
јалног интегритета, ослобођења и уједињења, без икаквих предис- 
позиција за постигнуће таквог пројекта.“ Одупирући се сепара- 
тизмима и регионализмима, сама је осуђена на такву позицију. 
Очито је трагедија етатистичке фрагментације јужнословенске 

заједничке државе условила губљење и културног идентитета и 
поставила још веће распуклине између баштиника једне јужносло- 


33 Вјековни сан о обнови српске средњовјековне државе као црвена нит 
историјског и националног идентитета - извучена из митова и предања умјесто из 
материјалних историјских извора - неминовно асоцира на Велику Србију. Јер, Србија 
је, према казивањима приповједача, 1354. г. излазила на три мора: Егејско. Јадранско 
и Јонско, обухватала сјеверну Албанију, Епир, Тесалију, Тракију и Македонију, 
Босну и Далмацију до ријеке Цетине. Демонизатори српског националног идентите- 
та како унутрашњи тако и спољашњи, овај вјековни сан успјели су да представе као 
опасну политичку фикцију, која подразумијева етничко чишћење територија од нес- 
рпског становништва такорећи један крсташки поход који ће огњем и мачем спали- 
ти све што није српско, православно. Тиме су протагонисти таквог пројскта и његови 
потказивачи учинили огромну неправду и оправдали све злочине које је међународ- 
на заједница починила и даље чини према Србима у цјелини. Ако је вјеровати исто- 
риографским приповједачима Цар Душан није желио да се шири на сјевер, да 
угрожава Европу и да је окреће против себе. Имао је константне непријатеље, само 
у угарским владарима. Као војнику циљ му је био Цариград. остатак Византије, 
раздиран династичким сукобима, пљачкањем, пустошењем, разарањем градова 
уништавањем људи и имовике. Тиме је цар Душан био противник расула и то колико 
и Хегел. Ова агонија Византије је парадигма која се протегла и до наших дана као 
БАЛКАНИЗАМ, који се и даље приписује државама и народима на просторима 
ранијег Душановог царства. (Више види код: Душан Тешић, Пркос-Поглед на српско 
национално питање, Гинис УУ, Београд, 1999. г.) 


Душанов законик у свом и нашем времену 281 


венске културе. Јер. Сава Немањић је још у ХШ вијеку примијетио 
да су Срби. Јужни Словени - исток на западу и запад на истоку. Срби 
и остали Јужни Словени су се затекли на полигону римског Штеза. 
Такав историјски и геополитички положај условио је је спој (или 
сукоб) двију културних и цивилизацијских парадигми, источне и за- 
падне. Као што је Сава Немањић пророчки установио, Срби су у 
претходној. насилно разрушеној заједничкој држави били демо- 
графски расути по цијелом њеном простору, на дијагонали сјеверо- 
запад-јуғоисток. или. како се некад популарно говорило: од Тригла- 
ва до Ђевђелије. Очигледно ова њихова распоређеност није само 
њихов геополитички и историјски усуд него и питање опстанка. 
Након што је разбијена заједничка држава, покушаји или приста- 
јања да Срби очигледно заокруже свој простор и постану "своји на 
своме" је неостварен. а можда и неостварив сан свих националсе- 
паратиста. Можда је реалнији. Сави Немањићу угодиији, циљ да се 
врате на своје раније демографско-географске позиције, јер је циљ 
национал-сепаратистичког заокруживања узалуд однио огромну 
народну емоционалну енергију. Сматра се да је стваралачко про- 
жимање културе и цивилизације европског истока и запада највећи 
културно-историјски подухват Јужних Словена и да се он неће моћи 
поништити актуелним подјелама и затварањима, кобним за кул- 
турни развој сваког народа на овим европским просторима. Рушење 
државе Јужних Словена је политички потез који не може да уништи 
заједничко духовно биће. нити да промијени судбину ових простора, 
који спајају исток са западом, а не раздвајају. Само је тако могућ 
улазак ових регионалних националних скупина у уједињену, цјелови- 
ту Европу, и само је таква Европа могућа заједница својих народа. 

У свом предговору првом издању "Отвореног друштва" 
Попер упозорава да су велике интелектуалне вође човјечанства 
(Платон, Хегел и Маркс), као велики људи могли починити велике 
грешке. Њихов утицај наставља да обмањује оне од чије одбране 
зависи опстанак наше цивилизације и наставља их дијелити. Ако 
хоћемо да наша цивилизација опстане, додаје Попер, морамо се 
ослободити интелектуалне лијености, тј. покоравања великим мис- 
лиоцима. Одговорност за постојано трагичну, а можда и фаталну 
диобу, остаје наша ако оклијевамо отвореном критиком да се 
супротставимо наслијеђеним идејама. 

Садашњи значај Душановог законика је и у томе што можемо 
чињеницама, себи и другима доказати припадност српског нацио- 

налног идентитета модерном европском идентитету, како би се изб- 
јегла фаталистичка логика по којој је "будућност, прошлост коју 
прекрајамо", и како би се напустила фикс-идеја да је на овим прос- 
торима, баш у овом времену, требало да се оствари велики пројекат 
обнове средњевјековне државе.“ 

Душанов законик је, у томе су сви сагласни, најзначајнији срп- 
ски правноисторијски докуменат, а Цар Душан је у своме времену 
био највећи законодавац ондашње Европе. 

Подучно збире ријечи Дијего Кјенце Ринпоћеа, учитеља Далај 
Ламе: "Сада ми је 78 година, и видио сам многе ствари у свом 
животу. Толико младих људи је умрло, толико људи мојих година је 
умрло, толико старих људи је умрло. Толико људи који су се уздиза- 
ли, на крају је ниско пало. Толико ниских људи се уздигло. Толике 
су земље промијењене. Било је толико бура и трагедија, толико 
ратова и куга, толико ужасног уништења по читавом свијету, па 
ипак све те промјене нису стварније од сна. Када дубље сагледате, 
схватите да не постоји ништа славно и непрекидно, ништа, чак ни 
најмања влас на вашем тијелу. А то није теорија, већ нешто што 
стварно можете схватити и видјети, чак сопственим очима. " 


4 Патријарх српски господин Павле поручује: " Кад би оснивање наше незав- 
исне државе и њено одржавање и напредак били могући по цени само једног Јадовна 
или само једног Јасеновца, ја бих пре пристао да нестане не само велика него и мала 
Србија и сви Срби заједно са мном. него што бих пристао на нељудско и нечовечно. 

Кадри смо да једном мером меримо себи, а другоме другом, а и он (непри- 

Јатељ) то чини, и ето несреће!" 


ДРАГАН БАТАВЕЉИЋ 


ДУШАНОВ ЗАКОНИК ЗНАЧАЈАН АКТ 
ПРЕДИСТОРИЈЕ СВЕТСКЕ УСТАВНОСТИ 


Плодне и питоме равнице, непрегледне шуме, неистражено 
рудно богатство, блага клима и доста воде били су богомдани при- 
родни амбијент који је омогућио развитак највиших стваралачких 
могућности Срба у средњем веку. Културну и демографску снагу 
Срба илуструје чињеница о постојању, само на просторима Косова 
и Метохије, око 1.800 до данас утврђених споменика српске културе 
(у овој области живеле су многе познате српске племићке породице, 
као што су Бранковићи, Хребељановићи, Мусићи, Војиновићи и 
други, од који су проистекле и неке од српских династија). 

У средњевековној Србији, а нарочито на Косову, налазио се 
читав комплекс дворских резиденција око којих се развијао високи 
дворски живот, окупљала властела и обављали многи важни 
државнички послови, примали страни посланици и владарски гости. 
Поменућемо само неке од познатих средњовсковних двораца, као 
што су Сврчин, Пауни. Неродимље, Штимље и други. У Сврчину је, 
на пример. цар душан био крунисан за краља 1331. године, док је у 
Паунима 1342. године, Душан примио Јована МГ Кантакузина, тада 
претендента на царски византијски престо. У Рибнику, крај 
Призрена, своје дворове су имали и цар Душан и цар Урош. 

Српска друштвена елита подигла је у овим областима на сто- 
тине и стотине мањих властеоских цркава и више десетина мону- 
менталних храмова. Ту спадају, пре свега, Пећка патријаршија (од 
1346. године овде је било седиште српског патријарха), Дечани, 
Грачаница, Богородица Љевишка, Бањска, Свети арханђели код 
Призрена и други. Српске цркве и манастири били су вековима 
власници великих комплекса плодне земље; отуда потиче и назив” 
целе једне области на југу Србије – Метохија, од грчке речи метох 
(што значи – црквени посед). 

Саставни део високог цивилизованог нивоа српског средњег 
века био је и развијени економски живот. Призрен је, на пример, 
био познати трговачки и привредни центар са развијеном производ- 
њом свилених тканина, финим занатима, развијеним трговачким 
колонијама Котрана и Дубровчана, а у ХІУ веку и седиште дубро- 
вачког конзула за целу српску државу. И многи други градови у 
средњовековној Србији говоре о снази привредног живота на овим 
просторима. Познати рударски центри били су Трепча, Ново Брдо 
и Јањево, од којих је Ново Брдо у првој половини ХУ века постало 
највећи балкански рударски центар. Велике количине сребра и 
злата извожене су на удаљена европска тржишта. 

Српско друштво средњег века било је сасвим у токовима 
ондашњих европских привредних, социјалних и културних збивања, 
интегрисано много више него што то може да изгледа из данашње 
перспективе. Историјски преокрет, по свему судећи, судбоносан, 
наступио је турским освајањима српских земаља почетком друге 
половине ХҮ века, иако је процес турског напредовања у југоис- 
точној Европи текао постепено. 

Порекло устава се различито одређује, зависно од опредеље- 
ња за материјални или формални појам устава. Код оног првог, 
порекло треба тражити у давном и сложеном процесу настајања 
државе. Теоријски је могућно замислити, а могу се наћи и историјс- 
ки примери, постојање државе без правних норми у организацији 
државе и основним друштвеним односима, али је то само изузетак. 
Код опредељења за устав у формалном смислу, ствари стоје знатно 
друкчије. 

Мада се сам термин устава (латински: сопѕікшіо) јавља још у 
античкој Грчкој, тј. у делима Платона и Аристотела, као и у Риму 
(где постоје и посебни акти који се називају конституцијама), тада 
се, ипак, још није могло говорити о уставу у савременом смислу 
речи. После пропасти великих робовласничких држава дошло је до 
привременог нестајања из шире употребе термина устав. Поред 
тога, проблем организације државе у доба раног феудализма био је 
постављен потпуно другачије и искључивао је сваку појаву, чак и 

основних, рудиментарних клица уставности. Неписани обичаји и 
конвенције тога раздобља, а нешто касније и уговори између 
властеле и вазала, били су једини акти у којима су биле садржане 
основне правне норме. Наведеним уговорима обезбеђиване су 
одређене привилегије за уговорне стране и тиме се настојало да се 

ограничи власт владара. Међутим. ниједан од тих уговора није се 
сматрао уставом, јер ови акти нису обухватали све оне односе који 
су начелно предмет регулисања уставом у савременом смилу речи. 
Сагласно томе. потпуно је основана тврдња да уставности у савре- 
меном смислу и нема, све до ХУП века. 

Но, и поред наведеног тј. чињенице да уставност у савременом 
смислу почиње тек с распадом феудалне државе, у развоју те исте 
државе било је доста докумената који се могу сматрати клицама 
уставности. Један од најранијих и најзначајнијих таквих докумената, 
према општем мишљењу. била је Марпа Сапа Бфепаштп (Велика 
повеља о слободама). од 15. јуна 1215. године. Ова повеља је донета 
као резултат борбе између енглеских феудалаца и владара Џона 
(познатог као Џон без земље). 

После Магпа Сапе у развоју и неких других земаља могу се 
наћи неки документи који имају одредбе које се са исто толико 
разлога могу сматрати клицама уставности. Њихов утицај је на 
уставност појединих земаља био врло значајан, мада се оне често 
заборављају у набрајању клица савремене уставности. Посебно 
добар пример за то јесте Душанов законик из 1349. и 1354. године, 
као један значајан документ наше феудалне прошлости, који је, у 
ствари, био општи зборник права феудалне Србије. Он је имао 
значајне уставноправне норме о судском поступку и о извесном 
ограничењу власти владара. појединих сталежа у друштву и слично. 
Када говоримо о значају Душановог законика, посебно је значајна 
чињеница да се у свим уџбеницима у којима се говори о пореклу 
устава, тј. о клицама и предисторији светске уставности, овај збор- 
ник закона феудалне Србије и значајан документ средњовековног 
српског законодавства наводи као документ који зузима веома 
значајно место у развоју устава. 

Душан, рођен 1308. године, постао је савладар своме оцу, 
краљу Стефану, са непуних 13 година, а самостални краљ са непуне 
22 године. Наиме, пошто је заточио оца у тврди град Звечан (отац 
убрзо у тамници умире), Душан се крунисао за краља Србије на 
Државном сабору код двора у Сврчину, 8. септембра 1331. године, од 
стране архиепископа Данила П. Душанов ратнички и политички пут 
имао је циљ да Србија на Балкану преузме улогу Византије. После 
великих победа и ратних успеха, освајања Сера, уз претходну победу 
над Угарима код Ваљева, освајања Драча и Јањине и женидбе сес- 
тром бугарског цара Јеленом (1332. године), Душан је одлучио да се 

прогласи за српско-византијског цара, што је и учинио крајем 1345. 
године у Серу. 

Међутим, чину крунисања за цара морало је да претходи узди- 
зање српске цркве са ранга архиепископије на ранг патријаршије, 
јер према павославном схватању, крунисање за цара је могао да 
обави само патријарх. Зато је 9. априла 1346. године у Скопљу одр- 
жан Црквени сабор, који је поседовао пуну канонску пуноважност. 
Овај сабор је уздигао српску архиепископију у ранг патријаршије, а 
архиепископа пећког Јоаникија за првог српског патријарха. 

Недељу дана касније, 1346. године, на Васкрс. патријарх српс- 
ки Јоаникије 1, на Црквеном помесном сабору у Скопљу, крунише 
Душана за цара Срба и Грка, образовану и умну краљицу Јелену за 
царицу, а њиховог деветогодишњег сина Уроша за краља. 

Царски пар, идуће године (1347) посећује Свету гору, где дару- 
је многе манастире и издаје повеље уз потписе на словенском језику. 

Жеља за експанзијом српске властеле. као и њена снага, испо- 
љила се већ давно, много раније од Душановог доласка на престо. 
Тежње за хегемонијом и сан о царству били су резултат дугих и 
успешних овајачких ратова, у којима се остваривала жеља српских 
феудалаца за стицањем нових земаља и нових положаја. Ова тежља 
за хегемонијом била је посебно изражена Душановим крунисањем 
за краља и цара. 

Она је била једна од најјачих покретачких снага у Душановим 
ратовима, посебно са Византијом, јер је јачање и ширење Србије у 
свакој етапи било условљено слабљењем и опадањем Византије. То 
је, у ствари, био наставак спољне политике немањићке државе, у 
којој није било важнијег проблема од односа према Византији и 
борбе против Византије. Цар Душан је у великој мери био зависан 
од воље своје властеле, чија га је жеља за даљом експанзијом и за 
новим земљама много више терала у освајачке ратове него његово 
славољубље и његова лична воља. То истичу сви византијски писци 
који су лично и пажљиво посматрали прилике у Србији. 

Ауторитет цара Душана је с временом несумњиво порастао, 
посебно због чињенице да је на врхунцу моћи Душанова царевина 
обухватала Србију, Тесалију, Етолију, Зету, Хум, Требиње, Македо- 
нију, већи део Босне, а и сама Света гора била је у склопу царства. 


10 томе је доста материјала прикупио Никола Радојчић. "Српски државни 
сабори у средњем веку", Београд. 1940. 

Земља је била подељена на 14 области којима су управљале заслуж- 
не личности: Угљеша. Воихна, Богдан. Дејан, Оливер, Вукашин. Ра- 
дослав. Прељуб, брат Синиша. Јован Комнен. Бранко, Балша, Воји- 
слав Војиновић и Лазар. За заслуге потчињених Душан је установио 
орден Светог Стефана, а златни и сребрни новац био је у употреби и 
ван царевине. Задужбина Св. Архангели код Призрена и двори у Риб- 
нику код Прилепа. Дримца и Скопља блистали су раскошни и сјајем. 

За своју државу, која је практично представљала конгломер- 
ат народа. Душан се побринуо и у законодавном смислу. Истина, 
познато је да је Душан избегавао рушење постојећег правног реда у 
присаједињеним областима, али је на Сабору у Скопљу 21. маја 1349. 
године представио свој Законик у присуству патријарха и вишег 
свештенства српске и грчке цркве. Наиме, на дан Вазнесења 
Господњег, Православни сабор. преосвећени патријарх Јоаникије, 
сви архијереји и духовници – тако гласи почетак Душановог закони- 
ка благоверни цар Стефан и сва властела Царевине, мала и велика, 
утврдили су овај закон, који је све до данас представљао један стари 
државно-административни споменик Србије, дајући нам могућност 
да дубоко загледамо у њено некадашње уређење и будећи у нама 
многе мисли о прошлости Србије. Овај законик је допуњен на 
Сабору у Серу 1354. године и имао је укупно 201 члан. Законик је 
обухватао регулисање скоро свих домена живота и рада држве, 
владара. сталежа, војске, цркве и свих слојева народа. 

Душанов законик, као најзначајније дело средњовековне 
српске државе, представља израз врхунца политичког и културног 
развоја средњовековног феудализма. Међутим и поред своје 
свеобухватности, овај законик не садржи скоро никакве грађанско 
правне одредбе“ Постоји мишљење појединих научника да ових 
одредби нема због тога што је Законик део једне веће законодавне 
целине у коју улази тзв. Властарева синтагма и Закон цара 
Јустинијана? Властарева синтагма је номоканон, а њен аутор је 


2 У једном члану спомиње залогу, али ништа подробније о њо) не говори. 
Говори о земљишној својини у виду баштине и проније. као облицима феудалне 
својине. Баштина је наследна феудална својина, коју власник може слободно 
уживати. али ипак дугује извесну порезу "соће" и да "вујује војску" (чл. 42 превода 
Н. Радојчића. Нови Сад. 1949). Пронију цар непосредно додељује на доживотно 
уживање и она је преузета из византијског права. 

ЗВ. Ст. Новаковић. М. Властарев синтагмат. 1907. Београд, стр. 23. увода; А. 
Соловјев, Постанак и значај Душанова законика, Београд, 1928. 

монах Матија Властар. Објављена је 1335. године и садржи нај- 
важнији материјал из византијског црквеног и световног права. 
Закон цара Јустинијана је једна мања компилација византијског 
законодавства, састављена на нашем језику, која углавном има за 
базу Земљорадничке законе цара Василија. И овај закон се, 
углавном, односи на грађанскоправну материју, на односе на селу. 

Околност да се сва три законодавна извора налазе у свим 
преписима заједно, иде у прилог мишљењу да се овде ради о једној 
целини, на шта посебно указује унутрашња веза која постоји међу 
њима. Наиме, док Властарева синтагма и Закон цара Јустинијана 
говоре о црквеном, породичном и грађанском праву (укључујући ту 
и наследно право), Душанов законик говори о "државном праву", 
које се односи на устројство, однос са црквом, однос између сталежа 
и др., као и о кривичном праву. Властарева синтагма предвиђа све 
оне грађанскоправне установе које је познавало византијско право 
(купопродају, размену, зајам, залогу, оставу. јемство итд.), а Закон 
цара Јустинијана говори махом о својинским и закупним односима 
на селу. 

Чињеница је да је Душанов законик, у суштини, оригинално 
законодавно дело, које се као такво, истиче у културној историји 
периода у коме је донет, мада је, мора се признати, ово дело било 
под великим утицајем византијског права. Наиме, желећи да створи 
јединствено царство на Балкану и да замени Византију. цар Душан 
је преузео, истовремено, и многе установе византијског права. О 
односу Душановог законика према византијском законодавству 
своје мишљење је изнео К. Јиречек у једној краткој реченици, наво- 
дећи да је "из грчких правних књига црпено мало““, да би после 12 
година, у одређеном степену, демантовао самог себе изјављујући да 
"из византијских правних књига потиче само мало, нако број тер- 
мина грчкога порекла није незнатан." Указујући да у Душановом 
законику, и ван чланова који се тичу цркве, има одредаба преузетих 
из византијског права, заклињање на оригиналност целог Законика 


+ Властарева синтагма је преведена на словенски језик за време Душанове 
владавине и садржи материјал сређен по азбучном реду. 

5 јрегек, С.: Паз безетгђисћ йеѕ ѕефіѕсћеп Сагеп Зиерћап Риѕап, Агсћу ѓиг зјам. РЋЦ, 
ХХП, 1900, 164. 

6 утегек, С: Зла! ипа Сезећссћаћ іла типејанетцећеп ЅегЫіеп. Пепкесћићеп Меп. 
Акад., ІМІ, Ш, П, 1912, 6. 

је неодрживо. Раније уверење да само Властарева синтагма и Закон 
цара Јустинијана представљају римско право у српском правном 
средњовековном опусу. било је очигледно пољуљано. 

Душанов законик, по свом основном карактеру, поникао је из 
конкретних услова средњовековне српске стварности с њеном 
друштвено-економском структуром, а као идеолошки одраз те 
стварности. Одредбе овог законика и њихова правилна анализа 
потврђују да се у њему одражава тежња да се спаси држава и да се 
ојача средишња државна власт. Зато је он. у целости и у појединос- 
тима. идеолошка надградња стварности у тадашњој српској држави, 
тако да овај законик има не само самосталан већ управо централан 
положај у законодавном раду цара Душана. Зато се, слободно, 
можемо сложити с мишљењем старијег српског правног истори- 
чара Драгише Мијушковића да је Душанов законик заиста устав 
оновремене српске државе. 

Први, већи део. од 135 чланова, донет је 1349. године, у време 
највеће политичке и привредне моћи средњовековне српске државе 
(у Скопљу). а допуњен 1354. године, новим одредбама од 136 до 201 
члана (у Серу). Оригинал Душановог законика није сачуван, већ 
само више преписа из каснијег времена. Најстарији и најближи 
оригиналу сматрају се струшки и призренски препис, вероватно из 
ХМ односно ХУ века. Цар Душан и тадашња српска властела нас- 
тојали су да правно одреде и ојачају свој положај, учврсте приви- 
легије и помогну зближавање. тј. стапање новоосвојених области и 
градова у јединствену државу. Зато су сматрали да ће им у оствари- 
вању тих циљева помоћи, пре свега, уједначавање правних прописа 
из разних грана права, међу којима преовлађују прописи о уређењу 
државе и друштва, органима власти, владаоцу, световној и црквеној 
властели. њиховим функцијама и правима, међусобним односима и 
њиховим односима према себрима (припадницима нижих друштве- 
них слојева), прописи о кривичним делима и казнама, а најмање је 
одредаба из области приватног права (о уговорима, породици, 
наслеђивању и др.). 

Од ХІХ века читава плејада истраживача, пре свега филолога 
и правних историчара, ширила је сазнања, решавала или указивала 


'"ПЈ. Шафарик, В.А. Маћејевски. Ф. Палтски, Р Хубе, Д. Мијушковић, Н. 
Крстић. А. Мајков, В. Богишић, С. Новаковић. Т. Зигељ, К. Јиречек, Т. Флорински, 
Т. Тарановски, А. Соловјев и др. 

на проблеме у вези са Душановим закоником. Критички погледи на 
методологију изучавања, друштвени и правни смисао одредаба 
Законика и целину поретка средњовековне Србије продубљени су 
после Другог светског рата, стручним и научним доприносима бро- 
јних аутора“, представника различитих грана наше и стране истори- 
ографије. 

Историјски значај Душановог законика био је. првенствено. у 
томе што је као јединствени закон за целу пространу територију 
Душановог царства изједначавао обавезе зависних сељака (меропа- 
ха), формирао јединствене државне органе власти, гарантовао сло- 
боду трговине и др., чиме је доприносио савлађивању и превази- 
лажењу феудалне распарчаности, проширивању, уједначавању и 
јачању унутрашњег тржишта, Самим тим, знатно је био убрзан и 
друштвено-економски развитак средњовековне српске државе. 


Економско и социјално стање српског народа средином ХІУ 
века, тј. у време најбујнијег државног развитка Србије, нигде није 
дато тако сликовито и свеобухватно на једном месту, као што је то 
учињено у Душановом законику. Као такав, он има огроман значај, 
јер као резултанта економског и социјалног развитка Србије до 
половине ХГУ века и огледало тадашњег живота онаквог какав је он 
заиста и био, Душанов законик представља одраз стварности свога 
времена, откривајући структуре тадашњег друштва и живота наро- 
да." Но, поред неспорне чињенице да овај Законик у потпуности 
одговара времену у коме је настао,“ у њему, ипак. има и значајних 
одредаба које знатно премашују време у коме је настао, јер се њиме 
у знатној мери штите и непривилегисани слојеви становништва 
(себри), док се привилегисани слојеви (властела, властеличићи и 
духовници) у одређеној мери ограничавају. 


* В. Мошин, Н. Радојчић. М. Костренчић, М. Динић, Ј. Божић, Г. 
Острогорски. Д. Јанковић. Б. Недељковић и др. 

Посебно је значајан рад Н. Радојчића, "Век и по проучавања Душановог 
законодавства", Зборник у част шесте стогодишњице Законика цара Душана. 
Београд, 1951, затим "Законик цара Стефана Душана, књ. І, струшки и атонски 
рукопис", изд. САНУ, Београд. 1975. 

У В. Белић, А: "Шестстотина година Душановог законика" у ЗБОРНИКУ у 
част шесте стогодишњице Законика цара Душана, І. САНУ, Београд. 1951. стр. 7-12. 

9 Он потпуно одговара времену ропства, тј. искоришћавања и неравно- 

. правности људи, који су њиме озакоњени као нешто сасвим природно и праведно. 

Поред тога, још је важнија чињеница да се право и правда, као 
главни принципи којима се у судским односима земље у извесним 
случајевима мора покоравати и сам цар, проглашавају овим 
закоником. Многе његове одредбе биле су по својој материјалној 
садржини уставног карактера. Најчешће навођене такве одредбе 
јесу онс које озакоњују непристрасност и независност судова и суди- 
ја. чак и од царевих мешања. Тако, на пример, у чл. 162 Законика," 
стоји: " Наредба царска: Ако цар напише писмо или из срџбе, или из 
љубави, или из милости за некога, а то писмо нарушава Законик и 
није по правди и по закону. како пише Закон, судије том писму да не 
верују, само да суде и врше по правди." Следећи члан, 163. гласи: 
"Све судије да суде по Закону, право, како пише у Законику, а да не 
суде по страху од цара." 

Душанов законик, у коме је за оно време тако јасно изнесено 
начело законитости и то у форми царске наредбе, сјајан је споменик 
српског законодавства и српске културе. Као такав, српски народ је 
достојно стао уз бок осталих народа у Европи. Наведени чланови 
стављају начело законитости изнад владаоца, тј. и самог цара 
стављају под Закон. Зато се ови чланови у Душановом законику 
цене као његов највиши домет. у којима цар заповеда судијама да се 
држе само закона, чак и онда ако би и он сам, као цар, издао наред- 
бу која разара Законик. Судије не треба да суде по страху од цара, 
него само по правди. Цар Душан је ове чланове уградио у свој 
Законик на основу проучавања новела византијских царева, посеб- 
по оних насталих у доба цара Манојла Комнена." 

Поред наведених чланова (162 и 163) у којима цар Душан гов- 
ори о правди, у члановима који говоре о судијама, стоји следеће: 
"Куда год судија иде по земљи царевој и својој области, да није влас- 
тан узети оброка силом, ни било шта друго осим поклона што му ко 
поклони од своје воље" (чл. 105) чиме се изједначавају судије са 
свим осталим људима и прописује да Закон важи за све. У чл. 106 
пише: "Ко се нађе да је судију осрамотио, ако буде властелин да му 


1 Законик цара Стефана Душана, књига, 1, струшки и атонски рукопис, 
САНУ. Београду, 1975. 

1 Радојчић. Н.: "Снага закона по Душанову законику", Глас, СХ, 1924, 100- 
39: Упореди, Судије и Закон у средњовековној Србији и у Угарској, Летопис, 305, 
1925, 53-68. 

3 Радојчић. Н: Из доба цара Душана, Прилози Летопису Матице српске, І, 
1928. 40-43. 

се све одузме, а ако село – да се расле и оплени", чиме се штити Без ње не треба да буде ни један образованији Србин, ни једна кућа, 
интегритет судије и достојанство судијске функције. Сличну улогу у којој се говори о Српству. српској прошлости и култури..." 

имао је и чл. 139, у коме се каже: "Судије које је цар поставио, земљи :5 

да суде, ако пишу за било што... па црква, или властелин, или било 

који човек у земљи царевој не послуша писмо судије царевог, ти сви 

да се осуде као непослушници цареви." То значи да се судије ставља- 

ју под царску заштиту, да се гарантује њихова самосталност и неза- 

висност у вршењу функције, да непослушност према судијама, 

значи, истовремено, непослушност према самом цару, што ће бити 

строго осуђено. 

Због свега наведеног, Душанов законик је дуго сматран не 
само као главни већ и као једини извор за историју српског сред- 
њовековног права. Он је остављао веома снажан утисак, како на 
стране тако и на домаће историчаре и правнике. Тако је, на пример, 
Емил де Борхграв унео у своју монографију мали одељак о 
Душановом законику који у српском преводу Дамјана Јеврића 
гласи: "Но Душан не беше само славан војсковођа и државник. Он 
беше и законодавац. Његов законик и устави знаменити су спомени- 
ци онога времена. Они распростиру драгоцену светлост на 
друштвено уређење Србије у ХІУ веку...“ 

На крају, желим да се захвалим организатору овог великог и 
значајног научног скупа, Академији наука и уметности Републике 
Српске, академику проф. др Рајку Кузмановићу и свим његовим 
сарадницима, који су нас позвали на овај скуп да би смо се после 
шестопедесет година од његовог доношења сетили једног значајног 
дела из давне прошлости, којим се поноси цео српски народ који 
воли своју прошлост. А воли је зато што је испуњена вековним бор- 
бама и безбројним жртвама њихових предака. Стојан Новаковић, 
један од најбољих познавалаца Душановог законика, оценио је овај 
законодавни споменик из далеке прошлости српског народа, писан 
на народном језику, као "најлепше културно дело средњега века 
српског". Можда је у препоручивању Душановог законика и исти- 
цању његове важности и значаја, како је то учинила Искра (1898), 
било мало претеривања, али оно што је тада речено и написано није 
далеко од истине: "Без ове књиге не може бити српски филолог, 
историк, нумизматичар, археолог, правник, финансиста, државник. 


15 ; .. 
8 Епшје де Вогећртаме, "1, етрегеше Ейепле Роисћап е! Іа репіпѕше Баїсапідие аи А ЈИВЕЛЕНО према РАДОЈА о вее и:по проучавмьа Душанова, законо; 
ЩЕ давства". у Зборнику у част шесте стогодишњице Законика цара Душана, САНУ, 
ХГУ чесје", ВгихеПе5, 1884. 
Београд, 1951 , стр. 244. 


ДРАГАН ПАНТИЋ 


ДУШАНОВ ЗАКОНИК У КОНТЕКСТУ ВИЗАНТИЈСКЕ 
ПОЛИТИЧКО-ПРАВНЕ ИДЕОЛОГИЈЕ 


Душанов законик представља не само најважнији споменик 
српског средњовековног права него и језгро Душанове трипартитне 
кодификације у коју улазе заједно са текстом законика и скраћени 
превод Синтагме Матије Властара и такозвани Јустипијанов закон. 
Византијска политичко-правна идеологија снажно је утицала на 
Душанов царски програм у целокупном тексту кодификације. Сте- 
фан Урош Душан (силни и законодавац), српски краљ и српско- 
грчки цар. оваплотио је редак спој снажне политичке воље за моћ 
са интелектуалним смислом за правно регулисање друштвеног и 
државног живота. Душан је прихватањем политичко-правпе иде- 
ологије Источног римског царства извршно креативну а не 
вештачку рецепцију. са основним циљем да се па целој државној 
територији Царства уведе јединствени правни систем. 

Душанова кодификација, у којој је Законик ориѕ тарпит, 
представља завршни чин у вековној еволуцији српског средњо- 
вековног права од племенске обичајности до прихватања византи- 
јског законодавног оквира средњовековне заједнице работника, 
ратника и духовника. Текст кодекса сведочи како о политичкој 
имагинацији цара-законодавца тако и о ерудицији његових правни- 
ка. Душанов државнички прагматизам омогућује његовим прав- 
ницима да коначно премосте цивилизацијски јаз између древних и 
виталних српских обичаја и још од светог Саве присутног ученог 
византијског права. Кодификација је сублимирала тековине еко- 
номског, политичког и културног успона немањићке државе и озна- 
чила врхунац процеса византинизације српске државе који су крајем 
дванаестог и почетком тринаестог века иницирали Стефан Немања 
и Сава Немањић. 

Душанов законик као најважнији део трипартитног кодекса 
разликује се од њих по обиму, стилу и структури, али сви ови делови 

чине целину прожету духом византијског права. Душанов законик 
је самостално законодавно дело прожето снажним утицајем визан- 
тијског царског права, пре свега Василика из којих је преузето око 
шездесет чланова. Скраћена Синтагма Матије Властара, и такоз- 
вани Јустинијанов закон представљају прерађене византијске пра- 
вне збирке. Прихватање византијског права треба посматрати 
преко две шире историјске појаве! ширења византијске цивилиза- 
ције према источној Европи и рецепције римског права на западу 
европског континента. 

Српско-словенска верзија Синтагме Матије Властара из 1348. 
године садржи радикално скраћена 94 одељка световне садржине и 
представљала је судски приручник. Мотиви скраћења били су праг- 
матични (лакша приступачност) и идеолошки (изостављање одред- 
би које истичу свемоћ византијског императора). Такозвани Јус- 
тинијанов законик сачињавали су оригинално приређени византијс- 
ки прописи већином преузети из Земљорадничког закона у облику 
кратке компилације од 33 члана. Правна основа Душановог царског 
програма следила је римско-византијски империјални континунтет 
од Константина Великог, преко Јустинијана до утемељења српско- 
грчког царства. Пре него што је краљ Душан постао "чесник 
Грком", српска владарска идеологија је у краљевству видела један 
од два стуба државе (други је црква), а краљевски легитимитет је 
био обезбијеђен самим немањићким пореклом или сагласношћу 
државно-црквеног сабора и благословом цркве приликом краљев- 
ског крунисања. Српски краљеви су постхумно проглашавани све- 
титељима да би се нагласила сувереност српске краљевине према 
универзалистичкој хегемонији Византијског царства. Душаново 
уздизање на царски трон представљало је дисконтинуитет, како 
према идеји светог краљевства тако и према византијском уни- 
верзализму. Требало је изнова промислити владарску идеологију 
Немањића и усагласити је са српском превлашћу над великим делом 
Балкана.“ 

Кризу идеолошке легитимације српско-грчког царства цар 
Душан је покушао да превазиђе царским програмом у облику про- 
пратне речи сачуване у раковачком рукопису Законика. Своје 


! Димитрије Оболењски, Византијски комонвелт. Београд. 1996. 
тр 
2 Смиља Марјановић-Душанић, Владарска идеологија Немањића, Београд, 
1997. 

уздизање на царски трон цар је објашњавао као дело божанске 
промисли која га је довела на чело православног царства и дала му. 
као и Константину, "земље и градове Грчког царства". Душан је 
очекивао да буде прихваћен као "нови Константин" који ствар- 
алачки преображава византијске традиције. Империјални дискурс 
следи идеју да је цар " живи закон" који као одуховљени закон пред- 
ставља извор целокупног законодавства. Царски законодавац је и 
творац и тумач слова закона који је граница свачије па и царске 
самовоље. Универзални интерес правног реда је стављен изнад 
свега. закон може мењати само закон, што је античка традиција раз- 
ликовања монархије од тираније. Царски програм истиче Душанову 
супериорност над појединцима и сталежима која је чврсто утемеље- 
на у византијској традицији. До тада је институционална компонен- 
та државне власти више следила западне узоре династичког 
легалитета, а прихватањем византијске политичко-правне иде- 
ологије долази до сакрализације царске функције рема византи- 
јском моделу. Цар Душан није извршио пуко преузимање византи- 
јских институција него је стваралачки обликовао на темељу словен- 
ско-византијске синтезе нову политичку српско-грчку спрегу. Ново 
српско-грчко царство представљало је особену и сложену државну 
структуру која је сједињавала изазов велике промене са импера- 
тивом прилагођавања. 

Локални обичаји трајали су паралелно са византијским 
прописима у немањићком краљевству. Душаново царско право 
означило је превласт византијске правне баштине над обичајним 
српско-словенским правом. Дуго византијски закони нису могли да 
буду прихваћени у кривичном праву. Краљ Милутин почетком 14. 
века није могао да прихвати извршење смртне казне, па је дубро- 
вачки захтев за увођење најтеже казне одбио позивајући се на 
"стари српски обичај". 

Цар Душан се у новој улози одуховљеног закона могао ставити 
изнад обичајности и увести сурове византијске казне за тешка 
кривична дела против државе и цркве. Етичка и политичка схватања 
византијске државе била су у функцији учвршћења царске 
аутократије и стварања нове институционалне равнотеже. Душан 
као "нови Константин“ следи средњовековни прототип идеалног 
хришћанског владара. Ради се о "царској идентификацији" чиме се 
његова царска политичко-правна идеологија непосредно ослонила на 
идеализовани лик историјског оснивача Цариграда. Немањићка 

владарска идеологија садржавала је идеалну лествицу владар - монах 
- светитељ која наглашава хришћански карактер средњовековне 
српске државе, ла је и Душанова идеологија морала да нагласи пра- 
вославни идентитет. Самоограничење царске власти поштовањем 
већ проглашених закона представља у премодерним друштвима 
тачку највеће блискости протомодерној концепцији државе која ће се 
појавити у Западној Европи 16. века. Душанови западноевропски 
савременици тек су кренули путем обуздавања универзалне папске 
моћи и регулисања феудалне анархије. Царске одредбе имале су 
свеопшту важност на цело) државној територији и изражавале су уни- 
верзални ауторитет царског закона. Српско царство следило је 
немањићки идеал симфоније у односима државе (краљевства) и 
цркве (светитељства), али се изнад та два носећа стуба издизао царс- 
ки лик означен божанским промислом. Брига свештенства о 
божанским стварима и царски ауторитет у људским стварима поти- 
цалн су из једног истог извора - божанског ауторитета. 

Средњовековни развој српске државе од краљевства до царст- 
ва ("српска Византија") повезује црквено-државну идеологију 
Савиног номоканона са царским програмом Душановог кодекса. 
Поред свих разлика постоје значајне подударности условљене у 
основи заједничким циљем да се учврсти баштина византијске цив- 
илизације у српском државном оквиру. Век и по након Светог Саве 
Душан понавља одредбу о обавезности црквеног брака и забрањује 
прелазак у католичанство. Вековна жилавост обичајног права 
посебно "укорењеног у старом планинском језгру Рашке државе 
морала је коначно да устукне пред ауторитетом царске моћи. Остаје 
отворено питање: да ли је та духовна победа била потпуна и колико 
је потрајала? Идеја царског поретка и мира као земаљске иконе 
небеског поретка опстала је као духовна баштина у традицији о 
"царству земаљском и царству небеском". 

Стефан Душан је у свом законодавству следио идеал хриш- 
ћанског цара као чувара закона и као законодавца. Слабост савре- 
меног Византијског царства није поколебала његову веру у вред- 
ности византијске цивилизације. 

Александар Соловјев наглашава да је "Душан имао јасан 
појам о задатку владара као законодавца" још од крунисања за 


3 Бошко И. Бојовић. Краљевство н светост (политичка филозофија сред- 
њовековне Србије), Београд, 1999. 


Душанов Законик у контексту византијске политичко-правие идеологије 299 


краља 1331. године, када је нагласио краљевску обавезу чувања 
праве вере бољим законима. Тиме је наговештена она брига о 
православљу која је требао да представља прву дужност једног 
православног цара.“ 

Отворено питање представља да ли је царска власт у 
Византији осим световне значила и врховну духовну власт налик на 
власт папе. Западне предрасуде о цезаропапизму представљају ви- 
зантијске цареве као свемоћне у црквеним пословима. Византијски 
цареви. међутим, нису имали право на црквену поуку, као ни права 
свештенства и хиротонисања. Модел цезаропапизма приписиван 
Византији успостављен је тек у протестантским државама, чији су 
владари и црквени поглавари. док у Византији постоји самостална 
црква поред државе а не изнад ње (католичанство) или испод 
државе (протестантизам). Идеја црквене аутономије произашла је 
из сукоба иконобораца и иконофила и била је закоподавно 
уобличена у законику Епанагоги. Свети Сава је у организацији 
српске цркве следио ову идеологију. Синтагма Матије Властара 
такође је прихватила идеју самосталности цркве и није случајно 
њена скраћена верзија ушла у састав Душанове кодификације. 
Држава и црква су једна поред друге у сложеном (органском) једин- 
ству црквених и државних институција. Синтагма Матије Властара 
и Фотијев Номоканон наводили су и аргумент о "Копстантиновом 
дару" као потврду унутрашње самосталности цркве која се односи 
на самосталност црквеног судства и на имунитет црквених поседа. 
Синтагма је констатовала да је царска власт повремено кршила 
црквену самосталност у питањима црквене организације, али у дог- 
матским питањима био је сачуван потпун ауторитет цркве у односу 
на царску власт без уступака. Патријарх је тумач а цар је чувар 
православне вере, па је постојао обичај да се пред крунисање цар 
писмено обавеже да ће се држати православне верс и да неће 
покушати да промени црквене институције? 

Византијска идеологија, која је у центар полицентричних 
државних власти стављала ромејског самодршца, утицала је на 
прикривени или отворени отпор Душановој узурпацији царске тит- 


* Александар Соловјев. Истарија словенских права, Законодавство 
Стефана Душана. цара Срба и Грка. Београд. 1998. 

| Теодор Тарановски, Историја српског права у немањићкој држави. 
Београд. 1996. 

уле која га је идеално означавала као врховног господара хриш- 
ћанске окштепе. Уздизање српске цркве на ранг патријаршије било 
је природно и нужно са становишта конституисања царства. 
Анатема Цариградске патријаршије није изражавала само саглас- 
ност са политичим интересима византијског двора него и дубоко 
укорењени страх православног монаштва од политичких иновација 
у верској сфери. Критички тон прихватиће после слома српског 
царства и неки писци у српској цркви који сматрају да је Душан 
"одступио од закона" и да је тај грех проузроковао трагичну суд- 
бину српског царства. Овакви ставови говоре о дубоким коренима 
споја архиепископије и краљевства који је био освештан у лику и 
духу светог Саве као првог архиепископа. Светосавска идеја била је 
толико моћна да се сматрало да се Душан огрешно што је напустио 
прародитељску традицију "свете лозе" и да му је та кривица донела 
проклетство светог Саве.“ 

Цар Душан је према чину проглашења царства. патријаршије 
и кодификације ишао опрезно и постепено да би избегао очекиване 
оптужбе за узурпацију византијске царске титуле. Проглашење срп- 
ско-грчког царства није избрисало идеолошко и емотивно споми- 
њање титуле српског краља и светог Симеона као родоначелника 
"светородне династије". Према Византији Душан следи модел 
бугарско-византијских односа и као минималан чин задовољава га 
титула "цара Србије". Српску цркву и властелу умирује истицањем 
светородног корена Немањића. Цариград је ипак био Душанова 
идеја-водиља. Освајачке планове о запоседању Цариграда пратило 
је све целовитије преузимање византијских идеолошких образаца и 
присвајање ромејских и бугарских царских традиција, са визијом 
заједничког царства Срба, Грка и Бугара, са Душаном на челу. 

Да би се ублажио утисак о одступању од светосавске баштине, 
Душан је морао да буде укључен у низ грчких царева који је почео 
светим Константином, оснивачем Цариграда. Српски цар је према 
свету наступао као легитимни и легални наследник универзал- 
истичких претензија на ехуменско царство својих византијских 


6 Сергеј Троицки, Црквено-политичка идеологија Светосавске крмчије и 
Властареве синтагме. Глас САНУ, 1953. 

? Сима Ћирковић, Православна црква у средњовековној српској држави, 
Српска православна црква, Београд 1970, Михаљчић Раде, Крај српског царства, 
Београд, 1975. 

претходника, објашњавајући да се то није догодило по његовој 
жељи него да је постављен "божјим благословом" за православног 
цара. Својом законодавном активношћу Душан се довео у исти ред 
са византијским царевима - као делитељ правде и Христов заменик 
на земљи. Царска идеја подразумевала је неминовно потискивање 
прародитељских традиција српског краљевства и цркве. То ће бити 
разлог да је у време пропасти српског царства узрок пропасти 
државе Немањића тражен у напуштању светосавске традиције - 
симфоније краљевства и архиепископије. Душанове намере, пресе- 
чене раном смрћу, водиле би вероватно већој хомогенизацији ње- 
гове сложене државе и чвршћим облицима српско-грчко-бугарске 
симбиозе на Балкану. Душанова смрт. међутим, убрзала је губљење 
српско-византијског дуализма, јер су надвладале центрифугалне 
силе које су довеле до распада Царства. Душанова кодификација 
надживела је његове политичке амбиције и његово државотворно 
дело. Душанова повеља уз Законик која је идентификовала цара- 
законодавца с ликом светог Константина, родоначелника васељен- 
ског царства", остала је као знак на путу до царства које су бројни 
потомци свесно или несвесно заборавили, да би тај дух оживео у 
српској историјској свести 19. века. 

Модерни процеси националне интеграције код Срба су каснили 
услед цивилизацијског дисконтинунтета изазваног турском инвази- 
јом. Душаново законодавно дело било је асимиловано у светосавску 
црквену баштину, а "извесна дистанца“ према цару – законодавцу 
није спречила да се у манастирима преписује његов Законик као 
сведочанство сјаја средњовековне српске дражве. Ни народна мит- 
ско-епска свест ни црквена идеологија "свете лозе Немањића" нису 
доделиле Душану "централно место" у својим визијама српске сред- 
њовековне прошлости. Османско царство је својом моћи потиснуло 
краткотрајни сјај српско-грчког царства и колективна свест је била 
пријемчивија за примере "подвижништва у поразима" него за царске 
тријумфе. Српска црква је, оставши без подршке државе, морала да 
поред религијске и моралне поуке повремено преузима и световне 
функције обављања државних послова уз сагласност или про- 
тивљење Османске и Хабсбуршке империје. Иако краткотрајно, срп- 
ско искуство са сопственим царством вероватно је помогло српским 
архијерејима да се сналазе у текућим политичким процесима. 
"Византијска традиција била је потиснута, али не и потпуно 
избрисана у Османском царству. Српски монаси су у манастирима 

чували "аманете прошлости", али су својим присуством у новом 
православном царству - Руској империји - преносили са светосав- 
ском баштином и елементе Душанове политичко-правне идеологије. 
Руско саморазумевање Москве као "трећег и последњег Рима", 
следи универзалистичку идеологију екуменског царства на путу који 
су обележили, од Константина, византијски, бугарски и српски царе- 
ви. Руско царство је све до почетка 19. века тежило обнови "нове 
Византије" у чему је поред геополитичких снова о Цариграду посто- 
јала и идеолошка димензија обједињавања православне екумене. 
Савремене теорије о сукобу цивилизација инсистирају на трајности 
духовних структура и менталитета великих цивилизација које 
спречавају да се процеси модернизације и глобализације заврше као 
"пуко позападњачење". Душанов законик, који се помиње и у 
Тајмсовом историјском атласу, представља изузетан симбол српске 
културе и један од најважнијих домета православно-словенске циви- 
лизације. Душанова кодификација оспорава тезе о правном нихилиз- 
му словенских народа и показује способност стваралачке рецепције 
највиших духовних домета у историји цивилизације. 

Српски народ у 19. веку повратио је националну државност на 
новим идеолошким и цивилизацијским основама, али је у процесу 
стварања модерне националне државе велику улогу одиграла 
историцистичка ндеологија чији је један од кључних симбола било 
"Душаново царство". Илија Гарашанин у делу "Начертаније" 1844. 
год. позива се на легитимитет српског царства као основе за ост- 
варење циљева националног ослобођења и уједињења српског нар- 
ода у свим српским земљама које се налазе под страном влашћу. 
Позивање на историјска права није значило да се тежи обнови 
друштвене структуре и државне организације српског царства. 
Историцистичко конзервативна фасада национално-револу- 
ционарних токова није променила суштину национално-аграрне 
револуције и процеса модернизације који су обновили модерну срљ- 
ску државу на принципима грађанске Европе“ Душанова коди- 
фикација била је неподесна за нови правни поредак, па се коначно 
преселила у сферу правне историје и историје цивилизације. 
Идеолошке контроверзе међу српским интелектуалцима нису 
заобишле ни Душанов законик, јер су га једни доживљавали као 


* Драган Пантић, Историјске претпоставке државности Републике Српске, 
"Смисао" број 6, Београд, 1998. 

израз "српског задружног духа" а други као органску потврду ауто- 
кратског права. Душанов законик и цео трипартитни кодекс треба 
посматрати. пре свега. у времену његовог настанка. јер је на креати- 
ван начин извршио рецепцију и обновио ауторитет царског права. 
Законик је у свом времену представљао врхунац правничке тради- 
ције и умећа. Законик је био потенцијално бременит могућим 
правцима развоја политичко-правних идеја које због радикалног 
државноправног и цивилизацијског дисконтинуитета у историји 
српског народа нису постале стварност. Идеје и институције Ду- 
шановог законика показују висину домета византијско-словенске 
цивилизације. 

Душанова кодификација је значајна не само као правни текст 
него и као идеолошки докуменат једног времена који настоји да уте- 
мељи и оправда покушај српског владара да ревитализује византи- 
јску политичко-правну баштину. Царска идеологија зато наглашава 
идентитет са Константином Великим а, у крајњој линији, Душан се 
као "земаљски садржитељ" имплицитно пореди са Христосом Пан- 
тократором. Идеални хришћански владар је народни и државни 
поглавар. ратник. законодавац. судија и заштитник цркве који се 
пореди са новозаветним и старозаветним ликовима светаца. У срп- 
ској царској идеологији свети Константин је преузео улогу споне 
између небеског и земаљског царства, док је у немањићкој иде- 
ологији краљевства ту улогу имао свети Сава. Царска идеологија је 
била више универзална, а краљевска је била национално усмерена. 
Универзална идеологија је у свим православним царствима била 
више наглашавана у временима успона и империјалне моћи, док се 
у временима опадања и сламања империјалних структура враћало у 
скромније оквире националног опредељења. 

Душанов владарски програм показује да нису тачне представе 
о потпуној статичности византијске цивилизације и држава које су 
се развијале под њеним доминантним утицајем. Српска идеологија 
је у времену краљевства негирала византијским царевима право на 
универзалну власт, да би у време успона немањићке државе брани- 
ла самодржачки статус српских владара. Општи и апстрактни пој- 
мови правде и закона ипак су стајали у сенци конкретне воље за 
моћи. Цар Душан је царство и законик разумевао у оквирима сред- 
њовековно-хришћанског погледа на свет који је настојао да као 
основне вредности помири витешку част краљева и светитељску 
преданост Христу. Царство се морало стварати мачем, а судије и 

монаси-свештеници требало је да сачувају правне и моралне основе 
царског поретка. Душанов законик због тога треба разумевати и 
објашњавати у оквирима византијске политичко-правне идеологије 
и владарске идеологије Немањића. 


НИКОЛА МОЈОВИЋ 


ПРАВО СВОЈИНЕ У СРПСКОМ ПРАВУ ЗА ВРИЈЕМЕ 
ЦАРА СТЕФАНА ДУШАНА 


У оквиру стварних права својина је најшире право држања, 
коришћења и располагања једном ствари. По својој структури, пра- 
во својине је једно сложено право, а према феудалном схватању које 
је важило у већини средњовјековних држава, право својине није 
јединствено. него подијељено. Средњовјековна својина није иден- 
тична ни са римском својином. ни са својином у модерно вријеме. У 
чл. 40 Душановог законика видимо да право својине овлашћује влас- 
ника да може своју ствар "под црков дати, или за душу одати или 
иному продати кому љубо". За вријеме Душанових претходника, и 
за врисјме Душана. право својине се највише манифестује у 
земљишној својини. Земљишна својина је основа цјелокупног поли- 
тичког и правног уређења у средњем вијеку. 

Право својине је најважније стварно право и истраживање 
права својине у сваком правном поретку помаже бољем разумије- 
вању целокупне области имовинског права. Римски правници су под 
оним што се данас назива стварно право подразумијевали широк 
скуп правних норми коју су описно назвали "из аиод ай теѕ регіпе!" ! 
Њихова основна друштвена сврха је у томе да овлаштенику омогуће 
одређени начин употребе и коришћења ствари. Стварна права су, у 
складу са схватањем данашње правне науке, апсолутна права која за 
свој непосредни повод имају ствари. Стварно право је статика 
имовинских односа друштва и преко њега посматрамо субјекте као 
уживаоце права, за разлику од облигационих права, која чине 


! Појам 5 диод репіле‹ обухватао је широк скуп правних норми у који су 
улазили готово сви имовинскоправни односи међу људима, тако да су ту спадали 
облигационо и насљедно право. У римском систему тужби појединац је могао реал- 


изовати право на потпуно или ограничено коришћење ствари употребом неке 
асцопеѕ іл гет. 

динамику имовинских односа друштва и посматрају субјекте као 
учеснике у промету. 

Сва досадашња правноисторијска истраживања с правом су 
полазила од општег значаја који је имала земљишна својина у срп- 
ском сердњовјековном праву. У структури средњовјековне зем- 
љишне својине дјелују два основна принципа: 

1. подјела својине на врховну својину владара на цијелој тери- 
торији државе (допитит епилепе5), директну или праву својину влас- 
телина на властелинству (долилшт бігесит) и својину уживања или 
зависну и потчињену својину зависних земљорадника на земљи коју 
обрађују под условима давања феудалне ренте властелину (дотит- 
ит ийе), и 

2. хијерархијска структура друштва. 

Теодор Тарановски сматра да комбинација и укрштање ова 
два принципа воде ка дефинитивном закључку да се у српском сред- 
њовјековном праву земљишна својина манифестовала у два основ- 
на облика: слободна баштина и потчињена баштина Баштина има 
поред значења земљишне својине, и једно апстрактно значење када 
се тако означава својина уопште.“ 

Српски правни споменици не садрже много одредби из 
области имовинског права у цјелини, односно грађанског права, па 
према томе ни о праву својине као најширем. Област имовинског 
права је више покривена одредбама из извора који спадају у тзв. грч- 
ко-римско (византијско) право. Ту се прије свега мисли на Синтагму 
Матије Властара, а такође дјелимично и на тзв. Јустинијанов 
законик. Међутим, ми ни данас у потпуности не знамо колико ови 
правни извори одражавају друштвену стварност и друштвене 
односе средњовјековне Србије. Због тога су за наше истраживање 
значајна поједина рјешења из Душановог законика која се директно 

или посредно односе на право својине. Душанов законик је извор 


2 0. Станојевић, Римско право, Београд 1993. стр. 167. 

ЗТ. Тарановски, Историја права у немањићкој држави. Ш део. Београд. 1935. 
стр. 65. Данас правни историчари стоје на становишту о прихватању три облика 
земљишне својине (пронија као трећи облик). која су уз то насљедна у укупности 
права и обавеза. Тако Д, Јефтић - Д. Поповић. Историја државе и права југословен- 


ских народа. Београд, 1991, стр. 50. 
%У овом смислу се употребљава појам баштина у чл. 45 и 46 ДЗ када се каже: 


"И властеле и ини људи који имају цркви баштине у своих баштинах..." 

великог броја темељних сазнања о праву својине у немањићкој срп- 
ској држави. 

Послије више расправа у науци данас влада мишљење да је 
Душанов законик самостално дјело српског законодавства. Међу- 
тим. неоспорно преовладава став да су на њега увелико утицали 
разни други извори. Узори који су послужили за његова правна 
рјешења биле су већ до тада издате разне повеље, уговори са Дуб- 
ровником, а нарочито византијско право. Тврди се да је око 60 
чланова директно преузето из највеће византијске кодификације, 
Василика. правне збирке која је израђена по налогу цара Лава №1 
Мудрог при крају 80. година 1Х вијека“ Према томе, за вријеме 
изградње и уздизања самосталности српске државе у односу на 
Византију. вршена је својеврсна рецепција византијског права у єрп- 
ском праву. односно у ширем смислу. рецепција римског права 
преко византијског права. 

У нашем раду настојаћемо да више пажње посветимо разма- 
трању садржаја својине и начинима њеног стицања у Душановом 
законодавству. 

Осим тога. осврнућемо се на историјске околности у којима се 
цар Душан налазио вршећи законодавну дјелатност. Наиме, 
показаћемо да је свака реформа у правном систему његовог време- 
на била условљена односом снага његове властеле и владара, 
интересима цркве и властеле и сусретом једне обичајноправне 
праксе са византијским правним традицијама које су постојале на 
подручјима која су постепено улазила у Душанову државу. 

Као сопственик. односно власник, у Душановом законику се 
појављују властелин (чл. 45) и поп (чл. 31 и 65), црквени насељеник 
и меропах уопште под називом "баштиник". Сматрамо да је 
значајно истаћи и чињеницу да на територији Душанове државе и 
странци имају својину на некретнинама. То је било у складу са 
гарантованом слободом трговине. слободом кретања, неприкос- 
новености својине и судском заштитом коју су странци имали јед- 
нако као и домаћи становници државе. Дубровчани су имали вино- 
граде у пограничним подручјима и баштине унутар српске земље 
("и који се Дубровчанин забаштинил у Новом Брду"). Уговорима 
са Дубровником српски владари су загарантовали баштинска права 


Бој Шаркић. Средњовековно српско право, Нови Сад 1995, стр. 13. 
6 Чл. ХИ Уговора са Дубровником 9.1.1387. 


308 НИКОЛА МОЈОВИЋ Душанов законик - 650 година од његовог доношења 


Дубровчанима у складу са одговарајућим реципроцитетом ("а што 
су баштине которске у Дубровнику, да их поврате всех Котораном"' 
у погледу права својих поданика у Дубровнику. 

О праву својине у Душановој држави може се на посредан 
начин сазнати и из прописа о куповини и продаји, новоградњи, 
остави, крађи, наведених у Властаревој Синтагми. Види се да су 
главни предмети потпуног права располагања својине биле 
непокретне и покретне ствари, а да је и овдје својина третирана као 
ограничена и неограничена. Према Властаревој Синтагми, свакоме 
је било слободно на своме имању радити само оно што другоме не 
шкоди (... "Јер свакоме је слободно на своме имању радити само оно 
што другоме не шкоди")* Од стварних права на туђим стварима у 
српском средњовјековном друштву налазимо на плодоуживање, 
стварне служности и залогу. 

Тарановски је у стварна права на туђим стварима сврстао и 
пронију, за коју је рекао да представља нарочиту врсту ужитка. 
Овај аутор није посебно образлагао разлоге овакве класификације 
проније међу стварна права на туђим стварима, јер он истовремено 
сматра да је пронија сачињавала специјални облик земљишног пос- 
једа властеле, поред баштине. Поред тога, Тарановски питање 
проније не обрађује ни на мјесту гдје објашњава питање својине 
нити стварна правана туђим стварима, него је то питање шире раз- 
матрао у подручју историје државног права. 

Данас, када посматрамо развој истраживања ових правних ин- 
ститута, оваква класификација нам изгледа, у најмању руку, необич- 
на, без обзира на све специфичности карактера средњовјековне 
својине. У новије вријеме правни историчари пронију сврставају у 
својинске облике." У том погледу, разврставање својинских облика 
може бити према различитим критеријима. Д. Јевтић и Д. Поповић 
су, према мјерилу слободе располагања предметом својине, у 


7 Чл. Х Уговора Уроша Стефана са Дубровником 22. августа 1362. 

8 Власт. Синтаг. чл. к. гл. г /о вовоградњи/: "... На толико бо лет јест кому 
творити на својих что, ба јелико иного не подвеждати"/. Тако се сопственику могло 
забранити да подиже димњак на својој кући, ако би сметао и штету наносио онима 
који станују више од тога. 

У Т. Тарановски, нав. дј. стр. 97. 

10 Д. Јефтић-Д. Поповић, Историја државе и права југословенских народа, 
Београд 1991, стр. 49. С. Шаркић, Средњовековно српско право, Нови Сад 1995. стр. 
81. 

облике својине, поред баштине, сврстали и пронију. Оба облика сво- 
јине се показују као допштит дігесит, о чему ћемо нешто рећи кас- 
није. Шаркић такође, полази од схватања да својина није јединстве- 
на, већ подијељена и да се у Србији срећу два основна појма: 
баштина и пронија. 

О пронији су незаобилазна истраживања Георгија Острогор- 
ског, која су, поред других радова; посебно дошла до изражаја упра- 
во у нарочитој студији о том питању." Ради бољег увида у карак- 
теристике својине, упоредимо овлашћења пронијара са баштини- 
ком. Баштиник је био сопственик своје земље. Пронијар није соп- 
ственик своје земље, укључујући и земљу својих парика. Врховни 
сопственик земље додијељене у пронију остајала је држава са не- 
ограниченим правом располагања. Правно је пронијар условни и 
привремени власник, а у стварности је обично доживотно држао 
додијељену му земљу. Условљеност држања проније састојала се у 
обављању војне службе. У добијању ренте састоји се за пронијара 
главни смисао држања проније.? Пронијар не може самовољно 
додијељену му земљу претварати у баштину. Пронијар не може 
куповати земљу од својих парика. Кад би то било могуће, пронијар 
би привремено и условно уживање земље претворио у безусловну и 
насљедну баштинску својину. Државна власт принципијелно може 
по нахођењу одузети пронијару имање и дати другом пронијару или 
замијенити са неким другим посједом пронијарову земљу. Неки ви- 
зантијски владари нису се устручавали да одузму имање и баш- 
тиницима, али баштина се могла одузети само у случајевима кон- 
фискације због невјерности владару и у сличним случајевима.“ 

Пронијарима се не дозвољава да поклањају, продају, мијења- 
ју, прилажу или завјештавају цркви своја имања. За разлику од 
пронијара, баштиник је слободан да располаже својом имовином, 
земљом, "као својим сопственим стварима". У изворима се нигдје не 
може наћи да се пронијарима допушта да са својим имањем ради 
"шта жели". Острогорски је закључио да треба одбацити она 


1 Г. Острогорски, О византијском феудализму (студија: Пронија, прилог 
историји феудализма у Византији и јужнословенским земљама), Београд, 1969, стр. 
118-342 12 Ово је један од главних разлога сукоба пронијара са манастирима око 
имовних права и сличних претензија. 

2 Ово је један од главних разлога сукоба пронијара са манастирима око 
имовних права и сличних претензија. 

8 Г. Острогорски, Пронија (94), стр. 241. 

гледишта у науци по којима се пронија ни по чему не разликује од 
баштине и да је пронијар као власник уживао сва права као и 
баштиник. Српска власт је прихватила од Византије принцип 
насљеђивања проније у пуној и неограниченој мјери. Када се прони- 
ја путем специјалног даровања претварала у породично и насљедно 
пронијарово власништво, она тиме није престајала да се сматра 
пронијом. Ако и предаје своје право својим насљедницима. пронијар 
никада не може своје имање отуђити у корист трећих лица. 
Византијски систем проније сачувао је своје најкарактеристичније 
црте на српском простору.“ 

Расвјетљавање било кога правног питања у средњовјековној 
Србији није могуће ако не узмемо у обзир карактеристике феудал- 
изма и права у Византији, на чијој су територији српски владари 
ширили српску државу. 

Међутим, феудализам у Србији је имао своје специфичности у 
односу на византијски. Ширење српске средњовјековне државе у 
немањићко доба било је у успону. Такав раст државе углавном није 
био објективно повољан за стабилност стварноправних односа. 
Само у стабилној држави стварају се повољне околности за сигур- 
нију заштиту стварних права у цјелини. Освајачки подухвати допри- 
носе тежем стицању стварних права. Осим тога, стабилна заштита 
стварних права у правном поретку гарантује дуготрајност том прав- 
ном поретку, односно држави. Политичке амбиције српске властеле 
око цара Душана и његових претходника ишле су у правцу ширења 
српске државе на византијску територију.“ Средњовјековна српска 
држава је почивала, прије свега, на обичајном праву. Другачије није 
ни могло бити, јер је то случај са свим средњовјековним државама. 
Врховна власт само изузетно интервенише када су такве друштвене 

потребе и притисци реалног живота тјерале владара да уз саглас- 
ност властеле мијења или учвршћује обичајно право или слиједи 
постојећу правну традицију на некадашњој византијској територији. 

Тај процес се, прије свега, одразио на правно схватање и рег- 
улисање стварних права. Утицај византијског права на српско сред- 


Н Специфичност српске проније у односу на византијску је постојање 
црквених пронијара, којих у Византији није било. Византијски пронијари су 
служили искључиво држави. 

5 Б. Ферјанчић. Стефан Душан и српска властела у делу Јована Канта- 
кузина. Зборник радова Византолошког института, ХХХШ, 1994, стр. 177-191. 

њовјековно право је једно од најинтересантнијих питања које је 
заокупљало и још заокупља наше правне историчаре. Њихова 
истраживања су показала не само висок степен тог утицаја него и 
историјску нужност процеса рецепције византијског права у српској 
држави као дијелу некадашњег византијског царства. 

Скраћени превод Синтагме Матије Властара и такозвани 
Јустинијанов закон редовио се налазе у рукописима заједно са тек- 
стом Душанова законика. Са њима. изгледа, он чини цјелину. Без 
обзира на то да ли ми данас стајали на становишту Флоринског или 
не. које је потекло из 1853. године и сматра да се ради о трипартит- 
ној Душановој кодификацији права". треба рећи да су закони светих 
отаца прикупљени у збиркама: Фотијевом Номокапону, Властаре- 
вом Синтагмату и Душановом законику садржавали ондашње 
објективно право. Стање објективног права прије Душана није се 
одликовало таквом систематизацијом која би омогућила да на сиг- 
урнији начин обезбиједи некоме његово субјсктивно право. 
Душанова законодавна активност показује већу тежњу системати- 
зацији права. Због тога ћемо посветити извјеспу пажњу упоредном 
посматрању правних рјешења нашег питања стварних права у кон- 
тексту историјских околности у којима је настала потерба за ком- 
плетнијом законодавном активношћу цара Душана. 

Земља на коју су се населили Срби на Балканском полуострву 
припадала је Источном римском царству. Оно је било једино рим- 
ско царство тога времена, јер је западно већ пропало (476. год.) 
Срби су на подручју источноримског царства остварили своју прву 
писменост и почетак просвећивања на цивилизацијском нивоу на 
коме се живјело у византијском царству. Процес прилагођавања 
животу на византијској територији, пратио је постепено и процес 
прихватања хришћанства, које је долазило са византијских просто- 
ра и центара државне моћи. Унутар византијског друштва мијењала 
се друштвена структура царства, а доласком словенских народа, 
Византијско царство је доживјело неку врсту регенерације захваљу- 
јући словенској имиграцији." Тенденција сталног ширења тери- 


!% Таквом мишљењу близак је и Шаркић. нав. дј. стр. 12. Такво мишљење 
нема у свом раду Б.М. Недељковић. О саборима и законодавној делатности у 
Србији у време владавине цара Стефана Душана са посебним освртом на 
доношење Законика цара Стефана Душана (Законик цара Стефана Душана, 
струшки и атонски рукопис) издање САНУ. Београд. 1975. стр. 49. 

7 Г, Острогорски, Словени и преображај Византије. Историјски гласник 
1.1948, 12-21 

торије српских владара на рачун византијских територија условила 
је сусрет са друштвеном организацијом византијског царства на тим 
освојеним подручјима, сусрет са правним установама и правном тра- 
дицијом према којима је живјело ромејско становништво. Ромејско 
становништво, које је говорило грчким језиком, покушавало је 
сачувати имовину и стечена права установљена на пракси византи- 
јског права као царског права. 

Процес феудализације унутар српске државе условљен ши- 
рењем територије имао је за посљедицу сукоб интереса оних који су 
по византијском праву стекли одређену имовину и оних који би по 
правилима обичајног права освојену земљу приграбили себи. С вре- 
меном ће се српски владар наћи пред ситуацијом коју је требало рје- 
шавати у циљу успостављања јединствене државне организације и 
мира међу сталежима и међу становништвом унутар јединствене те- 
риторије. Међутим, увођење у живот грчко-византијских правних 
појмова и правних рјешења није било својствено владарском кругу, 
као што уопште законодавна активност није била прворазредна 
обавеза ни српског владаоца. Задатак владаоца је да својим аутори- 
тетом власти и својим узвишеним положајем у српској хијерархији 
штити права другима по српским обичајно-правним нормама. 

Затечено становништво у освојеној византијској територији 
остављено је да живи према византијском правном систему у свему 
што је било изван јавне управе. Посебно је то значајно за подручје 
приватних права, у које спада начин стицања и заштите својине са 
свим феудалним теретима који важе у српском обичајном праву. 
Дакле, византијско право је улазило као правна традиција у српски 
државни простор важењем по принципу персоналитета и по потре- 
би свакодневног живота људи који ту остају да живе. Заједно са пос- 
тојањем српског обичајног права одржала се у градовима на српској 
земљи и византијска традиција у вријеме цара Стефана Душана. 

Један други процес увођења византијског права у правни 
живот српске државе одвијао се свјесном дјелатношћу црквених 
структура путем ширења хришћанске вјере и осамостаљивања 
српске цркве од црквене хијерархије из центра византијске цркве. У 
великом организаторском послу Саве Немањића, као првог 
архиепископа, Србија је добила прве законске књиге. Преписујући 
многе византијске законске текстове о уређењу вјере, у манастиру 
Филокале у Солуну, предајући их новој структури епископа, попова, 
ђакона, ђака, византијско право је добило на просторима српске 

државе карактер новог закона Христова. На нове законске појмове 
требала се постепено навикнути и властела. уважавајући права која 
је црква остваривала на својим имовинским добрима. У том смислу 
говори и С. Новаковић. који каже да су закони "вредили као сас- 
тавни дио вјере и силом њене дисциплине и њених општих закона" .“ 

Византолошка историјска наука дошла је до многих извора 
који на свој начин саопштавају чињенице о друштвеном животу на 
византијским просторима. али ми немамо довољно сазнања о томе 
до кога су степена у пракси чврста права заснована са византијској 
правној традицији. 

Црква је имала многа имања која су функционисала као 
аутономне цјелине у којима и судску и административну власт врше 
свештеници. Вјероватно је црква била најважнији канал путем кога 
је у Србију продирало византијско прво. Ауторитет Цариградске 
патријаршије и врховне власти православне цркве били су велики и 
за црквене структуре у Србији. Та свијест се наставила само на 
други начин када се српска црква и организационо осамосталила у 
односу на византијску. 

Душан је половином 14. вијека прогласио Србију царством и 
српској цркви, као нови царски аиторитет дао достојанство патри- 
јаршије. Када је преузео прерогативе које су некада припадале само 
византијском цару. Душан се нашао у положају да снагом личног 
владарског ауторитета подржи тенденције које су постојале у 
црквеним круговима и подручјима стварног дјеловања цркве. 

Ширина регулисања правног живота захватила је посебно 
подручје грађанскоправних односа. Како год нам се данас чини да су 
Душанов законик и Властароа Синтагма у "несумњивој међусобној 
вези", тако су још и више византијско право и српско право морали 
бити уско повезани у проширеној српској држави у свакодневном 
животу. 

Стварна права су цјелина везана за економски живот српске 
државе. Србија је, као и Византија заснивала свој економски живот 
на земљишној производњи. Циљ земљопосједника у Душановој др- 
жави био је исти као и у Византији, што значи да им је главни инте- 
рес био повећање својих прихода. Земљопосједнике више интересу- 
је остваривање ренте и њено повећање него сама земља са које 


| С. Новаковић. Средњовјековна Србија и римско право, Архив за правне и 
друштвене науке. бр 3, 1906. стр. 220. 

добијају ренту. Властелин је више заинтересован за ширење својих 
имунитетских права него за правну ширину самог појма својине на 
земљи на којој производњу остварују прави земљорадници над који- 
ма он има феудална овлашћења. Српска држава се проширењем на 
византијску територију сусрела са праксом да се основне дажбине 
византијских сељака изражавају и испуњавају у новчаним јединица- 
ма. Посљедице високог степена заступљености робно-новчане при- 
вреде у византијској држави одразиле су се на превладавање 
новчане ренте над натуралном." 

Мада је Србија била феудална земља која прихвата византијс- 
ки културни утицај, ипак је постојала велика разлика у степену 
изграђености правних појмова и института у византијском и срп- 
ском праву. Сматрамо да у Душановој држави унутар утицајних кру- 
гова властеле није било довољно политичке воље да се све из 
Византије прихвати у српској држави. Основни разлог је у већ 
споменутим реалним интересима и циљевима властеле у српској 
држави. Њихов интерес се не поклапа увијек са политичким циље- 
вима црквених кругова. Георгије Острогорски сматра да су српски 
великаши стварни инспиратори и покретачи освајачких ратова про- 
тив Византије које су српски владари водили. прије свега. у њиховом 
интересу.“ Реални интерес се састојао у томе да су владареви вели- 
каши добијали градове "у државу", а властеличићи посједе у 
баштину и пронију.“ 

Српско право својине је у основи феудалног, подијељеног ка- 
рактера. Разлике између српског и византијског феудалног схвата- 
ња произлазе из степена развијености једног и другог феудализма. 
Посљедице се виде и у обавезама кметова према властелинству које 
су постојале у Србији и Византији. Институцију проније Србија је 
преузела од Византије, а ипак су у пракси владале друге прилике на 
српској пронији.= И на баштинским посједима су постојале разлике 


У Г, Острогорски. О византијском феудализму (студија "Византијски прак- 
тици", Београд. 1969. стр. 106. 

20 Г. Острогорски, Византија и Словени (студија "Душан и његова 
властела") Београд, 1970, стр 196. 

2 Б. М. Недељковић, О саборима и законодавној делатности у Србији у 
време владавине цара Стефана Душана са посебним освртом на доношење 
Законика цара Стефана Душана. стр. 49. 

2 Члан 68 Душановог законика фиксира обавезе меропаха према пронијару: 
"Меропхом закон по всој земљи. У недеље да работају два дни пронијару, и да му 

између Србије и Византије. На византијским властелинствима сеља- 
ци су кулучили обично једном мјесечно. а кулучење се све више зам- 
јењује новчаним плаћањем. док су српски сељаци своме властелину 
по правилу два дана у седмици током цијеле године обављали кулук, 
да би поред тога у одређене дане обављали и друге работе као што 
је косидба. берба грожђа и слично. Уз то им је била обавеза да све 
то скупе и однесу властелину. Исто тако. у српским манастирским 
повељама сусрећемо читав низ натуралних обавеза.“ У српском 
друштву је још увијек новчано плаћање имало другоразредну улогу. 

Слободна баштина је један од основних облика својине. Њу 
имају властела. цркве и манастири. Терминологија за својину је из- 
грађена и јасна. Термин "баштина“ среће се редовно у споменицима. 

У доступним изворима црквена имања називају се општим 
привредним терминима као што су "земља", "села", "катуни", "ни- 
ве" и специфичним терминима за црквени земљишни посјед - "ме- 
тох". "метохија" 2 

Баштина је, као приватноправна својина, уживала неприкос- 
новеност. Генерална потврда неприкосновености баштине налази 
се у Душановом законику. Неприкосновеност властеоских баштина 
владари су чували и пазили да се не би о њу огријешили. 

Душанов законик чак више штити неприкосновеност цркве- 
них баштина него властеоских. Против цркве не важи ни милосна 
књига (даровница) царева, него је потребна непосредна изјава царе- 
ва о спорном питању (чл. 78 - 79 ДЗ). 

Неприкосновеност властеоских баштина у Душановом за- 
конику проглашава се на свечан начин, позивајући се на неприкос- 
новеност својине под византијским царевима и са изричитим 
самоограипчењем врховне власти у том смислу,“ 

Цар Душан је остао вјеран том законском рјешењу о непри- 
косновепости властеоске баштине, што се може видјети из Архан- 


дава у године перперу цареву, и заманицом да му сена коси дан једин и виноград дан 
једин. а кто не има виноград. а они да му работају ине работе дан. И што уработа 
меропах. то-зи све да стежи, а ино. през закон. ништо да му се не узме." 

З А. Соловјев. Соколници и отроци у упоредиоисторијској светлости, 
Гласник Скопског научног друштва бр. 19/ 1938. стр. 128. А. Солонјев, Одабрани 
споменици. Београд. 1926, стр. 135. (Душанова повеља из 1348. манастиру Арх. 
Михаила и Гаврила). 

38 Т. Тарановски, нав. дј. стр. 65. 

8 Чл. 39. 40 43 ДЗ 


316 НИКОЛА МОЈОВИЋ Душанов законик - 650 година од његовог доношења 


ђеловске повеље (хрисовуље), којом цар Душан 1348. године оснива 
и дарује манастир светих арханђела Михаила и Гаврила код Приз- 
рена и том приликом се посебном царевом изјавом тражи неприкос- 
новеност баштине Дмитра Утоличића ("тогази му царство не узе. да 
се држи Дмитр и јегова детца како всаку баштину"), 

У погледу потчињених баштина није било законског приз- 
нања њихове неприкосновености. Особина неприкосновености није 
одговарала потчињеном положају њихових сопственика. Потчиње- 
на баштина има својство допитит ийе и оптерећена је обавезама у 
корист господара земље који има дотштит деси. Потчињену баш- 
тину имали су меропси и парици као насељеници на земљи слобод- 
них баштина. 

У градовима у унутрашњости некретнине у баштини имају 
"себри у граду", прије свега куће са земљиштем, јер у унутрашњости 
Србије нема развијеног сталежа "грађанства" (Арханђеловска по- 
веља 1348-1353 г.) 

Постојале су и тз. поповске баштине, које се спомињу у мно- 
гим манастирским повељама прије Душановог законика и за ври- 
јеме Законика (Светостефанска повеља којом краљ Милутин осни- 
ва манастир св. Стефана у Бањској и даје му имања и повластице 
1313-1318) Сеоски попови су, чак и без изузетка попова-баштини- 
ка, били подложни работама у корист манастира као господара зем- 
ље. Душанов законик је ослободио попове-баштинике работа и 
терета у корист господара земље. Поповска баштина је тек по Ду- 
шановом законику постала слободна. 

По својој садржини право својине је обухватало више овлаш- 
ћења. Својина је, као потпуна власт на некој одређеној ствари (рјела 
іп ге роѓеѕ!аѕ), садржала, према римским правним изворима, још не- 
колико права: иѕиѕ (употреба), Бисте (право на плодове) и абусус 
(право располагања). 

Употреба ствари је везана прије свега за посједовање (држави- 
ну), за коју у средњовјековним српским правним споменицима, укљу- 


2% С. Новаковић, Законски споменици српских држава средњега века, 
Београд, 1912, 686 ХХІМ 

2 А. Соловјев, Одабрани споменици стр. 89. 

2 Т, Тарановски, нав. дје. стр. 66. У стварности ће се још дуже задржати 
оптерећење поповских баштина по старом праву у манастиру Студеница и Св. 
Симеон. 

чујући и владарске повеље, нема никакав термин, никаква именица 
којом би се означавао појам "роѕѕеѕѕіо" из рисмког права. 

Као саставни дио значења које има својина, "роѕѕеѕѕіо" се из- 
ражава глаголом "држати" или "имати" ("земле и винограде, што 
сте држали до умртија господина ми отца, да си ју држите") 

У Душановом законику исто значење има глагол "држати", и 
то у погледу слободне и потчињене баштине.“ "Отроци и меропси... 
како плату плаћају и работу работају. тако-зи и земљу да држе..." 
Уживање својине састоји се у употребљавању и искоришћавању 
ствари према властитој потреби и вољи сопственика. Сопственику 
припада уживање плодова и искључиво право на подизање и 
експлоатацију направа везаних за пољопривредно земљиште (нпр. 
коришћење млина). Право уживања сопственика може бити огра- 
ничено постојањем тзв. шга гезаћа које спадају у домен врховне сво- 
јине (дотіпішт епилеп5). У средњовјековној Србији такве су биле ру- 
дне регалије српског владара. У Душановом законику нема о томе 
ништа детаљније. У Србији је свима била позната суштина садржаја 
рудне регалије и рударских повластица, како и колико је она зади- 
рала у право својине на простор испод земље и уживање плодова тог 
простора. Због тога се о томе и није по мишљењу Тарановског, 
ништа регулисало Душановим закоником, као што је законодавац у 
многим другим случајевима заобишао да регулише закоником оно 
што постоји као обичајноправна пракса. 

О најширем овлашћењу сопственика (баштиника), тј. о праву 
располагања слободном баштином, говори се у Душановом 


>" Уговор од 23 августа. 1254. године са Дубровником (А. Соловјев, Ода- 
брани споменици, стр. 46. Хиландарска повеља, којом цар Стефан Душан потврђује 
Хиландару село Лужац и даје му још град Палеохор) "И јеште к тому приложи 
царство ми Матери Божиои Хиландарскои гард Палсохор с всеми међами и прав- 
инами: и селиште Кокалино Љутовес, према Лушцу, с всеми међами и прљавинама 
села тога, да си га има и држи цркв Матери Божие Хиландарскије ником неот- 
јемљено довека". (Соловјев, Одабр. споменици, стр. 143) 

У Чл. 39 ДЗ. "и држа до сијега зи сабора" (чл. 79: "како јест држал мој друг 
пређе мене") 

3 Чл. 67 ДЗ. У Душановом законику се спомиње и ријеч "држава", која 
некад значи или државу у јавноправном смислу или властелину повјерену управну 
јединицу државе (чл. 57, 142. 143. 155, 178. 190) 

° Т. Тарановски, нав. д). стр 75. У Душановом законику се ни у једном члану 
не расвјетљава садржај рудне регалије Саса. осим што се у чл. 123 расвјетљава 
повластица Саса рудара да слободно сијеку шуму ради потреба рударског мјеста. 

законику два пута. У чл. 40 гарантује се властели " да су вољни. њи- 
ми дати, и под црков дати, или за душу одати, или иному продати 
кому љубо" 2° На другом мјесту се за потчињену баштину каже да 
"Људије земљане који имају своју баштину, земље и винограде и 
купљенице, да су вољни от својих виноград и от земље. у прикију 
(мираз) одати, или цркви подложити (или продати)" Наравно. 
баштина мора и даље да остане оптерећена и потчињена разним 
работама које су и до тада биле на некретнини. Право располагања 
баштином није увео Душан својим закоником, него је то право пос- 
тојало у обичајном српском праву. Дакле. није новина циљ 
Законика, него је ово овлашћење сопственика Закоником било пре- 
цизирано и гарантовано. 

Већина располагања баштином која су остала сачувана у из- 
ворима односе се на поклоне црквама и манастирима путем повеља. 

Када владар чини поклоне цркви и манастиру, поклоноприм- 
ци, углавном, траже при томе званичну и свечану потврду неприкос- 
новености својих новостечених баштинских права. које им владар 
даје. Те свечане ријечи у повељама не значе пуноважност акта 
којим се чини поклон, него оне правно значе убаштињење пок- 
лоњеног имања за поклонопримца. 

Такав случај је са Хиландарском повељом од 25. марта 1355. 
гдје се даровни акт властелина Влатка, црква св. Николе на Псачи, 
манастиру Хиландару извршава непосредно пред самим царем Сте- 
фаном Душаном. Цркву је изградио властелин Влатко на својој 
баштини Псачи уз царево одобрење. 

Потврда владара овдје није нека његова дозвола да се оствари 
пуноважност акта даровања, него се самом акту даровања даје ка- 
рактер јавне исправе тако да извршени поклон постоје неспоран. 
("И пољуби пред царством ми и приложи своју баштину, цркв Све- 
таго Николи на Псачи, пресветој Богородици Хиландарској с всем 
метохом, Псачу и всеми правинама... И вса јелика васхоте право- 
верни властелин царства ми Владко, утврдих црквеним утврждени- 


3 Правни извори не дају јасан одговор на питање каква је разлика између 
баштине и купљенице. Баштина долази од старословенске ријечи "башта", што 
значи отац, па тако баштина значи очевина. наслијеђено имање. Тарановски је 
склон мишљењу да је битно обиљежје купљенице као предмета својине. за разлику 
од баштине. у томе што је подложна потпуно слободном располагању без икаквих 
ограничења у корист сродника њеног сопственика. 

У Чл, 174 ДЗ. 

јем и словом царства ми златопечатним. како пишу хрисовули 
православних цареј. тврдо и непоколебимо ва веки." 

У правилу. за располагање баштином није била потребна по- 
себна дозвола владара“ Међутим, налазимо више примјера гдје 
поклонопримци траже такву владареву потврду. јер се њоме 
извршава убаштињење поклоњеног имања и поклон обезбјеђује од 
оспоравања и опозивања. Понекад су и поклонодавци тражили да се 
њихово располагање утврди владаровим ауторитетом како касније 
њихова дјеца и сродници не би оспоравали и опозивали поклон. 
Уколико је поклонодавац на поклоњеном имању намјеравао да 
задржи нека права (на примјер. доживотно плодоуживање), онда је 
он тражио од владара потврду да је извршио такав поклон. Са 
становишта правне ваљаности поклона, њихова молба цару није 
била потребна. јер је Душанов законик гарантовао ово њихово 
право. Међутим. више се цијенила конкретна потврда владара у 
повељи него апстрактно признање права у Законику. Због тога се 
не треба чудити што се цареви подници обраћају цару и онда када 
им је Законик изричито и неоспорно гарантовао неко њихово 
право. 

Из изложеног се види да је располагање баштином било сло- 
бодно. Међутим. постоје и ограничења у располагању баштином. 
Тако нпр. у случају отуђења меропашке баштине, постоје значајна 
ограничења која у основи имају сву компликованост коју са собом 
носи подијељена феудална својина. Стицалац меропашке баштине 
морао је на њој постати работник господару оног села коме припа- 
да предметна меропашка баштина "ако ли си уз љуби узети земље 
од меропашке земље, а он да поступи у меропахе" 7 

Према томе, за меропашку баштину у промсту могао је бити 
заинтересовани само меропах или слободан човјек нижег сталежа. 

У стварности су се могле појавити тешкоће у отуђењу 
меропашке баштине, посебно када се баштина отуђује лицу из дру- 
гог села, чак и када је то учињено у оквиру истог газдииства, или 
лицу које над собом није имало господара. 

Стицање и отуђивање феудалне својине изазвало је комп- 
ликоване ситуације. То се дешавало посебно када неко намјерава 


3 С. Новаковић. Зак. споменици. 435. 1-11. 436. Х 
36 Изузетак представља случај из Арханђсловскс повеље (1348-1353. год) 
37 С. Новаковић. Зак спомен. 651. ХИ. 

учинити промет потчињене баштине између жупских (државних) 
људи и црквених људи. У таквом располагању се може наћи у 
сукобу дужност прибавиоца према жупи и према приватном госпо- 
дару. За такав промет потребна је посебна дозвола, која се морала 
добити од владара“. Опште правило је да промет некретнина 
између жупских и црквених људи није био допуштен. 

Отуђивање на страну није било забрањено само за парике, тј. 
насељенике, него и за пронијаре на црквеној земљи. Тарановски је 
ова ограничења нашао у неким повељама које су издате и прије 
Душана (ексоприка – давање у мираз на страну): "да нест ни да се 
продаје ни виноград ни нива изван никому... И у Речицах ексоприка 
да нест, ни да се прода нива ни виноград изван. Кто ли се обрете у 
Речицах ексоприкисав или продав ниву или виноград изван. оно оно 
пронаемо и ексоприкисано да се узме цркви." Свака продаја 
потчињене баштине без директне дозволе господара села (врло 
често манастир) било је правно ништава. 

Ако манастир, као господар, није тај потајни пренос својине 
признао, слиједила је пресуда епископова да се земља врати манас- 
тиру. Такво мишљење је у складу са одредбом чл 174 Душановог 
законика о слободном располагању потчињеном баштином. Према 
одредби овог члана Законика: "Људије земљане који имају своју 
баштину, земље и винограде и купљенице, да су вољни от својих 
виноград и от земље, у прикију отдати, или цркви подложити (или 
продати), а вину да јест работник на том-зи месте оному -зи госпо- 
дару чије буде село". Дакле, Душанов законик тражи сагласност 
господара за ово стицање прибавиоца, као работника, господареву 
сагласност на извршену правну трансакцију о преносу баштине. 


3 Из Арханђеловске повеље 1348-1353 сазнајемо да се при успостављању 
новог црквеног властелинства издвајају неке земље из жупе, и некадашње једин- 
ствено државно имање дијељено је међом на два дијела, на црквено и државно. У 
овој повељи је цар Душан направио изузетак од општег правила и дозволио да " и 
у сих-зи селах у црквовних у Горе што се находи купљеница и прикија црковних 
људијн, да си ју такожде држе, да стоји како је уписана у хрисовуле". То значи да 
купљеница и прикија које су до сада биле потпуно дозвољене, сада долазе у питање. 
али цар, ради признања стечених права, повељом све потврђује и гарантује оно што 
је стечено у прошлости. Међутим. то не може бити правило за будућност. (С. 
Новаковић, Зак. Споменици, 690, 1 ХХП) 

У Повеља манастиру Св. Ђорђа на Серави близу Скопља 1300. Т. Тара- 
новски, нав. дј. стр. 83 С. Новаковић. Зак. спомен. 615, ХХХУ, ХХХУШ; 616, ХІУ. 

Уколико је извршена трансакција баштине неком парику који 
не припада ни једном господару, није уписан ни у чијем практику, 
него је најчешће избјегли "присељеник" ("туђинац") можда елев- 
тер. а све је учињено уз сагласност господара, онда се настањени 
парици ослобађају од државних дажбина. Царским повељама у доба 
византијских царева Палеолога манастирски или властеоски посје- 
ди и на њима сви настањени парици ослобађали су се државних 
дажбина. Та ослобађања односила су се и на оне који су се населили 
на тим имањима или "нису били познати државној благајни и нису 
уписани ни у чије практике". Није непознато да су насељеници на 
црквеној земљи из одређених разлога потајно продавали своју 
земљу или њен дио досељеницима (присељеницима) са неког другог 
подручја“. са другог практика на коме су били пописани, или неком 
другом. Наиме. бјекство парика са манастирских имања често је 
било условљено вишом силом. Најчешће су то били гусарски напа- 
ди Турака. који нису били ријетки на подручју трачке и македонске 
обале.“ Они су бјежећи долазили на друго властелинство, манас- 
тирско земљиште или ишли у приморске градове и самовласно су 
покушавали да обрађују земљу и стално се населе. 


У овом смислу је Г. Острогорски протумачио садржај Душа- 
нове повеље светогорском манастиру Ивирону, која је издата апри- 
ла 1346 године и која слиједи у потпуности устаљену формулу визан- 
тијске царске канцеларије у чијој диспозицији стоји: "па ако се неки 
други, неуписани у практицима доселе на нека од тих имања и мето- 
ха, нека и они уживају исту такву заштиту и пореску слободу и без- 


й Осгрогорски, Елевтери, Прилог историји сељаштва у Византији, 
Зборник Фил. фак. Унив. у Београду 1.1949. стр. 45-62. 


31. Вгећег, Ме сі Моп де Вигалсе, Регіѕ 1947, 431. Бјежање меропаха са 
властелинства на друго властелинства или у приморске градове повлачило је 
казну по Душановом законику смуђењем и резањем носа - чл. 201. Они који су им 
помогли да побјегну ( провод или прејем људски - чл. 103, 183) морају ићи на суд. 
Од 1354. године. када је донесен други дио Душановог законика, могу бити 
кажњени и властела и старјешине градова који би примили туђе меропхе - чл. 140: 
"Повелава царство ми. Никто ничијега чловека да не прима; ни царство ми, ни 
госпожда царица ни црква, ни властелин, ни прочи љубо кто чловек да не прими 
ничијега чловека без књиге царства ми...“ чл. 141, "Такожде и тргове и кнезове и 
по градовех чијега чловека прими, такожде образом да се кажу и одаду", Д. 
Јанковић. Историја државе и права феудалне Србије, ХІУ век, Београд. 1961, 
стр. 86. 

бедност коју ће уживати остали парици и досељеници према одред- 
би царства ми." 2 

Г. Острогорски је, такође , закључио да је цар Душан при- 
ликом издавања повеље манастиру Ивирону у јануару 1346. године, 
као најстарије сачуване грчке повеље једном светогорском манас- 
тиру, три мјесеца раније био суочен са чињеницом присилног исе- 
љења парика из манастирских заселака Овила и Добровикија због 
најезде непријатеља. То је утицало да је у ову Душанову повељу 
укључена помало необична одредба. Наиме, умјесто уобичајене 
дозволе за пријем нових насељеника, коју имају и друге повеље 
византијских и српских владара, у повељи се посебно наглашава, "да 
би часна обитељ Ивиронска, држећи сва припадајућа јој имања са 
свима правима и повластицама њиховим, имала слободу да тражи за 
њих и парике и присељенике гдјегод их нађе, било на манастирском 
имању, било на властеоском, и да и прима од њих дажбине које они 
дугују, па да их нико не узнемирава у томе". 

Острогорски мисли да се манастиру Ивирону не дозвољава да 
доводи на своје посједе нове парике са других имања, него само 
допушта да манстир врати своје парике уколико их нађе на туђем 
имању и да у томе не буде ни у чему спријечен. 

У располагање потчињеном баштином (чл. 174 Душановог 
законика) спадао је и поклон цркви ("цркви подложити"). Уколико 
се потчињена земља поклони цркви, она излази испод долштит 
дфтестшт господара села и тада се издваја из његовог властелинства. 
Предмет таквог поклона постаје слободна баштина црквена. Сада 
црква као господар може да потчињену баштину одреди у своју 
корист, што је, у ствари, у директној супротности са законском фор- 
мулацијом " да јест работник на том - зи месте оному - зи господару 
чије буде село". У суштини, поклон ове врсте није био допуштен јер 
се противио свим оним законским забранама на којима почива 
садржај подијељене феудалне својине. Ипак, закон допушта да се 
изврши овакав поклон из побожних разлога "за душу". 

С обзиром на то да Душанов законик за баштинску цркву има 
само општу правну одредбу у погледу њеног јавноправног карак- 


2 Г. Острогорски, Византија и Словени (студија "Две белешке о Душановим 
хрисовуљама светогорском манастиру Ивирону“), стр. 216-227; А. Соловјев и В. 
Мошин, Грчке повеље српских владара, Београд, 1936. УП, стр. 120-126. 

3 Исто, бр. УІ, 45-52. 

тера, и то да се изузимају од управе потчињености према патри- 
јаршији, ништа се не говори о њеном приватно-правном положају. 
Тарановски је показао како се располагање слободном црквеном 
баштином могло вршити само тако што би стицалац црквене 
баштине могла бити нека друга црква“. 

У стварности се срећу само случајеви да се црквена земља 
предаје владаоцу. а овај је поклања неком другом манастиру. 
Црквена земља и када је у промету, не престаје да буде црквена. 

Да би неко постао сопственик ствари, стицање својине - и тада 
као и данас - морало је бити засновано на закону, односно правно 
засновано. О томе нема изричитих правних одредби ни у 
Властаревој Синтагми, нити у Душановом законику, али је у оба ова 
правна извора противзаконито стицање било кривично дјело и 
кажњавало се као крађа, утаја. разбојништво и сл. 

Својина се може стећи на два основна начина: без права 
претходника и на основу неког правног посла. Српски правни 
споменици помињу више правних послова који представљају пуно- 
важне правне основе за стицање својине: куповина и продаја, пок- 
лон, наслијеђе, зајам и сл. који су предвиђени у Властаревој 
Синтагми, а дјелимично и у Душановом законику. 

Законски начини за прибављање ствари без господара били су 
у суштини оригинарни начини стицања својине. У оригинарне 
начине стицања својине српски извори спомињу; ратни плијен, 
налаз ствари, окупацију (заузимање), одржај. 

У члану 132 Душановог законика регулише се продаја плије- 
на као пуноважног правног посла (" Што кто купи от плена из туђе 
земље...") То подразумијева да се такав правни посао могао закљу- 
чити само ако се ратни плијен налази у својини. Законик не каже 
како се на законит начин постаје сопственик на ратном плијену, јер 
нама још нису познати изворни подаци о томе. Тарановски сматра 
да је то питање морало бити покривено углавном обичајноправним 
прописима“. Према чл. 116 Душановог законика, правила се разли- 
ка између плена и наласка ствари (о обретели). Наиме, забрањује се 


+ Т. Тарановски, нав. дј. стр. 30-31 

5 У каснијим преписима Душановог законика налазимо изричиту одредбу 
која гласи: "И баштину црковну никтоже продати ни купити может кроме 
променити близ цркве" (чл. 31. раван. и Текелијин софијски препис). 

* Т. Тарановски, нав. дј. стр. 85. 

присвајање нађене ствари у вријеме ратног похода: "А што најде у 
туђој земљи на војсце, да веде (мисли се на стоку) и несе пред цара 
и војводу“. Ако проблем мало шире посматрамо, доћи ћемо до 
закључка да је морала постојати прихваћена обичајнопрвна пракса 
како су се поједине ствари из прикупљене имовине путем ратног 
похода могле наћи на законит начин у нечијој својини. 

Уколико би неко узео нешто за себе од онога што је нађено на 
"царевој земљи" противно пракси којом се прикупља ратни плијен 
и ставља на располагање цару или војводи, могао је одговарати као 
гусар или лопов ("Кто што наиде у цареве земљи, да не узме тере да 
не рече: "Вратићу ако кто позна"). Овај први дио чл. 116. Душано- 
вог законика укида стару обичајно-правну праксу. према којој је на- 
лазач, чим је изјавио намјеру да нађену ствар врати власнику. могао 
је код себе ствар задржати све док се не би појавио њен власник и 
препознао је. Закон, у наставку члана, за налазача прописује каж- 
њавање ако поступа по старом правилу. Тарановски је примијетио 
да у овој законској одредби видимо шта налазач не треба да учини 
са нађеном ствари, али недостаје одредба шта налазач ствари треба 
да "позитивно учини". Тарановски је сматрао да се ова празнина у 
члану 116 Душановог законика може попунити једним рјешењем из 
одредбе 134 Будванског статута која говори о "Пе соча (тоуаіа", 
односно исто што и Душанов законик као и за Будвански статут." 

У Будванском статуту, у одредби 134 је речено: "Одређујемо, 
да ако неко лице нађе туђу ствар, има обавезу да преко судских ор- 
гана (рег іі ѕепісо еї уаіісо) то пријави судијама, и да буде објављено 
(ргесопісаг) на тргу да је ствар нађена. Ко приступи супротно и ствар 
буде код њега нађена, сматраће се украденом, а он ће морати плати- 
ти новчану казну".По старом славенском обичајном праву то прав- 
ило јавног оглашавања било је наметнуто власнику изгубљене 
ствари, који је требао то објавити на тргу,“ а Душанов законик је то 
исто правило наметнуо налазачу. Ово мишљење је прихватио и 

Александар Соловјев.“ 


1 Т. Тарановски, нав. дј. стр. 86 

8 Сличан поступак налазимо у римском праву (0. 47.2.43.4), а касније у вар- 
варским кодификацијама Геһ Котала Ма ротогит, према коме о нађеној ствари 
треба обавијестити свећеника или сотеза или судију или старији или јавни скуп 
сељака (їл сопуеѕсги рибисо хісілогит 1.К.№.8.4.14) 

* д. Соловјев, Законик цара Стефана Душана 1349, и 1354. године. Београд, 
1980, стр. 271-272. 

С правом је примијетио Ж. Бујуклић "да ни једна од помену- 
тих одредби не садржи одговор на питање, шта бива уколико се 
нико не појави као власник пронађене ствари, односно да ли је ост- 
варење његовог својинског права везано за одређен временски 
рок" Бујуклић сматра да се према садржају ових прописа, очиглед- 
но ради о покретним стварима, које су послије поступка 
оглашавања постајале геѕ пиіиѕ. Највјероватније је њихов 
проналазач стицао право својине и без посебних услова, јер је чин 
оглашавања сваком заинтересованом лицу омогућавао да истакне 
свој ренвиндикациони захтјев и уз потребне доказе евентуално 
спријечи губитак свога права. 

У погледу непокретних имања оригинарни начин стицања је 
било заузимање или окупација. 

У старо вријеме се заузимање земље вршило оригинарно 
путем крчења шуме. Српска држава је по свом привредном карак- 
теру. прије свега. земљорадничка. Терминологија која се употерб- 
љава не познаје глагол "крчити" и именицу "крчевипа", него гла- 
голе "требити", "растребити", "растежити" што значи крчити, и 
именицу "лаз" и "лази" која означава новоприбављене дијелове 
земљишта. 

Када се у повељама спомиње имовина која се даје неком ман- 
астиру. онда се помињу "засеоци... с међами, с виногради, с млини, с 
врти, с ливадами, с пашишти и с лази, с планином". Осим тога, у 
повељама се редовно срећу случајеви када се лаз употребљава са 
личним именом лица које је шуму раскрчило и које је на тај начин 
на земљишту стекло својину (нпр. у Светостефапској повељи 1313- 
131%: "на лазе Мрежареве: ниже Братомирих лаз; у Држков лаз; пр- 
ез Драгијине лазе; више Браторађа лаза, низ липице посред Белму- 
жова лаза". У хрисовуљи Стефана Дечанског призренској еписко- 
пији од 1326. године је речено: "И колико је узможно људем црковн- 
им да си чине лазе. И все што кто чинил лазе на них земљи да си је 
има светија цркви јако и оно нивије црквино". То је значило да је лаз 
на црквеној земљи припадао цркви, а не ономе који га је искрчио.“ 

И из истраживања С. Новаковића се види да крчевину (лаз) 
поклања владар манастиру, а да оно што је неко крчио на црквеној 


» Ж, Бујуклић. Правно уређење средњовјековне Будванске комуне, 
Никшић. 1988, стр. 114. 
5 С. Шаркић. нав. д). стр. 81. 

земљи не припада њему него цркви.“ Овдје је С. Новаковић сматрао 
да се ту одриче својина ономе који је крчио и "истиче се јасно да се 
за земљу зна чија је". Тарановски се не слаже са Новаковићем и сма- 
тра да земљу није крчио ни краљ ни игуман манастира, него земљо- 
радник-себар, а на крчевини је стекао само ону својину која му по 
феудалном правном поретку и припада. Његова својина је потчи- 
њена баштина, а и слободна баштина, припадала је земљорад- 
никовом господару на тој крчевини у виду допштит дігесит. 

Иста ситуација је у случају крчевине на земљишту неког 
властелина. Ако је земља на којој је крчевина направљена била 
ничија, ту крчевину ће у коначном исходу земљорадник, опет, при- 
донијети своме господару у дотілішт Фтесшт. 

Властела је дозвољавала само насељеницима на своме 
властелинству да крче шуму. Тако су и манастирски меропси 
морали да добију дозволу од свога господара да би стекли искрчену 
земљу (лаз). О томе се говори и у Арханђеловској хрисовуљи: " и 
никто без хотенија митрополита да не треба лаза на земљи на 
црквеној ни винограда сади; и кому не хоће митрополит, туђему 
чловеку, у оном-зи селе, никто да га силом не посади." "Туђим 
људима " била је неопходна посебна дозвола од стране властелина. 
Није у потпуности јасно да ли су такви људи чак и са дозволом 
господара земље добијали потчињену баштину. Сумњу у јасност 
рјешења доприноси и одредба у члану 24 Јустинијановт законика, 
гдје стоји: " ако земљорадник с питањем уђе у ледину другог земљо- 
радника и разори ниву, да је држи три године, а после да одступи." 

Слободног простора за крчење и заузимање било је у плани- 
нама. Оне су редовно служиле као пасишта, а мање као предмет 
земљорадње. За уживање појединих пољских имања некад се 
прикључују планине и право својине на пољским имањима про- 
ширује на планине.“ Међутим, процес слободне окупације планина 
имао је тенденцију забране и стварања општег правила да планине 

могу бити само владаочеве или црквене или властелинске. 

Душанов законик је завршио процес ускраћивања и искљу- 
чивања слободне окупације планина одредбом чл. 81: "Планине што 
су у земљи царства ми, што су цареве планине да су цару, а црковне 


52 С. Новаковић, Село, Глас САН, ХХІУ, Београд, 1891, стр. 169-170. 
53 С. Новаковић, Зак. спомен. 703, ХІ, Шаркић, нав. дј., стр. 82. 
ят Тарановски, нав. дј., стр. 89. 

црквам, а властеотске властелом, что јест у чијој држави." 
Међутим, Душанов законик ипак признаје да има пустих брда. која 
никоме не припадају ("брдо пусто међу жупама"). Вјероватно су 
земљишта на таквим подручјима била погодна за стицање својине 
крчењем. 

Душанов законик је посебну пажњу посветио повластицама 
странаца, као што су били Дубровчани и Саси. Једина повластица 
која је била додијељена Сасима било.је право слободног крчења 
шуме ради обављања рударског посла због кога су се и населили у 
Србију. Међутим, у стварности је већ до доношења Законика то 
право Саса да слободно сијеку шуму изазвало одређену реакцију. 
Као посљедица тога настала је специфична одредба члана 123 
Законика која гласи: "Што су куде посекли Саси горе, до сијега си 
сабора, ту-зи земљу да си имају. Ако су кому властелину без правде 
узели земљу, да се суде са њим законом светаго краља. А от сад 
напеда Сасин да не сече, а што сече, онога - зи да не тежи, ни људи 
да не сађа, такмо да стои пуста, да расте гора. Никто да не забрани 
Сасину горе колико јест требе тргу; толико-зи да сече." 

Законик је Сасима потврдио сва стечена права на искрченој 
земљи прије доношења Законика. Уколико је тиме противправно 
повријеђено право неког властелина, Саси и властела ће се судити. 
Послије доношења Законика Сасима је забрањено да прибављају 
својину на земљи на којој су посјекли шуму. Ради потреба рударског 
мјеста Саси могу и убудуће да сијеку и крче шуму, али Законик 
прекида сваку могућност даље окупације и насељавања својим 
људима искрчене земље. 

Поставља се питање да ли се својина може стећи прираш- 
тајем. У српским средњовјековним правним споменицима прираш- 
тај се спомиње поводом земљишних плодова, онда када је неко 
земљу сијао или садио на туђој земљи , а претходно се није догово- 
рио са сопствеником земљишта. У том смислу се говори у Скопској 
хрисовуљи краља Милутина манастиру св. Георгија Горге на 
Серави близу Скопља из 1300. године: "Ако ли без игуманова 
благословенија ниву пооре или врт учини на црковној земљи, да 
плати у царину 12 перпера, а врт и жито да узме црква." 

У неким уговорима са Дубровником из тог времена рег- 
улисано је да сопственик земље прибавља својину на плодовима на 


5 А. Соловјев, Одабр. спомен, стр. 44, 52, 78. 

цијелом уређеном пољопривредном земљишту као што су врт или 
виноград. Овакво регулисање прибављања прираштајем слично је 
одредби члана 24 Јустинијановог закона: "аште кто посејет чужду 
ниву без упоса, да јест лих семена и оранија". я 

У приморским градовима се најчешће постављало питање 
подизања грађевинског објекта на туђем земљишту. Ако би до тога 
дошло, пресуђивало се по правилу да све што је изграђено припада 
власнику земљишта“. Бујуклић је на основу анализе Будванског 
статута закључио да је у Будви, вјероватно. била пракса да кому- 
налне власти, у недостатку грађевинског простора, издају неку 
врсту грађевинске дозволе градитељу куће. 

Стицање својине одржајем (иѕисаріо) био је један од најстари- 
јих начина оригинарног стицања, још у најстаријем римском праву. 
У српским средњовјековним изворима нема сачуваних посебних 
одредби о одржају, осим оних који се могу наћи у статутарним нор- 
мама приморских градова. Тако је према Будванском статуту, лице 
које је држало неку непокретност "мирно и без приговора" (зепга 
піѕѕипа ргоіеѕіабопе расійсатепіе) четрдесет година, а то се могло 
доказати, стицало право да посједује некретнину заувијек. При томе 
се није тражио као услов савјесност држаоца ствари (бопа Пде5) нити 
правни основ стицања (пичга саџза). 

У члану 265 Которског статута било је прописано да сваки 
грађанин или странац који је сматрао да има неко право на некрет- 
нине које посједује друго лице на подручју комуне, може у року од 
двије године од доношења ове одредбе подићи тужбу за рјешавање 
спора око права својине. Послије тога рока заинтересована лица 
нису могла тражити право на те некретнине. Дакле, овдје је ријеч о 
застарјелости тужбеног захтјева заинтересованог лица. Бујуклић 
анализира решење которског законодавца из 1367. године. по коме 
сваки грађанин који држи неку некретнину несметано (рас сет е 
ашеет) десет година, та ствар постаје његова и друга га лица не 


% Ж. Бујуклић, нав, дј., стр. 116. Аутор сматра да је ово правило слично прав- 
илу римског класичног права по коме све што је изграђено на туђем земљишту 
припада сопственику тог земљишта (ѕирейсіѕ 5010 седи). Међутим. исто правило у 
средњовјсковној Будви потиче као потреба свакодневног живота у скученом град- 
ском простору у коме се тражи од градитеља да добију дозволу комуналних власти. 
У обичајном праву, сматра он, постоји супротно правило аграрне средине да 
плодови нечијег рада треба да припадну ономе ко је уложио свој рад, а не власнику 
земљишта. 

могу узнемиравати (ег пшіџѕ ргаеѕепѕ роѕѕ1ї, ме! дебели ћиизтод! роззез- 
чопез да (а! роѕѕеѕѕіопе іл регрешит тојечеге).“" 

Идеја о застарјелости тужбеног захтјева прерасла је у опште 
правило. што подсјећа на стање из посткласичног римског права, у 
коме се пуна власт на ствари од стране правног поретка штити и та 
власт по свом садржају није одвојена од посједа. јер се не тражи ни 
добра вјера ни правни основ. 

Тарановски је сматрао да се у српском средњовјековном праву 
налази принципијелно одржај као начин стицања власништва. 
Међутим. он се може објаснити само из података о застарјелости, 
јер се својина на земљи губила због застарјелости, а "то је само због 
тога што је неко на истој земљи прибавио право својим одржајем."“ 

Својина престаје. по српским средњевјсковним споменицима, 
када је њен предмет запуштен. Запуштена земља као да пије ничија 
и такву земљу српски краљ укључује у владаочеве државне земље 
или је даје манастиру. ' (И обрете краљевство ми манастир запустел 
в Скопској Стране Светого Никиту отачества мојего, и направих 
јего.“ Запуштеност имања није настајала памјерним напуштањем 
њеног сопственика. него усљед објективних околности које су про- 
извод несигурног времена у коме се живјело. Законик цара Душана 
истиче посебно вријеме "размирја" које по члану 117 искључује 
репвиндикацију. ("Ако буде прешло по прејети господина цара, то- 
зи да се не иште рекоше: 'Када је било размирје, а пест била земља 
и градове цареви.) 

Одржајем је долазила црква до стицања својине на земљи. У 
Скопској повељи стоји: "Что се обрстаст внутар међу више писане, 
или чија годе буде баштина, или купљеница, или виноград, или 
млин, или нива. или сенокос, или перивол, или врт, или водоваге, 
кто нест от-прил при игумане Исаце и узел при архимудрите 
Никодиме, по ош'сти Никодимове никто да не узиште црква 
Светога Георгија". 

Својинска права цркве никад не застаријевају."... и гдје се 
обрета чловек црковни, и нива, и виноград, и кон, и кои љубо добит 


57 ам, Сат. сар. 275. Ж. Бујуклић, нав. д). стр. 275. 

8 Тарановски. нав. дј.. стр. 91. У овом смислу расправља и објашњава право 
у Будванском статуту Ж. Бујуклић, нав. дј., 117-122. 

2 Хрисовуља краља Милутина Хиландару из 1300. године. 

6 С. Новаковић, Зак. спомен, стр. 4777, П 

– к или жив или мртав, да се враћа, да му старине". Црква присваја 
свачије имање ако прође одређени рок у коме сопственик није 
тражио од цркве имовину коју, у ствари, није дуже користио. 

Црква је сматрала нарочито опасним по неприкосновеност 
својине да се дозволи некоме стицање својине путем узурпације. 
Наиме, несигурно вријеме и несигурна подручја настају као посљед- 
ица освајања, ширења државе, промјена граница у кратким перн- 
одима. То доводи до честих узурпација. Чак је и црквена земља 
понекад била насилно, узурпацијом. заузимана од властеле. По 
стриктном праву узурпација није могла довести до престанка сво- 
јине, а то значи ни до стицања својине од стране узурпатора. Чланом 
34 Душановог законика забрањује се да се црквени људи тјерају на 
работе: "ни на село (сено), ни на ораније, ни на винограде, ни на јед- 
ину работу, ни на малу, ни на велику, од свјех работа освободи 
царство ми; тако да работају цркви. Ко ли се најде изагнав метохију 
на меропашину и пречује закон царства ми, та-зи власник да се 
распе и накаже." 

Међутим, Душанов законик показује да према његовим одред- 
бама својина може некада да престане због прихватања принципа 
опортуности, а не принципа стриктне легалности у Законику. 
Наиме, Законик је у неким случајевима омогућавао да властела и 
властеличићи баштину стечену прије доношења Законика задрже, 
не тражећи и не питајући како су је стекли "држе до сијега-зи сабо- 


ра, баштине да су тврде". 


ЗАКЉУЧАК 


Душанов законик је регулисао питање својине у складу са 
принципима обичајног права које је прожимало структуру српске 
државе и друштва. Ми не знамо како је то обичајно право настајало 
на подручју права својине. Душан је пристао да повлаштени ста- 
лежи путем владара на челу наметну себрима положај, дотадашње 
обичаје као обичајно право и правила понашања. Законик је у чла- 
ну 40 прописао општу и начелну заштиту баштине и слободу њеног 
располагања. Право слободе располагања у српском праву било је у 
складу са постојањем праксе слободне трговине. Све што нарушава 
принцип слободне трговине било је подвргнуто законској санкцији. 


61 чл. 39 и 83 Душановог законика. 


Право својине у српском праву за вријеме цара Стефана Душана 331 


Међутим, слобода располагања над потчињеном баштином није 
смјела нарушити феудална права која су произлазила из структуре 
феудалне својине. Душан није улазио у детаљно регулисање сти- 
цања и заштите својинског права. Он је слиједио обичајно право или 
је уз сагласност Сабора. уводио новине да би учврстио правно стање 
српског феудалног друштва у складу са интересима властеле и 
цркве. И владару је обичајно право дало да има дотштит епилепз на 
цјелокупној земљи у држави. 

Душан је у суштини подржао преузимање византијских 
правних института и практичних правних рјешења којима су и 
властела и црква имали право на стеченом имању. Српска држава за 
вријеме Душана протезала се у унутрашњост ранијег простора 
Византије, гдје су остале навике важења византијског права, наро- 
чито у градским подручјима. Душановим освајањем многи византи- 
јски градови су потпали под српску власт, али је традиција византи- 
јског права остала врло жива и Душанова власт је том праву морала 
продужити трајање. али сада са ауторитетом новог цара. Над 
подручјима искључиво византијске државне власти сада се оствари- 
вао само словенски облик византијског царства. Колико год српска 
држава била нешто ново на политичкој сцени Византије тога вре- 
мена, ипак су то биле врло сличне цивилизације засноване на врло 
сличним темељима. 


ЖИВКО СЕКУЛИЋ 


ДУШАНОВ ЗАКОНИК КАО СРЕДСТВО 
МУЗЕОЛОШКЕ ЕКСПОЗИЦИЈЕ 


"Треба излагати оно што је инструктивно, што 
је типично и што има споменичку вриједност." 

(Зојатопп Веіласћ, Мигејі, БрНогеКе 1 ройгитѕКке 

гтобтсе, Кеуце Атћеојорнаце, 1, Рапѕ, 1909) 


УВОД 


Као "утврђени збјегови" цивилизације, културни храмови и, 
нескромно речено. национални трезори, музеји су као и школе дио 
наших фундаменталних потреба. Колико год да је ријеч посљедњих 
година о трансформацији савремене музејске дјелатности у глобал- 
ним и националним оквирима. музеј је и даље остао интровертиран 
механизам, једва свјестан својих потреба и инхерентне снаге која у 
њему постоји. Мора се уважавати неспорна чињеница да су музеји 
снажни и трајни дифузори знања и културе и као такви природни су 
комплет са осталим јавним институцијама од посебног друштвеног 
интереса. 

Готово сваки музеј садржи информациони потенцијал којије у 
нашим условима редовно коришћен у ограниченом обиму. Богати 
културно-историјски фундус је његово велико преимућство, али 
истовремено и извор многих потешкоћа. За разлику нпр. од јавне 
библиотеке, историјског архива, завода за заштиту културних и 
природних добара и др. институција културе, музеј своје немало 
споменичко и национално богатство у виду информације може илу- 
стровати и доказивати једним универзалним језиком стварних по- 
треба. У сваком случају, то је његова уникатна могућност и повлас- 
тица. Није непознаница да посјетилац музеја, дословно и буквално 
речено, може бити свако, ама баш свако. Ограничења нема ни у 

узрасту, ни у друштвеном статусу, ни у нивоу образовања, па чак ни 
у степену писмености. Управо ова његова универзалност доказ је 
стварних друштвених потреба за постојањем таквих установа у 
реалном животу. 

У нашим условима компаративне предности музеја не ко- 
ристе се у довољној мјери. Међутим, уважавајући пренмућства које 
смо навели, у перспективи се од тих институција с правом очекују 
неслућене могућности. Дакле, вријеме музеја и његове активније 
улоге у смислу веће партиципације у стручно-научном, васпитно- 
образовном и андрагошком процесу, у већој културној анимацији и 
креацији, тек предстоји. То је његова ближа и даљња перспектива. 
Ово напросто због чињенице што су прилике и потребе нове, па је 
ургентнија трансформација музејско-галеријског сектора импера- 
тив који намеће животна пракса. Музеји су нам данас, али и сутра, 
потребни као храмови, у подједнакој мјери колико и спортски ста- 
диони. Када су организатори овог научног скупа одлучили да се у 
програмску структуру уврсти једна тема музеалног карактера, нес- 
порно је да су у том погледу манифестовали дозу визионарства. 
Стога им уз много етичког и професионалног резона ваља одати 
признање. 


А) МОТИВИ И ПОБУДЕ ЗА ИДЕЈУ МУЗЕОЛОШКЕ 
ЕКСПОЗИЦИЈЕ. НАЧИН РЕАЛИЗАЦИЈЕ И ПОРУКА 


Опредјељење за пријаву ове теме условљено је чињеницом да 
је ријеч о двије битне карактеристике музеолошког појекта веома 
комплексне тематске структуре. Прва, околност да би музеолошка 
експозиција под већ назначеним називом имала у довољној мјери 
информативно-документарну сврху. То би у вријеме када се разма- 
трају бројни аспекти Душанова законика било вишеструко зан- 
имљиво и инструктивно. Друга, ову тему презентовану у форми 
музеолошке структуре, чији садржај у детаље експлицира средњов- 
јековну културно-историјску и законодавно-правну компоненту 
српске националне прошлости, посматрано кроз диоптрије музео- 
лошке науке карактерише визуелно-перцептивни призвук, што је 
такође битно када је ријеч о музеолошкој презентацији. Па ипак, за 
пуно разумијевање њене комплексности неопходно је познавање 
универзалног језика, познавање и читање музејског експоната као 
субјекта и објекта научне спознаје. 


. 

Управо из наведених разлога, практична реализација тако 
сложеног музеолошког пројекта претпоставља тимски рад струч- 
њака различитог профила, интердисциплинованог образовања, 
знања и богатог искуства. У такав тим били би укључени: 

а) Музејски стручњак, историчар, кустос, творац тематско- 
експозиционог плана, стручно лице одговорно за практичну реал- 
изацију музеолошког пројекта, за евентуалне стручне, научне и иде- 
јне промашаје. Улога таквог извршиоца у овакој врсти посла скоро 
да је неѓамјенљива.! 

6) Архитекта, технички консултант за изложбени простор, 
ентеријер, мобилијар и расвјету - елементе који су у органској вези 
с природом и карактером експозиције. Структура експозиције - 
Душанов законик и попратни документарни материјали који је чине 
кохерентном, - такве су природе да би их јачина расвјете изнад дози- 
раних лукса напросто разарала. Будући да је у конкретном случају у 
питању графичко рјешење, о овом битном елементу потребно је 
строго водити рачуна. Музеални емпиричари сматрају да простори- 
је у којима постоји само опште освјетљење, требају да су осви- 
јетљене од 150 до 600 1х:. С друге стране, у просторијама у којима 
поред општег освјетљења постоји посебно освјетљење експоната са 
додатним свјетиљкама, тада опште освјетљење може да буде од 40 
до 150 Ех, а освјетљење експоната од 300 до 1000 13, 

Освјетљење, било да је дневно, вјештачко или комбиновано, 
треба да је функционално ријешено. Само на тај начин оно ће на 
најбољи начин извршити психолошко усмјеравање посјетиоца на 
експонат! Другим ријечима, ове све три варијанте морају бити 
функционално рјешење, без елемената декоративности и по 
могућности да је уклопљено у архитектонику простора и поставке. 
Слични захтјеви се односе на мобилијар, ентеријер, витрине, кон- 
золе, постаменте, мулаже, макете, цртеже, графиконе, дијаграме 
итд. који не могу бити у првом плану. Стога је о тим питањима 


! Антун Бауер, Музејски предмет као субјект и објект у изложбеном прос- 
тору у историјским музејима, Зборник Историјског музеја Србије (у даљњем тек- 
сту: ЗИМС). 13-14, 1977, 181; Исти, Музејски предмет као експонат, Зборник радо- 
ва Музеја револуције БиХ. бр. 1, 1975, 11. 

? Александар Петровић, Осветљење музеја, Музеји, 18, 1965. 65: Зоран Б. 
Петровић. Архитектонски проблеми музејских зграда, Музеји, 18, 1965, 61-62. 

3 Исто, 

3 Исто. 

одлучујућа ријеч архитекте, одговорног лица за технички сегмент 
музеолошке експозиције. 


в) Ликовни стручњак као консултант за естетско осмишља- 
вање експозиције. Притом је и овдје потребан избалансиран однос 
између компоненте информативно-документарног, интерпрета- 
тивног и естетског у смислу адекватне презентације. Елеменат 
естетског у таквом случају није споредан, али не може нити смије 
бити у првом плану. Улога ликовног умјетника и његова сарадња на 
дефинитивном уобличавању изложбеног музеалног амбијента је 
нова и неизбјежна компонента непосредног учесника. без које је 
тешко остварити јединство опште концепције тематског плана 
поставке изложбе са естетским изгледом и прегледношћу изло- 
женог материјала Подсјетимо да се ова улога осјећа и значајна је 
за остварење угодније атмосфере, за разбијање музејске монотони- 
је и стварања приснијег односа између посјетиоца и музејске 
експозиције. 


г) Музејски педагог значајан је у изложбеном тиму као стру- 
чно лице у смислу усмјеравања експозиције на језик разумљив прос- 
јечном посјетиоцу“ Хипертрофија документарног материјала у 
склопу експозиције имала би карактер музеалне депоније, па се 
промашај такве врсте мора правовремено избјећи. Музејски педа- 
гог је стручно лице које познаје методологију и технику рада у музе- 
јеким условима, али и основне дидактичке принципе и захтјеве 
савремене педагошке науке. Стога је његово присуство, као важног 
члана у стручном тиму на реализацији музејске поставке, веома 
битно и пожељно.Само заједничким снагама, тимским радом реле- 
вантних стручњака могу се успјешно реализовати савремене музе- 
јске поставке и остварити њихови крајњи стручно-научни и васпит- 
но-образовни циљеви, задаци и поруке. 


Мора се уважавати једна ноторна чињеница да је посјета музе- 
олошкој експозцији ситуација учења. Када је у питању стручна и 
научна презентација са историјском тематиком, као што је то у 
овом случају, то је ситуација којој двоструко припада атрибуција 


$ Бранимир Стаменић, Примјена ликовних решења и техника код сталних 
музејских поставки и повремених изложби, Музеји, 18, 1965. 69. 

ё Антун Бауер, Звање музејског педагога, Билтен Заједнице музеја Србије 
(у даљњем тексту: БЗМО), 1, 1971, 51. 

социјална. Она би то прије свега била јер би резултирала из сло- 
жене интерреакције музејских стручњака и шире заједнице. за чије 
потребе ови и њихова установа постоје и дјелују. И саме посјете 
музеолошкој експозицији су интерреакцијског карактера. јер пос- 
матрајући такву изложбу посјетилац ступа у одређене релације 
комуницирања.“ Учење које се ту одвија поприма социјалну димен- 
зију. И зато схваћена као ситуација учења, музеолошка експозиција 
се традиционално доживљава као компактна цјелина, премда у 
већини случајева обухвата подуже раздобље и садржи хетероген 
презентовани садржај. Помоћу фактографског материјала, уз адек- 
ватну инкорпорацију и комбинацију техничких и умјетничких еле- 
мената. долази се до формирања једне вишеслојне и динамичне 
интерпретације. У музеолошком и психолошком погледу, таква 
интерпретација је високо фокусирана на емоционалну страпу посје- 
тиоца. чим је интелектуално-спознајна компонента увслико на- 
глашена." Ако се при изради музеолошког пројекта ови моменти 
имају у виду. с правом се може очекивати пуније остварење васпит- 
но-образовних циљева и задатака које таква поставка садржи у сво- 
јој музеалној бити. 


Б) СТРУКТУРА ТЕМАТСКО-ЕКСПОЗИЦИОНОГ ПЛАНА 


Тематско-експозициону структуру која третира музеолошки 
аспект Душановог законика (1349, 1354) замишљамо као музеални 
тематски проблем амбулантног карактера. У вези с тим, у танчине 
је разрађен тематско-експозициони план, сагледани оптимални 
просторни и технички услови за практичну реализацију идеје, пред- 
виђен тим стручних реализатора, лоцирана позиција главних и 
помоћних експоната, предвиђен изложбени мобилијар, сагледани 
потреба и обим попратних пропагандних средстава, њихов садржај 
и графички изглед итд. Тематско-експозициони план би се реализо- 
вао у адекватно освијетљеном простору, претходно санираном и 
естетизованом у потребној мјери, аплициран на површини од око 


7 Ненад Хавелка. Психолошки ефекти као циљ музејске изложбе и услови 
њиховог постизања, ЗИМС, 13-14, 1977, 314. 

® Исто. 

У Исти, Психолошки проблеми у организовању музејских изложби, БЗМС, 
1, 1971, 43. 

450 м?, с мобилијаром који га чини саставним дијелом, погодним за 

"пренос (транспорт), постављење и демонтажу према потреби, у 
архитектонском амбијенту гдје би, по правилу, његов ентеријер био 
у другом плану." 

Није безначајно подсјетити да је основна разлика између 
сталне и повремене (тематске) музеалне поставке у обиму презен- 
тованих садржаја и њихово) хомогености. Међутим, у оба случаја 
морају се поштовати принципи и захтјеви музеолошке науке. У про- 
тивном, имали бисмо складише документарног материјала без сис- 
тема и поруке, што би стварало конфузију. Стога, руковођени музе- 
олошким критеријем као основним радним постулатом у пре- 
зентацији и интерпретацији документарног садржаја који се односи- 
на српску средњовјековну правну и културну историју. у компози- 
цији теме ДУШАНОВ ЗАКОНИК КАО СРЕДСТВО МУЗЕО- 
ЛОШКЕ ЕКСПОЗИЦИЈЕ предвиђамо елементе који у крајњем 
циљу чине органско јединство: 


1) УВОДНА ЛЕГЕНДА - величине 100 х 150 цм 

Ријеч је о елементу којим започиње експозиција. Њена израда 
се замишља на хамер-папиру, фиксиран на стиропору дебљине 2 цм, 
писана блок-словима осредње величине, плаве боје, у цијелој повр- 
шини покривена стаклом. Легенда би садржавала краћи осврт на 
Душанову епоху и његово мјесто у савременој српској историо- 
графији и развоју правне мисли. Како је Душаново вријеме кулми- 
нација српске средњовјековне војне, политичке, државотворне и др. 
величине, тај моменат би био наглашен у краћим цртама, што би, у 
крајњем, изазвало знатижељу посјетилаца за разгледавање 
експозиције. 


2) ИСТОРИЈСКА КАРТА - Србија у доба цара Душана 

Ова карта се замишља у величини 100 х 150 цм, фиксирана на 
стиропору, коју у читавој површини покрива стакло ради ефектног 
изгледа. Географски и политички оквир од Попова поља на западу, 
до Рудника и Браничева на сјеверу, са источним границама на домак 


19 Зоран Б. Петровић, Архитектонски проблеми музејских зграда, Музеји, 
18, 1965, 57; Александар Радојевић, Архитектонско-музеолошки проблеми и улога 
архитекте при пројектовању и архитектонско-ликовној обради музејске поставке, 
ЗИМС, 13-14, 1977, 216. 

р. Тимока и Марице, на југу до Коринтског залива. са изласком на 
Јадранско и Јонско море од Дубровника до Лепанта - импресивна је 
величина за поимања средњег вијека. Тако грандиозни политички и 
географски оквири остављају дубоку импресију на посјетиоца и у 
знатној мјери нуде одговор на питање зашто се у склопу Душанова 
имена налази атрибуција Силни? 


3) ДУШАНОВ ПОРТРЕТ - величине 50 х 60 цм 

За потребе тематске музеолошке поставке рјешење би било 
фотокопија фреске манастира Лесново", која је једна од најбољих 
фресака цара Душана. царице Јелене. деспота Оливера и деспотице 
Марије и која је квалитетном рестаурацијом добила свој првобитни, 
аутентични излгед. 


4) ХРОНОЛОГИЈА ИСТОРИЈСКИХ ДОГАЂАЊА (1308-1355) - 
величина 100 х 150 цм 

Хронологија се односи на догађања из Душанове епохе (1308- 
1355). писана блок-словима на хамер-папиру, фиксиран на стиро- 
пору дебљине 2 цм, садржај у цијелој површини покривен стаклом и 
казује о догађајима који се наводе у табели: 


Опис догађаја 


1314 Душан одлази у Цариград, гдје проводи 7 година. 
1330. Учествује са оцем Стефаном Дечанским у бици на 
Велбужду (Кјустендил), 28. јула. 


1331, Душаново крунисање у Сврчину на Косову 
(8. септембра) за краља Србије.“ 


1 Лесново је село јужно од Кратова (Македонија) са манастиром и црквом 
посвећеном Арханђелу Михаилу и пустиножитељу Гаврилу. Овај манастир је 
саградио деспот Оливер 1341-1349, Енциклопедија ликовних умјетности (у даљњем 
тексту: ЕЛУ). Св. 3, 1964, 309, Политика, 19. П 2000, 29 

ч Михаило Динић. За хронологију Душанова освајања византијских градо- 
ва. Зборник Византолошког института, 1956; Иларион Руварац, О првим годинама 
Душанова краљевања у хронолошком погледу, Рад ЈАЗУ, 1872, 19; Енциклопедија 
Југославије (у даљњем тексту: ЕЈ), Св. 3. 1984. 963. 

У Сврчин је седњовјековни град на Косову недалеко од Липљана у којем се 
налазио Душанов двор и црква Светог Јована Крститеља. У овој цркви држанб је 

1332. Жени се Јеленом, бугарском принцезом, сестром 
бугарског цара Ивана Александра. 

1333. Босанској држави Душан уступа Посредницу на ушћу 
Неретве, а Дубровнику Стон и полуострво Пељешац. 

1334. Осваја Прилеп, Охрид и Струмицу у Македонији, 
избијајући пред Солун, гдје склапа споразум с 
византијским царем Андроником Ш (26. августа). 


1335. Избија криза у српско-угарским односима. Лудовик 1 
Велики стигао у Београд, Душан Силни у Рудник. 


Дипломатски контакти спријечили ратни сукоб. 
1336. Одржава се други састанак српског краља Душана и 
византијског цара Андроника Ш у Радовишу.'? 
1342. У Приштини одржан сусрет краља Душана и 
побјеглог византијског принца Јована Кантакузина. 


1343. Душан осваја дио Албаније (Кроју) и градове западно 
од Христопоља (Кавалу и Филипи) у Грчкој. 


Освајање Берата и Валоне (Албанија) и Бера у 
Јегејској Македонији (Грчка). 


Битка код Стефаније, у којој су се први пут сукобили 
српски одреди с војском Османлија.“ 


свеноћно бдење, када је млади принц Душан проглашен за краља у присуству 
архнепископа Данила П, Народна енциклопедија (у даљњем тексту: НЕ), Св. ІУ, 
1929, 617. 

2 Радовиш је варошица на Радовишкој реци, главном изворном краку Старе 
реке (Струмице), у сјеверном дијелу Радовишког поља, Македонија. Мјесто је у 
средњем вијеку имало градску функцију н било је средиште своје околице (НЕ, Св. 
Ш (Н-Р), 1928, 787. 

„3 Бер (грч. Мегоја, тур. Кагагепја), град у Јегејској Македонији (Грчка), 78 км 
југозападно од Солуна, у подножју планине Дурле (Вермион), на надморској виси- 
ни 130-133 м. ЕЈ, Св. 1, 1980, 598. 

18 Стефанија, мјесто на путу између Солуна и Сера, гдје су се први пут суко- 
били српски војници војводе Прељуба са војницима Османлија. У овој бици Турци 
су српски одред поразили, ВЕ, Св. 9, 1975, 148. 

1345. На сабору у Скопљу (21. маја) српски краљ Душан 
проглашен за цара Срба и Грка. 


| - ____ Освајање Сера (24. септембра).“ 


На Ускрс (16. априла) у Скопљу обављено свечано 
Душаново крунисање за цара. у присуству српског и 
бугарског патријарха и представника Свете горе.“ 


Окончан други грађански рат у Византији. Јован 
Кантакузин постао савладар цара Јована М 
Палеолога. Исцрпљена у овом рату, Византија је 
постала немоћна да се супротстави офанзивним 
намјерама Османлија. 


1348. Освајања Епира и Тесалије. Душанови одреди стигли 
до Лепанта и Коринтског залива. 


1349. ка сабору у Скопљу донесен Душанов законик 
(чл. 1-135). 


Међудржавни односи између цара Душана и Босне 
запали у кризу због претензија у области Хума.” 


Турци Османлије заузели тврђаву Цимпе на Балкану. 


На сабору у Серезу (31. августа) извршена допуна 
Душановог законика (Чл. 136 - 201).* 


са Турци Османлије заузели Галипоље." 
Душанова смрт (20. децембра). 


ис Сер (Зета). средњовјековни грда у Грчкој на комуникацији Солун - Ца- 
риград. Прије Душана покушао га је заузети његов савезник, претендент на византијс- 
ки пријесто, Јован МІ Кантакузин али није имао успјеха. Душан је овај град освајао у 
два маха: први пут од Византије (1345), други пут од Јована Кантакузина (1351), ВЕ. Св. 
8, 1974. 520. 

9 Свечаном чину Душановог крунисања за цара, Јелене за царицу и њиховог 
сина Уроша за краља, присуствовали су: српски патријарх Јоаникије и бугарски патри- 
јарх Симеон (Миодраг Пурковић, Историја Срба. Београд, 1997, 73). 

Хум је средњовјековна историјско-гсографска и политичка област, која се 
протезала уз морску обалу од Дубровника до Неретве, ВЕ, Св. 3, 1972, 533, 

* Серез је назив који се употребљавао за средњовјековни град Сер, који се од 
1345. године налазио у Душановој интересно) сфери. 

"У Галипоље, звано Сеібеі. градић и лука на истоименом полуострву свропске 
обале Дарданела. Турска. Из античких дана мјесто је познато под именом Сајіройіѕ. 


Због локације на Дарданелима. мјесто је стратешки занимљиво (Опћа енциклопедија, 
Св. 3, 1977, 124. 

5) СТРУКТУРА СРПСКЕ СРЕДЊОВЈЕКОВНЕ ФЕУДАЛНЕ 
КЛАСЕ - пано 50 х 60 цм 

Графички приказ структуре српске средњовјековне феудалне 
класе представљен на хамер-папиру, фиксиран на стиропору деб- 
љине 2 цм, писан блок-словима осредње величине. плаве боје. ефек- 
тног изгледа, садржај покривен стаклом у цијелој површини. Српска 
феудална класа приказана по слојевима: 


- велика властела - себри 
(велможе) 

- мала властела - отроци 
- властеличићи - сокалници 
- свештенство: - занатлије 
- епископи, калуђери, попови - власи 
- меропси 

6) КОДИФИКАЦИЈА ПРАВА 


- ДУШАНОВ ЗАКОНИК (1349, 1354) 

Ријеч јео централном дијелу експозиције, пројектованом на 40 
паноа величине 50 х 60 цм, пренесена на хамер-папиру, блок-слова. 
плаве боје, осредње величине, фиксираном на стиропору дебљине 2 
цм. Сваки пано прекривен стаклом ради ефектнијег изгледа тем- 
атског садржаја, у просјеку 5 законских параграфа на једном паноу. 
Прве ријечи у опису законских одредби (1 - 201), нпр. О хришћан- 
ству, О женидби, О свадби, О проклињању хришћанства, О латин- 
ској јереси итд., исказане у наглашеном садржају (подебљање) ради 
привлачења пажње посјетилаца.“ Како је у питању ударно мјесто 
експозиције, ова) дио би се у поднаслову теме (Кодификација права 
- Душанов законик, 1349, 1354) уоквирио тањим појасом чохе, боје 
трула вишња. Тиме би се ликовно нагласио централни саджрај 
поставке. Овим би се, неспорно, постигло да појединци са већим ин- 
тересовањем за упознавање српске средњовјековне правне тради- 
ције задовоље своју знатижељу. 


# Историја народа Југославије, књ. 1, Београд. 1953, 368: Лексикон српског 
средњег века, Београд, 1999; Преглед историје југословенских народа (1). Београд, 
1963. 74-75. 

2% Душанов законик, превео и предговор написао Никола Радојчић, Нови 
Сад, 1950, 39. 

7) ПОЗНАТИ ПРЕПИСИ ДУШАНОВОГ ЗАКОНИКА 
- По Стојану Новаковићу и Николи Радојчићу - пано 50 х 60 цм 
По узору на мобилијар у презентацији досадашњег тока 
експозиције. садржај овог паноа такође се замишља на Хамер-папи- 
ру. писан блок-словима осредње величине. причвршћен на стиро- 
пору дебљине 2 цм. плава-Јадран боја, те у цијелој површини пре- 
кривен стаклом. Поднаслов теме је са знатним подебљањем, након 
чега слиједи структура пријеписа представљена у азбучном 
редослиједу. неовисно од године пријеписа:! 


- атонски - призренски 
- барањски - раванички 

- београдски - раковачки 

- бистрички - софијски 

- бордошки - Стратимировићев 
- далматински - студенички 

- загребачки - струшки 

- карловачки - Текелијин 

- КОВИЉСКИ - хиландарски 

- Љубишин - ходОошки 

- попиначки - шишатовачки 


8) ПОМОЋНИ МУЗЕЈСКИ ЕКСПОНАТИ: 

1) Умјетничка дјела 

- Мерила праведна, фотокопија фреске из манастира Мораче, 

- Клеветник, фотокопија фреске из манастира Дечани, 

- Орање, прича библијска о Каину и Авељу, фотокопија фре- 
ске из манастира Високи Дечани, 

- Пастири, детаљ приказа Христова рођења, црква Светог Ди- 
митрија, Пећ, 

- Зидари, детаљ, фреска из манастира Дечани. 

П) Остали декоративни и попратни експонати 

- Новац цара Душана (динар и перпер), аверс и реверс, 

- Остаци манастира Св. арханђела код Призрена, задужбина 
цара Душана (фотографија) 


2 Еј, Св. 3, ж. д). 696. 


21а Миодраг Ал. Пурковић, Историја Срба, н.д. 

9) МЕТАЛНА ВИТРИНА - Величине 60 х 150 цм 

Унутрашњи дио витрине подстрт племенитом чохом боје тру- 
ла вишња, чији садржај попуњавају познати стручни и научни радо- ғ 
ви домаћих и страних аутора који говоре о Душановом законику. 
Позиција витрине се замишља на истакнутом мјесту. Она је задњи 
сегмент у односу на изложбени мобилијар, те садржи наслове: 

а) Најважнија издања: Стојан Новаковић, Законик Стефана 
Душана цара српског 1349. и 1354. Београд, 1898: Никола Радојчић. 
Душанов законик, Нови Сад, 1950; Душанов законик по призрен- 
ском рукопису, Београд, 1953; Законик цара Стефана Душана 1349. 
и 1354, Београд, 1960; Струшки и стонски рукопис објавила САНУ, 
Београд, 1975 (с прилозима Н. Бартоша. Б. Недељковића. Т. Ник- 
чевића, Д. Богдановића, Ирене Грицкат-Радуловић и с преводом на 
француски); 

6) Литература: Ф. Зигел, Законик Стефана Душана. 1, Пе- 
троград, 1872; Тимофеј Димитријевич Флорински, Памјатеники 
законодатенои дејателности Душана царја сербов и греков, Киев. 
1888; Драгиша Мијушковић, Систем Душанова законика, Српски 
преглед, Београд, 1895; Сопчапшп Јгесек, Паз Сезегтђисћ деѕ ѕетбріѕсһеп 
Тсагеп Злерћап Юиѕсһап, Агсћу ѓиг 51ахіѕсһе РАПојоје, 1900. 22; Марко 
Костренчић, Законик цара Стефана Душана. у књ. Хрватска прав- 
на повијест, Загреб, 1923; Доленц Метод. Душанов законик, Љу- 
бљана, 1925; Никола Радојчић, Век и по проучавања Душанова 
законодавства (с прегледом литературе), Зборник у част 600. го- 
дишњице законодавства цара Душана, 1, Београд, 1951: Александар, 
Васиљевич Соловјев, Законодавство Стефана Душана, Скопље, 
1928, итд. 


10) ИЗЛОЖБЕНИ ПЛАКАТ - величине 100 х 100 цм 

Плакат је замишљен с ефектним графичким и ликовним 
рјешењем, на којем је отиснута прва страница призренског преписа 
Душановог законика, у власништву Народног музеја, Београд. И 
овај плакат послужио би као подлога на стиропору дебљине 2 цм, 
изнад којег би било постављено стакло, па би овај сегмент, такође у 
складу с концепцијом тематско-експозиционог плана, имао посебно 
ефектан изглед. 


ВЕЈ, Св. 3, н. д). 697. 
а Исто, 

11) ИЗЛОЖБЕНИ КАТАЛОГ – водич кроз поставку 


Каталог формата 14 х 20 цм. са комбинацијом текста. фото- 
графије и копије умјетничких радова. на 25 страница садржани 
основни историографски и музеолошки подаци о структури и нам- 
јени експозиције и њеној стручно-научној и дидактичкој поруци. 


ЗАКЉУЧНЕ КОНСТАТАЦИЈЕ 


Као средство музеолошке експозиције, Душанов законик је 
занимљива и неисцрпна тема. тим више што ни данас, након 650 год- 
ина од изласка у јавност овог јединственог документа који говори о 
правном животу српске средњовјековне државе, није престало 
интересовање научника и практичара ширег спектра, ипр. правни- 
ка. историчара, лингвиста. палеографа. социолога и сл. Извјесно је 
да ће такво занимање потрајати и у току наредних епоха. Међутим, 
водеће институције културе Републике Србије (Народни музеј у 
Београду и Библиотека Србије у Београду), осим депоновања при- 
зренског преписа, нису више с овим јединственим документом срп- 
ске културне и националне прошлости имали поближе додирне 
везе.“ Многи се због тога с правом питају; да ли је то судбина сваке 
архивалије? Да ли музејска и библиотечка депонија треба да 
постану гробнице покретних споменика културе? 

Подсјетимо да савремена музеолошка наука нуди одговоре на 
ова питања. Проблем је у чињеници што се обично мисли да је 
споменик културе заштићен самим чином његове похране у биб- 
лиотечку. односно музејску установу. Каква ће бити његова судби- 
на након тога. питање је о којем се није озбиљније размишљало. Да 
ли ће тај споменик имати свој живот у тој установи или ће пак у њој 
бити сахрањен као реликт прошлости, било је од мањег значаја. 
Притом се губило из вида да су бројни споменици културе, нери- 
јетко с третманом високе категорије, умјетничка дјела и др. имали 
своје друго постојање, тј. конкретну употребну вриједност. Није 
непознаница данас да је музејски експонат "мртва ствар“ ако не 
живи. учествујући својим животом у животу других. Из таквог става 
произлази логика да се питање заштите и презентације споменич- 
ког насљеђа поставља у првом реду као есенцијални, а не некакав 


8 у конкретном случају мисли се на музејско-библиотечки публицистички 
стручни и научни осврт. 

правни, механички или, у крајњем, технички проблем. У вези с тим 
есенцијално је питање заштите споменичке баштине у институција- 
ма културе. Оно је, без претјеривања, у природној и логичкој вези с 
радикалном промјеном концепције и праксе рада ових установа. 

Вежући се за музеолошку димензију овог прилога, потребно 
је нагласити да је споменик културе заштићен тек онда ако има неку 
вриједност за конкретно друштво у којем се налази. Другим рије- 
чима, ако га то друштво сматра неотуђивим дијелом своје културно- 
историјске и националне баштине, а не ту и тамо неким пуким 
реликтом прошлости. У том случају таквом споменику и није више 
потребна заштита у класичном смислу. Он је заштићен свијешћу 
оних који га сматрају споменичким насљеђем свог народа. 

У вези с наведеним нужно је прихватити чињеницу да музеј 
није мјесто у којем се похрањују споменичке вриједности неког 
давног доба. Наше пребогато искуство у том смислу говори да ако 
су музеолошки антиквитети похрањени, тиме су де ѓасо и сахрање- 
ни. Ако су уистину сахрањени, онда је споредно питање на којој се 
то локацији и под којим условима десило јер су они тим чином 
постали мртви. Основно је питање: како омогућити живот спомени- 
ку културе у тој установи7 Музеј ваља сматрати живим организмом. 
а не мртвим збиром изложених антиквитета. То је потребно не само 
због тога што у њему живе и раде људи (кустоси и др.) већ и зато 
што он као укупност свих међуодноса (људи и експоната) треба да 
је жив (прзо Гас!а. Конкретнијим језиком речено, музеј перманентне 
акције на културном, стручном и научном пољу. 

И на крају, уз комбинацију документарног материјала, 
техничких и естетских елемената, главних и помоћних музејских 
експоната, адекватног изложбеног простора, захвалног ентеријера 
и функционалног мобилијара, уз тимски рад компетентних стру- 
чњака (музеалац, архитекта, ликовни умјетник и музејски педагог), 
остварила би се претпоставка за успјешну реализацију музеолошке 
експозиције тематског карактера везано за историјску и културну 
мисију Душановог законика. При коначном обликовању тематско- 
експозиционог плана, аутор га није замишљао као неки импрови- 
зоријум за једнократну употребу, нешто што би послужило за један 
повод. Напротив, овај музеолошки пројекат је до детаља разрађен 
на свим обиљежјем научне студије. Ако би се обезбиједили матери- 
јални и технички услови за његову потпуну стручну и научну реал- 
изацију, пројекат би с правом имао призвук животног дјела. Истини 

за вољу. ова тврдња је мало нескромно изражена. Међутим. сма- 
трамо да разлога за сумњу у том погледу нема. 

Рационалним рјешењем техничког проблема у односу на 
транспортовање. постављење, демонтажу и депоновање. ова музео- 
лошка експозиција има намјену употребе у временски дужем, прак- 
тично неограниченом раздобљу, с могућношћу постављења у 
различитим, али технички и просторно адекватним условима. Као 
таква, могла би послужити истраживачима и популаризаторима 
правне, историјске и др. релевантне науке. као мотив и подстицај за 
њихово даљње, дубље понирање у нове и недовољно истражене 
тајне ових области. Душанов законик је у том погледу захвална и 
инспиративна тема. Имајући то у виду. у закључку овог рада могло 
би се констатовати да ће у перспективи остати дужници историјска, 
музеолошка наука и културна историја у смислу његове адекватне 
валоризације и презентације, те правне науке, лингвистика, пале- 
ографија и др. научни сектори у аспекту аутентичне стручне и 
научне интерпретације. 

И сасвим на крају, како је насупрот досадашњим резултатима 
ријечо пионирском подухвату, логично је очекивати да ће ген- 
ерације будућих истраживача и ентузијаста давати свој немали до- 
принос утом погледу. Аутор овог прилога жели и очекује да његова 
ријеч у музеолошком аспекту проблема није и неће бити коначна. 
Искрено би се радовао резултатима осталих музејских стручњака, 
поготово научном домету млађих колега на овом плану. 

ИЛИЈА БАБИЋ 


СТАЊАНИН У ДУШАНОВОМ ЗАКОНИКУ 


Израз "стањанин" среће се (према до сада познатим подаци- 
ма) у једном члану Душановог законика (Законик)! коме је првен- 
ствени циљ био да укине приселицу у градовима. "Стањанин" је онај 
који даје стан (ћозришт):. односно гостионичар. Законик, изгледа 
узгредио, регулише посебан случај оставе. У овом уговору стања- 
нин се појављује као оставопримац ствари које му гости, приликом 
доласка у гостионицу. предају на чување. 

Општепознато је да оригинални текст Законика није сачуван. 
До сада је пронађено 25 преписа.“ Нумерација чланова у преписима 
Законика није иста или недостаје? Члан Законика којим је рег- 


' Душанов законик донет је на сабору у Скопљу 21. маја 1349. године у прис- 
уству самог цара. патријарха српског Јоаникија и највиших духовних и световних 
великодостојника. Године 1354, у Серу Законик је допуњен новим одредбама – види: 
Група аутора, Историја српског народа. прва књига. Српска књижевна задруга. 
Београд. 1981. страна 557: др Милош Благојевић и др., Србија у доба Немањића, ТРЗ 
"Вајат" - ИРО “Београд”. Београд. 1989, страна 169; Бошко И. Бојовић, Краљевство 
и светлост. Јавно предузеће Службени лист СРЈ, Београд, 1999. страна 225; др Срђан 
Шаркић, др Драгољуб Поповић, Велики правни системи и кодификације, Савремена 
администрација, Београд, 1993. страна 83. 

# Никола Радојчић, Законик цара Стефана Душана 1349. и 1354. САНУ, 
Београд. 1900. страна 124. 

У Стојан Новаковић, Законик Стефана Душана цара српског 1349. и 1354, 
Државна штампарија, Београд. 1898, страна 222. 

4 Види: др Срђан Шаркић. др Драгољуб Поповић, Њадет. Стојан Новаковић је 
у поменутом делу навео 20 преписа Душановог Законика, а Никола Радојчић у наве- 
деном делу (стр. 14. до 24) набраја 24 преписа Законика. 

“Тако, на пример. најстарији прелис Законика, за који се сматра да је најближи 
оригиналу. је струшки препис, који не садржи нумерацију чланова. Сачувана је једна 
половина Законика. и то на 15 полуиструлелих листова хартије. Препис се налази у 
Библиотеци имена В.И. Лењина у Москви. Нсизвесно је када је сачињен струшки 
препис Законика: 1373-4, или 1395 - види: Александар Соловјев. Законодавство 
Стефана Душана. Јавно предузеће Службени лист СРЈ. Београд. 1998. страна 327: 
Никола Радојчић. ор. си., страна 14;Стојан Новаковић, ор. си., страна СХМ, 

улисан стањанин ће се, стога, везати за препис из кога је узет. 
Законодавац или преписивач Законика израз стањанин није ставио 
у наслов. Таквим поступком није, међутим, умањен значај стањани- 
на и односа који су, у вези са њим, регулисани у Законику. 

Одредбе о стањанину се уврштавају у малобројне грађанско- 
правне норме Законика. Искрсава, стога, питање због чега тадаш- 
ња Србија, са изграђеним градовима, развијеним рударством. занат- 
ством и трговином“ није у Душановом законику регулисала и остале 
важније грађанскоправне односе. 

Правила о стањанину у Душановом законику регулишу 
облигациони однос који је настајао не само између стањанина и 
властелина ("жупљанина") него и стањанина и других лица која су 
код њега била смештена. У Законику се налази мали број одредаба 
облигационог права али и грађанског права уопште. "И те поједине 
одредбе стоје усамљене, без везе једна с другом."“ Оне се, међутим, 
могу проучавати само у вези с целокупним грађанским правом скра- 
ћене Синтагме и Јустинијановим законом Ови правни акти, зајед- 
но са Душановим закоником, представљали су изворе права у 
Душаново време." 

Синтагма Матије Властара!!, солунског јеромонаха и канон- 
исте, је са грчког у целости преведена на тадашњи српски језик 
(пуна Синтагма). Пуна Синтагма, није никада ушла у састав 
Душановог законодавства” јер је изражавала ставове и претензије 
византијског цара. Да би задовољио и поданике у "грчким земља- 
ма", где је била јака традиција византијског права, Душан је морао 

"да прими те грчке законе". 


6 Види потпуније: Константин Јиречек. Историја Срба. Излавачка 
књижарница Геце Кона, Београд, 1923, трећа свеска, први део. стр. 99-113. 

7 Види: Константин Јиречек, ор. си. страна 143. 

* Александар Соловјев, ор. си., страна 416. 

У Тыдет, стр. 416. и 417 

ја Група аутора, Историја српског народа. страна 557. 

Матија Властар је Синтагму саставио 1335. године. У Синтагму је унсо сву 
најважнију грађу црквеног и световног права - види: Александар Соловјев. ор. си, 
страна 386. 

02 дет, страна 559. 

1 То произлази и из свих 19 преписа потпуне Синтагме са којом се заједно 
никада не појављује Јустинијанов закон, а ни Душанов законик - види: Александар 
Соловјев, ор. си. страна 360. 

 ТЫдет, страна 397. 

Од пуне Синтагме начињена је скраћена Синтагма, "за суд 
царски" и то "највероватније зими 1348-1349,"" која је ушла у све 
зборнике Душановог законодавства. уз сам Законик и уз Јусти- 
нијанов закон." Из пуне Синтагме изостављено је до једне трећине 
текста. и то црквена правила и одредбе које немају законске санкци- 
је. Без промене су задржани закони византијских царева који су као 
закони важили у грчким земљама. а у српским земљама су још рани- 
је били познати као део Номоканона." Скраћеној Сицтагми додате 


су скраћене одредбе Јована Посника и кратки Јустинијанов закон 
(има 33 члана). 


Јустинијанов закон регулише аграрне односе. Већина одреда- 
ба тог закона је преузета из Земљорадничког закона "у целости је 


био преведен на стари српски језик) с краја УП или почетка УШ века 
и у целости.'" 


Док је за цркву важио Номоканон", а за световне судове 
важила је скраћена Синтагма + Јустинијанов закон + Душанов зако- 
ник. У свим старијим преписима Душанов законик је био на трећем 
месту - после скраћене Синтагме и Јустинијановог закона! На 
основу тога се. ипак. не може поуздано закључити, како то истиче 


Јел. 

16 Види: Група аутора. Историја српског народа, стр. 559 и 560. 

и Александар Соловјев, ор. си.. страна 398. О Номоканону види. на пример: 
др Миодраг М. Петровић. О Законоправилу или Номоканону свстог Саве, Култура 
Београд. 1990. стр. 7 - 36: Димитрије Обаленски, Шест византијских портрета, 
Српска књижевна задруга. Просвета, Београд, 1991. стр. 157. и 158. 

“У науци је спорно ко је саставио (издао) Јустинијанов закон. По једном 
мишљењу, он се везује за Сиријца Леона Исавријског. који је 717. заузео цариград- 
ски престо. Назив Јустинијанов закон је овом правном извору дат због тога што се 
претпоставља да је компилован из Јустинијанових књига — види: Стојан 
Новаковић. Средњовековна Србија и римско право. у књизи Васркс државе српске 
и друге студије, НИУ Службени лист СФРЈ. Београд, 1986, стр. 247. и 256. Супротно 
томе, истиче се да је Јустинијанов закон скраћени облик Земљорадничког закона, 
који је за потребе провинција, крајем МИ или почетком МІН века, највероватније 
издао Јустинијан П-види: Димитри Оболенски, Византијски комонвелт, 
Просвета.Бсоград. 1996. страна 383; Георгије Острогорски, Историја Византије. 
Просвета. 1 фототипско издање, Београд, 1996. страна 108. 

Према једном мишљењу " Најзначајнији српски правни споменик 13. века 
је црквеноправни и делимично грађански зборник или Номоканон свстог Саве" – 
Бошко Бојовић. Краљевство и светлост, Јавно предузеће Службени лист СРЈ, 
Београд, 1999, стр. 40 и 41. 

2 Александар Соловјев, ор. си., страна 360. 

2 дет, страна 359. 

једно мишљење, да је "Законик за свој уводни део имао скраћену 
Синтагму". 

Највећи део норми грађанског права налази се у скраћеној 
Синтагми и Јустинијановом закону и имају општи карактер у одно- 
су на поједине грађанскоправне одредбе које садржи Душанов 
законик = 

Основни облик уговора о остави је регулисан у скраћеној Син- 
тагми. У то време је називан "поклад"`* Поклад јест јеже на 
сохрањеније некому дајемоје", што у преводу значи: "Остава је кад 
се што некоме на чување даје". Након тога. регулисана је одгов- 
орност оставопримца уопште. Остава је заснивана нарочито између 
Срба и Дубровчана. Српска властела, али и владари. давали су своје 
благо у оставу Дубровчанима (Дубровник су сматрали сигурним 
местом). Такође су и Дубровчани своје ствари на српској територи- 
ји давали у оставу.“ Јустинијанов закон није. међутим, регулисао 
посебно случај оставе код стањанина (гостионичара). Одредбе о 
стањанину налазимо у Душановом законику. 

У поређеним преписима Законика стањанин је регулисан у 
једном члану (члан 125 призренско; члан 121 раковачког; члан 120 
бистричког; члан 108 хиландарског; члан 107 шишатовачког; члан 
116 барањског; члан 104 софијског; члан 108 ходошког итд.). 


2 Види: др Жељко Фајфрић, Законик цара Душана, Гласник Адвокатске 
коморе Војводине, бр 3/99, страна 71. 

У правној литератури се оправдано истражује разлика у стилизацији поје- 
диних чланова Душановог законика. Из једне групе чланова Законика произлази 
да се тај законик мора применити на поједине односе, а из друге да се на одговара- 
јућу правну ситуацију примењују и други закони (првенствено скраћена Синтагма 
и Јустинијанов закон). Тако је члан 172 Душановог законика (призренски препис) 
прописао: "Всаке судије да суде по законику, право, како пише у законику..." Судије 
су, према овим одредбама, дужне судити по постојећим законским прописима тј. не 
само по Душановом законику и по прописима скраћене Синтагме. Јустинијановог 
закона и одредбама хрисовуља, које нису противне законима, и најзад обичајном 
праву- види: Лазар Урошевић, Правосуђе и писано право у средњовсковној Србији, 
Београд. 1939. стр. 113. и 114. 

А Израз "поклад" са значењем остава, дспозитум, задржао се дуго у народу 
– види. на пример: Речник српскохрватскога књижевног језика, књига четврта. 
Матица српска, Нови Сад, 1971. страна 623; Владимир Мажуранић, Правно - пови- 
јесни рјечник, други дио, ЈАЗУ. Загреб, 1908 - 1922, страна 981. 
> ает. страна 89. Изговор и превод преузети су од Стојана Новаковића. 
2% Теодор Тарановски, Историја српског права у немањићкој држави, НИУ 
Службени лист СРЈ, Београд. 1996. стр. 660. и 661. 

Ниједан од поменутих чланова није стањанина ставио у наслов. 
Стањанин је уврштен у одредбе које регулишу приселицу, захваљу- 
јући приселици и њеном значају у тадашње време. Приселица је и 
стављена не само у наслов члана који помиње стањанина него је 
регулисана и у другим члановима. Члан 99 раваничког преписа За- 
коника, међутим, не говори о приселици и стањанину него "о 
дошљацима" (тако гласи и наслов) и "господину домаћину". Због 


тога је неопходно разјаснити и појам приселице у Душановом 
законику. 


Као што из наведених преписа Законика произлази, сваки 
препис има своју нумерацију чланова. Стога приселица, а ни 
стањанин, није регулисан истим чланом у различитим преписима. 
Осим тога, садржина чланова из различитих преписа (изузев члана 
99 Законика равничког преписа, који не говори о стањанину и 
приселици него "о дошљацима"), пако, у ствари, уређују исти однос 
у вези са стањанином. није потпуно иста“ Ипак, разлике између 


чланова који помињу стањанина из различитих преписа нису 
суштинске него стилске. 


Стојан Новаковић је знаменито друго издање Душановог 
законика засновао првенствено на призренском препису.“ И данас 


7 У овом раду користићемо преводе преписа, без навођења аутентичног 
текста прописа. 

** Законик Стефана Душана цара српског 1349. и 1354, Државџа штампарија, 
Београд. 1898. Призренски рукопис је имао бурну прошлост. За њега је јавност саз- 
нала 1859. године. Пре тога је чуван у кући свештеника Симе Поповића у селу 
Дпоранима близу Призрена. Призренски учитељ Никола Мусулин га је у пролеће 
1859. донсо у Београд. До Првог светског рата рукопис је чуван у Народној биб- 
лнотеци, када је нестао са другим рукописима и књигама. У новембру 1933, управник 
Народне библиотеке у Београду, Урош Џонић је од књижаре Густава Флока из 
Лајпцига добио понуду књига за продају, а међу њима се налазио и непознати рукопис 
Душановог законика. Започињу преговори о враћању рукописа. Професор 
Александар Соловјев и кустос Народне библиотеке Светозар Матић утврђују да се 
ради о призренском рукопису. Доцније се испоставило да је тај рукопис, приликом 
евакуације Београда 1915. године, запакован и запечаћен у лимену касету и пренет у 
војну железничку композицију. Воз је кренуо за Крагујевац, где се налазила Врховна 
команда, а за време ратне пометње остављен је на споредном колосеку. Вагон у коме 
се призренски препис налазио доцније се запалио, а немачки официр фон Вилкенс је 
наредно војницима да спасавају докумена. Извучена је из вагона и касета са призрен- 
ским преписом. Фон Вилкенс је спасену архиву предао војним властима, а њему је 
остављен рукопис "за успомену". Он га је током целог рата носио у војничком 
пртљагу. Када је, много година после рата, пао у новчане неприлике, понудио је 
књижари Јозефа Бера у Франкфурту продају призренског рукописа – види потпуни- 

се сматра да је тај препис, иако вероватно осми по датацији писања, 
најаутентичније сведочанство о склопу прве верзије Душановог 
законика. Само он садржи потпун текст Законика (али није сачуван 
његов крај), без селекције и испуштања појединих чланова. Стога 
ћемо се и ми првенствено ослонити на текст призренског преписа. 

Редослед чланова који је Стојан Новаковић узео за своју 
нумерацију призренског преписа је у науци прихваћен као основни.“ 
Превод призренског преписа, који је, такође, начинио Стојан 
Новаковић је, међутим, оправдано изложен критици. Наиме, 
Новаковић је велики број чланова Законика превео ("парафрази- 
рао") "данашњим српским књижевним језиком"?! То произлази и 
из напомене која је унесена пре превођења, за наш рад интере- 
сантног, члана 125, призренског преписа: "Данашњим језиком тај би 
члан гласио овако .." Новаковић, ипак, није парафразирао све 
чланове Законика него само оне за које је претпостављао "да их 
просечан данашњи читалац не може разумети" > 

Члан 125 Законика (призренски препис, по Новаковићу) 
гласи: "Градовом да нест приселице, разве који иде жупљанин, да 
ходи к стањанину, или мал или велик да му преда коњ и стан вас, да 
га сабљуде стањанин са всем. И када си појде он-зи гост, да му преда 
стањанин все што му буде пријел; ако ли му буде што погинуло, все 
да му плати." Стојан Новаковић је овај члан превео на следећи 
начин: "Градови нису дужни подносити станарину, с тога ко иде из 
околине, да иде ка гостионичару, био мали био велики, и да му преда 
коња и све што има, што ће гостионичар потпуно сачувати. А кад се 
гост крене натраг, гостионичар је дужан да му преда све што је 
примио; ако ли му буде што недостало, све да му плати" 2° 

За разлику од поступка Стојана Новаковића, Никола 
Радојчић је покушао да направи један текст Законика који би био 
"најпоузданији". У свом издању он је комбиновао више преписа 


је. Биљана Марковић, Подаци о рукописима, у делу Законик цара Стефана Душана, 
књига Ш, САНУ, Београд, 1997, стр. 2-4. 

Е Митар Пешикан, О међусобним односима верзија Душанова законика, у 
књизи Законик цара Стефана Душана, књига Ш, САНУ, Београд, 1997, страна 11. 

3 Тет, страна 12. 

31 Никола Радојчић, Законик цара Стефана Душана 1349. и 1354, САНУ, 
Београд, 1960, страна 35. 

22 ыдел, 

33 Стојан Новаковић, ор. сії, страна 222. 

У Никола Радојчић, ор. сі, страна 2. 

Законика полазећи од најстаријих – струшког и атонског. Ова два 
текста су узета за основу. "и служио се осталим рукописима само 
онда када је у њима добро сачуван који члан Законика. или део 
њега. кога нема у струшком и у атонском рукопису. или је на дотич- 
номе месту текст другога рукописа поузданији" > Члан који помиње 
стањанина. према садржини Николе Радојчића (има, такође 
нумерацију 125) гласи: "О приселици градовима: Градовима да нема 
приселице, осим ко иде да долази стањанину, или мали или велики, 
да иде стањанину, да му преда коња и све стање, да сачува стањанин 
са свим, и када поље онај гост, да му преда стањанин све што буде 
примио. аколи му буде што нестало, све да му плати" Превод члана 
125 ( и осталих чланова) призренског преписа, наведеног у Ш књизи 
Законика цара Стефана Душана коју је издала САНУ 1997, у 
претежном делу је ослоњен на превод тог члана Стојана 
Новаковића који је дат у другом издању Законика и има следећу 
садржину: " О приселици градова: Градовима да не буде приселице. 
Него кад дође жупљанин, да иде гостионичару, био мали или вели- 
ки; да му преда коња и пртљаг сав да га гостионичар сачува у 
целости. И када пође онај гост, да му гостионичар преда све што од 
њега буде примио. Ако ли му буде што пропало, све да му плати". 
Разлике које постоје у преводима члана 125. Душановог законика не 
утичу, међутим, на правну ситуацију у којој се налази стањанин. 
Приселица је право властеле, државних службеника или 
страних посланика на стан и храну кад некуд путују. То је "сред- 
њовековни облик данашњих путних и подвозних трошкова које 
државни поглавар путем својих министара одобрава службеницима 
кад по службеноме послу путују" “ Ово право је карактеристично за 
натуралио газдинство раног средњег века и било је познато у За- 
падној Европи под називом дезсепгиз, ?аіах у Чешкој, а стан у Пољ- 
ској. Јачање новчане привреде сужава дужност становништва да 
подноси приселицу.“ Улога стањанина постаје значајнија јер је члан 
125 Законика (призренски препис) забранио приселицу у градови- 


35 Ыает. 

% Тет, страна 124. 

97 Митар Пешикан и други, Законик цара Стефана Душана, САНУ, 
Београд. 1997. страна 135. 

3 Стојан Новаковић, ор. си, страна 222. 

39 Александар В. Соловјев, Законик цара Стефана Душана 1349. и 1354, 
године, САНУ, Београд. 1980, страна 279. 

ма. Жупљанин који дође у град морао је ићи стањанину. Он је стања- 
нину предавао коња и пртљаг. Стањанин је био у обавези да те 
ствари прими. Када је гост полазио, стањанин је био дужан да му 
врати ствари које је примио. Ако је нека ствар оштећена или униш- 
тена, настајала је обавеза стањанина да штету потпуно надокнади. 

И када је властелин имао право на приселицу, она је у селима 
била ограничена (чл. 155 и 156 Законика - призренски препис). 
Страни посланици могли су имати само један оброк у једном месту, 
а затим су дужни били даље ићи (члан 133 Законика - призренски 
препис). Осим тога, властела која је имала право на приселицу одго- 
варала је за штету коју би причинила њеним вршењем (члан 57 
Законика - призренски препис) Одредбе Душановог законика о 
приселици утицале су на јачање угоститељства и улоге страњанина, 
без обзира на његову обавезу да накнади штету коју гости претрпе 
на стварима које су му предали приликом доласка у гостионицу. 

Пре доношења Законика постојале су гостионице и гостио- 
ничари (стањани). Стањанин се и тада вероватно појављивао у уло- 
зи оставопримца ствари које гости донесу. Није нам познато да ли 
су се на те односе примењивала правила основног уговора о остави 
из Јустинијановог закона или, евентуално, обичајна правила тог 
времена. Одредбе Душановог законика о стањанину, наиме, полазе 
од претпоставке да гостионице постоје, што би се, с обзиром на 
развој трговине, нарочито са Дубровником, могло и очекивати. Чл- 
ан 125 Законика (призренски препис) дао је повластице градовима 
ослобађајући их дужности приселице јер се могао ослонити на већ 
постојеће гостионице и стањанине који су госте примали на стан и 
храну.“ 

Скраћивање Властареве Синтагме (која је регулисала оставу 
уопште) учињено је нешто пре доношења Душановог законика.“ До 
1349. није постајао никакав самостални законик у Србији, али су 
"лревођени византијски правни зборници". Византија је од времена 
Јустинијана (Согриз Лиз Сіуііѕ) "располагала великим бројем писа- 
них закона за све потребе црквеног и световног друштвеног реда". 
Осим тога, српска православна црква служила се у свему византи- 


0 ет. 

"у Србији су приселице била ослобођена и црквена имања - види: 
Александар В. Соловјев, ор. сії, страна 279. 

2 Александар, В. Соловјев, ор. си, страна 29. 

јским одредбама. Због тога је правни однос регулисан у члану 125 
Законика (призренски препис) у који је ступао стањанин ослањан 
на римско право и означаван као остава на основу закона (депосити 
де іше односно рецептум, наутарум, саџропит еї ѕабшапогот)." 

Стањанин је био у обавези да прими коња“ и друге ствари не 
само сваког жупљанина. великог или малог, него и осталих гостију. 
Из члана 125 Законика (призренски рукопис) произлази да је гост 
стањанину директно предао ствари на чување. На основу извора 
који су нам доступни, може се закључити да стањанин није одго- 
варао за ствари које му нису директно предате - на пример, оне које 
је унео у гостионицу (собу). То проистиче и из обавезе стањанина 
која настаје кад гост пође из гостионице. Тада је стањанин био у 
обавези да му "преда све што од њега буде примио" (члан 125 
Законика. призренски препис, издање САНУ), 

У случају да је госту што "погинуло" тј. пропало, односно не- 
стало. стањанин је био дужан "све да му плати" без обзира на крив- 
ицу. Оправдано се може веровати да се стањанин могао ослободити 
одговорности уколико би доказао да је ствар госта оштећена, униш- 
тена или нестала дејством више силе, иако о томе нема изричите 
одредбе у члану 125 Законика. Наиме, римско право (на које се 
Законик ослањао) на сличан начин је регулисало одговорност гос- 
тионичара за штету н стварима госта. Према решењу тог права, гос- 
тионичар је одговарао за сваку штету на стварима које су му 
поверене на чување. Гостионичари су се могли ослободити одгов- 
орности за штету на стварима госта ако би доказали да је штета 
настала услед више силе.“ 


4 Ычета, страна 3. 

% Путник који повери ствари власнику или држаоцу трговачког брода (паџ- 
(зе), гостионичару (цаупонес) или штале (ѕ‹аБшапі) био је заштићен са две тужбе: 
асю де гесерго (на основу преторског пакта гесершт) и асйо іл Гасшт (за квазиде- 
ликтну одговорност која је настајала за деликт који су учинили власници или 
држаоци поменутих објеката). Одговорност власника или држалаца трговачког 
брода. гостионице или штале, у римском праву настајала је на основу закона, а не 
уговора, – види потпуније: др Илија Бабић, Уговор о угоститељској остави, 
Службени лист СР БиХ, Сарајево, 1988. стрна 17. 

5 Стањанин је био у обавези да прими на чување и друге животиње, као што 
су: волови. мазге, магарци итд. 

% Види, на пример: др Драгољуб Аранђеловић, Предавања из римског 
права. Геца Кон. Београд. 1938, страна 250; др Драгомир Стојчевић, Римско при- 
ватно паво, Савремена администрација, Београд, 1985, страна 283; др Маријан Хор- 

О примени одредаба Душановог законика више деценија 
после његовог доношења сведочи нам и један запис, садржан у 
списима познатим као "ІГ епеге е Соттіѕѕіопі і Гемапе 1401-1567". ко- 
ји се чува у Дубровачком архиву. То је, у ствари, запис са Дубровач- 
ког суђења, поводом тужбе коју је 13. јуна 1405. године поднео При- 
бош Добрињић из Умбле, против стањанина Брајка де Ранопогла. 
због губитка ствари. Али, суд је имао извештај "о истражном пос- 
тупку" сачињен у српском градићу Трепча. Текст писма конзула је 
"написан у безобличном талијанском стилу" и садржи изјаве сведо- 
ка истранака. 

Интересантно је навести опис самог догађаја на начин како је 
то учинио Константин Јиречек: "Пет Дубровчана пошло је са сво- 
јом робом из Приштине, тадашње резиденције кнегиње Маре, 
удовице Вука Бранковића, кроз шипражје и шуме Косова, на пијацу 
у Вучитрн, и задржали су се тада у гостионици где су стањанину 
предали свој пртљаг који га је спремио у једну просторију, под 
књучем, уз опаску да није могућа замена. Ускоро након тога дошао 
је у исту гостионицу један Турчин, који је и раније ту становао и 
покушао да трговце, заједно са њиховим коњима, избаци напоље. 
То је потакло Прибоша да напусти гостионицу. док су други ту 
остали. При томе је дошло до губитка неколико Прибошевих бала 
робе, што је Брајко оспоравао."* 

Из наведеног случаја, који се догодио после Косовске битке, 
произлази да се Душанов законик примењивао и у време надирања 
Турака у Србију. Чини се да је постојао, у почетку, континуитет не- 
кадашњег правног живота, нарочито у грађанскоправној области. 
Неки писци сматрају да су због тога, у турско време, и сачињени 
неки прелиси Законика.“ Законик је надживео своје творце, који су 
високо узвисили правду, правну сигурност и стари српски језик. То 
произлази и из завршних речи цара Стефана Душана уз Законик“; 
"Зато и ја, најоданији роб Господа мога Христа... пожелех некоје 
врлине и најистинитије и православне вере законе поставити, како 


ват, Римско право, Школска књига, Загреб, 1974, страна 289; др Обрад Станојевић, 
Римско право, Правни факултет у Београду и Досије, Београд, 1997, страна 306. 

* Види. Сопзалил Јілеќек, Стањанин, Агсћіу (иг чамесће рћојорје, ХІУ Бала, 
Ветл, Меатаппосће Бисћћапа ипг, 50. 75-77. 

8 Види: др Жељко Фајфрић, ор. сіс, стр. 73. и 74. 

# Реч цара Стефана Душана сачувана је као додатак Законику "у једном 
једином рукопису, раковачком" – Никола Радојчић, ор. си, страна 147. 

их треба држати и бранити по светој и свесаборној и апостолској 
цркви Господа Бога и Спаса нашега Исуса Христа, по земљама и 
градовима, да се не би умножила у области царства нашега нека 
злоба, зло домишљање и лукава мржња, него да сви поживимо у 
пуној тишини и мирономе животу православне вере са свима људи- 
ма царства нашега. малима и великима, и да постигнемо царство 
небеско уономе будућем веку. Амин." 


30 Трудет, страна 144. 


ЗДРАВА СТОЈАНОВИЋ 


КРИВИЧНО ПРАВО ДУШАНОВОГ ЗАКОНИКА И 
ВИЗАНТИЈСКО ПРАВО 


У изучавању историје словенских права дуго су владала јед- 
нострана и искључива размишљања о оригиналности и самостал- 
ности народних права (присутна и код изучавања германских 
права). Када је за читав низ закона младих европских народа који су 
важили као самостални доказано да су проткани римско-византи- 
јским правним духом, није се више могла основано бранити наведе- 
на теза. Процес примања (рецепције) византијског права доста се 
проучавао код појединих народа, па и српског. Ипак. већина науч- 
них радова је остајала на позицијама правног формализма (докази- 
вања сличности и разлика правне форме, материјалног садржаја 
законске норме и слично), без позивања на конкретне друштвеноп- 
олитичке и привредне претпоставке, као и мотиве правног утицаја. 

Кривичноправна област, управо, представља одличну подлогу 
научног праћења, утврђивања и прилагођавања византијских прав- 
них установа. као савршенијих и са дужом правном традицијом, спе- 
цифичним потребама српског средњовјековног друштва. Да бисмо 
указали на историјски слијед постепеног мијењања српског сред- 
њовјековног кривичног права под утицајем византијског, у правцу 
трансформисања карактера кривичног права из приватноправног 
(до доношења Душановог законика) у јавноправни карактер (са 
доношењем Душановог законика), неопходно је било, на основу 
историјскоправног приказа основних појмова кривичног права 
наведених држава, извршити систематску упоредноправну и социо- 
лошку анализу. 

Генерално посматрано, јавноправни карактер византијског 
права је његово темељно обиљежје. По византијском кривич- 
ноправном схватању учињеним кривичним дјелом се, прије свега, 
вријеђа јавни мир и поредак чији је представник и носилац држава. 
Византијска државна организација је поријеклом из некадашњег 

моћног Римског царства. Она има јаку власт, органе и прописе о 
кажњавању. Осим тога, средства кривичног гоњења и кажњавања 
су само један од њених многобројних монопола. Систем кривичних 
дјела Еклоге,Земљорадничког закона, Прохирона па и Синтагмата 
Матије Властара обухвата традиционална правна добра за чију 
кривичноправну заштиту је заинтересовано свако правно уређено 
друштво: заштита државне и црквене власти, имовинских права, 
живота и тјелесног интегритета човјека те брака и породице. 
Противправни напади на основна правна добра су, по византијској 
правној теорији, у крајњој линији вријеђали и угрожавали опште- 
друштвене интересе те их држава кажњава казнама којим се дефин- 
итивно обиљежава нови, цариградско-грчки (византијски) тип 
законодавства, битно различит од изворног римског. Тјелесне казне 
сакаћења су, с циљем застрашивања и превенције. много више одго- 
варале новонасталим потребама феудализованог византијског 
друштва, па их византијски правни зборници безусловно прихватају 
и спроводе. Независно од чињенице практиковања овако сурових 
казни, Византија се, у оквиру средњовјековних правних схватања, 
сматра високо правно организованом државом. Њен кривично- 
правни систем је у великој мјери рационалан и правичан. Принцип 
индивидуалне одговорности, уважавање субјективне стране 
кривичног дјела и респектовање свих околности учињеног 
кривичног дјела при одмјеравању казне – принципи у којима се мало 
која средњовјековна држава могла позитивно истаћи. 
Као једна од ријетких правних држава у средњем вијску, 
Византија је била државноправни примјер и узор многим младим 
народима, а међу њима и српском. Међутим, колико год се трудила 
да стекне византијска правна обиљежја, српска феудална држава 
није могла да се ослободи остатака патријархалног доба, нарочито 
у периоду до доношења Душановог законика. Кривично право сред- 
њовјековне Србије до Душановог законика је израз старословен- 
ског схватања кривичног дјела, кривца и казне. Ниска правна сви- 
јест, реликти прошлости те још недовољно издиференциране друш- 
твене, државне и економске потребе, кочница су једног дубљег 
поимања тако важних појмова кривичног права. Евидентно је фор- 
мално схватање суштине кривичног дјела, као и објективни приступ 
учиниоцу кривичног дјела. Одсуство теоријског поимања субјек- 
тивне стране кривичног дјела се, готово редовно, надомјештало 
практичним случајевима колективне одговорности. Казнени сис- 

тем. као и систем кривичних дјела. је прилично конфузан. И казне и 
кривична дјела су настајали емпиријски. из обичаја. праксе, зависно 
од конкретних интереса и потреба владајуће класе. Преовлађивање 
имовинских казни и циљеви кажњавања израз су генетичког пори- 
јекла казне из крвне освете и система композиције! Евидентна је, 
међутим. стална тенденција државе да казнени систем стави под 
своју контролу. Ипак. кривично право до Душановог периода на- 
челно је задржало приватноправни карактер. 

Утицај византијске културне мисли на српски средњовјековни 
културни развој. присутан још од времена насељавања Срба јужно 
од Дунава, јача са примањем хришћанства, као догађаја од епо- 
халног и цивилизацијског значаја. Од средине дванаестог вијека 
византијски културно-правни утицај проналази, поред идентичне 
религије, и друге друштвенополитичке и правне претпоставке као 
што су: духовна и политичка обједињеност Србије, територијално 
проширење и привредно јачање. Међутим, тек са Стефаном Душа- 
ном долази до службене рецепције византијског права. Наиме, ауто- 
матско продирање византијске традиције у српски државноправни 
живот и несвјесно подражавање творевина грчке културе, током 
времена се све више морало претварати у свјесно позајмљивање 
византијских културних вриједности“. 

Владавина цара Стефана Душана означава последњи, али и 
најмоћнији културно-правни утицаја Византије на средњовјековну 
Србију. Сматрамо да није потребно наглашавати шта је и колико је 
за Србију значио четрнаести вијек. Заиста је чудно, али у сваком 
случају истинито, да смо у четрнаестом вијску имали, с једне стране, 
војно јаку али цивилизацијски неразвијену Србију, а с друге стрне, 
политички, војно и економски ослабљено Византијско царство са 
снажном и обновљеном цивилизацијом“. 


ІК. Јиречек, Ј. Радоњић, Историја Срба П, Београд. 1923, стр. 135. 

Б Примање хришћанства можемо означити као догађај од епохалног значаја 
за духовну и друштвенополитичку историју српског народа. Срби су са 
хришћанством и преко њега. наслиједили основне тековине античке цивилизације. 
Тиме је хришћанство код Срба извршило важну мисију цивилизације и феудал- 
изације друштва. Види шире: В. Рибар, Историјска улога хришћанства у смјени 
друштвено-економских формација, Београд, 1951, стр. 73. 

3 В. Мошин. Византијски утицај у Србији у ХІУ вијеку, Југословенски 
историјски часопис. Ш, 1937, стр. 158. 

+ РЈ. 7ероѕ, [ге соде де Г'етрегеш Згерћал Ооисћап е! Іа гепајззалсе Бугапіле ди 
ХІУ-е зіссІе, "Споменице". књ. Џ. Српска академија наука, Београд, 1977. стр. 7. 

Несумњиво је цар Душан, као византијски ђак, знао у какав се 
гламурозни правнички посао упустио јер је, у оквиру самосталне 
законодавне активности, показао висок степен правне културе. 
Пошто је, као што смо већ нагласили, област кривичног права била 
пуна трагова народног, обичајно-правног схватања основних 
установа кривичног права, свако механичко пресађивање византи- 
јских правних рјешења било би апсолутно неефикасно. Стога се 
само са дубоко изграђеном правном свијешћу. проницљивошћу и 
осјећајем за правну политику, могло изнаћи "сретно рјешење" за 
крајње сложену ситуацију у којој су се сукобљавали принципи два 
поприлично различита правна реда - византијског и српског. Да би 
се процијенио напор извршене кодификације права у четрнаестом 
вијеку, потребно је било проучити Душанов законик у односу на 
српске преводе дјела Матије Властара и тзв. Јустинијановог закона, 
с којима Душанов законик чини цјелину исте законодавне радње. 

Упоредноправна анализа основних појмова кривичног права 
Душановог законика и реципираних византијских зборника показу- 
је слиједеће. 

У погледу појма и структуре кривичног дјела Душанов 
законик је битно еволуирао у односу на раније српско законодавст- 
во. Старословенско схватање кривичног дјела, као приватне ствари 
појединаца повријеђених истим, у условима ојачале државне моћи 
постало је неодрживо. Сходно византијско-правном схватању о при- 
марном и искључивом праву државе да интервенише у кривично- 
правним односима, Душанов законик и сам истиче општедруштвену 
опасност већине кривичних дјела која нужно повлачи веће државно 
ангажовање у кривичним стварима. Додуше, у одређеним случаје- 
вима и сам процјењује кривично дјело у објективно-формалистич- 
ком смислу те види противправност у сваком преступу против зако- 
на (члан 4, 34, 129, 136, 148). Ипак, на многим мјестима у законику је 
видљив покушај уношења јавноправног, материјалног елемента у 
појам кривичног дјела, а то је његова друштвена опасност? 

Са Стефаном Душаном држава добија јаку власт, органе и 
прописе о кажњавању. Јавни мир и поредак, чији је представник и 
носилац држава, постаје опште правно добро за које се сматра да 


5 Душан се често служи изразима "зло", "зло учинити", у смислу указивања 
на општедруштвену опасност појединих кривичноправних радњи (члан 57, 58, 71, 
106 и др.). 

бива угрожено сваким противправним нападом. Према томе. друш- 
твена опасност кривичног дјела постаје битан елеменат његове 
структуре. 

Даљњи елеменат у појму кривичног дјела који средњов- 
јековно правничко резоновање приближава савременом кривично- 
правном поимању јесте његова противправност. По савременој 
кривичноправној теорији. дјело човјека које није противио прописи- 
ма права одређене државе није кривично дјело. Другим ријечима, у 
случају кад постоји основ искључења противправности, тј. кад је 
прописима и под одређеним условима нека радња човјека дозвоље- 
на. тада немамо кривичног дјела. И у нашем старом кривичном 
праву. а по узору на византијско. постојали су основи који су искљу- 
чивали постојање кривичног дјела. Нужна одбрана је, рецимо, била 
основ који је искључивао противправност кривичног дјела, а тиме и 
његову кажњивост. По скраћеној Синтагми (саст. Л. гл. С), ко убије 
онога који је на њега насрнуо и хтио му живот угрозити, није крив. 
У невољи је, сматра се. свако дужан себе бранити, а не чекати помоћ 
од закона. 

Душанов законик је у члану 86, покушао да прати смисао и 
суштину византијске одредбе о нужној одбрани, као основу искљу- 
чења противправности кривичног дјела. У том члану се каже:" Гдје 
се нађе убиство. онај ко буде заподенуо, да се сматра кривим ако и 
буде убијен". Иако правна стилизација овог члана, на први поглед, 
подсјећа на наведени пропис Синтагме о нужној одбрани, учинили 
бисмо велику грешку поистовјећујући такозвано "заподевање" 
сукоба са непосредним нападом на живог човјека. Нема сумње да су 
Душанови кодификатори имали у виду образац одредбе скраћене 
Синтагме о нужној одбрани, али нису за њим слијепо пошли него су 
дали самосталну стилизацију овог института. Заподевање је, наиме, 
шири институт од нужне одбране који не мора увијек подразумије- 
вати напад, иначе неопходан елеменат нужне одбране.“ 

Српски законодавац је имао циљ да спријечи сва евентуална 
изазивачка понашања, остављајући некажњивим убиства извршена 
над заподевачима сукоба. Према томе, појам противправности, 
односно искључења противправности, везан за поједина људска 
дјеловања, није био непознат средњовјековном праву Византије и 


Т. Тарановски, Историја српског права у немањићкој држави. П, Београд. 
1931, стр. 74-76. 

Србије, мада је често третиран на њима специфичан начин. Тако, на 
примјер, византијско право чак и случајеве самоубиства једнако 
кажњава као и убиство, не искључујући противправност. Душанов 
законик нема те одредбе. Претпостављамо да је инкриминисање 
таквих случајева у Византији сугерисала средњовјековна црква сма- 
трајући их "греховним", тј. противним божанским заповјестима.“ 

У духу византијске кривичноправне теорије је и инкорпори- 
рање субјективног елемента у појам кривичног дјела. иначе запос- 
тављеног у српском кривичном праву прије доношења Душановог 
законика. Међутим, говорити о учиниоцу кривичног дјела. односно 
о психичком односу према кривичном дјелу, немогуће је без пози- 
вања на конкретне друштвене односе. Средњовјековно писано 
право Византије је начелно полазило од тога да се као учинилац 
кривичног дјела може појавити свако лице са здравим физичким 
апаратом који претпоставља подобност за урачунљивост. душевну и 
психичку зрелост“ Но, у самом приступу конкретном кривичном 
дјелу води се рачуна и о другим околностима, више објективне при- 
роде, као што су друштвени и имовински статус учиниоца кривич- 
ног дјела. 

Начелна подјела људи на слободне и неслободне, из римског 
права преузета и у Синтагмату Матије Властара задржана, даље се 
наставља кад је ријеч о слободним људима. Закон не третира јед- 
нако кривична дјела која учине угледна и повлашћена господа (у 
словенском преводу "поштени") или нижи друштвени слојеви (у 
словенском преводу "себри"). 

Противстављање господе и нижих друштвених слојева, 
нарочито изражено у кривичноправним одредбама, готово да одго- 
вара класној, сталешкој диференцијацији људи у средњовјсковној 
Србији на властелу и себре. Тиме немамо намјеру ставити знак јед- 
накости између византијског и српског средњовјековног државног и 
друштвеног уређења. Међутим, имамо намјеру упутити критику 
оним размишљањима која изричито негирају било какве додирне 
тачке ове двије друштвене и државне организације. Стога се прик- 


7 Скраћена Синтагма (у наставку: СС) саст. В. гл. В). 

8 Ово гледиште је чисто византијско. У Византији нема јасне разлике између 
свјетовног и црквеног права па је сваки злочин против државе и гријех против 
Бога. 

9 Према подацима из СС (саст. Ф. гл. И.) подобност за урачунљивост су 
искључивали малољетство и душевна поремећеност. 

лањамо ставовима Николе Радојчића који, у научној полемици са 
Костренчићем. указује на погрешност представа о Византији као 
крутој. деспотској монархији као и још недовољно проученој улози 
сабора у српском средњовјековном животу. Становништво сред- 
њовјековне Србије. примјећује Радојчић, није било социјално 
хомогено као у Византији али није било ни расцијепљено непре- 
мостивим границама као на западу.“ Ово указује да је синтагма о 
друштвеном уређењу Византије у извјесном смислу, идејна база за 
Душанов приступ законском регулисању кривичних дјела у сред- 
њовјековној Србији. 

Наведено разматрање појма кривичног дјела у средњов- 
јековном српском и византијском кривичном праву четрнаестог 
вијека упућује. дакле. на закључак о постојању извјесног објектив- 
но-субјективног поимања тако важног кривично-правног институ- 
та. Наравно. објективне. односно субјективне елементе појма кри- 
вичног дјела је могуће сагледати искључиво са аспекта конкретног, 
класно и социјално оптерећеног друштва, какво је било феудално. 

И поред извјесних различитости, српски и византијски сред- 
њовјековни државни организам испољавао је низ додирних тачака 
условљених сличним друштвеним и државним потребама. Отуда 
скраћена Синтагма и Душанов законик представљају нарочити кон- 
гломерат одредаба које се лијепо надовезују, допуњују и позивају 
једна на другу. 

Кад се учинилац кривичног дјела имао сматрати за кривца и 
казнити, питање је поводом којег се српско кривично право Душа- 
новог доба, у великој мјери, ослањало на сугестије византијског 
права, мада са доста опреза. 

По византијском правном гледишту, извршење друштвено 
опасног дјела, које је одређено у закону као кривично дјело, није јед- 
ина претпоставка за примјену казне. Да би се према учиниоцу 
кривичног дјела могла примијенити казна, потребно је да се утврди 
и његова кривична одговорност. Постојање кривичне одговорности 
је, према томе, нужна претпоставка за примјену казне. О субјек- 
тивним елементима кривичне одговорности, као што су виност и 
урачунљивост, скраћена Синтагма не говори генерално. Али, из 


19 Н. Радојчић. Судије и закон у средњовјековној Србији и Угарској; прилог 
проучавању државног типа средњовјековне Србије, Летопис Матице српске, књ. 
305, св. 1-0, Београд. 1925, стр. 66. 

појединих прописа се види да је законодавац о томе водио рачуна. 
Говорећи о убиству Синтагма каже:"Код свих кривица треба 
истраживати да ли је учинилац исте учинио размишљајући или 
случајно па виновнику одмјерити казну по закону или блаже"." 
Податке о уважавању виности као психичком односу учиниоца 
кривичног дјела усљед којег му се то дјело може ставити на терет 
проналазимо у главама о убиству и паљевини." 


Из наведених дефиниција вољног и безвољног убиства прим- 
јећујемо да Синтагма стоји на становиштву теорије воље и посто- 
јање умишљајног убиства условљава постојањем воље (жеље) за 
посљедицом. Стога по скраћеној Синтагми, произлази да се онај 
који се завјетовао (зарекао) убити па само удари а не убије, 
кажњава као убица. Напротив, онај који убије а хтио ј само да удари, 
не подлијеже закону за убице.Такође, ко хотимично запали туђу 
зграду или стог пшенице, пошто прво буде бијен. да се на ватри 
спали, односно ко ненамјерно запали чији дом, строго да се казни. 


У појединим случајевима, пак, које скраћена Синтагма такође 
уважава, може да се констатује (судијином увиђавношћу) недоста- 
так свијести о узрочној вези између радње и посљедице код учинио- 
ца кривичног дјела иако је по свим показатељима он ту свијест реал- 
но могао имати. Кривац и кривица, дакако, постоје. као и казна, али 
знатно блажа но за умишљајно дјеловање. Синтагмат се служи тер- 
мином "небрежање" за означавање нехатног убиства или нехатне 
паљевине па у првом случају пријети само прогонством, Поводом 
другог случаја, у Синтагмату се каже да ће онај који ватру про- 
узрокује усљед небрежања или неискуства бити осуђен због немара 
и небрежања. 


Ако се, међутим, усљед каквог случаја нечији дом запали па 
отуда произашла ватра запали оно што се у близини налази, онај 
чији је дом не подлијеже казни. Према томе, византијско средњов- 
јековно кривично право је, с погледом на противправну вољу 
(виност), сматрало да се кривична дјела појављују као посљедица 
умишљаја, нехата или случаја и да само прва увијек подлијежу каз- 


И СС, саст. Ф. гл. И. 
2 СС, саст. Ф. гл. И; саст. Е. гл. 3. 

нама. Нехат се кажњавао само кад то закон изричито прописује, а 
случајно учињена кривична дјела су се опраштала. 

Душанов законик нема општих дефиниција виности. Ипак, 
види се да је он усвојио гледиште византијског права. На примјер, у 
члану 101, говорећи о казни за "најезду", изричито наглашава да 
кривац мора бити кажњен "као вољни убица", и то "како пише у 
Законику светих отац. у градских гранах". На два мјеста, такође, 
Душанов законик (члан 79, 83) помиње кривичну радњу учиње- 
ну"нахвалицом“ или "нахвалицом по силе", што значи хотимично, 
намјерно. злонамјерно, или "грехом" (члан 76), што значи нехотице. 
Али. у многим другим члановима Душанов законик не прави раз- 
лику између умишљаја и нехата. Без сумње, и у тим случајевима су 
морала важити начела византијског права, по којима је судија морао 
у сваком конкретном случају испитати да ли је радња учињена по 
умишљају или по нехату те према томе изрицати казпу (СС, саст. Ф. 
гл. И.). 

О самој урачунљивости. као стању у којем се налазила воља и 
свијест учиниоца кривичног дјела у времену његовог извршења, 
писано право опет не говори генерално али из појединих прописа се 
види да је законодавац и о томе водио рачуна. Подобност за 
урачунљивост, према подацима из Синтагмата, искључивали су ду- 
шевна недозрелост н душевна поремећеност. Тако, због учињеног 
убиства, малољетник до седам година старости и душевно болесно 
лице нису подлијегали закону за убице.“ 

Полазећи од реченог, поставља се питање да ли је у праву 
Тарановски када тврди да се у српском праву није постављало 
питање подобности за урачунљивост, заснивајући такво мишљење 
само на чињеници непостојања у законским споменицима и правној 
пракси, података о томе.“ Тешко бисмо се могли сложити са овак- 
вим мишљењем ако узмемо у обзир да су, још од Немање, у сред- 
њовјековну Србију продирала византијска правна начела и закони. 
Тако је, горе наведена одредба Синтагмата о искључењу подобнос- 
ти за урачунљивост код малољетника и душевно поремећених, 


13 Тако је саст. К. гл. КГ. СС одредио казну за нехатни побачај; у саст. Е. гл. 
3 за нехатну паљевину; у саст. Ф. гл. И. за нехатно убиство, те у члану 76 Душановог 
законика за нехатну попашу. | 

СС. саст. Ф. гл. И. 

т: Тарановски, Историја српског права.., П, стр. 36. 

морала бити Србима позната још из Прохирона, као саставног 
дијела светосавске Крмчије. 

Начелну колективну одговорност, систематски спровођену 
прије Душановог законика па и у њему, још је краљ Милутин 
покушао превазићи захтијевајући у члану ХИХ Скопске повеље да 
се вражда не узима ни у граду, ни у селу, већ од убице који је деликт 
учинио. Претпостављамо да су се, под утицајем византијског права. 
и у вези с другим питањима кривичноправне одговорности покуша- 
вале чинити сличне промјене. То што законски прописи изричито 
не регулишу подобности за неурачунљивост, можемо правдати 
Душановом обазривошћу при угледању на византијскоправне 
прописе. Он, у ствари, у компромису проналази правно ефикасна 
рјешења. С једне стране, заржава старо схватање да се пијанство 
сматра као отежавајућа околност при одмјеравању казне (члан 166) 
док, с друге стране, нарочито истиче моменат субјективне виности у 
кривичним дјелима која су му се чинила најтежим. Тако, у члану 99 
атонског рукописа, виност види у злој вољи учиниоца паљевине (по 
пизме"), разликује попашу учињену "нахвалицом" (умишљајно) и 
"грехом" (нехотице, у члану 76) те убиство са и без нахвалице 
(члан 87). 

Сукобљавање византијског; колективистичког, и српског, 
индивидуалистичког духа, као посљедица битно различите правне 
традиције и правних извора (римског права, с једне, и српског 
обичајног патријархалног права, с друге стране), неминовно се од- 
разило и на питање кривичне одговорности. Систем квалификације 
кривца у Византији, земљи богате правничке традиције, модеран је, 
рационалан и правичан.“ Принципи индивидуалне одговорности, 
кажњавање субјективне воље, а не објективне штете, заживјели су 
у византијској пракси много прије но што се то могло десити у срп- 
ској правној историји. Потврду тога налазимо у низу одредаба 
скраћене Синтагме које гласе: "Свака глава своју кривицу сноси"! 
или "Боље је остављати кривце без казне но некриве људе излагати 
казнама. "!* 

Под утицајем наведених принципа византијског права, 
Душанов законик и сам трпи промјене у правцу прихватања субјек- 


6 Б. Благојевић, Законик цара Душана, основ законитости средњовјековне 
српске државе (расправа), Скопље, 1939, стр. 71. 

7 СС саст. П. гл. ДІ. | 

(8 СС, саст. П. гл. Сл. 

тивне теорије кривичног права и начела индивидуалне одговорнос- 
ти. Дакако, оправдан страх од реакције колективистичког, патри- 
Јархалног духа у свијести српског народа није довољавао корјените 
и нагле промјене. Стога се принцип колективне одговорности задр- 
жава, али са видљивим тенденцијама ка постепеном превазила- 
жењу. било тако што Душанов законик сужава одговорност куће за 
кривично дјело (члан 25), или што колективну одговорност 
задржава само за кривична дјела која реално може да учини "колек- 
тивни кривац” (одговорност села у члану 20,77, 111). Чак и у случаје- 
вима задржавања колективне одговорности Душан је био обазрив, 
не желећи превише удаљити византијска и српска схватања и 
навике. Стога се дешавало да за два аналогна кривична дјела одре- 
ди, у једном случају. колективну одговорност, а у другом да се казне 
они "који то - зи" учине (члан 58, 144). 

Колико је принцип индивидуалне одговорности тешко проди- 
рао у српска правна схватања, евидентно је из другог дијела 
Душановог законика (1354). гдје се поново сусрећемо са широком 
примјеном колективне одговорности (члан 145, 158, 169)." 

Са Душановим закоником се, под утицајем византијског 
права. почела први пут правити разлика између главног виновника 
и споредних учесника истог кривичног дјела, а самим тим и разлика 
у одговорности. Општеприхваћена у византијском кривичном 
праву. субјективна теорија (теорија воље), која инсистира на каж- 
њавању сваке неправедне воље, утицала је на јасно разликовање 
саучесника од главних криваца, као и на разликовање самих според- 
них учесника у кривичном дјелу, подстрекача и помагача. 

Подстрекачи и помагачи, ни у то старо доба, нису били 
непосредни извршиоци кривичног дјела јер су својом радњом само 
доприносили да главни кривац учини извјесну противправну радњу 
за коју и сами сносе одговорност. У одређеним случајевима су, 
међутим, саучесници кажњавани једнако као и непосредни 
извршиоци кривичног дјела. Тако се, по Синтагмату, подстрекачу за 
кривично дјело убиства суди као и убици (саст. Ф. гл. И.), а по члану 
140 и 141 Душановог законика, ко прими туђег човјека без царевог 


У Неки то повезују са византијском стварношћу четрнаестог вијека која 
није више одговарала строгом начелу индивидуалне одговорности. Види шире: А. 
Соловјев, Законодавство Стефана Душана, цара Срба и Грка, Скопље, 1928, стр. 
148. 

одобрења, кажњава се као невјерник, одузимањем свега што има. 
Такође, за разлику од данашњег права, радње саучесника су често 
посматране као самостална кривична дјела (дјела 51 репеп5). 
Душанов законик, рецимо, кривично дјело пружања помоћи човјеку 
који бјежи у "тужду земљу" кажњава као самосталну врсту кривич- 
ког дјела, иако се очито ради о саучешћу. Ипак, у већини случајева 
је примјетна тенденција ка блажем кажњавању саучесника у кри- 
вичном дјелу. Скраћена Синтагма је помагаче у дјелу отмице жене 
кажњавала знатно блажом казном него главне кривце, као што је и 
Душанов законик за помагаче јеретика, послије извршеног кривич- 
ног дјела, предвиђао, такође, блажу казну“ У сваком случају, каж- 
њивост споредних учесника у кривичном дјелу зависила је од каж- 
њивости главног кривца. 

Према томе, питање кривца и кривичне одговорности у сред- 
њовјековној Србији Душановог периода могло се правно ефикасно 
регулисати прибјегавањем новом компромису одредаба српског и 
византијског средњовјековног права. 

И поред тежњи Душановог законика, ка законском прописи- 
вању и прецизирању законских казни, један дио казни је остао нео- 
дређен, или је само дјелимично одређен. У појединим случајевима 
закон је одређивао само кривично дјело које се има сматрати за 
кажњиво, а у погледу казне је само речено да се казни" по закону"; 
"да се строго казни"; "да се казни достојном казном" и слично." Дје- 
лимично одређене казне сусрећемо у члановима 6, 8, 101, итд., (атон- 
ски препис) гдје се, у погледу кажњавања, упућује на Закон светих 
отаца, Тиме су кривична дјела предвиђена у наведеним члановима 
Душановог законика изједначена по тежини са одговарајућим дје- 
лима у Синтагмату, па није било потребе понављати казну већ јед- 
ном прописану. Много је већи број тачно законски фиксираних 
казни. Међу њима су и оне које цар Душан, руковођен одређеним 
друштвенополитичким побудама средњовјековне Србије, преузима 
у казнени систем свог законика. Стога систем кажњавања у Душа- 


# СС, саст. а. гл. Г1. стр. Душанов законик, чл. 10. 

4 Душанов законик, чл. 11, 19, 82 упор. СС, саст. Е. гл. 3; СС, саст. Е. гл. ЛД; 
СС, саст. С. гл. И. 

2 Александар Соловјев, осврћући се на члан 101. Душановог законика, сма- 
тра да законодавац у њему упућује на Прохирон, као саставни дио Синтагме Матије 
Властара. Види шире А. Соловјев, "Градски закон у средњовјековној Србији", 
Архив за правне и друштвене науке, ХМ11928, стр. 347. 

новом законику представља прави конгломерат казни реципираних 
из византијског права и казни које означавају трагове минуле епохе 
у српском средњовјековном правном животу. Душанов казнени сис- 
тем преузима, за византијско феудално право типичне, тјелесне 
казне сакаћења, жигосања, батинања и слично. Први пут се уводи и 
примјењује смртна казна. Додуше, византијску смртну казну за 
убиство Душанов законик примјењује само у случају убиства 
одређених категорија људи. док ј за нехатно убиство задржана ста- 
рословенска глоба од 300 перпера. Према томе, казнени систем Ви- 
зантије и његови циљеви кажњавања више су одговарали потреба- 
ма и интересима феудалне српске државе него обичајноправна ре- 
пресија и систем новчаних казни из претходног периода српског 
кривичног права. Али, уз систематску рецепцију византијских тје- 
лесних казни и смртне казне, Душанов законик чини уступке и сри- 
ским локалним потребама те задржава и велики број новчаних 
казни које, међутим, и саме стичу јавноправна обиљежја. На основу 
изричитих наређења у појединим одредбама као што су: "да плати 
царству ми" или "мени. цару", као и постојање нарочитих државних 
чиновника. глобарија, који су ове казне наплаћивали у корист др- 
жавне казне. закључујемо да су имовинске казне Душановог за- 
коника постепено губиле приватноправни, а стицале јавноправни 
карактер. 

Душанов законик је први свјетовни законик који је код Срба 
прописао јавно правне казне. Али, у оне правне институте и норме 
који су били толико срасли с народним животом и постали саставни 
дио народне психе, Душан није дирао. Задржавањем глоба у стоци и 
натури те стародревне "вражде" која подсјећа, ако не на крвну осве- 
ту. онда, свакако, на обичај мирења са кривцем, знак је Душановог 
изузетног осјећаја за правну политику и стварне потребе српског 
средњовјековног живота. 

Душанов законик, дакле, у великој мјери одражава византи- 
јско кривично право обогаћено, у сваком случају, унутрашњим еле- 
ментима српског обичајног права. 


МОМЧИЛО СПАСОЈЕВИЋ 


О РАЦИОНАЛНОСТИ СТИЛА И ИЗРАЗА 
ЗАКОНИКА ЦАРА ДУШАНА 


"Онај ко једну ствар каже са три ријечи, а могао 
је то учинити са двије није поштен човјек". 
Кардучи 


Давно је речено да је стил човјек, али додали бисмо да је стил 
и доба. Анализирати стил значи анализирати човјека, али и вријеме. 
Неоспорно је да се он огледа у начину употребе ријечи, синтагми, 
фраза и ритма реченице,али и у конципирању мисли и утисака које 
оставља на читаоце. 

У овоме раду биће ријечи о рационалности стила и израза у 
Законику благоверног цара Стефана, некада врло важног правног 
акта, малтене устава једне моћне царевине са излазом на три мора. 
Данас је тај докуменат, ипак, само носталгичан споменик наше 
блиставе средњовјековне културе, који не оставља равнодушним 
чак ни пјеснике: 

"Царе Душане, 

тражим помиловање 

за војничка гробља усамљена." 

писала је непоновљива Десанка Максимовић, инспирисана 
његовим садржајем. 

Нажалост, о овоме документу можемо судити само на основу 
преписа, у овоме случају углавном призренског, који је, по влада- 
јућем мишљењу, врло приближан оригиналу. 

Оно што посебно импресионира у Душановом законику, је, 
прије свега, његова краткоћа, рационалност и љепота израза. А да 


д Десанка Максимовић, Тражим помиловање , Београд, 1964. 

би неки текст био и добар, основни услов је да је једноставан, кратак 
и разумљив. У Америци се у највеће културно благо сврставају три 
ствари Абрахама Линколна: Писмо извјесној госпођи Бисхби (изгу- 
била пет синова у грађанском рату) од три реченице: Говор код 
Гетисбурга од десет реченица изговорених за мање од пет минута и 
тзв. Други приступни говор од само двије реченице.“ Душанов Зако- 
ник, осим правника с радозналошћу и интересовањем. готово кдо 
белетристичко штиво, читају и људи других професија. Кроз његов 
складни садржај читалац може јасно сагледати сву шароликост 
животног миљеа феудалне Србије, захваљујући брижљиво одабран- 
им и на правом мјесту употријебљеним рјиечима. Донесен је у 
тренутку када су српска држава и цар Душан достигли врхунац своје 
моћи. Бугарска је зависила од Душанове милости. Византија жељно 
очекивала његову помоћ, а Млеци тражили његово пријатељство? 
Нема никакве сумње да је тај капитални документ. прије цер- 
емонијалног и свечаног тренутка доношења, био дуго и темељито 
припреман. Као што је енглески превод Библије радило преко шест 
стотина стручњака различитих профила, са сигурношћу се може 
претпоставити да је и на тексту Душановог законика, поред правни- 
ка, био ангажован и већи број стручњака других професија: 
привредника, књижевника, свештеника, граматика, војника и 
слично. Иако је он, добрим дијелом, синтеза византијских закона, 
повеља и уредби српских краљева, црквеног и обичајног права - он 
је истовремено и изванредно оригиналан правни документ који је у 
стилском и изражајном погледу надмашио своје изворе. Никола 
Радојчић с правом тврди да су српски законици "редовно краћи и од 
грчких често оштрији" Томе би могао бити, с једне стране, узрок 
сиромашна славенска лексика, а с друге, оштрина казни и репре- 
сивност појединих одредби. "И на тисућу кућа да се храни у манас- 
тирима педесет калуђера", малорјечиво, али јасно се саопштава 16 
чланом. Занимљиво је да се у овоме члану поменута ријеч "тисућа", 
која се данас сматра "несрпском", у Законику употребљава још два 
пута ( 94 и 154). Цару Душану, као прагматичној личности, добро је 
било познато да величанствено може бити само оно што је једнос- 
тавно, и да се законске одредбе народу морају саопштити кратко и 


2 В. р Тһотаѕ, Абгаћат Іілсойл, Мем Јотк, 1952 
3 Владимир Ћоровић, Историја српског народа, І, Глас српски, Бања Лука, 
Арс Либри, Београд, 1997. 


* Законик цара Стефана Душана, "Кућа Вид", Беогрд, 1993. 

јасно. тако да су се одмах могле и запамтити. Како сам каже. закон 
се доноси "да се не би умножила злоба и мржња и да би се поживело 
у пуној тишини и мирном животу" > Мјера је погођена, па се за стил 
и израз Законика може казати: НИШТА СУВИШНО - СВЕ 
БИТНО. 

Изворни рукопис Законика ипак није могао радикално да 
одступа од правила владајућег писаног израза дворске канцеларије 
и тадашњих ортографских норми, али је у каснијим преписима 
уношено све више ријечи из народног говора" Мали број преписа 
условљавао је читање Законика на скуповима, а није искључепо да 
је. нарочито на нижем нивоу. било и оних који су га учили напамет, 
те саопштавали и тумачили народу. Бирана лексика изражавала је 
јака осјећања. па и цареве емоције, што је морало снажно дјеловати 
на масе и на висок степен уважавања и поштивања Законика; "И 
предаде царство ми игуманима цркве да управљају свом кућом, и 
кобилама, и коњима. и овцама. и свим осталим, у свему да су сло- 
бодни. што је прилично, упутно и правично..", каже се у члану 35. У 
уводној. церемонијалној ријечи. цар истиче ријеч ОБНОВИСМО, 
ШТО ЗНАЧИ ДА СЕ Законик ослања на традицију, али је у сваком 
погледу, па и стилско-изражајном, знатно надмашује. Примјера 
ради, преузете одредбе из Номоканона или Крмчије Саве Немањи- 
Һа, која има око 500 страница текста, драстично се рационализују 
или, да би се избјегла опширност Законика, једноставно каже:".. да 
буде како пише у Законику светих отаца", као, рецимо, у одредби 
109: "Ко се утврди као мађионичар, отровник, да се казни по 
законику светих отаца". Идентичан је случај и када ријеч о повеља- 
ма и наредбама српских владара и византијских царева, па се за опо 
што Закоником није регулисано каже: "... да буде како је био закон 
за деде царства ми, за светог краља." Овдје је очигледно је ријеч о 
краљу Милутину, чије је дјело Душан изузетно цијенио. 

На рационалност и језгровитост стила и израза Законика, 
како је већ речено, добрим дијелом утиче и оштрина и репресивност 
казнених мјера: "Цркву ко обори на војсци, да се убије или обеси" 
(стоји у члану 130), и ту је све кристално јасно као и у одредби 96, 
која гласи: " Ко се нађе да је убио оца или матер, или брата, или своје 


5 

7 Исто. 

6 Митар Пешикан. Напомене о значењу и превођењу неких места у 
Законику, Законик цара Стефана Душана, књ. Ш, САНУ, Београд, 1997. 

чедо, такав убица да се спали на огњу". Занимљиво да је овим чла- 
ном изостављена сестра, као сродник првог реда. 

Неоспорно је да је цар Душан био стог, па и окрутан владар. 
кога су сви поштивали, али не и вољели. Властела се одмах по 
његовој смрти постарала да разори оно што је он начинио. а народ 
га је у неким пјесмама, опјевао у негативном контексту (Душан хоће 
сестру да узме, Удаја сестре Душанове у У њима је ријеч о родо- 
скрвној пијаној похоти Душановој, кога слуге сутрадан морају да 
носе "за оба пазуха... у бијелу цркву". У један број чланова Закони- 
ка (43, 139, 171 и 172) цар је уградио и неке своје младалачке снове. 
ставивши Законик изнад своје воље с намјером да појача његову 
ауторитативност и прибави му свеопште поштовање и апсолутно 
уважавање. 

Примјетно је да се у овоме правном документу елиптичност 
стила постиже и тако што се његове одредбе граде од најкарактер- 
истичнијих ријечи и синтагми без потпуних и темељних објашњења. 
тако да се и оно што није речено само по себи подразумијева. Тако, 
рецимо, одредба о животу калуђера гласи: "И калуђери да не живе 
изван манастира". То је истовремено, уз члан 90, и најкраћа одредба 
Законика, са свега седам ријечи. 

Поред телеграмског и елиптичног изражавања. у овоме доку- 
менту неријетко срећемо и готово модеран књижевно-стилски 
израз уз употребу епитета, па, и поред свега тога. очувана је мјера 
основне сврхе овога правнога документа. То се јасно види и на 
сљедећим примјерима: "Кад умре властелин, добри коњ и оружје да 
се дају цару, а СВИТА ВЕЛИКА БИСЕРНА И ЗЛАТНИ ПОЈАС 
нека буду сину му..." ( члан 48). Изузетни научници Стојан Нова- 
ковић и Никола Радојчић, који су превели, односно прилагодили 
Душанов Законик савременом српском језику, водећи рачуна да 
превод језички и стилски буде и у духу оригинала, овако су превели 
( прилагодили) горе поменуту одредбу. НОВАКОВИЋ: "Кад умре 
властелин, добри коњ и оружје да се дају цару, а ВЕЛИКА БИСЕР- 
НА СВИТА И ЗЛАТНИ ПОЈАС нека буду сину му..."“ РАДОЈ- 
ЧИЋ: "Када умре властелин, добри коњ и оружје да се дају цару, а 
СВИТУ ВЕЛИКУ И БИСЕРНИ ПОЈАС да има његов син"“" Очито 


7 Вук Ст. Караџић. Српске народне пјесме, П, НОЛИТ - Београд. 1969. 
8 С. Новаковић. Законик Стефана Душана, друго издање, 1898. 
У Исто као под 4. 

је да је било најбоље. у односу на призренски препис. у оба ова 
случаја ништа не дирати. поготово код синтагме СВИТА ВЕЛИКА 
БИСЕРНА И ЗЛАТНИ ПОЈАС. Помјерањем везника за једну 
ријеч напријед код Радојчића " појас", је. умјесто "златан", постао - 
"бисерни". Овај примјер потврђује да код превода, односно прила- 
гођавања савременом српском језику. Душановог Законика, још 
има могућности да се он побољша, чак и превод групе врло еми- 
нентних научника (Митар Пешикан. Димитрије Богдановић. Ирена 
Грицкат - Радуловић и Биљана Марковић) у издању САНУ из 1997. 
године." Изванредна складност. чак и музикалност израза. може се 
уочити ако се пажљиво читају неке од одредаба као, на примјер. она 
под бројем 60: " Цара свако да прати куда било да иде, сваки град до 
жупе, и жупа до жупе. и опет жупа до града..." (Новаковић). (Радој- 
чић је ријеч ДИЖЕ превео са СПРОВОДИ: " Цара свако да спрово- 
ди..." - те испада да је цар ухапшен. а поменута група научника је 
исту ријеч превела ријечју ПРЕНОСИ. што је такође неадекватно). 

У овоме "најдрагоцјенијем културном споменику средњовје- 
ковне Србије" како га назива В. Ћоровић", поједини изрази зади- 
вљују својом тачношћу. пуноћом и прецизношћу. Навешћемо само 
неколико таквих примјера: "И ко год НЕВОЉАН дође на царев 
двор..." чл. (72.) ("Даруј мене, сужња НЕВОЉНИКА..." - каже и 
српска народна пјесма. " Кад цар жени или крштава сина и УСТРЕ- 
БА му двор или кућа правити, да свако помогне, мали и велики..." чл. 
(130): "Крену ГРАБЕ"..." чл. ( 144) - синтагма је која би се, чини се, 
могла примијенити и на нашу стварност. Изванредно лијеп израз 
ГЛОБАР из Душановог Законика, данас је, нажалост, у правосуђу 
замијењен са неспретнијим: ИЗВРШИТЕЉ или још лошијим 
ПОРЕЗНИК." "Само те глобе ГЛОБАРИ да узму..." чл (188). Ову 
ријеч има и В. Караџић у своме Рјечнику и објашњава је на сљедећи 
начин: "Судије и управитељи у Турској царевини до јако су живјели 
највише од глоба: кад је ко убио човјека, није се тражио крвиик, него 
се искала ГЛОБА... Нема правог судије него сами ГЛОБАРИ."? 

У одредбама Законика које се наслањају на обичајно народно 
право препознатљив је стил и дух карактеристичан за српске наро- 
дне умотворине, што је видљиво у сљедећим примјерима: 


10 Исто као под 6 
|! Исто као под 3 
2 Вук Ст. Караџић, Српски рјечник, Нолит - Београд, 1969. 

"И кад у жупи роди жир, тог жира цару половина." чл ( 190): 
"Травнина" се властелину плаћала " од сто кобила кобила, од сто 
оваца овца с јањетом, од сто говеда говече..." чл. ( 197) "И гдје се 
нађе човјек у земљи, коме буде коњ мањкав, или га вук изеде... да му 
плати господар..." , дио је одредбе или члана 200, с препознатљивим 
утицајем народног приповиједања. И на крају и ово. 

Законик благоверног цара Стефана, и након шест и по вијеко- 
ва, дјелује свјеже и занимљиво. Нажалост, високи стил, једноставно 
рестриктивно изражавање, карактеристични за српски феудални 
двор и његово правосуђе, чини се, немају утицаја на стил наших 
савремених правних аката, који су, по правилу, опширни и за- 


мршени у толикој мјери да су им готово редовно потребни комен- 
тари и тумачења. 


МИЛЕНА РАКОВИЋ 


ПОРЕЗИ И ОСТАЛЕ ОБАВЕЗЕ У КОРИСТ ДРЖАВЕ 
ПРЕМА ДУШАНОВОМ ЗАКОНИКУ 


У периоду владавине Стефана Немање ударени су темељи 
феудалног друштва и на њима се почиње изграђивати српска сред- 
њевјековна држава. Да би држава функционисала, требало је обез- 


биједити разна материјална средства, уључујући и новчане приходе 
за: 


- врховну власт ( краља, цара) 

- државну управу и судство, 

- војску. 

Извори за прикупљање потребних средстава која су осигу- 
равала несметано функционисање врховне власти, судства, управе и 
војске били су различити. Највећи значај имале су радне обавезе 
(работе) и натуралне дажбине (данци) феудално зависног становни- 
штва'. С временом су дажбине у новцу ( порези) и приходи од цари- 
на добијали све већи значај. Са развојем робно-новчаних односа 
указала се потреба за новчаном јединицом већом од динара, па се 
уводи обрачунска јединица "перпера" - протувриједност 12 динара. 
На прелазу из ХІУ у ХУ вијек уводи се већа обрачунска јединица - 
"унча". У једну унчу рачунало се по 20 српских динара, а касније по 
20 турских акчи:. Већу вриједност имао је млетачки златник (дукат), 
било да је у питању реална монета, било обрачунска јединица која 
има утврђен број динара, што је зависило од њихове тежине. Главни 
извори прикупљања потребних средстава за функционисање царске 
и државне власти били су порези и царине. Извршавање одређених 
радних обавеза, давање дажбина у натури и плаћање пореза. нашли 
су своје мјесто у Душановом законику, а посебно у сљедећим 


і Историја српског народа. 1, Београд, 1981. стр. 372-388. 
2 М. Динић, За историју рударства у средњовјековној Србији и Босни, П, 
Београд, 1965. стр. 77-80. Историја српског народа, П, Београд, 1982. стр. 122. 

члановима: 3, 23, 38, 42, 60, 63, 68, 108, 120, 127, 128, 133, 134, 168. 189, 
190 и 198. Од ХПІ па до почетка ХІУ вијека казнаци су убирали 
новчане дажбине које су се плаћале у корист владара или државе“. 
У доба Стефана Душана његовим приходима управља коморник, 
(Іа. СОМЕЅ САМЕКАКАЕ0Ј5) који послије Душановог крунисања 
за цара добија титулу протовестијара“. Други члан државне управе, 
који се звао тепчија, водио је рачуна о владаревим или државним 
земљопосједима“. Значајни приходи у новцу притицали су владару 
из приморских градова, који су их редовно плаћали сваке године. 
Становници града Бара плаћали су дажбину по имену "акростик" у 
износу од 100 перпера”. Дубровчани су плаћали "могориш" у износу 
од 72 дуката господарима Захумља и Требиња. одн. владарима тих 
земаља, а у ХШ вијеку још и светодмитарски или "српски доходак" 
од 2000 перпера, што је тада вриједило 1000 дуката“. Значајни при- 
ходи, који су се непрекидно увећавали, пристизали су српским 
краљевима и царевима од царина на продату робу и из рудника". Од 
плаћања царина могли су бити ослобођени поједини манастири уз 
посебну сагласност владара. Сви остали продавци плаћали су цар- 
ину у висини од око 10% од вриједности продате робе. 

Друштво средњовјековне Србије било је подијељено на 
различите категорије, које су имале различите обавезе према држа- 
ви, као и различита права. Најповлашћенији сталеж чинила су вла- 
стела (велика и мала). Властелчићи, одн. војници или црквени вој- 
ници, били су такође повлашћен слој, али скромнијег поријекла, 
угледа и положаја. Они су углавном били ослобођени од свих дана- 


ЗН. Радојчић, Законик цара Стефана Душана 1349. и 1354. Београд. 1960. 
Види поменуте чланове 

+ К. Јиречек, Историја Срба. 1. Београд. 1952. стр. 72-73: М. Благојевић, 
Државна управа у средњовјековним земљама. Београд, 1977. стр. 17-24. 

3 Извор: К. Јиречек, Ист. Срба 1. стр. 293, М. Благојевић, Државна управа у 
српским средіњовјековним земљама. стр. 186-203. 

8 М. Благојевић, Тепчије у средњовјековној Србији, Босни и Хрватској, 
Историјски гласник 1-2, 1976, стр. 7-47. 

? К. Јиречек, Историја Срба, 1. стр. 294. Историја Црне Горе. П -2. Титоград 
1970, стр. 24 - 

# О дажбинама које су Дубровчани плаћали српским владарима, у залеђу. за 
право кориштења земљишта и пословања исцрпно: М. Динић. Дубровачки трибу- 
ти. Глас САНУ, 168. (1935) стр. 203-256. 

У К. Јиречек. Историја Срба. П. стр. 213-215. А. Веселиновић, Царински сис- 
тем у Србији у доба Деспотовине. Историјски часопис 1-2 (1984). стр. 7-38. 

ка и физичких послова (работа) који су извршавани у корист 
државе. изузев војне службе. односно "војске", како се тада гово- 
рило. Дужност да се ратује за владара и државу. па и погине. била је 
највиша и најзначајнија. па су због тога властели, властелчићима и 
војницима биле доступне и највише привилегије. О обавезама воје- 
вања не зна се много, пошто је то било регулисано посебним “зако- 
ном". Садржина "војничког закона" била је добро позната савре- 
меницима поготово што су његове одредбе примјењиване деценија- 
ма и вијековима", Једна од тих одредби забиљежена је 1299/1300. у 
повељи краља Милутина манастиру Св. Ђорђа код Скопља. Ту је 
сачувана одредба о војницима. која гласи: да им се коњ не товари, и 
товар да не воде!'. 

Остало је непознато како је изгледао "војнички закон", његов 
облик и његова садржина. Сваки ратник морао је о свом трошку да 
се наоружава. прибавља осталу опрему и коња. што је представљало 
значајан издатак. Материјална средства осигуравала је његова "баш- 
тина", одн. земљопосјед који су обрађивали зависни земљорадници. 
Сав приход са такве баштине припадао је властелину, властелчићу 
или војнику. Утврђујући права и обавезе властеле, властелчића, 42. 
члан Душановог законика предвиђа: "И баштине све да су слободне 
од свих работа и данака. царства ми, осим да дају соће и војску да 
војују по закону", Војска и војна служба терети лично сваког 
држаоца баштине. одн. земљопосједа на којем живе и раде зависни 
земљорадници. Што је баштина била већа, то су обавезе властеле 
биле веће, па је у тој сразмјери морао да поведе и већи број ратника. 

За вријеме владавине цара Душана и његових претходника 
војска је била: Главни стуб и ослонац српске државе и владара. Из 
тих разлога цар Душан је увијек имао и већи одред најамника, које 
је могао користити преко цијеле године". 

За разлику од властеле и повлашћених категорија, зависно 
становништво је имало и другачије обавезе - оно је својим радом и 
дажбинама издржавало и владара и властелу, одн. војску. 


"р Михаљчић. Војнички закон, Зборник Филозофског факултета у 
Београду. 12-1 (1974). стр. 305-309. М. Благојевић, Закон св. Симеуна, и св. Саве. 
Сава Немањић - свети Сава. Историја и предање, Београд. 1979. стр. 157-164. 

1 С. Новковић. Законски споменици српских држава средњег века, Београд 
1912. стр. 615. види и напомену 10. 

Е Н. Радојчић. Законик цара Стефана Душана. члан 42. 

8 К. Јиречек. Историја Срба. 11, стр. 311-312 

Најважнија дажбина која се у доба цара Душана убирала нази- 
ва се соће!*. Соће је намјенски порез чији приходи иду у корист 
владара, а предмет опорезивања је имовина - земљопосјед и окућ- 
ница сваке земљорадничке куће. Соће не пада директно на властелу 
већ на њихове зависне људе - меропхе. 

Обавеза плаћања соћа прецизно и јасно је разрађена чланом 
198 Душановог законика: Доходак царски соће и намет и харач. да 
даје сваки човјек: кабао жита, половину чиста, а половину препрос- 
та, или перпер у новцу, а рок томе житу да се усипа на Митровдан, 
а други рок на Рођење Христово. Аколи соћа властелин не да на те 
рокове, властелин тај да се свеже на царском двору и да се држи 
докле не плати двојином."® 

Соће је порез који је теретио сеоско становништво. које се 
претежно бавило земљорадњом. Ослобођени плаћања соћа били су 
сљедећи слојеви становништва: 


- властела, властелчићи, војници, 

- становништво градова, 

- становништво трговачких и рударских центара, 

- становништво влашких катуна. 

Соће је најзначајнији приход државе и цара, што је 
омогућавало нормално функционисање врховне власти. Убрани 
приход од соћа у цјелини је намијењен цару, који га је. по својој 
прилици, у највећој мјери трошио на војску. Често се цар Душан 
одрицао тог прихода у корист манастира или неке цркве. Вријед- 
ност соћа изражена у новчаним јединицама износи 1 перлер = 12 
динара = пола дуката. Натурални износ соћа умјесто новца износи 
кабао жита, половину чиста, а друга половина "препроста" ( нечи- 
ста). Изражено у мјерама за тежину и запремину, један српски кабао 
има тежину 62 кг, а запремину 82 литара.“ 

Као посебан облик редовног пореза соће је представљало ста- 
билан царев приход, у чему се огледа и његов значај, али је истовре- 
мено било велико финансијско оптерећење за сиромашно сеоско 
становништво које се бавило земљорадњом. 


НИ. Божић, Доходак царски, поводом 198 члана Душановог законика рако- 
вачког рукописа. 


Посебна издања САНУ. 254, Београд, 1956. 
1 Н. Радојчићш, Законик цара Стефана Душана, члан 198 


16 М. Благојевић, Соће, Лексикон српског средњег века, Београд, 1999. стр. 
683-685. 

Са расположивим новчаним приходима од пореза, односно 
соћа и царина. нису се могле подмирити све државне потребе. Из 
тих разлога је зависно становништво за потребе државе бесплатно 
обављало одређене послове. Један од таквих послова било је поди- 
зање утврђења или градова. Обавеза да зависно становништво учес- 
твује у подизању градских зидина, да постојећа утврђења ојачава и 
проширује, а порушена обнавља, назива се "градозиданије"!? Ова 
обавеза према држави за вријеме владавине цара Душана морала се 
извршити без поговора, на што је обавезивао и члан 127 Душановог 
законика, који гласи: "О зидању града: За зидање града, где се град 
обори или кула. да га направе грађани тога града и жупа која је пре- 
дио тога града."'!* 

О пружању непосредне помоћи цару у виду подизања посеб- 
них грађевина говори 128. члан Душановог законика на сљедећи 
начин: "О помоћи царској: Господин цар, када има сина женити, или 
крштење, и буде му на потребу двор чинити и куће, да помаже мали 
и велики" 19 

Према садржини цитираног члана, када цар жени сина или је 
крштење у царској породици, па је због тога неопходно а се подигне 
нов двор и многе друге зграде (куће), све становништво у држави 
било је дужно да у тим пословима пружи одговарајућу помоћ. 


Властела и они који су богати - у новцу, а зависно становништво - 
извршавањем многобројних послова. 


Поред "градозиданија" постојала је и обавеза "градобљудени- 
ја", под којом се подразумијева чување градских утврђења у мирн- 
одопским условима, а за време рата учествовање у одбрани на 
посредан или непосредан начин.“ Обавеза је вршена непрекидно, 24 
часа, у виду давања страже од стране становника града и његове 
најближе околине (жупе). 

Становништво које је живјело на посједима које је цар Душан 
даровао појединим манастирима било је ослобођено радне обавезе 


градозиданија и градобљуденија, али је те обавезе имало према ман- 
астирским утврђењима. 


9 К. Јиречек, Историја Срба, П, стр. 115 
Н. Радојчић, Законик цара Стефана Душана, чл. 127. 
9 Н, Радојчић. Законик цара Стефана Душана, чл. 128. 
2 К. Јиречек, Историја Срба, П, стр. 115. 

У држави цара Душана била је распрострањена институција 
која се назива пронија.! Под пронијом се подразумијева условно 
власништво над земљом и другим изворима прихода уз обавезу 
вршења војне службе. Држалац проније називао се пронијар. Био је 
то, у ствари, најчешће ратник који је војну службу вршио на коњу, 
слично ритеру у Западној Европи. Пронија је увек била власништво 
цара, односно државе и никада није претварана у приватну својину, 
односно баштину, али су зато приходи са ње припадали пронијару. 
Пошто је у средњовјековној Србији преовлађивала радна рента, 
онда је пронијару као феудалцу обрађивана посебна дионица зем- 
љишта бесплатним радом зависних земљорадника. Да би се спри- 
јечила злоупотреба, 68. члан Душановог законика регулише назна- 
чену проблематику и предвиђа: "Меропху закон по свој земљи: У 
недељи да работају два дана пронијару, и да му дају у години перпе- 
ру цареву, и заманицом да му коси сена дан један, и да виноград дан 
један, а ко нема виноград, а они да му работају друге работе дан 
један, и што уработа меропах, то све да држи, а друго ништа, против 
закона, а му се не узме". Материја је прецизно регулисана, тако да 
су тачно утврђене обавезе најбројније категорије зависних земљо- 
радника – меропаха – према пронијарима. Захваљујући њиховом 
раду, осигурано је издржавање пронијара, односно ратника, које је 
цар по свом нахођењу могао позвати у рат или војни поход. 


Зависно становништво било је оптерећено и обавезом 
преношења царевих ствари, као и свих ствари његове пратње, па се 
та обавеза називала "понос" = Од те обавезе није било ослобађања, 
и она је регулисана 60. чланом Душановог законика, који гласи: 
"Цара свако да диже, куда било да иде,град до жупе, и жупа до жупе, 
и опет жупа до града" =, Ова обавеза падала је на терет једног града 
или једне жупе, што говори и о величини ове обавезе. 


2 Г, Острогорски, Пронија. Прилог историји феудализма у Византији и у 
јужнословенским земљама, Београд, 1951 (Сабрана дела, 1, стр. 119-342): И. Божић, 
Земљишни систем у Млетачкој Албанији, Немирно Поморје ХУ века. Београд, 
1979, стр. 259-331. 

2 Н. Радојчић, Законик цара Стефана Душана, чл. 68. 

3 К. Јиречек, Историја Срба, П. стр. 209, Историја српског народа 1, стр. 379. 

2+ Н. Радојчић, Законик цара Стефана Душана, чл. 60. Ове обавезе нису би- 
ли ослобођени црквени и манастирски посједи. Види и чл. 23. Душановог законика. 

Поред радних обавеза зависног становништва и војне службе 
властеле баштиника и пронијара. држава је подмиривала своје по- 
требе и убирањем дажбина у натури, као што су "оброк" и "позоб". 

Под оброком се подразумијевала обавеза давања хране: = 

- цару и његовој пратњи, као и његовим службеницима, 

- посланицима, односно гласницима. 

У старијем периоду оброк је припадао властели и "гостима", 
односно угледним посјетиоцима. Душановим закоником ограни- 
чено је право на оброк, тако да се знало коме он припада. 

У чл. 133. стоји сљедећи:" Поклисар, што иде из туђе земље 
цару, или од господина цара своме господину, где било дође у чије 
село, да му се чини част, да му је свега довољно, но да обеђује или 
вечера, па да иде напред. у друга села" > Из наведеног члана јасно се 
види да посланицима и гласницима припада право само на један 
оброк у неком селу, било да је то објед (ручак) или вечера. На тај 
начин заштићени су интереси становника села од претјераног 
оптерећења давања хране. Још већа ограничења имали су чувари 
царевих коња и паса, за које је 189 чланом Законика било пред- 
виђено: "Куда иду коњи и пси и станови цареви, што им се пише у 
писму цареву, да им се то даде, а друго ништа" 7 Овом одредбом се 
осигурава на посредан начин најнужнија количина хране, али не и 
посебна част као посланицима и гласницима. 

Највећа количина хране морала се осигурати када би ишао 
владар са својом пратњом, а такође и поглавар Српске цркве, 
архиепископ. а касније патријарх. Приликом владареве посјете ман- 
астиру Св. Стефана у Бањској, манастир је био дужан да обезбиједи 
потребну количину хљеба, а зависни људи на манастирском 
властелинству - потребну количину меса.“ 

Пошто су владар и његова пратња путовали на коњима, било 
је неопходно да се обезбиједи и храна за коње. Обавеза обезбје- 
ђивања ове хране називала се "позоб" > На властелинству манасти- 
ра Св. Стефана у Бањској манастир је давао потребне количине 


3 М. Благојевић. Оброк и приселица, Историјски часопис 18 (1971), стр. 156- 


2% н. Радојчић, Законик цара Стефана Душана, чл. 133. 

2 Н. Радојчић, Законик цара Стефана Душана, чл. 189. 

2 С. Новаковић, Законски споменици, 627, М. Благојевић, Оброк и присел- 
ица, стр. 165-183. 

Види напомену 25. 


388 МИЛЕНА РАКОВИЋ Душанов законик - 650 година од његовог доношења 
а ИН НЕ. ја а заћи ће 


зоби (овса) и сијена због тога што је располагао довољним коли- 
чинама ове врсте сточне хране. 10306 се претворио у сталну и одм- 
јерену натуралну дажбину, која се убирала у корист државе пре 
доношења Душановог законика. На великим манастирским власте- 
линствима свако село било је дужно да даје годишње 410 литара 
зоби (овса) владару“ Поред зоби требало је дати и одређну коли- 
чину соли, чији је еквивалент у новцу износио 2 динара на јасле. 
Обавезе извршавања позоба биле су ослобођене цркве и црквена 
села, што се види из члана 38. "О исхрани коња: И отсад и унапред 
ждрепци и коњи царства ми да се не дају црквама, ни црквеним сели- 
ма на храну"! Оваква пракса била је нарочито распрострањена за 
вријеме војних похода, па је војска често биваковала на црквеним 
властелинствима, где је било довољно хране и за војнике и за 
њихове коње. 

Издржавање најистакнутијих представника власти, односно 
државне управе, било је такође регулисано Душановим закоником. 
Они нису примали плату непосредно од државе, али им је владар 
омогућио да убиру одређене приходе. Такав је био случај са 
старешином цареве канцеларије који се звао логотет. У члану 134 
предвиђа се сљедеће: "И што записује господин цар баштине, кому 
запише село, да је логотету тридесет перпера за хрисовуљ, а коми 
жупу, од сваког села по тридесет перпера, а ђаку за писање шест 
перпера". За средњовјековне прилике наведене суме новца су 
велике, јер су 2 перпера имала вриједност 1 дуката. Логотети нису 
живјели само од ових прихода пошто су располагали баштинама и 
пронијама. 

Најистакнутији представник локалне управе у градским насе- 
љима, које се звао кефалија, уживао је посебне погодности, које су 
му омогућавале да живи у благостању“ За њега се у 63. члану 
Законика предвиђа следеће: "Кефалије, што су у градовима, да узи- 
мају доходак по закону, и да им се продаје жита, и вина, и меса за 
динар што другому за два, но грађанин то да му продаје, а други 


0м. Благојевић, Позоб, Лексикон српског средњег века, 535. 

Э Н. Радојчић, Законик цара Стефана Душана, чл. 38. 

9 м, Благојевић, Државна управа у српским средњовековним земљама, стр. 
167-185. 

ВН, Радојчић, Законик цара Стефана Душана, чл. 134. 

У М. Благојевић, Државна управа у српским средњовјековним земљама, стр. 
246-285. 

нико". Из садржине цитираног члана јасно се види да кефалији, 
као старјешини или поглавару града. припада одређени "доходак по 
закону", који је утврђен и који је добро познат савременицима, па се 
ближе не прецизира. Душановим закоником одређује се једино 
право кефалије да купује животне намирнице за властите потребе 
упола цијене, и то од грађана који се баве препродајом хране, а не 
од становника села. 


ЗАКЉУЧАК 


Ово излагање је показало да су Душановим закоником норми- 
ране многе обавезе које су извршаване у корист цара и државе. Оне 
су, по свом карактеру. могле бити радне, натуралне и новчане, а све 
скупа имале су функцију савремених пореза. Средњовјековна 
држава није имала развијен управни апарат, нити је располагала 
централним катастром и управом прихода, па није ни могла да 
разрезује порезе на савремен начин, али је зато била упућена да на 
разне начине осигурава функционисање државе и њених органа. 
Сви приходи и сва материјална добра, која су остваривана радним 
обавезама, дажбинама у натури и новцу, коришћени су на посредан 
или непосредан начин за финансирање државних потреба: 

- цара и његове породице, односно врховне власти, 

- цареве пратње и послуге, 

- чланова државне управе, 

- званичних представника страних држава, 

- војске и свих војних објеката. 

Неизвршавање поменутих обавеза подлијегало је санкцијама 
Душановог законика, које су могле бити веома строге. Неизврша- 
вање војне службе и војних обавеза изједначавано је са "невјером" 
према цару, што је повлачило губитак баштина или пронија, а по 
свој прилици и - живота. 


3 Н. Радојчић, Законик цара Стефана Душана, чл. 63. 


МИОДРАГ М. ВУЛИН 
ПЕСНИК И ЗАКОНИК 


- Однос правде и права - човека и државника - 
- На стази порука 


Тражим помиловање 


Прву вест о једном од најзначајнијих културних и правних 
споменика српског народа Душановом законику, усвојеном на два 
државна сабора у Скопљу (1349. и 1354) налазимо у Историји разних 
словенских народа Јована Рајића из 1794. Пишући о цару Душану, 
он са тугом жали што не може казати више о томе "Каковсе же 


биле внутренне и домашнее того строение." Потом га је поодавно 
најавио млади песник Вељко Петровић: 


Говори Силни. Реч му звони свака 

Ко златна пара са његовим ликом: 
"Дијаче, пиши црвенилом мака 

Што Цар још није рекао никад ником." 


А затим велики стваралац чувених Царских сонета, на основу 
којих би се могла верно реконструисати моћна Душанова и наша 
средњовековна држава, најављује своју визију: 


"У сребро окова безброј светих слика: 
Све у вечну славу благородног Цара 
Стефана, кад даде царству Законика." 


И најзад, знаменита српска песникиња крунише своје песнич- 
ко дело златном књигом наше књижевности ХХ века, збирком 
Тражим помиловање, којом се упушта у дијалог, по смелости и 
хуманости без преседана, песника са државником и човека са 
Закоником, који отпочиње Прогласом силног императора: 

и благослову светитеља из Раса, 
ја, цар Срба, Гриз и Арбанаса, 
земљама које од очева наследих 
и мачем освојих, 

које повезах крвним судовима 
својих војника, 

дајем Законик 

и нека нема других законика 
осим мојих. 


Чедоубица, прељубник, најахалац, 

онај кога злопакосни ђаво узе, 

бабун, богумил и јеретик, 

слабић који на суду не говори право, 
човек који скрнави иконе светих, 

биће сурово кажњени по законима мојим, 
али не суровије 

него што у закону стоји. 


Ја властелу, према обичајима отаца, 
од себара издвојих 

Првосвештенику и властелину, 
судиће се блаже него меропаху 

али не у страху 

од царства ми, 

и не блаже 

кего што у закону стоји. 


Кудељници сиротој пред насилником 
закони моји 

биће уместо штита. 

Ни робу праведном, 

ни незнанцу што кроз царство ми хита, 
нити иком 


треба да их се боји, 

само кривцу ће се сурово судити, 
али не суровије 

него што у закону стоји." 

И отпочињу да теку стихови којима по племенитости нема 
равних. Ту. пред гордо слово, Законика. исписаног црвенилом мака 
и огњем историје, стао је песник да брани, заштићује и тражи 
помиловање. Не нису то молбе упућене апелационим и врховним 
судовима. то је реч разумевања самилости. наде за све и свакога. Са 
друге стране дијелова и живота стоји Законик, који није само суров 
и немилосрдан. без црно-беле одоре демагогије. Он је и склад, и рег- 
ула, и заштита. и потреба, и нека чудна лепота снаге и моћи. И он, 
као сваки Номос, носи у себи, ако не правду, а оно непоколебљиву 
праведност без личности. И баш зато што је такав, немилосрдан и 
слеп, он је. и мора бити, неумољив и тоталан. Тој неумољивости пес- 
ник је супротставио овој појединачни случај, ставио му је насупрот 
такође један тоталитет-хуманости. 

Песник тражи помиловање: За земљу куда војска прође, За 
војничка гробља. За последње дане, За седам гладних година, За 
калуђера Дечанског манастира, За наивне, За оне који се спотичу 
преко прага, За свадбе без венчања, За Марије Магдалене, За не- 
роткиње, За оне који не умиру на време. За звери оклеветане, За 
оне који царске друмове ору, За оне, "с којима нико неће да стане и 
кад их невиним опет огласе, и кад плате Цару хараче, с којима сло- 
бодно разговра само ухода", За свадбе учињене без венчања, без 
благослова архијереја. ван Студенице, и Дечана, За Јефимије и Све- 
те Терезе. За важне које "на свакој води чекају броди да се врате до 
царске палате." 

Када се дијалог заврши и кад песник каже све што је имао 
рећи, у свом бревијару човекољубивости даје завршну реч Цару, 
творцу Законика који беседом О праштању одговара свом 
сабеседнику: 

"Ја нисам Бог? 

Само је он моћан толико 

да прашта, 

само њему не говори нико 

да је слаб кад помилује 

и да је кривцу саучесник, 

да је бабун кад штити бабуна, 

само кад он подиже свргнуте 

и мртве васкрсава, 

клеветници ћуте, 

не кажу да је занесењак или песник 

Нисам ни властелин ни себар 
који се свети, 

који враћа жаоку за жаоку, 
срам за срам, 

нож на срцу за нож на оку, 

ја се по срцу не управљам, 

ја сам цар заробљен законима 
које прописујем сам. 


Нисам ни судија, 
њима је у руке закон дат 


да суде: 
ни џелат који веша, жеже, сече, 


каменује кога. 


Ја сам цар 
и немам рашта 
силазити као крвник међу људе, Ш 
има да владам по милости Бога 
ПРИЛОГ 


нисам Бог да праштам." 


ДУШАНОВ ЗАКОНИК 
текст призренског рукописа 


ЗАКОН БЛАГОВЕРНАГО ЦАРА СТЕФАНА: 


ВА ЛЕТО 1857, ИНДИКТИОНА 2, ва празник Вазнесенија 
Господња месеца маија 21 дан. 

Си-же законик постављајем от православнаго Сабора нашего, 
црковники, малими и великими, и мноју, благоверним царем Стефа 
преосвештеним патријархом кир-Јоаникијем и васеми архијереји и 
црковники, малими и великими, и мноју, благоверним царем 
Стефаном, и васеми властели царства ми, малими же и великими. 
Законом же сим сложенија бише. 


Чл. 1. О христијанстве. Најпрво за христијанство. Спимзи об- 
разом да се очисти христијанство. 


Чл. 2. О женитве. Властеле и прочи људи да се не жене не бла- 
гословивши се у својего архијереја, али у тех-зи да се благослове 
које су избрали духовники архијереји. 


Текст Душановог законика који овде доносимо, представља призренски 
рукопис Д. 3. допуњен члановима из атонског ( чл. 187-188). бистричког (чл. 189) и 
раковачког рукописа ( чл. 190-201). према издању Ст. Новакопића из 1898. године 
(Законик Стефана Душана цара српског 1349 и 1354, на новоиздао и објаснио 
Стојан Новаковић изд. Задужбине Илије М. Коларца 91. Београд, 1898). Из 
Новаковићевог издања преузет је његов број и распоред чланова, његово читање с 
варијантама из других рукописа и његова интерпункција. 

Новаковићева нумерација ( по којој су из чл. 21, 26, 135 и 139 призрснског 
рукописа издвојени други њихови делови у посебне чланове ~ 22, 27, 135, 139, а 
укључени и бројеви 45, 80110, 140 и 150 које је преписивач призренског рукописа 
прескочио) задржана је стога што је већ опште усвојена у научним радовима 
објављеним после Новаковићевог издања 1898, а што су и у овом уџбенику бројеви 
чланова Д. З. цитирани по тој нумерацији. – Новаковићево читање текста 
сравњено је с оригиналом призренског рукописа, па су исправљене извесне 
Новаковићеве ситније омашке и пропусти. Текстови у заградама потичу из других 
рукониса Д. З. : ове варијанте доприносе бољем разумевању призренског рукописа, 
или се њима исправљају грешке преписивача тог рукописа. – Новаковић је у свом 
читању текста ( стр. 151-267 поменутог издања) изоставио наслове чланова који 
постоје у призренском рукопису. Ма колико да ти наслови имају својих слабости 
(јер не изражавају увек добро ни верно садржину одговарајућих чланова, или је два 
или више наслова употребљено за различите порписе, ит. сл). ми смо их ипак унели 
(разуме се. само код оних чланова за које они у призренском рукопису постоје) зато 
што ипак доприносе прегледности и лакшем коришћењу текста. | 

Превод ни објашњења уз поједине чланове овде нису дати зато што је већи 
број чланова, и то оних најважнијих, већ протумачен у самом тексту уџбеника. За 
разјашњење појединих нејасних речи у члановима о којима уџбеник не говори. 
треба користити поменуто Новаковићево издање или превод Н. Радојчића, 
Душанов законик 1349-1354. изд. Матице српске, Нови Сад, 1950. 

Чл. 3. О свадбе. И ниједна свадба да се не учини без венчанија, 
ако ли се учини без благословенија и упрошенија цркве, такови да 
се разлуче. 

Чл. 4.0 духовном законе. 1 за духовни длг васак чловек да 
имат повиновеније и послушаније ка својему архијереју. Ако ли се 
кто обрете сагрешив цркви, или преступив что љубо од сијега 
законика вољом али нехотенијем, да се повине и исправи се цркви; 
ако ли пречује и удржи се от цркви (1) не васхоште исправити пове- 
ленија цркви, потом да се отлучи от цркви. 

Чл. 5. О проклети христијанскон. И светитељије да не прокли- 
нају христијан за сагрешеније духовно, (на) да пошљу двашти или 
тришти ка оному-зи да га обличи: да ако не чује и не усхоће исправ- 
ити (се) заповедију духовноју, потом да отлучит се. 

Чл. 6. Ојереси латинској. И за јерес латинскују што (се) су (0) 
братили христијани ва азимиство, да се вазврате опет ва христи- 
јанство. Ако ли се кто обрете пречјув и не вазвратив се ва христи- 
јанство, да се каже како пише у законику светих отац. 

Чл. 7 О јереси латинској. И да постави црков велика про- 
топопе по васех (градовехи) трговех, да вазврате христијане отере- 
си латинскије, који се су обратили ва веру латинску, и да им даде 
заповед духовну, и да се всаки врати ва христијанство. 

Чл. 8 О латиноском попе. И поп латински ако се нађе обратив 
христијанина ва веру латиску, да се каже по закону светих отац. 

Чл. 9.О полуверци. И ако се најде полуверац узам христјаницу, 
ако узљуби, да се крсти у христијанство, ако ли се не крсти, да му се 
узме жена и деца и да им се дел от куће, а онда се иждене. 

Чл. 10. О Јеретице. И кто се обрете јеретик, живе ва христи- 
јанех, да се жеже по образу и да се прожене, кто ли га име тајити, и 
ти-зи да се жеже. | 

Чл. 11. О светитељех духовних. И светитељије да поставе 
духовники по васех иноријах, по градовех и по селех. И ти-зи 

духовници да су (који су благословени от светитеља и духовно веза- 
ти и решити), и да их слуша всаки, по закону црковному. И они-зи 
духовници, којих несу поставили духовници (архијереји), да се 
иждену, да их ведевса црква по закону. 

Чл. 12. Одуховном длгу. И духовному длгу козмици да не суде; 
кто ли се најде от козмик судив црковному длгу, да плати 300 перп- 


ер; такмо црков да суди. 

Чл. 13 О суду митрополитском. И митрополитије (и) 
јепископије (и) игумни по миту да се не поставе, и от сада кто се 
најде поставив по миту (или) митрополита, или епископа, или игум- 
на. да јест проклет он-зи који га је поставил. 

Чл. 14.0 постављени игумена. Игумени да се не постављају 
без дела от цркве, игумни по манастирех да се ставе добри чловеци, 
који те (ће) црков стожи(ти), дом Божји. 

Чл. 15. О жити киновиском. Игумни да живу у киновијах по 


закону. зговараје се (сајстарци. 
Чл. 16.0 жити мнишаском. И на тисушту кућ да се храни у 


манастиру 50 калуђер. 
Чл. 17. О постризе мнишаском. И калуђерије, и калуђерице, 


које се постризају тере живу у својих кућах, да се иждену и да живу 
по манастирех. 

Чл. 18. О мнишаском постризе. И калуђерије, који су се 
постригли топици из метохије које цркве, да не живу у те-зи цркве, 
на да греду у ине монастире и да им се дава храна. 

Чл. 19. О свржени расах. И калуђер који сврже расе, да се др- 
же у тамници докла се обрати опет у послушаније, и да се педепса. 

Чл. 20. О гробех. И људи које са влховством узимљу из гробов, 
тере их сажижу, село које то-зи учини, да плати вражду, ако ли буде 
поп на то-зи дошал. да му се узме поповство. 

Чл. 21. О продани христијанском. И кто прода христијанина у 
ину неверну веру. да (му) се (рука) о (т) сече и језик уреже. 

Чл. 22. И људије властелци, који седе по црковних селех и по 
катунех, да походи васак ка својему господару. 

Чл. 23. О поносе црковнем. Црквам поноса да нест, разве кад 
граде камо цар. таде да га дижу. 

Чл. 24. И ако се најде владалац црковни узам мито, да се распе. 

Чл. 25. О бладанији црковнем. Црквами да облада господин 
цар и патријарха и логофет, а ин никто. 

Чл. 26. О ослобођенији црковнем. Цркви все што се обретају 
по земљи царства ми освободи царство ми от всех работ малих и 
великих. 

Чл. 27. И цркви царскије да се не подла(га)ју под цркви вели- 
је. 
Чл. 28. О хране убогим. И по всех црквах да се хране убози 
како јест уписано от ктитор; кто ли (их) не усхрани, од митрополит, 
и от епископ, или от игумен, да се отлучи сана. 

Чл. 29. О калуђерском житији. И калуђерије да не живу изван 
монастира. | 

Чл. 30. О урванији црковнаго чловека. Отселе да не урве није- 
дина власт калуђера или црковнаго чловека. И кто потвори сије при 
животе и по смрти царства ми, да нест благословен. Ако ли (јест) 
кто кому крив, да га иште судом и правдом по закону, ако ли урве 
без суда или кому забави, да плати самоседмо. 

Чл. 31. О баштине половом. И попове баштини да си имају 
своју земљу баштину и да су свободни, а ини попове који не имају 
баштине, да им се даде три ниве ( њиве) законите, и да јест поповс- 
ка капа свободна; ако ли веће узме, от те-зи земље да работа црквам 
та по закону. 

Чл. 32. О људех црковних. Људије црковни. који држе црков- 
на села и земљи црковне, а прогнали сут меропхе црковне или 
влахе, они-зи кои-но су разгнали људи, да се свежу и да им се узме 
земља и људије, и да их држи црква до-где скупе људи које су разг- 
нали. 

Чл. 33.0 суде људи црковних. Црковни људије от всакој прав- 
де да се суде пред својими митрополити и пред епископи и игумни. 
Која ста чловика оба једне цркве, да се судита пред сво(ј)ом црквом, 
или от двоју цркву будета два чловека која се прита, да им суде обе 
цркви. 

Чл. 34. О селе миропашком. И што су села меропшине царст- 
ва ми по Загорији и инуде, црковни људије да не греду у меропшине 
ни на село (сено), ни на ораније, ни на винограде, ни на једину рабо- 
ту, ни на малу ни на велику; од всех работ освободи царство ми, 


такмо да работају цркви. Кто ли се најде изагнав метохију на, 


меропшину и пречује закон царства ми, та-зи власник да се распе и 
накаже. 

Чл. 35. О области црквами. И предаде царство ми игуменом 
цркви, да обладају всом кућом, кобилами и коњми и овцами, и инем 
всем, и о всем да су вољни што јест прилично по путе и по правде ( 
и како пише хрисовуљ светих ктитор). 

Чл. 36. О црковном законе. И да уставе по црквах закон кино- 
вијски калуђером у монастирех, противу како јест ( кои) монастир. 

Чл. 37. О исправљенији митрополитом. И ексарци козмици да 
несу, да их не посилају митрополитије по поповех, ни да воде коњ 
митрополитскух по поповех, разве да посила митрополит калуђера 


Закон благовернаго цара Стефана 401 


самодругаго по поповех. да исправе духовно и доходак духовни да 
узме от попов који јест од баштине. 

Чл. 38. О хране коњем. И от сада и напреда ждрепци и коњи 
царства ми да се не давају црквам, ни по црковних селех у храну. 

Чл. 39. О властелех и властеличићех. Властеле и властеличи- 
ћи. иже се обретају у државе царства ми, Србље и Грци, што јест 
кому дало царство ми у баштину и у хрисовољи и држе до сијега-зи 
сабора, баштине да су тврде. 

Чл. 40. О хрисовољех. И вси хрисоволије и простагме што јест 
кому учинило царство ми и што ће кому учинити, и те-зи баштине 
да су тврде како-но и првих правоверних цар, да су вољни њими, и 
под црквом дати. или за душу одати, или иному продати кому љубо. 

Чл. 41. О баштине властеоској. Који властелин не и уз-има 
деце. али паки уз-има децу, тере умре. по јегове смрти баштина пус- 
та (остане) догде се обрете от јегова рода до третијега братучеда, 
та-зи да има јегову баштину. 

Чл. 42. О баштине свободне. И баштине все да су свободне от 
всех работ и поданак царства ми, разве да дају соће и војску да воју- 
ју по закону. 

Чл. 43. О баштине по силе. Да нест вољан господин цар. ни 
краљ ни госпожда царица никому узети баштине по силе, ни купи- 
ти, ни заменити. разве ако си кто сам пољуби. 

Чл. 44, О отроцех властеоских. И отроке што имају властеле, 
да им су у баштину, и њих деце у баштину вечну, на отрок у прикије 
да се не даје никада. 6 

Чл. 45. О баштине вољној. И властеле и ини људије који имају 
цркви баштине у своих баштинах, да нест вољан господин цар, ни 
патријарх, ни ин светитељ те-зи цркве под велију подложити црков, 
разве да си је вољан баштиник да си стави свога калуђера и да га 
доводе к светитељу, да га благослови светитељ у чијеј буде инурији. 
И да облада светитељ у тој-зи цркви духовним делом. 

Чл. 46. О отроцех. И отроке што си кто имају, да их имају у 
баштину. Такмо што ће властелин простити, а или му жена, а или 
син, то-зи да јест свободно, а ино ништо. 

Чл. 47. О цркви. И властелин који се обрете подложив своју 
црков под другују црков, веће том-зи црквом да не облада. 

Чл. 48. О влестелину и о коњи. Када умре властелин, коњ 
добри и оружје да се даје цару, а свита велика бисерна и златни појас 

да има син му и да му цар не узме; ако ли не уз-има сина, на има 
даштер, да јест от-зи вољна дашти и продати или одати свободно. 

Чл. 49. О краиштнику влестелину. Властеле кранштници, која 
војска туђа греде и плени земљу цареву, тере прејде опет през њих 
земљу, ти-зи властеле все да плате през коих прејде државу. 

Чл. 50. О опсованији влестеличића. Властелин који опсује и 
осрамоти властеличића, да плати 100 перпер. И властеличић ако 
опсује властелина, да плати 100 перпер и да се бије стапи. 

Чл. 51. О преданији сина у двор. И кто преда сина ( или брата) 
у двор, и упроси га цар; "Веровати ли га ћу:", и рече: "Веруј колико 
и мене" – ако које зло учини, да плати он-зи који га је предал, ако ли 
га такои име дворити како-но дворе у полате цареве, што сагреши, 
да плати сам. 

Чл. 52. За неверу. За неверу всаку, сагрешеније, брат за брата 
и отац за сина, родим за родима, кто су оделни од онога-зи у својих 
кућах, кто је на сагрешил, та-зи да не плати ништа, разве он-зи који 
је сагрешил, готова и кућа да плати. 

Чл. 53. О осилију владике. И који влестелин узме владику по 
силе, да му се обе руке отсеку и нос уреже. Ако ли себар узме по 
силе владику, да се обеси, ако ли своју другу узме по силе, да му се 
обе руке отсеку и нос уреже. 

Чл. 54. О блуде владике. Ако ли владика блуд учини (са) сво- 
јим чловеком, да им се обе ( обема) руке отсеку и нос уреже. 

Чл. 55. О опсованији властеоском. И ако себар опсује 
властелина, да плати 100 перпер ( и да се осмуди), ако ли властелин 
(или) властеличић опсује себра, да плати 100 перпер. 

Чл. 56. О позову властеоском Властелин на вечери да се не 
позива, разве да се позива пређе обеда и да му се пређе приповеда. 
И кто буде позван пређе обеда с приставом, и не приде на обед, да 

јест крив, и престоји властелину 6 волов. 

Чл. 57. О приселице. Који је властелин на приселице, кому при- 
змом које зло учини земљи пленом, и ( или) куће пожеже, (или) које 
љубо зло учини, тако-зи та-зи држава да му се узме, а ина да не даст. 

Чл. 58. О селу кто умре. Кто ли умре, а има једино село у жупе 
или међу жупами, што се зло учини тому-зи селу ( пожегом или 
иним чим љубо), всу ту-зи злобу да плати околина. 

Чл. 59. О пронији. Пронију да нест вољан никто продати ни 
купити кто не има баштину. От пронијарске земље да нест вољан 
никто подложити под црков, ако ли подложи, да нест тврдо. 

Чл. 60. О царском диженији. Цара всак да диже куде камо гре- 
де: град всаки до жупе. и жупа до жупе, и паки жупа до града. 

Чл. 61. О пошастви воиске. Кади приде властелин с воиске 
домом. или који љубо воиник. ако га кто позива на суд, да буде дома 
три недеље. ту-зи да греде на суд. 

Чл. 62. О позову властеоском. Властелин велији да се не пози- 
ва без књиге суди(ји) не, а прочим печат. 

Чл. 63. О доходку. Кепалије што су по градовех да узимају 
свои доходак законом. и да им се продавају жита и вина и меса за 
динар што иному за два; на грађанин то-зи да му продава, а ин НИКТО. 

Чл. 64. О спроте. Сирота кудељница да јест свободна, такожде 
како и поп. 

Чл. 65. О попе. Поп који не има свога стаса, да му се даде три 
њиве законите. И поп. који је годе, от свога господара да не греде 
никамо; ако ли га господар не име хранити по закону, да доиде ка 
своему архиереју. и архиереј да рече оному-зи властелину да храни 
попа по закону, да ако он-зи господар не име чути, да јест поп сво- 
бодан куде му годе. Ако ли буде поп баштиник, да га нест вољан 
отгнати. такмо да јест свободан. 

Чл. 66.О братенцех. Братенци који су заједно у једној куће, 
када их кто позове на дому, ком од њих приде, та-зи да отпира, ако 
ли га обрете на двору цареву или судину, да приде и рече: "Дати ћу 
брата стареега на суд", да му да, силе да му не отпирати. 

Чл. 67. О отроце и о меропсе. Отроци и меропси који седе 
засдно у једном селе, всака плаћа која приходи, да плаћају вси зеед- 
но на људи: како плату плаћају и работу работају, тако-зи и земљу, 
да држе. : 

Чл. 68. О меропху. Меропхом закон по всој земљи. У недеље 
да работају два дни пронијару, и да му дава у године перперу цареву, 
и заманицом а му сене коси дан једин и виноград дан једин, а кто не 
има виноград, а они да му работају ине работе дан. И што уработа 
меропах, то-зи все да стежи, а ино, през (зјакон, ништо да му се не 
узме. 

Чл. 69. О себре. Себрова сабора да нест. Кто ли се обрете 
саборник, да му се уши урежу и да се осмуде поводчије. 

Чл. 70. Кто су у јединојеј куће. И кто ли се обрете у јединој 
куће или братенци, или отац от синов, или ин кто оделан хлебом и 
иманијем, и ако буде на једином огњишту, а тем-зи одељен, да раб- 
ота јако ини мали људије. 

Чл. 71. О братине злобе. И кто зло учини, брат, или син, или 
родом ( родим), кои су у јединој куће, все да плати господар куће, 
или да даст кои је зло учинио. 

Чл. 72. О невољнем. И кто невољан доиде на двор царев, да се 
всаком учини правда, освен отрока властеоскога. 

Чл. 73. О сироте. Сирота која нест јака прети или отпирати, да 
даје парца кои ће отпирати. 

Чл. 74. О паши селу. Село (са) селом да пасе, куда једно село. 
туда и друго: разве забел законитих и ливад законитих никто да не 
пасе. 

Чл. 75. О жупе и о попаши. Жупа жупе да не попаса добитком 
ништа. Ако ли се наиде једно село у то-зи жупе у кога љубо влас- 
телина, или јест царства ми, ил јест црковно село, или властеличића, 
оном-зи селу никто да не забрани пасти, да пасе куде и жупа. 

Чл. 76. О попаши, За попашу. Ако кто попасе жито, или вино- 
град, или ливаду грехом, ту-зи попашу да плати што реку душевници 
кои цене. Ако ли нахвалицом попасе, да плати попашу (и) шест волов. 

Чл. 77. О лотце. Потка међу селми 50 перпер, а влахом и арба- 
насом 100 перпер, и те-зи потке цару половина, а господару полов- 
ина, чије буде село. 

Чл. 78. О земљи црковној. О земљи и о људех црковних, што 
имају с ними ( ким) суд црковни (цркви); а (ако) кто изнесе милосну 
книгу, а или рече: "Милостника имам", у то-зи књизе и у томеј ми- 
лостнику ништа да нест, разве да се суде по закону царства ми, на 
вину да упросе царство ми. 

Чл. 79. О међе и о земљи. А за међе и за земљу што се потво- 
рају села међу собом, да иште судом од светаго краља, кади се је 
преставил. Ако тко даст милост цареву и рече: "Дал ми јест госпо- 
дин цар како јест јест држал мој друг пређе мене", ако даст милост 
цареву, да буде тако-зи , да држи, освен црковнаго. 

Чл. 80. О међе селској. За међе селске да даду обои кои ишту 
сведоке, он половину а он половину по закону да куде реку сведоци, 
тегога-зи да јест. 

Чл. 81. О планинах. Планине што су у земљи царства ми, што 
су цареве планине да су цару, а црковне црквам, а властеотске 
властелом, ( что јест у чијеј држави). 

Чл. 82. О Власех. Где престои Влах или Арбанасин на селе, на 
том-зи селе да не престои други греде за ними. Ако ли по силе стане, 
да плати потку и што је испасал. 

Чл. 83. О потеси земље. Где се изнесета две књизе цареве за 
једну ипотес за земљу, кто сада држи. до сијега-зи доба саборнаго, 
тогова да јест, а милост да се не потвори. 

Чл. 84. За оправе котлене. Судби (да) не за котал ни оправе 
никакве; кто се оправи. да не дава судијам оправе. Руке на суде да 
нест и опаданија и удаве. такто ( такмо) да се суде по закону. 

Чл. 85. О речи бабунској. Кто рече бабунску реч, ако буде 
властелин, да плати 100 перпер, ако ли не буде властелин, да плати 
12 перпер и да се бије стапи. 

Чл. 86. О убистве. Где се обрете убиство, он-зи ком-но буде 
зарвал. да јест крив. ако се и убије. 

Чл. 87. О убистве нахвалицом. Кто нест дошал нахвалицом по 
силе. тере је учинил убиство, да плати 300 перпер, ако ли буде 
пришал нахвалицом, да му се обе руце отсеку. 

Чл. 88. О при властеоској. Кади се пру властеле, кто се у што 
упри. да дава јемце. 

Чл. 89. О позванији кривца. Кто позове кривца пред судије, 
позвав и не поиде на суд. на седи дома, ов-зи кои јест позван, ако 
приде на рок пред судије и отстоји се по закону, та-зи да јест прост 
от тога-зи длга за који је бит позван, ере он позвав дома седи. 

Чл. 90. О залозе. Залоге куде се обретају да се откупују. 

Чл. 91. О приставу. Кади се прита два, ако рече једин от њију: 
"Имам пристава овде-зи на двору цареву", ако ли на судијину, да га 
да. Када поиште ондеј и не обреште га у дворе, та час да приде на 
суд и рече "Не наидох пристава" – ако јест на обеду, да му јест рок 
на вечере, ако ли на вечере. да јест на обеду да га даст, ако ли га буде 
одаслал цар. ако ли судије на работу, тога-зи пристава, да нест крив 
он-зи кон-но га даје, да му се постави рок, да када он-зи пристав 
приде, да га да пред судијами. 

Чл, 92. О поличном скоте, или коња или што годе. Ако кто 
позна лице под чловеком, а буде у горе, у пустоши, да га поведе у 
препрвње село и и заручи селу и позове да га даде пред судијами, ако 
ли га не да село перд судијами, што покаже суд, да плати село то-зи. 

Чл. 93. О провођенији чловека. Кто проводи дружењаго 
чловека у тужду земљу, да му га да самоседмаго. 

Чл. 94. О властелех и о себру. Ако убије властелин себра у 
граду, или у жупе, или у катуну, да плати тисушту перпер, ако ли 
себар властелина убије, да му се обе руце отсеку и да плати 300 пер- 
пер. 

Чл. 95 О псости. Кто опсује светитеља или калуђера или попа, 
да плати 100 перпер; и кто се дајде ( наиде) убив светитеља или 
калуђера или попа, да се та-зи убије и обеси. с 

Чл. 96. О убиству. Кто се обрете убив отца, или матер. или 
брата, или чедо своје, да се та-зи убица иждеже на огњи. 

Чл. 97. О браде властеоској. Кто се обрете искуб браду 
властелину или добру чловеку, да се тому-зи обе руце отсеку. 

Чл. 98. О скубежу себрову. И ако се оскубета два себра, 
мехоскубине 6 перпер. 

Чл. 99. О опаљујушти кући. Кто ли се наиде ужег кући, или 
гумно, или сламу, или село (сено), да то-зи село да пожежцу: ако ли 
га не даст, да плати оно-зи село што би пожежца патил и платил. 

Чл. 100. О гумна ужизајући. Ако ли кто ужеже изван села 
гумно или село (сено), да плати околина, воља да да пожежцу. 

Чл. 101. О силију. Силе да нест никому ништо у земли цар ства 
ми. Ако ли кога обрете најезда или сила похвалнаја. они-зи коњи 
најезни вси да се узму, половина царства ми, а половина оному-зи 
кога-но су најахали. 

Чл. 102. О узданијум. Узданија да нест никому ништа никаква, 
кто ли се поузда за што, да плати само -седмо. 

Чл. 103. О суду отрочском. Аште су отроци, да се суде пред 
своими господари како љубе за своје длгове, а за цареве да гредут 
пред судије - за крв, за вражду, за тати, за гусаре, за прејем људски. 

Чл. 104. О приставу без мужа. И да се не наведе пристав на 
жену кади нест мужа дома, ни да се позива жена без мужа, на да си 
да жена мужу глас да греде на суд. У том-зи муж нест крив, догда му 
даде глас. 

Чл. 105. О потвору књижном. Књиге цареве које приносе пред 
судије за што љубо, тере их потвори законик царства ми, што сам 
записал коју љубо књигу, оне-зи књизе које потвори суд, те-зи књи- 
зе да узму судије и да их принесу пред царство ми. 

Чл. 106. О дворанех. Дворане властеоски, ако учини које зло 
кто от њих, кто буде принијаревић ( пронијаревић), да га оправе 
отчина дружина потвором ( поротом); ако ли јест себар, да хити у 
котал. 

Чл. 107. О убиству сокалника. Кто се наиде убив ( отбив) суд- 
ина сокалника или пристава, да се плени ида му се все узме што има. 

Чл. 108. О издаве. О издаве сико-зи да буде. Издава от земље 
приставу 3 перпере, от села 3 перпере, от млина 3 перпере, от жупе 

от всакога села 3 перпере и од града коњ и свите, от винограда 3 пер- 
пере, от коња перперу, от кобиле 6 динари, от говедета 4 динари: 
оправе ( от брава) 2 динара. 

Чл. 109. О отровех. Мађиник и отровник кои се наиде облич- 
но, да се каже по закону светих отац. 

Чл. 110. О силију. Судије куде греду по земљи царства ми сво- 
јеј области, да нест вољан узети оброка по силе, ни ионо што љубо 
разве поклона што му кто поклони од својега хотенија. 

Чл. 111. О судијине срамоте. Кто се наиде судију осрамотив, 
ако буде властелин. да му се все узме, ако ли село, да се распе и 
плени. 

Чл. 112. О утеченији тамничном. Кон чловек утече из там- 
нице, с чим приде на двор царства ми, ила јест чловек царства ми, 
или црковни. или властелски - с тем-зи да јест свободан. Аште јест 
утекал. у тога-зи чловека што буде оставил, та-зи да има кому буде 
утекал. 

Чл. 113. О сужње. Кон се сужањ држи у дворцу царства ми, 
тере утече на двор патријарш, да јест свободан. И такожде - на двор 
царев, да јест свобод. 

Чл. 114. О јемству. Људије кои се враћају из тужде земље у 
земљу царства ми. кто буде побегал от јемства, они-зи јемци кои су 
по тога-зи чловека ништа да не плаћају. 

Чл. 115. О побегству. И кто јест чијега чловека пријел ис 
тужде земље, а он је побегал от своега господара от суда, ако да 
књигу милостну цареву, да се не потвори, ако ли не даст милости, да 
му се врати. 

Чл. 116. О обретели. Кто што наиде у цареве земљи, да не 
узме тере да не рече: "Вратићу ако кто позна". Ако ли похвати или 
узме, да плати што тат или гусар. А што наиде у туђој земљи на 
вонсце, да веде и несе пред цара и воеводу. 

Чл. 117. О прешаствију. Што јест кому прешло у цареву зем- 
љу, или из града или из жупе које, до пријетија господина цара, дог- 
де нест било царево, на је било инога господара, от тога-зи времене 
што јест човек или ина правда, да се не иште. Ако буде прешло по 
прејети господина цара, то-зи да се не иште рекше; "Када је било 
размирије а нест била земља и градове цареви". 

Чл. 118. О трговцех. Трговци кои греду по цареве земљи, да 
нест вољан никои властелин или кон љубо чловек забавити по силе, 

а или разбити купљу а динаре му силом наврешти. Кто ли се наиде 
силом растоварив или разваљав, да плати 5 сат перпер. 

Чл. 119. О трговцех. Скрлата и мале и велике руке потребна 
трговци да греду свободно без забаве по земљи царства ми, да про- 
дају и купују и тргују како кому трг доноси. 

Чл. 120. О царинцех. Цариник царев да нест вољан забавити 
или задржати кога чловека да му купљу продаст у безценије: вољно 
да проходи всаки по трговех и вољом да походи всаки својом 
купљом. 

Чл. 121. Да нест вољан властелин ни мал ни велик. ни кто 
љубо, задржати и заручити своје људе или ине трговце да не греду 
на тргове цареве. Да греде всак свободно. 

| Чл. 122. О трговцех. Ако ли кон властелин задржи трговца, да 
плати 300 перпер; ако ли га цариник задржи, да плати 300 перпер. 

Чл. 123. О трговех. Што су куде посекли Саси горе до сијега- 
зи сабора, ту-зи земљу да си имају. Ако су кому властелину без 
правде узели земљу, да се суде са њим властеле законом светаго 
краља. 

Чл. 124. О закону градовима. Градови грчки које је заузео Гос- 
подин цар, што им је издао хрисовуле и простагме. што где имају и 
држе до овога сабора – то да држе и да им је тврдо и да им се не узме 
ништа. 

Чл. 125. О приселици градова. Градовима да не буде присе- 
лице. Него кад дође жупљанин, да иде гостионичару, био мали или 
велики; да му преда коња и пртљаг сав да га гостионичар сачува у 
целости. И када пође онај гост, да му гостионичар преда све што од 
њега буде примио. Ако ли му буде што пропало, све да му плати. 

Чл. 126. О градској земљи. Градска земља што је око града, 
што се на њој опљачка или украде, да све то плати околина. 

Чл. 127. О зидању града. За града зидање: где се град сруши, 
или кула, да га оправе грађани тога града. 

Чл. 128. О помоћи цару. Господин цар кад има да жени сина 
или да крсти и буде му потребно градити двор и куће, да свако 
помогне, мали и велики. « 

Чл. 129. О власти војвода. На војсци, на свакој, војводе да 
имају власти колико и цар. Што рекну, да се слуша. Ако ли их неко 
у чем не послуша, да је осуда иста као и онима који цара не би 
послушали. И у судским стварима на војсци, малим и великим, да им 
суде војводе, а други нико. 

Чл. 130. О цркви. Цркву ко сруши на војсци. да се убије и 
обеси. 

Чл. 131. О свађи. На војсци свађе да не буде. Ако ли се 
посвађају двојица. да се бију. а нико други од војника да им не 
помогне. Ако ли ко потече н помогне у тучи. они да се бију. 

Чл. 132. О плену. Ко купи што из туђе земље од плена, што 
буде заплењено по царевој земљи. да је властан купити од тога пле- 
на као да је у туђој земљи. Ако ли га ко оптужи, говорећи: "То је мо- 
је" „да га оправда порота по закону. јер је купио у туђој земљи, а није 
му ни лопов. ни посредник. ни саучесник. Тако да га има као своје. 

Чл. 133. О поклисару. Поклисар што иде из туђе земље к цару 
или од Господина цара к своме господину, где дође у било чије село 
да му се чини част. да му је свега довољно; али да обедује или вечера, 
па нека иде даље у друга села. 

Чл. 134. О баштини. И што записује цар баштину, коме запи- 
ше села нека је логотету 30 перпера за хрисовул; а коме жупу, од 
сваког села 30 перпера. а дијаку за писање 6 перпера. 

Чл. 135. О војсци. Војска која иде по земљи царевој где падне 
у коме селу. друга што за њом иде да не падне у истом селу. 

Чл. 136. Писмо Царства ми да се послуша где дође, било 
Госпођи царици, или краљу. или властели великој и малој, и 
свакоме човеку. Нико да се не оглуши о оно што пише писмо 
Царства ми. Ако ли буде таквог писма што га тај не може извршити 
или нема да да онога часа. да иде опет с писмом к Царству ми, да 
извести Царство ми. 

Члан 137. О хрисовулима. Хрисовули Царства ми што су 
издати градовима Царства ми: што им пише да им није властан 
оспорити ни Господин цар нити ко други. Да су хрисовули тврди. 

Члан 138. О лажи. Ако се нађе у чијем хрисовулу реч лажно 
преписана и нађу се речи измењене и казивање измењено на нешто 
другачије него што је наредило Царство ми, да се ти хрисовули 
раздеру, а онај да више нема баштине. 

Члан 139. Меропсима у земљи Царства ми да није властан 
господар учинити против закона ништа; само што је Царство ми 
записало у Законику то да му работа и даје. Ако ли му учини што 
незаконито наређује Царство ми да је властан сваки меропах 
парничити се са својим господаром, или са Царством ми, или са 
Госпођом царицом, или са црквом, или с властелом Царства ми, и 
било с ким; да нико не буде властан задржати га од суда Царства ми, 

него да му судије суде по правди. И ако меропах добије парницу про- 
тив господара, да ујемчи судија Царства ми како да господар плати 
меропху све у року, и потом да није властан тај гослодар учинити 
зло меропху. 

Члан 140. О примању човека. Неређује Царство ми: Нико ничи- 
јега човека да не прима ни Царство ми, ни Госпођа царица, ни црква, 
ни властелин, нити било који други човек, да не прими ничијега чо- 
века без писма Царства ми. Да се казни, ма ко то био, као и издајник. 

Чл. 141. О тргу. Такође и тргови, и кнежеви. и по градовима, 
чијега човека приме, а исти начин да се казне и овога издаду. 

Чл. 142. О властеличићима. Властелин и властеличићи којима 
је Царство ми дало земљу и градове: ако се ко од њих нађе да је 
опленио села и људе затро мимо закона Царства ми што је Царство 
ми узаконило на сабору, да му се узме посед и што буде сатро да 
плати све од свога и да се казни као пребеглица. 

Чл.143. О разбојнику. И ако се нађе разбојник да је прошао 
кроз област крајишника, и оплени где било, и опет се врати с 
пленом, да плати крајишник седмоструко. 

Чл. 144. О бегунцу. Ако ли се нађе властелин или властеличић 
као бегунац, и било ко други Царства ми, те устану околна села и 
жупа да пљачкају његову кућу и његову стоку што буде оставио, они 
који то учине да се казне као и издајници Царства ми. 

Чл. 145. О разбојнику и лопову. Наређује Царство ми: По свим 
земљама, и по градовима, и ло жупама, и по крајиштима, разбојни- 
ка и лопова да не буде ни у чијем подручју. И на овај начин да се 
прекрати крађа и разбојништво: у коме се селу нађе лопов или 
разбојник, то село да се распе, а разбојник да се обеси стрмоглавце, 
а лопов да се ослепи, а господар села тога да се доведе свезан к 
Царству ми да плати све што је учинио разбојник и лопов од 
почетка, и опет да се казни као лопов и разбојник. 

Чл. 146. О управитељима. Такође кнежеви, и премићури, и 
управитељи, и предстојници, и челници који се нађу да селима и 
катунима управљају, ти сви да се казне начином горе описаним. 

Чл. 147. О владалцех. Ако ли су владалци оповедали госпо- 
дарем, (а господари се поневедили), да се та-зи господа кажу како 
гусару и тат. 

Чл. 148. О судијах. Судије, које царство ми положи по земљи 
судити, ако пишу за што љубо за гусара и тата, или за које љубо 

оправданије судабно. тере преслуша књигу судија (судије) царства 
ми. ти-зи вси да се осуде јако и преслушници царства ми. 

Чл. 149. О гусари и тате. Сим-зи образом да се каже гусари 
тат облични. И тако-зи (ва) обличеније, ако се што годе лицем 
ухвати у њих. или ако (их) ухвате у гуси или у крађе, или их преда 
(предаду) жупе. или селом. или господарем, или властелину. који је 
над њим. како јест више уписано. Ти-зи гусарије и тати да се не 
помилују. (на) да се ослепе и обесе. 

Чл. 150. О тати. И ако кто поищте судом гусара и тата а не 
буде обличенија. да им јест оправданије железо што је положило 
царство ми. да га узимају у вратех црковних от огња и да га постави 
( поставе) на светој трапезе. 

Чл. 151. О пороте. Повелева царство ми. От сада напреда да 
нест (јест) порота и за много и за мало. За велико дело да јест 24 
поротници. а за помањи длг – 12 поротник, а за мало дело – 6. И ти- 
зи поротници да несу вољни никога умирити, разве оправити или 
окривити. И да јест всака порота у цркве, и поп у ризах да их заклне. 
Н у пороте камо се већи клну и кога већи оправе, ти-зи да су 
веровани. 

Чл. 152. О законе. Како јест бил закон у деда царства ми, у све- 
таго краља. да су велим властелом вели властелом ( властеле), а 
средњим људем противу дружина их а себрдијам их дружина да су 
поротници. И да нест у пороте родима ни пизменика. 

Чл. 153. О трговцех. Иноверцем и трговцем поротци половина 
Србаљ а половина њих дружине, по закону светаго краља. 

Чл. 154. О поротницех. Који се поротници клну и оправе 
онога-зи по закону, и ако се, по то-зи оправе, поличије обрете исти- 
но у онога-зи оправчије кога-но је оправила порота-да узме царство 
ми на тех-зи поротницех по тисушту перпер, а веће по том да несу 
ти-зи поротници веровани, ни да се кто от њих ни мужи ни жени. 

Чл. 155. О приселици. Отсела напреда приселице да нест ни 
следа ништа. разве ако се случи велика властелина стегоноше у 
жупе, или помала властелина који ( држе) државу на се и не имају 
умес ничије међе собом и међу својом државом, ти-зи да плаћају. 

Чл. 156. О приселице. На земљи царства ми, рекше на мероп- 
шинах, да не узимају властеле приселице ни ину коју плату, разве да 
плаћају от куће. 

Чл. 157. О бљусти путије. Где се обретају жупе смесне, села 
црковна или царства ми, или властелска, и буду смесна села, и не 

буде на том-зи жупом једнога господара, на ако буде ћефалије и 
судије царства ми, којих јест поставило царство ми, да поставе 
страже по всех путех, и ћефалијам да предаде путове да их бљуду 
стражами. Да ако (се кто) гуси или украде, или које зло учини. та-зи 
час да греду ћефалијам, да им плаћају от своје куће, а ћефалије 
страже да ишту и гусаре и тати. 

Чл. 158. О брде пусте. Ако је брдо пусто међу жупами. села 
околња, која су около тога-зи брда, да бљуду стражу. Ако не узбљу- 
ду стражу, што се учини у том-зи брду и пустоши чтета (штета), или 
гуса, или крађа, или које зло, да плаћају околња села којим јест 
речен ( речено) бљусти пут. 

Чл. 159. О купцех. Купци који приходе ноштију на ложиште, 
ако их не припусти владалац или господар села тогај, да облегу у 
селу купци, по закону царства ми, како јест у законице - ако што 
изгуби путник, он-зи господар или владалац ( и село) все да плати, је 
ре их несу у село упустили. 

Чл. 160. О гостех или путницех. Ако се где случи кому љубо 
гостеви, или трговцу, или калуђеру, тере му узме што гуса, или тат. 
или која годе забава - да греду ти-зи вси ка царству ми. да им плати 
царство ми што буду изгубили, а царство ми да иште ћефалије и 
властеле којим буде пут предан и страже предане. 

И всаки гост, и трговац, и латинин да приходи ка првим стра- 
жам, са всем што има и носи, да га стража страже предава са всем. 
Ако ли се згоди тере што изгуби, да јест порота веровани чловеци: 
што реку душом јер су изгубили с онем-зи поротници, то-зи да им 
плати ћефалије и страже. 

Чл. 161. О поротницех. На суде који се парци суде и пре за 
своју причу, и он-зи отпарчија за што га при, да нест вољан 
отпарчија глаголати потворне на онога-зи парчију ни за неверу, ни 
за ино дело, разве да му отлира. А кад саврши суд, ако што има, по 
том да глагоље са њим пред судијами царства ми, а да му се не веру- 
је ни у чем што глагоље догда му се (не) исправи. 

Чл. 162. О приставех. Пристави без књиге судијине никамо да 
не греду, или без књиге царства ми, разве камо их посилају судије, 
да им пишу књиге. И да учме (не узме) пристав разве што пише 
књига. А судије да држе тако-ђе-ре књиге какве-но су дали прис- 
тавом, којих-но су послали да исправе по земљи. Да ако буде потвор 
приставом, јер буду ино учинили него што књига пише, или аште 

буду преписали књиге на ин образ, да (им) јест оправданије, да греду 

пред судије, и аште се обрете јере су савршили како пише у судијине 
књизе које (судије) држе. да су прави; аште ли се обрете јере су 
инако претворили суд. да им се руце отсеку и језик уреже. 

Чл. 163. О судијах. Всаке судије што суде да уписују судове и да 
држе у себе. а другу књигу уписавше да ју даде оному-зи који се буде 
оправил на суде. Судије да посилају приставе добре. прве и дос- 
товерне. 

Чл. 164. О пријети људи. За људи. Кто буде чијега чловека 
пријел прежде сијега сабора, да се иште првим судом, како пише у 
првим законику. 

Чл. 165. О потворе. Аште се обрете који љубо потвориик и 
иште кога потвором, лажом и обезом, такови да се каже како тат и 
гусар. 

Чл. 166. О лијаници. Пијаница откуда гре да и зарве кога, или 
посече, или окрвави а не досмрти, таковому пијаници да му се око 
изме и рука отсече. Аште ли пијан задере, или капуч скине, или ину 
срамогу учини, а не окрвави, да га бију 100 стапи и да се врже у там- 
ницу, и по том да се изведе ис тамнице и да се бије и пусти. 

Чл. 167. О парцех. Парци који исходе на суд царства ми да коју 
реч узговоре у првину. те-зи речи да су вероване, и тем-зи речем да 
се суди а последњим ништо. 

Чл. 168. О златарех. Златара у жупах и у земљи царства ми 
нигде да нест, разве у трговех где јест поставило царство ми динаре 
ковати. 

Чл. 169. О златарех. Аште ли се обрете златар освен градов и 
тргов царства ми у којем селе, да се то-зи село распе и златар 
издеже. (Ако се обрете златар у граду кове динаре тајно, да се 
златар издеже и град да плати глобу што рече цар). 

Чл. 170. О златарех. У градовех царства ми да стоје златарије 
и да кову и ине потребе. 

Чл. 171. О законе. Јеште повелева царство ми. Аште пише 
књигу царство ми или по срчбе, или по љубави, или по милости за 
некога, а она-зи књига разара законик, не по правде и по закону 
како пише законик, судије ту-зи књигу да не верују, такмо да суде и 
врше како је по правде. 

Чл. 172. О судијах. Всаке судије да суде по законику, право, 
како пише у законику а да не суде по страху царства ми. 

Чл. 173. О властелех. Властеле и властеличићи који греду у 
двор царства ми, или Грк, или Немац, или Србин, или властелин или 

ин кто љубо, тере доведе собом гусара или тата, да се он-зи госпо- 
дар каже како тат и гусар. 

Чл. 174. О баштинах. Људије земљане који имају своју баш- 
тину, земље и винограде и купљенице, да су вољни от својих вино- 
град и от земље, у прикију отдати, или цркви подложити ( или про- 
дати), а вину да јест работник на том-зи месте оному-зи господару 
чије буде село. (Аште ли не будет работника, на оном-зи месту оно- 
му господару чије буде село), да јест вољан узети оне-зи винограде ( 
и њивије). 

Чл. 175.0 судијах. Који судија јест у дворе царства ми и учини 
се зло, тем-зи да се суди. Аште ли се обретета парца намером на 
двору царства ми, да им расуди судија дворски. А никто да се не 
позива на двор царства ми мимо област судиј којих јест поставило 
царство ми, такмо да греде всаки пред свога судију. 

Чл. 176. О градовех. Градове вси по земљи царства ми да су на 
законе о всем како су били у првих цар. А за судове што имају међу 
собом да се суде пред владалци градскими и пред црковним клиро- 
сом. А кто жупљанин при гражданина, да га при пред владалцем 
градским и пред црквом и пред клиросом по закону. 

Чл. 177. О прени дворском. Који властеле стоје у кући царст- 
ва ми всегда, ако их (кто) при, да их при пред судијом дворским, а ин 
никто да им не суди. 

Чл. 178, О судијине књизе. Судије куде посилају приставе и 
књиге своје, аште кто пречује и отбије пристава да пишу судије 
књигу ћефалијам и властелом у чије) буду државе они-зи 
преслушници, да саврше за то-зи власти што пишу судије. Аште ли 
не саврше власти, да се кажу како преслушници. 

Чл. 179 О судијах. Судије да проходе по земљах куде кому јест 
област, да огледају и да исправљају убогих и ништих. 

Чл. 180. О гушени. Аште кто што ухвати гушено или крадено, 
лицем, или силом узето, всаки о том да да свод. Аште кто буде купил 
где љубо, или у земљи царства ми, или у иној земљи ( царства ми), 
вину да да о том свод, аште ли не да свода, да плаћа по закону. 

Чл. 181. О парце пред царем. Повелева царство ми судијам. 
Аште се обрете велико дело, а не узмогу расудити и расправити, 
који љубо суд велик будет, да греде от судиј једин с обема онемази 
парцема пред царство ми. И што хоте судити кому судије, всаки суд 

да уписују, како да не буде потвора, и да се исправља законо царст- 
ва ми. 

Чл. 182. О позиву невољнем. Кто јест у области којих судиј, 
всак чловек да нест вољан позвати у двор царства ми или како 
инамо, такмо да греде всак пред свога судију у чијеј буде области. да 
се расуди по закону. 

Чл. 183. О станице. Станици вси царства ми да греду пред суди- 
је што имају суд међу собом за вражду, за гусара, за тата, за прејем 
људи, за крв, за земљу. 

Чл. 184. О ћефалијах. Властеле и ћефалије царства ми који др- 
же градове и тргове. никто от њих да не приме чијега чловека у там- 
ницу без књиге царства ми. Аште ли кто кога приме през заповед 
царства ми, да плати царству ми 500 перпер. 

Чл. 185. О тамнице. Тем-жде образом кто држе тамнице 
царства ми, да никога не приме ничијега чловека без књиге пове- 
ленија царства ми. 

Чл. 186. О суде праве и криве. Судове који се ишту и за право 
који за криво што се је учинило прежде сијега закона и што се сад 
учини. всак суд кто гре... 

Чл. 187. Куде греде цар и царица, или станове или коњи царе- 
ви, у ком селу прележе, по том ниједин станик да не прележи у том- 
зиселу. Ако ли се кто обрете и прележи у том-зи селу, през закон и 
повеленије царево, он-зи који стареј пред станови да се да свезан 
оному-зи селу, што буде струвено, все да плати само-седмо. 

Чл. 188. Глобарије који стоје при судијах што осуде судије и 
уписавше даду глобарем, те-зи глобе да узимају глобарије. А што не 
осуде судије и не даду уписавше глобарем, да несу вољни глобарије 
ништа забавити никому. 

Чл. 189. Куда греду коњи и пси и станове цареви, што им се 
пише у књизе цареве, да им се то-зи даст, а ино ништо. 

Чл. 190. И ако се у жупи жир роди, тога жира цару половина, 
а тому властелину чија је држава – половина. 

Чл. 191. И ако гусар украде свиње цареве, да плати околина: 
ако ли се украду свиње да се суди свињар са жупом, что рече суд. 

Чл. 192. За три работе, за неверу, за крв и за разбој владичаски 
да иду пред цара. 

Чл. 193. И свод коњски и ини добитак, или који годе, правда. 
Что се гуси или украде, тому да да сводника, (или) да плати всако 
самоседмо. Ако ли рече: "Купих у тога земљи", да оправе душевни- 
ци от глобе, ако ли га не оправе душевници, да плати с глобом. 

Чл. 194. И глобе на црковних људије закон. Что се суде пред 
црквом и пред ћефалијем, и ти глобе что се осуде, да има все црква, 
како пише у хрисовољих. Те глобе да се узимају на црковних људех. 
како је поставио господин цар закон по земљи, и да се поставе 
црковни људије глобарије који ће сабирати те глобе и предавати 
цркви, а цар ни ћефалије да не узима ништа. 

Чл. 195. И жене да не облежу у цркви, разве господња царица 
и краљица. 

Чл. 196. И без благословенија светитељ да се не постризају ни 
муж ни жене. Всакому чловеку закон црковни. 

Чл. 197. Којему властелину приде да зимује чловек, да дава 
травнину: от 100 кобил кобилу, от овац овцу с јагањцем и от 100 
говед говедо. 

Чл. 198. Доходак царски, соће и намет и арач, да дава всак 
чловек - кабал жита, половина чиста а половина препроста, воља 
перпер динарии, а рок тому житу да се усипа на Митров дан. а други 
рок на Рождаство Христово. Ако ли соћа властелин не да на те 
рокове, властелин та да се свеже на царском двору и да се држи 
докле плати двојином. 

Чл. 199. И ако коњ липше у ком селу, а не буде га село убило 
ни одагнало, на умрло от Бога, да не плате ништа. 

Чл. 200. И где се нађе чловек у земљи кому буде коњ умрл, или 
влк изведе, или сам убил, а он приселицу узео за коња, и изнађе се 
истина, ако буде тако, да му плати господар чиј је чловек, самосед- 
ми коњ. 

Чл. 201. Меропах ако побегне куде от својего господара у ину 
земљу или у цареву, где га обрете господар његов, да га осмуди и нос 
му разпори и ујемчи да је опет јегов, а ништо да му не узме. 

Бањој Луци 


Проф. др Александар Ђурђев, професор Универзитета у 
Новом Саду 


Проф. др Миодраг Н. Симовић, професор Универзитета у 
Бањој Луци 


Проф. др Здравко Антонић, професор Универзитета у Београду 
Проф. др Новица Војиновић, професор Универзитета у Подгорици 
Проф. др Бранко Мораит, професор Универзитета у Бањој Луци 
Доц. др Драган Батавељић, професор Универзитета у Крагујевцу 
Проф. др Драган Пантић, професор Универзитета у Крагујевцу 


418 ГАШО МИЈАНОВИЋ Душанов законик - 650 година од његовог доношења 


Проф. др Никола Мојовић, професор Универзитета у Бањој Луци 
Проф. др Живко Секулић, професор Универзитета у Београду 
Проф. др Илија Бабић, професор Универзитета у Српском 


Сарајеву 
Мр Здрава Стојановић, виши асистент Правног факултета 
Универзитета у Бањој Луци 


Момчило Спасојевић, професор средње школе у Челинцу 


Мр Милена Раковић, виши асистент Правног факултета 
Универзитета у Бањој Луци 


Проф. др Миодраг М. Вулин, професор Универзитета у Бањој Луци 


82 У, 


КЊИГА ЈЕ ОБЈАВЉЕНА УЗ ПОДРШКУ 


Владе Републике Српске 


